
A CUI E VINA? 


Prefata la ediţia în limba română 
de Thierry Wolton 


Ceea ce ne-a surprins cel mai mult în urma dramaticelor 
evenimente la care am fost martori din 24 februarie 2022 
încoace n-a fost atât martiriul îndurat de Ucraina, de care 
este răspunzător Vladimir Putin, cât  consternarea 
politicienilor occidentali în fața trecerii la fapte, apoi a 
cruzimii armatei ruseşti pe teren - previzibile si una, si 
cealaltă, pentru cine a fost capabil să se aplece cu atenție 
asupra naturii puterii în exercițiu din Rusia în ultimul sfert 
de secol. Colaboratorii acestei Cărţi negre nu sunt nici mai 
bine, nici mai pe larg informaţi decât mai-marii lumii 
noastre, ci doar şi-au pierdut iluziile referitoare la actualul 
ocupant al Kremlinului, şeful unei bande de gangsteri lipsiți 
de orice fel de credință şi lege, în care stau umăr la umăr 
mafiotii, kaghebistii, militarii, oligarhii lipsiţi de scrupule, 
care, împreună, spoliază bogăţiile imensei tari in care 
trăiesc. 

Despre această Rusie, foarte periculoasă, relatează în 
cartea de fata, scrisă pe mai multe voci, câțiva dintre cei mai 
buni specialişti ai noştri în domeniu. Sunt luate în 
considerare, printre altele, venirea la putere a lui Putin la 
începutul anilor 2000, pe fondul unei strategii a tensiunii, 
alimentată de atentatele ucigaşe comandate de susținătorii 
lui; războiul terorist dus în Cecenia, cu sprijinul islamiştilor, 
în scopul de a eradica orice aspirație națională; 


subordonarea economiei de către un grup restrâns de 
prădători; suprimarea tuturor libertăților dobândite de la 
căderea URSS; rescrierea istoriei, în scopul justificării 
oricăror crime; spălarea creierului populației prin 
propagandă; similitudinea între modus operandi folosit în 
2008 şi cel din 2014 pentru a pune mâna pe părți din 
Georgia, apoi din Crimeea; în fine, dorința nesätioasä de 
răzbunare a unui dictator convins că paradisul sovietic s-a 
prăbuşit din vina unui Occident belicos, motiv pentru care 
vrea ca țările democratice să plătească pentru presupusa lor 
aroganță. Altfel spus, sunt luate în considerare toate cauzele 
care au dus la situația actuală, fata de care democratiile 
occidentale au dat dovadă de orbire voluntară, şi tot ceea ce 
ne permite să înțelegem actuala dramă a Ucrainei. 

În fata acestei triste realități, unele voci occidentale, 
mereu gata de cainta, găsesc scuze pentru ofensiva lui 
Putin, invocând expansiunea imperialistă a NATO, care ar 
ameninţa, în prezent, Rusia. Pe scurt, reiese că Moscova ar 
acționa în legitimă apărare. Este adevărat că, de la căderea 
comunismului, organizația militară occidentală a prins 
rădăcini în fostul lagăr socialist, dar numai la cererea țărilor 
la care ne referim, sátule de relația plină de sânge şi lacrimi 
cu Marele Vecin de la Răsărit şi neliniştite, pe drept cuvânt, 
de spiritul revanşard al Kremlinului. Orice regim de pe 
lumea asta care îşi oprimă propriul popor este o amenințare 
pentru vecini. Fapt demonstrat de numeroase precedente 
istorice. Rusia lui Putin era predestinată să devină şi ea o 
amenințare. Şi atunci, ce-ar trebui să facem? Să acceptăm, 
fatalist, ca vechile colonii sovietice să fie lăsate la cheremul 
noului dictator rus, care, fără a se mai revendica de la 
ideologia comunistă propriu-zisă, funcţionează conform 
aceloraşi algoritmi de gândire, printre care un cult de 
nezdruncinat pentru raporturile de forță? Asta nu şi-o dorea 


nimeni din estul Europei, şi nu şi-o doreşte nici în ziua de 
azi. 

În fond, în momentul de fata suferim consecințele unui 
gen de naivitate democratică, ce se sprijină pe postulatul 
unei aspirații universale către binefacerile unui astfel de 
sistem. Democraţia atrage cetăţenii, însă îi respinge pe 
conducătorii care nu pot concepe puterea decât într-o formă 
personală. Guvernantilor occidentali le e greu să înțeleagă 
acest gen de aspirație către dictatură, fiindcă sunt convinşi 
că o serie de schimburi economice sau o mână întinsă şi 
nişte zâmbete ar putea îmblânzi partenerii de negociere şi ar 
putea genera o revenire la bun-simt şi la valorile 
occidentale. Un semn al acestei naivitati este permisivitatea 
- ca să folosim un eufemism foarte blând - de care au dat 
dovadă Parisul, Berlinul, Londra şi Washingtonul fata de 
multiplele brutalitäti ale puterii putiniste de la începutul 
anilor 2000, atât in interior — asasinarea opozanților -, cat si 
în exterior — intervenţia criminală din Siria -, pentru a 
menționa doar două exemple. 

Toată politica lui Vladimir Putin se bazează pe angoasa cu 
care acesta priveşte instalarea, în imediata vecinătate a 
Rusiei, a unor contra-modele de putere, care ar putea da 
idei ruşilor. Georgia, Belarusul şi, acum, Ucraina sunt 
victimele acestui gen de paranoia. Nu extinderea NATO îi 
provoacă anxietate dictatorului rus, ci Revoluţia 
Trandafirilor, din 2003, de la Tbilisi, Revoluţia Portocalie, 
din 2004, de la Kiev, apoi manifestatiile din Piaţa Maidan 
din 2014 şi protestele masive de la Minsk împotriva 
falsificării alegerilor prezidenţiale din Belarus. O angoasă 
similară îi animă pe conducătorii comunişti chinezi, care 
văd în democraţia taiwaneză cel mai mare duşman, ceea ce 
ne permite să afirmăm fără riscuri că Beijingul va face totul, 
în anii care vin, ca să distrugă acest contra-model. Aviz 
credulilor! 


Ceea ce se întâmplă în momentul de față mai tine şi de 
anumite comportamente politice inițiate acum aproape 
patruzeci de ani. De susținerea financiară oferită lui 
Gorbaciov, care spera să salveze sistemul comunist în 
momentul în care popoarele din Est nu îl mai doreau; de 
expectativa — dictată de teamă - cu care au fost tratate 
mişcările populare care au eliberat țările din lagărul socialist 
la finalul anilor '80; de tăcerea care a însoţit evenimentele 
din 1993 din Rusia, când Parlamentul din Moscova a fost 
bombardat, mişcare care a blocat procesul haotic, dar 
democratic aflat în curs; de orbirea voluntară care a acoperit 
masacrele făptuite de armata rusă în Cecenia, începând din 
1994; de inertia (sau ceva similar) manifestată față de 
masinatiile Moscovei în două regiuni ale Georgiei (Osetia de 
Sud şi Abhazia), apoi în alte două ale Ucrainei (Crimeea şi 
Donbas): de fiecare dată, din cauza intereselor geopolitice, 
care primau asupra oricăror alte considerații, liderii 
occidentali s-au remarcat mai degrabă prin lipsa de reacție, 
respectiv prin permisivitate. 

În vremea căderii comunismului, țările democratice s-au 
temut de o prăbuşire a lagărului socialist, în numele logicii 
etatiste conform căreia puterile existente trebuie să se 
mulțumească cu statu quo, de teama unor mari dezordini. 
Astăzi, voința frecvent exprimată de a menaja Rusia lui 
Putin, de a nu o umili este un simptom al aceluiaşi reflex 
etatist. Teama din 1989-1991 de a modifica ordinea stabilită 
la Ialta e urmată, treizeci de ani mai târziu, de o altă 
dezordine europeană. Fără rezistența eroică a ucrainenilor, 
care a trezit conştiinţa occidentală, s-ar fi putut, din 
nefericire, ca lumea democratică să fi sfârşit prin a se 
resemna cu tentativele geopolitice ale Rusiei, ca şi cum ar fi 
fost vorba de un simplu „incident de parcurs”. 

Dar, şi mai grav: dinspre Vest, n-a venit nici un fel de 
voință democratică, nici un sprijin pentru cei care îşi doreau 


ca eliberarea de sub jugul sovietic să prilejuiască o reflecţie 
de profunzime asupra a ceea ce a însemnat comunismul, o 
sanctionare a celor răspunzători, fie ea şi postumă sau 
simbolică. Drept urmare, spectrul vechii ordini a continuat 
să bântuie Europa de Est. Un elan general şi negativ al 
constiintelor a făcut ca trecutul să fie uitat. Din nevoia de 
confort sau ca urmare a răcelii intelectuale a Occidentului, 
uneori chiar din complicitate, din egoism şi indiferență cel 
mai adesea, s-a păstrat tăcerea asupra a 70 de ani de 
nenorociri în Rusia şi a 50 de ani de disperare în țările 
Europei Centrale şi de Est. Lucru pe care ucrainenii îl 
plătesc astăzi, cu sângele lor. Trecută sub tăcere, istoria a 
sfârşit prin a se răzbuna sub chipul unui Putin cuceritor, 
sigur de sine, fiindcă nimeni nu i-a descurajat mersul de rac 
spre trecut, care a dus la declanşarea unui război barbar. 


INTRODUCERE 


de Galia Ackerman şi Stephane Courtois 


Numele lui Vladimir Putin este cunoscut în întreaga lume, 
până în colțurile cele mai îndepărtate. Şi totuşi, Rusia 
contemporană este o tara mai mică şi mai ales mult mai 
slabă decât URSS. Aceasta din urmă era compusă din 
cincisprezece republici devenite, după destrămarea ei, 
independente; era matricea şi motorul unui vast sistem 
comunist mondial, care după 1919 a grupat toate partidele 
comuniste în sânul Internaționalei Comuniste şi mai apoi, 
după 1945, pe toti cei care au pus mâna pe putere în asa- 
numitul „lagăr socialist”, pe care îl controla cu strictețe, în 


Europa Centrală şi de Est, dar şi în Vietnam, în Cuba, 
multă vreme în China etc. În fine, URSS se bucura de o 
sustinere considerabilă, din partea a numeroase tari în curs 
de dezvoltare, care se declarau „țări nealiniate”, si a 
nenumărați simpatizanți din toată lumea. În afară de cele 
90 de partide comuniste prezente pe toate continentele, ea 
dispunea astfel de canale puternice de influență: rețeaua 
Mişcării pentru Pace!, Federaţia Sindicală Mondială? şi 
mişcările anticolonialiste, în primul rând. Toţi aceşti factori, 
desigur împreună cu victoria asupra Germaniei naziste din 
1945 şi intrarea în posesia bombei cu hidrogen în 1949, au 
făcut din URSS a doua superputere mondială, după Statele 
Unite. 

Astăzi, toate acestea au dispărut. Potrivit PIB-ului estimat 
pentru anul 2022, Rusia a ajuns a unsprezecea putere 
mondială, în spatele Indiei si al Braziliei — dar tara nu îşi va 
putea păstra nici măcar acest loc, din cauza sancţiunilor 
occidentale instituite în urma agresiunii ei împotriva 
Ucrainei. Rusia are puține tari prietene in lume, cea mai 
mare parte dintre ele fiind state paria, ca Siria lui Bashar al- 
Assad, Venezuela lui Nicolâs Maduro, Coreea de Nord a lui 
Kim Jong-un, Iranul ayatollahilor si, last but not least, 
China lui Xi Jinping. La capitolul influență internațională, 
nu mai oferă nici o idee care ar putea seduce întreaga lume 
si se sprijină numai pe antioccidentalism  - 


1 Mouvement de la Paix, în franceză, mişcare creată în Franța de fosta 
rezistență antinazistă, imediat după al Doilea Război Mondial, care s-a 
extins global şi în timpul Războiului Rece, a avut mai ales o orientare 
comunistă. (Notele de subsol, marcate cu asterisc, aparțin 
traducătorului.) 


2 Internaţională sindicală fondată la Paris în 1945 şi dominată de 
comunişti între 1950 şi finalul anilor '60. 


antiamericanism, în particular -, care se bucură, desigur, de 
o oarecare popularitate în țările in curs de dezvoltare, dar 
nu le împiedică pe acestea să dea prioritate propriilor 
interese practice, pentru a negocia cu Occidentul. Şi este 
cert că țările care au facut parte, în trecut, din „sfera de 
interese a URSS” sunt foarte decise să nu se mai întoarcă 
niciodată în ea. 

Şi atunci, de ce se află Vladimir Putin de peste 
doisprezece ani în prim-planul vieţii politice internaționale? 
Fără doar şi poate, fiindcă regimul lui foloseşte tactici 
perverse contra cărora  democratile sunt uneori 
neputincioase. În numai douăzeci şi doi de ani, sub 
conducerea lui Putin, Rusia aşa-zis postcomunistă s-a 
transformat într-o putere nocivă, iar principalul ei produs de 
export este, pur şi simplu, frica. Rusia încearcă să împiedice 
susținerea mai masivă a Ucrainei de către Occident prin 
amenințarea cu lovituri nucleare. Încearcă să obţină 
acceptul nostru pentru ridicarea sancţiunilor prin 
amenințarea cu penurie alimentară şi energetică. Încearcă 
să submineze din interior unitatea occidentală, şi poate 
chiar să provoace conflicte civile, creându-şi rețele de 
propagandă şi de dezinformare în întreaga lume. 

Această politică nocivă a fost pusă la punct în 
laboratoarele KGB-ului, alma mater a lui Vladimir Putin, 
adevărata lui universitate, locul adevăratei lui formații 
teoretice şi practice. Ruşii spun că nu există foşti cekisti si, 
parafrazând, în privința lui Putin, putem spune: „Cekist o 
dată, cekist pentru totdeauna”. E poate timpul să ne punem 
o întrebare foarte simplă: cum se face că o persoană care a 
demisionat din KGB tocmai pe 20 august 1991 - în 
momentul puciului ratat contra lui Mihail Gorbaciov, în care 
şeful lui, primarul Sankt-Petersburgului, Anatoli Sobceak, 
s-a pronunțat contra puciştilor - a fost numită, câţiva ani 
mai târziu, în 1997, preşedinte al KGB-ului redenumit FSB? 


E de neconceput că cineva care a „abandonat” KGB-ul într- 
un moment critic şi care era numai locotenent-colonel, şi nu 
general, a putut accede la postul suprem în această 
organizație fără a face de fapt parte dintr-o „rezervă activă”, 
adică dintre ex-membrii KGB deveniți colaboratori ai FSB, 
însărcinaţi cu infiltrarea în aparatul de stat rezultat din 
implozia URSS din 1991. Acesta este modul în care trebuie 
înțeleasă faimoasa lui ,gluma” de la o reuniune a membrilor 
FSB, cu ocazia Zilei Cekistului, în decembrie 1999: „Ţin să 
semnalez că grupul de ofițeri FSB trimişi în misiuni de 
infiltrare în sânul guvernului a îndeplinit cu succes prima 
etapă”. Deja, Putin era şeful guvernului, iar „prima etapă” 
era preşedinţia pe care avea să pună mana in 2000 şi să o 
mențină timp de douăzeci şi doi de ani - cu scurtul 
interludiu al falsului preşedinte Dmitri Medvedev. 

Traiectoria lui Putin, aşa cum o explorăm aici, este a unui 
agent secret devenit tar, care şi-a păstrat fidelitatea 
nestrămutată fata de rădăcinile lui de Homo sovieticus? si 
fata de viziunea despre lume formată in KGB, dar şi fata de 
adevărații lui mentori, rămaşi anonimi. Cum îi plăcea să 
spună adesea disidentului Vladimir Bukovski, „Putin e un 
colonel, dar deasupra lui există generali”. 

În această lucrare, care aduce laolaltă cei mai buni 
specialişti francezi şi străini - multi, originari chiar din fosta 
URSS - în domeniul istoriei Rusiei şi comunismului, 
încercăm să refacem drumul lui Putin de la origini şi să 
oferim o descriere a stilului său de guvernare, propunând 
teza că metodele şi tacticile lui sunt inspirate din valorile 
KGB, lucru care oferă o perspectivă unică. Am evocat mai 
sus „Rusia aşa-zis postcomunistă”. Ne permitem să 


3 Titlul unei scrieri din 1981 a sociologului Aleksandr Zinoviev, care se 
referă la cetățeanul conformist, lipsit de idealuri şi responsabilitate din 
lumea comunistă. 


contestăm existența postcomunismului, deoarece constatăm 
cu amărăciune că, într-adevăr, comunismul este o ideologie, 
dar una foarte elastică, lucru care, printre altele, i-a permis 
lui Stalin să creeze legături de prietenie cu regimul nazist. 
Aşa cum a arătat Lenin, comunismul real a însemnat mai 
degrabă o tehnică de preluare a puterii de către un grup de 
revoluționari de profesie. Care s-a legitimat printr-o ideologie 
„de clasă” - indiferent dacă e vorba de un pseudogrup social 
sau etnic -, creând o inegalitate de principiu, în favoarea 
Partidului care aserveşte majoritatea populației. Si, ulterior, 
acelaşi comunism a conceput ansamblul de măsuri care îl 
perpetuează la putere gratie unei ideologii de fațadă în care 
aparatul de represiune si teroare - Ceka, „sabia care 
pedepseşte” - joacă un rol central şi decisiv, incluzând si 
controlul economiei. Acest model de regim totalitar a 
determinat şi determină încă toate regimurile comuniste din 
lume. 

Putin a mers mai departe. Desigur, ideea comunismului a 
fost abolită şi partidul a pierdut puterea, dar a păstrat 
sistemul de guvernare comunistă, caracterizat în principal, 
ca atribute, de structura pe verticală si nonalternanta la 
putere, lucruri garantate de serviciile secrete, în primul rând 
FSB, prin menţinerea unui grup social privilegiat şi prin 
controlul economiei. Aşa încât putem vorbi de „sovietism 
fără ideea comunistă”. Noutatea putinismului rezidă în 
fuziunea regimului cu grupările mafiote şi, în consecință, cu 
practicile lor crude, precum şi cu corupția endemică, mai 
ales în eşaloanele înalte ale puterii. Acesta este regimul care 
seamănă discordia în întreaga lume şi ale cărui näzuinte 
imperialiste tintesc mult mai departe de Ucraina. 


În 1997, Editura Robert Laffont şi regretatul Charles Ronsac 
au publicat Cartea neagră a comunismului, care a revelat 
într-o manieră documentată, grație deschiderii arhivelor de 


la Moscova, amploarea şi caracterul intrinsec ale crimelor 
regimului fondat de Lenin şi sistematizat de Stalin. Faptul 
că această carte s-a răspândit în mai mult de douăzeci şi 
cinci de tari părea pe atunci că a contribuit la ruina 
prestigiului moral al URSS. lar eşecul puciului de la 
Moscova din 1991, urmat de demisia lui Mihail Gorbaciov, 
simboliza pentru cea mai mare parte a observatorilor ieşirea 
din comunism şi începutul unei noi epoci. Prin contrast, aici 
arătăm etapele „reconquistei” începute de către KGB-FSB şi 
de către creatura lui, Vladimir Putin, după ascensiunea 
acestuia la putere, până la războiul din Ucraina, care 
continuă în momentul de fata si al cărui sfârşit nu poate fi 
prevăzut. Trecem în revistă crimele lui Putin contra 
propriului popor aservit şi îndobitocit, ca şi contra altor 
popoare - ucraineni, ceceni, georgieni, moldoveni, sirieni, 
venezueleni etc. - a căror dezvoltare normală este 
împiedicată de un regim care susține guvernele dictatoriale, 
declanşează războaie şi le distruge economia. Ceea ce l-a 
făcut pe Putin cunoscut locuitorilor întregii noastre planete 
au fost amenințarea şi vătămarea, folosite ca principii 
politice. Se impune aşadar să examinăm in amanuntime 
parcursul şi acțiunile sale. 

I. CRONICA UNEI DICTATURI ANUNȚATE 


1. VLADIMIR PUTIN, UN HOMO SOVIETICUS 


de Galia Ackerman şi Stephane Courtois 


Apariţia lui Vladimir Putin pe scena istoriei este, fără 
îndoială, unul dintre cele mai neobişnuite evenimente ale 
ultimilor treizeci de ani. Diferite zvonuri au explicat 
ascensiunea fulgurantă a acestui omulet lipsit de carismă 
prin legătura lui genealogică cu înalta nobilime comunistă. 
Pentru unii, era nepotul bucătarului lui Stalin: sau fiul unui 
ofițer erou, membru al NKVD. După alţii, se născuse dintr-o 
legătură extraconjugală a unei georgience de origine rusă, 
pe nume Vera Putina, care, la optsprezece ani, l-a 
încredințat bunicilor, iar apoi a fost adoptat de părinții 
oficiali.s 


Adevărul e mult mai simplu. Vladimir Putin s-a născut în 
1952 la Sankt-Petersburg, într-o familie foarte modestă, 
profund marcată de cele 872 de zile în care Leningradul a 
fost asediat de germani (1941-1944), în cursul cărora tatăl 
lui a fost rănit, iar mama lui aproape că a murit de foame. 
Copil bolnăvicios şi ciuca bătăilor pentru tovarăşii lui de 
stradă, devine un adolescent turbulent şi bătăuş şi se 
apucă, la Universitatea din Leningrad, de studii de drept, 
sub îndrumarea profesorului Anatoli Sobceak. Era vorba de 
dreptul „socialist”, care permitea condamnarea la Gulag sau 
la moarte a „duşmanilor poporului”. Fascinat de puterea 
KGB, face totul pentru a fi recrutat, pornind de la baza 
scării ierarhice şi urcând primele trepte până la a deveni 
ofițer responsabil cu lupta contra disidentilor din regiunea 
Leningrad. Activitatea depusă îi atrage o promovare, după 
care parcurge un stagiu de un an la Institutul Andropov. În 
ciuda unei evaluări mai degrabă negative,: Putin trece apoi 
la serviciile externe şi e trimis, în 1985, în Republica 
Democrată Germană (RDG), la Dresda, sub acoperirea 
diplomatică de responsabil cu prietenia dintre RDG şi URSS, 
dar, în realitate, cu alte însărcinări mai greu de mărturisit. 

De fapt, una dintre principalele operaţiuni cu care se 
ocupă Putin vizează marele târg industrial de la Leipzig, care 
se tinea la fiecare doi ani şi servea drept „vitrină” pentru 
lagărul socialist. Aici, se înghesuie zeci de oameni de afaceri 
occidentali aflați în căutare de contracte grase, dintre care 
Putin trebuie să-i recruteze pe cei interesanti din punctul de 
vedere al tehnologiilor de vârf. Se apucă să-i ,agate" după 
metode clasice: un batalion de tinere, toate dispuse să-i 
distreze pe stimabilii afacerişti. Pune sub cheie mai multe 
fotografii sugestive, care îi permit să intre într-o „conversație 
asimetrică”, cunoscută mai degrabă sub numele de „şantaj 
sexual”. Propensiunea lui Putin către ceea ce în limbajul 
KGB se numeşte kompromat poate fi urmărită departe în 


timp.s Se pare chiar că a încercat să constrângă un profesor 
de medicină din RDG să-i comunice informații asupra 
otrăvurilor letale care nu lasă nici o urmă, şantajându-l cu 
documente pornografice. 

În noiembrie 1989, îngrozit, Putin asistă în direct la 
distrugerea de către manifestanți a Zidului Berlinului, care 
în câteva săptămâni va provoca, prin efect de domino, 
căderea regimurilor comuniste a cinci dintre ,democratiile 
populare” - RDG, Polonia, Cehoslovacia, România şi 
Bulgaria.s Ocupat cu arderea documentelor Stasi, pentru ca 
acestea să nu cadă în mâinile revoltatilor, îşi dă seama 
atunci de pericolele pe care le reprezintă, pentru o dictatură, 
forța opiniei publice şi marile manifestații paşnice. Îşi va 
păstra o frică față de popor şi o ură pentru democraţie care 
se vor intensifica mai apoi constant. Constrans să se 
reintegreze în Uniunea Sovietică a lui Gorbaciov chiar în 
momentul în care aceasta este contaminată de un puternic 
impuls democratic, devine şi mai traumatizat în vara anului 
1991, când o tentativă de puci a guvernantilor care se 
opuneau oricărei reforme a sistemului eşuează, la Moscova, 
şi provoacă un conflict nimicitor între Gorbaciov, primul şi 
ultimul preşedinte al URSS ales de Congresul Deputaţilor 
Poporului, şi Boris Eltin, preşedintele Federaţiei Ruse, ales 
prin sufragiu universal. Antagonismul creat duce, în câteva 
luni, la implozia URSS. Începând din august 1991, Estonia, 
Letonia şi Lituania îşi proclamă independența. Pe 24 
august, Sovietul Suprem al Ucrainei face acelaşi lucru, iar 
noul statut al republicii sovietice este confirmat prin 
referendumul din 1991: aproape 90% din alegători, inclusiv 
în Donbas şi Crimeea, se pronunță în favoarea 
independenței. 

Pe 8 decembrie 1991, Eltin şi omologii săi ucrainean si 
bielorus creează Comunitatea Statelor Independente, care 
goleste URSS de sens şi dă naştere la douăsprezece state 


independente - Rusia, Ucraina, Belarus, Moldova, Armenia, 
Georgia, Azerbaidjan, Uzbekistan, Kazahstan, Tadjikistan, 
Kirgizstan si Turkmenistan. Pe 25 decembrie 1989, la ora 
19.00, Gorbaciov semnează decretul prin care isi dà 
demisia, marcând oficial sfârşitul primului regim totalitar 
din istorie, creat de Lenin în noiembrie 1917. O oră mai 
târziu, drapelul roşu cu seceră şi ciocan este înlocuit pe 
cupola Kremlinului cu cel alb-albastru-rosu al Rusiei şi 
lumea întreagă crede că ruşii intră, în fine, într-o eră 
democratică. 

Realitatea e cu totul diferită. În 1945, Germania nazistă 
fusese învinsă, constrânsă la capitularea necondiționată şi 
împărțită de învingători în mai multe zone. Elitele ei fie 
dispăruseră în decursul războiului, fie au fost ulterior 
condamnate la moarte, la închisoare sau la degradare civică. 
Dar, înainte de toate, procesul de la Nürnberg stigmatizase, 
în ochii întregii lumi, ideologia rasistă a regimului nazist, pe 
conducătorii lui şi crimele lor. În zonele lor de ocupaţie, 
Statele Unite, Marea Britanie şi Franța constrânseseră 
autoritățile să adopte norme de guvernare democratică, care 
au mers până la opoziția directă fata de sovietici, de 
exemplu atunci când au organizat, în 1948, blocada 
Berlinului. Cele trei tari sus-numite au pus atunci la punct 
un pod aerian zilnic pentru aprovizionarea garnizoanelor şi 
a populației civile a Berlinului, obligându-l pe Stalin să 
cedeze după un an. 

Nimic asemănător nu s-a întâmplat în Rusia 
postsovietică, fiindcă regimul s-a dezagregat de la sine din 
cauza economiei comuniste centralizate, care a reprezentat 
în cele din urmă un imens eşec, a unui sistem de promovare 
a conducătorilor care ducea la „stagnare” si la gerontocratie, 
după ce rezistase 64 de ani numai datorită terorii mai mult 
sau mai putin intense, alternativ, căreia Gorbaciov - şi aici e 
principalul sáu merit - a decis să-i pună capăt. Concret, 


Eltin n-a lansat nici un fel de desovietizare reală, iar 
mentalitatea sovietică n-a dispărut ca prin farmec. Noul imn 
rus îl reproducea pe cel adoptat sub Stalin, cu versurile 
modificate. Deşi au permis libera exprimare, Gorbaciov şi 
Eltin nu au fost capabili să construiască instituții 
democratice şi un stat de drept. Unele instituţii s-au 
mulțumit să-şi schimbe denumirea, iar preşedinţia lui Eltin 
a preluat foarte repede modul de funcţionare secret, opac, al 
vechiului Politburo al Partidului Comunist al Uniunii 
Sovietice (PCUS). Şi, mai presus de toate, personalul fostului 
regim totalitar a rămas pe loc, deşi KGB-ul s-a transformat 
în FSB (Serviciul Federal de Securitate) şi SVR (Serviciul de 
Informaţii Externe).: 

Prăbuşirea ideologiei comuniste a reabilitat dintr-odată 
proprietatea privată şi posibilitatea de îmbogăţire personală 
aproape infinită. Toată lumea a putut asista la o veritabilă 
goană după aur si la spolierea generalizată a resurselor țării 
de către un nucleu de initiati din Komsomol - Uniunea 
Tineretului Comunist - şi Partidul Comunist al Uniunii 
Sovietice. Asta a provocat apariția unui „capitalism” 
sălbatic, în acelaşi timp aflat la cheremul foştilor birocrati, 
care profitau de poziţiile lor de putere pentru a-şi adjudeca 
partea leului, şi caracterizat prin furtul desäntat, ceea ce a 
creat un climat de anarhie si a dus la propäsirea ,hotilor cu 
lege”6, expresie în care „legea” se referă, desigur, la regulile 
banditeşti. De fapt, în fata bolşevicilor, a partidului lor de 
revoluționari de profesie care se supunea „centralismului 
democratic” - „o disciplină aproape militară”, cum spunea 
Lenin - şi a „limbii de lemn” a acestora, casta ,hotilor legali” 
îşi crease deja propriul argou, propria ierarhie, dominată de 


6 Vor v zakone, în rusă. Expresia înseamnă, în acelaşi timp, „hoț cu lege" 
şi „hoţ care e legea" şi implică conformarea la un set de reguli similare 
celor din organizaţiile mafiote sau închisori. 


pahan - naşul -, ales de egali, si propria disciplină, 
simbolizată printr-un cod al onoarei care pedepsea cu 
moartea orice trădare. 

Deja, în 1869, în Catehismul revoluționarului, Serghei 
Neceaev, modelul lui Lenin, decreta: „Trebuie să ne unim cu 
lumea puternică a  tâlharilor, singurii si autenticii 
revoluționari ai Rusiei”. Şi adăuga: 


Revolutionarul este un om care a lăsat totul în urmă, de la bun 
început. N-are interese particulare, afaceri private, sentimente, 
ataşamente personale, proprietăți, n-are nici măcar nume. Totul 
este absorbit, la el, de un interes care îl exclude pe oricare altul, de 
un singur gând, de o pasiune - Revoluţia. În adâncul ființei lui, nu 
numai în vorbe, ci şi în fapte, a rupt orice legătură cu ordinea 
publică şi cu lumea civilizată în întregimea ei, cu toate legile, 
convenientele, convențiile sociale şi regulile morale ale acestei lumi. 
Revolutionarul este un duşman de moarte al tuturor acestora, care 
trăieşte numai şi numai pentru a le distruge cu totul. 


La fel, „hoţii cu lege”, această elită a pegrei sovietice, 
depuneau jurământ de fidelitate absolută către breasla lor, 
proclamându-se ,morti" pentru lumea exterioară.: Si la unii, 
şi la alţii, numai forța, violenta, cruzimea si şiretenia erau 
respectate. În plus, Felix Dzerjinski, fondator, în 1917, şi şef 
al Ceka, brațul armat al partidului bolşevic, devenit mai 
apoi GPU, NKVD şi KGB, îi amintea adjunctului său, pe 31 
mai 1918, principiul de bază al acestei mari organizații 
teroriste: „Nimic nu este mai eficient decât un glonte pentru 
a face pe cineva sa tacâ”». 

Deja foarte răspândită în Gulag, în care deținuții de drept 
comun erau adesea însărcinați cu respectarea ordinii 
sovietice, această cultură comună ambilor poli de putere a 
dus la o criminalizare generală a societății. Astfel, între 1960 
şi 1991, în URSS au fost pronunțate 35 de milioane de 
pedepse cu închisoarea, iar un om din patru a cunoscut 
detentia. Asta, până într-acolo încât mentalitatea si 


vocabularul pegrei s-au răspândit in societate -, iar 
Aleksandr Soljenitin se întreba în Arhipelagul Gulag: „Cine 
pe cine reeducá, cekistii pe bandiți, sau bandiții pe cekisti?” 

La asta se adaugă milioanele de victime nevinovate 
masacrate in marile operaţiuni teroriste secrete, ca 
„decazacizarea” din 1919, care s-a soldat cu uciderea a 
aproximativ 300.000 de oameni, mai ales în Ucraina. Ca 
.deculacizarea"" din 1929-1933, în care patru milioane de 
țărani ucraineni, bărbaţi, femei şi copii, au murit în urma 
foametei puse la cale de Stalin între 1932 şi 1933 şi 
cunoscute sub numele de Holodomor?. Ca Marea Teroare? 
din 1937-1938, în timpul căreia 700.000 de oameni au 
primit un glonț in cap, iar alti 700.000 au fost trimişi in 
Gulag. Apoi, ca imensele masacre şi deportări operate în 
țările cucerite in 1939-1940 - Polonia orientală, statele 
baltice, Basarabia românească. La fel ca deportarea mai 
multor popoare sovietice — germanii de pe Volga, cecenii si 
alții, în Caucazul de Nord, tătarii din Crimeea - acuzați de 
,colaborationism” în timpul războiului. În fine, ca epurările, 
execuțiile şi deportările care s-au petrecut între 1944 şi 
1953 în toate țările Europei Centrale şi de Est, calificate 
prin antifrază ca „democraţii populare”. Aceasta e societatea 
impregnată de un arbitrar absolut, de impunitate totală şi 


7 „Culac”, din rusescul kulak (kyaax), țăran înstărit care se opune 
comunismului / colectivizării; „chiabur”. 


3 De la holodom moriti, în ucraineană, moarte (provocată) prin 
foamete /înfometare. 


9 Marea Teroare, cunoscută şi sub numele de Marea Epurare, Anul '37 
sau lejovcina (de la Nikolai Ejov, şeful NKVD) este campania sângeroasă 
de epurare declanşată de Stalin pentru îndepărtarea susținătorilor unor 
curente rivale, din care cel mai important era trotkismul. 


de violență, care adesea ajungea până la cruzime şi sadism, 
în care a crescut micul Vladimir Putin, gata să adopte încă 
de la o vârstă fragedă „valorile” şi codurile ei. În acelaşi 
timp, războiul total pe care Hitler l-a dus împotriva URSS şi 
popoarelor acestuia între iunie 1941 şi mai 1945 a provocat 
moartea a 12 milioane de militari şi a 15 milioane de civili, 
prin contrast cu sutele de morti de la Ouradour-sur-Glane!0, 
marcând întreaga societate cu stigmatul terorii şi cruzimii. 

De altfel, căderea URSS n-a fost urmată de nici un fel de 
decomunizare. Nici partidul comunist, nici KGB nu au fost 
duse în fața unui tribunal ca acela de la Nürnberg, care să 
le condamne public nenumăratele crime contra umanității şi 
genocidul. Cu excepția unei mici minorități democratice 
grupate în jurul vechilor disidenti, care încerca să creeze un 
stat de drept, mentalitatea noilor elite postsovietice semăna 
foarte tare cu cea a vechii nomenclaturi comuniste şi a 
brațului armat al ei, KGB-ul, dar şi cu cea a banditilor: 
imoralitate, dispreţ absolut fata de popor şi legalitate, 
slugărnicie fata de puterea de la Kremlin, luptă pe viata si 
pe moarte între concurenți, strivirea nemiloasă a învinşilor 
şi a celor slabi, goana neîntreruptă după îmbogăţire. 

Atunci când societățile din Europa Centrală şi de Est au 
trecut prin procesul de lustratie, care a constat in 
excluderea din functiile publice a personajelor celor mai 
compromise din regimul anterior, totalitar, la Moscova, 
procesul crimelor comunismului s-a incheiat in 1992, prin 
intrarea in legalitate a Partidului Comunist al Federaţiei 
Ruse. A fost admis faptul că membrii Comitetului Central al 
PCUS si ai conducerii de stat sovietice erau vinovaţi de 
crimele stalinismului, dar asta nu s-a aplicat si 
organizațiilor de bază ale partidului, care nu participaseră la 


10 Sat din Nouvelle Aquitanie distrus de nazişti pe 10 iunie 1944, când 
SS-ul a masacrat 643 de locuitori. 


crime, şi nici Partidului Comunist al Federației Ruse, creat 
în 1990. Orice speranţă pentru organizarea unui tribunal ca 
acela de la Nürnberg, care să judece crimele comunismului, 
a fost îngropată.» În ciuda reorganizării, structurile de 
securitate ale fostei URSS au rămas pe loc, adesea cu 
aceleaşi responsabilități. Acestea includeau poliția normală 
(miliția), forțele speciale (spetnaz), cele două succesoare ale 
KGB-ului: FSB, însărcinat cu contraspionajul, 
supravegherea granițelor, lupta contra terorismului, crima 
organizată şi corupţia şi SRV, însărcinat cu spionajul şi 
informaţiile externe; în fine, serviciul de informaţii al 
armatei şi al parchetului, GRU. 

Această nebuloasă, care forma brațul armat al puterii, a 
primit curând numele de siloviki!! - oamenii din instituțiile 
de forță care nu încetaseră să iasă din subordinea 
Kremlinului nici o clipă. Dar, spre deosebire de epoca 
sovietică, aceştia s-au asociat, în scopul spolierii țării, cu 
marii bandiți pe care ar fi trebuit să-i combată. Şi, exact ca 
în partidul bolşevic, dar şi în întreaga mafie, criteriul după 
care funcționau era loialitatea absolută fata de şeful 
suprem, a cărei dovadă supremă e întotdeauna participarea 
la o crimă - simbolică sau reală - care pecetluieşte pactul 
sângelui. 

În această situație fluidă, s-au intensificat luptele dintre 
clanuri, printre altele între preşedintele Eltin şi comuniştii 
din Sovietul Suprem, care dominau noul Parlament. Toți 
aceşti comunişti şi ex-comunişti luptau pentru putere, într- 
un climat de război civil embrionar. Pe 21 septembrie 1993, 


11 CHAOBUKU, în rusă: de la „sila” (cua), forță, şi sintagma „instituții de 
forță”, care a început să fie folosită la începutul epocii Eltin. Expresia a 
fost preluată şi în România, nu neapărat cu sens negativ. Rodica Zafiu 
remarca, în 2015, în Dilema veche, utilizarea ei pe alocuri pozitivă 
(„Instituţii de forță”, Dilema Veche, nr. 592 din 18-24 iunie 2015). 


Eltin propune o reformă constituțională care stipulează 
dizolvarea Congresului Deputaţilor Poporului şi a Sovietului 
Suprem al Federaţiei Ruse, ceea ce provoacă o revoltă 
armată la care participă o parte a Parlamentului, inábusità 
cu lovituri de tun pe 4 octombrie. Au fost numărați 146 de 
morti, fără a-i pune la socoteală pe răniți. 

În anul următor, pentru a-şi creşte puterea personală, 
Eltin declanşează, pe 11 decembrie 1994, un război-surpriză 
contra micutei republici autonome a Ceceniei, care îşi 
proclamase independenţa în 1991 şi refuza să se alipească 
la loc Rusiei. Eltin declară că separatistii sunt „câini turbati, 
care trebuie nimiciti exact aşa cum sunt nimiciti câinii 
turbati”, trimitere în trecut, la atacurile lui Stalin din 1930 
contra „câinilor turbati de trotkisti”. Eltin îşi închipuia că 
Groznii, capitala, urma să fie cucerită în două ore de un 
regiment de paraşutişti - prefigurare sinistră a atacului 
împotriva Ucrainei, din 2022. Dar rezistența cecenă e feroce, 
până la punctul în care, pe 31 august 1996, Rusia e 
constrânsă să semneze un armistițiu şi să recunoască 
puterea autonomă cecenă, dar cu prețul morţii a aproape 
100.000 de civili şi militari din ambele tabere.:: 

Acesta e contextul dezastruos în care Vladimir Putin, 
revenit din RDG şi martor stupefiat al năruirii viziunii sale 
asupra lumii, dominată de ideea unei superputeri sovietice 
şi a „viitorului luminos” al acesteia, trebuie să se 
redefinească şi să-şi găsească un drum. Încă o dată, KGB-ul 
îi serveşte drept reper. Locotenent-colonel acum, se 
integrează în conducerea KGB-ului din Leningrad, devenind 
în acelaşi timp consilier pentru afaceri internaţionale al 
fostului lui profesor, Anatoli Sobceak, care prezida Sovietul 
Leningradului. În 1991, acesta este ales primar al oraşului 
redenumit Sankt-Petersburg si îşi avansează în grad 
credinciosul consilier, care apoi este propulsat preşedinte al 
Comitetului pentru relații externe al Primăriei. 


Putin se arată deopotrivă fidel, foarte discret şi dispus la 
orice. Foarte oportunist, demisionează din KGB şi părăseşte 
partidul. În haosul general, ştie să i se facă indispensabil lui 
Sobceak, a cărui eminentä cenusie devine, iar acesta îl 
numeşte chiar prim-adjunct al primarului. În epocă, oraşul 
era capitala crimei organizate, un fel de Chicago al anilor '30 
în stil rusesc, iar Sobceak era foarte corupt. Însărcinat cu 
protecţia lui, atât ca jurist, cât şi în calitate de (fost) 
kaghebist, Putin întreţine legături cu mafia locală, care 
controlează portul de la Marea Baltică, precum şi cu 
instituţiile statului - in particular FSB, succesorul KGB - şi 
cu parteneri din Germania. Profită de toate acestea pentru a 
prelua controlul băncii Rossia, unde fusese depusă o parte a 
fondurilor PCUS, si creează un model de corupție 
organizată, alimentată de scheme frauduloase şi spălarea de 
bani murdari obținuți din activități criminale - trafic de 
droguri, prostituție, contrabandă etc. Îşi adună un clan de 
fideli şi începe să prindă gustul puterii - aşa cum arată un 
film elogiator turnat în 1992, intitulat Puterea. E vorba de o 
putere secretă, discretionarä şi... foarte lucrativă. Putin nu 
are decât treizeci şi nouă de ani.:s 

În 1996, frumoasa lui ascensiune este curmată brusc. 
Sankt- Petersburgul e atât de dezastruos administrat, încât 
Sobceak nu reuşeşte să obțină realegerea, iar în cădere îl 
trage după el şi pe Putin. Dintr-odată, acesta pierde tot, dar 
reține o lecție importantă: nu e cazul să laşi puterea la 
cheremul unor alegeri democratice. Şi totuşi, nenorocirea ii 
foloseşte la ceva. Sustinut de o alianță de bancheri oligarhi, 
de canale media pe care aceştia le controlează şi de ex- 
aparatcici, Boris Eltin e reales preşedinte al Rusiei pe 3 iulie 
1996. Aceste alegeri marchează triumful celor care în 
curând vor fi numiţi „oligarhi”, care, temându-se să nu-şi 
piardă imperiile industriale şi financiare obţinute prin 
metode dubioase, îi finanţează campania electorală dusă de 


politehnologii - manipulatori de opinie publică - si siloviki. 
La putin timp după asta, Pavel Borodin, administratorul 
patrimoniului Kremlinului şi personaj de o corupție notorie, 
îi propune lui Putin să facă parte din Administraţia 
Prezidenţială a unui Eltin deja foarte bolnav. Aici, se arată 
atât de muncitor şi de loial preşedintelui, încât, în 1998, 
acesta îl numeşte şef al FSB-ului pe întreaga Rusie. Ce 
ascensiune fenomenală pentru tânărul ofițer! La învestitură, 
acesta declară: „Pentru mine, a veni să lucrez în serviciile de 
securitate e ca şi cum m-aş întoarce în casa părintească”. 
Fără îndoială, această avansare fulgurantă nu e străină de 
un acord încheiat în trecut între Eltin şi cercurile înalte ale 
FSB-ului şi ale altor servicii secrete. De altfel, atunci când 
este întrebat despre promovarea lui Putin, disidentul 
Vladimir Bukovski răspunde ironic: „Cum?! Nu stiati ca 
peste locotenenti-colonei există generali?” 

În vara anului 1998, haosul in care se afundă tara 
provoacă o catastrofă economică: o jumătate dintre bănci 
dau faliment, valoarea rublei scade cu 75%, milioane de 
cetățeni îşi pierd economiile, numeroase fabrici se închid şi 
şomajul explodează. Incoltit, Eltin e constrâns să schimbe 
guvernul şi să-l numească ca premier pe Evgheni Primakov, 
un vechi aparatcic sovietic care fusese prim-presedinte 
adjunct al KGB-ului în 1991, apoi director al Serviciului de 
Informații Externe - SVR (1991-1996) si, in fine, ministru al 
afacerilor externe (1996-1998). Ca dovadă, dacă mai era 
nevoie, că, la zece ani după căderea Zidului Berlinului, 
Rusia nu era nici desovietizată, nici dekaghebeizată. Totuşi, 
personaj cazon, acesta asanează rapid economia. Asta îl 
îndepărtează de clanul Eltin, ale cărui interese financiare le 
ameninţă. 

Acesta e momentul în care cariera lui Putin ia avânt. De 
fapt, procurorul general al Rusiei, Iuri Skuratov, demarase 
în 1997 mai multe anchete anticorupţie, în primul rând 


referitoare la compania elvețiană Mabetex, o firmă de 
construcții bănuită că îi mituieşte cu sume importante pe 
apropiații lui Eltin pentru a obţine contracte bánoase de 
renovare a Kremlinului, a Casei Albe - Parlamentul rus - si 
a altor cládiri publice. Presedintele, cele douá fiice ale lui si 
ginerele sáu - Aleksei Diatcenko, şeful Administraţiei 
Prezidenţiale şi sufletul puterii - sunt vizati şi o procedură 
de suspendare este inițiată în Dumă. Dacă aceasta va reuşi, 
Eltin şi familia lui urmează să fie deferiti justiției. Dar, pe 18 
martie 1999, are loc o lovitură de teatru nemaipomenită: un 
canal TV difuzează un video numit „Trei într-un pat”. În el, 
un bărbat filmat din spate e pe punctul de a se dezbrăca şi 
apoi de a se hârjoni cu două tinere goale. Bărbatul este 
identificat ca fiind Skuratov. Degeaba protestează acesta, 
Putin intervine imediat ca şef al FSB, certifică autenticitatea 
video-ului, afirmând răspicat că bărbatul este procurorul 
Skuratov, aflat în compania a două prostituate. Procurorul 
general este suspendat, apoi, în aprilie, demis. 

În paralel, oligarhul favorit al familiei Eltin, Boris 
Berezovski, începe să se gândească la succesiunea 
preşedintelui Rusiei, care suferise deja mai multe atacuri de 
inimă. Vrând să pună în orbită, pentru anul 2000, un om pe 
care îl poate controla şi care în acelaşi timp poate împiedica 
victoria lui Primakov, îi dă binecuvântarea lui Putin, care 
până atunci se arătase foarte loial şi foarte eficace, în 
afacerea Skuratov. Prima etapă a operaţiunii are loc pe 9 
august 1999, când Eltin anunţă o Rusie stupefiată că îl 
demite pe Primakov şi, trei luni mai târziu - după un 
interregn al lui Serghei Stepasin - numeşte în locul lui un 
Putin încă necunoscut marelui public. A doua etapă, 
demarată în vară, constă în instigarea unui grup de rebeli 
islamişti din Cecenia la atacul regiunii învecinate a 


Daghestanului.!? Operaţiune clasică de provocare, care prin 
declanşarea unui război impune in rândul opiniei publice 
ideea necesității unui om forte - Putin. 

Un pic mai târziu, între 31 august şi 15 septembrie, 
demarează cea de-a treia etapă, cea decisivă. Un nucleu dur 
de siloviki se decide să supraliciteze şi organizează patru 
atentate contra unor blocuri de locuinţe, dintre care două la 
Moscova, care se soldează cu peste 300 de morți.” Emotia e 
imensă, iar noul prim-ministru, Putin, se repede pe ecranul 
TV, pentru a-i acuza pe ceceni şi pentru a tine un discurs 
violent şi vulgar: „Nu îi putem numi nici măcar animale, sau 
dacă sunt animale, sunt animale turbate. [..] O să-i 
omorâm în veceuri”. Provocarea e dublă. Pe de o parte 
aminteşte în mod singular de incendierea Reichstagului din 
27 februarie 1933, pe care nazistii au exploatat-o pentru a- 
şi inaugura politica „legală” de teroare împotriva opozanților. 
Pe de alta, îi indică drept inamici ai Rusiei pe ceceni, care, 
încă din vremea ţarului, erau considerați sălbatici pur şi 
simplu ca urmare a rezistenței pe care o opuneau la 
anexarea de către ruşi. „Cecenul” este personajul cu care 
mamele îşi ameninţă copiii obraznici, aşa cum facem noi cu 
Pere Fouettard.!? Această stigmatizare nu tine seama de 
faptul că în februarie 1944, în decursul a numai cinci zile, 
Stalin deportase în Kazahstan şi Kirgizstan întreaga 
populaţie a Ceceniei şi Ingusetiei, adică aproape 600.000 de 
persoane. Abia în anii '70, supraviețuitorii s-au putut 


12 Federaţia Rusă se compune din 44 de regiuni (oblasturi), 22 de 
republici, 9 kraia, 4 districte autonome, 1 regiune autonomă şi 3 oraşe 
federale. Împărțirea în 85 de entități politice, provenită de pe vremea 
ţarismului, creează numeroase tensiuni şi inegalităţi. 


13 „Moş Biciuşcă”, în traducere liberă. Echivalentul lui Bau-bau din 
folclorul românesc. 


întoarce la casele lor, dacă nu cumva acestea fuseseră 
atribuite pur şi simplu coloniştilor ruşi. Mesajul subliminal 
era acela că Rusia nu trebuie să simtă nici scrupule față de 
un asemenea etnocid, nici milă pentru „duşmanii poporului” 
rus. 

Astfel, pe 1 octombrie, Putin lansează din nou Rusia într- 
un teribil război contra Ceceniei, cu covoare de bombe 
împotriva capitalei, Groznîi — aşa cum avea să procedeze 
Rusia în 2022 împotriva oraşelor ucrainene, mai ales a 
Mariupolului. Infinit mai puternică, armata rusă sfârşeşte 
prin a ocupa întreaga tara în martie 2000, comitand 
nenumărate crime contra umanităţii, până la limita 
genocidului împotriva poporului cecen, înregistrându-se 
câteva zeci de mii de morti, la o populaţie de aproximativ 1,4 
milioane de locuitori.: Cu această ocazie, a fost dezvoltată o 
retorică propagandistică prin care se justificau masacrele şi 
care va fi reluată în 2022, împotriva Ucrainei independente. 
Şi mai ales, avea să se impună o cultură inedită a puterii, 
care combina cultul violenței extreme specific mafiei, 
metodele de manipulare şi operaţiunile secrete ale KGB cu 
frenezia  imbogátirii personale a conducătorilor şi 
anturajului lor, prin spolierea țării. 

Tot pe-atunci, cu putin inainte de alegerile legislative, 
Berezovski a creat un partid guvernamental de laborator, 
Unitate, care avea să câştige alegerile din 19 decembrie 
1999». După acest succes, pe 31 decembrie Eltin 
demisionează şi îl desemnează pe Putin ca preşedinte 
interimar. În schimb, acesta semnează imediat un decret 
care îi garantează imunitatea judiciară lui Eltin şi familiei 
lui şi îl numeşte, în locul procurorului Skuratov, pe un 
oarecare Vladimir Ustinov, a cărui primă decizie a fost 
închiderea dosarului Mabetex. Putin şi-a ținut promisiunile 
fata de Eltin. În ce-l priveşte pe Ustinov, Skuratov a declarat 
că e „o armă pe care te poti bizui, la dispoziția preşedintelui 


şi a puterii executive, care a uitat că legea trebuie 
respectată”. 

Afacerea Skuratov este exemplul prin excelență a ceea ce 
în rusă se numeşte kompromat, o practică foarte răspândită 
printre oamenii KGB-ului timp de zeci de ani - de la creația 
Cekăi, în decembrie 1917, la ordinul lui Lenin. Arta 
kompromat-ului constă în difuzarea de informaţii 
compromițătoare în privința persoanelor care ar putea 
deranja puterea, montând în prealabil o „operațiune activă”, 
care plasează aceste persoane într-o situație ce poate facilita 
şantajul, indiferent dacă e reală sau contrafăcută de la un 
capăt la celălalt. Obiectivul este deci debarasarea „cu 
blândete” de adversar, fie că e vorba de o persoană care pur 
şi simplu jenează regimul, fie că e vorba de un colaborator 
nu tocmai obedient. Prin calomnie sau cu ajutorul unui 
sistem judiciar complice, fără ca obiectul kompromat-ului să 
trebuiască eliminat fizic - ca în vremurile lui Lenin şi Stalin 
—, ci strângându-l cu usa sau discreditându-l în ochii opiniei 
publice. Tehnicile moderne permit în egală măsură utilizarea 
unor fotografii sau filme realizate fără ştirea persoanei, 
înregistrări audio sau scrieri furate ori falsificate, precum şi 
conținut compromitätor introdus fraudulos în computerul 
țintei vizate. În cele mai multe cazuri, kompromat-ul se 
ocupă de viata privată a țintei, mai ales de practicile ei 
sexuale - detalii de care publicul e totdeauna amator -, ceea 
ce îl face tinta bătăii de joc publice, dar şi a moralei bigote, 
creând de asemenea o amenințare difuză care planează 
asupra tuturor opozanților. 

În afacerea Skuratov, publicaţia germană Correctiv, care a 
făcut o investigaţie aprofundată, a estimat că scandalul 
fusese însăilat întru totul de oamenii FSB-ului, la ordinul lui 
Putin.» Ne putem întreba, de fapt, cum a putut Skuratov să 
se lase filmat într-o cameră oarecare cu două femei, fără ca 
o capcană să-i fi fost întinsă, presupunând, desigur, că în 


filmul respectiv era chiar el. Oricum stăteau lucrurile, Putin 
culegea roadele unui dublu şantaj. Pe de o parte, îl avea în 
palmă pe Eltin, constrâns să-l propulseze la vârful puterii, 
ca să-l demită pe Skuratov. Pe de altă parte, îl avea în palmă 
pe Skuratov şi, prin el, tot aparatul judiciar. O lovitură prea 
abilă pentru a fi pusă la cale de un mic locotenent-colonel: 
nimeni nu se îndoieşte că generalii KGB îşi puseseră în 
acțiune marioneta... care nu va întârzia să le scape, după ce 
retinuse eficacitatea kompromat-ului sexual. 

Neputându-se mulțumi cu şantajul şi violența, după ce 
orice impuls de democratizare reală a fost abandonat, noua 
putere de la Kremlin trebuie să înlocuiască ideologia 
comunistă — demonetizata de mult — cu o narațiune capabilă 
să coaguleze în jurul ei o parte a opiniei publice. Confruntat 
cu falimentul total al teoriei leniniste şi staliniste a 
„viitorului luminos” într-o URSS comunistă, ale cărui ruine 
se vedeau cu ochiul liber în toată lumea, Putin a fost 
constrâns să creeze o nouă „mare narațiune” istorică a 
Rusiei. Si Eltin optase pentru continuitatea cu epoca 
anterioará. Printr-un decret din 6 septembrie 1991, numele 
țariste fuseseră restituite mai multor oraşe, printre care 
Leningrad, rebotezat Sankt-Petersburg, şi Sverdlovsk, care 
şi-a schimbat numele provenit de la unul dintre principalii 
şefi bolşevici în vechiul Ekaterinenburg. Acesta e chiar 
oraşul în care fusese asasinată, în noaptea de 17 iulie 1918, 
la ordinul personal şi secret al lui Lenin, întreaga familie a 
țarului Nicolae II, ale cărei rămăşiţe dispăruseră. In 1976, 
Eltin, la vremea respectivă şef al Partidului Comunist din 
marea regiune industrială a Uralului, rădea de pe fața 
pământului, la ordinul KGB, Casa Ipatiev, unde avusese loc 
masacrul. Dar, în 1990-1991, acelaşi Eltin, devenit 
preşedinte al Rusiei, inaugura primul memorial dedicat 
victimelor terorii staliniste, apoi ordona cercetări pentru 
depistarea rämäsitelor familiei imperiale. Graţie deschiderii 


arhivelor, acestea au fost descoperite într-o groapă comună, 
în pădurea înconjurătoare. Exhumate, apoi identificate cu 
teste de ADN, rămăşiţele au fost reinhumate cu pompă in 
Catedrala Sfinţii Petru şi Pavel din Sankt-Petersburg pe 16 
iulie 1998 - la exact optzeci de ani de la masacru, dar în 
absența patriarhului ortodox Alexei II, care a refuzat să ia 
parte la ceremonia funerară. 

Pentru a lega mai bine viitorul de trecutul Imperiului 
Țarist, prezentat ca glorios, noua putere a dispus 
reconstrucția, cu începere din ianuarie 1995, a Catedralei 
Hristos Mântuitorul, pe care Stalin o demolase cu dinamită 
în 1931 şi care fusese înlocuită de... o piscină. Începând din 
acest moment, puterea impune ideea că Rusia rămâne o 
superputere. Valorile democratice şi statul de drept, care 
determinaseră parțial căderea lui Gorbaciov, sunt respinse 
din nou, în beneficiul unui bric-ă-brac ideologic taristo- 
bolşevic, care pune accentul pe imensitatea teritorială a 
fostului imperiu şi absolutismul totalitar. Legat de asta, 
purtătorul de cuvânt al lui Eltin, Viaceslav Kostikov, 
declara, încă din februarie 1994: „Conflictele ideologice au 
fost înlocuite cu lupta pentru sfera de influenţă în domeniul 
geopolitic”. 

Umilinta colectivă provocată de jalnica prăbuşire a URSS 
şi de falimentul total al doctrinei marxiste de suprimare a 
proprietăţii private a fost de atunci compensată printr-un 
naționalism agresiv, expansionist şi antioccidental, construit 
în jurul unui vechi concept reîncălzit, „eurasianismul”. 
Prezentată în 1998 de ideologul Aleksandr Dughin în Bazele 
geopoliticii, uniunea eurasiatică trebuie să grupeze Rusia, 
Ucraina, Belarusul, Kazahstanul, Tadjikistanul, 
Uzbekistanul si Kirgizstanul, cărora li s-ar putea adăuga 
Serbia, Grecia, Iranul, India, Irakul, Siria şi Libia. Delir pur, 
dar din care Putin urma să se inspire zece ani mai târziu.= 


Pe 26 martie 2000, urmau să aibă loc alegeri 
prezidenţiale, cu Putin ca favorit, chiar dacă acesta candida 
pentru prima oară si era asociat cu epoca Eltin, acum total 
discreditată. Kremlinul nu putuse împiedica depunerea, pe 
21 februarie, a candidaturii lui Skuratov, care promitea să- 
şi continue campania anticorupţie. Ca urmare a unei 
operațiuni intense de manipulare a opiniei publice, realizată 
prin controlul mass-media, Putin este ales, în consecinţă, 
din primul tur. Pe 19 aprilie 2000, membrii Consiliului 
Federaţiei Ruse, alcătuit din reprezentanţii regionali, care 
respinseseră de trei ori cererea lui Eltin de confirmare a 
demiterii procurorului, sfârşesc, în mod spectaculos, prin a 
o vota în masă. Acest vot e în mod clar legat de un târg cu 
Kremlinul, fiindcă reprezentanții regionali depind de puterea 
centrală pentru atribuirea de fonduri către regiunile lor şi 
pentru obținerea a diverse privilegii, inclusiv personale. 
Obosit de härtuiala politică, mediatică şi judiciară căreia ii 
era supus, procurorul Skuratov acceptă această decizie, 
reiterându-şi totuşi acuzaţiile împotriva „grupului de 
criminali care continua să figureze în anturajul 
prezidențial”. Un grup care, douăzeci şi doi de ani mai 
târziu, deține în continuare puterea absolută în Rusia, cu 
Vladimir Putin în frunte. 


2. KGB-UL REVINE LA PUTERE 


de Galia Ackerman şi Stephane Courtois 


În decembrie 1999, în cadrul unei reuniuni a ofițerilor cu 
grad înalt din FSB, cu ocazia Zilei cekistului (sic), Putin 


pronunța o frază simptomatică: ,Tin să semnalez că grupul 
de ofițeri FSB trimişi în misiuni de infiltrare în guvern a 
îndeplinit cu succes prima etapa”. Într-adevăr, de-abia ales 
preşedinte, noul stăpân de la Kremlin şi-a adus aici toti 
acolitii din clanul de la Sankt-Petersburg, proveniți din 
rândurile KGB. Asa cum constata sociologa Olga 
Kriştanovskaia, în jurul anului 2003, 80% din posturile 
înalte din administraţie erau ocupate de siloviki, proveniți 
într-o proporție importantă din serviciile secrete. După ea, la 
vârful statului şi în primul cerc al lui Putin, se găseau 
aproape exclusiv oameni veniți din serviciile de spionaj şi 
contraspionaj. Şi mai interesant, siloviki şi-au făcut intrarea 
în consiliile de administraţie ale marilor societăți comerciale 
de stat sau private.: 

Rapid, Putin se apucă să reorganizeze Administrația 
Prezidenţială, instanță a puterii care nu figurează în 
Constituţie, dar constituie adevăratul nucleu al acesteia. 
Asta schimba situația din vremurile URSS, când 
Secretariatul PCUS, cuprinzând câteva persoane - ba chiar 
numai pe Stalin între 1931 si 1953 -, era sediul puterii 
reale, ascuns în spatele fațadei de partid a Politburo-ului!+, 
a celei de stat a guvernului şi a celei pseudoreprezentative a 
Sovietului Suprem. Reforma a fost impulsionată de Vladislav 
Surkov, personaj colorat al establishment-ului putinist, care 
şi-a început viața adultă în 1983-1985 cu serviciul militar în 
Spetnaz, forțele speciale ale GRU, serviciul de informații 
militare, apoi a intrat în domeniul publicităţii şi comunicării, 


14 Politburo-ul (Biroul Politic) era una dintre cele trei entități 
organizatorice permanente ale PCUS, alături de Secretariatul General şi 
Biroul Organizator (Orgburo). Comitetul Central, care îl alegea, se 
întrunea doar periodic, gestionând activitatea partidului între sesiunile 
Congresului care aveau loc o dată la câțiva ani. Ultimele Politburo-uri 
aveau în jur de 20 de membri. 


unde a cunoscut succes după succes, în slujba unor 
oligarhi ca Mihail Hodorkovski sau Mihail Fridman. 
Facandu-se remarcat repede la Kremlin, Surkov a fost 
numit, in august 1999, director adjunct al Administratiei 
Prezidentiale. 

Reorganizarea urmarea sa debaraseze sistemul politic de 
democratia si statul de drept aflate in curs de constituire. 
Conform unui document oficial, dar secret, urma „să facă 
din Administratie un puternic organ de influenta sau de 
presiune asupra partidelor si mişcărilor politice, asupra 
conducătorilor lor centrali si regionali, a organelor 
legislative, candidatilor la toate posturile politice importante 
[...], jurnaliştilor [...], activităților comisiilor electorale si 
personalului lor”, pentru a permite preşedintelui „să 
prognozeze şi să creeze situația politică «necesară» în Rusia, 
dar de asemenea şi să dirijeze efectiv procesele politice şi 
sociale ale Federaţiei Ruse, precum şi ale ţărilor din 
proximitatea acesteia”. Tot programul putinist al următorilor 
douăzeci de ani era rezumat în aceste fraze inoculate de 
cultura organizațională a KGB: viziunea paranoică a unei 
Rusii amenințate din toate părțile şi obsesia controlului 
autoritar al situației, atât interioare, cât şi exterioare, care 
implica unitatea absolută a ţării şi prigoana oponenților din 
„coloana a cincea”. 

În consecință, pe 13 mai 2000, cele 89 de regiuni ale 
Federaţiei Ruse sunt regrupate în şapte provincii, care 
coincid cu regiunile militare ale fostei URSS, conduse de 
şapte reprezentanţi plenipotentiari, numiți de Kremlin. 
Scăpând rapid de riscurile democraţiei reprezentative şi de 


15 „Coloana a cincea” desemnează un grup conspirativ care are scopul de 
a submina un alt grup mai mare sau o naţiune, conform unui plan 
determinat de interese externe. Termenul isi are originea (neclară) in 
Războiul Civil din Spania. 


amenințarea presei libere, de o opinie publică informată şi 
de justitia independentă, aceşti potentati, crescuţi in mare 
parte in rândurile „structurilor de forță”, inaugurează 
dictatura corupției si a arbitraruluis. Bineînţeles, cu condiția 
de a se supune clanului de la Kremlin, care începe să aducă 
la ordine provinciile, prelevând până la 80% din veniturile 
fiscale ale acestora. 

Pentru a asigura conformismul opiniei publice, Putin 
emite în septembrie 2000 o doctrină despre securitatea 
informaţiei, apoi, în martie 2001, creează un Departament al 
Informaţiilor subordonat Kremlinului. Printre altele, îi 
privează pe puternicii oligarhi Boris Berezovski şi Vladimir 
Gusinski de controlul celor mai importante mijloace 
audiovizuale (ORT si NTV), reducând drastic glasnostul!® lui 
Gorbaciov - care permitea dezvăluirea unui număr de 
scandaluri - şi crescând opacitatea puterii fata de cererile si 
interesele opiniei publice. În consecință, cetăţeanul de rând 
al Rusiei nu mai are la dispoziția lui decât un număr 
restrâns de surse radio şi de presă scrisă pentru informaţia 
independentă, însă televiziunea, controlată aproape total, 
rămâne mijlocul de comunicare la care are acces marea 
majoritate a populației. 

Pentru a-şi completa dispozitivul de putere, Putin decide, 
printr-o lege din mai 2001, să supună partidele finanțării de 
stat şi controlului unei „justiții” orientate. Nu în ultimul 
rând, dă FSB ordinul de a le infiltra, conform vechii practici 
bolşevice, oficializată de Lenin în anii '20, prin ordinele lui 
către Internaționala Comunistă care tocmai se năştea. Apoi, 
îl însărcinează pe Surkov să unească forța propriului partid, 
Unitate, cu blocul lui Evgheni Primakov şi al primarului 
moscovit Iuri Lujkov, Patria - Toată Rusia, pentru a forma, 


16 „Transparență”: unul din cele două principii celebre ale politicii lui 
Mihail Gorbaciov, alături de perestroika („deschidere”). 


în decembrie 2011, Partidul Rusia Unită, viitoarea osatură a 
puterii care îi va asigura controlul Dumei. În loc de a 
reprezenta interesele alegătorilor săi, aceasta se va mulțumi, 
alimentată de remuneratii copioase, să respecte ordinele 
Kremlinului, creând aparența de unanimitate in tara. 

Această alunecare către autoritarism a puterii este 
accelerată de un eveniment neaşteptat. Pe 23 octombrie 
2002, ca răspuns la excesele comise de armata rusă în 
Cecenia, un comando islamic cecen ia ostatici 900 de 
spectatori şi angajaţi ai teatrului Dubrovka din Moscova, 
cerând retragerea trupelor ruseşti din tara lor. În numele 
luptei contra terorismului islamic, devenită obsesie 
mondială după atentatele din 11 septembrie 2001 din SUA, 
Putin refuză negocierile şi ordonă pe 26 octombrie un asalt, 
cu agenti chimici necunoscuţi, care duce la moartea a 130 
de ostatici: şi execuţia a 41 de membri ai comandoului. În 
2011, Curtea Europeană a Drepturilor Omului va condamna 
Rusia la plata unor despăgubiri de 1.254.000 euro către 64 
de petenti — foşti ostatici sau apropiaţi ai victimelor -, pentru 
că nu şi-a pregătit temeinic intervenția armată.: Dar, 
evident, aşa cum avea să se şi dovedească, Kremlinul nu 
intenționa să negocieze cu cei care-i capturaseră pe ostatici, 
ci să-i extermine, oricare-ar fi fost numărul victimelor. 

În timp ce se ocupă în primul rând de consolidarea 
puterii proprii, Putin deleagă gestiunea afacerilor curente 
prim-ministrului său, Mihail Kasianov, fost ministru de 
finanţe al lui Eltin. Acesta începe o serie de reforme fiscale şi 
juridice care favorizează întreprinderile private si vor 
permite, într-un interval de patru ani, o redresare a 
economiei, bazată în principal pe exportul de petrol, al cărui 
preț nu încetează să crească. La asta se adaugă, în 
decembrie 2001, un nou cod al muncii, prea putin favorabil 
revendicărilor sociale, care duce la slăbirea progresivă a 
sindicatelor independente. Între timp, preşedintele nu-şi 


neglijează oligarhii, considerați din acest moment nu şefi de 
întreprindere independenți şi proprietari ai societăților lor, ci 
„mandatari ai statului, însărcinați cu gestionarea unuia sau 
a altuia dintre sectoarele economiei - de altfel, nu în numele 
statului, ci al ocupanților Kremlinului, care îi autorizează să 
le şi umple buzunarele, în subsidiar”. In octombrie 2000, 
Putin îşi declară intențiile şi afirmă, cu privire la oligarhi: 
„Statul are în mâna lui o bâtă de care se poate servi o dată 
pentru totdeauna. Lovind capul. [...] Nimeni nu poate face 
legea în statul nostru. Şi, dacă e necesar, vom distruge toate 
instrumentele care fac posibil şantajul [oligarhilor]"». 

Cel mai clar exemplu de asemenea mânuire a „bâtei” este 
spectaculoasa arestare, pe 25 octombrie 2003, a celui mai 
bogat om de afaceri din Rusia, Mihail Hodorkovski, care 
controla importanta companie de produse petroliere Iukos, 
una dintre cele mai mari entități private de acest tip din 
lume, producătoare a 20% din petrolul rusesc, adică 2% din 
producția mondială. Motivul? Comportamentul „insultător” 
al oligarhului, care la vremea respectivă avea proiecte 
comune cu ExxonMobil şi Chevron Texaco, dar îndrăznise 
să vorbească public despre corupţia din sferele înalte ale 
puterii şi afacerilor, chiar dinaintea lui Putin şi a acolitilor 
săi. Pe 31 mai 2005, avea să fie condamnat la nouă ani de 
închisoare, pentru evaziune fiscală, apoi, in 2010, la alti 
şase ani, fiind internat într-o colonie penitenciară din 
Siberia, la 6.500 de kilometri de Moscova, cu dreptul de a fi 
vizitat de familie numai de patru ori pe an!: Mai mult chiar 
decât un proces politic, condamnarea era un avertisment 
general, transmis afaceriştilor ruşi cărora le-ar fi putut veni 
ideea de a se amesteca în politică şi de a nu se supune strict 
liniei Kremlinului.» 

După arestarea lui Hodorkovski, pe 24 februarie 2004, 
spre surpriza generală, întregul Guvern Kasianov este 
demis, iar curând fostul premier este pus sub cercetare, la 


rândul lui, pentru corupție, ca urmare a faptului cá se 
opusese unei decizii a Gazpromului. Această societate de 
stat pe acţiuni creată in 1993 controla o mare parte a 
industriei de petrol şi gaze din Rusia. În 2005, a devenit cea 
mai mare companie din Rusia şi a cincea din lume prin 
capitalizarea bursieră. Asigura 20% din încasările la bugetul 
de stat, 8% din PIB şi avea 400.000 de angajați. Altfel spus, 
un mastodont devenit jucăria privată a preşedintelui, care, 
prin condamnarea lui Hodorkovski, a privat oligarhii de 
orice influență politică reală. 

Între timp, alegerile prezidenţiale din 14 martie 2004 
marcau alunecarea către dictatură a regimului. În fata a 
cinci candidați marginali, Putin obținea din primul tur peste 
71% din voturi, la o participare de peste 96%. Arta cu care 
Putin e capabil să imagineze lovituri josnice, perfect 
coordonate pentru a impresiona opinia publică şi, în acelaşi 
timp, a-şi teroriza adversarii, e aproape admirabilă. La fel ca 
lecţia bine învățată de la bolşevici: spolierea economică, 
prădarea bunurilor altora, economia de stat rentier, bazată 
pe beneficiile obținute de acesta din materii prime. Asta 
înseamnă incapacitatea fundamentală de a crea o economie 
de piață reală, care generează inevitabil statul de drept 
datorită garantiilor legate de respectarea contractului, 
presupunând existența unei justitii independente şi a unei 
prese libere. În acest mod, în Rusia sunt înființate „imperii” 
- ale gazului, petrolului, cuprului, aluminiului sau 
armamentului -, împărţite de o oligarhie economică 
controlată de Kremlin, prin renationalizarea accelerată, 
marea majoritate a populaţiei devenind dependentă de 
putere. La o populație de 146 de milioane de locuitori, Rusia 
are 100 de milioane de angajaţi la stat, incluzând şi familiile 
care depind de eis. 

Extrem de sigur pe sine şi de arogant după realegerea 
foarte uşoară şi începând să se creadă un nou tar, Vladimir 


Putin vrea apoi să rezolve „definitiv” chestiunea cecenă. 
După ce a strivit toată rezistența armată şi a ordonat un 
masacru în rândurile populației civile, instalează la putere, 
în 2003, clanul devenit prorus al fostului rebel Ahmat 
Kadîrov. Asasinat într-un atentat pe 9 mai 2004 - la mai 
putin de două luni de la realegerea lui Putin -, e înlocuit de 
fiul lui, Ramzan, după ce noul prim-ministru al Ceceniei, 
Serghei Abramov, este implicat într-un grav accident de 
circulație la Moscova, în noiembrie 2005». 

De atunci, finanţat generos de Rusia, clanul Kadirov si ai 
săi kadirovti — un fel de armată privată - se impun printr-o 
violență extremă, iar Putin îl decorează pe Ramzan cu 
medalia de Erou al Rusiei, cea mai înaltă distincție a țării. 
Cecenia şi tot Caucazul de Nord sunt supuse unei 
reislamizări, sub egida eurasianismului şi în complicitate cu 
Biserica Ortodoxă Rusă, aservită complet KGB-ului. Apare 
chiar o trimitere la epoca stalinistă, atunci când ministrul 
educației nationale al Rusiei laudă faptul că Stalin făcuse 
apel la Biserică, în 1943. Reislamizarea, concepută în 
întregime ca o armă contra Occidentului, avea să dea 
naştere unor gesturi cu o încărcătură simbolică clară. De 
pildă, în ianuarie 2015, la Groznii, Kadirov va organiza o 
mare manifestaţie de condamnare a caricaturiştilor de la 
Charlie Hebdo care fuseseră asasinați la Paris!7. Iar apoi, în 
octombrie 2021, din Cecenia, tatăl asasinului profesorului 
Samuel Paty se bucura „că fiul lui şi-a dat viața ca să apere 


17 După publicarea, în noiembrie 2012, a unor caricaturi ale profetului 
Mahomed, pe 7 ianuarie 2015, doi asasini islamişti au intrat cu forța în 
redacția săptămânalului satiric, ucigând 12 dintre angajaţii acestuia, cu 
strigăte de „Alah e mare” şi „Profetul e răzbunat”. 


onoarea tuturor cecenilor şi a tuturor musulmanilor din 
întreaga lume”!®! 

Ca reacție la masinatiile Moscovei, activiştii ceceni si 
inguşi — două popoare deportate in Asia Centrală în 
februarie 1944 - au organizat apoi mai multe atentate, 
printre care explozia în aer a două avioane de pe liniile 
interne ruseşti şi, pe 31 august, un atentat sinucigaş în 
metroul din Moscova, care s-a soldat cu 10 morti şi 50 de 
răniți. Pe 1 septembrie 2004, prima zi de şcoală, un 
comando a luat 1.100 de ostatici în oraşul Beslan, în 
republica autonomă a Osetiei de Nord. La capătul a trei zile, 
forțele speciale au dat un asalt cu rachete, tancuri şi 
aruncătoare de flăcări şi, în confuzia generalizată, acțiunea 
a avut un bilanț oficial groaznic: 382 de morţi, dintre care 
186 de copii şi 31 dintre atacatorii care luaseră ostaticiis. 

Succesorii KGB s-au folosit de această criză ca să 
acapareze politica externă rusă, în care „şi-au injectat 
«măsurile active», paranoia, conspirationismul si 
incapacitatea funciară de a-si reprezenta  obiectiv 
realitatea”. Între 2000 si 2003, Putin lansase o ofensivă 
ademenitoare împotriva Europei. A semnat un enorm 
parteneriat energetic cu Germania - care a importat ulterior 
4096 din gazul necesar si 3096 din petrol din Rusia -, devenit 
o armă de şantaj formidabilă. Apoi, a replicat operațiunea si 
în cazul Italiei, condusă de Silvio Berlusconi. I-a sedus chiar 
pe englezi si pe Tony Blair - care i-a aranjat primirea la 
regină -, apoi pe francezi si Jacques Chirac, cu un acord 
asupra dosarului irakian. Rusia a mers chiar până la a cere 


18 Profesor de şcoală secundară la Eragny-sur-Oise, Samuel Paty a fost 
decapitat cu un satâr de un terorist islamist pe 16 octombrie 2020. Paty 
arătase elevilor caricaturile Profetului din Charlie Hebdo. Asasinul, pe 
nume Abdulah Abuiedovici Anzorov, refugiat musulman în vârstă de 18 
ani, a fost împuşcat de poliție la câteva minute după crimă. 


ca Putin să fie primit în Academia Franceză, „aşa cum 
fusese si Petru cel Mare”! 

Dar, în februarie 2005, la Bratislava, după întâlnirea 
dintre George W. Bush şi Vladimir Putin, tonul s-a 
schimbat. La neliniştile exprimate de preşedintele american 
cu privire la evoluția democraţiei în Rusia, şeful de la 
Kremlin a dat un răspuns foarte ambiguu: „A zice că într-un 
loc sau altul din lumea asta există mai puţină democrație 
nu e corect, din punctul meu de vedere. [...] Noi nu ne 
pregătim să creăm un fel special de democraţie, subscriem 
la principiile esențiale ale democraţiei, dar aceste principii 
trebuie să corespundă cu tradiţiile Rusiei”. În 2006, în 
vremea când George W. Bush s-a angajat să susțină dosarul 
intrării Rusiei în Organizația Mondială a Comerțului, Putin a 
inaugurat o direcție de politică externă în mod deschis 
antiamericană si a încurajat orice acțiune care putea 
contribui la decuplarea Uniunii Europene de Washington — 
mai ales după respingerea de către francezi a 
referendumului privind Constituţia Europeană, în mai 2005. 
Şi a înmulțit gesturile de intimidare şi provocările cele mai 
grosolane, ca atunci când, în 2007, a primit-o pe cancelara 
germană, Angela Merkel, într-o încăpere în care se afla 
enormul său labrador, în situaţia în care fobia de câini a 
acesteia era de notorietate. 

Această politică putinistă se baza pe o dublă eroare 
fundamentală. În primul rând, era vorba de persistenta 
mitului Uniunii Sovietice ca superputere, deşi aceasta se 
prábusise zgomotos în 1991. În al doilea rând, era vorba de 
ideea absurdă, mai ales în secolul XXI, că puterea unui stat 
depinde de imensitatea teritoriului său, vetustă din punct de 
vedere geopolitic, dar substituind dinamica eficace temporar 
a ideologiei revoluționare comuniste. În consecință, politica 
externă rusă a devenit animată de o sete de revanşă şi de 
manifestarea constantă a unei atitudini de atotputernicie şi 


impunitate, care se bucură pe seama umilirii popoarelor 
vecine şi a occidentalilor. Lenin pusese în operă în mod activ 
o mare revoluţie proletară mondială care, într-o lume 
internationalista, şi-ar fi extins puterea pe întreaga planetă, 
pentru a impune un nou tip de regim, totalitarismul. Putin a 
reformulat această idee, tipică pentru secolul al XIX-lea, 
care i-a animat şi pe Hitler şi pe Stalin atunci când aceştia 
s-au aliat, in 1939. Reactivând ideea panslavistă şi 
ultranationalista care vedea in Rusia „a treia Romă”, axa 
lumii, a folosit o serie de metode de infiltrare de tip soft 
power, corupţia sau kompromat-ul elitelor conducătoare şi 
mediatice, manipularea alegerilor şi multe altele, aplicate la 
intervenţii armate „hibride” ca ale Grupului Wagner» sau 
,omuletilor verzi”», iar ulterior a lansat operațiuni militare 
de mare amploare, ca în Cecenia, în Georgia şi mai ales în 
Ucraina în 2022. 

Această atitudine presupune un recurs constant la 
propaganda intensă şi la minciunile din ce în ce mai 
grosolane ale statului, care evocă cea mai tristă perioadă a 
Uniunii Sovietice, precum episodul din 1942, când Stalin a 
susținut, privindu-l în ochi pe generalul Sikorski, şeful 
guvernului polonez în exil, că nu ştie ce s-a întâmplat cu cei 
15.000 de ofițeri polonezi cu privire la care ordonase, pe 5 
martie 1940, să fie asasinați». Or in discursul intitulat 
„Strigătul”, conceput cu ocazia obținerii Premiului Nobel 
pentru Literatură, în 1970, Aleksandr Soljenitin scria: „Să 
nu uităm că violența nu trăieşte de una singură, e chiar 
incapabilă să trăiască singură. Fiindcă este intim asociată, 
la cel mai intim si natural nivel, cu minciuna. Violenţa îşi 
găseşte singurul său refugiu în minciună, iar minciuna, 
singura susținere în violență. Oricine a ales violența ca 
mijloc trebuie, inexorabil, să aleagă minciuna ca regulă”». 

Această reorientare a accelerat tendințele nostalgice şi 
paranoice ale puterii. Adresându-se națiunii după tragedia 


de la Beslan, Putin declară: „Trăim, azi, după năruirea unui 
stat măreț, gigantic. [...] Dar, în ciuda tuturor dificultăților, 
am reuşit să conservăm esența uriaşului care era Uniunea 
Sovietică. [..] Totuşi, [..] tara noastră şi-a pierdut 
mecanismele de apărare, altădată puternice, de la granițele 
occidentale si orientale. [...] Am dat dovadă de slăbiciune. 
Iar cei slabi sunt distrusi. Unii vor să smulgă o bucăţică mai 
«grasă», alţii îi ajută s-o facă deoarece consideră că Rusia 
reprezintă încă o amenințare - fiindcă este una dintre cele 
mai mari puteri ale lumii, o amenințare care trebuie 
indepártatá"». Discursul îl prefigurează pe cel susținut in 
2022, cu prilejul agresiunii contra Ucrainei. 

La puţină vreme după aceea, Surkov, pe atunci director 
adjunct al Administraţiei Prezidenţiale, tine un discurs mult 
mai radical, care evocă violența războiului civil dus de 
bolşevici în 1918-1921 şi paranoia stalinistă a anilor 1930- 
1950: „Scopul principal al intervenției [străine] e nimicirea 
statului rus. [...] Trebuie să luăm toti cunoştinţă de faptul 
că duşmanul e la porţile noastre. Linia frontului traversează 
fiecare oraş, fiecare stradă, fiecare casă [..]. lar în tara 
noastră asediată s-a format o a cincea coloană de radicali de 
stânga si de dreapta”. Şi conchide: „În fata acestei 
amenințări, preşedintele este efectiv obligat să pună în 
aplicare principiul constitutional al unităţii puterii 
executive”=. Era, pur şi simplu, o întoarcere la două mari 
principii leniniste: „unitatea de voință” în fruntea puterii si 
interzicerea exprimării publice a divergenţelor dintre 
membrii conducerii, care reprezintă baza oricărui regim 
totalitar.» Pe parcurs, Kremlinul mai adoptă două decizii 
care îi întăresc considerabil controlul asupra țării. Pe 13 
septembrie 2004, anunță că guvernatorii de regiuni, până 
atunci aleşi prin sufragiu universal, vor fi numiți de 
Moscova, pentru ca numirea lor să fie ratificată ulterior de 
parlamentele locale. Si, in plus, că deputaţii, până atunci 


aleşi pe circumscripţii, vor candida in viitor pe liste 
nationale, conform principiului proportional. 

În afara crizei de la Beslan, ceea ce a provocat aceste 
decizii a fost evoluţia politică a Georgiei. Acest stat 
independent era condus din 1992 de preşedintele Eduard 
Şevardnadze, fostul ministru de externe al lui Gorbaciov. 
Alegerile parlamentare din 2003 au fost marcate de fraude 
masive, care au dus la manifestații de masă paşnice 
împotriva regimului corupt, conduse mai ales de Miheil 
Saakasvili. Pe 22 noiembrie, opoziția, cu trandafiri în mâini, 
a invadat Parlamentul, lucru care l-a determinat pe 
Şevardnadze să facă apel la armată. Dar aceasta a refuzat 
să intervină şi, pe 4 ianuarie 2004, noile alegeri l-au adus la 
preşedinţie pe Saakasvili, ai cărui susținători, foarte decisi 
să ducă o politică independentă de cea a Rusiei şi orientati 
către Occident, au câştigat cu această ocazie şi alegerile 
legislative. 

Prima „revoluție colorată”! a izbucnit în 2004 în Ucraina, 
după alegerile prezidenţiale care au pus fata in fata doi 
oameni cu atitudini opuse în privința independenței țării: 
Viktor Ilanukovici si Viktor Iuscenko. Născut in 1950 in 
Donbas, unde şi-a desfăşurat întreaga viata profesională si, 
ulterior, şi cariera politică, fost membru al Komsomolului, 
apoi al PCUS, Ianukovici fusese condamnat în două rânduri, 
în 1967 şi 1969, la mai multi de ani de închisoare pentru 
furt şi lovituri cauzatoare de vătămare, ceea ce nu l-a 
împiedicat să preia conducerea Partidului Regiunilor, 
formaţiune prorusă, şi să devină, în 2002, prim-ministru al 


19 Proteste de regulă paşnice, democratice şi, eventual, susținute de 
Occident, care au adesea ca efect răsturnarea unui regim autoritar. 
Exemple: Revoluţia Galbenă (Filipine, 1986), Revoluţia de Catifea (Cehia, 
1989), Revoluţia Trandafirilor (Georgia, 2003, 2004), Revoluţia Lalelelor 
(Kîrgîzstan, 2005), Revoluţia Strugurilor (Moldova, 2009). 


Ucrainei, sprijinit de clanul din Doneţk. Acest clan din 
capitala Donbasului era dominat de oligarhul Rinat 
Ahmetov şi susținut public de Putin. Opozantul Iuscenko se 
náscuse in 1954, fusese guvernator al nou-infiintatei Bánci 
Nationale a Ucrainei in 1993, apoi prim-ministru intre 1999 
si 2001, dupá care a demisionat si a devenit seful opozitiei, 
reprezentând mai ales o anumită parte a populaţiei din Kiev 
şi Lvov, care respingea corupţia si aspira la valorile Uniunii 
Europene. 

Campania electorală este extrem de agitată, din cauza 
spectaculoasei otrăviri a lui luşcenko cu dioxină, pe 5 
septembrie 2004. Viața acestuia este salvată in extremis de 
medici austrieci, dar e desfigurat şi trece printr-un adevărat 
martiriu, fără însă a-şi abandona din acest motiv campania 
electorală. La finalul celui de-al doilea tur, pe 21 noiembrie, 
anunțul rezultatului favorabil lui Ianukovici provoacă mari 
manifestații de protest, din cauza suspiciunilor de fraudă 
masivă, iar aceste manifestații primesc numele de Revoluţia 
Portocalie — culoarea candidatului. Curtea Suprema decide 
să anuleze scrutinul şi să convoace un al treilea tur, care, 
pe 26 decembrie, în condiţii - se pare - mai normale, se 
termină cu alegerea lui Iuscenko, cu 52% din voturi, fata de 
44% pentru lanukovici, ceea ce provoacă furia Kremlinului, 
iar pentru Putin e un motiv de angoasă personală fata de o 
mişcare democratică de masă pacifică în Rusia. 

În 2005, trăgând invátáminte din „revoluțiile colorate”, 
Surkov lansează o reformă a alegerilor parlamentare, pentru 
a-i împiedica pe candidaţii partidelor necontrolate de 
Kremlin să se prezinte, mijloc clasic utilizat de regimurile 
autoritare pentru a distruge sistemul electoral, în folosul 
propriu, nelăsând cale liberă decât candidaților puterii. Asta 
închide definitiv uşa pentru orice tentativă de reformă 
paşnică a sistemului politic rus. Şi, pentru a accentua iluzia 
unei dezbateri democratice, Surkov se apucă să creeze 


partide manipulate de Kremlin, presupuse a reprezenta o 
aripă stângă şi o aripă dreaptă în sânul puterii, exact la fel 
cum Stalin punea în scenă un conflict între „opoziția de 
dreapta” şi „opoziţia de stânga”, în al cărui „arbitru” se erija, 
prin epurări şi procese falsificate. Surkov completează 
dispozitivul prin crearea Nasi - „Ai nostri" -, o nouă 
versiune a unei organizaţii de tineret, destinată susținerii 
personale a lui Putin şi a „democraţiei suverane” pe care 
acesta o promovează, combinând tradiția istorică şi 
ritualurile Komsomolului - tineretul comunist din era 
stalinistă — cu ideologia ultranationalista a Hitlerjugend — 
tineretul hitlerist —, totul garnisit cu accese de clericalism 
ortodox, xenofobie imperială, inspirată din  factiunea 
reacționară a panslaviştilor din epoca ţaristă, şi, în fine, cu 
militarism. Supusi unei îndoctrinări care prezintă o Rusie 
amenințată şi încercuită de nenumărați duşmani, mai ales 
europeni, Naşi urmează să servească, în egală măsură, 
drept cutie de rezonanţă în atacurile Kremlinului contra 
tuturor opozanților interni - ca fostul prim-ministru 
Kasianov - sau externi, mai ales pe rețelele sociale, pe care 
le umplu cu hackeri si trolli controlati de puterea de la 
Kremlin. 

Pe 25 mai 2005, după întâlnirea cu George W. Bush, 
Vladimir Putin pronuntá - in fata Dumei si a Consiliului 
Federaţiei, reunite in Adunarea Federală» - un discurs 
programatic, referitor la deceniul care urmează. Îi atacă pe 
oligarhi, anunțând în schimb instituirea unei cote unice de 
impozitare, de 13%, pentru sumele repatriate din străinătate 
în băncile ruse, ceea ce e o amnistie de facto pentru toti 
spoliatorii statului. Stigmatizeaza, în plus, birocrația 
„ineficientă şi coruptă”, promitandu-le pe de alta parte 
funcționarilor publici creşteri salariale de 50% în următorii 
trei ani. Până aici, vechea tactică a morcovului şi a 


bățului?0. Dar, mai ales, califică destrămarea URSS drept 
„cea mai mare catastrofă geopolitică a secolului trecut”, 
insultă aruncată in fata a douăzeci şi două de națiuni care, 
între 1989 si 1991, scăpaseră de dictatura PCUS şi a KGB - 
mai precis opt „democraţii populare" din Europa Centrală si 
de Est şi 14 republici ex-sovietice. În acelaşi timp, afirmând 
că vrea „păstrarea propriilor valori, a acumulărilor din 
trecut, pentru găsirea unei căi proprii pentru democraţie”, 
Putin are in vedere o concepţie geopolitică - şi, in 
consecinţă, teritorială şi imperială — asupra politicii, opusă 
dreptului la autodeterminare al popoarelor. În acelaşi timp, 
respinge valorile universale ale democraţiei, în beneficiul 
valorilor unei Rusii autocrate de mai multe secole, care nu 
cunoscuse decât câteva luni de regim democratic, în 1917, 
înainte ca Lenin să lichideze cu forța prima Adunare 
Constituantă, aleasă prin sufragiu universal şi de bărbaţi, şi 
de femei, urmate de trei sferturi de secol de comunism 
totalitar. Pentru cei care nu au înțeles bine, Putin adaugă: 
„Cei care îşi închipuiau că tânăra democraţie rusă nu 
înseamnă continuarea statului rus, ci agonia sistemului 
sovietic, s-au înşelat”. 

Această declaraţie este însoţită de o adevărată strategie 
de superputere a petrolului şi gazului. În noiembrie 2002, 
Gazprom începuse construcția gazodoctului Nord Stream 1, 
care, transportând resursa naturală pe sub Marea Baltică 
spre Germania, trebuie, în acelaşi timp, să scurtcircuiteze 
gazoductele care traversează Ucraina şi Polonia, care până 


20 Cf. carrot and stick în engleză. Expresia pare a-şi avea originile în 
Anglia secolului al XIX-lea, într-o caricatură despre o cursă de măgari, 
în care aceştia erau recompensati cu morcovi si imbolditi cu bätul. 
Winston Churchill o foloseşte într-o scrisoare din 6 iulie 1938. În 
politică, ea tinde să se refere la alternanta dintre hard power si soft 
power. 


atunci permiteau tranzitul a 80% din gazul rusesc către 
Europa. Astfel, cea mai mare putere industrială a Europei 
devine din ce in ce mai dependentă de gazul rusesc - ceea ce 
o face să se supună voinței Kremlinului. Această operațiune 
este facilitată de cooperarea cu cancelarul Gerhard 
Schróder, care asigură o parte din finanțare din băncile 
germane şi semnează un proiect final de construcție cu 
două săptămâni înaintea alegerilor federale din 18 
septembrie 2005. După ce le pierde şi este înlocuit de 
Angela Merkel, ex-cancelarul este angajat imediat de 
Gazprom pentru a prezida consorțiul însărcinat cu 
operațiunea, în care societatea rusească deține 51% din 
părțile sociale. În ianuarie 2006, în plină iarnă, Gazprom 
amenință că taie gazul Ucrainei, dacă aceasta nu acceptă o 
creştere drastică de pret. Ceea ce nu-l împiedică pe Putin 
să-şi trăiască clipa de glorie, la jumătatea lui iulie 2006, 
prin participarea la reuniunea de la Sankt-Petersburg a G8, 
organizația celor mai industrializate şapte tari democratice — 
Statele Unite, Canada, Japonia, Germania, Franța, Italia şi 
Regatul Unit - şi a Rusiei. Astfel, contrar discursului despre 
manevrele Occidentului, Rusia este recunoscută ca una 
dintre marile puteri industriale - mai ales datorită 
resurselor de materii prime - şi ca un regim democratic. 

Dar, în loc să îmblânzească Kremlinul, această deschidere 
îl radicalizează. În luna decembrie a aceluiaşi an, Gazprom 
taie aprovizionarea cu gaz a Belarusului şi pune mâna, în 
treacăt, pe o jumătate din părţile sociale ale societății 
bieloruse de gaz Beltransgaz». Din ianuarie 2009, Gazprom 
taie din nou tranzitul de gaz cátre Ucraina, motivànd prin 
întârzierile la plată ale acesteia. Aceste manevre vizează în 
acelaşi timp intimidarea ,sträinätätii apropiate”, cu alte 
cuvinte încearcă să facă Uniunea Europeană să-şi simtă 
propria dependență energetică şi, mai mult, să instaureze o 
alianță de facto cu Germania, bazată pe şantajul cu gaz. 


7 octombrie 2006 este o zi neagră pentru întreaga presă 
rusă, fiindcă celebra jurnalistă Anna Politkovskaia este 
găsită moartă de către una din vecinele ei pe scară: a fost 
asasinată cu un pistol Makarov - arma forțelor de ordine -, 
lăsat alături. Născută în 1958 şi fiică a unui diplomat 
sovietic care a reprezentat Ucraina la ONU, Politkovskaia 
era, în ziarul Novaia Gazeta, cronicara critică a întregii 
actualități ruseşti, axată pe apărarea drepturilor omului. În 
mod special, relatase pe larg cel de-al Doilea Război din 
Cecenia şi supravietuise deja unei otrăviri în 2004, pe când 
scria despre luarea de ostatici din Beslan. Cea care nu 
ezitase să critice deschis puterea mafiotă şi criminală a lui 
Kadîrov şi tendințele dictatoriale ale lui Vladimir Putin era 
de altfel asasinată exact în ziua când acesta împlinea 55 de 
ani.» Era cel de-al douăzeci şi unulea jurnalist ucis în Rusia 
după 2000, iar asasinatul aducea la ordine toată presa 
independentă din ţară, ceea ce urma să aibă ca rezultat, 
odată cu războiul din Ucraina, în 2022, restabilirea oficioasă 
a cenzurii de tip sovietic. 

După asasinarea Annei Politkovskaia, Putin declară că tot 
ce scrisese ea nu avusese decât o influenţă „insignifiantă” 
asupra opiniei publice ruseşti, apoi se apucă să pregătească 
alegerile prezidenţiale din 2008, la care nu se poate 
prezenta, deoarece Constituţia interzice mai mult de două 
mandate consecutive. Pune la cale numirea ca prim- 
ministru a lui Dmitri Medvedev, licenţiat în drept al 
Universității din Leningrad, care fusese şi el consilierul lui 
Anatoli Sobceak, sub ordinul direct al lui Putin, înainte de a 
fi numit  prim-director adjunct al Administraţiei 
Prezidențiale, între 2000 şi 2003, apoi director al board-ului 
Gazpromului şi, în fine, începând din 2005, viceprim- 
ministru. În decembrie 2007, Putin obţine alegerea unei 
Dume care îi era total aservită. În fine, la alegerile 
prezidențiale din martie 2008, îl prezintă pe Medvedev, care 


este ales cu scorul deja ritual de 70% din opțiuni. De-abia 
ales, acesta îl numeşte pe Putin prim-ministru şi îi atribuie 
cea mai mare parte a prerogativelor pe care le deținuse ca 
preşedinte. Un schimb de roluri evident, în care Medvedev e 
însărcinat să reprezinte, în ochii occidentalilor, noua clasă 
politică rusă, tânără, modernă şi liberală. 

Mai apoi, regimul virează către o putere din ce în ce mai 
autoritară şi mai personală, controlată de Putin, devenit 
arbitru al conflictelor adesea violente ale celor patru clanuri 
care beneficiază de uzufructul petrolului şi gazului. Oligarhii 
supuşi Kremlinului care împart banii se opun unei birocratii 
de stat în puternică creştere — sporită de la 700.000 de 
funcționari în URSS la 1.700.000 în 2009, raportat la o 
populaţie injumatatita! —, autorităților regionale, însărcinate 
cu controlul politic al populaţiei în teritoriu, şi, în fine, 
siloviki-lor, însărcinați cu  patrularea imperiului si 
îndeplinirea actelor josnice - intimidarea sau, la nevoie, 
asasinarea opozanților. Tot acest sistem nu servea decât la 
îmbogățirea continuă şi nelimitată a noii nomenclaturi, în 
frunte cu Putin, care îşi rezervase controlul sectorului 
gazelor şi al băncilor naţionale. Şi care a început să îşi 
construiască un palat gigantic la Soci, pe țărmul Mării 
Negre. Nici alții nu se lasă mai prejos, cumpărând fără 
reținere iahturi luxoase pe care le ancorează la Monaco, vile 
somptuoase pe Coasta de Azur, cabane gigantice la Megeve, 
palate particulare la Paris şi cluburi de fotbal sau ducând o 
viata de nababi pe cheltuiala ruşilor de rand, dar si, în 
ultimă instanţă, a străinilor. 

Astfel, pentru a securiza si rentabiliza la maximum 
sectorul de gaze şi petrol, Putin îşi intensifică relaţiile cu 
Germania. Pe 8 noiembrie 2011, când lucrările începute în 
2005 se terminaseră, este inaugurat primul tronson al 
gazoductului Nord Stream 1, în prezența lui Dmitri 
Medvedev - încă preşedinte în funcție al Rusiei - si a prim- 


ministrului francez, Francois Fillon. Gazoductul este pus în 
funcțiune în totalitate câteva luni mai târziu. Apoi, în august 
2012, Gazprom contractează primele studii pentru proiectul 
Nordstream 2, constând în construcţia a două noi gazoducte 
pe sub Marea Baltică, în ciuda numeroaselor avertismente 
referitoare la pericolul pe care acest proiect îl constituie 
pentru securitatea politică a Europei.» Lucrurile ajung până 
în punctul în care, în 2020, Germania şi puternica ei 
industrie depind de Rusia în materie de gaz - si deci de 
electricitate — în proporție de 55%, ceea ce reprezintă 25% 
din cheltuielile totale pentru energie ale ţării, deci un aport 
gras de valută şi un mijloc formidabil de presiune politică 
asupra principalei puteri a Uniunii Europene pentru Putin. 
Prevăzuse că va trebui să se folosească de asta din plin la 
invazia în Ucraina, în 2022. 

Începând din toamna 2007, criza financiară subprime 
care a lovit Statele Unite, apoi o mare parte a economiei 
globale, îl face pe adevăratul stăpân de la Kremlin să creadă 
că Occidentul e muribund şi că Rusia şi regimul ei urmează 
să obţină o victorie. Exact ca în 1929, când criza lovea 
economia mondială şi Stalin şi comuniştii din lumea 
întreagă cântau imnuri de glorie URSS - tara prosperă, fără 
şomeri, „mergând cu toată viteza către viitorul luminos al 
comunismului” -, „propaganda oficială [a lui Putin] prezintă 
Rusia ca pe un liman în mijlocul furtunii mondiale”. Dar 
degeaba: în noiembrie 2008, piața financiară rusă avea să se 
contracte cu 75%, iar PIB-ul țării avea să scadă, în 2009, cu 
8%. Ca o diversiune, Putin reaprinde conflictul din Georgia, 
incitând armatele separatiste ale Osetiei de Sud să 
stârnească câteva incidente armate pe 1 august 2008. 
Acestea provoacă o reacţie din partea armatei georgiene, la 
rândul ei pretext pentru intervenția masivă a armatei ruse, 
pe 8 august. În trecere, Rusia recunoaşte independenţa 
Osetiei de Sud şi a Abhaziei, ulterior complet controlate de 


Federaţia Rusă. Independența acesteia este recunoscută de 
asemenea de Nicaragua, Venezuela, minuscula republică 
Nauru şi, mai târziu, de Siria. Totuşi, cele câteva zile de 
conflict între armata rusă şi cea georgiană arată slăbiciunile 
celei dintâi, care e mai prost echipată, mai slab coordonată 
şi mai putin motivată decât cea de-a doua, mai modestă, dar 
mai modernă şi dotată cu armament occidental. Chiar dacă 
ruşii reuşesc să controleze Osetia de Sud şi mărşăluiesc 
spre Tbilisi, devine evident că armata lor trebuie supusă 
unei reforme, anunțată mai apoi, în toamna anului 2008, şi 
soldată de altfel cu rezultate foarte controversate. 

Operațiunile militare, pregătite de „prim-ministrul” Putin, 
trebuie aprobate de „preşedintele” Medvedev, lucru care îi 
provoacă acestuia stări de spirit ce culminează, pe 10 
septembrie 2009, cu publicarea unui articol de răsunet, 
intitulat Înainte, Rusia!, realizând un bilanţ sever al anilor 
Putin, caracterizați mai ales prin corupția generalizată, care 
sufoca economia, şi prin statul-rentier cu venituri din 
hidrocarburi, aflat la cheremul marilor fluctuații de pret ale 
acestora, în timp ce dezvoltarea tehnologiilor înalte era 
împiedicată. De fapt, acesta era un anunț al programului 
electoral al lui Medvedev, pentru un al doilea mandat 
prezidenţial. Putin reacționează, fireşte, la marele afront, 
constrângându-l, în septembrie 2011, să renunțe public la 
candidatura la alegerile prezidențiale din 2012 şi mai ales 
anunțând că se va prezenta el însuşi la scrutin, pentru a 
treia oară. Ceea ce suscită o puternică mişcare de protest, 
până într-acolo încât puterea este constrânsă să organizeze 
o fraudă masivă la alegerile pentru Dumă, în decembrie 
2011. Asta determină enorme manifestații de stradă pe 10 şi 
24 decembrie, care îi provoacă lui Putin un puseu în acelaşi 
timp de teamă de o „revoluție colorată” in Rusia si de 
paranoia intensă, care il face să vadă peste tot 
.comploturile" Occidentului. 


În consecință, alegerile prezidenţiale din martie 2012 vin 
cu măsuri speciale. Pe de o parte, Kremlinul îşi manifestă 
grija față de siloviki: anunţă dublarea, ba chiar triplarea 
salariilor tuturor membrilor serviciilor de securitate, ca şi 
reactivarea complexului militar-industrial, scos din priză de 
la destrămarea URSS.» Pe de alta parte, declanşează o 
campanie violentă de propagandă contra Occidentului, 
prezentat ca degenerat, condus de sodomiti si pedofili, 
invadat de imigranţi şi aflat în pragul războiului civil. În 
fine, urmând modelul panslaviştilor anilor 1880, glorifică în 
mod special „calea rusă”, într-un miting gigantic desfăşurat 
pe stadionul Lujniki în februarie, când resuscitează 
amintirea glorioasă a „Marelui Război pentru Apărarea 
Patriei” cu un discurs aproape rasist: „Suntem un popor de 
învingători. E în ADN-ul nostru. [...] Le cer tuturor să nu ne 
privească cu ochii strainatatii, să nu-şi trădeze patria. [...] 
Vom muri la porțile Moscovei, asa cum au murit toti fraţii 
noştri. [...] Bătălia pentru Moscova continuă, iar noi vom 
invinge!”s 

Pe 4 martie 2012, Putin este reales pentru a treia oară 
preşedinte al Rusiei, cu „numai” 64% din voturi. Şi deja 
pregăteşte, sistematic şi neobosit, revenirea Rusiei la un 
sistem totalitar care avea să-şi dea frâu liber în anul 
următor. 

Realegerea din 2012 - si perspectiva cá va urma să fie „ales” 
şi în 2018 - i-a accentuat lui Vladimir Putin aroganta, 
emfaza şi dorința de putere. Din prima clipă, acesta obține 
votarea unor legi care reprimă mai drastic manifestatiile 
cetățenilor si „defăimarea” puterii. Obține interzicerea site- 
urilor de Internet considerate „periculoase” şi clasifică drept 
„agenţi ai străinătății” ONG-urile „care deranjează” si care 
într-adevăr erau finanțate din străinătate. Vizează, în mod 
special, Asociaţia Memorial, care, din 1997, se ocupase de 
apărarea drepturilor omului şi ai cărei istorici reevaluau 
marile perioade de teroare ale puterii sovietice — de la 
războiul civil din 1918-1922 si Marea Teroare din 1937- 
1938, trecând prin Holodomorul ucrainean, până la moartea 
lui Stalin. Cercetările lor în arhive şi pe teren actualizau 
permanent situația imenselor gropi comune cu victime ale 
NKVD, ceea ce contrazicea versiunea triumfală a lui Putin 
despre evenimente, construită în jurul „marelui manager” 
Stalin. De atunci, preşedintele a încercat să se răzbune pe 
cei care avuseseră îndrăzneala să i se opună şi să-l prefere 
pe Medvedev - „liberalii, elitele, occidentalii”. 

În august 2012, Putin extinde definiţia „înaltei trădări”, ca 
şi pe cea a „spionajului” şi a „obţinerii ilegale de secrete de 
stat”, pentru care se aplică pedepse care merg până la 20 de 
ani de închisoare. De acum, orice fel de critică a puterii se 
poate încadra la unul dintre aceste articole de lege. 
Urmează un alt eveniment: pe 17 august, trei tinere 
aparținând unui grup de punk rock, Pussy Riot - „Revolta 
Păsăricii”! —, sunt condamnate la doi ani de muncă forțată 
(cu suspendare, pentru una din ele) pentru „vandalism 
motivat de ura religioasă”. De ce se făceau vinovate? Pe 21 
februarie 2012, cântaseră o rugăciune rock în Catedrala 
Hristos Mântuitorul din Moscova. Acţiunea lor suprarealistă 
era o reacție la introducerea în Codul Penal a unui articol 
despre „ofensa adusă sentimentelor credincioşilor”, care 


restrânge în mod clar libertatea de exprimare. Au urmat 
proteste internaţionale împotriva verdictului, dar Putin s-a 
declarat fireşte de acord cu el, „fiindcă nu poti submina 
fundamentele moralei, asta distruge întreaga tara. Ce ne 
mai rămâne dacă facem asta?". Dat fiind caracterul lui 
răzbunător, putem detecta în verdict o notă de răfuială 
personală: rugăciunea adresată Fecioarei Maria conținea o 
cerere de izgonire a lui Putin!» 

Pentru Putin, acest proces e ocazia de a strânge legăturile 
cu Biserica Ortodoxă, şi în special cu patriarhul Kiril, 
originar şi el din Sankt-Petersburg, al cărui bunic fusese un 
preot deportat în Gulagul din insulele Solovki. Devenit şi el 
preot, Kiril urcă în ierarhia unei biserici controlate în mare 
măsură de KGB, pentru care lucrează, de altfel, din anii '70, 
sub numele de „Agentul Mihailov”, cu însărcinări la Geneva, 
sub acoperirea Patriarhiei. Ales patriarh al întregii Rusii în 
2009, Kiril se angajează într-un proces activ de diplomație 
religioasă, atât cu catolicii polonezi, cât şi cu creştinii 
orientali — din Siria, Liban şi Egipt —, şi mai ales cu Bisericile 
Ortodoxe din Ucraina, Belarus, Moldova, Azerbaidjan şi 
Kazahstan, pe care încearcă să le controleze cât mai strict, 
însă fără mare succes în cazul Bisericii autocefale a 
Ucrainei. În epocă, aceasta era minoritară, în timp ce 
Biserica Ortodoxă Ucraineană, mult mai influentă, rămâne 
sub ascultarea Patriarhiei de la Moscova. În 2012, Kiril 
declară că realegerea lui Putin este un „miracol”. Potentatul 
Konstantin Malofeev, supranumit „oligarhul ortodox”, joacă 
de altfel un rol foarte important atât în finanțarea Bisericii 
Ruse, cât si în susținerea financiară a facțiunii proruse din 
Crimeea si Donbas, precum şi în  stigmatizarea 
„totalitarismului” liberal al Occidentului. 

În acelaşi timp cu atacurile asupra opoziţiei, tot în 2012, 
Putin lansează o vastă campanie împotriva corupției, care 
urmăreşte formarea unor noi elite, aservite total Kremlinului 


şi constrânse să-şi taie legăturile cu Occidentul, în care noii 
imbogátiti începuseră să-şi pună la adăpost proprietăţile si 
roadele propriilor spolieri. În discursul către națiune din 12 
decembrie, îşi intensifică atacurile împotriva „agenților 
străini”, anunţă instituirea unui impozit pe marile averi şi 
cere dezvoltarea unei economii „patriotice” şi repatrierea 
averilor.s În paralel, îi obligă pe deputaţii Rusiei Unite să 
semneze personal proiectele de lege care atentează la 
drepturile omului, „ca să-i izoleze de străinătate, prin 
includerea pe listele negre ale Occidentului”. E adevărat, în 
2017, activele ruseşti exportate legal în străinătate aveau să 
se ridice la 1.233 de miliarde de dolaris, iar această cifră ar 
trebui dublată, dacă ţinem cont si de banii „murdari”. 

La începutul celui de-al treilea mandat, Putin se preocupă 
din nou de „străinătatea apropiată”, numindu-l pe Vladislav 
Surkov vicepreşedinte al guvernului, însărcinat cu 
„chestiunea ucraineană”. În plus, îl îndeamnă pe oligarhul 
Evgheni Prigojin să sponsorizeze, începând din 2013, o 
agenție de informaţii din Harkov - Nah News, cu sediul la 
Sankt-Petersburg si scopul de a provoca agitație 
secesionistă in Ucraina, mai ales în Crimeea si Donbas.» 

De fapt, Putin urmărise de aproape situația din Ucraina 
încă de la alegerile prezidenţiale din februarie 2010, care s- 
au soldat cu succesul lui Ianukovici — ales cu 48,9% dintre 
voturi, concentrate in estul Ucrainei, contra  Iuliei 
Timoşenko, care obținuse 45,4%, mai ales în Ucraina 
centrală şi occidentală. De-abia ales, pe 21 aprilie, noul 
preşedinte semnează cu Rusia un tratat care prelungeşte cu 
25 de ani contractul care îi permite flotei ruseşti să 
folosească portul Sevastopol din Crimeea, contra unei 
reduceri de 30% la gazul rusesc livrat în Ucraina. În plus, 
declară public că nu e de acord cu legea adoptată de Rada 
ucraineană pe 26 noiembrie 2006, care defineşte 
Holodomorul drept „genocid al poporului ucrainean”. Din 


punctul lui de vedere - acesta fiind chiar punctul de vedere 
rus -, e vorba de o tragedie comună a popoarelor rus, 
ucrainean si kazah.» În acelaşi timp, o reformă 
constituțională sporeşte considerabil puterile preşedintelui. 
Toate aceste decizii provoacă o reacție violentă a opoziţiei, 
care e însă adusă imediat la ordine cu ajutorul justiției: Iulia 
Timoşenko este arestată şi condamnată, în octombrie 2011, 
la şapte ani de închisoare, în timp ce cincisprezece dintre 
foştii ei miniştri sunt puşi sub urmărire, sub diferite 
pretexte. Uniunea Europeană, care urma să semneze un 
acord de liber schimb cu Ucraina, cerea în van eliberarea 
nefericitei candidate. 

Conservându-şi bunele relații tradiționale cu Rusia, 
Ianukovici urmăreşte şi apropierea de UE, care îi promite un 
acord economic. Dar Putin nu încetează să facă presiuni 
pentru a-l atrage în proiectul său fantasmagoric de uniune 
eurasiatică şi, după ce argumentele economice eşuează, la 
reuniunea clubului internațional Valdai, pe 19 septembrie 
2013, schimbă cu totul tonul: „Ucraina este, fără îndoială, 
un stat independent. [...] Dar să nu uităm că actualul stat 
rus îşi are rădăcinile pe Nipru. [... Rusia kieveană este la 
originea imensului stat rus. Avem o tradiție comună, o 
mentalitate comună, o istorie comună, o cultură comună. 
[...] În acest sens, vreau să o repet, suntem un singur 
popor”. Asta însemna reactivarea vechii concepţii a ţarului 
„suveran al tuturor Rusiilor”, care subintelege că „marii 
ruşi” de la Moscova trebuie să domnească asupra „micilor 
ruşi” (ucrainenii din Kiev), a „ruşilor albi” (bieloruşii din 
Minsk) şi a Novorossiei - cu alte cuvinte, Crimeea de sud, în 
Ucraina de azi, până la actuala Transnistrie, stat 
autoproclamat, populat de rusofoni şi susținut de Rusia, 
care ocupă o parte a Moldovei. O tematică reciclată partial şi 
de bolşevici, sub forma „republicilor sovietice ruseşti”, şi de 
Stalin, în retorica cu conotație mai naționalistă referitoare la 


„popoarele frátesti". Astfel sunt puse oficial bazele unei 
retorici expansioniste şi războinice a Rusiei cu privire la 
Ucraina, care îşi găseşte exprimarea definitivă în 2021, într- 
un eseu al lui Vladimir Putin, intitulat Despre unitatea 
istorică a ruşilor şi ucrainenilor». 

În cele din urmă, pe 21 noiembrie 2013, după ce stăpânul 
de la Kremlin îi promite un împrumut de mai multe miliarde 
de dolari, Ianukovici îşi anunţă refuzul față de acordul de 
asociere cu Uniunea Europeană, ca şi dorința de a „relansa 
un dialog activ cu Moscova”. Imediat, au loc mari 
manifestații proeuropene, mai ales la Kiev, urmate de 
ocuparea permanentă a Pieței Maidan, din capitală, de către 
opoziția care cere destituirea lui lanukovici. Din cauza 
Jocurilor Olimpice de Iarnă de la Soci, din februarie 2014, 
boicotate deja de principalii şefi de state occidentali în semn 
de protest contra legislației ruseşti care interzice 
„propaganda” homosexuală, Vladimir Putin nu poate 
interveni, dar, imediat ce Jocurile Olimpice se termină, 
Kremlinul îi dă undă verde lui Ianukovici. Ca urmare, Piața 
Maidan este atacată de forțele speciale pe 20 februarie, 
acțiune soldată cu impuscarea a cel putin 75 de 
manifestanți - ucrainenii îi numesc „Suta celestă”. 
Temându-se de mânia populară, lanukovici fuge a doua zi, 
petrece o noapte în dacea?! proprie de lângă Harkov, apoi 
pleacă în Donețk si, în cele din urmă, neputând sa ia un 
avion, este pus în siguranță de comandourile ruseşti, la 
laltas. După fuga lui, Parlamentul îl destituie pentru 
„abandon neconstitutional al funcţiei”, iar mulțimea ii 
invadează somptuoasa reşedinţă privată si descoperă 
amploarea corupției de care se făcea vinovat. 


21 Locuinţă de vară rusească, localizată în suburbii sau într-o regiune 
pitorească. 


Însărcinat în 2013 de Putin cu chestiunea ucraineană, 
Vladislav Surkov supervizase represiunea din Piața Maidan, 
iar acum organizează o reacție violentă a Kremlinului, care 
vizează mai ales Crimeea. Această peninsulă, alipită în 1954 
de Ucraina sovietică, obținuse în 1991 statutul de Republică 
Autonomă a Crimeii în compoziția Ucrainei independente, 
iar Sevastopolul, al cărui port adăpostea flota rusească de la 
Marea Neagră, devenea un oraş cu statut special. În 2014, 
această patrie a tătarilor din Crimeea, al cărei litoral era 
foarte apreciat de ruşi, atât în epoca ţaristă, cât si în cea 
sovietică, era populată în proporție de 65% cu etnici ruşi. De 
ani de zile, Rusia făcea o propagandă intensă pentru crearea 
in rândurile acestei populaţii a sentimentului de 
apartenenţă la Rusia, sau mai exact la URSS. 

Dacă proiectul anexării Crimeii germinase probabil ani la 
rând în mintea lui Putin, momentul favorabil este oferit de 
interregnul de la Kiev, dintre fuga lui lanukovici, în 
februarie, şi alegerea următorului preşedinte ucrainean în 
mai, conform constituției ucrainene. Pe 28 februarie, trupe 
neidentificate, cu cagulă, ocupă aeroporturile din Crimeea, 
pentru a garanta „legea şi ordinea”. După ce masase 
150.000 de oameni în apropierea Crimeii, sub pretextul de a 
proteja populaţiile rusofone de „genocid”, Rusia invadează 
militar teritoriul şi capturează toată tehnica de luptă 
ucraineană, mai ales navele. Pe 11 mai, Republica Crimeea 
şi Sevastopolul îşi declară secesiunea fata de Ucraina si cer 
alipirea la Rusia, solicitând în acelaşi timp rechizitionarea 
bunurilor ucrainene - astfel, staţiile de benzină din Crimeea 
devin proprietatea Gazpromului... - şi schimbând şi moneda 
în circulație. Acest stat devenit independent este recunoscut 
imediat de către Rusia, în contradicţie evidentă cu toate 
tratatele internaționale care garantau, din 1992, frontierele 
ucrainene. Pe 14 aprilie, Putin îl numeşte pe Serghei 
Aksionov - conducătorul unui partid prorus care nu 


obținuse decât 4% din voturi la alegerile din Crimeea din 
2010 - şef al Republicii Crimeea, recunoscută numai de 
către Rusia şi aliații acesteia.s Preşedintele rus prezintă 
această anexare ca pe o mare victorie a regimului său, 
exaltând spiritul Krimnas - „Crimeea e a noastră” - şi, astfel, 
accentuând caracterul ultranationalist si expansionist al 
acțiunii. De altfel, pe 28 martie, Rusia decide să crească cu 
80% prețul gazului vândut Ucrainei. 

În paralel, după modelul Crimeii, Vladislav Surkov începe 
să organizeze o mişcare separatistă în estul Ucrainei. 
Conflictul se agravează în mod special în regiunile limitrofe 
Rusiei, Donețk şi Luhansk. Se declanşează în acelaşi timp 
un război national între Ucraina şi separatiştii manipulati 
de Moscova şi un război civil în rândurile populaţiei din 
Donbas, între partizanii unei Ucraine democratice şi cei ai 
unei Rusii dictatoriale. Între 2014 şi 2022, acest conflict a 
făcut deja peste 14.000 de victime de ambele părți. Mai mult 
de două milioane de persoane au fost obligate să fugă din 
Donbas pentru a se refugia în Ucraina independentă şi 
peste un milion s-au îndreptat spre Rusia.:s Lupte de acelaşi 
tip sunt purtate în aprilie 2014 de militantii pro-Putin din 
mai multe oraşe ucrainene din estul țării, mai ales la Odesa, 
marele port ucrainean de la Marea Neagră, Dnipro, Harkov 
etc., dar aceştia se lovesc de o rezistență încrâncenată a 
contramanifestantilor si a batalioanelor de voluntari 
ucraineni create gratie finanțării câtorva oligarhi ucraineni — 
printre care batalionul Azov. După ce cuceresc o treime din 
teritoriul administrativ al Donbasului, separatiștii proruşi 
înregistrează peste tot eşecuri drastice. La Odesa, 
confruntarea dintre proruşi şi proucraineni are consecințe 
tragice. Un cocteil Molotov provoacă în Casa Sindicatelor, 
care fusese invadată de cei dintâi, un incendiu în care mor 
42 de persoane. Rusia face din asta punctul de plecare al 
unei intense acțiuni de propagandă referitoare la o Ucraină 

„neonazistă” si „nazistă”, care trebuia pedepsită, dupa 
modelul „Marelui Război pentru Apărarea Patriei”. 

Cu anexarea brutală a Crimeii şi infiltrarea „consilierilor 
militari” si a „voluntarilor” ruşi in Donbas, relațiile dintre 
Rusia lui Putin şi Occident ajung într-un punct din care nu 
mai există cale de întoarcere: sunt impuse sancțiuni 
economice şi Rusia devine un stat paria, exclus din 
principalele reuniuni mondiale (G8, G20 etc). Fiindcă 
această politică agresivă provoacă divergențe în sânul 
elitelor ruseşti, Putin decide să strângă rândurile în jurul lui 
şi să-şi înlocuiască o parte a cercului de acoliti. După 2014, 
rolul siloviki creşte substantial, pornind de la mentalitatea 
elitelor conducătoare potrivit căreia forțele de securitate 
trebuie să se impună nu atât prin număr, cât prin ideologie: 
o mentalitate corporatistă şi percepţia Rusiei ca fortăreață 
asediată. Încă nesatisfäcut, Putin începe, în 2016, o 
adevărată epurare în sânul siloviki.s În noiembrie 2016, 
ministrul dezvoltării economice, Aleksei Uliukaiev, e arestat 
ca urmare a unei provocări montate integral de unul dintre 
personajele cele mai apropiate de Putin, Igor Secin, patronul 
Rosneft, societate de stat care este al doilea mare 
producător de petrol rus după Gazprom. Era un semnal 
puternic, transmis tuturor factorilor de decizie, pentru 
supunerea totală fata de preşedinte şi prietenii sai.» 

Din ce în ce mai mult, structura puterii ruseşti seamănă 
cu cea a URSS. Pe de o parte, fațada guvernului şi a 
miniştrilor, pe de alta, puterea reală, care e în mâinile 
preşedintelui, ale administraţiei lui şi ale „comisiilor” sale 
specializate, care îşi impun voința ministerelor de resort. 
Neliniştit în privința propriei puteri, Putin creează prin 
decret, pe 6 aprilie 2016, o gardă naţională formată din 
aproape 350.000 de oameni, abilitată să intervină inclusiv în 
străinătate. În acel moment, ansamblul forțelor militare şi 
paramilitare ruse atinge un total de patru milioane de 


oameni, ca pe vremea URSS, în situația în care populaţia a 
scăzut de la 290 de milioane de locuitori, în 1991, la 146 de 
milioane, în 2022. 

Ministrul de externe, Serghei Lavrov, devanseaza 
sancțiunile anunțate de Statele Unite contra Rusiei în 
august 2017, printr-un discurs antioccidental, ținut in fata 
membrilor statului-major, pe 23 martie: „În ultimele secole, 
cele mai mari nenorociri ale noastre au venit aproape 
întotdeauna dinspre Occident”. Dar asta vädeste nestiinta în 
privința istoriei ruse. De fapt, una dintre cele mai mari 
înfrângeri ale Rusiei a avut loc la Port Arthur, în Oceanul 
Pacific, în mai 1905, când japonezii i-au scufundat întreaga 
flotă de război în strâmtoarea Tsushima, din dreptul Coreei. 
A fost o înfrângere atât de răsunătoare, încât a provocat 
Revoluția din 1905. Şi dacă URSS a cunoscut un imens 
dezastru începând din 22 iunie 1941, înregistrând, până în 
1945, 27 de milioane de victime, cine poate fi acuzat, dacă 
nu Stalin? Acestuia i se păruse o idee bună să instige 
Germania împotriva Franței si a Angliei — pentru a putea 
cuceri Polonia orientală (actuala Ucraină occidentală), 
statele baltice şi Basarabia românească, după ce semnase 
cu Hitler un pact numit prin antifrază de „neagresiune”, 
care s-a întors împotriva lui după înfrângerea Franței. Cat 
despre ţările independente din Europa Centrală şi de Est 
anexate de URSS în anii 1939-1941 şi cele integrate cu forța 
în „lagărul socialist” între 1945 şi 1989, nu i-ar putea 
replica acestea lui Lavrov că de trei secole „toate marile lor 
nenorociri” au venit dinspre Est, mai precis din Rusia? 

Acest discurs putino-lavrovian este preluat de multă 
vreme de către soft power-ul rus în Franța. Astfel, Natalia 
Narocinskaia - profesoară universitară sovietică devenită 
ferventă naționalistă si slavofilă, aleasă în Dumă in 2003 - 
crea la Paris, în 2007, un Institut al Democraţiei şi 
Cooperării, proiectat ca un forum al populiştilor europeni şi 


al personalităților ruse naționaliste.» Tot Narocinskaia a 
publicat, în 2008, o lucrare intitulată Ce rămâne din victoria 
noastră? | Rusia-Occident: neintelegerea, prefațată si 
postfatata de doi universitari francezi, François-Xavier 
Coquin şi Jacques Sapir.» Autoarea acuză Marea Britanie, 
Germania şi Statele Unite că îşi doresc de secole întregi să 
dezmembreze Rusia. Şi, mai ales, opune gândirii liberale 
occidentale „sufletul rusesc”. E vorba în speță de vechiul 
discurs al slavofililor din secolul al XIX-lea, care permite 
justificarea tuturor agresiunilor în numele unei „lumi 
ruse”22. La rândul lui, scriitorul ucrainean cel mai citit în 
întreaga lume, Andrei Kurkov, rezumă astfel situația: 
„Conceptul de lume rusă se rezumă într-o frază pe care 
politicienii ruşi o pronunță adesea: «Rusia se termină acolo 
unde nimeni nu mai vorbeşte ruseşte». Şi cum se vorbeşte 
ruseşte peste tot, asta înseamnă că Rusia nu se termină 
nicăieri”. Deja, în 2005, Vâclav Havel, disidentul ceh devenit 
preşedinte al Republicii Cehoslovace în 1989, declara: 


— 


„Rusia nu ştie exact nici unde începe, nici unde se termină”, 
subliniind faptul că „linia de fractură” dintre Uniunea 
Europeană si Federaţia Rusă se întinde de-a lungul 
Ucrainei.» 

Din acest moment, cucerirea Ucrainei devine o adevărată 
obsesie pentru Vladimir Putin şi se înscrie într-un proiect 
mai larg al reconstituirii granițelor ruseşti, lărgite la cele ale 
URSS din 1991, inclusiv printr-o confruntare cu Uniunea 
Europeană şi Statele Unite. Acesta este proiectul căruia 
Boris Nemtov voia să i se opună atunci când, la începutul 
lui 2015, anunța pregătirea unui raport asupra 


22 Ruskii mir — idee ale cărei rădăcini merg până în secolul al XI-lea. În 
contemporaneitate, „lumea rusă” tinde să însemne o comunitate unitară 
de limbă (rusă) şi religie (Biserica Ortodoxă Rusă), subordonată unui 


centru politic unic (Moscova) şi unui centru spiritual la fel de unic (Kiev). 


intervențiilor ruseşti în Crimeea, in Donbas şi în general in 
Ucraina. Provenit din nomenclatura sovietică, ca fiu al 
nepotului de unchi al bolşevicului Iakov Sverdlov, Nemtov îl 
sustinuse pe Eltin, începând din 1991, si militase activ 
pentru democratizarea regimului. Fiindcă era un personaj 
popular, care în 1997 ajunsese până la poziția de viceprim- 
ministru în guvern, Eltin a avut un moment în care s-a 
gândit să-l desemneze ca succesor la preşedinţie, dar spre 
surpriza generală, după ce a „testat alte câteva 
personalităţi, s-a oprit asupra lui Vladimir Putin. 

Conflictul dintre acesta din urmă şi Nemtov nu va înceta 
să se acutizeze, mai ales în legătură cu Jocurile Olimpice de 
larnă de la Soci, din februarie 2014. În 2009, Nemtov a 
candidat la primăria acestui oraş, din care era originar, 
denuntând costurile faraonice ale Jocurilor şi corupţia ieşită 
din comun legată de acestea. Într-un raport semnat 
împreună cu un alt opozant, Vladimir Milov, intitulat 
„Proiectul olimpic al lui Putin e un act grandios de hotie şi o 
lovitură ireparabilă dată mediului înconjurător”, explică, cu 
dovezi, că e vorba de o delapidare gigantică a bunurilor şi 
finanțelor statului, distribuite tovarăşilor lui Putin, contra 
unor lucrări supraevaluate grosolan.» 

Şi totuşi, nu acest raport, ci altul avea să-i fie fatal lui 
Nemtov. În februarie 2014, atunci când Putin, în calitate de 
şef al armatei, îi trimite pe ,omuletii verzi” să invadeze 
Crimeea, Nemtov începe să lucreze la un alt raport, care 
demonstrează că aceste acțiuni încalcă dreptul internațional 
şi se află la originea unui adevărat război, ce urmează să 
atragă sancțiuni severe, aducătoare de ruină, asupra Rusiei. 
În plus, denunță închiderea Rusiei într-o mentalitate 
asediată, hrănită de naționalism revanşard şi militarist, 
bazat pe minciună si represiune, care manipulează 
populaţia inoculàndu-i teama de război.+ Raportul include şi 
o analiză a Războiului din Donbas, care a făcut ravagii în 


2014-2015, si îi numeşte pe vinovatii de catastrofa 
Boeingului malaezian care s-a dezintegrat deasupra 
oblastului Donețk, pe 17 iulie 2014.» Denuntànd neîncetat 
războiul dus de separatiştii proruşi susținuți militar si 
economic de Moscova, Nemtov face apel la o mare 
manifestaţie anti-război pe 1 martie 2015, la Moscova, şi îşi 
semnează astfel condamnarea la moarte. Pe 27 februarie, la 
ora opt seara, chiar după ce a dat un interviu la Radio 
„Ecoul Moscovei” despre războiul din Ucraina, este asasinat 
de un ucigaş profesionist, sub zidurile Kremlinului. 
Asasinarea unuia dintre conducătorii Rusiei postsovietice 
provoacă o emoție intensă si o manifestaţie a tăcerii la 
înmormântare, în timp ce Putin susține că nu ştie nimic de 
întreaga afacere. Acesta e însă avertismentul violent pe care 
îl adresează opoziției legale şi întregii societăți civile. Totuşi, 
raportul Nemtov este terminat de apropiații acestuia şi 
textul e difuzat in 2015.2 

În replică, patriarhul Kiril începe să se roage „pentru ca 
nimeni să nu distrugă Sfânta Rusie luându-i Ucraina, a 
cărei capitală, Kiev, este leagănul ortodoxiei ruseşti”. În 
2015, susține campania de reabilitare a lui Stalin dusă de 
Kremlin, declarând că „nu trebuie să ne îndoim de meritele 
unui om de stat care şi-a condus tara la renaştere si 
modernizare, chiar dacă a comis câteva crime”. Analogia cu 
figura lui Putin este transparentă. De altfel, „fidelitatea” 
patriarhului care şi-a dat binecuvântarea asupra regimului 
criminal şi mafiot are un pret: Kiril deține mai multe 
apartamente luxoase la Moscova şi Sankt-Petersburg, 
proprietăți pe malul Mării Negre, maşini de lux, iahturi şi 
private jet-uri, ca şi ceasuri de lux de 30.000 de dolari şi alte 
„bagatele”.2 

După anexarea Crimeii, regimul lui Putin, caracterizat 
până atunci printr-un autoritarism din ce în ce mai 
coercitiv, se angajează într-un proces de ,involutie", raportat 


la revoluțiile anticomuniste şi antitotalitare din 1989-1991 
din Germania de Est, Polonia, Cehoslovacia şi statele baltice 
şi la reconversiile democratice, mai mult sau mai putin 
rapide, din România, Bulgaria, Ungaria şi Ucraina. Treptat, 
Putin pune în scenă o reîntoarcere la genul de totalitarism 
de intensitate scăzută care marcase Uniunea Sovietică 
poststalinistă. Rusia Unită devine partidul puterii, majoritar 
în Duma şi în structurile regimului, în timp ce celelalte 
partide aşa-zis sistemice reprezentate în Parlament - 
Partidul Comunist, PLDR-ul25 lui Jirinovski si Rusia Justa — 
Pentru  Adevăr2+ - susțin fără excepţie inițiativele 
guvernamentale, iar întregul câmp politic extra-sistemic este 
total călcat în picioare. Cultul şefului si al infailibilitätii sale 
a fost impus, la fel ca ideologia dominantă obligatorie, cu 
caracter revizionist, ultranationalist si expansionist. Se 
accelerează, în acelaşi timp, reabilitarea lui Stalin şi a URSS 
ca mare putere, centrată pe victoria în „Marele Război 
pentru Apărarea Patriei"». Manipulările Bisericii Ortodoxe în 
folosul puterii se înmulțesc şi ele. Apoi, este declanşată o 
propagandă intensă contra Occidentului şi a democrației, 
concomitent cu cenzura oricăror tentative de exprimare 
independentă şi critică. La asta se adaugă un control strict 
al resurselor economice şi financiare, exercitat de putere. 
Last but not least, teroarea se räspândeste, mai întâi 
directionata, apoi masivă si nediscriminată, ca în cazul 
Donbasului, în 2014, şi cel al Ucrainei, în 2022. 


23 Partidul Liberal Democrat al Rusiei (AuGepaArHo-neMokpaTruueckaa 
napra Poccuu, în rusă), formaţiune populistă de dreapta, în ciuda 
numelui. 


24 Formatiune social-democrată, oarecum conservatoare, care a rezultat 
în anii '90 din fuziunea mai multor partide, printre care al Pensionarilor. 
Militează pentru reducerea inegalitätilor, dar la alegerile din 2018 l-a 
susținut pe Putin. 


Pentru a-şi securiza definitiv puterea, stăpânul de la 
Kremlin organizează un referendum care, pe 1 iulie 2020, îl 
autorizează să obțină două noi mandate prezidenţiale, după 
alegerile prevăzute pentru 2024. Îşi asigură astfel garanția 
de a rămâne la Kremlin până în 2036... cu alte cuvinte, 
până la 83 de ani! 

Această manevră provoacă o ultimă zvâcnire a opoziţiei, 
condusă de Aleksei Navalnii, care, din 2011-2012, lupta 
împotriva corupției clanurilor conducătoare, împreună cu 
Boris Nemtov. Acest avocat, al cărui tată era originar dintr- 
un sat de lângă centrala nucleară de la Cernobil, calificase 
Rusia Unită drept „partidul hotilor şi al escrocilor” în 
campania prezidenţială din 2012. În septembrie 2013, 
îndrăzneşte chiar să sfideze puterea candidând la alegerile 
pentru primăria Moscovei, după 18 ani de domnie a lui Iuri 
Lujkov, care, împreună cu soţia lui, Elena Baturina, făcuse 
o avere colosală, mai ales în sectorul imobiliar. Privat de 
acces la televiziune, Navalnii reuşeşte totuşi să obțină un 
scor de 30% în primul tur.» Începând din acea clipă, va fi 
hărțuit de justiția putinistă, plasat în arest la domiciliu şi 
condamnat sub diferite pretexte. În februarie 2015, este 
arestat pentru a fi împiedicat să participe la funeraliile lui 
Nemtov si la manifestatia anti-război anunţată pentru 1 
martie. Acelaşi lucru i se întâmplă ulterior de mai multe ori, 
între 2015 şi 2020. Pe 20 august 2020, se îmbolnăveşte 
grav, după un zbor intern cu avionul, şi este evacuat de 
urgență în Germania, unde explorări medicale aprofundate 
arată că a fost otrăvit cu noviciok, o neurotoxină deja 
utilizată de doi agenţi ai GRU pentru tentativa de asasinat 
împotriva fostului spion sovietic Serghei Skripal25 şi a fiicei 
sale, derulată în Marea Britanie pe 4 martie 2018.: 


25 Agent dublu ruso-britanic. Este deconspirat de ruşi în decembrie 
2004 şi condamnat la închisoare. Eliberat în urma unui schimb de 


De-abia intrat în convalescenta şi în ciuda amenințărilor 
care planează asupra lui, Navalnii se întoarce la Moscova pe 
17 ianuarie 2021 şi este imediat arestat pentru 
nerespectarea controlului judiciar - ca urmare a faptului că 
fusese internat într-o clinică germană. Dar, două zile mai 
târziu, difuzează un film care rezumă lunga anchetă pe care 
o realizase împreună cu Fundaţia Anticorupție (FBK). Filmul 
este consacrat imensului palat de pe malul Mării Negre 
construit pentru Putin cu fonduri deturnate, cu ajutorul 
oligarhilor şi al societăților de stat. E o reşedinţă faraonică: 
18.000 de metri pătrați de clădiri mobilate luxos, pe un 
teren de 7.000 de hectare, dintre care 300 hectare de vie, 
incluzând o unitate de producție a vinului, două heliporturi, 
un patinoar subteran pentru meciurile de hochei, un 
heleşteu, o piscină, un cazinou, un teatru, o centrală 
electrică, un port privat şi... o biserică! În momentul scrierii 
acestor rânduri, filmul, prezent pe Internet în mai multe 
versiuni subtitrate în diferite limbi, a avut aproape 130 de 
milioane de vizionări.» Pe 2 februarie, Navalnii e condamnat 
la trei ani de închisoare pentru acuzaţia amintită. 
Protestele publice contra deciziei justiției putiniste sunt 
reprimate dur. Pe 22 martie, Navalnii este judecat din nou, 
pentru ,escrocherie" la adresa propriei fundaţii si pentru 
„sfidarea curţii” si este condamnat la nouă ani de regim 
sever într-o colonie penitenciará.» Între timp, fundaţia pe 
care o conducea este demantelată, fiind clasificată ca 
„extremistă”, iar echipa lui de apropiați trebuie să emigreze, 
în timp ce câteva zeci de coordonatori şi colaboratori ai 
structurilor regionale ale organizației sunt deferiti justiției. 

În paralel, sute de alte ONG-uri şi organizații mass-media 
sunt şi ele clasificate ca „extremiste”, „indezirabile”, „agenţi 


spioni, se stabileşte în Marea Britanie în 2010, unde în 2018 va avea loc 
tentativa de otrăvire. 


ai sträinätätii” şi demantelate. Ultima etichetă este aplicată 
de justiție şi câtorva sute de persoane. Cea mai şocantă 
lichidare de organizaţie este cea a Memorialului, care a avut 
loc la sfârşitul lunii decembrie 2021, sub pretextul 
„deformării imaginii URSS” - deci pentru documentarea 
crimelor lui Stalin» —, urmată, în aprilie 2022, de Centrul de 
Apărare a Drepturilor Omului al acestei fundatii.s 
Lichidarea celei mai vechi, celei mai cunoscute şi celei mai 
respectate la nivel international dintre organizațiile 
neguvernamentale ruseşti nu poate însemna decât un 
singur lucru: că Putin a decis să mizeze totul pe un război 
de recucerire a spațiului postsovietic, rupând legăturile cu 
Occidentul.s 

Şi, într-adevăr, după ce a distrus opoziția şi după 
plecarea haotică a Statelor Unite din Afganistan, în august 
2021, stăpânul de la Kremlin crede că e momentul să 
declanşeze o ofensivă pe scară largă. Pe 17 decembrie, 
trimite americanilor un ultimatum pentru organizarea unei 
noi lalte — o împărţire a zonelor de influență din Europa, 
care ar şterge dintr-un foc efectele prăbuşirii URSS în 1991 
şi i-ar permite Rusiei să recâştige un control semnificativ 
asupra fostelor republici sovietice devenite independente — 
Ucraina, dar şi statele baltice şi Moldova, după modelul 
curent al Belarusului şi Georgiei. Şi să reintegreze în propria 
zonă de influență fostele „democraţii populare”, mai ales 
Ungaria, Slovacia, România şi Bulgaria, fără a uita statele 
succesoare ale fostei Iugoslavii. Cum aceste ultimatumuri 
rămân fără răspuns, fiindcă nu li se poate da satisfacţie, 
logica putinistă conchide că războiul a devenit inevitabil. 

Potrivit lui Serghei Medvedev, istoric şi politolog rus 
specializat în perioada postsovieticä,: fostul kaghebist este 
angajat de ani de zile într-un cvadruplu război: unul 
teritorial, de tip neoimperialist, care vizează în primul rând 
Ucraina; un altul, simbolic, pentru impunerea unei noi 


identități ruseşti, care se sprijină pe puterea militară, în 
special nucleară; un război „biopolitic”, care vrea să oblige 
cetățeanul să adere la „valorile” puterii, atât în privința 
propriei vieți private, a orientării sexuale si a credinței 
religioase, cât si a opţiunilor lui politice în relația cu 
străinătatea; şi, în fine, un război memorial, care, prin 
reabilitarea lui Stalin şi a „Marelui Război pentru Apărarea 
Patriei”, exaltă grandoarea trecută a Imperiului Tarilor şi a 
superputerii sovietice. Se ştie, Putin s-a şi lansat într-un 
război general contra Ucrainei, vecinul la care râvneste, un 
război de dimensiuni nemaivăzute de la a doua conflagrație 
mondială. 

În vreme ce occidentalii, şi în general o mare parte a 
lumii, au înțeles că este vorba de agresiunea unui stat 
împotriva altui stat suveran, a unei națiuni independente, 
Vladimir Putin, fidel modelului leninist din 1917, îl 
consideră un război civil dus de ,patrioti”, moştenitorii şi 
apărătorii „patriei sovietice”, cea în care KGB-ul era „vârful 
de lance” împotriva „duşmanilor din interior, a 
„trădătorilor” şi a „coloanei a cincea”. Această interpretare a 
războiului de către puterea rusă tine de faptul că ea 
consideră Ucraina o zonă aparținând teritoriilor istorice ale 
Rusiei țariste si ale URSS, iar pe ucraineni, o parte 
integrantă a „lumii ruse”, asupra căreia ea pretinde să 
domnească. Inspirându-se din Stalin, care se considera un 
mare teoretician, în iulie 2001, Putin a publicat un lung 
articol despre „unitatea istorică a ruşilor si a ucrainenilor”. 
Desigur, e vorba, pe de o parte, de o denaturare ideologică, 
fondată pe un istoricism falacios si pe teorii geopolitice 
confuze, care maschează prost o dorință de prădare a 
bogățiilor agricole şi miniere ale Ucrainei, şi, pe de altă 
parte, de revanşa asupra unui Occident prosper şi 
democratic. Totuşi, e adevărat că reconstrucția unui imperiu 
rusesc presupune cucerirea Ucrainei, ca piesă de bază. 


Bineînţeles, acest tip de discurs sfârşeşte prin a prinde la 
public, atunci când e difuzat masiv şi timp de ani întregi în 
rândurile populaţiei ruse, fără posibilitatea unui contra- 
discurs, din cauza cenzurii tot mai severe a celor care se 
opun puterii şi războiului. 

În intenţia lui Putin, atacul contra Ucrainei trebuia să se 
limiteze la o „operațiune specială”, cu alte cuvinte, guvernul 
ucrainean ar fi trebuit să se prăbuşească şi să fie înlocuit de 
unul marionetă, fără ca occidentalii să aibă timpul sau 
măcar voința de a interveni. Într-un anumit sens, 
preşedintele a reiterat manevra lui Stalin, care, după ce a 
recuperat, fără să tragă un foc de armă, jumătatea estică a 
Poloniei grație pactului de „neagresiune” cu Hitler din 23 
august 1939, a semnat pe 28 septembrie un tratat „de 
prietenie” cu al Treilea Reich, căruia îi garanta exporturi 
masive de grâu şi de petrol. La fel, Putin se gândea că 
exporturile lui de gaz şi de petrol către Germania o vor 
convinge pe aceasta să neutralizeze orice reacție la invazia 
din Ucraina. Dependența Germaniei de petrolul şi mai ales 
de gazul rusesc fusese creată cu câțiva ani mai devreme, 
odată cu punerea în funcțiune a Nord Stream 1. Am văzut 
că marele ei artizan, cancelarul Gerhard Schróder, a fost 
numit în 2005 director al societății constructoare a 
gazoductului, iar în 2017 a fost propulsat în fruntea 
consiliului de administraţie al Rosneft, societatea rusă de 
stat care se ocupă cu producţia de hidrocarburi. Apoi, în 
2022, cu putin înainte de invadarea Ucrainei, a fost numit 
preşedinte al consiliului de administrație al Gazprom, 
încasând peste 850.000 de euro pe an de la Rosneft şi 
constructorii Nord Stream, peste pensie şi bonificatiile de 
fost cancelar. 

În definitiv, Vladimir Putin nu pare să fi învăţat lecţiile 
istoriei, dintre care cea mai importantă ar fi fost pentru el, 
în această situaţie, cea desprinsă din lovitura de forță dată 


de Stalin la Berlin, în 1948. Şeful de la Kremlin şi tot 
sistemul comunist mondial încercaseră atunci să le interzică 
aliaților occidentali accesul in capitala germană, 
împiedicându-i să traverseze zona de ocupaţie sovietică, şi 
în acelaşi timp să constrângă populaţia din Berlinul de Vest 
să se supună puterii comuniste din Berlinul de Est. Însă 
Statele Unite şi-au folosit toate resursele pentru a împiedica 
blocada, inaugurând un gigantic pod aerian care avea să 
dureze peste un an, până când Stalin avea să renunțe. 

S-ar putea să se întâmple la fel şi cu Putin, care, în plus, 
a subestimat conflictele memoriei şi loialității în spațiul 
ucrainean, cu un laitmotiv: „Un trecut care nu trece”. Pe de 
o parte, Ucraina înseamnă populaţia din est - mai ales din 
Donbas - care a fost sovietizată începând cu 1921 şi cu 
Tratatul de la Riga dintre URSS şi Polonia, apoi a suferit 
Holodomorul şi o violentă represiune îndreptată împotriva 
elitelor în Marea Teroare din 1937-1938, pentru a fi apoi 
înlocuită în parte de ruşi. Pe de alta, ea înseamnă partea 
vestică, alipită Poloniei în 1921 şi invadată, anexată şi 
sovietizată începând din septembrie-octombrie 1939 şi până 
în iunie 1941, iar apoi, din nou, după vara anului 1944, 
ceea ce a provocat o puternică rezistență anticomunistă de 
tip maquis, până în 1956. Dacă amintirea glorioasă a 
„Marelui Război pentru Apărarea Patriei” domină net în 
partea răsăriteană, cea tragică despre timpurile sovietice 
este adânc înrădăcinată în partea vestică, învecinată cu 
Polonia, care are un trecut nu numai antisovietic, ci şi 
antirus, din epoca țaristă. Memoria colectivă ucraineană 
mai suferă şi un alt clivaj, între generaţiile mai vechi şi 
tinerii sub treizeci de ani, care nu au cunoscut URSS şi au 
ca model Europa. 

Pe 24 februarie 2022, în timp ce, în plină noapte, mii de 
tancuri ruseşti invadau Ucraina şi oraşele țării erau 
bombardate, Vladimir Putin urcă pe scenă la Kremlin 


pentru o declarație zornăitoare: „Oricine va încerca să se 
amestece în treburile noastre sau, mai mult de atât, să ne 
pună în pericol tara şi poporul trebuie să stie că răspunsul 
Rusiei va fi imediat şi va duce la consecinţe cu care nu v-aţi 
confruntat niciodată în istorie. [...] Au fost luate toate 
deciziile necesare in acest scop. Sper că m-am făcut auzit”. 
După ce se präbusise jalnic în 1991 în ipostaza ei sovietică, 
Rusia îşi relua marşul către Vest în modul cel mai brutal cu 
putință, care ne trimite cu gândul la cel al lui Nicolae I din 
anii 1830, al lui Lenin din anii 1917-1918 şi al lui Stalin din 
1939-1941. Or Aleksandr Soljenitin lansase un avertisment 
încă din 1990: „Constat cu îngrijorare că, aflată pe punctul 
de a se trezi, conştiinţa națională rusă este, in mare parte, 
cu totul incapabilă de a se elibera de modul de gândire al 
unei puteri cu un teritoriu foarte mare, de a scăpa de 
fumurile îmbătătoare care decurg din condiția de imperiu. 
Trebuie să alegem foarte clar: între imperiu, care este 
înainte de toate pierderea noastră, şi salvarea spirituală şi 
fizică a poporului nostru”. Vladimir Putin a ales, spre 
binele sau, mai ales, spre răul poporului rus. Fiindcă nu a 
ştiut să se desprindă de cele trei sferturi de secol de 
totalitarism, Rusia a pornit-o cu toată viteza către un trecut 
grandios, ă la Potemkin, la fel de catastrofal ca „viitorul 
luminos” promis de bolşevici. 


4. VLADIMIR PUTIN: CEKIST O DATĂ, 


CEKIST PENTRU TOTDEAUNA 
de Andrei Kozovoi 


Ştii ce se află pe emblema 
cekiştilor? Scutul şi spada. Si 
trebuie să ne folosim de scut 
pentru a-i proteja pe oameni, 
pentru a-i proteja contra răului, 
oriunde se găseşte acesta. — 
Vadim Kojevnikov, Scutul şi spada 


Într-o frumoasă dimineaţă de vară, luni, pe 27 iulie 1998, 
prim-ministrul interimar Serghei Kirienko apare în fata 
ofițerilor cu grad înalt din FSB, Serviciul Federal de 
Securitate al Rusiei. Al doilea mandat al lui Boris Eltin se 
apropie de sfârşit, iar Kirienko, un tânăr tehnocrat în vârstă 
de 35 de ani, vine la întâlnire pentru a-l prezenta pe noul şef 
al contraspionajului rusesc, un oarecare Vladimir 
Vladimirovici Putin. În limbajul lui clar, de absolvent rus al 
şcolii de administrație, care contrasta cu vorbirea 
îngrămădită a predecesorului său, Viktor Cernomirdin, 
Kirienko îi face proaspătului numit un portret elogios: 
„Nominalizarea lui Vladimir Putin nu se datorează deloc 
întâmplării. Este un profesionist capabil să administreze 
FSB în toată diversitatea organizației. Este un fost agent de 
informaţii care cunoaşte perfect obiectivele ce trebuie atinse 
şi mijloacele ce trebuie întrebuințate pentru a contracara 
operațiunile de spionaj ale serviciilor străine. Este un 
administrator bine înarmat pentru lupta împotriva 
criminalității economice. Şi, în plus, va avea în suflet dorința 
de a îmbunătăți viata materială a cadrelor si, fără îndoială, 
de a reînnobila blazonul unei instituții defäimate pe 
nedrept”. 

La patruzeci şi şase de ani, Putin are obrajii galbejiti si 
este tras la față. Ochii lui par goi, la fel ca spiritul lui. Poartă 
doliu după mama lui, decedată cu trei săptămâni mai 
devreme, la optzeci şi şapte de ani, în timp ce tatăl lui, 
foarte bolnav, avea să moară în anul următor. Dar ce rost 


are să vorbim despre impactul asupra vieţii lui de familie, 
deja neglijată in cei doi ani petrecuţi in fruntea 
Administraţiei Prezidenţiale? La anunțul vestii, soția lui, 
Liudmila, se prăbuşise, grăbindu-se să se confeseze unei 
prietene: „În 1991, când a plecat din KGB, mi-a jurat că s-a 
terminat, că vom trăi ca oamenii normali, că ne vom vedea 
mai des, că vom invita prieteni acasă... Şi, uite, coşmarul 
reîncepe!” 

Lui Putin i-ar fi fost foarte greu să refuze nominalizarea în 
fruntea FSB, post în care Boris Eltin îl numise prin decret 
prezidențial. Se numără printre oamenii de încredere ai 
preşedintelui rus şi mai are probe de trecut până la a deveni 
un preiemnik, un succesor, desemnat de „țarul Boris”. Se 
îndoieşte că numirea va întruni unanimitatea: „bătrânii” 
FSB-ului urmau să se mire foarte tare să vadă numit un 
simplu colonel în postul în care prezența unui general ar fi 
fost firească. Reputația lui de hoziaistvenik — „administrator” 
—, de manager de criză în Administraţia Prezidenţială, putea 
să-i facă să se teamă, pe drept cuvânt, de o „epurare”. 

Cu o fata la fel de putin expresivă ca totdeauna, Putin se 
ridică şi declară, în fața noilor lui subordonați, cu o voce 
egală: „Pentru mine, a veni să lucrez în serviciile de 
securitate e ca şi cum m-aş întoarce în casa părintească. La 
fel ca predecesorul meu [Nikolai Kovalev], mi-am început 
cariera pe treptele de jos ale ierarhiei KGB, el la Moscova, 
iar eu, la Leningrad. Asta se întâmpla acum 23 de ani. 
Pentru mine, aceste ziduri fac parte din familia mea”. 

„Putin sau KGB-ul la putere”: această idee, dezvoltată în 
ultimii câţiva ani de mai multi specialişti francezi şi străini, 
pare azi o evidenţă, la fel ca ideea că oamenii proveniți din 
serviciile secrete sovietice formează osatura sistemului de 
guvernare putinist. E adevărat, dar e cazul să fim prudenti 
şi să nu îi atribuim lui Putin calități pe care nu le-a avut 
niciodată, în primul rând capacitatea de a asimila 


informaţiile. O dovedeşte recentul sáu fiasco in Ucraina. 
Acest dictator cinic şi corupt şi-a construit o legendă de 
„maestru spion”, ceea ce n-a fost niciodată, în scopul 
autopromovării, pentru a câştiga respectabilitate in fata 
unui electorat sensibil la imaginea conducătorului cu mână 
forte, apărător al ruşilor, oriunde s-ar afla aceştia. 

Totuşi, afirmaţiile lui din iulie 1998 nu trebuie 
considerate vorbe goale sau un simplu discurs de 
circumstanta, menit să furnizeze asigurări auditoriului. 
Totul sugerează ideea că este mândru că a aparținut 
organizației, că simțea nostalgie fata de anii petrecuţi în 
KGB şi chiar, să nu ne temem de acest cuvânt, afecțiune 
pentru „zidurile Lubiankăi”, sediul istoric al Cekăi şi apoi al 
KGB-ului de la Moscova. În fond, în Putin cel din 1998 şi în 
multe privinţe şi în cel din 2022, doarme un copil, mic şef de 
bandă în fata blocului, care visa să devină un James Bond 
sovietic, erou al timpurilor moderne, capabil să schimbe 
mersul lumii. Un cavaler fără teamă şi fără prihană. Copilul 
e frustrat fiindcă nu şi-a îndeplinit visul cât şi cum a vrut şi 
îl împinge pe adult să facă totul pentru a parveni în fine la 
putere, cu succesul pe care îl ştim. Putin nu a rămas decât 
un an în fruntea FSB, dar acest episod trecător este mult 
mai mult decât o paranteză în cariera lui: anul de tranziție l- 
a pregătit să ocupe postul de prim-ministru, apoi, după 
demisia lui Eltin în decembrie 1999, pe cel de preşedinte 
interimar. Acest an i-a fost de ajuns pentru infiltrarea 
puterii cu o nouă elită, siloviki, „oamenii de forță”, de altfel 
foste cadre din sistemele de informaţii. 

Putin îşi datorează ascensiunea aproape implacabilă 
„mitului cekist”, fondat prin crearea de către Lenin, pe 20 
decembrie 1917, la numai două luni de la preluarea puterii 
de către bolşevici, a  VChK, abrevierea „Comisiei 
extraordinare pentru lupta împotriva contrarevolutionarilor 
şi sabotorilor” - mai simplu zis, Ceka. Organizaţie gândită 


initial ca o poliție politică temporară, ea devine rapid braţul 
armat al Partidului Comunist, un instrument de represiune, 
de teroare şi de control social, dar în acelaşi timp un 
serviciu de contraspionaj care lucrează la dejucarea 
operațiunilor serviciilor secrete străine, considerate 
periculoase pentru primii ani ai regimului comunist. Cekiştii 
încep să execute operațiuni în străinătate în decembrie 
1920, când bolşevicii îşi asiguraseră deja controlul asupra 
țării, după crearea in Ceka a Departamentului pentru 
străinătate, INO, strämos al Primei Direcţii Generale (PGU) a 
KGB-ului. De fapt, dacă bolşevicii au făcut o distincție între 
serviciile de informații civile şi militare, le-au privilegiat în 
mod clar pe primele, conferindu-le funcţiile de poliție 
politică, de contraspionaj şi de informaţii externe. La fel a 
fost şi cu succesorii Cekăi: GPU (sau OGPU, Direcţia Politică 
de Stat, 1922-1934), NKVD (Comisariatul Poporului pentru 
Afaceri Interne, 1934-1943) şi, în fine, KGB (Comitetul 
Securităţii de Stat, 1954-1991). 

KGB-ul a fost o maşinărie tentaculară, subdivizată în 
„direcții principale" (sau „generale”), dintre care cea mai 
cunoscută e prima, PGU, specializată în informațiile externe. 
Membrii ei se considerau elita serviciilor de informații, 
arătându-se adesea dispretuitori fata de colegii lor din a 
Doua Directie Generală (VGU), strămoaşa FSB, însărcinată 
cu contraspionajul. Dacă numele serviciilor secrete s-au 
modificat şi metodele de luptă contra inamicilor regimului s- 
au „civilizat” după moartea lui Stalin, în 1953, pierzându-şi 
din brutalitate, dar păstrându-şi controlul total asupra 
populației, numele glorios de „cekist” a traversat epocile 
până astăzi. Această constanta se explică prin instaurarea 
cultului primului şef al Cekăi, teribilul Felix Dzerjinski 
(1877-1926), un revoluționar polonez convertit la bolşevism 
supranumit „Felix cel de fier”, pentru fanatismul şi spiritul 


de sacrificiu pe care îl arăta față de Partid. La fel ca Stalin 
(„omul de oțel”), el se dedicase, la începuturi, preoţiei. 

Numit de Lenin „Fouquier-Tinville al nostru” - cu 
trimitere la acuzatorul public al tribunalului revoluționar 
din perioada Terorii din Revoluţia Franceză (1793-1794) -, 
Dzerjinski s-a distins prin „teroarea roşie” proclamată public 
pe 5 septembrie 1918, caracterizată prin violența statală 
forjată in cursul războiului civil, care ulterior s-a 
transformat în metodă de guvernare. 

Luări de ostatici şi masacre de civili, condamnări fără 
proces şi execuţii ale unor grupuri întregi desemnate ca 
vinovate: țărani stampilati cu infamul kulak, oameni ai 
Bisericii, funcţionari taristi, foşti revoluționari deveniți 
„duşmani ai poporului”, grupuri etnice întregi considerate 
„suspecte”; organizarea de procese-spectacol care să ofere 
răzbunării populare tapi ispăşitori pentru dezastrele 
regimului, după ce mărturisiseră cele mai neverosimile 
crime sub tortură: Dzerjinski şi succesorii săi - Iagoda, Ejov, 
Beria, printre alţii - au pus la cale lista completă a acestor 
atrocități. Desigur, totul s-a petrecut la ordinele Partidului 
Comunist şi ale lui Lenin, care afirma în 1920 că „un bun 
comunist este în acelaşi timp un bun cekist”, apoi ale lui 
Stalin. Rolul Cekăi a fost esenţial pentru „supraveghere şi 
pedepsire”, dar de asemenea pentru crearea unei „culturi 
cekiste”, o combinaţie între sentimentele de impunitate şi 
atotputernicie şi practici de o cruzime extremă, completate 
cu ura absolută față de străinătate şi devotamentul fanatic 
pentru şef, pentru farul cáláuzitor - Lenin, Stalin si acolitii 
lor. 

E cazul să reamintim aici la ce intensitate ajunsese 
violența cekistă în anii lui Lenin şi Stalin. Dacă perioada cea 
mai sumbră a fost 1937-1938 - peste 700.000 de morti, 
incluzând si o parte dintre cekiştii înşişi —, „Marea Teroare” 
(a se vedea Robert Conquest în Cartea neagră a 


comunismului) a fost inaugurată pe vremea lui Lenin. În 
1919-1920, Ceka a asasinat sau a deportat peste 300.000 
de cazaci de pe Don, iar numai în 1922, cekiştii au executat 
aproape 2.700 de preoţi, 2.000 de călugări si 3.500 de 
călugărițe. În 1929-1932, pe când Stalin nu era încă 
stăpânul absolut al Uniunii Sovietice, au arestat în jur de 
900.000 de persoane pentru „activități contrarevolutionare", 
din care 10.000 au fost executate. După 1930, cekiştii au 
fost însărcinați cu administrarea imensului sistem 
concentrationar al Gulagului, ale cărui baze fuseseră puse 
de Lenin între 1918 şi 1922. În Gulag lucrau, în condiţii 
cumplite, milioane de zeki - nume dat deținuților si 
popularizat de Soljenitin in al sáu Arhipelag Gulag?6. In 
timpul Holodomorului, Marea Foamete din Ucraina (1932- 
1933), trupele OGPU au avut misiunea de a-i împiedica pe 
țărani să fugă din sate pentru a căuta ajutor în oraş: o 
atmosferă demnă de un film de groază, pe care un 
supraviețuitor a caracterizat-o mai târziu: „Auschwitz fără 
cuptoare”. 

Vinovati deja de nenumărate crime contra umanității si 
de genocid, cekiştii şi-au intensificat activitatea în timpul 
celui de-al Doilea Război Mondial, deportând aproape două 
milioane de sovietici, printre care „popoarele pedepsite” 
colectiv pentru presupusa colaborare cu duşmanul, precum 
germanii de pe Volga, tătarii din Crimeea sau cecenii. Între 
1939 şi 1945, Beria, mâna dreaptă a lui Stalin, a continuat 
tradiția masacrelor în masă, dintre care cel al câtorva mii de 
ofițeri polonezi, în pădurea Katin, e doar cel mai cunoscut. 
După război, asasinatele şi deportările forțate au continuat, 
de astă dată în „noile teritorii” anexate la URSS, în timp ce 
KGB-ul crea în toată Europa Centrală si de Est instituţii 


26 Numele de zek provine de la saxnrouenneră (zakliucionii, „prizonier”, 
probabil prin abrevierea 3/K (z/k). 


după chipul şi asemănarea lui, bineînțeles controlate de el. 
Cât despre operaţiunile cekiştilor în străinătate, acestea se 
distingeau şi ele prin violență, mai ales atunci când era 
vorba de adversarii lui Stalin. Lichidat în Mexic, în 1940, 
Lev Troțki este exemplul cel mai evident, dar lui i se adaugă 
şi transfugi ai serviciilor secrete — de pildă cei trei „trădători” 
Gheorghi Agabekov, Ignace Reiss şi Walter Krivitki, asasinați 
în Franța, în Suedia şi, respectiv, tocmai în Statele Unite — 
sau duşmani ai URSS ca ruşii albi, dintre care generalii 
Kutiepov si Miller, răpiți în Franța în 1930, respectiv 1937, 
pentru a fi duşi la Moscova şi executaţi. Mai e de menționat 
faptul că Lenin a fondat şi celebrul şi sinistrul Laborator al 
Otrăvii27, care şi-a avut epoca de aur în vremea lui Stalin si 
care era destinat lichidării duşmanilor din interior, dar şi 
din exterior. 

Una dintre principalele caracteristici ale acestui gen de 
cruzime criminală a fost aceea că multă vreme a fost ținută 
secretă. Crimele şi represiunea erau ascunse cu grijă 
populației sovietice, mai ales in epoca stalinistă. Până la 
finalul anilor '80, KGB-ul şi-a păstrat astfel controlul asupra 
vieții publice, până când glasnostul lui Gorbaciov a trecut 
într-o viteză superioară sub impactul revoluțiilor 
anticomuniste din Europa de Est, începând să includă şi 
critica partidului sau a KGB. Dacă puterea sovietică a făcut 
mari eforturi pentru a disimula toată oroarea trecutului 
cekist, motivul a fost impunerea unei imagini imaculate a 
agenților secreti, cărora li s-a creat o aparență de cavaleri 


27 Numit şi Laboratorul 1, Laboratorul 12 sau Kamera, a fost fondat în 
1921. Printre victimele lui s-au numărat scriitori ca Aleksandr 
Soljenitin, care a supraviețuit unui atentat cu ricină. În Laborator, 
substanţele toxice au fost experimentate pe prizonieri din Gulag. Există 
informaţii sau speculații despre reactivarea lui după anii '90, din cauza 
unor otrăviri celebre ca aceea a lui Aleksandr Litvinenko. 


medievali, apărători nesträmutati ai văduvelor şi orfanilor. 
Dzerjinski a fost principalul bolşevic care a avut dreptul, 
după moarte, la un cult asemănător cu al lui Lenin. În 
1926, Piața Lubianka - sediul Cekăi, din 1918 - a fost 
rebotezată Piaţa Dzerjinski, apoi a fost demarată publicarea 
unei serii de povestiri hagiografice pentru tineri, iar în 1958 
a fost ridicat un monument care îl glorifica pe „cekistul 
numărul unu”, proiectat înainte de război. Pentru Hruşciov, 
asta a fost o manevră prin care isi asigura opozantii la 
„destalinizare” că rămâne un bun comunist, dornic să 
revină la „puritatea originilor leniniste”. Începând din 1960, 
şi mai ales în era Brejnev, Felix cel de fier s-a găsit din ce în 
ce mai des pe ecranele de cinema şi TV. Studiourile lucrau 
împreună cu experţii din „organele abilitate” (conform 
expresiei consacrate) pentru a-l prezenta într-o lumină 
ireproşabilă. 

Până la ce punct a fost tânărul Putin sensibil la cultul lui 
Dzerjinski? Oare îl adora şi ca apostol al revoluției şi prieten 
al copiilor?28 E greu de spus, fiindcă n-a vorbit despre asta 
niciodată în public, dar cu siguranță şi-a însuşit faimoasa 
descriere a „bunului cekist” a lui Dzerjinski: un bărbat „cu 
inima caldă, cu mintea rece şi cu mâinile curate”. Cu un 
tată veteran de război care făcuse parte din „brigăzile de 
diversiune” ale NKVD-ului, „partizanii” trimişi în spatele 
liniilor inamice, Putin era tinta ideală pentru propaganda 
cekistă a anilor '60, care oferea tineretului sovietic noi 
modele demne de a fi imitate — agenţii secreti care au 
contribuit la victoria din 1945. 

Aceşti eroi ai „frontului invizibil” începuseră să populeze 
imaginarul URSS după moartea lui Stalin, cunoscând clipa 


28 Dzerjinski a inițiat in anii '20 şi un vast program de construcție de 
orfelinate, din cauza marelui număr de copii rămaşi fără adăpost după 
Războiul Civil. 


lor de glorie sub Brejnev, în contextul cultului „Marelui 
Război pentru Apărarea Patriei”, inaugurat pe 9 mai 1965, 
cu ocazia a douăzeci de ani de la victoria în al Doilea Război 
Mondial. Primele romane care-i aveau ca protagonişti erau 
uneori semnate de foşti agenti ca Gheorghi Briantev (1904- 
1960), care lucrase pentru informaţiile militare în timpul 
războiului - tendință ce corespundea de altfel celei din 
Occident, ca în cazul lui lan Fleming, fost ofițer de informații 
al Marinei Regale şi creatorul lui James Bond, sau John le 
Carré, fost membru al Intelligence Service. În 1965 este 
publicat un roman care marchează o întreagă generaţie de 
viitori cekişti, printre care şi Putin: Scutul şi spada de Vadim 
Kojevnikov (1909-1984), fost corespondent de război, 
relatând aventurile lui Aleksandr Belov, agent NKVD, care, 
sub o identitate falsă, se infiltrase în Abwehr, serviciul de 
informaţii militar german. Pentru personajul său, 
Kojevnikov s-a inspirat din faptele de arme ale lui Aleksandr 
Sviatogorov, faimos şef de comando al NKGB - Comisariatul 
Poporului pentru Securitatea Statului, care a cunoscut o 
existență efemeră între aprilie şi iulie 1941, apoi între 1943 
şi 1946. Un film realizat după roman are premiera în august 
1968, în timp ce Primăvara de la Praga era zdrobită... Acesta 
e momentul în care Putin, atunci în vârstă de ceva mai 
putin de şaisprezece ani, face o vizită la sediul KGB din 
Leningrad, unde îşi oferă serviciile in fata ofițerului de 
garda, însă i se răspunde că inițiativnikii, „voluntarii”, nu 
sunt bineveniti, că vor fi recrutați mai târziu dacă se va 
considera că sunt utili, după serviciul militar sau după 
studiile universitare. „Şi care studii sunt cel mai bine 
văzute?”, întreabă Putin. „Dreptul!”, latră ofițerul de gardă, 
un pic agasat de insistenţă. 

Numit de Brejnev în fruntea KGB în 1967, an marcat de 
comemorarea a cincizeci de ani de la Marea Revoluţie 
Socialistă din Octombrie, Iuri Andropov perpetuează şi 


amplifică mitul cekist. Investeşte şi mai multe resurse în el, 
cultivând autorii de talent şi lucrând îndeaproape cu 
studiourile de cinema şi de televiziune. Eroii Războiului 
Rece primesc, din acest moment, drepturi de autor. La 
finalul anului 1968, în Sezon mort, spectatorii sovietici 
puteau astfel admira aventurile unui „ilegalist” — agent 
detaşat în străinătate cu o identitate falsă -, Konstantin 
Ladeinikov. Filmul, o premieră a genului, era inspirat din 
aventurile lui Konon Molody (1922-1970), personaj recrutat 
de serviciile de informaţii în 1951 şi devenit o adevărată 
legendă. KGB-ul lui Andropov acceptase să dezvăluie câteva 
secrete, pentru a asigura credibilitatea scenariului. 

Epoca de aur a „spionilor pe ecran” cunoaşte un ultim 
mare succes in 1973, cu Saptesprezece momente de 
primăvară, serial TV adaptat după un roman al lui Iulian 
Semionov si consacrat, si el, aventurilor unui agent infiltrat 
in Germania nazistă la sfârşitul războiului — colonelul Isaiev, 
mai cunoscut sub pseudonimul de Stierlitz. Se poate face o 
paralelă între metodele de infiltrare, camuflaj şi subversiune 
ale lui Isaiev şi strategia adoptată de Putin începând din 
1991, când a făcut pe „democratul” la primăria Sankt- 
Petersburgului. O altă temă a acestui serial, loc comun al 
propagandei antiamericane a URSS, e înțelegerea secretă 
dintre CIA şi nazişti, un filon ideologic care aminteşte pe 
drept cuvânt de obiectivele de război ale lui Putin din 
februarie 2022, când spune că vrea să „denazifice” Ucraina, 
considerată un stat-marionetă al americanilor. 

În 1973, Putin se dovedeşte, la Facultatea de Drept a 
Universității din Leningrad, un student silitor, fără a fi 
sclipitor - profilul perfect pentru KGB, care nu căuta 
personalități ieşite din comun, ci indivizi în care, conform 
formulei rituale, prima „inima”. Potrivit biografiei oficiale, e 
recrutat în 1975 şi urmează timp de un an cursul tipic 
pentru cekisti de la Moscova - supraveghere şi filaj, arestări, 


interogatorii si manipuläri - înainte de a fi retrimis la 
Leningrad ca stagiar, pentru o muncă de birou. În 
februarie-iulie 1976, este din nou la Moscova, pentru a se 
forma in Direcţia a V-a generală a KGB (Piatiorka), 
însărcinată cu „diversiunile ideologice inamice”. Remarcat 
de PGU, după un an în care se reprofilează, lucrează alți 
patru ani şi jumătate în Direcţia I generală a KGB-ului, la 
Leningrad. Devenit maior, obține în fine undă verde pentru 
a reveni la Moscova pentru a treia oară şi intră în Academia 
KGB, supranumită „Şcoala de la pădure”, destinată viitorilor 
spioni. Aici, limbile străine sunt prioritare, aşa că 
dobândeşte cunoştinţe de germană. În 1985, la zece ani 
după recrutarea inițială, este în fine trimis în străinătate, 
dar visul lui de a deveni un nou Stierlitz nu se îndeplineşte, 
fiindcă este repartizat într-o ţară comunistă, Republica 
Democrată Germană, la Dresda, pentru a lucra cu o divizie 
regională a Stasi, echivalentul est-german al KGB-ului. E o 
trecere pe linie moartă - în ruseşte, aşa ceva se numeşte 
ottoinik, „puț —, de unde revine în oraşul natal la începutul 
lui 1990, dezamăgit şi umilit de prăbuşirea Zidului şi 
debutul reunificării germane. 

Putin era la acea vreme un ofițer KGB ca multi alţii, fara 
talente particulare, fără perspective de carieră, obligat să îşi 
găsească un loc într-o URSS în care foştii săi angajatori nu 
mai inspirau decât ură şi dispreţ. De fapt, în această epocă, 
în folosul glasnostului, foştii ofițeri ai serviciilor secrete 
deveneau un fel de „transfugi în interior”, începând să facă 
dezvăluiri senzaţionale despre „afacerile murdare” ale KGB- 
ului şi despre pericolul pe care îl reprezenta această 
organizație pentru perestroika. Iniţiatorul acestei mişcări era 
fostul general Oleg Kalughin, care, la sfârşitul anilor '80, îi 
scrie lui Gorbaciov o scrisoare in care denunţă inertia si 
corupția din sânul KGB, iar apoi devine celebru prin 
articolele şi conferințele sale. Chiar dacă nu căuta atât o 


desprindere de comunism, cât revenirea la o ipotetică 
„legalitate revoluționară”, Kalughin voia, aşa cum dorise şi 
Lenin spre finalul vieţii, să  restrángá competențele 
cekiştilor. Devine însă foarte repede oaia neagră a aripii 
conservatoare din KGB, care va răspândi zvonul că a fost 
recrutat de CIA. Asta îi creează probleme cu vechiul lui rival 
Vladimir Kriucikov, fost adjunct al lui Andropov devenit 
director al KGB-ului şi unul dintre creierele puciului de la 
Moscova, din august 1991. Pus în şah de forțele pro-Eltin 
timp de trei zile, puciul menţionat se termină cu dărâmarea 
statuii lui Dzerjinski din fata Lubiankăi, în aplauzele unei 
mulțimi euforice. 

Într-un context foarte tulbure, Putin înțelegea perfect că 
pentru a supraviețui trebuie să corespundă noilor criterii, 
deci să-şi convingă anturajul că e trup şi suflet de partea 
»democratilor”. Ca sute de alti agenti, luându-l ca model pe 
adevăratul Stierlitz, se comportă ca un  pereviortici 
(„cameleon”) şi se raliază taberei lui Boris Eltin mai putin 
din convingere personală, cât din oportunism pur. Conform 
versiunii oficiale, intră în mai 1990 în echipa lui Anatoli 
Sobceak, preşedintele Sovietului din Leningrad şi viitor 
primar al Sankt-Petersburgului. Dacă e să-l credem, a trimis 
o scrisoare de demisie KGB-ului câteva luni mai târziu, dar 
cum, chipurile, plicul se pierduse, l-a contactat pe Kriucikov 
în persoană pentru a se asigura că nu mai este considerat 
cadru al KGB. Realitatea e cu siguranță destul de diferită şi 
e foarte probabil că Putin a continuat să-şi ia solda de agent 
KGB timp de un an după puci. 

Oricum ar sta lucrurile, a sări în barca lui Sobceak, un 
inamic declarat al KGB-ului, era un calcul menit să-i câştige 
popularitatea în rândurile „liberalilor”, iar strategia dă roade 
în iunie 1996, când Putin e recrutat de echipa lui Eltin 
pentru a lucra în Administraţia Prezidenţială. Ea a 
funcționat, de altfel, şi la oligarhii apropiaţi de putere care l- 


au introdus în cercurile lui Eltin. Zece ani mai târziu, somat 
să explice de ce a dat drumul lupului în stână, Boris 
Berezovski, unul dintre „naşii” lui Putin (împreună cu 
Valentin Iumasev, ginerele preşedintelui, şi bancherul si 
antreprenorul Serghei Pugaciov), declară că, până la urmă, 
dacă „cekiştii au comis crime, a fost la ordinul Partidului”. 
Kirienko nu va avea altceva de spus atunci când se va referi 
la „ponegritul pe nedrept” FSB! 

Ascensiunea lui Putin din anii '90 se petrece într-unul din 
cele mai complicate contexte pentru KGB, care fusese 
dizolvat de Eltin în octombrie 1991. Serviciul de Informații 
Externe, SVR, moştenitor al PGU, vede lumina zilei repede, 
cu numirea în capul lui, în decembrie, a lui Evgheni 
Primakov. Expert în Orientul Apropiat şi apropiat al lui 
Andropov pe vremea acestuia, Primakov e pentru Eltin o 
modalitate de a-i câştiga de partea lui pe conservatori. Mai 
târziu, acesta devine ministru de externe şi prim-ministru şi 
în general este foarte curtat de Putin. Dar, în materie de 
contraspionaj, o instituţie stabilă este pusă pe picioare de- 
abia în aprilie 1995, după mai multe tentative nereuşite de 
reformă. Numele ei este FSB şi are ca misiune lupta 
antiteroristă, supravegherea granițelor şi toate crimele 
federale „deosebit de grave”, în particular cele economice, ca 
faptele de corupţie de mare amploare. Chinurile facerii FSB 
sunt multiple: politica de tranziție brutală la economia de 
piață, cunoscută sub numele de „terapie de şoc”, are drept 
consecință hiperinflatia, care grevează bugetul instituţiilor 
de stat, inclusiv informaţiile; în plus, contextul politic e 
incert, fiindcă noua Constituţie nu va fi adoptată decât la 
sfârşitul anului 1993, după un violent conflict între Eltin şi 
Parlament, după care legislația legată de informații trebuia 
adusă la zi, ceea ce a luat timp. Ezitările în crearea FSB se 
explică şi printr-o îndoială existențială care incolteste în 
foştii cekişti, datorată dispariției adversarilor din Războiul 


Rece, a spionilor inamici şi a disidentilor, care erau înlocuiți 
de noi pericole - crima organizată şi terorismul. Si, mai ales, 
trebuia ținut cont de reticentele unei parti a populaţiei, care 
continua să vadă în FSB o nouă ipostază a KGB, o 
maşinărie represivă care putea fi bănuită că posedă veleitäti 
de puci. lar această neîncredere se dovedeşte în bună parte 
justificată, pentru cá, din 1995, asistăm la renasterea unei 
vechi tradiții sovietice - Ziua Agentului de Informaţii, 
cunoscută şi ca Ziua cekistului fiindcă e sărbătorită... pe 20 
decembrie, data aniversară a creării Cekăi, în 1917! 

În acest context, în care mitul cekist are din nou vântul 
din pupa, Vladimir Putin îşi construieşte o reputaţie de 
silovik, care îi permite mai târziu să candideze pentru prima 
poziție în FSB. La primăria din Sankt-Petersburg, ca prim- 
adjunct al lui Sobceak, prezidează Comitetul pentru Relaţii 
Externe, un post care îi asigură controlul materiilor prime ce 
tranzitează portul oraşului, deci o pârghie pe care nu va 
ezita să o folosească în scopul imbogatirii personale, cu 
susținerea organizațiilor criminale şi complicitatea vechilor 
cekişti, viitorii lui „noi boieri”. Cei mai cunoscuţi dintre 
aceştia sunt Igor Secin, viitorul şef al companiei Rosneft, cea 
mai importantă societate petrolieră rusă; Serghei Ivanov, 
viitor ministru al apărării; Viktor Cerkesov, mentorul lui şi 
viitorul şef al serviciului antidrog din FSB; şi, în fine, 
Vladimir lakunin, vechiul rezident al KGB-ului la New York, 
devenit şeful Căilor Ferate. 

Mai putin cunoscută, dar la fel de importantă, este 
funcția de „coordonator al forțelor de ordine” a lui Putin. 
Aceasta este calitatea in care a inspirat un documentar - la 
care a si participat - numit O muncă de om (1996), menit să 
îmbunătățească reputaţia FSB şi să-i „umanizeze” persoana. 
Acest documentar este realizat de un jurnalist de televiziune 
foarte cunoscut, Igor Şadhan (1940-2014), cu care Putin 
colaborase deja la un alt film, în care apărea ca un 


funcționar onest, competent si modern, ataşat de 
democrația liberală, critic fata de Lenin, care după el era 
vinovat de a fi „pus o bombă cu ceas la baza Rusiei”. În O 
muncă de om, poate fi văzut arhivistul FSB povestind cum 
comunică documente secrete victimelor represiunilor 
staliniste şi copiilor lor, ceea ce face FSB-ul să pară o 
instituție care respectă legea şi ordinea. Putin îşi asuma 
total trecutul cekist, dar afirmând că în epoca lui, anii '70, 
stalinismul era mort şi îngropat şi că el însuşi nu avusese 
nimic de-a face cu sfera „crimelor politice” (minciună 
sfruntată, se ştie acum). Altfel, fostul „ilegalist” Serghei 
Jirnov relatează că l-a întâlnit pe Putin în 1980, în perioada 
Jocurilor Olimpice de la Moscova, unde fusese trimis de la 
Leningrad pentru a-i supraveghea pe turiştii străini. 

În 1998, numit în fruntea FSB, Putin nu se mulţumeşte 
să-i servească de scut lui Eltin, organizând operațiunea care 
viza îndepărtarea procurorului general luri Skuratov, cu 
ajutorul unei înregistrări cu sex. Reuşeşte, de asemenea, să 
îngroape scandalul provocat de dezvăluirile unui grup de 
ofițeri ai FSB - printre care Aleksandr Litvinenko, viitoare 
victimă a otrăvirii cu poloniu - care isi acuzau şefii că 
ordonaseră asasinatul (ratat al) oligarhului Berezovski. 
Putin începe atunci să îşi plaseze oamenii în posturi 
importante în FSB si, lucru mai putin cunoscut, creşte 
influența regională a instituției dotând-o cu competenţe 
lărgite în sfera informaţiilor externe, până în acel moment 
prerogativa exclusivă a SVR şi a GRU, informațiile militare. 
În acelaşi timp, urmăreşte reabilitarea mitului cekist, într- 
un context social foarte diferit de cel din 1989-1991: acum, 
majoritatea populației, deceptionata de democrație si 
epuizată de crizele economice repetate, aspiră la „ordine” şi 
„stabilitate”. Atentatele din 1999, în care se bänuieste de 
mult cá FSB a jucat funestul rol de instigator, ii oferá o 
ocazie formidabilă pentru a-şi consolida reputaţia de om 


providential, de cekist aflat în slujba populaţiei, respectuos 
fata de rădăcinile lui: chiar înainte de alegerea lui ca 
preşedinte, va cere să fie aşezată o placă în memoria lui Iuri 
Andropov pe faţada Lubiankăi si, în septembrie 2014, 
Ministerul de Interne recreeazá o divizie independentă 
operațională, botezată „Dzerjinski”. În fine, în timp ce Rusia 
de azi numără în jur de cincizeci de monumente dedicate lui 
Dzerjinski, dintre care unele înălțate la inițiativa FSB, 
întoarcerea în piața Lubianka a faimoasei lui statui — aflată 
acum în parcul Muzeon - se lasă aşteptată... 

Raz cekist, vsegda cekist, spune o vorbă rusească. „Cekist 
o dată, cekist pentru totdeauna.” 


5. CREAREA LUI HOMO POST-SOVIETICUS: 
INGINERIA SUFLETELOR SUB PUTIN 


de Françoise Thom 


Trebuie să ne amintim că omul, 
care se trage din animal, cade 
uşor, dar îi este atât de greu să se 
ridice. Ivan Petrovici Pavlov 


Cum ii spunea una din 
cunoştinţele mele din KGB unui 
filozof, dumneavoastră aveţi ideile, 
iar noi avem metodele.?—Oleksii 
Arestovici 


Am fi putut crede cá, odată cu dispariția URSS si a 
ideologiei marxist-leniniste, proiectul de fabricare a omului 
nou a fost abandonat in Rusia. In realitate, numai utopia a 


fost aruncată la gunoi. Dar proiectul de a face Homo post- 
sovieticus total manipulabil a prins formă în KGB încă din 
anii Eltin. Cekiştii au fost atunci cu totul zäpäciti de 
succesul primelor lor tentative, lucru care le-a atâtat 
ambițiile şi i-a făcut să creadă că e realizabil un plan mult 
mai vast: să-şi creeze un popor după chipul şi asemănarea 
lor, total cinic, dezbărat de morală, fascinat de violenţă şi 
delincventä, stimulat de spiritul de haită, teleghidat după 
bunul lor plac gratie tratamentului cu doze zilnice de ură si 
paranoia, dresat să-şi urmeze orbeşte şefii chiar si-ntr-o 
prăpastie, ca sobolanii vrajiti de cântăreţul la flaut din 
Hamelin. 

Bazele unei întreprinderi care avea să devină din ce în ce 
mai ramificată au fost puse încă din perioada Gorbaciov. În 
1998, cekiştii îşi făceau probleme cu privire la efectele pe 
care glastnostul şi perestroika le-ar putea avea asupra 
organizației lor. Oare n-avea să li se ceară socoteală pentru 
crimele din trecut? Oare n-aveau să rămână şomeri, să fie 
puşi la stâlpul infamiei şi marginalizati de viitoarea societate 
democratică rusă? KGB-ul a decis să ia frâiele în mâini: pe 
21 aprilie 1989, colegiul instituției a adoptat o rezoluţie 
intitulată „Creşterea glasnostului în activitățile organelor şi 
trupelor KGB din URSS”. Cu alte cuvinte, a început să 
supravegheze procesul de deschidere a arhivelor, 
canalizându-l către scopuri apologetice, într-o aşa manieră 
încât să împiedice reflectia asupra crimelor din trecut. În 
acest mod, încă de atunci, KGB-ul şi-a pus la punct 
contraofensiva, care consta în a demonstra că „organele” 
făcuseră şi altceva decât să împuşte şi să deporteze cetățeni 
sovietici: îşi serviseră patria cu abnegatie.* 

Pe plan politic, anticipând evoluția țării către 
pluripartidism, KGB-ul şi-a întețit eforturile de infiltrare 
sistematică a tuturor grupurilor de opoziție care începuseră 
să se înmulțească. Piesa de rezistență a dispozitivului era 


Partidul Liberal Democrat al Rusiei (PLDR), partidul-fantoşă 
al lui Vladimir Jirinovski, fondat pe 31 martie 1990 şi 
înregistrat la numai două săptămâni după instaurarea 
pluripartidismului în URSS. Dacă e să-l credem pe 
Aleksandr lakovlev, consilierul apropiat al lui Gorbaciov, 
despre care se spune că i-ar fi inspirat ideea perestroikăi, 
şeful KGB, Vladimir Kriucikov, a pus în circulație în acel 
moment un memorandum care recomanda susținerea 
financiară a noului partid. Primul obiectiv al manevrei era 
discreditarea democraţiei: „lată ce se întâmplă când dati 
cuvântul poporului’, păreau să spună sponsorii 
pseudopartidului, mai ales occidentalilor. 

Operaţiunea „albirea KGB” şi operațiunea Jirinovski au 
anumite trăsături comune. Prima e utilizarea 
senzationalului, de care publicul sovietic era cu atât mai 
avid cu cât fusese supus ani de zile apăsătorului regim al 
limbii de lemn şi al cenusiului ideologic. Foarte repede, 
revelatiile cu privire la crimele comunismului au fost 
eclipsate de declasificarea arhivelor cu elemente de ştire- 
bombă: detalii picante despre asasinarea lui Troțki, despre 
rolul KGB-ului în deznodământul crizei din Cuba sau despre 
aventurile agenţilor sovietici. În mod asemănător, Jirinovski 
a acaparat scena politică cu ajutorul declaraţiilor 
zornăitoare. Senzationalul prezenta avantajul de a face 
publicul să uite de consideratiile etice şi mai ales pe cel de a 
bloca reflectia asupra evenimentelor, punerea lor în 
perspectivă, ierarhizarea lor. În plus, crea dependență: un 
public obişnuit cu senzationalul urma să evite analiza mai 
austeră, care cere un efort de inteligență. Şi mai exista un 
avantaj suplimentar, în ochii noilor „ingineri de suflete”, 
politehnologii, care roiau în jurul potentatilor noului regim: 
senzationalul provoacă pofta de supralicitare, beţia de a 
dărâma toate interdicțiile, inclusiv cele legate de morala 
comună. 


A doua trăsătură comună a celor două operațiuni este 
apelul la un patriotism hibrid, în acelaşi timp sovietic, 
imperial şi rus, mascat într-un cult al statului. Ceea ce a 
scos la iveală KGB-ul în momentul glasnostului voia să 
demonstreze că „organele” nu se mărginiseră la represiune, 
ci indepliniserá si o funcţie patriotică, furnizându-le 
conducătorilor sovietici informaţii asupra amenințărilor 
interne şi externe, veghind asupra granițelor şi intereselor 
țării. La rândul lui, încă din primele zile, Jirinovski a 
susținut ideea unui imperiu desovietizat. 

Graţie celor două procedee, exploatarea senzationalului şi 
apelul la un patriotism imperial sincretic — impregnat de 
nostalgie, indiferent dacă este sovietică, presovietică sau 
postsovietică -, aparatcicii ex-comunisti si cekistii au reuşit 
să împiedice o decomunizare de profunzime şi o lustratie a 
aparatului de stat, adică îndepărtarea funcționarilor celor 
mai compromisi în regimul comunist. Au descoperit 
instinctiv rețete pentru supraviețuirea la putere, iar 
conducătorii de la Kremlin au început să-şi imagineze un 
plan mult mai ambițios: să fasoneze Homo post-sovieticus de 
aşa natură încât să îndepărteze definitiv pericolul unei 
alternante la putere, asigurându-şi perenitatea politică. 

Realegerea lui Boris Eltin la preşedinţia Federaţiei Ruse 
în 1996, care s-a datorat unei propagande masive, finanțate 
de oligarhi, i-a convins că masele sunt total manipulabile, 
cu condiția să fie depolitizate. Dar cum se poate ajunge la 
asta? Cultivând mizantropia. Era suficient să repeti zi şi 
noapte, şi să dovedeşti cu exemple, că specia umană e în 
integralitatea ei coruptă, mincinoasă, egoistă, ipocrită şi 
delincventă din naştere. Presa scrisă şi televiziunea urmau 
să se complacă în inventarierea zilnică a turpitudinilor 
tuturor, prin vituperatie. Acest gen de îndoctrinare ipocrită a 
subminat încă de la început ideea de reprezentare 
democratică: la ce bun un parlament, dacă toti membrii lui 


sunt escroci şi mincinoşi? Ce rost are să te mobilizezi, dacă 
toti ticálosii se merită între ei şi, oricum, nu se gândesc 
decât să-şi umple buzunarele? Şi, pe dos, această spălare de 
creier justifica dictatura: dacă omul e lup pentru om, atunci 
doar un şef cu mână forte poate împiedica războiul tuturor 
împotriva tuturor. 

De această mizantropie, cekiştii se impregnaseră în şcolile 
KGB-ului, unde erau predate metodele de recrutare: 


exploatarea si expunerea tarelor fiecăruia - invidia, 
complexele de inferioritate, resentimentul, rapacitatea, 
lenea,  vanitatea, orgoliul -, intimidarea, crearea 


dependenței, încurajarea unui sentiment al propriei 
importante. Jirinovski a arătat care sunt pârghiile care 
trebuie acționate. Şi a descoperit formula câştigătoare. 
Graţie flerului lui de animal politic, a pus la punct 
propaganda eficace la care comuniştii de-abia dacă visaseră, 
fără a reuşi vreodată s-o concretizeze, din cauza ghiulelei 
ideologice pe care o târau de picior. 

Toti marii propagandisti ai putinismului la apogeul său - 
Evgheni Kiselev, Vladimir Soloviov, Olga Skabeeva şi 
Margarita Simonian - se trag de sub mantaua lui Jirinovski. 

Prin gesturile lui bombastice de Rege Ubu, acesta a 
implementat în Rusia un program ale cărui consecințe le 
putem evalua de-abia azi: cultul violenţei şi al forței brutale, 
expansionismul militar lipsit de oprelisti, escrocheria 
planetară, statul dictatorial, revendicările teritoriale — de 
exemplu, returnarea Finlandei şi a Alaskăi către Rusia: 
„putem duce acolo ucrainenii”s (dixit Jirinovski) —, realipirea 
vechilor republici ale Uniunii Sovietice la Rusia, şantajul 
nuclear. Şi cum îşi asuma rolul de bufon cu voioşie, 
spectatorul a coborât garda, crezându-se într-un univers de 
ficțiune, în care nimic nu are consecințe şi poti spune orice. 
Jirinovski le-a inculcat ruşilor ideea că politica e un 
spectacol care nu îi afectează. La fel ca nebunul regelui, a 


putut să-şi permită orice: vorbele bufonului nu contează. 
Într-un spectacol, actorul si spectatorii nu sunt 
responsabili. 

Jirinovski a simțit instinctual aspirațiile poporului rus, 
debusolat, angoasat de vâltoarea schimbărilor în care era 
antrenat şi frustrat de ceea ce percepea a fi pierderea de 
statut a Rusiei. A înțeles că poporul aspiră la soluții simple. 
Initial, a jucat rolul spargatorului de gheață, lansând in 
public, sub forma unor bufonerii, idei clocite în cercurile 
KGB-ului. În programul lui electoral din primăvara anului 
1991, acest demagog desäntat a promis să hrănească toată 
Rusia în numai şaptezeci şi două de ore: „Trimit trupele în 
fosta RDG, un milion şi jumătate de oameni, le agit putin pe 
la nas amenințarea nucleară, si gata. [..] Pe grevisti ii 
trimitem la rácoare, pe escroci in stráinátate, sá apere acolo 
interesele nationale ale Rusiei, şi chemam din străinătate 
muncitorii, care vor lucra pentru noi asa, frumos, pe 100 de 
ruble pe lună”. Acest virtuoz al populismului a promis că, 
dacă va fi ales, tuturor le va fi distribuită vodcă gratuit. S-a 
lăudat si că va furniza lenjerie gratuită tuturor bărbaților si 
femeilor din Rusia. Soluţia la dificultățile economice? Nimic 
mai simplu: „Trebuie să adunăm toti sclavii din lume si 
fiecare rus va deveni proprietar funciar, manager”. A lansat 
teme care, după 1993, au fost preluate de democrații ruşi: 
„Avem nevoie de o putere foarte centralizată. Altfel, nici o 
reformă nu va fi posibilă”. De pe atunci, pleda pentru o 
transformare a republicilor din Federaţia Rusă în provincii şi 
pentru eliminarea confruntării dintre autorităţile locale şi 
instanțele federale. A exploatat până la capăt tema „Rusiei 
în genunchi”, umilită şi ofensată de străini. Jirinovski s-a 
arătat un neobosit propagandist al omniprezentului 
„complot contra Rusiei”. Tot el a răspândit şi tema foarte 
populară conform căreia opozantii liberali sunt „satanişti”: 
„Fie ca noi toti să fim martori la dispariția demonilor, la 


întoarcerea lor acolo de unde au venit, în disperarea neagră 
şi înghețată. O să se agate, o să urle şi o să blesteme, ca toti 
demonii scoşi afară de exorcisti. Dar, dacă suntem toti uniti, 
vom avea forța de a-i goni”, scria el în 1996 în Ultimul vagon 
pentru Nord. 

După alegerile parlamentare din 12 decembrie 1993, 
PLDR, aflat la apogeu, întruneşte 23% din opţiunile 
electorale si o largă reprezentare în toată tara, obținând 
majoritatea în 64 dintre cele 87 de regiuni. În decembrie 
1994, Jirinovski isi afirmă susținerea pentru intervenția 
militară a lui Boris Eltin în Cecenia şi cere utilizarea armelor 
nucleare tactice??? contra republicii autonome rebele. 
Personaj util, este şi pionierul apropierii de extrema dreaptă 
europeană, care urma să devină sub Putin politica oficială a 
Kremlinului. În 1996, Jean-Marie Le Pen şi şeful PLDR îşi 
anunţă intenția de a crea o Uniune a Forțelor de Dreapta în 
Europa. În 1997, Jirinovski susține deja, în Italia, Liga 
Nordului a lui Umberto Bossi.» 

Jirinovski a lansat şi practica insultelor la adresa 
conducătorilor occidentali, fără a se da înapoi nici măcar de 
la obscenitate. În ianuarie 2006, când Condoleezza Rice 
critica politica externă rusă cu privire la disputa pentru gaze 
cu Ucraina, el a declarat că ostilitatea ministrei de externe 
americane se datora faptului că aceasta era celibatară şi nu 
avea copii: „Condoleezzei Rice îi trebuie o companie de 
soldati. Trebuie să fie dusă într-o cazarmă şi să fie 
satisfăcută”». Nu ezită, de asemenea, să incite la viol în 
cazul unei jurnaliste ucrainene însărcinate, a cărei întrebare 
îi displácuse.» În 2007, le dă cu tifla britanicilor, sprijinind 
alegerea în Dumă a lui Andrei Lugovoi, suspectul numărul 


29 Prin opoziţie cu armamentul nuclear strategic, cel tactic are o putere 
mai redusă şi este destinat utilizării pe sau în apropierea câmpului de 
luptă. 


unu, în ochii acestora, în otrăvirea cu poloniu a transfugului 
Aleksandr Litvinenko. Jirinovski se înscrie al doilea pe listă 
la alegerile parlamentare din 2 decembrie. Iar la o întâlnire 
cu jurnaliştii europeni, Lugovoi apare cu un tricou pe care 
era scris ,Poloniu".: 

Jirinovski face operă de pionierat şi în privința Ucrainei: 
„Propun ca preşedinţii Rusiei, Belarusului şi Ucrainei să se 
reunească la Belovejskaia Puscea [in Belarus], pentru a 
reface istoria, in sens invers: in decembrie 1991, au distrus 
URSS. Astăzi, trebuie anulată această decizie si reinstaurată 
Uniunea Sovietică”, sugera el pe blogul lui, pe 3 decembrie 
2013, prefigurând linia politică pe care avea s-o adopte 
Putin începând din 2014.5 După el, numai împărțirea 
Ucrainei în două state diferite poate asigura rezolvarea 
problemelor cu care se confruntă această țară. ,Greseala 
lui Stalin a fost că nu a făcut din Lvov capitala Ucrainei în 
1945, odată cu dobândirea teritoriilor occidentale, dintre 
care Ivano-Frankivsk, Ternopol, Lutk, Rovno şi Lvov. Restul 
- Donbas, Odesa, Crimeea - ar fi trebuit alipit la Rusia. Asta 
ar fi permis evitarea problemelor. [...] Există două popoare 
diferite. De o parte, ruşii şi ucrainenii rusificati, iar de alta, 
occidentalofilii care au trăit în teritoriile ce făceau parte din 
Imperiul Austro-Ungar. Între ele va avea loc întotdeauna o 
confruntare. Numai împărțirea Ucrainei, conform unui 
principiu civilizat, vestul pentru catolici şi estul pentru 
ortodocşi, ar rezolva problema. Dacă nu, măcelul va 
continua.” Vladimir Jirinovski formulează perfect gândurile 
ascunse ale Kremlinului în problema conflictului ucrainean: 
„Ne-a furnizat ocazia să revenim în cercul marilor puteri. 
Este esențial ca Rusia să redevina un imperiu, cum era sub 
tari sau in epoca sovietică. Odată ce ajungem în poziția asta, 
ne putem concentra pe dezvoltarea economiei. Dar în 
momentul de fata, trebuie să ne eliberăm de Occident". 


Jirinovski promova şantajul nuclear foarte de timpuriu. 
După ce sugerase folosirea unor ventilatoare uriaşe pentru a 
sufla deşeurile radioactive spre statele baltice,s pe 10 
august 2014, preconizează un atac împotriva acestora şi a 
Poloniei: „Se va alege praful de toate aceste tari. Vor fi 
anihilate. Şefii acestor state pitice, vulnerabile, trebuie să se 
gândească de două ori". 

Pe 27 noiembrie 2015, după ce, pe 24, avioanele de 
vânătoare F-16 turceşti doborâseră un SU-24 rusesc, 
amenință Turcia că „ar putea fi nimicită de un atac cu 
racheta nucleară. E foarte uşor să distrugi Istanbulul: 
ajunge să lansezi o bombă nucleară în strâmtoare şi oraşul 
va fi şters de pe hartă. Va avea loc o inundație îngrozitoare, 
un val de apă de zece până la cincisprezece metri va inunda 
oraşul, care va dispărea împreună cu cei 9 milioane de 
locuitori ai lui”. În aceeaşi epocă, propune bombardarea 
Kievului cu napalm. Iar in octombrie 2016, îi îndeamnă pe 
americani să-l voteze pe Trump, fără de care aceştia ar fi 
riscat distrugerea nucleară.» 

Jirinovski a fost şi o rampă de lansare utilă pentru 
minciunile scandaloase atunci când Kremlinul s-a decis să 
stârnească nori de cerneală pentru a-şi ascunde 
responsabilitatea într-o situație în care risca un scandal. 
După asasinarea lui Boris Nemtov în 2015, Jirinovski 
declară că acesta a meritat-o, fiindcă el e cel care a stârnit 
atâta ură. Insinueazá cá la originea crimei se află o 
provocare ucraineană, că Nemtov era omul americanilor, dar 
că aceştia îl lăsaseră baltă, fiindcă acum mizau pe Navalnii. 
Şi se bucură de războiul din Siria cu un cinism 
extraordinar, subliniind avantajul acestuia din punct de 
vedere militar: că e mai instructiv să tragi asupra unor tinte 
umane, în carne şi oase, decât să faci manevre: „Uneori un 
regim rău este util. Să ne gândim la Siria. [...] Noi trebuie să 
ne antrenăm armata, în cele mai bune condiţii. Manevrele, 


oricât de vaste, nu sunt decât manevre. Nu poti trage 
gloanțe adevărate, distruge oraşe şi sate, extermina oameni. 
Dar în Siria avem un război real. Putem să ne testăm 
rachetele Kalibr cu rază lungă, putem să le lansăm din 
Marea Caspică, din Marea Mediterană, din Marea Azov, din 
Marea Neagră, din spaţiu, de oriunde. Spionii noştri pot 
câştiga experiență. [...] Vom rămâne acolo zece sau chiar 
douăzeci de ani"». 

La fel ca Putin, apreciază utilitatea politică a terorismului. 
După ce treizeci şi două de persoane sunt asasinate în urma 
atentatelor teroriste din Bruxelles, pe 22 martie 2016, 
Jirinovski se bucură, într-un talk-show, fiindcă astfel de 
atentate sunt bune pentru Rusia: „E avantajos pentru noi. 
Să crape şi să moară”. După el, în fata pericolului islamist, 
țările occidentale se vor alia cu Moscova şi o vor implora să 
le ajute.= 

Jirinovski şi emulii lui, Soloviov, Kiseliov şi Skabeeva, asii 
propagandei regimului putinist, care i-au mers pe urme, au 
distrus astfel ceea ce mai rămăsese, în sufletul poporului 
rus, din rezistența la josnicie, la răutate, la brutalitate, ură 
şi agresivitate. Au răsturnat toate tabuurile, în aplauzele 
unui public blazat, care cerea tot mai multe minciuni, tot 
mai multă violență, tot mai multe grobianisme contra sacilor 
de box ai momentului, tot mai multă umilință şi dezonoare 
pentru duşmanii Rusiei. Jirinovski şi emulii lui au fost 
instrumentul cu care KGB-ul a transformat poporul rus 
după chipul şi asemănarea lui. „Putinismul a moştenit de la 
stalinism sadismul sistematic”, observa pertinent bloggerul 
Igor Iakovenko. Şi moştenirea s-a transmis prin KGB. 

După ce Putin preia puterea, aura lui Jirinovski începe să 
pălească, fiindcă acum acesta nu mai are monopolul 
excesului şi al grosolăniei. Tabuurile căzuseră, stilul lui se 
generalizase. Pentru a plăcea mai mult, elitele conducătoare 
s-au întrecut în josnicie. Premiul revine celui care foloseşte 


cel mai bine argoul hotilor şi registrul scatologic. De pildă, la 
o întrebare despre averea personală ascunsă în Occident, 
preşedintele rus îl acuză pe jurnalistul care o pusese că „şi-a 
şters nasul şi şi-a întins mucii pe hártie"». Ministrul de 
externe, Serghei Lavrov, merge până la a recomanda lumii 
„să se conformeze codului răufăcătorilor [poniatia] în relaţiile 
internationale"; câteva zile mai devreme, ambasadorul 
Rusiei în Suedia, Viktor Tatarintev, comentase pe marginea 
amenințărilor cu sancțiuni la adresa Federaţiei Ruse în 
cazul invadării Ucrainei astfel: „Scuze pentru limbaj, dar ne 
pisäm pe sancţiunile lor”. 

Graţie  deschizătorului de drumuri Jirinovski, la 
televiziunea rusă a devenit posibil apelul la genocid. 
Scriitorul Aleksandr Prohanov estima, de exemplu, într-o 
emisiune televizată din 4 aprilie 2014, că Rusia ar putea 
sacrifica cel puţin treizeci de milioane de vieți omeneşti 
pentru „a eradica răul cosmic” al Maidanului. Cât despre 
Aleksandr Dughin, acesta e de părere că „Ucraina trebuie 
scăpată de imbecili” şi face apel fără ruşine la „genocid” 
împotriva „neamului bastarzilor’. Astăzi, publicul talk- 
show-urilor ruseşti se strică de râs la ideea distrugerii 
câtorva capitale europene. Piotr Tolstoi, vicepreşedintele 
Dumei de Stat, nu-şi poate ascunde exaltarea în privința 
veselei perspective a războiului: „Toată lumea trebuie să-şi 
dea seama că ne aşteaptă mobilizarea şi un nou război 
mondial, pe viață şi pe moarte. Unii îşi vor pierde serviciul, 
alții afacerile, multi vor fi mutilati şi chiar mai multi dintre 
compatrioții noştri vor plăti cu moartea. Războiul este 
ideologia noastră națională!» Deputatul Aleksei Juravlev 
nu-şi ascunde bucuria la ideea că Ucraina va fi sfârtecată: 
„Ucraina nu mai trebuie să existe! Vor exista Republica 
Harkov, Republica Donețk. Gata cu Ucraina. Vom negocia 
până ce vom ajunge la granițele Poloniei”. Mai mult, ruina 
Europei este anticipată cu voluptate: „Francezii să facă bine 


să se proptească pe picioarele lor de broască râioasă şi să se 
pregătească să moară. Dumnealor să facă bine să se aştepte 
la tăieri de curent regulate si la alte nenorociri. [...] Obligatia 
impusă țărilor din zona euro de a se decide dacă vor sau nu 
să plătească [gazul] în ruble înseamnă dezagregarea Uniunii 
Europene, prin revenirea la monedele nationale. Refuzul 
gazului va aduce distrugerea Gayropei'». Gayropa, Europa 
gay-ilor: acesta este termenul dispretuitor prin care 
propagandistii Kremlinului desemneazä Europa. 

De asemenea, practica minciunii nerusinate depäseste azi 
tot ceea ce ne lăsase să întrezărim Jirinovski. A arunca în 
fata străinilor minciunile cele mai grosolane e perceput 
acum la Kremlin ca o dovadă a puterii ruseşti. Minciuna 
crasă împinge conducătorii şi propagandiştii în accese 
triumfale al căror martor este, zi de zi, telespectatorul rus. 
În întrevederea cu preşedintele Macron din 7 februarie 
2022, Putin declara fără a clipi că Grupul Wagner este 
independent şi nu are nici o legătură cu puterea de la 
Kremlin. Serghei Lavrov mergea chiar până la a susține, pe 
10 martie, că „Rusia nu a atacat Ucraina”*. Carnagiul de la 
Bucea? O mascaradă ucraineană. De altfel, toată lumea ştie 
că ucrainenii se bombardează singuri, la fel cum Navalnii s- 
a otrăvit singur ca să-şi facă publicitate. O spune Putin: 
trupele ruseşti sunt în Ucraina „pentru a-i ajuta pe oameni”. 
Ca pe vremea lui Stalin, enormitatea minciunii este semnul 
atotputerniciei regimului, care îşi permite să-şi arate astfel 
disprețul pentru propria populaţie sau pentru mizerabilii de 
străini. 

În afară de ură, propaganda Kremlinului se sprijină, de 
ani de zile, pe o paletă întreagă de sentimente care se 
alimentează din pulsiunile josnice ale omenirii, în particular 
beţia de putere şi dorința de a-l umili pe celălalt. În 2008, 
Lavrov îl interpela în engleză pe David Miliband, omologul 
lui britanic, după o remarcă a acestuia despre invazia din 


Georgia: „Who are you to fucking lecture me?" — „Cine dracu' 
te crezi de-ti permiti să-mi dai lecţii?” În 2015, invitat să 
comenteze posibilitatea reaparitiei unei cortine de fier în 
Europa, răspunde: „Dacă [occidentalii] se-apucă să ridice 
din nou o cortină de fier, o să-şi prindă ceva în ea”. In 
2016, insultă un cameraman de la Reuters, categorisindu-l 
drept „debil”=. Aceeaşi patimă e pusă în cultivarea extazului 
în fața nefericirii altuia. Cu ce bucurie e primită de mass- 
media ruseşti ideea că, rămaşi fără gaz, germanii riscă să 
îngheţe la iarnă ca armata Wehrmacht în fața Moscovei, în 
decembrie 1941! Cu ce delectare relatează presa că în 
Ucraina spitalele au rămas neîncălzite! Preşedintele Putin 
plusează: europenii trebuie să înlocuiască combustibilul cu 
patinele pe gheață, glumeste el fin. Olandezii trebuie să se 
viziteze cu patine, ca să se încălzească. 

În acest mod s-a instalat propaganda pernicioasă care le- 
a făcut educația ruşilor în materie de crimă. După căderea 
comunismului, instaurarea democraţiei fusese interpretată 
ca un fel de „totul este permis”, generând o beţie de putere 
şi un sentiment al impunităţii care par să fi măturat totul în 
cale: limbajul, dezlegat de exigenta adevărului si de 
imperativele umane, instituţiile de felul Dumei, devenite 
mecanisme de albire a hotilor şi asasinilor, diplomația 
aruncată la coş pentru apucături de gangsteri, cultul forței 
şi respingerea compromisului, călcarea în picioare a legilor 
războiului prin violența exercitată împotriva civililor, 
insultarea ordinii internationale în persoana lui António 
Guterres, secretarul-general al ONU, a cărui vizită la Kiev a 
fost întâmpinată de ruşi cu bombardarea oraşului. Acest 
apetit pentru încălcarea regulilor explică furia 
antiamericană a conducătorilor ruşi — şi, in mod special, 
animozitatea în privința anglo-saxonilor. Americanii sunt 
percepuți ca jandarmi ai lumii, care veghează la respectarea 
legii şi au forța militară necesară pentru a se achita de 


această sarcină. Kremlinul vede în ei cel din urmă obstacol 
în fata triumfului ultim al depăşirii tuturor limitelor, în toate 
sensurile, care pare a deveni rațiunea de a fi a politicii 
ruseşti. Conducătorii ruşi nu ascund faptul că „operațiunea 
specială” începută pe 24 februarie 2022 viza tocmai 
răsturnarea ordinii internaționale, încă mai mult decât 
zdrobirea ucrainenilor rebeli. Aşa cum a spus Lavrov: 
„Operaţiunea noastră militară specială este concepută 
pentru a pune sfârşit dominaţiei totale a Statelor Unite şi a 
țărilor occidentale asupra scenei internationale”. Politologul 
Gevorg Mirzaian îşi freca deja mâinile la ideea că occidentalii 
îşi vor renega propriile valori: „Vestul se teme. Din fericire 
pentru el şi pentru întreaga omenire. Sperantele idealiştilor- 
visători individuali că pacea mondială poate fi asigurată de 
norme şi de valori universale nu s-au realizat. Occidentul nu 
înțelege decât de forță şi de teama de această forță. Aşa se 
vor petrece lucrurile în viitor”. 

În perioada sovietică, propaganda era foarte prezentă, dar 
nu corodase sufletele şi spiritele într-o manieră atât de 
eficace ca azi. Propaganda putinistă acționează numai şi 
numai distructiv. De aceea populaţia a refuzat în masă să se 
vaccineze împotriva COVID, în ciuda dorinței autorităților şi 
în ciuda eforturilor depuse de mass-media pentru a o 
convinge. Fiindcă mesajele lor nu pot viza decât obiective 
negative. Propaganda este inoperantă atunci când e vorba 
de binele public. Tolerează inteligența, dar numai atunci 
când aceasta se pune în slujba nelegiuirii. Lucru care duce 
cu gândul la vechea prevedere fundamentală a monarhiei 
poloneze: „Regele este neputincios să facă răul şi 
atotputernic să facă binele”. Doar că autocrației putiniste 
formula i se aplică pe dos. 

Dacă am insistat asupra importanţei lui Jirinovski, asta 
se datorează faptului că acest personaj a avut o contribuţie 
considerabilă la degradarea morală a ruşilor sau, mai 


degrabă, la traducerea acestei degradări în comportament 
politic. Dar Jirinovski n-a fost decât un instrument al unei 
politici concepute de alţii. În situaţia in care întreaga 
filozofie politică clasică a reflectat timp de secole la 
mijloacele de a-i educa pe principi pentru a-i face mai buni 
şi a-i învăţa să reziste propriilor patimi, să arate clementa si 
moderație; în situația in care gânditorii, de la Platon si 
Aristotel încoace, au studiat mijloacele prin care popoarele 
pot rezista arbitrarului şi tiraniei şi pot fi încurajate de către 
principii buni să se conformeze virtuţii — într-o astfel de 
situație, stăpânii de la Kremlin au ales cu bunä-stiintä să-i 
facă pe compatrioţii lor să devină mai răi, în continuarea 
directă a predecesorilor lor comunişti, lăsându-i pradă 
patimilor celor mai sordide, instinctelor celor mai josnice, 
prostiei celei mai crase, creând în țară un climat atât de 
pernicios, încât ruşii care mai tin la propria umanitate nu 
mai rezistă şi se văd obligati să emigreze. 

Această reeducare cu semn schimbat nu îşi acordă nici 
măcar circumstanta atenuantă a unei utopii, aşa cum se 
întâmpla cu regimurile totalitare din secolul XX. A canaliza 
spre propriul profit cloaca sufletului uman, a macera 
întreaga tara într-un decoct de ură şi agresiune - iată 
singurul mijloc prin care cekiştii de la Kremlin se menţin la 
putere. Socrate definea criteriul de a deosebi un conducător 
bun prin aceea că îşi lasă semenii mai buni, după plecarea 
de la putere, decât i-a găsit. Dacă îi aplicăm lui Putin acest 
criteriu, bilanțul e terifiant. Putem chiar considera că, din 
toate crimele comise de preşedintele rus, aceasta e cea mai 
mare. Fără corupția sufletelor, in Rusia si în străinătate — 
căci, să nu uităm, această propagandă veninoasă este 
diseminată peste tot în lume -, acesta n-ar fi putut să 
comită toate crimele care i-au caracterizat domnia. Dar totul 
se răzbună. Ura cultivată de decenii riscă să explodeze în 


Rusia, şi chiar să distrugă edificiul construit de Putin 
pentru a se război cu toată lumea. 


6. ARGOUL LA PUTIN: MARCA UNUI „COD 
DE VIAŢĂ” 


de Yves Hamant 


Pe 24 septembrie 1999, în cursul unei conferințe de presă 
de la Astana, capitala Kazahstanului, Vladimir Putin îi 
răspunde unui jurnalist: „Avioanele ruseşti atacă şi vor 
ataca în Cecenia numai bazele teroriştilor, oriunde s-ar găsi 
teroriștii... li vom urmări peste tot. Şi într-un aeroport, dacă 
sunt într-un aeroport. Si, vă rog să mă iertati, dacă-i 
prindem la veceu, la veceu o să le luăm gatii”. 

De-abia trecuse o lună de când fusese numit prim- 
ministru de Boris Eltin. Era al patrulea titular al postului, 
într-un an. Se ştiau foarte puţine despre el. Fost colonel în 
KGB, condusese timp de un an FSB-ul, Serviciul Federal de 
Securitate, care îi succedase KGB-ului după căderea URSS. 
Nominalizarea lui în postul de prim-ministru coincisese cu o 
serie de atentate misterioase şi cu debutul unui al doilea 
război în Cecenia. Ieşirea lui cu privire la teroriştii cărora 
voia „să le ia gâtii în veceu” l-a făcut brusc celebru, 
indiferent ce spusese până atunci.: 

Ieşirea i-a pus în încurcătură pe interpreti şi traducători 
şi a suscitat numeroase comentarii. E indubitabil că 
recursul la un asemenea limbaj argotic era cu totul 
neobişnuit în gura unui om politic rus care se adresa mass- 
media. Lingviştii ruşi au fost mai degrabă socati. Unii au 


spus-o deschis, alții au încercat să-i găsească o justificare. 
Şi totuşi, a fost bine primită de public, care a văzut în ea 
chiar un semnal că se poate recurge la un astfel de argou şi 
în afara ariei obişnuite de acoperire. Au apărut întrebări 
dacă nu era vorba de o lovitură de imagine calculată. Multi 
ani mai târziu, Putin a afirmat că regretă ieşirea, dar ar 
trebui oare să-l credem? Oricum, faimoasa frază marchează 
o etapă în istoria discursului politic din Rusia. 

Limbajul lui Putin a făcut obiectul a diferite studii. 
Lingviştii s-au aplecat mai ales asupra manierei în care 
acesta îl utilizează în cadrul întâlnirilor anuale directe cu 
populaţia, care pot dura mai multe ore. Sub aparența 
spontaneitatii, publicul este selecționat şi întrebările sunt, 
evident, stabilite dinainte. După specialistul american în 
studii ruse Michael Gorham, în funcţie de grupul social 
căruia i se adresează, Putin apare fie ca tehnocrat, fie ca 
politician pragmatic, fie ca om al serviciilor de securitate, fie 
ca macho, fie ca patriot. Cel mai des revine figura 
tehnocratului care stăpâneşte perfect limbajul birocratic. Şi 
totuşi, aici ne vom mulțumi să analizăm modul cum recurge 
la argou. 

Argoul este o chestiune conotativă, iar granițele dintre 
diferitele registre ale limbii (relaxat, familiar, popular, 
vulgar, grosolan) se pot modifica în timp şi în funcţie de 
destinatar. Totul depinde de modul în care este resimțită 
distanța fata de norma unei epoci specifice şi a unui mediu 
anume. În plus, diferitele culturi sociolingvistice se 
întrepătrund. Chestiunea argoului a fost abordată pe larg de 
scriitorii francezi din secolul al XIX-lea, mai ales de Balzac, 
Flaubert şi Victor Hugo. Acesta din urmă i-a consacrat un 
capitol în Mizerabilii. Deraierile de limbaj în discursul politic 
au apărut odată cu mediatizarea vieții politice prin 
intermediul televiziunii şi s-a răspândit în ultimele decenii: 
greşeli de gramatică şi de pronunție, lapsusuri, folosirea 


unor cuvinte aparținând argoului comun?? - care, cu alte 
cuvinte, a încetat a mai fi marca unui grup social 
determinat şi şi-a pierdut caracterul transgresiv. La toate 
acestea se adaugă formule neîndemânatice şi maxime 
debitate cu scopul evident de a avea impact în rândurile 
marelui public. George W. Bush, Silvio Berlusconi, Nicolas 
Sarkozy şi-au adus din plin contribuţia la acest fenomen. 
Emmanuel Macron n-a scăpat netaxat când a spus că 
ajutoarele sociale costă statul „bani căcălău” sau când a 
promis că-i va „freca la melodie pe nevaccinati’. Iar 
campionul occidental este, desigur, Donald Trump. 

E adevărat, în epoca sovietică, Nichita Hruşciov se făcuse 
remarcat, cu prilejul unei vizite private la o expoziție de 
pictură de avangardă de la Sala Manejului, în 1962, vărsând 
în capul artiştilor o salvă de injurii şi tratându-i cu 
insistență ca pederaşti. Ne mai amintim şi că în 1960, la 
Adunarea Generală a ONU, se apucase să bată cu pantoful 
în pupitru în semn de protest fata de discursul prim- 
ministrului britanic şi îl categorisise pe delegatul Filipinelor 
drept lacheu al imperialismului american. Înainte de Putin, 
Viktor Cernomirdin, prim-ministru al Rusiei între 1992 şi 
1998, a îmbogățit limba rusă cu zeci şi zeci de replici, 
malapropisme, truisme şi paradoxuri, dintre care cea mai 
celebră este, fără îndoială, următoarea: „S-a vrut binele, dar 
a ieşit ca-ntotdeauna”. Totuşi, Cernomirdin era rareori 
vulgar - „E mai bine să fii capul unei muşte decât fundul 
unui elefant” - si nu e clar dacă, la fel ca această butadă, 
unele dintre formulele lui nu erau în mod premeditat 
scabroase. Vrând să spună, de exemplu, că actul guvernării 
înseamnă mai mult decât vorbe, s-a exprimat în termeni 


30 Standard slang (termen folosit de Eric Partridge), opus argourilor 
specializate ale studenților, militarilor, răufăcătorilor etc., care au un 
caracter pragmatic şi identitar. 


şovăielnici, care duc cu gândul la sexul oral: „Spre deosebire 
de ce cred multi, nu e corpul ăla unde să-ţi faci treaba cu 
limba cât doreşti”. 

Într-un fel, Putin i-a călcat pe urme, dar formulele lui 
sunt mai calculate, mai incisive contra interlocutorilor şi 
adversarilor. Printre replicile lui legendare este una în mod 
particular semnificativă: „Aici trebuie să te uiti! Şi să asculti 
ce spun!” A folosit-o ca să-l aducă la ordine pe un ministru 
care pălăvrăgea cu vecinul lui de masă la o întâlnire a 
inaltilor funcționari de stat. De altminteri, aproape zilnic, 
televiziunea prezintă un ministru dându-i raportul lui Putin 
- amândoi aşezaţi fata în fata, filmati din profil, ca studentul 
în fata profesorului, la un examen. Într-o zi, şi-a comparat 
opozantii cu o bandă de maimuțe Bandar-log, maimutele 
hipnotizate de pitonul Kaa în Cărţile junglei, adăugând cu 
un surâs: „Îmi place Kipling de când eram mic”. 

Glumele lui lovesc adesea sub centură, aşa cum stă 
mărturie florilegiul care urmează. În cursul unei conferințe 
de presă din 2002, întrebat cum comentează faptul că 
portretul lui apare pe ouăle de Paşti, răspunde: „M-au pictat 
pe ouă? Nu ştiu ce pictează pe ouă. Nu mă uit la ouă”. După 
arestarea lui Mihail Hodorkovski, în 2003: „Legea trebuie 
respectată in toate situațiile, nu doar când eşti strâns de ce 
ştiu eu”. La o altă conferință de presă, după un summit 
între Rusia şi Uniunea Europeană din noiembrie 2002, îi 
spune următoarele unui jurnalist care acuza Rusia de 
aservirea Ceceniei: „Dacă vrei să te faci islamist radical 
trebuie să te circumcizi, şi dacă vrei să te circumcizi, te invit 
la Moscova, unde o să te operăm de n-o să-ți mai crească la 
loc niciodată”. În 2011, referindu-se la manifestantii care 
protestau contra fraudelor electorale arborând panglici albe: 
„Credeam că sunt prezervative”. Mai recent, în iunie 2022, 
cu privire la eventualitatea intrării Finlandei şi Suediei în 
NATO: „Ştiţi, la noi se mai fac şi glume proaste: azi intri aici, 


mâine intri dincolo... Treaba lor. N-au decât să intre unde 
vor!” 

Paradoxal, Putin s-a simțit îmboldit să semneze, în 2014, 
o lege care interzice folosirea limbajului „contrar decentei" 
(netenzurni) în mass-media. Legea era pregătită de mai 
multi ani. I se spune de obicei „Legea de interzicere a mat- 
ului”. În sens strict, matul se referă la patru cuvinte 
argotice, desemnând organele sexuale masculine şi 
feminine, acțiunea de a copula şi prostituata, cu derivatele 
lor.?! Faptul a fost confirmat în modul cel mai oficial de 
Serviciul Federal de  Supervizare a Comunicațiilor, 
Tehnologiilor Informaţiei şi Mass-Media (Roskomnadzor), 
spre perplexitatea publicului, fiindcă acesta a constatat că 
legea nu includea o listă de cuvinte indecente: în afara 
acestor patru vocabule, restul nu era inclus în sens strict în 
mat, ci se confunda cu argoul interlop. Să precizăm, de 
altfel, că acesta, numit in mod curent blatnoi iazik?? sau 
fenia??, are un câmp lexical mult mai întins. Un site al 
Serviciului Federal de Executare a Pedepselor include chiar 
un dicționar argotic pentru uzul persoanelor care 
corespondeazá cu deținuții. Acestea fiind zise, sensul 
anumitor cuvinte se schimbă de la un grup la altul, de la o 


31 Cuvântul înseamnă la origine „mamă” şi pare a fi contras din expresia 
„EG TBOIO MaTb"/iob tvaiu mat — „fac sex [exprimarea vulgară] cu mama 
ta”. Cele patru cuvinte sunt xyă („hui” — penis), unaza („pizda” — vagin), 
e6arr („iebat” — a face sex) si 6As 1» (,bliad” — prostituatà). 


32 BaarHoH s3bIk, „limba escrocilor”, de la O4ar, „aranjament secret, 
corupt”, „cârdăşie” (ca , blat", in româneşte). 


33 bens, de la ocpenckuă s3brk, limbajul folosit de fenia, negustorii 
ambulanți, in Rusia medievală. Fenia este un criptolimbaj (limbaj 
secret). 


perioadă la alta, de la o generaţie la alta. Fenia nu are o 
academie care să-i stabilească normele! Şapte ani mai 
târziu, în februarie 2021, interdicția a fost extinsă asupra 
rețelelor sociale. 

Originea cuvântului mat este disputată, dar termenul este 
evident interpretat ca trimițând la insulta supremă contra 
mamei. Are o istorie foarte îndelungată. Cu siguranță, 
expresivitatea lui nu se întâlneşte în nici o altă limbă şi 
constituie obiectul unor studii extinse. Vocabularul mat-ului 
redă de altfel ciuda, furia, frustrarea socială. Cuvântul din 
trei litere care începe cu „XY”, cel pe care copiii îl mâzgălesc 
pe toate gardurile Rusiei, nu exprimă aplecarea acestora 
către formule matematice, ci trezirea sexualităţii si 
afirmarea adolescenţei: în alfabetul chirilic, acestea sunt 
primele două litere care desemnează în argou organul 
masculin. 

Mat-ul poate fi încărcat de ură, îşi poate umili 
interlocutorii, îi poate nimici verbal. A evoca mama cuiva 
sau a-l trimite în cuvântul care începe prin „XY” e o 
execuție. Contextul şi intonatia sunt esenţiale. Mat-ul poate 
transmite cele mai diferite mesaje: psiholingvistul Vladimir 
Jelvis a contabilizat douăzeci şi şapte de funcții! Scriitorului 
contemporan Viktor Erofeev i se datorează veritabile imnuri 
închinate mat-ului, pe care am greşi dacă le-am considera 
provocatoare cu premeditare. Într-un stil metaforic, autorul 
a analizat toate fatetele acestui limbaj, considerat un vector 
emoțional: „Mat-ul e pitoresc. Folosindu-se de supletea 
prefixelor si varietatea sufixelor ruseşti, jucându-se cu 
proximitatea sonoră a cuvintelor din norma lexicală, creează 
imagini antropomorfice. Mat-ul este un teatru 
antropomorfic, iar minimalismul materialului lui verbal 
acoperă întregul Univers”. 

Un personaj cu totul diferit de Erofeev, regizorul Nikita 
Mihalkov, stâlp al regimului şi conservatorismului putinist, 


îi completează spusele: „Mat-ul este una dintre marile şi 
subtilele invenţii ale poporului rus. Există mat-ul abject care 
se vorbeşte în trenurile de navetişti, dar există şi mat-ul ca 
mijloc de expresie a unei situații extreme: durerea, războiul, 
atacul, moartea”. În folclor au supravieţuit numeroase 
exemple de mat, iar Dostoievski se minuna de expresivitatea 
lui. Era vorba de un simplu substantiv, care rezuma 
întreaga limbă într-un cuvânt. În 1879, într-o duminică, 
târziu în noapte, povesteşte el în Jurnalul unui scriitor, se 
întâlnise cu un grup de muncitori beti care se certau şi îşi 
răspundeau cu unul şi acelaşi cuvânt, aşa că conchide: „Mi- 
am dat seama dintr-odată cá poti exprima toate gândurile, 
toate sentimentele si chiar argumentatii profunde doar 
pronuntând acel substantiv”. 

Marii scriitori ruşi nu au ezitat să recurgă la mat, în 
versuri sau în scrisorile private: Puşkin, Lermontov, 
Turgheniev, Cehov. În acelaşi timp, matul a fost prigonit 
mai mult decât în alte locuri. Ecaterina II avusese deja grijă 
să-l interzică. Era proscris pentru Biserica Ortodoxă, până 
într-acolo încât era considerat blasfemator - spune Erofeev. 
În epoca sovietică, era exclus total din spaţiul public, în care 
orice aluzie la sex era interzisă, într-o asemenea măsură 
încât se spunea că sexul nu există în URSS. Şi totuşi a 
contaminat societatea pornind din lagăre. Gulagul nu era 
plin numai de prizonieri politici, ci şi de criminali, de 
asasini, de răufăcători inveterati, de deținuți de „drept 
comun”, de mici traficanţi. Ei erau cei care beneficiau în 
primul rând de amnistie, iar atunci când ieşeau din 
închisoare, alții intrau în locul lor. De unde schimbul 
constant de populaţie între lagăre şi societatea civilă, în care 
s-au difuzat astfel comportamentele interlope, caracterizate 
printr-un anume stil de viață, o anume atitudine psihică, un 
anumit limbaj şi un anume tip de „morală”. 


Mai târziu, o nouă formă de infractionalitate s-a dezvoltat 
în societatea rusă, din cauza dezordinii provocate de 
introducerea bruscă a principiilor de piață liberă: economia 
subterană a ieşit din umbră şi s-a transformat în „economie 
informală”, cunoscând o expansiune considerabilă, iar acest 
fapt a dat naştere unor reglări de conturi adesea sângeroase 
între rivalii care încercau să pună mâna pe bunurile 
privatizate. În plus, violența de sorginte mafiotă s-a 
perpetuat în orfelinate, internate — si în armată, unde a 
atins un nivel nemaivăzut, bazându-se pe un sistem de 
maltratare organizat, dedovscina?^, a cărui traducere prin 
-initiere” sau „test” e foarte eufemistică. Un astfel de caz a 
produs un scandal de proporții în 2006. De Anul Nou, 
fiindcă refuzase să-i facă sex oral şefului lui, un oarecare 
Andrei Sicev a fost torturat, apoi lăsat mai multe zile fără 
îngrijiri. Atunci când ceilalți s-au decis să i le acorde, era 
prea târziu şi, pentru ca gangrena să poată fi oprită, au 
trebuit să-i fie amputate ambele picioare şi organele sexuale. 
Aproape toti tinerii sunt terorizati de ceea ce ar putea pati în 
timpul serviciului militar. 

Aşa stând lucrurile, relaxând cenzura, politica de glasnost 
lansată de Mihail Gorbaciov în 1987 a avut un impact 
asupra limbii şi a permis abordarea unor subiecte până 
atunci interzise. Mat-ul şi argoul au ieşit din clandestinitate, 
iar tabuul sexului a început să fie ridicat. În anii '90, la 
cinema şi la TV, mat-ul a explodat în documentare despre 
infractionalitate şi în filme polițiste. Si tocmai această 
explozie a dus la adoptarea legii din 2014. Procesul legislativ 
al acesteia a inclus numeroase discuţii între susținătorii 
legii şi opozantii ei. 


34 nenoBmuna, „legea bunicilor”. În traducere argotică românească, ar fi 
„futaiul” rezervat „pifanilor” din „ciclul unu”. 


Printre iesirile scabroase ale lui Putin, nu a fost 
remarcată suficient cea pe care a avut-o în fata lui Macron, 
la conferința de presă susținută împreună cu acesta pe 7 
februarie 2022. Evocând acordurile de la Minsk*, Putin a 
afirmat ca ar fi cazul ca Ucraina sa le aplice si si-a insotit 
afirmația cu următoarea maximă: „Îți place, nu-ţi place, 
rabdă, frumoasa mea!” După care, în trecere, a reluat 
amenințarea cu arma atomică. A doua zi, în conferința lui 
de presă cu Emmanuel Macron, preşedintele Volodimir 
Zelenski a replicat că preşedintele Rusiei are dreptate: 
Ucraina e frumoasă, într-adevăr, dar «frumoasa mea» e prea 
mult. Lumea nu ştie că vorba respectivă e inspirată de un 
ceastuska — cuplet satiric - scabros despre Frumoasa din 
pădurea adormită: 


Frumoasa mea-i adormită în raclă, 
Mă strecor şi i-o trag sub coadă. 
Cá-ti place sau nu, frumoasa mea, 
Stai cuminte şi rabdă. 


Câteva zile mai târziu, pe 18 februarie, intervievat de 
presa internațională, ministrul de externe Serghei Lavrov a 
declarat: „Vom face de aşa manieră încât totul să se 
petreacă în mod onorabil. Nu vreau să mă exprim în argou, 
dar noi avem o vorbă: dacă un gagiu [patan] zice, atunci 


35 Serie de acorduri şi protocoale semnate de Rusia şi Ucraina în 2014 şi 
2015, referitoare la încetarea conflictului din republicile separatiste 
Donețk şi Luhansk, cu participarea Organizaţiei pentru Securitate şi 
Cooperare din Europa si a Franței şi Germaniei. Acordurile au dus la o 
diminuare a conflictului, dar nu la încetarea lui. 


face. Trebuie să respectăm şi codul [poniatia]?9 la nivel 
international”. Această frază a scăpat cu siguranță 
observatorilor străini, fiindcă nu i-au sesizat enormitatea: ea 
susține că relaţiile internaționale trebuie să se desfăşoare 
conform  „legii” răufăcătorilor.  Poniatia desemnează in 
principiu codul de onoare al banditilor, comparabil cu cel al 
Cosa Nostra din Sicilia. Este codul ,aristocratiei” interlope, 
al cărei reprezentant tipic este vor v zakone, în sens literal 
„hoțul cu lege”, numit şi blatnoi, ceea ce spune multe, 
pentru că, după cum am văzut, blatnoi iazik reprezintă în 
general argoul interlop. 

Soljenitin ii face acestui personaj un portret-robot, 
revoltându-se, la fel ca alţii, împotriva idealizării lui. Hoţii cu 
lege refuză, de fapt, să muncească şi nu au alt scop decât să 
se bucure de viață. În principiu, refuză să colaboreze cu 
puterea, chiar dacă, în Gulag, lor le este atribuită gestiunea 
cotidiană a deținuților. S-a pretins că cei care se ocupă cu 
aşa ceva nu sunt „hoți cu lege” autentici. Fals, afirmă 
Soljenitin: „M-am uitat mult şi la unii, si la alții, şi n-am 
văzut nici o diferență. Nimeni nu e Robin Hood. Codul lor n- 
are valoare decât între ei şi nu se aplică în privința altora. 
Sunt capabili să jefuiască prizonierii atât de epuizați încât 
nu se mai pot apăra, să ia ciorapii unui om pe cale să 
degere". Şi fostul zek (,detinut”) conchide: „La fel cum 
fructele nu cresc din pământ, la bine nu trebuie să te 
aştepţi de la bandit". 

Printre cártile consacrate subiectului, vom cita mai ales 
autobiografia scrisă cu talent a unui fost blatnoi, Mihail 
Diomin, vărul scriitorului Iuri Trifonov. Diomin trecuse prin 
acest univers şi ajunsese în cele din urmă în Franța, unde 


36 Cod de conduită al criminalilor, cu accentul pe solidaritatea de grup. 
El interzice, de pildă, minciunile si jignirile la adresa membrilor 
organizației. 


şi-a publicat autobiografia sub titlul de Le Blatnoë. Lumea 
interlopă este foarte ierarhizată, ca sistemul castelor. Nu 
este cu totul unificată, ci mai degrabă construită din 
grupuri piramidale paralele. Sub hoțul cu lege se găseşte 
reprezentantul unei categorii inferioare, baklan-ul - 
„pelican” în rusa standard, din cauza lipsei de îndemânare - 
„un fel de ucenic de hot, adesea nedisciplinat. În fine, mai 
există şi o altă categorie, gopnik-ul. Acesta se visează hot cu 
lege şi imită hoţul cu lege, dar în realitate aparține bandelor 
de adolescenti, de derbedei, care isi fac veacul în curtea din 
spate a blocurilor. Patan, pe care l-am tradus mai sus prin 
„gagiu”, este ambiguu. E o desemnare familiară pentru un 
adolescent, un tip, un tovarăş, dar, în contextul în care l-a 
folosit Lavrov, e vorba de unul dintre membrii unei 
organizații criminale, condusă de un şef, un naş, pe care îl 
ascultă. 

Fiecare dintre aceste categorii pretinde că se raportează la 
faimoasele „norme”, poniatia, dar acestea reies mai degrabă 
din miticul cod de onoare al hotilor cu lege şi par a exista în 
atâtea versiuni câte bande există. Psihologul Stanislav Hotki 
a făcut inventarul trăsăturilor caracteristice subculturii 
derbedeilor, care par a se regăsi în toate categoriile. Codul 
nu este aplicat decât celor considerați egali. Ceilalți sunt 
străini, duşmani, până la dovada contrară. Iar atunci cand 
vine vorba de ceilalți, ai întotdeauna dreptate, aprioric. 
Folosirea forței este justificată dacă celălalt se arată arogant. 
Simplul fapt de a fi diferit este interpretat ca aroganță. 
Înainte de a ataca, trebuie să te justifici, să arăţi că esti in 
dreptul tău. De la început, trebuie să te plasezi deasupra 
interlocutorului tău. Dacă nu vorbeşte limba folosită în 
grupul tău, e o victimă potenţială. Numitorul comun e legea 
celui mai tare. 

Jurnaliştii n-au ezitat să-l compare pe Putin cu un 
gopnik. Acesta şi-a petrecut copilăria şi adolescența la 


Leningrad. După ore, se întâlnea cu o bandă de tineri leneşi, 
aşa cum există în numeroase oraşe mari, cu o ierarhie 
strictă de şefi şi oameni aflați în serviciul lor. Slábut si 
scund, Putin se număra printre cei care trebuiau să asculte. 
Probabil asta i-a creat nişte resentimente, o dorință de 
revanşă care explică, după psihologi, grija lui de a-şi etala 
superioritatea fizică, virilitatea. Potrivit corespondenței 
Departamentului de Stat de la Washington publicată în 
2011 de site-ul WikiLeaks, diplomații americani il 
caracterizaseră din acest motiv pe Putin drept „mascul alfa”. 
Recursul la argou face parte din această postură. Putin a 
învățat judo pentru a se apăra. A crescut în această 
subcultură a curților din dos. 

În 1997, cinemaul a oferit unei populaţii frustrate de 
dificultățile economice, dezorientate de pierderea vechilor 
repere şi înnebunite de criminalizarea societății portretul 
unui ucigas à la russe, revenit din Primul Război din 
Cecenia şi transformat în justitiar al reglărilor de conturi 
mafiote: Fratele (Brat, în rusă), de Aleksei Balabanov. Acesta 
a devenit imediat un film-cult, inclusiv datorită rolului 
interpretat de Serghei Bodrov jr, al cărui farmec seducător 
ascunde amoralismul, pe fondul cântecelor celebrului grup 
de rock Nautilus Pompilius. A existat şi o continuare, Fratele 
2 (Brat 2), cu un scenariu destul de incoerent. Dar, până în 
zilele noastre, aceste două filme continuă să se bucure de 
acelaşi succes. Şi totuşi, subliniază un critic de cinema, 
când îl revedem, după ani, nu putem să nu fim frapati de 
infantilitatea eroului, incapabil de orice fel de reflecţie. 
Viziunea lui despre lume se reduce la diviziunea dintre „ai 
nostri" şi ,ceilalti". Ceilalți trebuie să moară chiar daca sunt 
buni, ai noştri trebuie salvați chiar dacă sunt răi. Asta, în 
condiţiile în care respingerea „celuilalt” a potentat xenofobia. 

Putin îi flatează în mod constant pe tineri. De aceea apare 
pe nepusă masă la concertul unui celebru grup de rock sau 


la un concurs de rap. Sau chiar întârzie patru ore la o 
întâlnire cu şefi de state, pentru că s-a întâlnit cu celebrul 
motociclist supranumit „Chirurgul”. Când, în 1998, nişte 
rapperi sunt arestați pentru trafic de droguri, cere să fie 
eliberați. Desigur, ar trebui luptat contra acestei activități, 
dar prin alte mijloace: „Şi cântau cu un pic de mat în 
versurile lor? Foarte bine, să cânte!” Locul în care Putin îşi 
prăseşte „electoratul” e cultura categoriilor defavorizate. 

Aşa cum am menționat deja, ministrul de externe, 
Serghei Lavrov, un om aparent educat, ceruse reglarea 
relațiilor internaționale conform codului răufăcătorilor şi 
micilor delincventi. Dar nu s-a mărginit la asta. Pe 3 martie 
2022, în cursul unei conferințe de presă urmărite de mass- 
media internaţionale, îşi manifestă supărarea pe ministrul 
francez de externe, Jean- Yves Le Drian, care, ca replică la 
amenințarea unui atac atomic, declarase că şi francezii 
dispun de arma nucleară. Lavrov a ripostat imediat: 
„Cocoşul este, dacă pot spune aşa, simbolul naţional al 
francezilor. Şi francezii se dau cocoşi cam des”. În ce 
registru se plasează Lavrov, dacă ne gândim la argoul 
interlop? În rusa standard, „a te da cocoş” înseamnă „a te 
împăuna”. Doar ca, in argoul închisorilor, ,cocos” 
desemnează homosexualul pasiv. Cu alte cuvinte, le-a 
reprosat francezilor că fac sex anal. Or, în lumea închisorilor 
sovietice şi ruseşti, un deținut considerat „cocoş” se vede 
redus imediat la sclavie, expus violurilor şi supus tuturor 
tipurilor de hărțuire. 

Iesirea ostilă a lui Putin în fata lui Macron a deschis, ca 
să spunem aşa, robinetul. A urmat, din partea diplomaților 
ruşi, nu numai cea mai dezlantuita şi gogonată propagandă, 
ci şi un discurs lipsit de orice precauţie din punctul de 
vedere al limbajului. Vremurile din anii '60, când o prințesă 
Volkonski dădea lecţii de bună purtare viitorilor diplomați 
sovietici, au apus! Asa cá, pe 13 februarie 2022, reactionand 


la eventualitatea intrării Suediei în NATO, ambasadorul 
Rusiei în această țară a ajuns sa declare: ,Sanctiunile? 
Scuze pentru limbaj, dar ne pişăm pe sancţiunile lor”. 

O asemenea grosolănie a stârnit stupoarea observatorilor 
americani. Îndrăznind să denunțe războiul din Ucraina, un 
diplomat rus, consilier la reprezentanța Rusiei pe lângă 
ONU, la Geneva, a subliniat că, în douăzeci de ani, nivelul 
de minciună şi de amatorism n-a încetat să crească în 
Ministerul Afacerilor Externe al Rusiei, iar în ultimii ani, 
situația a devenit catastrofală. Ministerul nu mai era capabil 
să furnizeze analize obiective, ci numai clişee de 
propagandă, asemănătoare celor care umpleau ziarele 
sovietice în anii '30. S-a creat astfel un sistem care se 
păcălea singur. lar ministrul era personificarea acestei 
degradări: devenise cunoscut ca intelectual cultivat, ca 
profesionist foarte respectat de către colegi, dar, în ultima 
vreme, s-a complacut în declaraţii contradictorii si 
amenințări cu războiul atomic. 

La un an de la anexarea Crimeii, jurnalistul rus Iuri 
Marcenko denunța „diplomaţia curții din dos". Diplomatii 
europeni, formaţi la Oxford sau la Sorbona, explica el, 
ignoră că într-un gang poti fi ameninţat de orice derbedeu 
cu un cuțit, ca să-ți ia portofelul. La fel şi cu Crimeea: e 
inutil să explici că aşa ceva nu se face în lumea civilizată. 
Nu te vor înțelege. Scopul diplomaţiei ruseşti nu e de a 
ajunge la un acord, ci de a-i băga în sperieti pe cei slabi şi 
de a-i zăpăci pe ceilalți, prin forța cuvintelor. Orice 
compromis e un semn de slăbiciune. Ca şi faptul de a 
accepta un argument al interlocutorului. Dacă dai înapoi, 
nu eşti bărbat, tovarăşii îşi vor bate joc de tine. Trebuie să te 
incápátànezi până la capăt, oricare-ar fi consecinţele pentru 
tine. 

Astăzi, Dmitri Medvedev, vicepreşedintele Consiliului de 
Securitate, care a fost, rând pe rând, prim-ministru şi 


preşedinte, construindu-şi o reputaţie de „liberal” în aceste 
mandate, vine cu o altă moştenire din copilărie decât Putin. 
Născut din părinți cultivați, nu era genul de elev care 
rămâne în urmă, ci îşi repeta cu grijă lecţiile. Ei bine, şi el a 
trebuit sa răspândească mesaje incendiare contra 
ucrainenilor, şi explică de ce: „Îi urăsc, sunt nişte bastarzi si 
nişte degenerati. Ne vor moartea, nouă şi întregii Rusii. Cât 
timp voi fi în viata, voi face totul pentru ca ei să dispară”. In 
2004, înainte de încheierea primului mandat al lui Putin, 
înainte de atacul asupra Georgiei, înainte de anexarea 
teritoriilor ucrainene şi înainte chiar ca parlamentul rus să 
înceapă lucrul la proiectul de lege privind mat-ul, Erofeev 
scria că acelaşi mat poate fi şi o formă de agresiune militară, 
un echivalent al imperialismului rusesc. Faimosul cuvânt 
din trei litere este ca drapelul rusesc pe Reichstag. 
Înseamnă: „Priviţi, am învins!” 


II. O POLITICĂ DE DESTABILIZARE ŞI DE 
AGRESIUNE 


7. CECENIA SUB PUTIN: 


de Mairbek Vaceagaev 


Când imperiul țarilor a reuşit să cucerească Cecenia în 
1859, locuitorii acestei tari s-au trezit sub dominaţia unui 
stat cu care nu aveau nimic în comun: nici religie, nici 
limbă, nici tradiţii. Ca urmare, s-au opus oricărei acțiuni a 
noii puteri, fapt care s-a concretizat adesea în revolte şi într- 
un refuz sistematic al structurilor locale ale noii puteri şi al 
legilor ei. Acestea au fost ignorate, ajungându-se în punctul 
în care erau aplicate doar sistemul juridic tradițional al 
muntenilor - adat - şi legea islamică - saria. Societatea 
cecenă a continuat să trăiască astfel în lumea ei aparte, 
paralelă,: ceea ce a antrenat în replică o represiune brutală 
din partea puterii ruse; revoltele au fost înăbușite, 
populaţiile, exilate în Siberia, în lagărele Gulagului, înainte 
de a fi integral deportate în Kazahstan şi Kirgizstan, în 
februarie 1944. La întoarcerea supravietuitorilor, după 
1956, Kremlinul şi-a exercitat controlul asupra republicii 
autonome?’ prin limitarea accesului cecenilor la posturile de 
conducere din republică, prin interzicerea învățământului în 
cecenă în şcolile urbane şi prin limitarea utilizării limbii în 
locurile publice şi structurile oficiale, la televiziunea locală 
etc. 

Această situaţie i-a făcut pe reprezentanţii ceceni, dornici 
să obțină independența Ceceniei, sau cel putin o autonomie 
reală, să ceară o schimbare oficială de statut. Ei îşi doreau 
să treacă de la autonomia nominală în cadrul Federației 


37 Una dintre cele 22 de astfel de republici care fac parte din Federația 
Rusă, compusă din 85 de teritorii cu diferite nume. Chiar dacă acestea 
sunt omogene etnic, au propria constituție şi propriul legislativ, statutul 
de „republică autonomă” în Federaţia Rusă nu e în nici un caz sinonim 
cu acela de tara independentă şi nici cu acela al celor 15 foste republici 
sovietice, dintre care Federaţia Rusă era doar una. De facto, „republicile 
autonome” din Federaţia Rusă sunt sub influența copleşitoare a 
Moscovei. 


Ruse la statutul de republică separată, în cadrul Uniunii 
Republicilor Sovietice Socialiste. Modificarea devenise 
posibilă juridic grație schimbărilor constituționale făcute de 
primul şi ultimul preşedinte al URSS, Mihail Gorbaciov.: Dar 
politica din ce în ce mai dură a autorităților Federaţiei Ruse 
fata de cele din Groznii, care nu mai recunosteau puterea 
federală, a atras conflicte in lant, până într-acolo încât 
susținătorii independenţei Ceceniei au început să se opună 
deschis fostei metropole. 

Odată cu prăbuşirea URSS, in decembrie 1991, 
reprezentanţii Ceceniei au declarat independența totală a 
țării, chiar dacă au fost dispuşi să discute cu Moscova o 
serie de funcţii comune, care nu impietau asupra 
fundamentelor independenței - moneda proprie şi sistemul 
de apărare. Au refuzat să se alinieze cu Tatarstanul şi 
Baskiria, care acceptau, în ce le privea, să rămână în cadrul 
Federaţiei Ruse postsovietice, cu garanții în privința unui 
„maximum” de suveranitate. Ulterior, în secolul care a 
urmat, toate prerogativele oferite celor două republici au fost 
suprimate de Vladimir Putin. Cecenii, care prevăzuseră o 
astfel de evoluție, îi puseseră în gardă in van pe tătari. 

Neobtinànd de la cei dintâi ceea ce obtinuserä de la 
ceilalți, autoritățile ruse au trecut la presiuni militare. Prima 
tentativă de a introduce trupe ruseşti în Cecenia, în 
noiembrie 1991, s-a terminat cu un fiasco, fiindcă cecenii 
au blocat avioanele care debarcaseră trupe speciale în 
apropierea Grozniiului, pe care le-au obligat să facă cale 
întoarsă şi să-şi abandoneze armele.s 

Moscova a încercat apoi sa răstoarne guvernul 
preşedintelui ales Djohar Dudaev prin manevre care 
alimentau opoziția politică si infractionalá - cam cum avea 
să procedeze Vladimir Putin în Donbasul ucrainean. Dar, 
foarte repede, toate focarele de opoziție au fost înfrânte: cel 
al lui Beslan Gantemirov la Ghehi, al lui Ruslan Labazanov 


la Argun si al lui Ruslan Hasbulatov la Tolstoi Iurt. În 
toamna anului 1994, nu mai există decât un aşa-numit 
Consiliu Provizoriu, calul troian al Moscovei în nordul 
Ceceniei, baza de operaţiuni din care a fost lansată o ultimă 
tentativă de intervenție „indirectă”. Pe 24 noiembrie, tot ceea 
ce mai rămăsese din forțele cecene înarmate şi finanțate de 
Moscova - împinse din spate de contractori ruşi controlati 
de fostul KGB (FSB) - intră in Groznii cu tancurile. Însă 
sunt învinse în mai putin de douăzeci şi patru de ore, iar 
prizonierii ruşi povestesc în fața camerelor cum au fost 
pregătiți pentru misiune la bazele militare din Rusia. 
Această înfrângere răsunătoare a forțelor ruseşti, difuzată 
de la Groznii pe canalele TV din toată lumea, este preludiul 
războiului pornit de Rusia contra Ceceniei. 


Boris Eltin şi „Primul” Război contra Ceceniei 


Acest război a început cu o fanfaronadă, rămasă în 
posteritate, a ministrului rus al apărării, Pavel Gracev, care 
a promis în fața camerelor TV să readucă ordinea în 
republică „în două ore, cu un singur regiment de 
parasutisti". Cum să nu faci legătura, în această privință, cu 
Ucraina, unde trupele ruseşti anticipaseră că vor defila prin 
Kiev într-a treia sau a patra zi a invaziei care a început pe 
24 februarie 2022? Încă o similaritate: nu era vorba de un 
„război”, ci de asigurarea „securităţii şi integrităţii teritoriale 
a Federaţiei Ruse, precum şi a drepturilor şi libertăților 
cetățenilor şi de dezarmarea formațiunilor armate ilegale”, 
totul sub conducerea Ministerului de Interne, cu simpla 
sustinere" a Ministerului Apărării. Or tocmai acesta din 
urmă este cel care, pe 1 decembrie 1994, a dat ordinul de 
concentrare a trupelor la granițele Ceceniei. 


Pe 11 decembrie, trupele ruse intră în Cecenia prin trei 
puncte. Pe 26 decembrie, Consiliul de Securitate rus decide 
să ocupe capitala Groznii, un oraş de 405.000 locuitori, iar 
aceasta este distrusă, în urma bombardamentelor aeriene şi 
de artilerie, cartier cu cartier, „în proporţie de 70%”, dupa 
cum declară chiar autoritățile ruse. Dacă te uiti la 
fotografiile oraşului publicate in 1995 de agenţiile de presă 
internaționale, ai putea să le confunzi cu cele difuzate în 
aprilie şi mai 2022 din oraşul portuar Mariupol. În douăzeci 
şi cinci de ani, nimic nu pare a se fi schimbat în strategia 
armatei ruse, pentru care totul se bazează pe impunerea 
terorii, conform principiului responsabilitätii colective a 
întregii populaţii - dacă nu se predau combatanții, sa 
plătească locuitorii! Şi totuşi, trupelor ruseşti le trebuie nu 
două ore, ci patruzeci de zile ca să cucerească ceea ce mai 
rămăsese din palatul prezidenţial din centrul Grozniiului. 
Nu fără pierderi enorme, mai ales după eşecul primului lor 
asalt asupra palatului, în faimoasa noapte de Revelion, când 
zeci de tancuri au fost distruse, mii de soldati ruşi au fost 
ucişi si alte câteva sute, luaţi prizonieri.s Bombardamentele 
aeriene se intensifică, dar deputatul rus şi celebrul apărător 
al drepturilor omului Serghei Kovalev, care se afla în 
interiorul palatului prezidențial, reuşeşte să iasă şi se 
întâlneşte, pe 6 ianuarie 1995, cu preşedintele Boris Eltin, 
la Moscova. Îl imploră să dea ordin pentru încetarea 
carnagiului. Dar i se răspunde că „nu e încă timpul”. O lună 
mai târziu, Kovalev estima numărul victimelor la 25.000 de 
morti. Colegul lui, Serghei Iucenkov’, menționează la rândul 
lui 30.000 de morti în rândurile populației civile, numai in 
oraşul Groznii. 

Războiul de rezistență împotriva armatei ruseşti, la 
vremea respectivă considerată una dintre cele mai puternice 
din lume, a fost dus de mici grupuri de partizani, formate în 
grabă nu de autorităţile centrale, ci de diferite autorități 


săteşti sau de cartier. Sefului statului-major cecen Aslan 
Mashadov» i-au trebuit câteva săptămâni pentru a reuşi să- 
şi coordoneze cu aceste grupuri forțele „regulate” — care de 
altfel nu aveau nici aviaţie, nici tancuri, nici armament greu, 
pe care inamicul rus le utiliza la discreție. Cecenilor le 
lipseau chiar şi armele uşoare si munitia, pe care le 
cumpărau de la militari ruşi corupți. Pe 7 si 8 aprilie 1995, 
trupele Ministerului de Interne rus încep una dintre 
teribilele lor operaţiuni de zacistka — ,curátenie" — în satul 
Samaski, făcându-se vinovate de asasinate, jaf si 
incendierea caselor. Comitetul Internaţional al Crucii Roşii a 
estimat la vremea respectivă la 250 numărul sătenilor ucişi 
în acest gen de masacre, care urmau să se repete în 2022 la 
Bucea, la Irpin şi în alte localități din Ucraina. Aceste 
abuzuri au început, deci, acum multă vreme, în Cecenia, 
dar Occidentul a preferat la vremea respectivă să închidă 
ochii şi să nu condamne Rusia. Soldaţii ruşi din acest 
„prim” război erau demoralizati, prost hräniti, aveau 
comandanți proşti si adesea corupți si generalizasera 
practica torturii prizonierilor, pentru a-i vinde apoi, morti 
sau încă în viata, familiilor lor. Cecenii au ripostat cu 
mijloacele aflate la îndemână: luări masive de ostatici pe 
teritoriul rus, asasinarea inaltilor responsabili ai regimului 
de ocupaţie, dar şi contraofensive militare dure, precum cele 
organizate de Mashadov la Groznîi, în mai şi apoi în august 
1996, cand 877 de combatanți - totalul armatei cecene, la 
vremea respectivă - au reuşit să recucerească oraşul, 
ajutaţi, în zilele următoare, de numeroşi voluntari care au 
sărit în sprijinul trupelor victorioase. 

În noaptea de 31 august 1996 au fost semnate Acordurile 
de la Hasaviurt, care puneau capăt războiului, prin 
retragerea tuturor trupelor ruseşti şi amânarea cu cinci ani 
a redefinirii raporturilor dintre Rusia şi Cecenia. Acordurile 
consfinteau înfrângerea umilitoare a unei armate ruse mai 


numeroase decât întreaga populaţie a Ceceniei, incluzând 
femeile, copiii şi bătrânii. 

Dacă, în privința Ucrainei, unul dintre laitmotivele 
propagandei ruseşti este denuntarea unui pretins „genocid” 
la adresa locuitorilor proruşi ai Donbasului, începând din 
2014, în cazul Ceceniei, Kremlinul preferă să sublinieze că 
cecenii, cvasi-independenti între 1991 si 1999, „nu au 
reuşit să-şi consolideze statul”, trecând sub tăcere războiul 
pe care l-a dus împotriva acestuia, distrugerile, zecile de mii 
de morti — unii susțin chiar că ar fi vorba de 200.000 -, miile 
de ,disparuti” şi blocada economică din perioada respectivă 
şi de după. Totul, pe un teritoriu mai mic decât Normandia, 
cu ai ei un milion de locuitori. Totuşi, victoria lui Aslan 
Mashadov la alegerile prezidenţiale din 1997 a fost 
consfintitáà ca democratică de către Organizaţia pentru 
Securitate şi Cooperare în Europa (OSCE), caz rarisim în 
spațiul postsovietic, cu excepția țărilor baltice.383 Această 
victorie a fost de bun augur, fiindcă marginaliza forțele 
radicale, numite de adversari „wahhabişti”, cu trimitere la 
adeziunea acestora la varianta Islamului adusă din Arabia 
Saudită%. 


38 Alegeri democratice pierdute spectaculos de partidele proruse au avut 
totuşi loc şi în alte foste republici sovietice, ca Moldova (2009, 2020). 
Ucraina nici nu mai trebuie amintită în contextul de fata. 


39 Mişcare sunnită fundamentalistă care se revendică de la teologul 
Muhammad ibn Abd al-Wahhab (1703-1792). Promovează revenirea la o 
credință islamică  „pură”, caracterizată printr-un monoteism 
intransigent, ce respinge venerarea „sfinților” musulmani, punând 
accentul pe legea islamică (şaria) şi, în opinia criticilor, justificând 
folosirea violenţei. Conform altor specialişti, wahhabismul este mai 
degrabă o denumire des vehiculată decât o doctrină teologică articulată. 


Atunci se produce ceea ce părea la vremea respectivă 
inimaginabil: pe 12 mai, preşedinţii rus şi cecen, Boris Eltin 
şi Aslan Mashadov, semnează la Kremlin un acord de pace. 
Acesta stipulează sfârşitul conflictului „multisecular” dintre 
părți şi intenţia de a construi relaţii „conforme cu dreptul 
internațional”, ceea ce însemna, pe jumătate, recunoaşterea 
independenţei Ceceniei. Dar tensiunile între diferite grupuri 
cecene continuă. Sperând să le atenueze şi isnorând părerea 
susținătorilor, Mashadov numeşte în posturi-cheie lideri ai 
taberei „radicale”. Dar asta nu are efectul scontat, fiindcă, în 
vara anului 1998, la Gudermes, al doilea oraş ca mărime 
din tara, izbucnesc confruntări sângeroase. Voluntarii 
străini» veniți să se bată contra Rusiei în Cecenia încep s-o 
folosească drept bază de operaţiuni pentru destabilizarea 
vecinilor nord-caucazieni, in continuare membri ai 
Federatiei Ruse. Raporturile dintre Moscova si Groznii se 
deteriorează, iar o incursiune a radicalilor islamisti 
înarmați, ceceni si străini, în republica vecină a 
Daghestanului, în august 1999, provoacă un nou război 
contra Ceceniei. Rusia ar fi putut să se mulțumească cu 
restabilirea controlului asupra Daghestanului, dar această 
incursiune nu este decât un pretext comod pentru ea. De 
fapt, Vladimir Putin, devenit prim-ministru, nu voia să lase 
să-i scape de sub control o parte din ceea ce considera 
teritoriul său şi se temea ca republica rebelă să nu fie un 
exemplu pentru alţii, capabil să provoace un efect de 
domino - ca in Europa Centrală şi de Est, la căderea Zidului 
Berlinului. 


Vladimir Putin şi „al Doilea” Război contra Ceceniei 


Pentru stăpânul de la Kremlin, Războiul din Cecenia a fost 
un instrument prin care s-a putut defini ca om politic forte, 


după preşedintele Boris Eltin, cunoscut ca adept al laxitätii. 
Cu această ocazie, şi-a dezvăluit cruzimea şi răceala formate 
la şcoala politică a vechiului KGB. Al doilea preşedinte al 
Rusiei postsovietice voia să arate că nu va continua pe 
drumul concesiilor făcute separatiştilor din Tatarstan şi 
Baskiria, deci, în primul rând, trebuia să oblige Cecenia să- 
şi recunoască apartenența la Rusia. Încă dinainte de a fi 
numit prim-ministru, Putin ştia că războiul va reîncepe, 
fiindcă se pregătise pentru el din toamna anului 1998. Putin 
îşi doreşte să arate că e capabil să reuşească acolo unde 
premierii anteriori — Cernomirdin, Stepasin si Kirienko - 
esuaserá. E gata deci sá mobilizeze toate fortele necesare 
pentru o răsturnare radicală de situație. Vremea drepturilor 
omului, a glasnostului şi a activiştilor anti-război a trecut. 
„Al Doilea” Război începe în toamna lui 1999 şi face 
prăpăd nu numai în rândurile opoziției armate din Cecenia, 
ci în întreaga societate. Entuziasmul legat de Primul Război 
dispare, iar societatea se divizează, în privința vinovätiei 
referitoare la declanşarea celui de-al doilea. Unii afirmă, 
partial pe bună dreptate, că cei care au provocat noua 
tragedie sunt salafiştii+0. Iar în primele momente, forțele lui 
Mashadov si cele ale islamiştilor luptă în acelaşi timp 
împotriva invadatorilor ruşi, fiecare pe cont propriu. Dar 
asta nu justifică faptul că în Cecenia s-a vorbit despre 
„război civil”, aşa cum au făcut-o mai târziu unii cercetători. 


40 Mişcare islamică sunnită apărută în secolul al XIX-lea, care predică 
revenirea la Islamul originar, din primele secole. Numele vine de la 
„pioşii predecesori” (salaf) din primele trei secole de după Mahomed. 
Una dintre consecințele salafismului este jihadul (războiul sfânt) armat, 
care tinde către crearea unui califat mondial. În legătură cu Cecenia, 
termenul de salafism este folosit alternativ cu cel de wahhabism, deşi 
salafismul se revendică de la alti teologi, mai timpurii, şi reprezintă un 
sistem mai articulat de credințe, cu mai multe orientări interne. 


În orice caz, Rusia a pregătit cel de-al doilea război, unul de 
revanşă,» ca pe o operațiune militară „de proporţii” contra 
unui stat străin, mobilizând mai mult de 100.000 de 
oameni. Fata în fata cu aceştia se găsea nu o armată, ci mici 
grupuri de partizani, ale căror efective totale variau în 
funcție de moment, cu un maximum de aproximativ 4.000 
de oameni, atins în 2000. După pierderile masive suferite de 
ceceni în două sate în acel an şi plecarea ulterioară a 
voluntarilor, cifra s-a redus la câteva sute. Aceştia aveau de 
luptat cu o armată care totaliza 80.000 de oameni numai în 
Cecenia şi era susținută de baze militare în regiunile 
învecinate. 

De ce, în aceste condiţii, a căutat Vladimir Putin aliați 
printre ceceni, fie aceştia şi combatanți împotriva Moscovei 
în Primul Război? Fiindcă înțelegea foarte bine, la fel ca 
FSB-ul, structura pe care o condusese înainte de a deveni 
prim-ministru, apoi preşedinte, că acesta era singurul mod 
în care putea scăpa de „blestemul” local, descris deja în 
1840, dupa cucerirea țaristă, in ziarul Moskovskie 
Vedomosti: „În Cecenia, nu suntem stăpâni decât peste locul 
în care stationeazá forțele noastre. Dacă ele se deplasează, 
acest loc cade din nou în mâinile duşmanilor noştri, 
imediat”. Prin urmare, Putin mizează, succesiv, pe mai 
multe personalităţi locale. În vara anului 1999, se întâlneşte 
cu foşti deputaţi ai parlamentului cecen de pe vremea lui 
Doku Zavgaev, prim-secretar al Partidului Comunist al 
Ceceno-Ingusetiei, din timpurile sovietice, când cele două 
teritorii formau o singură republică autonomă, până la 
declarația unilaterală de independență a Ceceniei. Dar 
înțelege repede că popularitatea acestora se apropia de zero. 
Mai departe, invită la discuţii un bogat om de afaceri rus de 
origine cecenă, Malik Saidulaev, cu care nu ajunge la nici 
un rezultat. Apoi îi abordează - şi elimină de pe listă — pe 
fostul primar al Grozniiului, Bislan Gantamirov, scos pe 


nepusă masă din închisoare, şi pe fostul şef de clinică din 
Moscova Hasan Musalatov, pus în fruntea administraţiei 
provizorii la Groznii, oras în care nu locuise în viaţa lui. În 
cele din urmă, alegerea cade asupra lui Ahmad Kadirov, pe 
atunci muftiul Ceceniei independentes. La Kremlin, se 
presupune că acest adept al sufismului - o ramură mistică a 
Islamului, populară dintotdeauna în rândurile populaţiei, 
comparativ cu salafiştii - ar putea convinge majoritatea să 
accepte supunerea fata de Moscova. lar Kadirov acceptă 
acest rol cu atât mai mult cu cât anturajul lui avusese, încă 
din 1999, contacte secrete cu trimişii lui Vladimir Putin. 

Deşi partizanii independenţei nu sunt surprinşi de 
această alegere, fiindcă aveau deja informaţii despre ea, 
totuşi o subestimează foarte mult. In ce îi priveşte, 
„radicalii” ceceni nu se îndoiesc de victoria asupra Rusiei, la 
fel ca în 1996. Dar, de astă dată, situaţia e cu totul diferită. 
Într-o societate tocată mărunt de masacre repetate, 
cuvântul unui muftiu cecen prorus, sprijinit de zeci de mii 
de soldati ruşi, are greutate, mai ales pentru anumiți lideri 
sufisti care nu se implică în conflict în 1999, preferând să 
afişeze o atitudine de neutralitate. Deviza unora dintre 
radicali - „lupta până la ultimul cecen” - nu mai convine 
unei societăţi ce preferă să se incredinteze celor care ar fi 
putut ajunge la o înțelegere cu Moscova şi să evite astfel un 
nou război. Multi sperau că un asemenea deznodământ este 
posibil. 

lar asta se petrece cu atât mai mult cu cât administraţia 
lui Vladimir Putin se apucă să investească sume 
astronomice în susținerea lui Ahmad Kadirov. O mică parte 
din puţinii combatanți pro-independentä - cei mai multi 
erau morti, în închisoare sau în exil — este din nou înrolată, 
de astă dată de noul reprezentant al Moscovei. Aceştia devin 
kadirovti. Scopul este de a-i prezenta ca pe o forță cecenă 
capabilă să facă fata, în prezența armatei ruse, rezistenţei 


armate a susținătorilor independenței. Era vorba, 
bineînțeles, numai şi numai de propagandă, fiindcă armata 
rusă rămăsese de departe argumentul principal - cu ale sale 
zacistka, bombardamente asupra satelor şi arestarea a 
nenumărați tineri, precum şi „dispariția a mii de persoane, 
fără procese sau anchete... Cu siguranță, asta e ceea ce 
provoacă schimbarea de mentalitate a cecenilor, mai 
degrabă decât „lichidarea” îndelung trâmbitatä a cutärui 
lider rebel sau a altuia. 

Şi totuşi, chiar dacă Kremlinul poate atrage un 
reprezentant eminent al Islamului sufist, nu e de ajuns 
pentru a-şi asigura supunerea altor şefi de confrerie. Asta 
devine clar chiar la organizarea „alegerilor” prezidențiale la 
Groznîi, în 2003, când dinaintea candidatului ales de 
Kremlin - Ahmad Kadîrov - apar alti candidati susținuți de 
alte ordine sufite, spre surpriza Moscovei. Luaţi din scurt, 
reprezentanții lui Putin uzează atunci de metode pur şi 
simplu criminale pentru a-i obliga pe aceşti candidați să se 
retragă şi să renunțe la orice activitate politică ulterioară. 
Ca urmare, şi aceste alegeri, la fel ca toate cele ce vor urma, 
sunt o farsă. 

Kremlinul are deci nevoie de mult timp pentru a fi capabil 
să se orienteze corect în materie de politică cecenă. Pe 9 mai 
2004, când Ahmad Kadîrov este asasinat pe stadionul din 
Groznîi, Vladimir Putin îl convoacă imediat pe fiul acestuia, 
Ramzan Kadîrov, la Moscova. Televiziunea îi arată aşezaţi la 
aceeaşi masă, fata in fata. Fiul lui Kadirov e în trening şi are 
un aer abătut, dar stăpânul de la Kremlin îl consolează. 
Totuşi, ca succesor al lui Kadirov-tatăl este desemnat 
altcineva: Alu Alhanov, un personaj cu totul lipsit de 
personalitate, comparativ cu Kadirov-fiul, care e brutal, 
incult şi revanşard. Această „eroare” este reparată în 2007, 
după o nouă parodie electorală, care îl instalează pe Ramzan 
Kadîrov la putere in Groznîi — putere pe care acesta o deține 


până în zilele noastre şi o foloseşte ca un satrap implacabil, 
însă cu destinul intrinsec legat de al lui Vladimir Putin. 


După asasinarea preşedintelui Mashadov 


Preşedintele legitim al Ceceniei independente, Aslan 
Mashadov, a fost asasinat pe 8 martie 2005, la ordinul lui 
Putin. În acel moment, orice posibilitate teoretică de 
negociere cu rezistența armată cecenă a dispărut. Nu mai 
rămânea altă cale în afara lichidării complete a acestei 
rezistențe, oricare ar fi fost raportul de forțe. Şi totuşi, 
Moscova aşteaptă luna aprilie a anului 2009 pentru a 
anunța sfârşitul „operaţiunii contra-teroriste" (KTO), singura 
denumire oficială a războiului pe care Rusia a refuzat să-l 
recunoască, la fel ca în Ucraina, în 2022. Dar mai mulți 
membri ai rezistenței şi-au continuat lupta clandestină până 
în ianuarie 2021, când a fost ucis ultimul comandant al 
foştilor susținători ai independenţei, Aslan Biutukaev?^!. 

În rândul rezistenței avuseseră loc între timp mari 
schimbări, odată cu preluarea conducerii de către Dokka 
Umarov?, al cărui scop nu mai era independența Ceceniei, 
ci edificarea unei republici islamice sub drapelul 
„Emiratului de Caucaz”, sub care luptau deja diverse 


41 Departamentul de Stat al SUA l-a desemnat drept terorist membru al 
ISIS aparținând de organizația din Provincia Caucaz, conform listei de 
pe site-ul Departamentului, disponibilă pe  https://2017- 
2021.state.gov/designated-isis-branches-and-individuals/index.html. 


42 Supranumit „Bin Ladenul Rusiei”, fisura pe o listă de militanti 
asociaţi cu Al-Qaida şi regimul taliban întocmită de Consiliul de 
Securitate al ONU. Departamentul de Stat al SUA a pus o recompensă 
de 5 milioane de dolari pe capul lui. 


grupuri armate - djamaat — provenite din diferite republici 
ale Caucazului de Nord. „Emiratul” nu a supraviețuit decât 
până în 2014, când a început o nouă epocă, cea în care 
comandanții proveniți din diferite teritorii ale Caucazului de 
Nord au trecut sub steagul Statului Islamic (ISIS). În 
Federaţia Rusă au apărut, în acest mod, „filiale” ale acestei 
organizații teroriste cu baza în Orientul Apropiat, care n-a 
supraviețuit multă vreme în Siria si Irak. Căderea ISIS şi 
pierderea ultimelor sale teritorii au dus la sfârşitul 
rezistenței armate în Caucazul de Nord. lar cele câteva 
acțiuni individuale ale cecenilor în Cecenia - de exemplu, 
atacurile asupra poliţiştilor - nu au schimbat cu nimic 
situația de ansamblu, fiindcă rezistența era deja distrusă 
fizic de serviciile secrete ruse. Cum aceste acțiuni izolate 
strică imaginea autorităților proruse în ochii lui Vladimir 
Putin, Ramzan Kadirov pedepseşte cu cruzime familiile 
combatantilor morti, arestandu-le apropiații, incendiindu-le 
casele si expulzandu-i din Cecenia. 


Dezvoltarea diasporei cecene în Europa 


Această diasporă număra, în 2022, aproape 70.000 de 
exilați în Franța, peste 50.000 în Germania, peste 30.000 în 
Austria, peste 20.000 în Belgia, peste 15.000 în Norvegia şi 
până la 10.000 în Polonia şi alte țări europene. Nimeni nu 
dispune de cifre precise, dar numărul total al cecenilor care 
trăiesc in Europa ar putea depăşi 200.000. Ţinând cont si 
de exilatii în Turcia şi Orientul Apropiat, în Statele Unite 
sau Canada, putem estima că un cecen din cinci trăieşte în 
afara patriei lui etnice. Pentru a permite conservarea limbii 
şi a tradiţiilor cecene pentru generaţiile următoare, au fost 
create numeroase asociaţii, fundaţii si centre, ca de exemplu 
Adunarea  Cecenilor din Europa, condusă de Aslan 


Murtazaliev, sau guvernul Icikeriei - numele dat Ceceniei de 
militantii pentru independenta*® - în exil, reprezentat la 
Londra de Ahmad Zakaiev. Foşti membri ai parlamentului şi 
alți militanti rămân în continuare activi. Mai multi bloggeri 
critici la adresa lui Kadirov au, în plus, o audienţă ridicată. 
lar această diasporă din Europa, Canada şi Statele Unite 
caută în mod activ o platformă politică de natură să-i aducă 
laolaltă pe exilați si pe cecenii din interiorul țării. Cu toate 
acestea, deşi sunt organizate dezbateri şi conferințe, sunt 
publicate declarații şi apeluri la unitate, pentru moment, 
divizarea este aceeaşi ca în interiorul Ceceniei. Noua 
generaţie de refugiați e cu siguranță mai activă, vizând 
crearea de asociaţii care să-i reunească dincolo de frontiere 
pe tinerii care vorbesc mai multe limbi, cunosc codurile de 
dezvoltare ale societăților occidentale şi vor fi capabili să reia 
căutarea unei căi de viitor pentru comunitatea cecenă. 


Cecenia şi Ucraina 


Problema participării cecenilor la un conflict din afara 
patriei lor istorice, deja apărută în războiul din Siria, se 
pune din nou în războiul pornit de Vladimir Putin împotriva 
Ucrainei. În Siria, mai multe mii de combatanți ceceni s-au 
mobilizat contra puterii lui Bashar al-Assad şi a celor două 
batalioane ale lui Ramzan Kadirov care îl susțineau. În 
Ucraina, combatanții aflați de aceeaşi parte sunt mult mai 
putin numeroşi, organizați în patru ,batalioane":s batalionul 
„Şeicul Mansur”, comandat de Muslim  Ceberloievski; 
batalionul „Djohar Dudaev”, comandat de Adam Osmaev; 
batalionul voluntarilor ceceni din Europa, înrolați în 


43 În perioada 1994-2000, numele oficial al Ceceniei a fost Republica 
Cecenă Icikeria. 


unitățile ucrainene; în fine, batalionul special (OBON) al 
forțelor armate ale  Icikeriei, integrat în Legiunea 
Internațională a Ucrainei şi comandat de colonelul Hagi- 
Murat Zumso. Termenul de „batalion” nu corespunde 
semnificației din armatele regulate, dar simpla lor existență 
l-a iritat în cel mai înalt grad pe Ramzan Kadirov, care a pus 
o recompensă pe capul a doi dintre comandanți, aşezându-i 
astfel pe acelaşi plan cu şeful batalionului ucrainean Azov. 
Kadirov a mai oferit recompense pentru orice informatie care 
ar putea duce la găsirea lor. 

În cea mai mare parte, diaspora cecenă din Europa şi din 
Turcia îşi exprimă susținerea pentru cecenii care luptă 
contra Rusiei in Ucraina. Le expediază provizii si 
medicamente şi şi-a trimis delegații pentru a-şi exprima 
susținerea. Activiştii politici ceceni s-au mobilizat în Ucraina 
şi în ţările care o susțin şi au deschis o nouă pagină de 
istorie, declarând că în momentul de fata sunt necesare 
proclamarea independenţei Icikeriei, recunoaşterea faptului 
că deportarea tuturor cecenilor în februarie 1944 a fost un 
genocid, precum şi formarea, în Rada ucraineană, a unui 
grup de sustinere a luptei caucazienilor de nord. 

La rândul lui, Ramzan Kadirov a organizat mai multe 
grupuri de kadirovti in Ucraina. Astfel, conducerea „Gărzii 
Naţionale Ruse” (Rosgvardia) din Cecenia este delegată în 
acelaşi timp batalionului ,Sever” („Nord”), cu baza la 
Groznîi, comandat de Magomed Tusaev - care este in 
realitate Regimentul 141 Special Motorizat al Ministerului de 
Interne rus -, si batalionului „lug” (,Sud”), cu baza la 
Vedeno, comandat de Hussein Mejidov - Batalionul 249 
Special Motorizat al Brigăzii 46 Operationale a Caucazului 
de Nord. Recrutii înrolați în Cecenia reprezintă o parte din 
Brigada 18 Motorizată a Gărzii, cu baza la Hankala, lângă 
Groznii. Unitatea militară 27777 este o fracțiune din această 
brigadă, dar cu baza în nordul Ceceniei, în districtul 


Naurski. Tanchistii din Regimentul 70 al Diviziei 42 
Motorizate a Gărzii (unităţile militare 65384 şi 44842) au 
baza la Şali. Regimentul 2 (unitățile militare 16544 şi 
44842) al acestei divizii, numit „Regimentul de munte”, are 
baza la mare altitudine, în satul Borzoi din districtul 
Şatoiski. Să menționăm, în fine, şi batalioanele „de 
voluntari”, care cel mai adesea nu sunt recrutate în Cecenia, 
ci în întreaga Rusie. 

Kadirov este deci unicul şef al unuia dintre cele optzeci si 
cinci de teritorii ale Federaţiei Ruse care dispune de forțe 
armate, şi chiar dacă a afirmat că „în punctele cele mai 
fierbinţi vor fi combatanți ceceni”, ne putem indoi că aceştia 
au ajuns măcar până la linia frontului. De altfel, în 
principiu, membrii Rosgvardia nu sunt autorizați sa 
participe la lupte. Unităţile de kadirovti au fost în schimb 
semnalate în locurile în care au fost comise numeroase 
crime contra civililor, dar nici una dintre acestea nu le-a fost 
atribuită, cel putin nu înainte de august 2022. Kadirovtii au 
fost primii care s-au retras în nordul Kievului, înainte ca 
restul armatei ruse să treacă prin satele de pe traseul 
retragerii. Apoi au fost trimişi la Mariupol şi în regiunea 
Luhansk. Kadîrov se laudă cu cei 12.000 de oameni ai săi 
gata să se bată in Ucraina, precum şi cu victoriile 
răsunătoare pe care pretinde că aceştia le-au obținut. Cu 
siguranță, încearcă să se revanşeze: de fapt, în noaptea de 3 
spre 4 februarie 2022, a fost convocat la Kremlin şi 
mustruluit de Putin personal, probabil din cauza apelurilor 
pe care le făcuse la televiziunea din Groznii la lichidarea 
fizică a oponenților lui. Fiindcă, în mod ciudat, tocmai se 
anunţase la televiziunea cecenă cá, în fine, autorităţile nu 
vor mai vorbi de opozantii din străinătate, ci îi vor ignora 
pur şi simplu... 

Oricum ar sta lucrurile, războiul din Ucraina a devenit 
pentru Kadirov un mijloc de a-şi demonstra loialitatea 


absolută fata de stăpânul de la Kremlin. Si, pentru 
anturajul lui, un mijloc de a face carieră, deoarece Putin 
oferă cele mai râvnite medalii apropiaților lui Kadirov trimişi 
în Ucraina. 

În fine, despotul Ceceniei a declarat la un canal de 
televiziune rusesc că „operațiunea specială” nu trebuie 
înțeleasă ca o luptă a poporului rus contra poporului frate 
ucrainean, ci una la care participă toate celelalte popoare 
ale Federaţiei Ruse. În schimb, calculele care se pot face pe 
baza documentelor publice arată că procentul celor ucişi în 
război care provin din celelalte teritorii ale Federaţiei nu 
depăşeşte 1% din pierderile totale. Şi totuşi, mass-media 
ruseşti se referă pe larg la participarea cecenilor la războiul 
din Ucraina. Altfel spus, războiul cecenilor, al buriatilor, al 
tătarilor, al calmucilor, al osetilor, al locuitorilor din 
Daghestan si al altor mici popoare are ca scop atragerea urii 
ucrainenilor asupra acestora, pentru a conserva mai bine, in 
viitor, posibilitatea unei prietenii ruso-ucrainene reinnoite. 
Astfel, rázboiul lui Vladimir Putin in Ucraina readuce la 
ordinea zilei chestiuni la care Occidentul a încercat să 
închidă ochii: problema popoarelor din Caucazul de Nord şi 
a politicii ruseşti în aceste regiuni. 


8. PUTIN ŞI GEORGIA: NEGAREA 


SUVERANITÁTII 
de Thorniké Gordadzé 


E legitim să ne întrebăm cum de ne-a mai putut surprinde 
războiul din Ucraina după invazia Rusiei în Georgia din 


2008. Devine clar că neluarea în considerare a lecţiilor 
Războiului din Georgia de către puterile occidentale şi voința 
acestora de a ascunde problema sub pres i-au potentat lui 
Putin poziția politica revizionista. Prin pasivitate si 
încercările perpetue de a detensiona situația, lumea 
occidentală i-a întărit preşedintelui rus convingerea 
referitoare la slăbiciunea si declinul occidentalilor. Ca 
urmare, acesta a încercat să se lanseze în alte acțiuni de 
cucerire, cu nesocotirea totală a dreptului internațional. 

Devenit mai încrezător după înăbuşirea în sânge a 
rezistenței cecene şi în aplauzele opiniei publice puse pe jar 
de posturile TV asupra cărora şi-a asigurat în prealabil 
monopolul, Putin a considerat că e momentul să se ocupe 
de fostele republici sovietice care şi-au arătat reticenta fata 
de dominația rusă. La vremea respectivă, Georgia a părut o 
primă ţintă ideală. Mică si fragilizată de conflicte etnice care 
datau de la sfârşitul erei sovietice - întreținute si 
instrumentalizate de Moscova -, această tara aştepta de ani 
de zile la porţile Uniunii Europene şi ale NATO, elita ei 
politică fiind transant prooccidentala, mai ales dupa 
Revoluţia Trandafirilor din noiembrie 2003 (care a dus la 
demisia preşedintelui Şevardnadze). Amplasarea Georgiei în 
Caucazul meridional era, în plus, un element-cheie, de 
natură să-i atragă pe ruşi. 

Agresiunea din august 2008 este prima invazie armată 
declanşată de Moscova contra unei ţări independente, de la 
atacul contra Afganistanului din 1979. Înfrângerea trupelor 
georgiene şi ocuparea Abhaziei şi a Osetiei de Sud de către 
ruşi au fost celebrate de Putin ca o mare victorie, care 
consfințea oficial „ridicarea din genunchi” a Rusiei, după 
umilitoarea ei înfrângere în Războiul Rece. Era vorba de o 
revanşă desfăşurată în timp, care nu se putea opri la 
Georgia, iar comentatorii mai clarvăzători ne-au prevenit de 
atunci asupra faptului că următoarea victimă de pe listă va 


fi Ucraina. Şi că, dacă Putin nu este oprit din elanul lui 
imperialist, conflictul s-ar putea întinde mai târziu la 
Polonia şi statele baltice. 

Războiul din Georgia a revelat ceea ce aveau să fie 
principiile fundamentale ale politicii putiniste. În primul 
rând, recursul la război ca mijloc obişnuit şi eficace de a 
atinge în acelaşi timp obiectivele geopolitice şi consolidarea 
puterii în interiorul Rusiei. Apoi, disprețul total pentru 
dreptul international, dublat de un revizionism violent. 
Putin redeseneazä harta lumii după bunul lui plac, 
recunoscând diverse entități ca „state independente” în timp 
ce le ocupă cu trupele - Abhazia, Osetia de Sud, „republicile 
populare” din Donețk şi Luhansk - sau, în plus, anexand 
teritorii ale altor tari - cum e cazul Crimeii. În acelaşi timp, 
războiul propriu-zis, operațiunea de pe câmpul de bătălie, 
este precedat, însoţit şi urmat de un război „hibrid”, 
desfăşurat în câmpul informational — dezinformare, crearea 
unei realități virtuale alternative -, în cel economic - 
folosirea resurselor energetice ca armá, provocarea de crize, 
de pildă de foamete - şi in cel politic - coruperea unei părți a 
elitei politice şi manipularea proceselor electorale din 
străinătate -, precum şi prin cyberatacuri contra 
infrastructurilor vitale ale tárilor-tintá. Spre deosebire de 
războiul clasic, limitat în timp, această formă hibridă de 
război, numită şi „război politic’, este permanentă si 
constituie un modus operandi politic pentru statul rus. Şi, 
în fine, regimul promovează un antiliberalism şi un 
antioccidentalism virulent, o ideologie cu vocaţie globală 
care se caracterizează printr-un eclectism perfect, deoarece 
combină elemente împrumutate de la conservatorism, 
fascism, dar şi de la comunism şi anticolonialismul din 
Lumea a treia. Acest bric-à-brac ideologic este etalat în 
variante adaptate la specificul fiecărei populaţii şi se 
prezintă în moduri diferite pe scena internă rusă, în țările 


din sud şi chiar în Occident, unde intră în convergenţă cu o 
multitudine de partide sau aşa-numite mişcări ,anti- 
sistem”. 

Din acest punct de vedere, este important să combatem 
ideile primite de-a gata şi bine ancorate în mediile 
diplomatice, politice sau de expertiză cu privire la războiul 
ruso-georgian. Pentru a-şi justifica mai bine atitudinea fata 
de agresor, opinia publică occidentală a început să caute 
argumente pentru  relativizare si stabilirea unei 
„responsabilități împărţite” a beligerantilor. E adevărat, 
Rusia a atacat într-adevăr Georgia şi a ocupat 20% din 
teritoriul acesteia, dar guvernul georgian era deja în conflict 
cu „minoritățile proruse” din Abhazia şi Osetia de Sud. E 
adevărat, Rusia a încălcat principiile dreptului internațional, 
dar conducerea georgiană a fost foarte imprudentă atunci 
când şi-a dorit să adere în marş forțat la Uniunea 
Europeană şi la NATO. Exemplul cel mai bun în materie de 
o atare gândire în doi peri este raportul asupra cauzelor 
războiului ruso-georgian al misiunii de anchetă 
internațională conduse de diplomata elvețiană Heidi 
Tagliavini.: Acest document de 800 de pagini, publicat în 
septembrie 2009, conchide că responsabilitatea rusească 
constă în „reacția disproportionata” la atacul georgian 
asupra oraşului Thinvali, capitala Osetiei de Sud. Care atac 
a fost, conform raportului, o reacţie excesivă la numeroasele 
provocări şi incidente venite dinspre milițiile separatiste 
osete. Ezitarea de a stabili responsabilitatea clară a 
Moscovei în agresiunea unui stat suveran şi absența unei 
treceri în revistă a anilor în care Rusia s-a pregătit de 
conflict prin gesturi politice deliberate, a susținerii militare, 
economice şi politice acordate separatistilor oseti şi abhazi 
au dus la o concluzie ambiguă, uşor de exploatat de către 
Kremlin. 


În realitate, dorința de a supune Georgia precedă cu mult 
venirea la putere a foarte/prea occidentalului Miheil 
Saakasvili si veleitätile Georgiei pentru admiterea în NATO. 
Această dorință exista chiar dinainte de dobândirea 
preşedinţiei de către Putin. De la declararea independenței 
de către provinciile rebele la cyberatacuri, aproape toate 
practicile ,hibride" sau coercitive ruse practicate azi in 
Ucraina au fost deja experimentate în Georgia. 


Georgia on His Mind: ce înseamnă Georgia pentru Putin 


Georgia nu ocupă acelaşi loc central precum Ucraina în 
ideologia „lumii ruse”. Nu aparține primului cerc, format din 
trei entități slave - Rusia, Ucraina si Belarus -, dar se 
situează imediat după acestea. Este o națiune majoritar 
creştin-ortodoxă, pe care Imperiul Rus a anexat-o bucată cu 
bucată în prima parte a secolului al XIX-lea. Grila de lectură 
a acestei cuceriri şi a abolirii regatelor şi principatelor 
georgiene a fost, pentru istoriografia imperială si 
naționalistă rusă, cea a unei „alipiri voluntare” şi a 
„eliberării” Georgiei de sub dominaţia Imperiilor Otoman şi 
Persan. Accesul, cu o importanță simbolică, al câtorva 
georgieni la cele mai înalte posturi ale Imperiului - de la 
generalul Piotr Bagration, eroul Bătăliei de la Borodino, la 
Stalin şi Beria - a întărit percepţia că Georgia nu era o 
colonie, ci, dimpotrivă, profita din plin de poziţia ei în 
imperiu. Putin a fost foarte iritat, de exemplu, atunci când a 
aflat, în 2006, că în Georgia se deschide un muzeu al 
ocupației sovietice. „Despre ce ocupație vorbim? URSS a fost 
dintotdeauna condusă de georgieni!”, a exclamat el, într-un 
interviu, fals improvizat.: Originile georgiene ale lui Stalin si 
religia ortodoxă sunt cu siguranță cei doi stâlpi care fac din 
Georgia un teritoriu de ținut „la distanță de americani”. 


Dar, dacă figura lui Stalin, reabilitată cu totul sub noul 
stăpân de la Kremlin, e folosită chiar ca un dispozitiv de soft 
power pentru seducerea unei parti marginale a populației 
georgiene, ea se dovedeşte mult mai puţin eficace decât 
Biserica Ortodoxă. Şi totuşi, Biserica Ortodoxă Georgiană 
este autocefală, prin urmare nu se află într-un raport de 
dependenţă ierarhică fata de cea Ortodoxă Rusa. Si, spre 
deosebire de ortodoxia ucraineană, este unită, centralizată. 
Însă după întronarea lui Kiril pe scaunul patriarhului, 
susținută de Putin, Biserica Ortodoxă Rusă şi-a întărit 
controlul asupra celei georgiene, care a devenit bastionul 
antioccidentalismului şi al iliberalismului. În acelaşi timp, a 
început să facă propagandă pentru ,fratia ortodoxă” cu 
Rusia. Să subliniem că pe măsură ce relaţiile politice se 
degradau între cele două tari, „voletul spiritual" dintre ele se 
amplifica, cu susținerea Kremlinului. Unii ierarhi ai Bisericii 
Ortodoxe Gruzine au mers chiar până la a refuza 
condamnarea invaziei ruse din 2008 - în luna septembrie a 
aceluiaşi an, o revistă oficială a Patriarhiei avea să meargă 
chiar până la a scrie în editorial că bombele Rusiei erau o 
pedeapsă divină pentru greşelile conducătorilor georgieni 
care voiau să se apropie de Occident. La rândul lui, Putin s- 
a întâlnit cu patriarhul Bisericii Ortodoxe Gruzine, Ilia II, în 
contrast flagrant cu boicotul pe care-l exercita asupra 
preşedintelui republicii. Flirtul cu patriarhul a dat roade, 
fiindcă acesta a afirmat apoi că stăpânul de la Kremlin e un 
om „cald şi înțelept”, care „are de gând să reconsidere 
situația din Georgia, iar tara se va unifica din nou". De 
asemenea, in ciuda rázboiului si a intreruperii relatiilor 
diplomatice cu Rusia, Patriarhia Georgiei n-a recunoscut 
autocefalia Patriarhiei de la Kiev, aliniindu-se astfel pozitiei 
Moscovei, si nu celei a Patriarhiei Ecumenice de la 
Constantinopol. 


Războiul de dinaintea războiului: diplomaţia rusă 
coercitivă în problema Georgiei 


E greşit să afirmăm că relaţiile ruso-georgiene s-au degradat 
după Revoluţia Trandafirilor din 2003 şi afirmarea de către 
Tbilisi a dorinţei de a intra in NATO.» În realitate, acestea au 
fost proaste încă din primele luni de independență a 
Georgiei şi au devenit execrabile după venirea la putere a lui 
Putin, inexorabil legată de al Doilea Război din Cecenia. În 
acest context, poziția Georgiei cu privire la acest conflict nu 
putea decât să pună gaz pe foc. Într-adevăr, după Primul 
Război din Cecenia, Georgia, care suferea din plin de pe 
urma pax russica instalată după războiul civil, a fost 
constrânsă să-şi deschidă spaţiul aerian pentru avioanele 
ruseşti care bombardau partea sudică a Ceceniei. Dar, din 
contră, în 2000, preşedintele georgian Eduard Şevardnadze 
s-a simţit suficient de puternic încât să acționeze conform 
intereselor naționale şi n-a oferit Kremlinului accesul nici la 
propriul teritoriu, nici la propriul spaţiu aerian. Mai rău, 
între cele două războaie, georgienii şi icikerienii” au reuşit să 
stabilească relaţii cordiale şi şi-au aplanat divergentele, 
datorate mai ales participării a numeroase unități cecene, în 
războiul abhaz din 1992-1993, de partea separatiştilor. 
Refuzul Georgiei de a-şi oferi teritoriul şi spaţiul aerian a 
fost foarte prost primit de Moscova, iar atacurile verbale ale 
acesteia au fost însoţite foarte repede si de acțiuni militare 
ostile, ca violarea spaţiului aerian şi bombardamente asupra 
zonei de frontieră, soldate cu mai multe victime. 

Putin a acuzat Georgia că adăposteşte baze de regrupare 
ale „teroriştilor” ceceni şi serveşte drept cale de acces a 
jihadiştilor internaționali care vor să sprijine Cecenia. Valea 
Pankisi, situată în nord-estul Georgiei, unde trăieşte de mai 
bine de un secol o populaţie de limbă vainaha - kistinii, 
apropiaţi de ceceni -, a devenit subiect de dispută si 


acuzații. Odată cu declanşarea celui de-al Doilea Război 
Cecen, valea ajunsese să găzduiască refugiați din această 
tara, printre care se găseau, bineînțeles, combatanți răniți 
sau epuizați, dar situaţia e foarte diferită de imaginea 
apocaliptică furnizată de propaganda rusească. Aceasta 
caută, înainte de toate, un pretext pentru a justifica 
intervenţia Rusiei pe pământ georgian. 

Agitatia creată de ruşi pe tema văii Pankisi s-a întors, în 
cele din urmă, împotriva Kremlinului. Sperând sa 
beneficieze de pe urma supralicitării situației, dupa 
atentatele din 11 septembrie 2001 în SUA, Putin vrea să 
imite America şi să-i urmărească pe „teroriştii” ceceni 
dincolo de granițele Rusiei. Georgia devine atunci tinta unei 
posibile „operaţiuni militare speciale”. Propaganda oficială 
rusă pregăteşte terenul, aruncând în spațiul public afirmaţii 
despre laboratoare de producţie a ricinei şi tabere de 
antrenament ale Al-Qaida în Georgia. Dar rezultatul agitatiei 
este contrar celui scontat. Washingtonul nu îşi dă acceptul 
pentru o intervenție rusească în Georgia şi lansează, în plus, 
în semn de solidaritate cu aliatul său caucazian, un 
program GTEP (Georgia Train and Equip Program)“, in 
valoare de 64 de milioane de dolari. Programul viza 
trimiterea a 150-200 de instructori militari americani în 
Georgia pentru a pregăti şi echipa forțele antiteroriste. GTEP 
ia pe nepregătite Kremlinul, care a căzut în plasa propriei 
campanii de agitație. Nu numai că Putin nu are cum să îşi 
exprime nemulțumirea oficial, fiindcă Statele Unite 
ráspundeau îngrijorării pe care o afişase legat de Pankisi, 
dar, in plus, se alege cu ce isi dorea cel mai putin: prezenta 
militară americană - chiar dacă temporară si limitată - în 
Caucaz. 


44 „Programul de Pregătire şi Echipare a Georgiei”. 


Pentru a pedepsi Tbilisi, preşedintele rus renunță 
unilateral la acordurile care stipulau libera circulaţie între 
cele două tari si introduce un regim de vize pentru cetățenii 
Georgiei. Aceasta este singura țară din Comunitatea Statelor 
Independente care are parte de acest regim discriminatoriu. 
Pentru a face toată povestea şi mai greu de înghiţit, Rusia 
anunţă că îi scuteste pe locuitorii regiunilor secesioniste ale 
Abhaziei şi Osetiei de Sud de acest tratament, „din motive 
umanitare”. Procedând astfel, pune din nou în discuţie 
integritatea teritorială a Georgiei şi face un pas în direcția 
viitoarei färâmitäri a acesteia. În acelaşi timp, Moscova 
accelerează distribuția de  pasapoarte ruseşti printre 
locuitorii Abhaziei şi ai Osetiei de Sud, aşa încât, la 
începutul anilor 2000, 90% dintre osetii care trăiesc în 
zonele controlate de separatişti şi 70% dintre abhazi aveau 
deja cetăţenie rusă. În plus, această acţiune coercitivă are 
ca obiectiv creşterea tensiunilor sociale în Georgia, fiindcă 
Putin şi anturajul lui se bazează pe ideea falsă că imigrația 
georgienilor în Rusia şi banii trimişi de aceştia în ţară sunt 
factorul major al stabilității ei macroeconomice. Complicarea 
traseelor de migrație către Rusia are ca scop provocarea de 
nemulțumiri sociale, care la rândul lor ar fi trebuit să 
răstoarne regimul. Însă numărul georgienilor care trăiau în 
Rusia şi influența lor asupra economiei țării se dovedesc 
mult supraestimate de Kremlin. Şi cum emigrația către 
Rusia devenise mai complicată decât cea către Europa, cei 
dornici de plecare încep să aleagă această ultimă destinație. 
Mai rău, multi dintre georgienii care trăiau în Rusia pleacă 
să-şi caute o viață mai bună în Europa sau în America de 
Nord. Georgia, cu excepția Abhaziei şi a Osetiei, se 
înstrăinează astfel din ce în ce mai tare de Rusia, de limba şi 
cultura ei, iar numărul studenților care aleg universități 
ruseşti se reduce la o cifră insignifiantă. 


Adevăratul motiv de nemulțumire şi iritare crescândă a 
lui Putin este deplasarea progresivă a Georgiei către orbita 
occidentală. La sfârşitul anilor '90, tara era deja cel mai 
mare beneficiar de ajutor economic american, măsurat pe 
cap de locuitor. În plus, Georgia începe să se debaraseze de 
prezența militară rusească. Începând din 1998, grănicerii şi 
paza de coastă rusească sunt evacuați, iar Tbilisi recâştigă 
în fine controlul granițelor terestre si maritime, cu excepția 
porturilor din Abhazia şi Osetia de Sud. În aprilie 1999, în 
cadrul acordurilor de reducere a armelor convenționale în 
Europa, Georgia obține închiderea bazelor militare ruseşti 
de pe teritoriul său, la Summitul OSCE de la Istanbul. 
Începerea lucrărilor de construcție a conductelor de petrol şi 
gaz Baku-Tbilisi-Ceyhan şi Baku-Tbilisi-Erzurum privează, 
în plus, Moscova de o pârghie importantă în privința 
exporturilor de energie din Marea Caspică, ceea ce explică 
nemulțumirea crescândă a acesteia. 

În ochii lui Putin, pentru care destrămarea URSS este cea 
mai mare tragedie politică a secolului XX, Sevardnadze 
apare, alături de Gorbaciov si Iakovlev, ca unul dintre 
groparii imperiului, un trădător care jucase un rol de prim- 
plan, mai ales în reunificarea Germanici.. Multă lume a 
remarcat, printre altele, diferența de atitudine a lui Putin 
fata de Sevardnadze si fata de omologul din Azerbaidjan al 
acestuia, Heydar Aliyev. Cel din urmă îi inspira lui Putin 
mult mai mult respect, fie şi numai fiindcă avusese o carieră 
în KGB. Toate cele de mai sus explică, desigur, comentariile 
foarte severe şi dispretuitoare ale lui Putin cu privire la 
Şevardnadze, atunci când acesta este obligat să 
demisioneze, în noiembrie 2003. În acel moment, Putin 
declara: „Schimbarea de conducere a republicii este 
consecința directă a seriei de erori sistematice comise în 
politica externă, internă şi economică de foştii lideri. [...] 
Politica externă a domnului Sevardnadze nu tinea seama de 


legăturile istorice şi culturale ale Georgiei şi de anumite 
realități geopolitice evidente. [...] Din punct de vedere 
economic, Georgia s-a scufundat în corupție si a fost 
obligată să recurgă la umilitoare cereri de ajutor din 
străinătate. În ultimii ani, peste un milion de georgieni şi-au 
părăsit ţara ca să-şi caute de lucru altundeva, mai ales în 
Rusia. Gruzinii care lucrează legal sau ilegal în Rusia trimit 
peste două miliarde de dolari pe an in tara lor, sumă care 
este superioară oricărui ajutor occidental”. În euforia 
postrevolutionarä, aceştia din urmă dau prea puţină atenţie 
cuvintelor lui Putin, pronunțate cu numai câteva zile după 
demisia lui Şevardnadze. Şi totuşi, ele rezumă foarte bine 
convingerile profunde ale stăpânului de la Kremlin în 
privința Georgiei. 


Georgia după Revoluţia Trandafirilor, o „anomalie” care 
trebuie distrusă 


În primăvara anului 2004, contrar oricăror aşteptări, noul 
preşedinte Miheil Saakasvili face prima vizită bilaterală in 
Rusia. Întâlnirea nu e chiar neplăcută, fiindcă Putin nu 
întârzie decât două ore. Cât despre Georgia, aceasta făcuse 
deja câteva gesturi de bunăvoință, mai ales expulzând câţiva 
combatanți ceceni, în ciuda protestelor mai multor ONG-uri. 
În schimb, Tbilisi spera să obțină relaxarea poziției ruseşti 
asupra Abhaziei, dar aşteptările s-au dovedit vane. 
Saakasvili îşi amintea că, la prima întâlnire, Putin l-a supus 
unui test care l-a făcut să înțeleagă clar că şeful serviciilor 
de informaţii georgiene era „omul lui” şi că trebuia menținut 
în acest post.» Obiectivul de a păstra controlul asupra 
structurilor de forță ale ţărilor vecine a fost dintotdeauna o 
prioritate a strategiei sovietice, apoi ruse, iar odată cu Putin 
controlul asupra serviciilor de informaţii ale țărilor vecine 


capătă o dimensiune cu totul aparte, transformându-se într- 
o adevărată linie roşie, de netrecut. Fie că e vorba de 
Ucraina, de Belarus sau de țările din Asia Centrală, Moscova 
dà mai puțină importanţă declarațiilor miniştrilor de externe 
decât controlului exercitat asupra siloviki locali si a 
serviciilor, care, în caz de nevoie, puteau acționa decisiv. 

Aşa cum era de prevăzut, testul de loialitate nu poate fi 
pozitiv pentru un lider al cărui obiectiv asumat îl reprezintă 
desprinderea Georgiei de trecutul sovietic şi apropierea în 
marş forțat de Uniunea Europeană şi NATO. Inevitabil, 
Saakasvili îl înlocuieşte pe şeful informațiilor şi, câteva 
săptămâni mai târziu, pe 6 mai 2004, Aslan Abasidze, 
politicianul pro-Kremlin cel mai important din Georgia şi 
preşedintele regiunii Adjaria, fuge la Moscova. „E ultimul 
cadou pe care vi-l facem”, declară Igor Ivanov, secretarul 
Consiliului de Securitate al Rusiei, venit să-l evacueze pe 
Abasidze alături de familia lui cu avionul său personal. 

Astfel, încă din vara anului 2004, Moscova înțelege că, 
sub Saakasvili, îndepărtarea Georgiei de orbita rusească 
luase amploare. Lupta contra corupției, înlocuirea inaltilor 
funcționari de formaţie sovietică cu tineri care studiasera in 
Europa şi Statele Unite, eradicarea faimoşilor „hoţi cu lege" 
— elita criminală puternic conectată cu Rusia -, epurările 
printre siloviki, ţinerea la respect a unei parti a intelighentiei 
tradiționale georgiene foarte apreciate de Moscova, toate 
acestea au fost tot atâtea evoluţii interne care au dovedit 
seriozitatea efortului de emancipare a țării de sub tutela 
rusească. Raportat la Şevardnadze, care fusese şi el aliniat 
cu Occidentul, nu era vorba numai de noutăți tactice: era 
vorba de aşezarea procesului de modernizare pe baze 
serioase, inclusiv în planul valoric. 

În aceste vremuri, Georgia începe să fie percepută ca o 
adevărată anomalie. Ministrul rus de externe, Serghei 
Lavrov, o caracterizează astfel, în mod explicit, într-un 


interviu pentru postul TV Mir.» Reformele din Georgia, 
incluzând eradicarea corupției şi construcţia în paralel a 
unei administrații moderne, eficace, şi a unui sistem politic 
democratic, au făcut efectiv senzaţie printre ţările din 
regiune. Kremlinul le-a perceput ca foarte periculoase, 
fiindcă puneau în mod deschis în discuție modelul de 
dezvoltare despre care Putin afirmase că este singurul 
posibil în spaţiul eurasiatic: „verticala puterii”, adică 
autoritarismul antidemocratic, însoţit de pandantul lui în 
politica externă, „democraţia suverană”, care se referă la 
desprinderea de lumea occidentală şi alinierea la Moscova. 
Tbilisi a devenit un centru de gravitație pentru toate forțele 
liberale şi democratice din regiune, iar opoziția rusească s-a 
inspirat din modelul lui pentru a-şi alcătui programul». 
Pentru Putin, devenea deci urgent să discrediteze şi să facă 
să eşueze această experienţă. 

Primele confruntări violente cu interesele ruseşti au loc în 
regiunea Thinvali din Osetia de Sud, în luna august 2004. 
Ele urmează după decizia guvernului georgian de a închide 
traseele de contrabandă în şi dinspre Rusia. Principală 
sursă de venit a separatiştilor din Osetia de Sud, susținuți 
de Rusia, acestea grevau bugetul de stat, fiindcă 70% din 
mărfurile importate din Rusia în Georgia tranzitau teritoriul 
acestei regiuni, ocolind astfel orice fel de taxare. Înfruntările 
dintre milițiile din Osetia de Sud, susținute de „forțele de 
pace” ruseşti, şi poliția şi armata georgiene se desfăşoară 
între 10 şi 19 august 2004. Sunt cele mai serioase de la 
începutul anilor '90, ca dovadă faptul că se soldează cu 
treizeci de victime. Un nou acord de încetare a focului 
semnat de beligeranti aduce apoi o pace provizorie, dar 
situația din regiune rămâne foarte volatilă. 

Totuşi, destabilizarea regiunilor de graniță nu este 
singura măsură punitivă împotriva Georgiei. În martie 2006, 
produsele agricole ale acesteia, în mod special vinul, sunt 


lovite de un embargou rusesc, sub motivul, în foarte mare 
măsură fals, al nerespectării regulilor fitosanitare. Este o 
lovitură dură pentru sectoarele economice respective si 
pentru regiuni întregi ale țării, fiindcă, încă din perioada 
sovietică, piața rusească este principalul debuşeu al 
agriculturii georgiene. După doi ani dificili şi prăbuşirea 
producţiei, Georgia găseşte pieţe alternative, pe care va 
trebui să le cucerească bazându-se pe calitatea produselor. 

În ianuarie 2006, Rusia stopează brusc livrările de gaz 
către Georgia, care trece peste iarnă numai cu ajutorul 
dublării importurilor din Azerbaidjan. Apoi, în toamna 
anului 2006, autorităţile ruse organizează o campanie de 
expulzare masivă a georgienilor din federaţie. În oraşele 
ruseşti sunt organizate adevărate razii în urma cărora sunt 
deportați mai multe mii de georgieni, inclusiv dintre cei cu 
acte în regulă. Transferurile au loc în condiţii foarte 
înjositoare, folosindu-se în principal avioane de marfă. 
Această adevărată vânătoare de oameni, demnă de raziile 
contra evreilor din al Doilea Război Mondial, arată o dorință 
de răzbunare personală din partea lui Putin, fiindcă este o 
ripostă la arestarea foarte mediatizată a patru spioni ruşi în 
Georgia şi la expulzarea lor în Rusia. Fostul kaghebist a 
considerat dintotdeauna necazurile produse spionilor ruşi 
forma cea mai gravă de umilire. Numeroase cazuri de 
tratament impropriu şi mai multe decese sunt scoase la 
iveală de organizaţiile pentru protecţia drepturilor omului, 
iar în 2014 Curtea Europeană a Drepturilor Omului 
condamnă Rusia şi îi dă un termen de douăsprezece luni 
pentru a negocia cu Georgia compensatiile pe care aceasta 
urmează să le obțină pentru daunele suferite de cetățenii ei. 
Şi totuşi, şantajele economice şi legate de migraţie şi energie 
nu reuşesc să distrugă hotărârea Georgiei de a continua o 
politică de emancipare fata de Kremlin, ceea ce, din 
nefericire, face războiul cu adevărat inevitabil. 


Războiul de cinci zile: rezultatul unui lung proces 


„Forţele de pace” ruse staționate în zona de conflict, care nu 
fuseseră niciodată neutre, pornesc un veritabil război al 
nervilor contra georgienilor. Din 2005, încep să organizeze 
exerciții militare comune cu membrii milițiilor separatiste. 
Alinierea intereselor ruseşti şi a celor secesioniste atinge 
apogeul odată cu nominalizarea în „posturile 
guvernamentale” ale Osetiei de Sud a unor militari de 
carieră si membri ruşi ai FSB. Cu toții vin din Federația 
Rusă şi nu au locuit niciodată în regiunea separatistă: prim- 
ministrul Osetiei de Sud, Iuri Morozov, însărcinat cu 
obținerea ajutorului economic şi financiar rusesc prin 
intermediul băncilor private din Rusia; preşedintele 
Consiliului de Securitate Anatoli Barankevici, colonel al 
armatei ruse şi salariat al Ministerului Apărării al Federaţiei 
Ruse; ministrul apărării, Vasili Lunev, cândva comisar 
militar al  oblastului Perm din Rusia centrală si 
vicecomandant al forțelor ruseşti din Siberia; ministrul de 
interne, Mihail Mindzaev, fost comandant al unităților 
speciale din Poliţia Osetiei de Nord; ministrul securității de 
stat Boris Atoev, fost şef adjunct al FSB-ului în Kabardino- 
Balkaria. În plus, prin crearea unei infrastructuri conectate 
la Rusia - drumuri, gazoducte -, Kremlinul începe un 
demers agresiv de anexare a regiunii. Prin urmare, din 
2004-2005, implicarea rusă devine atât de evidentă, încât 
factorul local propriu-zis trece în plan secund. Eduard 
Kokoiti, „preşedintele Osetiei de Sud”, se duce, de exemplu, 
de două ori pe lună la Moscova, oficial „pentru consultări” 
cu guvernul rus. 

In 2004, forțele ruseşti încep să construiască o bază 
militară la Djava, un orăşel situat la douăzeci de kilometri 
nord de Thinvali, violând toate acordurile semnate între 
parti. Actionand la instrucțiunile lui Barankevici, „militarii” 


din Osetia de Sud comit mai multe acte de sabotaj contra 
unor obiective strategice — baraje, linii de înaltă tensiune — 
situate pe teritoriul controlat de autoritățile georgiene. 
„Forțele de pace” ruseşti servesc drept acoperire pentru 
acțiunile grupurilor diversioniste ale GRU - serviciul de 
informații al armatei ruse -, ai cărui ofițeri planifică atentate 
şi alte acte de sabotaj, lansate din teritoriul oset. Astfel, în 
octombrie 2006, serviciile georgiene arestează un ofițer 
GRU, Anatoli Sisoev, care organizase un atac contra sediului 
poliției din Gori în 2004, soldat cu moartea mai multor 
persoane. 

În noiembrie 2006, Rusia organizează în Osetia de Sud 
un referendum pentru independenţă, din care rezultă peste 
99% din voturi în favoarea acesteia. Chiar dacă acesta este 
considerat nul şi neavenit de comunitatea internațională, 
Rusia trimite în regiune „observatori”, iar preşedintele 
Dumei salută rezultatele. Referendumul şi acoperirea lui 
mediatică sunt organizate integral de Federaţia Rusă, care, 
pentru a conferi importanță evenimentului, creează un 
centru de presă international la Thinvali. E o unealtă de 
propagandă dirijată de prim-adjunctul foarte  oficialei 
Direcţii de Relații Interregionale a Administrației 
Prezidențiale a Federaţiei Ruse. 

Condusă de ofițeri ruşi şi militarizată peste măsură, 
Osetia de Sud devine în cursul anilor una dintre principalele 
pârghii pe care le foloseşte Kremlinul pentru destabilizarea 
regimului lui Saakasvili şi împiedicarea apropierii Georgiei 
de NATO. În vederea acestui lucru, Rusia începe un proces 
de ,dezghet” al conflictelor abhaz şi oset. 

Invazia debutează, în toată regula, pe 7 august 2008, în 
urma luptelor care se intensificau de o săptămână între 
milițiile separatiste şi forțele georgiene. La fel ca în februarie 
2022 în Ucraina, Rusia masează mai multe zeci de mii de 
soldati la frontiera de nord a Georgiei, începând din iulie 


2008, sub pretextul unor exerciții militare. Exerciţiile 
trebuiau să se termine la finalul lunii, dar sunt prelungite, 
iar unitățile nu revin la locurile în care erau incartiruite de 
obicei. În acelaşi timp, navele militare din flotila Mării Negre 
sunt încărcate în Crimeea cu tehnică militară. Apoi, Kokoiti, 
şeful separatistilor oseti, declară că „forțele armate ale 
Republicii Osetiei de Sud sunt gata să elibereze întregul 
teritoriu, precum şi Osetia istorică”. În paralel, ,guvernul” 
secesionist ordonă evacuarea populaţiei civile in Rusia, în 
fata zecilor de camere ale posturilor TV ruseşti expediate la 
Thinvali pentru a relata evenimentele. 

În săptămâna dinaintea invaziei, diverse grupuri armate 
intră în Osetia de Sud, sub acoperirea unor „unități de 
voluntari”. Pe 7 august, apar chiar coloanele regulate ale 
Armatei a 58-a ruse, dar Rusia nu recunoaşte că e în stare 
de război cu Georgia decât pe 8 august, după ce apar 
printre „forțele de pace” primii morti, iar armata georgiană 
avansează spre Thinvali. La fel ca în Ucraina, în 2014 şi 
2022, Putin refuză termenul de „război” legat de ceea ce se 
petrece în Georgia, preferând să evoce „operațiunea de 
constrângere a Georgiei să facă pace”. 


Ce lecţii nu au fost învăţate din Războiul din Georgia 


Armistițiul dintre Rusia şi Georgia este semnat în noaptea 
de 12 spre 13 august, cu preşedintele francez, Nicolas 
Sarkozy, în chip de naş. În al doilea semestru din 2008, 
Franța deținea şi preşedinţia Consiliului Uniunii Europene. 
Acordul are şase puncte şi prevede oprirea imediată a 
ostilităților, retragerea trupelor pe poziţiile anterioare zilei de 
8 august, liberul acces la ajutor umanitar, întoarcerea 
refugiaților şi a celor plecaţi la casele lor, crearea unui 
forum de negocieri internationale pentru a determina 


soluțiile de securitate din Osetia de Sud şi Abhazia si 
trimiterea în regiune a unei misiuni de supraveghere a 
armistițiului formate de Uniunea Europeană (MMUE - 
Misiunea de Monitorizare a Uniunii Europene). 

Incoltita de avansarea trupelor ruseşti spre capitala 
Tbilisi, Georgia nu are marjă de manevră. Afirmă că acordul 
ar fi trebuit să conţină un punct suplimentar cu privire la 
respectul integrității teritoriale a Georgiei, dar Rusia refuză, 
din dorința de a-şi transforma victoria militară de pe teren 
în victorie diplomatică. Moscova îşi dorea ca paragraful 
referitor la viitorul Osetiei de Sud şi al Abhaziei să fie 
formulat în cei mai ambigui termeni posibil, pentru a-l 
putea interpreta după bunul plac în eventualitatea unei 
anexări sau a recunoaşterii independenţei acestor regiuni. 
Ca în Ucraina, la acordurile Minsk II din februarie 2005, şi 
ca în primele luni de după invazia din 2022, partenerii 
occidentali sfătuiesc Georgia să fie mai putin intransigentä 
în fața puterii de foc ruseşti şi să accepte acordul, chiar 
dacă era imperfect. Ceea ce Georgia şi face. 

Odată acordul semnat, Moscova continuă să acționeze 
conform planului propriu, aşa că, în 2022, cinci dintre cele 
şase puncte ale acordului nu mai sunt aplicate de Rusia. 
Singura clauză respectată este încetarea operațiunilor 
militare active. Astfel, georgienii refugiați şi plecaţi nu au 
fost autorizaţi să se întoarcă acasă, lucru motivat de Kokoiti 
prin distrugerea totală a satelor georgiene. În plus, misiunea 
de control a Uniunii Europene nu a fost autorizată să 
inspecteze teritoriul aflat sub control rusesc, cu alte cuvinte, 
la momentul respectiv, toată Osetia de Sud şi întreaga 
Abhazie. Misiunea nu are acces decât în zona administrată 
de Georgia. De asemenea, exact aşa cum se temeau 
georgienii, Rusia nu aşteaptă negocierile internaționale şi, la 
două săptămâni dupa acord, recunoaşte unilateral 
independența Abhaziei şi a Osetiei de Sud. Dacă, în epocă, 


opțiunea ,independenta” a  prevalat asupra opțiunii 
„anexare”, în 2014, Crimeea a fost anexată ca urmare a 
dorinței lui Putin de a da un răspuns la recunoaşterea 
Kosovo-ului de către occidentali. De fapt, la vremea 
respectivă acesta nu era „decât prim-ministru, iar 
Medvedev ii tinea locul la preşedinţie. Dar toate persoanele 
implicate în negocierile referitoare la Georgia afirmă în mod 
unanim că el face jocurile, iar Medvedev a fost redus la o 
figură decorativă. Mai multi diplomaţi au confirmat că 
apelurile telefonice destinate lui Medvedev sunt preluate 
sistematic de Putin. Acesta e foarte virulent cu privire la 
preşedintele georgian, mergând până la ameninţarea de „a-l 
prinde pe Saakaşvili de testicule”, într-o convorbire 
telefonică cu Nicolas Sarkozy. În fine, Rusia refuză să-şi 
retragă trupele pe pozițiile de dinaintea lui 8 august şi, în 
total dispreț fata de acord, creează noi baze militare in cele 
două provincii. 

Care a fost reacția guvernelor occidentale la invazia din 
Georgia şi nerespectarea acordurilor semnate de Kremlin? În 
afara unor declaraţii de condamnare şi suspendarea cu totul 
pasagerá a unor platforme de dialog cu Moscova - ca aceea 
a Consiliului NATO-Rusia sau ca participarea Rusiei la 
Adunarea Parlamentară a Consiliului Europei -, tara 
condusă de Putin nu a plătit in vreun fel pentru violarea 
repetatá si flagrantá a dreptului international. Uniunea 
Europeană nu reuşeşte să obțină consensul membrilor săi 
pentru a adopta nişte sancțiuni economice oarecare, statele 
baltice şi Polonia nu pot înclina balanţa în fața Germaniei şi 
a Franţei. Şi mai deceptionant, Statele Unite, de obicei mai 
ferme in privința Kremlinului, fac acelaşi lucru. Nu 
trecuseră nici câteva luni de la invazie atunci când 
Administraţia Obama propune un reset, altfel spus, o 
politică de tabula rasa fata de Putin. În 2012, la o întâlnire 
de la summitul de la Seul, Obama îi promite lui Medvedev 


„mai multă flexibilitate” după realegerea pentru al doilea 
mandat. Încă preşedinte oficial al Rusiei, acesta din urmă se 
grăbeşte „să-i transmită acest mesaj lui Vladimir”. 

La rândul ei, Uniunea Europeană se incapataneaza să nu 
folosească sintagma „ocupaţie rusească” sau pe cea de 
„purificare etnică” în documentele oficiale şi declarații, 
preferând să vorbească de „regiuni secesioniste” şi de 
„dreptul refugiaților de a reveni acasă”. In 2011, Statele 
Unite şi Uniunea Europeană fac chiar uz de toată greutatea 
lor geopolitică pentru a forța guvernul georgian să îşi ridice 
vetoul la aderarea Rusiei la Organizația Mondială a 
Comerțului (OMC). Deja membră a OMC, Georgia intenționa 
să protesteze astfel contra violării de către Rusia a unei 
reguli de bază a comerțului între state: respectul unicitätii 
regimului comercial aplicat unui stat suveran. Influentate 
de mediile de afaceri, guvernele europene şi cel american 
estimaseră că aderarea Rusiei la OMC ar fi dat un impuls 
favorabil comerțului cu această tara, care, la rândul ei, ar fi 
obligată să respecte regulile şi mai ales să se abțină sa 
utilizeze procedee abuzive şi coercitive, care contravin 
principiilor liberului schimb. Georgia s-a plecat in fata 
presiunii concertate a Bruxelles-ului şi Washingtonului, în 
timp ce Moscova continua să acţioneze în disprețul 
reglementărilor internaționale, ca de obicei. 

Această abordare pe linia detensionării şi eufemizării 
permanente a situației nu a avut drept consecință un 
parteneriat real cu Rusia. În relaţia lui cu Occidentul, 
considerată din start o confruntare, Kremlinul presupune că 
orice concesie, orice tentativă de dialog sunt o dovadă de 
slăbiciune, care oferă adversarului ocazia de a trece în 
ofensivă. „Cei slabi sunt distruşi”, declarase preşedintele rus 
în seara băii de sânge de la şcoala din Beslan. O declaraţie 
care a dat tonul. Între Războiul din Georgia din 2008 şi a 
doua invazie în Ucraina, din 2022, Rusia, convinsă de 


declinul şi slăbiciunea Occidentului, a preferat să nu 
accepte mâna întinsă de acesta şi să devină principala forță 
antioccidentală de pe planetă. În plus, ca orice dictatură, 
regimul lui Putin e în căutare de duşmani exteriori pentru a 
se menţine la putere, şi a distribuit în acest rol Occidentul, 
făcând imposibilă orice apropiere politică de acesta. În ciuda 
acestui fapt, lideri din diferite epoci, de la Bush la Macron, 
trecând prin Merkel şi Obama, au continuat să nutrească o 
speranță aproape oarbă în posibilitatea găsirii unui teren 
comun cu o persoană care consideră relațiile internaționale 
un joc cu sumă zero şi o succesiune de operațiuni speciale. 
Dar, în locul coexistentei paşnice, politica occidentală de 
detensionare a contribuit la încurajarea unei Rusii 
belicoase, care a început noi războaie în Ucraina, Siria sau 
Africa şi foloseşte diplomaţia coercitivă şi războiul hibrid 
chiar față de Occident. 


9. MILITARIZAREA CONSTIINTELOR: 
PREGATIREA DE RAZBOI 


de Galia Ackerman 


Numeroşi autori au scris despre reforma militară rusă 
demarată în octombrie 2008, după dificultăţile pe care le-a 
avut armata rusă în fata armatei georgiene, mai mică, dar 
mai bine pregătită şi echipata,: şi despre crearea, in Rusia, a 
unor arme hipersofisticate demne de Armaghedon.» care, din 
fericire, nu sunt încă produse în serie. Totuşi, nici măcar o 
armată  profesionalizată si armele ultramoderne nu 
garantează câştigarea unui război, cât timp opinia publică 


nu este de partea acestora. Iar din al Doilea Război Mondial, 
care a costat Uniunea Sovietică 27 de milioane de vieți, 
refrenul comun a devenit „suntem gata să suportăm orice, 
numai să nu mai fie război”. De fapt, din 1945, în afara 
războaielor proxy — din Coreea, Vietnam şi altele — si a 
operațiunilor de „normalizare” - în Berlinul de Est in 1953, 
in Ungaria in 1956 şi în Cehoslovacia în 1968 -, URSS nu s- 
a angajat direct în nici un război, cu excepţia invaziei din 
Afganistan dintre 1979 şi 1989, când Brejnev şi-a acordat 
susținerea militară unui regim „socialist” instaurat de 
afganii ,marxizanti", dintre care cei mai cunoscuţi sunt Nur 
Muhammad Taraki, Hafizullah Amin sau Babrak Karmal.: 
Decizia lui Mihail Gorbaciov de a retrage armata sovietică 
din impasul afgan era bazată pe o simplă constatare: nu poti 
câştiga un război într-un mediu ostil, dacă nu eşti susținut 
nici măcar de opinia publică a țării tale. Or, dacă presa 
sovietică era obligată să promoveze „eroismul” militarilor 
sovietici care „işi făceau datoria pe plan international”, 
adevăratele sentimente referitoare la acest război au ieşit la 
iveală după introducerea glasnostului. Ca dovadă, cartea 
Soldaţii de zinc, în care Svetlana Aleksievici, viitoarea 
laureată Nobel pentru literatură, a transcris mărturiile 
mamelor, soțiilor si ale militarilor înşişi, pentru care acest 
război era nu numai îngrozitor, ci şi de neînțeles. Cartea, 
publicată în URSS în 1989, a stârnit reacţii foarte diverse. 
Potrivit unora dintre persoanele intervievate, soldații 
sovietici s-au comportat precum naziştii odinioară. 

Înainte de a se apuca de proiectul său de recucerire a 
imperiului, cu siguranţă visat din prima zi în care a ajuns la 
putere, fiindcă primii paşi îi făcuse deja, cu războiul ruso- 


45 Guerre de procuration (în franceză) — război în care două puteri se 
înfruntă prin intermediul unor națiuni mai mici, pe care le susțin 
economic, militar etc. 


georgian, Putin trebuie să schimbe radical mentalitatea 
populației ruse si s-o pregătească pentru exploatare si 
sacrificiu în numele patriei, sentimente inoculate în special 
tinerei generații. După interregnul lui Medvedev (2008- 
2012), care are puteri în mare parte fictive, Putin revine 
oficial în poziția de preşedinte şi porneşte acțiunea de 
militarizare a constiintelor. Una dintre primele măsuri luate 
în noul mandat, inaugurat în mai 2012 cu reprimarea unei 
manifestații a opoziției din piața Bolotnaia din Moscova, este 
crearea, prin decret, a Societății Militaro-Istorice Ruse. 
Această organizaţie finanțată de stat este prezidată de fostul 
ministru al culturii Vladimir Medinski, cunoscut pentru 
„patriotismul” său inversunat.» 

Obiectivul? „Consolidarea forțelor statului şi ale societăţii 
pentru studierea mai temeinică a istoriei militare a Rusiei, 
rezistența în fața tentativelor de deformare a acesteia, 
cultivarea patriotismului, creşterea prestigiului serviciului 
militar şi conservarea patrimoniului militaro-istoric.” Sau 
cum spune Putin: „Trebuie să facem totul pentru ca azi 
copiii si in general toti cetățenii să fie mândri că sunt 
moştenitorii, nepoţii, stránepotii unor învingători. Să-şi 
cunoască eroii patriei şi familiei, pentru ca toată lumea să 
înțeleagă că ei fac parte din viața noastră”. Organizaţia este 
plasată din prima clipă sub controlul vigilent al câtorva 
„şoimi”, în particular al lui Serghei Soigu, ministrul apărării. 
În parteneriat cu ministerul acestuia şi cu cel al culturii, 
Societatea Militaro-Istoricá, dispunând de filiale în toate 
regiunile Rusiei, începe să organizeze tabere militaro-istorice 
pentru copii, să coordoneze expediţii în locurile unde se află 
rămăşiţele pământeşti ale militarilor căzuţi în luptă, să 
ridice monumente ale eroilor din diferitele războaie ruseşti şi 
lansează un program de excursii gratuite pe câmpurile de 
luptă istorice, intitulat „Căile victoriei”. Dar, mai ales, 
pregăteşte reconstituiri grandioase ale marilor bătălii. 


Să luăm, de exemplu, străpungerea de la Mius-Front, din 
august 1943, pentru care armata sovietică a luptat doi ani 
şi pe care unii istorici o consideră o bătălie comparabilă ca 
importanță cu cea de la Kursk“. Mius-Front era format din 
trei linii de apărare germane fortificate, separate prin 
câmpuri de mine, de-a lungul râului Mius din Donbas, pe o 
lungime de o sută de kilometri. Timp de zeci de ani, 
operațiunile au fost trecute sub tăcere, din cauza pierderilor 
umane masive - in doi ani, 830.000 de sovietici şi-au 
pierdut viata, fata de aproape 120.000 de germani - şi a 
duratei foarte mari a luptelor. Mius a fost un infern despre 
care supraviețuitorii îşi aminteau ca de un „mic Stalingrad”. 
lată cum era prezentată reconstituirea din august 2018 a 
bătăliei pe primul canal al televiziunii ruse: „Tancuri, 
blindate, combatanți în uniformă şi, bineînţeles, efecte 
pirotehnice. [..] Zeci de membri ai cluburilor militaro- 
patriotice au avut senzaţia că evoluează pe un adevărat 
câmp de bătălie. [...] Au investit mult timp în pregătirea 
acestei reconstituiri. Au săpat tranşee, au construit 
adăposturi şi cazemate, au instalat sârmă ghimpată şi 
altele, pentru a infátisa publicului grandioasele fortificaţii 
germane de pe frontul Mius. [...] Hitler avea intenţia de a 
pleca în ofensivă, de acolo, către Caucaz. Germanii ocupă 
înălțimile. Armata Roşie avansează pe câmpie, în bătaia 
armelor inamicului. Nu reuşesc să cucerească înălțimile 
decât la a treia încercare”. 

Dar ce rost are să pui la cale o reconstituire de proporții 
atât de mari şi atât de costisitoare? Pentru ca vreo câteva 
sute de tineri „să ştie şi să-şi amintească”, aşa cum afirmă 
instructorii? Avem motive bune să ne închipuim că această 


46 Cea mai mare bătălie de tancuri din istorie. În iulie-august 1943, 
armata sovietică a reuşit să oprească ofensiva germană (Operațiunea 
„Citadela”). În urma ei, Germania a pierdut inițiativa pe Frontul de Est. 


bătălie a fost aleasă din alte motive. Raul Mius traversează 
regiunile Donețk si Luhansk, ocupate in mare parte de 
separatiştii prorusi. Deci, lupta cu fasciştii germani a fost 
probabil repetată ca un ecou la cea dintre separatiștii 
proruşi si „fasciştii” ucraineni. Aici rezidă, fără îndoială, 
miza majoră a Societăţii Militaro-Istorice Ruse: în a-i face pe 
tineri, dar şi pe cei mai putin tineri, să prindă gustul 
războiului, desemnând în acelaşi timp cu claritate inamicul. 
Un alt exemplu sinistru din activitatea Societăţii Militaro- 
Istorice au fost excavatiile de la Sandarmoh, din Karelia, 
scenă a unor execuții masive ale NKVD, cărora le-a căzut 
pradă floarea intelighentiei ucrainene in 1937-1938, în 
timpul Marii Terori. După ce descoperise mai multe gropi 
comune, dezvăluise faptele şi scosese la iveală mii de nume 
de victime, istoricul Iuri Dmitriev de la Asociaţia Memorial a 
fost trimis la închisoare, pentru cincisprezece ani. Pretextul 
e pe cat de iluzoriu, pe atât de absurds: era vorba de a nu 
„impiedica” noi excavații ale Societății Militaro-Istorice, în 
2018-2019, având ca scop „descoperirea” de morminte care 
urmau „să dovedească” faptul că victimele nu erau cetățeni 
sovietici, ci prizonieri de război sovietici, executați de 
finlandezi în războiul dintre Finlanda şi Rusia, în 1939- 
1940. O afacere caracterizată adesea ca un nou Katin! 
Societatea Militaro-Istoricá e departe de a fi singurul 
organism care urmăreşte înregimentarea tinerilor. Un decret 
prezidențial din octombrie 2015 a creat o altă organizație 
militaro-patriotică, Iunarmia - literal, „Tânăra Armată” -, ale 
cărei filiale au umplut unităţile militare, şcolile şi academiile 
militare, aviația, marina şi cluburile sportive ale armatei. 
Confectionarea de uniforme, insigne, simboluri si berete 
pentru membrii lunarmia a fost finanțată de guvern. 
Emblema şi stindardul acesteia reunesc drapelul roşu al 
comunismului sovietic, steaua cu cinci colțuri - si ea 
sovietică — şi un vultur stilizat, care evocă în acelaşi timp 


acvila bicefală a Rusiei ţariste şi pe cea a Rusiei 
postcomuniste. Aşa cum se întâmplă adesea în Rusia lui 
Putin, acest drapel postmodern pune pe acelaşi plan istoria 
țaristă şi istoria sovietică, unite în acelaşi elan patriotic. La 
câteva luni de la creare, mişcarea era deja operațională, iar 
fondatorul ei, Serghei Soigu, isi dezvăluise ambiția: de a 
educa o tânără generație de patrioți, capabili să-şi apere 
patria cu arma în mână. În momentul de față, Iunarmia 
numără deja un milion de membri, începând de la vârsta de 
opt ani, care nu numai că învață să mânuiască armele — 
inclusiv să tragă cu Kalasnikovul -, ci au prins in mod real 
şi gustul războiului. În mai 2016, la prima mare întrunire a 
reprezentanților Iunarmia, sosiți la Moscova din toată Rusia, 
Soigu le promite acestora următoarele: „Veţi avea 
posibilitatea de a participa la toate acțiunile noastre. Veţi 
putea zbura cu avionul şi sări cu paraşuta, veți putea să 
navigati şi să vă scufundati cu navele noastre de război si cu 
submarinele noastre, [..] să trageţi cu toate lucrurile cu 
care tragem si noi, mai putin cu rachetele. Veţi putea urca 
în toate maşinile noastre de luptă”. 

Cei cu aşteptări sumbre compara lunarmia cu 
Hitlerjugend. Spre deosebire de aceasta însă - si e o 
diferență importantă -, adeziunea la lunarmia este 
voluntară. Totuşi, asemănările sunt tulburătoare. În ambele 
cazuri, este vorba de o formă de militarizare şi înregimentare 
mentală a tineretului, aşa cum o dovedeşte şi imnul 
Junarmia: 


Umăr la umăr, trupele ruseşti avansează. 

Şi chiar dacă viata soldatului nu e uşoară, 

Vom servi Rusia cu credinţă. 

Prin atacuri temerare, am salvat drapelul Rusiei 
Şi casele pärintesti şi cântecele noastre. 

Şi dacă ceasul rău se-arată, atunci vom proteja 


Patria cu propriile trupuri, prieteni! 


La fel ca în cazul „Regimentului nemuritor”, despre care 
va fi vorba mai jos, trecutul şi prezentul se amestecă în 
acest imn. Acel „noi” se raportează în acelaşi timp şi la 
soldaţii sovietici care au salvat drapelul rus, casele 
părinteşti şi cântecele, şi la membrii lunarmia, gata să 
repete isprăvile strămoşilor, cu prețul vieţii. In Germania 
nazistă, îndoctrinarea de acest gen a dat roade: tineretul 
hitlerist a constituit ultima linie de apărare a Reich-ului în 
agonie, apărându-şi patria şi pe Fuhrer până în ultima zi de 
război. Ca toti copiii-soldati, erau temerari... 

În Rusia, pregătirea războiului este omniprezentă de mai 
mulți ani, în mod special de la anexarea Crimeii, fiindcă 
Putin vrea să-şi păstreze cu orice pret prada de război din 
2014.» Dacă materia „Pregătire militară inițială”, care 
cuprinde studii teoretice şi practice, nu este obligatorie la 
şcoală, ea este în schimb predată într-un mare număr de 
instituţii. În plus, din 2015, unele dintre acestea au creat 
clase de cadeți in care sunt acceptați doar elevii buni: dupa 
cursuri, studiază istoria militară şi ABC-ul instrucției 
militare, mai ales tir, tehnici de luptă şi altele asemănătoare. 
Aceşti copii au prioritate dacă vor să se înscrie în instituţiile 
militare de învățământ superior. Astfel de practici nu sunt 
noi şi marchează un soi de reîntoarcere la tradiţiile sovietice, 
la o scară mai mare. Astfel, în mai 2014, Putin a semnat un 
decret care restabilea statutul si practica GTO, o tradiție 
sovietică al cărei nume a decis să-l păstreze. Acronimul s-ar 
putea traduce prin „Gata pentru muncă si apärare”4 şi se 
referea la un ansamblu de probe sportive, incluzând şi tirul. 


47 O astfel de mişcare a existat şi în România comunistă, sub numele de 
GMA („Gata pentru Muncă şi Apărare”) sau FGMA („Fii Gata pentru 
Muncă şi Apărare”). 


În 2016, practicile sunt extinse la elevii din toate şcolile şi 
instituţiile educative ale țării. Din 2017, orice cetățean cu 
vârsta între şase şi şaptezeci şi ani poate lua parte la ele. 
Teoretic, aceste probe sportive sunt facultative, dar, în 
practică, elevii şi studenţii sunt obligaţi să li se supună, 
ceea ce le face, de facto, o condiționare fizică, ce facilitează 
integrarea în armată. 

De fapt, înregimentarea copiilor începe şi mai devreme de 
atât. De exemplu, există cărți de colorat destinate copiilor cu 
vârste între unu şi trei ani, în care sunt prezentate diferite 
meserii militare, tancuri şi nave de război. De la vârsta de 
trei ani, sunt înlocuite în mod oportun de o carte mare de 
colorat, numită „Mijloace tehnice de luptă”, destinată doar 
băieților. Pe coperta a patra a acesteia se afirmă că albumul 
„atrage atenţia copiilor asupra ultimelor modele de tancuri, 
de autotunuri şi lansatoare de rachete. E vorba de 
dispozitive enorme, grele, concepute de inginerii noştri 
militari şi care sunt mândria şi forța armatei noastre. Cu 
astfel de arme, nu ne temem de nici un duşman”. Unele 
cărți de colorat sunt consacrate unor trupe speciale, ca 
Spetnaz-ul». lar aceste cărți înseamnă putin prin comparație 
cu potopul de romane, de nuvele, de poeme, de opere de 
vulgarizare şi de benzi desenate consacrate celui de-al 
Doilea Război Mondial şi armatei ruse. O parte a acestei 
producții este reeditată şi provine din epoca sovietică. Până 
la urmă, pe vreme ce trece, diferența dintre „sovietic” şi 
„rus” pare din ce în ce mai putin importantă. Şi pentru ca 
cei mici să se simtă în largul lor într-o lume militarizată, ce- 
ar putea fi mai bun decât nişte uniforme militare? Acestea 
sunt indispensabile pentru sărbătorile din 23 februarie sau 
9 mai. Compuse in general dintr-o tunica, o centură - cu 


48 Ziua Apărătorilor Patriei şi Ziua Victoriei, în Rusia. Prima se referă la 
Primul Război Mondial şi la data la care, în 1918, Armata Roşie a 


catarama ornată cu o stea -, pantaloni pentru băieţi si fuste 
drepte pentru fete, dintr-o bonetă şi cizme de piele 
artificială, uniformele urmăresc să întruchipeze imaginea 
soldaților si a ofițerilor din trecut, să le amintească celor 
mici despre bunicii şi străbunicii care au servit în armată şi 
au apărat patria „socialistă”. Astfel de produse sunt propuse 
de o mulțime de magazine online». Cu ele, recomandă un 
site specializat, poate fi organizată o seară militară, cu 
uniforme, arme de jucărie şi prăjiturele în formă de 
grenade." 

A-ti duce copiii într-unul din parcurile de atractii 
militaro-patriotice construite recent e un lucru bine văzut. 
Cel mai mare parc de acest fel - al cărui nume complet e 
„Parcul Militaro-Patriotic de Cultură si de Agrement al 
Forțelor Armate ale Federaţiei Ruse «Patriote», - a fost 
inaugurat în toamna anului 2014, în timpul războiului din 
Donbas, în districtul Odintovo, aproape de Moscova. 
Descrierea complexului care ocupă peste 5.000 de hectare 
este impresionantă: un muzeu al aviației, un muzeu al 
artileriei, instalaţii sportive si altele. Suprafața este 
împărțită în mai multe zone, fiecare prezentând câte o 
categorie de forțe armate: infanteria, aviația, marina, spațiul 
cosmic, rachetele strategice, trupele aeropurtate. Sunt 
expuse echipamente militare, iar vizitatorii se pot antrena în 
condiţii de luptă şi explora diferitele atracţii. Pentru a 
transporta vehiculele cu şenile şi blindatele a fost de altfel 
construită o linie ferată specială! 

Pentru cea de-a şaptezeci şi cincea aniversare a Marii 
Victorii, din 2020, a fost înălțată o mare biserică a forțelor 
armate ruseşti, încununată de o cupolă care atinge o sută 
de metri înălțime. Lăcaşul de cult este descris ca „simbolul 


început înrolările masive. A doua este data capitulării Germaniei naziste, 
în 1945. 


spiritual al Rusiei, care glorifică cea mai mare victorie a 
vieții asupra morții”. Detaliu cu totul păgân, dimensiunile 
edificiului sunt simbolice şi fac referire la cifrele cele mai 
importante legate de istoria Marelui Război pentru Apărarea 
Patriei: baza domului principal este de 19,45 metri (1945, 
finalul războiului); diametrul acestuia este de 22 de metri şi 
43 de centimetri (pe 8 mai 1945, Germania şi-a semnat 
capitularea la ora 22.43); înălțimea clopotniței este de 75 de 
metri (în 2020, la lansare, era marcată a şaptezeci şi cincea 
aniversare); înălțimea domului mic este de 14,18 metri, 
fiindcă războiul a durat 1.418 zile şi nopţi de luptă, şi aşa 
mai departe. Promenada amenajată în jurul bisericii şi 
botezată „Drumul Victoriei” măsoară de asemenea 1.418 
paşi, iar de-a lungul ei vizitatorii pot admira „relicve” 
precum „adevăratul costum şi pălăria lui Hitler" (sic!):s. 

Şi totuşi, cea mai mare întrunire națională, sărbătorită si 
de cei mici, şi de cei mari, este procesiunea Regimentului 
nemuritori. Această manifestare inaugurată de trei 
jurnalişti din Tomsk, în 2012, avea inițial un scop nobil: „A 
păstra, în sânul fiecărei familii, memoria generației care a 
trăit «Marele Război pentru Apărarea Patriei,. Locuitorii 
oraşului au fost prin urmare invitați să defileze cu o zi 
înainte de sărbătoarea victoriei de pe 9 mai, cu fotografiile 
strămoşilor lor participanţi la război. Ceea ce departajează 
acest marş de alte manifestări e numele: strămoşii primesc, 
astfel, statutul de nemuritori, de unde entuziasmul presei 
regionale si nationale, care a popularizat imediat 
evenimentul. Cu mare rapiditate, Kremlinul şi acolitii lui îşi 
insusesc defilarea în acelaşi timp solemnă şi festivă. Dar, în 
toate acestea, în afară de ratiunile ideologice, e vorba si de 
beneficiile financiare pe care Kremlinul le împarte unei 
mulțimi de asociaţii patriotice si de autorități locale si 
regionale. În 2015, Regimentul nemuritor este inclus în 
programul panrus al sărbătoririi celei de-a saptezecea 


aniversări a Victoriei şi, în consecință, defilează, pentru 
prima oară, pe străzile Moscovei si in Piața Rosie, dupa 
parada militară. Participă aproape o jumătate de milion de 
persoane, în frunte cu Vladimir Putin, care afişează martial 
portretul tatălui său. 

În 2022, în timp ce „operațiunea militară specială” 
continuă în Ucraina, peste 12 milioane de persoane iau 
parte la aceste procesiuni, din nou cu Putin în primul rând. 
„Creşterea numărului de participanţi la Regimentul 
nemuritor este răspunsul nostru la  recrudescenta 
nazismului - «renazificarea» galopantă care are loc în 
Ucraina şi în Occident, în ultimii ani”, declară senatorul rus 
Konstantin Dolgov. Intervievat de influentul site Vzgliad.ru, 
parlamentarul adaugă: „De data asta, au avut loc pentru 
prima oară marşuri în teritoriile ucrainene eliberate. Asta 
arată, în plus, faptul că decizia de a lansa operaţiunea în 
Ucraina a fost corectă. Ei [autorităţile ucrainene] interziceau 
de regulă desfăşurarea Regimentului nemuritor, dar acum 
asistăm la o revenire la viața normală, sub protecția 
Rusiei”. 

În definitiv, prin acest straniu ritual, ruşii îşi reafirmă 
victoria asupra naziştilor şi semnalează lumii întregi propria 
superioritate morală - în primul rand, fata de Occident, şi 
apoi, fata de ceilalți. Acest gen de invincibilitate imanentă, 
care se hrăneşte din Marea Victorie, este o apoteoză păgână 
a cultului națiunii. Trecutul şi prezentul nu sunt decât una: 
eterna reîntoarcere a Uniunii Sovietice. Viii care defilează în 
Regimentul nemuritor sunt eterni, exact la fel ca aceia care 
locuiesc deja în ceruri. lar aceştia din urmă le dau celor 
dintâi puterea de a se bate din nou pentru a apăra patria 
eroică şi invincibilă, deci bătălia are loc sub oblăduirea 
Cerului. 

lată cum Aleksandr Prohanov, altădată un scriitor 
marginal şi un naționalist patetic, dar mai nou personalitate 


venerată, îşi descrie emoția provocată de defilarea militară si 
marşul Regimentului nemuritor: „Am fost răscolit mai ales 
de misterul al cărui nume este Regimentul nemuritor. Un 
milion de oameni care mărşăluiesc, un val după altul, cu 
figuri ba scăldate de lacrimi, ba exaltate si extatice. [...] 
Marşul aminteşte de o gigantică procesiune religioasă. 
Portretele luptătorilor sunt icoane prețioase din care emană 
lumina. [...] Sunt luptătorii care au forțat Donul şi Niprul, 
Vistula si Oderul, irumpând impetuos în capitalele 
europene, pentru a călca în picioare, pentru a străpunge cu 
săbiile lor, pentru a strânge de gât cu mâinile goale enorma 
şi vascoasa reptilă nazistă”. După Prohanov, ruşii au fost, 
şi mai sunt, un mare popor, invincibil şi etern: „Ne e dat să 
luăm loviturile întunericului asupra noastră. Ca să rezistăm 
acestui întuneric. Ca să gonim acest întuneric de pe 
pământ, ca să aducem lumina pe pământ. Aşa ne-a creat 
Dumnezeu, în chip de ruşi”. Aici se ascunde o întreagă 
ideologie care înnobilează esența imperialistă şi reacționară 
a regimului rus: în Ucraina, asistăm din nou la misterul 
sacru al victoriei Binelui asupra Răului „nazist”! 

Se înțelege de la sine ca această mobilizare a 
constiintelor, aceasta  militarizare a societății, acest 
mesianism legat de un război sfânt pe care ruşii trebuie să-l 
ducă sunt inculcate societății de o armată de propagandişti 
foarte eficace si gras plătiți. Aceştia ocupă tot spațiul 
audiovizual oferit de principalele posturi de stat: Rossia 1, 
Pervii Kanal, NTV, RTR Planeta (pentru străinătate) şi câteva 
altele, mai putin importante. Pentru cei care nu le-au văzut 
emisiunile, e dificil de imaginat câtă ură fata de Occident, şi 
în particular fata de Ucraina, răspândesc. Urmárindu-le, ai 
impresia că ruşii care îl susțin pe Putin trăiesc într-o 
realitate paralelă. Câţiva dintre principalii propagandişti, 
care figurează pe listele cu sancțiuni internaționale, merită 
pomeniti. E vorba de Vladimir Soloviov, Dmitri Kiseliov, Olga 


Skabeeva şi Margarita Simonian, ca să nu-i amintim decât 
pe cei mai vizibili. Toti se remarcă prin avalanşa de minciuni 
pe care le proferează cu o agresivitate incredibilă şi cu o 
reală ştiinţă de a deforma realitatea şi de a acuza Ucraina si 
Occidentul de ceea ce fac ruşii înşişi, de pildă crimele de 
război comise de trupele ruseşti în Ucraina. Transformarea 
acestor jurnalişti, care altădată se numărau printre liberali 
şi susținătorii libertăţii de expresie, corespunde evoluției 
Rusiei putiniste. 

Vladimir Soloviov, care a trait în Statele Unite la 
începutul anilor '90 şi s-a distins ca om de afaceri, este 
acum o personalitate mediatică de prim-plan. Timpul lui de 
antenă variază între douăzeci si treizeci de ore pe 
săptămână. Este prezentatorul unei emisiuni difuzate 
aproape în fiecare zi, „O seară cu Vladimir Soloviov”, în 
cadrul căreia, încă din 2014, lansa apeluri pentru ocuparea 
Ucrainei şi lichidarea statului ucrainean, pentru o frontieră 
rusă care să treacă prin Lvov, precum şi pentru debarasarea 
de „fasciştii” si „naziştii” ucraineni, ceea ce ar însemna o 
lovitură grea pentru „stăpânii lor americani. Asa cum 
spunea în 2018: „Rusia oferă continuu lumii eliberarea de 
Răul etern! Rusia e cea care l-a oprit pe Napoleon, care a 
oprit invazia mongolă, care l-a oprit pe Carol XII al Suediei, 
care l-a oprit pe Hitler!” În 2019, amenință: „Ucraina a 
câştigat de fiecare dată când a fost unită cu Moscova. Dar n- 
a câştigat niciodată atunci când a încercat să se opună 
Rusiei. [..] De fiecare dată se termină la fel: nu poti 
subestima ursul [simbolul Rusiei]. [...] Noi stăm, ne gândim, 
dar, atunci când atacám, facem prápád!" 

Dmitri Kiseliov e croit pe un alt calapod. Jurnalist 
profesionist, era considerat, în anii '90, ca fiind 
prooccidental. Întorcând spatele propriului trecut, a devenit 
în prezent principala portavoce a Kremlinului. Nu pot 
reproduce aici tonul absolut bizar pe care acest necioplit 


vorbeşte despre Occident. El este cel care a afirmat că Rusia 
e capabilă să transforme Statele Unite în cenuşă radioactivă. 
Şi tot el este cel care şi-a exprimat regretul amar că Uniunea 
Sovietică a lui Gorbaciov a trădat Republica Democrată 
Germană şi pe şeful poliției secrete a acesteia, Mişa 
(Markus) Wolf. Si cel care a anunțat, cu mult înainte de 
războiul din 2022, că Ucraina nu mai există, că nu mai e 
decât o „țară virtuală”. Tot lui i se datorează această frază 
revelatoare: „Judecând după amploarea faptelor sale, Putin 
nu se compară, printre predecesorii lui din secolul XX, decât 
cu Stalin”. 

Îl voi mai cita pe cunoscutul scriitor Zahar Prilepin, care 
are câteva cărți publicate în Franţa şi care a luat în 2016 
arma în mână, pentru a lupta în Donbas alături de 
separatiști. Într-un interviu datat februarie 2017 şi publicat 
în săptămânalul Zvezda, a recunoscut că obiectivul 
războiului din Donbas era capturarea Kievului, deoarece 
„Kievul este un oraş rusesc. Un oraş rusesc ucrainean... 
Obiectivul nostru e întreaga Ucraină. Nici nu putem concepe 
un alt obiectiv”. 

lată cum războiul de azi a fost pregătit, ani de zile, de 
propaganda regimului putinist. În timp, tonul jurnalismului 
politic, fie că acesta se manifestă în jurnalele televizate, în 
emisiunile politice sau în talk-show-uri, devine din ce în ce 
mai agresiv, ca şi cum ne-am afla în preajma unui al treilea 
război mondial. lar în acest moment, tonul continuă să 
urce: toti cei care au preferat să plece în străinătate pentru 
că li se pare imposibil „să trăiască cu gustul de sânge în 
gurá"» — ca filozoful şi analistul politic Serghei Medvedev - 
sunt considerati trădători ai Patriei si renegati, fiindcă 
datoria oricărui cetățean onest este să-şi declare susținerea 
pentru tara sa si armata ei, care duce un „război drept”. De 
acum, nici o voce disidentă nu mai este posibilă: toate 
instituțiile mass-media independente au fost închise sau 


obligate să se refugieze în străinătate, iar ca să le consulti 
site-urile, trebuie să iti instalezi un VPN49. În epoca 
sovietică, posturile de radio occidentale erau bruiate... 

Dar cât timp îşi va continua poporul rus existența în 
acest palat plin de oglinzi deformate? În 2017, un cântec 
interpretat de un cor de copii la Kurganul lui Mamai®°, cel 
mai mare memorial al celui de-al Doilea Război Mondial din 
lume, aflat în centrul Volgogradului (fostul Stalingrad), s-a 
viralizat puternic pe Internet şi continuă să circule. Numele 
lui? „Unchiul Vova”. Exact cum numesc copiii ruşi adulții 
din cercul familial sau de prieteni: „unchi” sau „mătuşă”, 
plus diminutivul prenumelui. lar Vova este diminutivul lui 
Vladimir. Copii si adolescenti, băieți si fete, îmbrăcați in 
uniforme militare, depun într-un fel un jurământ de 
credință „unchiului Vova”, pentru care sunt gata să moară»: 


De pe mările din nord până jos, în sud, 

Din Insulele Kurile până pe malurile Balticii, totul e al 
nostru. 

Ne-ar plăcea să fie pace pe toate aceste pământuri, dar 
dacă comandantul-şef 

Ne cheamă pentru ultima luptă, unchiule Vova, suntem 
cu tine! 


49 Virtual Private Network, conexiune privată virtuală (securizată). 
Printre alte utilizări, poate asigura accesul la un site interzis pentru o 
anumită tara (clasă de IP-uri) transmițând cererile de pagini ale 
utilizatorului din acea țară de la o adresă (IP) neinterzisă. 


50 Monument ridicat în cinstea Bătăliei de la Stalingrad - care a marcat 
punctul de cotitură al celui de-al Doilea Război Mondial - pe unul dintre 
gorganele (dealurile) oraşului, unde au avut loc lupte sângeroase. 
Numele se referă la hanul tătar Mamai, despre care legenda spune că ar 
fi îngropat sub acel tumul. 


Oare o astfel de conştiinţă, otrăvită din fragedă copilărie, 
poate reveni la valori universale, la umanism? Nu putem să 
nu credem asta, dar trezirea riscă să fie lungă şi dureroasă. 


10. PUTIN, „RĂZBOAIELE HIBRIDE” ŞI 
DESTABILIZAREA OCCIDENTULUI 


de Nicolas Tenzer 


Războiul lui Putin contra principiilor pe care Occidentul e 
menit să le intruchipeze - libertate, drepturile omului şi 
statul de drept - a devenit în timp un război pe toate 
fronturile, iar în anumite tari, in mod special in Ucraina, un 
război total. Un război care a câştigat, în egală măsură, in 
amploare, fiindcă a cuprins în diverse grade toate 
continentele, şi în profunzime, fiindcă operează cu o paletă 
diversificată de instrumente, de la corupția sistemică la 
războiul propriu-zis, de la cyberatacuri la războiul 
informational:, de la atentatul de tip terorist la penetrarea 
mediilor de putere şi a cercurilor intelectuale, fără a mai 
vorbi de utilizarea armei energetice sau a foametei. Desigur, 
în acest război multiform putem decela practicile vechiului 
KGB, dar cu trei diferente — sau „ameliorări” - importante: 
pe de o parte, o amplificare a efectelor sale în contextul 
Internetului; pe de alta, o ideologie a distrugerii, cu 
siguranță mai putin vizibilă, dar mai intruzivă, care se 
înscrie în continuitatea ideologiei comuniste de anihilare a 
Occidentului democratic şi prosper; în fine, o importanță 
crescută a corupției, care înlocuieşte avantajos afinitätile 
ideologice în privința conexiunilor regimului în Occident. 


Sintagmele „războaie hibride” sau „ameninţări hibride” 
sunt adesea utilizate pentru a desemna caracterul 
pluridimensional al războiului pe care îl poartă Kremlinul. 
Termenul „hibrid” nu este in sine greşit, dar ar trebui 
utilizat cu precautii în privința a două riscuri simetrice. 
Primul este acela al neglijării războiului „cald”, care a ucis şi 
continuă să ucidă sute de mii de persoane. Al doilea risc 
constă în minimalizarea anumitor acte ale războiului lui 
Putin, mai ales a acțiunilor de influenţă, care ajung să nu 
mai fie considerate acte propriu-zise de război, ceea ce 
înseamnă că nu le mai percepem gravitatea. 

Nu trebuie, în plus, să pierdem din vedere cel mai 
important punct, rezultatul scontat de Kremlin. Acţiunile 
care nu pot fi circumscrise războiului deschis n-au, în 
ultimă instanță, alt obiectiv decât descurajarea oricăror 
răspunsuri ale democratiilor liberale in fata actelor de 
război. Acesta este scopul primar al propagandei, de la 
cumpărarea de agenţi de influență la ameninţări, acestea 
din urmă mai ales referitoare la o Apocalipsă nucleară. 
Putin a avut destul succes până în prezent: de 23 de ani, de 
la debutul primului conflict din Cecenia, a câştigat toate 
războaiele, în lipsa unui răspuns semnificativ al lumii libere. 
Cel puţin, până în 2022. 


Gramatica crimei 


Aceste conflicte pot fi cu greu considerate convenționale, 
chiar dacă au avut şi această dimensiune - inclusiv războiul 
de tranşee, aşa cum l-a numit Loup Bureau în filmul său 
Tranchees, despre războiul din Ucraina începând din 2014. 
Toate au avut ca element esențial teroarea in masă aplicată 
asupra populaţiei civile şi s-au tradus prin crime de război, 
investigate mai ales de Anna Politkovskaia, Natalia 


Estemirova, Stanislav Markelov si Boris Nemtov, toti 
asasinati. Caracterul sistematic si deliberat al acestor 
actiuni permite desemnarea drept crime contra umanitätii a 
acțiunilor săvârşite de regimul la care ne referim. 
Constatarea de mai sus se aplică şi Războiului din 
Georgia, chiar dacă la o scară mai mică, aşa cum a stabilit 
însăşi Curtea Internațională a Drepturilor Omului într-o 
hotărâre din 21 ianuarie 20215, chiar dacă acesteia nu i se 
recunoaşte o jurisdicție deplină asupra tuturor 
dimensiunilor agresiunii ruse din august 2008.: Caracterul 
sistematic al acestor crime a fost şi mai pronunțat în Siria, 
unde forțele lui Putin au asasinat mai multi civili sirieni 
decât ISIS, în acțiuni de susținere a regimului lui Bashar al- 
Assad si a Iranului.s Forțele ruseşti au vizat in mod 
sistematic şi deliberat spitalele, centrele de îngrijire, pieţele 
şi şcolile, într-o măsură mai mare decât forțele de asigurare 
a securităţii de felul Cästilor Albe5!. În Ucraina, încă din 
2014, dar într-o mai mare măsură din 2022, Rusia a vizat 
încă o dată civilii, clădirile de locuințe şi spitalele. 
Asasinarea civililor neinarmati a devenit o practică des 
întâlnită. Numai la Mariupol, se estimează că numărul 
morților - în urma acțiunilor directe sau a privării de 
îngrijiri, hrană şi apă - s-ar putea ridica la 50.000. În 
teritoriile ocupate din Donbas şi Crimeea şi chiar şi în 
regiunea Herson, disparitiile şi torturile sunt şi ele practici 
curente - mai ales în Crimeea, în rândurile minorităţii 
tătare, unde situația prezintă similitudini cu deportările 
masive din epoca lui Stalin. E cazul să adăugăm aici şi 


51 Apărarea Civilă Siriană, formațiune de voluntari, apărută în 2014 şi 
specializată în acțiuni umanitare, acuzată în mod repetat de terorism 
atât de regimul Bashar al-Assad, cât şi de Rusia. 


atrocitățile comise de milițiile private ale Grupului Wagner??, 
care de fapt sunt legate de statul rus, nu numai în Siria sau 
în mai multe zone ale Africii, ci şi, mai nou, în Ucraina. Şi să 
nu uităm de combatanții ceceni trimişi în teatrul 
evenimentelor de potentatul Ceceniei, Ramzan Kadirov. 
Acest pomelnic de crime: poate fi clasificat din punctul de 
vedere al jurisdicției în patru categorii: crime de război, 
crime contra umanității, genocid şi crime împotriva păcii. 
Fiecare dintre aceste încadrări juridice este imprescriptibilă, 
iar între ele nu există o ierarhizare formală, la fel cum nu 
există între pedepsele pentru ele. Dacă primele trei sunt sub 
jurisdicția Curţii Penale Internaţionale, pentru cea de-a 
patra este nevoie de crearea unui tribunal special. Crimele 
de război comise în toate țările menționate sunt considerate, 
din punct de vedere legal, crime împotriva umanităţii, în 
măsura în care poate fi determinat caracterul lor sistematic, 
care este indubitabil în Cecenia, în Siria si în Ucraina - în 
ultima, mai ales din 2022. Infractiunea de genocid, care 
obligă statele constatatoare la acţiuni de preventie, poate fi 
stabilită şi în prezența intenţiei de distrugere a unui grup 
anume - national, religios sau „etnic”. Deportarea copiilor si 
separarea acestora de părinţii lor sunt considerate de 
asemenea genocid de Articolul al II-lea al Convenţiei de 
prevenire şi combatere a genocidului din 9 decembrie 1948. 
Caracterizarea poate fi aplicată Rusiei lui Putin, care a 
„evacuat” - în realitate, a deportat pe teritoriul propriu - în 


52 Grup de mercenari, sau companie militară privată, condus de 
oligarhul pro-Putin Evgheni Prigojin, care a luptat de partea Rusiei în 
diferite locuri de pe glob şi este acuzat de crime de război. Fiindcă este 
alimentat cu tehnică de luptă de Ministerul rus al Apărării şi a folosit 
facilități ruse pentru instrucție, a fost numit „armata privată a lui 
Putin”. 


jur de două milioane de ucraineni, din care peste 300.000 
de minoris. 

În fine, crima împotriva păcii, aşa cum a fost definită de 
Tribunalul de la Nürnberg, poate fi cu siguranță constatată 
în Ucraina, în mod mai vădit din 2022. Această infracțiune 
le conţine pe toate celelalte şi permite incriminarea ca atare 
a conducătorilor ruşi, fără a mai fi nevoie de stabilirea unui 
lant de comandă precis, referitor la un aspect particular. Pe 
16 martie 2022, Curtea Internaţională de Justiţie i-a cerut 
Rusiei încetarea agresiunii, iar demersurile juridice, 
începute de Ucraina şi susținute de cea mai mare parte a 
țărilor occidentale, ar putea duce la incriminarea 
conducătorilor ruşi. Însă a constata existenţa acestor crime 
nu e suficient. Trebuie, de asemenea, să le clarificäm 
sensul. De fapt, crima este mesajul. Dar, trimitandu-ni-l, 
Putin se îndoia că liderii occidentali vor dori să-l înțeleagă. 

Acesta a încercat să demonstreze unui Occident calificat 
drept „laş”, ,efeminat" şi ,gay” cá e capabil să pună în 
aplicare o profeție autorealizată55. Paroxismul demonstrației 
a fost atins in Siria — cu siguranță mai mult decât în 
conflictul cecen, care a fost mai putin mediatizat, deoarece 
reţelele sociale nu erau atât de influente în epocă. În Siria, 
începând din toamna anului 2015, regimul rus a asasinat, 
în direct, zeci de mii de civili, dintre care foarte mulți copii. 
De altfel, Ministerul Apărării din Franța a recunoscut că 


58 Prophétie autorealisatrice, în franceză, self-fulfilling prophecy, in 
engleză. Credință care se confirmă tocmai ca urmare a predispozitiei 
persoanei respective de a presupune un anumit curs al evenimentelor. 
Un exemplu de aplicare în politică este invazia americană în Irak din 
2003, motivată prin acuzaţia de terorism. Deşi armele de distrugere în 
masă a căror existență a fost presupusă nu existau, al Doilea Război din 
Irak a alimentat activitățile unor organizaţii teroriste ca Al-Qaida, 
confirmând deci acuzaţia inițială. 


atacurile ruseşti vizau în proporție de peste 90% opozantii 
lui Bashar al-Assad si sub 10% teroristii ISIS. Iar liderii 
democratici nu au adus în discuţie aceste crime contra 
umanității şi de război. Şi-au permis chiar să-i ceară lui 
Putin să-l preseze pe Bashar al-Assad „să dea dovadă de 
retinere" - în condiţiile in care stăpânul de la Kremlin 
ordonase el însuşi săvârşirea celor mai grave crime. Au 
continuat să întrețină cu el relaţii aparent cordiale şi au 
refuzat să boicoteze Campionatul Mondial de Fotbal, 
organizat în 2018 în Rusia. 

Pe scurt, aceste crime, care constituie însăşi esența 
regimului, au fost excluse cu buná-stiintá din conştiinţa 
universală, iar asta a însemnat, pentru Putin, o încurajare 
de a continua pe direcţia în care pornise, supralicitând, 
lucru care s-a şi întâmplat în Ucraina. Indiferenta în fața 
crimei poate fi considerată, în consecință, primul act din 
victoria propagandei putiniste. 


Cyberatacuri, scurgeri de informaţii şi propagandă: 
exploatarea vulnerabilitatilor noastre 


Tactica regimului Putin este să profite de slăbiciunile 
Vestului, exploatându-le pe rând şi contând pe frica liderilor 
occidentali. Una dintre aceste slăbiciuni este situația 
asimetrică dată de faptul că Rusia pare să-şi permită orice, 
spre deosebire de Occident, care nu e capabil să-şi modifice 
premisele politice, mai puţin în cazurile când furnizează 
armament regimurilor dictatoriale. Cu toate acestea, fără a 
abdica de la principiile fundamentale, țările democratice 
puteau merge mult mai departe cu riposta - şi, mai ales, nu 
erau obligate să lase garda jos în fața masinatiilor 
Kremlinului. Am putea chiar estima că în anumite puncte, 
mai ales in ce priveşte lupta împotriva corupției, greu de 


definit legal, Occidentul mai degrabă a abdicat de la 
propriile valori, tolerând practici contrare legilor sale, în loc 
să le apere. 

Cyberatacurile lansate de Rusia sunt adevărate acte de 
război, la fel ca piratarea e-mailurilor şi a bazelor de date. 
Primele pot provoca daune mari în infrastructurile publice şi 
dezorganiza o întreagă tara. Cu ajutorul celorlalte, se poate 
porni o campanie publică ostilă împotriva personalităților 
politice. De altfel, Rusia nu ezită să se folosească de actele 
de piraterie comise de alții şi să se solidarizeze cu aceştia, 
aşa cum s-a întâmplat cu WikiLeaks». Scurgerile 
direcționate, dar mai ales dezinformarea care le însoţeşte, 
sunt astfel una dintre componentele constante ale atacurilor 
ruseşti asupra lumii libere. În termeni de conținut, ele 
vizează mai ales potentarea discursului conspirationist şi 
alimentarea sentimentului de ostilitate fata de „elite”. 
Expunând presupuse „practici rele” ale democratiilor, ele 
contribuie la sporirea confuziei între acestea şi dictaturi, 
mai ales cea a lui Putin. 

Granița dintre cyberatacuri şi propagandă este desigur 
permeabilă, ceea ce este tipic pentru acțiunile întreprinse de 
Kremlin. Atacurile cibernetice, care nu sunt specifice 
regimului rus, pot fi combătute prin mijloace tehnice 
perfecționate si popularizate in ţările democratice prin 
schimb de experiență, devenind o componentă de sine 
stătătoare în riposta NATO. În schimb, propaganda rezistă 
în mare parte cu succes contraofensivei occidentale, mai 
ales în accepțiunea ei mai rezonabilă si mai invaziva.» 
Această versiune împrumută o parte din trăsăturile 
strämoasei ei sovietice, dar este originală şi mult mai masivă 
de când şi-a abandonat trăsăturile ideologice. Are trei 
componente: destabilizare, confuzie şi minimalizare. 


Destabilizarea constituie prelungirea directă a acțiunilor 
regimului sovietic cunoscute sub numele de agitprop5. E 
vorba de crearea de tulburări şi agitaţie în țările 
democratice, amplificând discursul prin mişcări de protest, 
care, cel mai adesea, există deja, şi, în cazul în care există, 
manipularea lor. Ansamblul acestor strategii de manipulare 
ale Kremlinului a fost expus într-un raport foarte 
amănunțit». Cu ajutorul instituțiilor mass-media care 
depind direct de el, al rețelelor sociale, al e-mailului, al 
canalelor video online şi al propriilor colportori din Occident 
— complici sau „idioţi utili” -, regimul rus a putut astfel 
creşte audiența unor proteste foarte diverse, ca Occupy Wall 
Street din SUA, mişcarea de extremă dreaptă anti-imigranti 
Pegida din Germania sau Vestele Galbene din Franța. 
Operațiunile antioccidentale de destabilizare au fost bine 
documentate si în Africa. Rețelele Kremlinului mai pot fi 
detectate si în spatele mişcărilor antivaccin, contra 
măsurilor sanitare din timpul crizei COVID-19. Moscova a 
susținut pe scară largă, inclusiv financiar, anumite mişcări 
sau partide „antisistem”, mai ales de extremă dreaptă, din 
SUA şi Europa. Deşi o legătură directă nu poate fi stabilită 
uşor, regimul rus s-a putut sprijini şi pe ideologia tankie5 a 
extremei stângi, pe cat de promptă în vituperarea 


54 Termen sovietic, provenind de la Departamentul de Agitatie si 

Propagandă. Partea de agitație se referea la popularizarea ideologiei 
comuniste în afara partidului, iar cea de propagandă, la interiorul lui. 
Agitprop-ul folosea diferite mijloace de popularizare, printre care agit- 
trenurile, garnituri pavoazate propagandistic care transportau o 
tipografie, pentru producția şi distribuția de manifeste şi alte materiale 
de persuasiune. 
55 Denumire apărută în Marea Britanie după Primăvara de la Praga, 
când manifestatiile au fost reprimate de tancurile ruseşti. Se referă la 
justificarea sau negarea crimelor lui Lenin, Stalin, Pol Pot, Mao şi ale 
altor dictatori stalinişti. 


imperialismului american şi a Alianţei Nord-Atlantice, pe 
atât de indulgentă în privința imperialismului, a violării 
drepturilor omului şi a crimelor dictaturilor. 

Acest gen de  destabilizare vizează  delegitimarea 
regimurilor moderate, creând dificultăți de guvernare în 
țările democratice şi, în consecință, alimentând extremele, 
mai favorabile regimului rus. El duce şi la creşterea 
confuziei între aşa-numitele „dictaturi” din Vest — asta s-a 
văzut, mai ales, când tema „dictaturii sanitare” a fost 
introdusă in Franța, în timpul crizei COVID-19 - şi 
dictaturile propriu-zise. Obiectivul este, din nou, 
relativizarea propriilor crime. Putin a încercat să exploateze 
un raport critic asupra închisorilor franceze, în care 
condiţiile sunt într-adevăr deplorabile adesea, pentru a 
acoperi practicile incetátenite de tortură fizică şi psihologică 
din închisorile rusestis. Teoria conspirației, adesea nu 
lipsită de accente antisemite, se înscrie în aceeaşi logică, iar 
asta se poate vedea din numeroase exemple, de la Mişcarea 
Vestelor Galbene la protestele contra restricțiilor sanitare: 
se promovează un complot al „elitelor mondiale”, 
întruchipate, de exemplu, de marile companii farmaceutice, 
împotriva poporului. Utilizarea retoricii conspirationiste 
serveşte drept rampă de lansare pentru numeroase site-uri 
de réinformation®6, considerate de multi ca făcând parte din 
sfera de influență a Kremlinului. Aceste site-uri urmăresc să 
prezinte un adevăr alternativ la discursul instituțiilor mass- 
media mainstream şi utilizează îndoiala sistematică: (care 
nu are nici o legătură cu îndoiala metodică) fata de presa 


56 „Reinformare”, termen din limba franceză, apărut la sfârşitul anilor 
'90, care se referă la idei contrare realității unanim acceptate promovate 
în media tradiționale, în general de extremă dreaptă. Cf. în engleză 
alternative facts sau alternative truth („fapte alternative” şi „adevăr 
alternativ”), termeni care s-au răspândit în epoca Trump. 


tradițională, despre care se presupune că e controlată de 
„elita mondială”. Scopul e în acest caz şi de a împiedica 
publicul să mai creadă în ceva, de a-l face să părăsească 
terenul certitudinii, atât în privința faptelor, cât si a 
adevărurilor stabilite ştiinţific. Acesta este terenul pe care a 
putut fi sădită propaganda Kremlinului pe subiecte diverse 
ca „nazismul” din Ucraina, zborul MH17 doborât de o 
rachetă rusească Buk în iulie 2014, cu moartea a 298 de 
persoane, atacurile chimice din Siria sau otrăvirea lui 
Aleksei Navalnii. Ceea ce e numit de obicei whataboutism®?, 
o metodă de ripostă care constă în menționarea greşelilor 
comise de Occident atunci când cele făcute de Kremlin sunt 
aduse în prim-plan, contribuie la aceeaşi confuzie metodică, 
întreținută cu buna-stiinta. 

Adevăratul scop al propagandei, pe care nu trebuie să-l 
pierdem din vedere, nu este în mod obligatoriu obținerea 
adeziunii, ci minimalizarea importanţei şi semnificației 
crimelor. Prin asta, capacitatea de ripostă a liderilor şi 
opiniei publice este slăbită. Propagandistii ,rezonabili” 
continuă să pună Occidentul şi Rusia într-o relație de 
echivalență conflictuală si invocă sentimentul de 
.amenintare" pe care îl are Kremlinul - o percepţie adusă în 
discuţie cu scopuri de propaganda -, ,umilinta” pe care a 
suferit-o Moscova, care ar trebui să ne facă „să înțelegem” 
războaiele lui Putin şi să subliniem „proasta conduită” a 
Occidentului. La fel se întâmplă şi cu menţiunea „disputat” 
în privința Donbasului sau a Crimeii, ca şi cum dreptul 


57 În engleză, de la What about...? — in traducere liberă: „Dar ce părere 
aveţi de faptul cà...?" Tehnică de propagandă care constă în evitarea 
răspunsului la o acuzaţie şi riposta printr-o întrebare referitoare la un 
fapt, mai mult sau mai putin asemănător, din trecut, care poate fi 
imputat adversarului. Potrivit lingvistului Ben Zimmer, expresia a 
apărut în Marea Britaniei şi Irlanda, în anii '70. 


internațional n-ar conta deloc, sau cu aşa-numitele 
„interese” ruseşti, ca şi cum - a arătat-o deja foarte clar 
Raymond Aron referitor la Uniunea Sovietică” — acestea n-ar 
fi o însăilare specifică unui regim abuziv. Astfel, propaganda 
împuşcă doi iepuri dintr-un singur foc: pe de o parte, toate 
aceste naratiuni, care vizează prezentarea situației drept 
„complexă şi contradictorie”, cum se spunea în epoca 
sovietică, deturnează atenţia de la crime care nu se prescriu 
şi, în final, justifică războaiele ruseşti; pe de altă parte, ea 
consacră victoria ideologică a lui Putin, diminuând în 
cercurile de conducere şi de opinie importanța a două 
lucruri: normele din dreptul internaţional referitoare la 
respectarea granițelor şi considerentele umanitare, din 
acelaşi tip de legislație — atunci când acestea nu sunt 
considerate de-a dreptul caduce. 


Slăbirea NATO? 


NATO e un fel de obsesie fabricată de regimul Putin şi 
elementul central al unei părți din propaganda acestuia. 
Desigur, nu înseamnă că regimul de la Kremlin consideră 
Alianța Nord- Atlantică o „adevărată” amenințare, dar are tot 
interesul s-o prezinte ca atare, deşi, în realitate, există şi un 
istoric de colaborare. Cooperarea dintre Rusia şi NATO 
începe în 1994, cu Parteneriatul pentru Pace, şi este 
consacrată de actul fondator semnat de Boris Eltin pe 27 
mai 1997. La începutul primului mandat, în 2000, Vladimir 
Putin pare să adopte o atitudine cooperantă şi, pe 28 mai 
2002, se creează chiar un Consiliu Rusia-NATO, pe fondul 
luptei antiteroriste din Afganistan, trecând cu vederea 
crimele de război ruseşti din Cecenia. Existenţa acestuia va 
lua sfârşit după agresiunea Rusiei contra Georgiei din 2008, 
dar discursul de la München, din 10 februarie 2007, în care 


preşedintele rus se referă la extinderea NATO ca la o 
„provocare” este repede uitat. În consecință, cooperarea 
continuă până la agresiunea Rusiei împotriva Ucrainei din 
2014, ba chiar şi după această dată canalele de comunicație 
rămân deschise. 

Discursul rusesc se întemeiază pe trei ficțiuni. Prima este 
cea a unei promisiuni a NATO de a nu se extinde în țările 
Europei Centrale şi de Est, care ar fi fost făcută la începutul 
anilor '90. Însă nici un document oficial nu sprijină această 
teză. A doua este o presupusă incoltire a Rusiei de către 
NATO. Însă, dincolo de faptul că a încercat dintotdeauna, la 
fel ca Uniunea Europeană, să creeze o cale de cooperare cu 
Rusia, acesta a rămas o alianță defensivă, care nu amenință 
nici un stat neagresiv. lar a treia ficțiune este cea a unei 
amenințări pe care NATO o exercită prin intermediul 
Ucrainei, care a devenit şi unul dintre pretextele noii 
agresiuni din 2022. Asta, în situaţia în care la Summitul de 
la Bucureşti din 2008, Germania şi Franța au blocat exact 
foaia de parcurs a Kievului către alianță (aşa-numitul 
Membership Action Plan sau MAP), iar la vremea respectivă, 
Ucraina nu era decât o tara neutră, în virtutea 
Memorandumului de la Budapesta din 199458, violat de 
Rusia în 2014. 

În realitate, lucrurile stau exact invers față de imaginea 
prezentată de Kremlin. NATO a întins în repetate rânduri 


58 Memorandumul de la Budapesta în privința Amenintärilor de 
Securitate este un pachet de trei înțelegeri cvasiidentice semnate de 
Federaţia Rusă, Marea Britanie şi SUA, în care acestea se angajau să se 
abțină de la folosirea forței militare sau amenințări cu aceasta in 
privința Belarusului, Kazahstanului şi Ucrainei, în alte scopuri decât 
cele defensive. În contrapartidă, Belarusul, Kazahstanul şi Ucraina au 
renunțat la armamentul nuclear. Rusia a încălcat tratatul pentru prima 
oară prin anexarea Crimeii, în 2014. 


mâna Moscovei, iar o Rusie cooperantă şi democratică ar fi 
putut adera la acest tratat. Până recent, Organizația Nord- 
Atlantică a acceptat toate compromisurile posibile, chiar 
dincolo de limita rezonabilului: blocarea aderării Ucrainei şi 
a Georgiei în 2008, lipsa unei reacţii în 2014, chiar dacă 
documentele de analiză ale NATO identificau deja Rusia ca 
principala amenințare împotriva Europei, abtinerea de la o 
intervenţie directă după 24 februarie 2022, tocmai pe baza 
distinctiei între membri şi nonmembri (Ucraina). A fost 
nevoie de un nou război rusesc pentru ca Suedia şi Finlanda 
să se decidă să intre în NATO şi, din cauza acestuia, 
candidatura Ucrainei ar putea, sau mai degrabă chiar ar 
trebui, să fie reconsiderată în mod serios. Evenimentele au 
demonstrat că este imperios necesar. 


11. PUTIN ŞI OFENSIVA PERIFERICĂ 


de Nicolas Tenzer 


Dorința de a face jocurile lui Putin se manifesta la scară 
globală. Departe de a se limita la teritoriile fostei URSS, 
considerate „zone de influenţă” tradiționale, regimul rus vrea 
să semene destabilizarea, anarhia şi corupţia şi dincolo de 
ele. Acest impuls apare ca o prelungire a vechii politici 
externe a Uniunii Sovietice, de care însă se şi deosebeşte. 
Politica sovietică îşi dorea să convertească la dictaturi 
marxist-leniniste un număr cât mai mare de regimuri, în 
cadrul unei lupte globale contra sistemului capitalist şi 
liberal, cumpărându-şi în acelaşi timp consimțământul 
binevoitor al statelor presupus neutre. Sustinând mişcările 


comuniste peste tot în lume, spera să le pregătească venirea 
la putere, în cazurile în care acest demers era favorizat de 
caracterul brutal şi corupt al unor regimuri considerate 
favorabile Vestului. Acum însă, Putin îşi doreşte să aducă la 
putere sau să întărească regimurile ostile la adresa 
Occidentului, dar a dispărut orice fel de fundament ideologic 
— fie el şi ca pretext, precum în trecut. Bineînţeles, e vorba 
de combaterea principiilor pe care este fondată ordinea 
internațională liberală, dar acum scopul nu mai este 
înlocuirea cu o alta, nouă. E vorba, pur şi simplu, de 
distrugerea ei radicală: şi destabilizarea permanentă. 

În esenţă, față de vremurile Uniunii Sovietice, s-au 
schimbat trei lucruri. În primul rând, ideologia comunistă 
şi-a pierdut concomitent atractivitatea şi termenul de 
referință. Rusia actuală nu mai este un pol ideologic, aşa 
cum URSS putea măcar să pară in era Kominternului5?. 
Iluziile au dispărut chiar si în regimurile care se mai 
revendică vag de la comunism - bolivarismul venezuelean al 
lui Chávez şi Maduro, castrismul cubanez - sau preiau doar 
unele elemente din el, ca ideologia Partidului Baas - de 
altfel, nici foarte laic, nici foarte comunist -, preluată pe 
vremea lui Saddam Hussein în Irak, dar în prezent adoptată 
doar de Siria. Dacă în ziua de azi putem vorbi de similitudini 
ideologice, acestea se manifestă mai ales în privința 
diferitelor mişcări de extrema dreaptă naționalistă, 
antisemită, revizionista sau etnicista.2 Legătura acestor 
regimuri cu Rusia putinistă este mai degrabă creată de un 
pact de corupție: sau de un sindicat al crimei. 


59 (A treia) Internaţională Comunistă, care avea ca scop răspândirea 
mondială a comunismului prin revoluții violente. A activat între 1919 şi 
1943 ca atare şi s-a dizolvat după ce păstrase neutralitatea în timpul 
celui de-al Doilea Război Mondial, pe care îl considerase un război între 
puteri imperialiste, până la invadarea URSS. 


În prezent, mijloacele de influență ale regimului rus 
asupra unor tari de acest fel sunt mai restrânse decât pe 
vremea URSS, care putea să-şi afirme un fel de cvasiparitate 
strategică cu Statele Unite. Kremlinul nu deţine nici celule 
de susținere organizate la nivel local. Putin poate sprijini 
militar anumite regimuri, uneori în alianțe ad-hoc cu 
Beijingul, să organizeze operaţiuni de spoliere în unele 
locuri, dar nu poate impune alianțe durabile. În schimb, 
dispune de mijloace de propagandă mult mai invazive şi 
pernicioase, gratie tehnologiei informaţiei“. 

În fine, un alt factor care a contribuit în sens invers la 
actuala situație: Rusia lui Putin nu mai are de-a face cu un 
adversar la fel de decis cum au fost Statele Unite şi aliații lor 
pe vremea Războiului Rece. Moleşită multă vreme de 
presupozitia lipsei unui inamic, răspândită după căderea 
Zidului Berlinului, Alianța Nord-Atlantică a întors privirea în 
fata amenințării majore şi a crimelor regimului de la 
Kremlin. Diminuarea strategică şi economică a Rusiei a fost 
compensată de timorarea Occidentului. Moscova şi-a folosit 
mijloacele disponibile, create de altfel în disprețul bunăstării 
propriului popor, pentru a susține din toate puterile 
regimuri criminale, a lansa acțiuni de destabilizare şi a-şi 
oferi sprijinul decisiv în momentele cele mai propice 
mişcărilor care îi erau favorabile. Nu a mai fost vorba de a 
cuceri sau a aduce la ordine o tara, ca la Budapesta, în 
1956, sau Praga şi Varşovia, în 1968, ci de a face strictul 
necesar pentru a păstra la putere regimuri opuse 
Occidentului, pentru a menține câteva dintre vechile zone de 
influență sau pentru a sfida democratiile în zone în care nu 
mai existau speranțe de control. Astfel, Rusia lui Putin a 
impus imaginea unei puteri, chiar în lipsa unor adversari 
reali. 


Teritoriile incerte ale fostelor republici sovietice 


Cu excepţia Ucrainei, împotriva căreia regimul lui Putin a 
început un război de exterminare de natură genocidarä;, 
stăpânul de la Kremlin urmăreşte, cu mai mult sau mai 
putin succes, să aducă la supunere regimurile din fostul 
imperiu sovietic. Ca vechi kaghebist, nu şi-a ascuns 
niciodată supărarea față de dispariția URSS, pe care a 
descris-o drept „cea mai mare catastrofă geopolitică a 
secolului trecut”. Ceea ce urmăreşte este să împiedice toate 
aceste țări să-şi urmeze calea proprie. 

Cazul Belarusului este exemplul cel mai tragic. 
Recurgând în continuare la metodele brutale în interiorul 
țării, dictatorul Aleksandr Lukaşenko a încercat totodată, 
multă vreme, să păstreze o anumită distanță față de 
Moscova. Dorind să dea din timp în timp semnale sporadice 
de deschidere, a semnat Parteneriatul Estic al Uniunii 
Europene”, alături de Ucraina, Georgia, Moldova, Armenia şi 
Azerbaidjan. Chiar dacă nu era conceput de inițiatorii 
europeni ca o anticameră a Uniunii, acest parteneriat 
includea numeroase avantaje în materie de ajutoare 
economices. Era fondat pe speranța că țările menționate vor 
face progrese în direcția statului de drept, prin crearea de 
instituții şi demararea reformelor adecvate. Şi, o vreme, 
Lukaşenko nu s-a arătat deloc grăbit să răspundă 
propunerilor Kremlinului de fuziune a celor două state. 

În schimb, regimul Lukaşenko a devenit tot mai represiv 
şi a împiedicat mai multi candidati să ia parte la alegerile 
prezidenţiale din august 2020, aşa că bielorusii au organizat 
o serie de proteste paşnice în favoarea libertății. Mai multi 
lideri sunt însă arestați şi primesc pedepse grele cu 
închisoarea. Principala opozantă, Svetlana Tihanovskaia, 
după toate aparențele preşedintele ales de fapt, dar şi alte 
personalități din opoziție sunt obligate să fugă în exil. Apoi, 


când represiunea se intensifică, făcând mai multe victime şi 
ducând la arestarea a circa 1.300 de opozanți politici, forțele 
speciale ruse vin în sprijinul regimului şi contribuie din plin 
la acțiunile de reprimare puse la cale de KGB-ul bielorus». 
Fapt nu mai puţin semnificativ, într-o epocă în care toate 
instituțiile mass-media încă libere sunt închise forțat şi 
liderii acestora care nu aleg calea exilului sunt bägati la 
închisoare, canalul Russia Today (RT) îşi trimite mai multi 
angajaţi să gestioneze televiziunea de stat bielorusă". 

În acest context de represiune pe toate planurile, opinia 
mondială e şocată de o deturnare de avion ordonată de 
serviciile regimului, fără îndoială cu ajutorul celor de la 
Kremlin. Pe 23 mai 2021, zborul Ryanair care face 
conexiunea între Atena şi Vilnius e forțat de un avion de 
vânătoare bielorus să îşi schimbe cursul şi să aterizeze la 
Minsk, unde bloggerul de opoziție Roman Protasevici şi 
partenera lui, Sofia Sapega, sunt arestați. Câteva zile mai 
târziu, fără să pară că a fost torturat, acesta apare la 
televiziunea bielorusă şi face o confesiune forțată. Ca 
urmare, spațiul aerian al Uniunii Europene este închis 
pentru zborurile bieloruse, iar sancțiunile economice 
împotriva personalităților regimului de la Minsk sunt 
întărite. Acest act de piraterie aeriană, sinonim cu o răpire 
de stat, a demonstrat, în esenţă, că regimul Lukaşenko nu 
se dă înapoi de la nimic. 

Înainte de declanşarea noii invazii ruse în Ucraina pe 24 
februarie 2022, Belarusul a participat la manevre comune 
cu Rusia, iar numeroşi soldați ruşi au rămas pe teritoriul 
lui. De la începutul atacurilor masive contra Ucrainei, 
Lukaşenko s-a făcut ecoul propagandei Kremlinului şi a luat 
măsuri pentru condamnarea cetățenilor Belarusului care îşi 
manifestau opoziția la război sau, spre deosebire de Rusia, l- 
au numit ca atare. Mai multe rachete trase asupra Ucrainei 
au plecat din Belarus şi, se pare, numai opoziția unei părți a 


comandamentului militar,  nepregătirea trupelor şi 
operațiunile de sabotaj - mai ales asupra trenurilor care 
transportau trupe şi tancuri ruseşti pe front - l-au 
împiedicat, până în prezent, pe Lukaşenko să-şi antreneze 
cu totul tara in conflict. 

Presedintele bielorus stie foarte bine cá, in cazul in care 
Putin cade, urmeazá si el si cá victoria Ucrainei l-ar pune 
intr-o situatie foarte proastá. Ambele cazuri ar reduce la 
zero asistenta militará si de securitate pe care Moscova o 
asigură Minskului. Si, in mod analog, dar contrar, opoziția 
bielorusă compară azi pe fata eliberarea Belarusului de 
tiranie cu eliberarea Ucrainei de sub jugul Moscovei, după 
ce într-o primă fază a evitat cu grijă să confere o tentă sau o 
componentă internațională revoluției democratice interne. În 
mod asemănător, cum ar fi putut aminti de Piaţa Maidan 
prin asumarea unor valori europene, a avut grijă să evite 
referintele la o cale care ar conduce-o spre Uniunea 
Europeană. De la oficializarea candidaturii pentru admiterea 
în UE a Ucrainei şi Moldovei, se pregăteşte cu siguranță de 
asta, dar numai pentru momentul când tara va deveni liberă 
şi democratică. La fel ca poporul ucrainean, cel bielorus şi- 
ar putea cuceri atunci legitimitatea europeană în mai putin 
de doi ani. 

În afara Belarusului, Putin mai amenință integritatea 
teritorială a Moldovei, provincie românească invadată, 
anexată si sovietizatä de Stalin in virtutea Pactului 
Ribbentrop-Molotov din 23 august 1939 (si a protocoalelor 
secrete ale acestuia), ale cărei elite au fost deportate. 
Moldova şi-a recucerit independenţa în 1991, dar imediat, în 
1992, a trebuit să se confrunte cu existența unei „republici 
moldoveneşti nistrene”, numită Transnistria, şi ea o 
rămăşiţă a Uniunii Sovietice, care s-a desprins de Moldova 
cu ajutorul armatei ruse.» Drapelul acestui stat separatist 
cuprinde şi astăzi secera şi ciocanul. Transnistria nu 


beneficiază de nici un fel de recunoaştere internațională şi 
rămâne o zonă de conflict, adesea neglijată, în centrul 
Europei. Ocupatà de aproximativ 1.700 de soldati ruşi, 
aceasta constituie un punct de plecare pentru scopurile 
belicoase ale lui Putin, care poate susține oricând existența 
unor „provocări antiruseşti”. Alegerea, în Moldova, pe 15 
noiembrie 2020, a unei preşedinte proeuropene, Maia 
Sandu, care l-a învins de departe pe preşedintele pro- 
Kremlin în funcţie, Igor Dodon, a fost confirmată ca tendință 
de alegerile legislative din iulie 2021, câştigate de partide 
proeuropene. Schimbarea politica transantä a fost 
consfintita extern prin dobândirea statutului de tara 
candidata la Uniunea Europeana. Acest nou cui plantat in 
coşciugul fostei Uniuni Sovietice arată voința de emancipare 
liberală a fostei „zone de influență” ruseşti, pe care Putin 
continuă s-o revendice. O victorie a Moscovei în Ucraina — 
sau o situație de conflict îngheţat, care ar fi echivalentă - nu 
ar putea decât să atâte Kremlinul la acțiuni de destabilizare 
a Moldovei, profitând de trupele cu baza în provinciile 
ocupate ale acesteia.:: Şi pe dos, o victorie a Ucrainei si 
aliaților ar aduce mai aproape de o soluție conflictul 
înghețat referitor la Transnistria. 

Dintre cele trei foste republici sovietice din Caucaz, 
Georgia este cea în care situația este considerată de regulă 
cea mai dramatică, ca urmare a cuceririi a 20% din 
teritoriul acesteia de către trupele ruseşti. Totuşi, la o 
comparaţie a numărului de victime, Armenia are cel mai 
mare număr de morti, chiar dacă asta pare a se datora, în 
principal, Azerbaidjanului vecin, şi nu Rusiei. Situaţia 
exprimă paradoxul celor două tari, în acelaşi timp vechi 
duşmani şi membri ai imperiului sovietic de altădată: o 
moştenire comună insuportabilă şi instrumentalizarea unui 
conflict dezghetat în 1991 şi, mai ales, după sosirea lui 
Putin la preşedinţie. 


Spre deosebire de Armenia, Azerbaidjanul nu se află sub 
dominație rusească şi este capabil să caute alte alianțe 
decât cu Moscova. Regimul de la Baku, care a moştenit de la 
sovietici procedeele de reprimare a oricărei voci disidente: si 
o politică de influenţă foarte activă în Occident», a copiat 
partial regimul Putin, în materie de corupţie internă şi 
externă. Relațiile strânse cu Ankara şi legăturile militare 
solide cu Israelul, relativa tăcere a Statelor Unite şi a 
Uniunii Europene în legătură cu încălcările drepturilor 
fundamentale ale omului de către regimul lui Ilham Aliyev — 
parţial, în contrapartidă cu produsele din hidrocarburi pe 
care tara le poate oferi în locul Rusiei - ar putea situa uşor 
Azerbaidjanul în tabăra occidentală, dar situaţia nu e atât 
de simplă. Clanul Aliyev ştie, de fapt, că nu se poate 
menține la putere decât cu condiția ca Rusia să-l accepte şi 
să considere că îi serveşte interesele. De altfel, Putin a putut 
determina încetarea conflictului din Nagorno-Karabah exact 
atunci când a dorit, deşi forțele azere dispuneau de tot 
potenţialul necesar pentru a continua luptele. E rezonabil să 
ne închipuim că Azerbaidjanul nu a atacat Armenia fiindcă 
beneficia de un nihil obstat® de la Kremlin. În fine, războiul 
din toamna anului 2020 a avut doi câştigători principali”: 
Rusia şi Azerbaidjanul şi, în subsidiar, Turcia. Şi, de 
asemenea, doi perdanti: Armenia şi Occidentul, ultimul — 
din vina proprie. 

De fapt, Erevanul intră, pe zi ce trece, sub tutela 
Moscovei. Timp de multă vreme, Armenia a încercat să 
navigheze între vechea putere colonială rusă, sinonimă cu 
dominarea şi aservirea, şi Occident, cu promisiunile de 
libertate, emancipare şi prosperitate ale acestuia. Dar aliații 


60 „Nimic nu se opune” (lat), echivalentul unei vize de cenzură în 

occidentali au părăsit-o în mare măsură, cu mult înaintea 
ultimului război, şi nu s-au grăbit deloc să îşi definească o 
strategie în privința Armeniei. Parteneriatul estic nu a 
conectat această țară în mod real cu Europa, în termeni 
economici, şi cu atât mai puţin în termeni strategici. 
Războiul din 2020 a întărit prezența trupelor ruseşti pe 
pământ armean, într-un moment în care serviciile ruseşti 
controlau deja frontierele țării. Acordul de încetare a focului 
din 10 noiembrie 2020 autorizează 1.910 soldați ruşi să 
stationeze în regiunea Nagorno-Karabah, plasată de facto 
sub control rusesc. Una dintre scenele cele mai relevante 
simbolic, în ceea ce priveşte dominaţia rusească, a avut loc 
la începutul lui ianuarie 2022, când prim-ministrul armean, 
Nikol Pasinian, a fost obligat să anunţe el însuşi trimiterea 
de trupe, sub egida Organizaţiei Tratatului de Securitate 
Colectivă (OTSC)s, pentru reprimarea manifestantilor in 
Kazahstan. Sperantele aduse de Revoluţia de Catifea din 
2018 deveniseră o amintire îndepărtată. 

Provinciile din Asia Centrală, şi ea parte pe vremuri din 
imperiul sovietic, sunt în mare parte sub dominația 
Moscovei, dar diferențele dintre ele sunt simtitoare. Dacă 
Turkmenistanul pare transpunerea reuşită a Coreei de Nord 
în regiune, alte tari, deşi autoritare şi adesea ultrarepresive, 
au înțeles că trebuie să păstreze o anumită distanță fata de 
Kremlin şi s-au abținut la votul de la Organizația Naţiunilor 
Unite din martie 2022, care a condamnat agresiunea 
rusească împotriva Ucrainei, sau nu au participat la el. 
Totuşi, acestea nu pot scăpa total, deocamdată, de tutela 
Rusiei. Mai exact, desi mare beneficiar al intervenției ruse în 
Kazahstan, noul om forte al țării, Kassim-Jomart Tokaev, nu 
ezită să se distanteze public de aceasta. A susținut politica 
de sancțiuni contra Rusiei, a autorizat mitinguri anti-război, 
îşi păstrează relaţiile strânse cu Kievul şi nu a recunoscut 
pseudorepublicile Doneţk şi Luhansk». Poziţiile adoptate par 


să-i asigure un anume grad de considerație în rândul 
populației, după reprimarea protestelor din ianuarie 2022. 
Totuşi, nu e clar dacă Rusia are într-adevăr capacitatea de a 
riposta ferm la tendința de autonomie sporită a 
Kazahstanului. Această tara a înţeles că ambițiile de putere 
pe care le nutreşte depind şi de alte alianțe şi de capacitatea 
sporită de a atrage investitori mai putin dornici de a se 
întoarce cu fața către Moscova. 

Celelalte tari din regiune, mai ales  Kirgizstanul, 
Uzbekistanul si Tadjikistanul, rămân dictaturi represive — 
prima, după o experiență democratică de scurtă durată - şi 
e greu de conceput că şi-ar putea căuta aliați în tabăra 
occidentală. lar războiul din Ucraina le-a arătat că pe 
regimul de la Kremlin nu se poate conta, nici în materie de 
securitate, nici pe plan economic. Nu-şi mai doresc ca 
dependența economică de Moscova să le aducă un gen de 
precaritate care n-ar putea decât spori nemulțumirea 
populaţiei, deja suficient de apăsată şi reprimată. O 
înfrângere tranşantă a lui Putin în Ucraina ar urma să le 
pună in fata unor alternative delicate, dar cu siguranţă nu 
legate de vechea putere colonială. Războiul n-a făcut decât 
să precipite această evoluție logică. 


Rebalcanizarea Balcanilor 


Fosta Iugoslavie a lui Tito a însemnat pentru URSS 
zădărnicirea propriului vis imperial. Destrămarea ei, după 
războaiele pierdute de Slobodan Miloşevici», a fost o veste 
proastă pentru o Moscová care vedea cu siguranță in 
criminalul sârb de război un aliat mai de nădejde decât 
Josip Broz. Integrarea, în parte realizată în Slovenia şi 
Croatia, in parte anunțată în celelalte tari, a regiunii în 
Uniunea Europeană - şi în unele cazuri, şi în NATO -, deci 


în tabăra occidentală, este percepută de Putin ca o limitare 
definitivă a proiectelor sale imperiale. În lipsa reunificării, 
pacificarea Balcanilor Occidentali sub steagul libertăţii 
europene este un proiect care contravine intentiilor acestuia. 

Încercând să păstreze controlul unei parti a regiunii, 
Rusia beneficiază de un aliat de nădejde: Serbia, cea mai 
mare tara din zonă.» Sperantele liberalilor sârbi într-o 
evoluție mai aproape de orbita europeană au dispărut odată 
cu apariția în fruntea guvernului, în 2014, şi apoi a 
republicii, in 2017, a lui Aleksandar Vučić. Fost 
ultranationalist, acesta a renunțat desigur la o parte din 
ideile extreme, şi chiar s-a pronunţat oficial pentru evoluția 
țării într-o direcție europeană, după ce aceasta a primit, în 
2012, statutul de tara candidată. Şi totuşi, discursul lui 
actual e plin de reminiscente: Vučić refuză să condamne 
crimele lui Miloşevici şi pe nationalistii sârbi din Bosnia; 
foloseşte în mod repetat o retorică anti-atlantistă, in 
contextul bombardamentelor NATO din 1999, care au 
determinat sfârşitul războiului; are un discurs premeditat 
incendiar în problema Bosniei şi mai ales a Kosovoului, a 
cărui independență nu este acceptată de Belgrad - subiect 
adesea utilizat de Moscova şi propagandiştii săi din Europa 
pentru a încerca să legitimeze, printr-un efect de falsă 
simetrie, războiul Rusiei contra Ucrainei. În fine, în ciuda 
unei retorici încâlcite, preşedintele sârb susține de facto 
regimul de la Kremlin, fără mai vorbim de faptul că nu se 
grăbeşte deloc să lupte contra corupției si a grupărilor 
mafiote». În mai 2021, Belgradul şi Moscova, cosemnatari ai 
unui tratat de securitate, au participat de asemenea la 
exerciții militare comune. În plus, Serbia face parte, 
împreună cu Rusia si China comunistă, dintre țările care 
vând armament juntei militare din Birmania. Serviciile de 
informaţii ale celor două tari intretin legături strânse, iar 
serviciile ruse beneficiază, din 2016, de o bază în Serbia. 


Deşi pe vremuri nu era membră a Pactului de la Varşovia, 
aceasta beneficiază de statutul de observator în OTSC. În 
acelaşi timp, este dependentă de gazul rusesc. În fine, nu a 
condamnat oficial agresiunea împotriva Ucrainei şi refuză să 
sanctioneze Moscova, menținând in acelaşi timp o 
neutralitate de fațadă.» Şi un alt fapt notabil: Patriarhia de 
la Moscova susține pe scară largă Biserica Ortodoxă Sârbă, 
care n-o recunoaşte pe cea a Ucrainei. Este aceeaşi Biserică 
Ortodoxă Sârbă care a susținut politica lui Miloşevici şi i-a 
binecuvântat armata înainte ca aceasta să săvârşească 
masacre şi care este folosită ca instrument de destabilizare a 
regiunii, spre profitul Moscovei. Tot ea a fost foarte activă în 
mişcările de protest din Muntenegru,» a cărui intrare in 
NATO, in 2017, a infuriat Moscova. Tentativa de loviturá de 
stat din aceasta tara, sprijinită de membrii opoziției proruse, 
care a avut loc pe 16 octombrie 2016, în ziua alegerilor 
legislative, a fost de altfel pusă în mod repetat pe seama 
Rusiei. 

Dar situaţia cea mai tensionată se înregistrează în Bosnia 
şi Herțegovina. Conducătorul entității administrative slave, 
Republica Srpska, Milorad Dodik, e aliat declarat al Rusiei şi 
a împins Banja Luka înspre secesiune, care a şi fost votată 
de Parlament într-o rezoluție neobligatorie. Atât Belgradul, 
cât şi Moscova favorizează din plin această tendinţă, fiindcă 
proiectul unei Serbii Mari (Velika Srbija) are o puternică 
rezonanță comună cu cel al Rusiei Mari. E vorba, de 
asemenea, de împiedicarea Bosniei şi Herțegovinei de a-şi 
îndeplini dorința deja exprimată de a adera la NATO şi, în 
cele din urmă, la Uniunea Europeană. O secesiune a 
Republicii Srpska» nu numai că ar contraveni Acordurilor 
de la Dayton din 1995, dar ar putea anunța si o 
rebalcanizare a Balcanilor, obiectiv tactic constant al 
Kremlinului. 


Frontul crimelor contra libertăţii şi drepturilor omului 


Ambitia lui Putin nu se limitează numai la ariile tradiționale 
ale fostului imperiu sovietic, ci pare globală. Însă nu stă sub 
semnul cuceririi — imposibile, pentru o putere săracă -, ci 
sub cel al distrugerii oricărei ordini decente şi, ca s-o 
spunem drept, al crimei. Nicăieri altundeva aceasta 
conspirație a crimei n-a fost mai vizibilă decât în Siria, unde 
Kremlinul, cot la cot cu Iranul, a susținut regimul lui 
Bashar al-Assad în acţiunea de asasinare în masă a 
locuitorilor țării. Refuzul democratiilor de a pune capăt 
acestui regim în 2001 şi Rusiei începând din toamna lui 
2015 - si în particular, de a denunța in mod specific 
crimele contra umanităţii făptuite de trupele ruseşti, care au 
experimentat noi arme” în această tara - a fost interpretat 
de Putin ca un semnal că îşi poate continua operațiunile în 
mod asemănător. În acelaşi timp, acesta a instrumentalizat 
fluxul de refugiați sirieni către Europa - chiar dacă Turcia si 
Iordania au absorbit cel mai mare număr -, întărind, 
bineînțeles cu ajutorul teoreticienilor conspirației, partidele 
de extremă dreaptă anti-migranti din Europa. 

În Libia, Moscova sustine revolta mareșalului Khalifa 
Haftar contra puterii legitime, sperând să prelungească 
haosul în care se află în acest moment țara. Ea şi-a păstrat 
de altfel bunele relații cu vechii clienti ai URSS guvernati de 
regimuri militare, ca Algeria, cu care organizează manevre 
comune, sau cu Egiptul lui Abdel Fattah al-Sissi. În Africa, 
unde propaganda rusească s-a extins la scară mare, 
Kremlinul sustine regimurile antioccidentale - in Republica 
Centrafricană - sau puciste - in Mali -, întărindu-şi in 
acelasi timp controlul asupra altor tári de pe continent. La 
fel se întâmplă si cu regimurile dictatoriale si represive de la 
Havana si Caracas. În fine, Putin n-a avut nici o ezitare să 


susțină reprimarea sângeroasă a protestelor din Birmania 
sub junta militară. 

În mai multe tari, dincolo de intervenţia directă a forțelor 
armate clasice si a serviciilor de informaţii militare, 
Kremlinul face apel la miliția privată Wagner, foarte 
apropiată de regim, al cărei patron oficios este din 2015 
Evgheni Prigojin, fost mafiot din Sankt-Petersburg, 
supranumit „şeful de sală al lui Putin”, din cauza unor 
contracte consistente din sectorul alimentaţiei, al căror 
beneficiar este în special armata, pe care le-a obținut de la 
prietenul lui. Acest grup, care operează cu o brutalitate 
fățişă, a fost reperat in peste douăzeci de tari, din Siria in 
Mali, din Venezuela în Republica Centrafricană, din 
Mozambic în Libia şi din Sudan în Belarus. Membrii miliției 
au la activ execuţii sumare, violuri, tortură si jaf» in multe 
dintre ţările în care au intervenit şi nu respectă nici un cod 
deontologic — încă mai putin decât armata rusă, daca se 
poate spune asa, date fiind crimele contra umanității si 
crimele de război pe care aceasta le-a comis în Siria şi 
Ucraina. Negările repetate ale lui Vladimir Putin în privința 
legăturii directe a grupului cu statul rus sunt cu atât mai 
puţin credibile cu cât, începând cu noua invazie în Ucraina 
din 2022, acesta şi-a recrutat membri din închisorile ruseşti 
si din unele tari din Asia Centrală, promitandu-le chiar celor 
care se înrolează că vor obține cetățenia rusă. Grupul 
Wagner beneficiază şi de tabere de instrucţie în bazele 
militare ruseşti şi de avioane de vânătoare. Primul lor şef, 
Dmitri Utkin, care a făcut ravagii în Ucraina, începând din 
2014, este cunoscut pentru afinitätile neonaziste şi pentru 
intrarea pe care o are la Kremlin,» în timp ce mai multi 
combatanți membri ai grupului poartă tatuaje care le arată 
clar simpatiile. 


Tabloul de ansamblu al activităților de destabilizare şi al 
crimelor regimului Putin nu poate fi înțeles pur şi simplu în 
termeni de putere imperială sau imperialism. Fără îndoială, 
fostul agent KGB încearcă să recâştige zonele de influență 
pierdute odată cu căderea URSS şi să realizeze înfeudarea a 
numeroase tari, pentru a readuce lucrurile într-un punct in 
care se aflau înainte de 1991. Dar am greşi dacă am vedea 
în acțiunile lui Putin doar asta. Ceea ce încearcă el să 
obțină, ca fost mafiot din Sankt-Petersburg, este extinderea 
domeniului crimei. Spune râzând că vrea să creeze un 
control durabil sau un „Reich de o mie de ani”; voința lui 
este de altfel de a arăta că, în răspărul tentativelor lumii 
civilizate de a crea o lume pe cât posibil reglementată de 
dreptul internaţional şi de respectul față de persoana 
umană, poate, fără impedimente majore, să transforme 
lumea într-o domnie a arbitrarului, în care totul este posibil 
şi, în consecință, permis. Astfel, se găseşte în fruntea unui 
regim în întregime şi in mod esențial criminal, care nu mai e 
nici măcar susținut de ficțiunea unei lumi mai bune, asupra 
căreia să domnească proletariatul. Desigur, se poate servi de 
ura față de Occident pe care o nutresc diferiți dictatori care 
văd în acesta o oprelişte pentru fărădelegile lor. Dar 
proiectul lui Putin merge şi dincolo de distrugerea lumii 
libere. Este unul al domniei absolute a crimei. Este timpul 
să înțelegem acest lucru şi să-l oprim. O înfrângere totală şi 
radicală a lui Putin în războiul lui contra Ucrainei ar putea, 
eventual, determina anumite tari care nu depind încă total 
de Moscova să parieze pe un aliat mai bun. 


12. PUTIN ŞI OBSESIA UCRAINEANĂ 


de Mikola Riabciuk şi Irina Dmitricina 


Indiferent de finalul războiului ruso-ucrainean aflat în curs, 
imaginea şi locul pe care Vladimir Putin le va avea în istorie 
vor fi determinate fără îndoială de acest eveniment cardinal 
- asa cum cele ale lui Lenin sunt inextricabil legate de 
revoluția bolşevică, cele ale lui Stalin, de Marea Teroare si 
de Gulag, iar cele ale lui Hitler, de nazism si Holocaust. Ca 
un adevárat revolutionar, Putin si-a creat propria viziune 
utopică asupra realităţii, dar a folosit si cele mai brutale 
mijloace pentru a adapta realitatea acestei viziuni perverse. 


A numi un genocid 


În cele cinci luni care au urmat după atacul neprovocat al 
stăpânului de la Kremlin contra unui vecin pacific, armata 
rusă ar fi pierdut 40.000 de soldati, adică de două ori mai 
mult decât în cei nouă ani ai războiului din Afganistan.: 
Economia ţării s-a contractat, sub efectul sancţiunilor 
internationale, pana la nivelul anilor 2000. Slabele 
rudimente de democraţie din Rusia au primit lovitura de 
gratie cu închiderea ultimelor mijloace de informare şi 
organizații neguvernamentale independente, iar în Codul 
Penal au fost introduse pedepse draconice cu închisoarea 
pentru orice tip de disidenta. Autocratia consolidată de 
Putin s-a metamorfozat in totalitarism în toată puterea 
cuvântului, având ca ideologie obligatorie un patriotism 
şovin si belicos.: Războiul a facut din preşedintele rus un 
paria internațional, neacceptat în lumea civilizată, lucru 
care ar fi trebuit să se întâmple mai devreme. 

Pierderile ucrainenilor sunt mai ridicate, deoarece 
războiul se petrece exclusiv pe teritoriul lor: mai multe mii 
de civili - din care cel putin patru sute de copii - au fost 
ucişi în urma bombardamentelor nediferentiate şi a tirurilor 
cu rachete, şapte milioane de refugiați au fugit în străinătate 


şi alte şase milioane s-au mutat în interiorul țării — în total, 
în jur de o treime din populaţie a trebuit să-şi părăsească 
domiciliul. În infrastructura civilă au avut loc distrugeri 
enorme: şcoli si spitale, drumuri, poduri, uzine şi 
antrepozite, centre comerciale şi imobile de locuințe. După o 
înfrângere zdrobitoare la Kiev, trupele ruseşti au adoptat 
tactica pământului pârjolit, răzând de pe fata pământului 
oraşe şi sate întregi, în sud-estul Ucrainei. 

În plus, s-au dedat la răpirea, torturarea şi masacrarea 
civililor, la violuri şi jaf, adunând locuitorii în „tabere de 
filtrare”: şi trimițând cu forța un număr dintre ei, inclusiv 
copii, în regiuni îndepărtate ale Rusiei. Toate acestea au 
suscitat o nelinişte uşor de înțeles din partea comunităţii 
internationale, chiar dincolo de sfera apărătorilor obişnuiţi 
ai drepturilor omului, generând acuzaţii, documentate şi 
fundamentate juridic, de crime de război, de crime contra 
umanităţii şi de genocid. În timp ce sute de presupuse crime 
de război constituie obiectul anchetelor realizate de 
procurorii ucraineni în cooperare cu colegii lor 
internaționali,” liderii politici şi jurnaliştii se angajează din 
ce în ce mai mult într-o dezbatere care încearcă să 
determine dacă această teribilă grămadă de încălcări 
repetate ale legii are şi o calitate specifică: oare 
nenumăratele atrocități comise de trupele ruseşti ca urmare 
a intenției declarate a conducătorilor de la Kremlin de a 
„dezucrainiza” Ucraina pot fi calificate drept genocid? 

Renumitul avocat britanic Phillipe Sands - autorul 
Întoarcerii la Lemberg: — afirmă că infracţiunea numită 
genocid este foarte dificil sau chiar imposibil de probat, în 
măsura in care necesită probarea unei intenții care, ca 
regulă generală, nu este explicit exprimată de autori. In cea 
mai mare parte a cazurilor, desemnarea - sau nu - a 
atrocităților în masă drept genocid este, prin urmare, o 
chestiune de voință politică. Convenţia Naţiunilor Unite 


pentru Prevenirea şi Reprimarea Crimei de Genocid (UNCG) 
din 1948, creată sub autoritatea marelui jurist polonez 
Raphael Lemkin, inventatorul termenului de „genocid”, în 
1944, nu numai că obliga statele membre să prevină astfel 
de crime şi să-i pedepsească pe autorii lor, dar califică, în 
plus, asemenea fapte ca fiind ,internationale", ceea ce da 
comunității internationale un mandat de intervenție, adică 
de „a întreprinde o acțiune colectivă, în timp util şi în 
manieră decisivă, prin intermediul Consiliului de Securitate 
[...] în cazurile în care mijloacele paşnice sunt neadecvate 
sau autorităţile naţionale încalcă în mod manifest obligația 
de a-şi proteja populaţia de genocid, de crimele de război, de 
purificare etnică si de crimele contra umanității”. Or 
membrii permanenti ai Consiliului de Securitate®! pot face 
uz de dreptul de veto față de orice decizie şi, în practică, 
asta face imposibilă orice „acţiune colectivă” mandatată de 
ONU contra respectivilor sau a statelor lor cliente. 
Documentul are, prin urmare, o încărcătură mai degrabă 
simbolică, fiindcă delegitimeazä genocidul si, în unele 
cazuri, facilitează anchetarea şi pedepsirea crimelor de 
război. 

Philippe Sands, care, împreună cu un grup de avocați 
internațional, oferă consultanță guvernului ucrainean în 
materie de crime de război ruseşti, estimează că acesta ar 
trebui să se concentreze pe crima de agresiune, fiindcă 
aceasta este foarte clară, iar caracterul ilegal al acțiunilor 
ruseşti este evident. Şi este mult mai uşor de dovedit decât 
crima de genocid, mai ales după ce Curtea Internațională de 
Justiție de la Haga a ordonat oprirea invaziei, ordin pe care 
Rusia l-a ignorat». Mai mult decât atât, „crima de agresiune 
este singura care poate identifica cu certitudine principalii 


61 Rusia are şi ea statutul de membru permanent. 


responsabili ai ororilor săvârşite asupra a milioane de fiinţe 
umane”. Philippe Sands susține că, fără îndoială, se poate 
dovedi că Putin şi membrii cercului său de apropiaţi sunt 
răspunzători personal de crimele contra umanității comise 
în Ucraina. Dar nu e deloc sigur că dovezile vor duce până 
în vârful ierarhiei de putere ruse. „Ceea ce mă nelinisteste”, 
explică el, „e să nu ne regăsim în trei sau patru ani la Haga, 
la Curtea Penală Internațională, cu proceduri care 
incriminează pentru crime de război şi crime contra 
umanității acuzați militari de rang intermediar. Dar gradele 
înalte vor scăpa la Haga”. 

Intenţia de genocid - de „a distruge, în totalitate sau in 
parte, un grup national”, în cazul de fata, națiunea 
ucraineană - este respinsă vehement de propagandistii pro- 
Moscova, care invocă argumentul pretinsei ,inclusivitäti” 
ruse, după care nici un ocupant nu oferă persoanelor 
„ocupate” paşaportul, cetățenia, drepturile civice şi toate 
avantajele sociale ale statului „ocupant”. De fapt, aceştia 
consideră că populaţia ucraineană n-a fost „ocupată”, ci 
„eliberată”, în regiunile invadate de armata rusă. Tot ceea ce 
ar avea de făcut ucrainenii ar fi să-şi repudieze identitatea 
ucraineană, considerată  „nazistă”, limba ucraineană, 
etichetată ca „artificială”, orientarea occidentală, categorisită 
drept „perfidă”, şi sistemul liberal-democratic, decretat 
„străin” de adevărații slavi. Nu contează că ucrainenii nu şi- 
au dorit niciodată să fie .eliberati”, că n-au încercat 
niciodată să obțină cetățenia rusă, că n-au vrut nicicând să 
renunțe la limba lor - chiar şi sub presiunea rusificatoare a 
vechiului imperiu - si că nu şi-au manifestat nicidecum 
intenția de a-şi înlocui democraţia imperfectă cu dictatura 
perfectă a lui Putin. Cea mai mare parte a lor resping în 
continuare oferta „generoasă” a Rusiei şi deci trebuie 
convinşi cu alte mijloace: bombardamente, execuții sumare, 


închisoarea, violul, tortura, deportarea şi „reeducarea” în 
taberele de „filtrare”. 

Evoluţia situației pe teren îi obligă chiar şi pe cei mai 
sceptici să ia act de amploarea fără precedent a crimelor de 
război şi contra umanității comise de armata rusă. Michael 
Ignatieff, profesor de istorie la Universitatea Central- 
Europeană din Viena, admite că „la fost] dintotdeauna 
prudent când a văzut pe cineva utilizând cuvântul 
«genocid»,, dar că ultimele evoluţii i-au modificat viziunea, 
cât timp Ucraina este, în mod evident, amenințată „în 
existența ei, nu numai ca stat, dar şi ca popor”. Evgheni 
Finkel, profesor la Universitatea Johns-Hopkins din 
Baltimore şi autor al Ordinary Jews: Choice and Survival 
during the Holocaust, spune la rândul lui că a evitat 
dintotdeauna să folosească termenul „genocid”. Însă şi-a 
schimbat punctul de vedere atunci când a devenit „din ce în 
ce mai evident” că masacrul a sute de civili ucraineni la 
Bucea, în apropierea Kievului, „nu era o excepţie”, lucru 
acum asumat de retorica oficială explicită a Moscovei. 
Profesorul se referă la un celebru articol al lui Timofei 
Sergheitev, „Ce-ar trebui să facă Rusia în Ucraina”, publicat 


de agenţia de presă de stat RIA Novosti - portavocea 
Kremlinului, din 2014 -, care aduce în discuţie, în mod 
deschis, „soluția finală a chestiunii ucrainene”. „Ca 


specialist în genocid”, declară Finkel, „procedez empiric şi 
am obiceiul de a da la o parte retorica. Privesc acuzațiile de 
genocid cu circumspectie, fiindcă activiştii le lansează tot 
timpul. Dar nu în acest caz. În acest caz, există acţiuni şi 
există o intenție. E un genocid în desfăşurare. Pur şi simplu 
îl poate vedea oricine”. 

Intenţia de genocid a conducătorilor ruşi este în mod 
perpetuu împachetată în limbajul orwellian al „denazificării”, 
al „protecției populaţiei vorbitoare de rusă”, al ,impiedicärii 
ofensivei NATO”, al „redobândirii teritoriilor spoliate de 


bolsevici”& si al „restabilirii unităţii istorice a poporului rus, 
divizat artificial”. Până nu demult, ei au evitat să spună 
lucrurilor pe nume. Incitarea la genocid este o treabă 
murdară, care implică luarea în derâdere şi denuntarea ca 
ticăloşi a ucrainenilor, răspândirea discursului de ură, 
apeluri la distrugere şi amenințări de a lovi Kievul cu arma 
nucleară. Ea fusese încredințată franctirorilor politici ca 
bine-cunoscutul deputat Vladimir Jirinovski, filozoful 
neofascist Aleksandr Dughin si alţii. Aceştia sunt, fără 
îndoială, apropiaţi de Kremlin şi de serviciile de securitate, 
dar nu chiar fätis, pentru a nu păta cu vreo extravagantä 
verbală imaginea „moderată” pe care o generează discursul 
oficial. Negarea plauzibilăs3 este metoda preferată a puterii 
de la Kremlin în toate „operaţiunile speciale”. 

Situaţia s-a schimbat la sfârşitul lunii martie, atunci 
când războiul-fulger al lui Putin împotriva Kievului a dat 
greş şi când „a doua cea mai bună armată din lume” a 
trebuit să se retragă din regiune, într-o manieră mai 
degrabă umilitoare. Ucrainenii nu i-au salutat pe 
„eliberatori”, aşa cum sperau aceştia, ci au pus mâna pe 
arme. Dihotomia propagandistică între „ucrainenii buni, 
îndrăgostiți de Rusia” şi „elitele rele, naţionaliste” a fost 


62 Crimeea a fost transferată Ucrainei de Uniunea Sovietică în 1954, 
după ce fusese republică autonomă şi apoi oblast în Republica Sovietică 
Federativă Socialistă Rusă. Comuniştii urmăreau să distrugă identitatea 
acestui teritoriu, fiindcă înainte de asta Stalin deportase tătarii din 
Crimeea în RSS Uzbekă şi alte teritorii sovietice. 


63 Déni plausible (fr.) — cf. plausible deniability (en.) —, noțiune legală 
americană, care se referă la posibilitatea ca membrii de vârf ai unei 
ierarhii să nege că ştiau despre acțiunile dăunătoare, criminale etc., în 
lipsa dovezilor care atestă acest lucru (care nu au existat sau au fost 
distruse). Statele democratice tind să genereze o legislație care să 
restrângă capacitatea de a-şi nega răspunderea a înaltilor responsabili 
din administrație. 


zguduită serios după invazia-anexare a Crimeii din 2014. 
Astăzi, ea a fost distrusă. Ruşii şi-au pierdut cumpătul, 
după toate probabilitățile, şi au început să se dedea 
masacrelor şi torturii civililor în teritoriile ocupate temporar 
şi, mai presus de toate, au început să-şi multiplice 
declaraţiile genocidare nedisimulate, care fac apel deschis la 
exterminarea ucrainenilor ca pretinsi ,nazisti".: 

Articolul lui Timofei Sergheitevs reprezintă chintesenta 
acestora, iar celebrul istoric Timothy Snyder, care a 
aprofundat subiectul crimelor în masă din Europa Centrală 
şi de Est din timpul celui de-al Doilea Război Mondial, l-a 
comparat pe drept cuvânt cu un „manual de genocid”: „un 
program explicit pentru eliminarea completa a națiunii 
ucrainene, ca atare”. „Manualul rus”, afirmă Snyder”, este 
unul dintre documentele care incită la modul cel mai 
deschis la genocid pe care le-am văzut vreodată. Face apel la 
lichidarea statului ucrainean şi abolirea oricărei organizații 
care are vreo legătură oarecare cu Ucraina. Postulează că 
«majoritatea populației» Ucrainei este compusă din «nazişti», 
adică din ucraineni. [...] Operează cu o definiție particulară 
a «nazistului»: un «nazist» este un ucrainean care refuză să 
devină rus. [...] În această ecuație absurdă, în care nazistii 
sunt ucraineni şi ucrainenii sunt nazişti, Rusia nu poate fi 
fascistă orice-ar face ruşii. [...] Astfel, vedem cum Rusia 
aplică o politică fascistă în numele «denazificării»„». 
Afirmația conform căreia ucrainenii sunt „nazişti” nu este 
decât o insultă, un „discurs al urii, menit să justifice 
asasinatul”, exact în momentul în care ucrainenii fac 
exercițiul unei democraţii solide, limitând impactul 
grupurilor marginale de extremă dreaptă în tara lor, care se 
află sub pragul electoral, şi au desemnat un preşedinte 
evreu, cu o larga majoritate, în alegeri libere si echitabile.= 

Aşa cum subliniază Snyder, articolul lui Sergheitev este 
în mod clar o reacție la rezistența ucraineană. La începutul 


războiului, Kremlinul estima că un număr foarte mic de 
ucraineni vor fi dispuşi să-şi apere ţara şi că aceştia vor fi 
uşor eliminați. Astăzi, discursul oficial asupra războiului 
promovat de echipa lui Putin a abandonat ideea unei 
majorități „bune”, îndrăgostită de Rusia, care e aservită de o 
minoritate nazistă, şi afirmă, dimpotrivă, că „o parte 
importantă a poporului - cel mai probabil, majoritatea — a 
fost deturnată politic de regimul nazist”. Altfel spus, după 
cum explică Sergheitev, ipoteza conform căreia „oamenii 
sunt buni, dar guvernul e rău” nu mai funcționează. 
„Recunoaşterea acestui fapt este baza politicii de 
denazificare, a tuturor măsurilor ei.” Acestea includ, pe de o 
parte, exterminarea fizică a tuturor celor care au luat arma 
în mână, la fel ca a conducătorilor şi activiştilor, cu alte 
cuvinte - „a naziştilor activi care trebuie pedepsiţi într-un 
mod extrem de dur şi demonstrativ”. Ideea spânzurării 
publice a pretinşilor „criminali nazişti”, în loc de executarea 
lor în secret, în stil NKVD, este viu discutată în mass-media 
ruseşti. Pe de altă parte, „măsurile” punitive ar determina 
„supunerea la privatiuni inevitabile” a majorității populaţiei, 
„vinovată fiindcă a fost complice cu nazismul”. Programul 
prevede „o reeducare prin represiunea ideologică 
(suprimarea) a atitudinilor naziste şi o cenzură strictă: nu 
numai în sfera politică, ci şi, în mod critic, în cultură şi 
educatie”2. 

După Sergheitev, perioada de denazificare ar trebui să fie 
cel putin egală cu cea necesară pentru naşterea unei noi 
generaţii, care ar urma să crească şi să atingă maturitatea 
în decursul procesului. În tot acest timp, ţara ar trebui 
menținută sub ocupaţie, fiindcă procesul necesită un 
control necondiționat. În consecință, „o ţară denazificată nu 
poate fi suverană. Denazificând tara, Rusia nu poate avea o 
abordare liberală. Vinovatii, supuşi denazificării, nu pot 
contesta obiectivul denazificării noastre”. Iar concluzia este: 


Denazificarea este, inevitabil, şi o dezucrainizare, cu alte cuvinte 
respingerea exagerárii artificiale care are loc pe scară largă in 
privința componentei etnice, în autoidentificarea populaţiei din 
teritoriile Micii Rusii şi ale Noii Rusii (Malorossia si Novorossia)54. Se 
pare că nu vom fi în măsură să păstrăm numele de „Ucraina” ca 
denumire a unei entități statale în întregime denazificate, pe un 
teritoriu liber de regimul nazist. [...] Acesta trebuie redus la granițele 
lui naturale şi privat de orice funcționalitate politică. [...] Aşa cum a 
arătat istoria, Ucraina este imposibilă în sensul de stat-natiune. [...] 
Tentativele de ,constructie” a Ucrainei au dus in mod natural la 
nazism. „Ucrainitatea” este o construcție artificială antirusească, 
lipsită de conţinut civilizational propriu; este un element subordonat 
unei civilizaţii străine şi contra naturii. În consecință, denazificarea 
nu poate fi realizată pe jumătate, pe baza unei formule de tipul 
„NATO - nu, UE - da”. Occidentul colectiv este el însuşi inițiatorul, 
sursa şi sponsorul nazismului ucrainean. [..] În consecinţă, 
denazificarea Ucrainei înseamnă, in mod inevitabil, si o 
dezeuropenizare.2 


Evgheni Finkel, renumitul expert în Holocaust, defineşte 
textul lui Sergheitev ca „una dintre declaraţiile de intenţie 
cele mai explicite care vizează distrugerea unui grup 
national ca atare pe care le-am văzut vreodată. [..] Nu e 
vorba de o fantezie intelectuală oarecare, ci de o declarație 
de intenţie clară, din partea unui organism de stat. Definiția 
ONU [a genocidului] este problematică, dar, în acest caz, se 
potriveşte situației ca o mánusá"». Cea mai bună dovadă ca 
„manualul” lui Sergheitev nu este o „fantezie intelectuală 
sălbatică” — de felul celor care abundă in media, literatura si 
cultura populară ruseşti - vine din realitatea de pe teren: 
toate politicile ruseşti din teritoriile ucrainene ocupate 
urmează cu strictețe retetele prescrise. 


64 Malorossia este exonimul folosit de Rusia pentru Ucraina, iar 
Novorossia este o fostă gubernie ţaristă, aflată tot pe teritoriul actual al 
Ucrainei, cu aproximaţie în estul separatist. 


Izbucnire de dată recentă în momentul scrierii acestor 
rânduri, textul lui Sergheitev, la fel ca multe alte „manuale 
de genocid” prea explicite, a dispărut brusc de pe pagina 
web a guvernului rus, chiar dacă este în continuare 
accesibil online, în mai multe traduceri, în engleză şi în alte 
limbis. Asta ar putea arăta că, în ciuda negării isterice si 
persistente a oricărui act reprobabil, Moscova ia în serios 
eventualele acuzaţii de genocid şi încearcă să se distanteze 
de „radicalii” care vorbesc prea mult şi subminează astfel 
negarea plauzibilă a lui Putin. 

În termeni politici, nu există nici un fel de îndoială că 
războiul cu scopuri de genocid dus în Ucraina este legitimat 
în mod explicit de pretenţiile pe care preşedintele le emite tot 
timpul în privința istoriei, a teritoriului şi a identității 
Ucrainei, negând explicit însăşi existența acesteia şi dreptul 
ei de a ființa ca națiune. Tara vecină Rusiei, ale cărei granite 
au fost recunoscute internațional în 1991, inclusiv de către 
Rusia însăşi, în virtutea mai multor acorduri imperative, 
este respinsă ca fake country, ca o conspirație occidentală, o 
subversiune nazistă, o formaţiune patologică pe corpul 
națiunii ruse, care ar trebui tratată printr-o „reeducare” 
forțată sau eliminată printr-o „operațiune specială” 
chirurgicală.» Convingerea lui Putin cà Ucraina este o 
aberaţie istorică şi că ucrainenii nu există şi nu au dreptul 
de a exista este reluată de numeroşi lideri ruşi, printre care 
şi Dmitri Medvedev, fost preşedinte şi prim-ministru, care a 
insinuat recent că „ucrainitatea e un fals. Nu a existat 
niciodată si nu există”z. 

Alexander Motyl, profesor de ştiinţe politice la 
Universitatea Rutgers din Statele Unite, consideră că aceste 
declarații sunt „baze ideologice şi politice clar exprimate” ale 
politicii de genocid ruseşti în privința ucrainenilor. După el, 
„nu există decât un pas foarte mic între opinia conform 
căreia ucrainenii nu există şi cea conform căreia nu ar 


trebui să existe”. Dar, în termeni juridici, acest „mic pas” 
poate părea insurmontabil, în măsura în care dictatorii lasă 
rareori în urma lor ordine scrise dictând exterminarea unui 
grup specific. Putin ar putea pretinde în continuare în fața 
unui tribunal că a ordonat exterminarea „naziştilor”, şi nu a 
ucrainenilor, în speranța că un eufemism absurd i-ar 
permite încă o dată să nege realitatea în mod plauzibil. În 
cea mai mare parte a cazurilor de acest fel, avocaţii sunt 
obligati să se sprijine pe dovezi circumstantiale şi trebuie, în 
consecință, să ia în considerare nu numai crimele, ci şi 
politicile oficiale care au permis, înlesnit şi încurajat aceste 
crime, în mod direct şi indirect. 

Un raport detaliat referitor la multiplele violări ale 
Convenţiei Naţiunilor Unite asupra genocidului, comise de 
Rusia după invazia din Ucraina, ar putea fi un pas în 
direcția bună. Pregătit de o echipă de experti internaționali 
sub auspiciile a două grupuri de reflecţie renumite, acest 
raport expune, după un examen detaliat al faptelor, că 
„Rusia poartă o responsabilitate, ca stat, pentru (a) incitarea 
directă şi publică la comiterea unui genocid şi (b) o schemă 
de inducere a intenţiei de a distruge în parte grupul național 
ucrainean”. Şi conchide în privința „existenței unui risc 
serios de genocid, care declanşează obligația legală a tuturor 
statelor de a [il] preveni [...] în virtutea articolului 1 al 
Convenţiei asupra genocidului"». 

Dacă rezultatul unui conflict în curs nu are cum să fie 
cunoscut şi dacă evaluarea juridică a caracterului de 
genocid este încă incertă, războiul din Ucraina marchează 
fără nici o îndoială unul dintre cele mai ruşinoase momente 
din istoria Rusiei, a cărei populație sustine aproape unanim 
agresiunea, la fel ca şi cariera politică a lui Vladimir Putin. 
Două întrebări rămân totuşi: Care sunt factorii structurali 
care au dus la conflictul ruso-ucrainean, făcându-l aproape 
inevitabil? Si: Ce caracteristici personale, predispozitii 


ideologice si alegeri politice ale preşedintelui rus au 
determinat caracterul particular al conflictului si 
extraordinara lui violență? 


O „fraternitate” dubioasă 


La putin timp după masacrul de la Bucea, în aprilie 2022, 
preşedintele francez Emmanuel Macron a provocat o mare 
indignare în rândurile a numeroşi ucraineni, refuzând să 
caracterizeze fărădelegile Rusiei în Ucraina ca fiind „genocid” 
— ceea ce nici preşedintele american, nici cel polonez, nici 
prim-ministrul britanic nu au ezitat să facă. Totuşi, pentru 
ucraineni, care sunt nu numai martori, ci şi victime ale 
atrocităților în timp real, termenul este, poate, singurul 
suficient de puternic pentru a reflecta amploarea suferinței 
lor şi a ravagiilor cărora le-au căzut victime. Argumentul 
preşedintelui francez nu face decât să adauge o insultă 
răului făcut: „Aş prefera să fiu prudent în privința folosirii 
unor astfel de termeni [genocid] astăzi, fiindcă cele două 
popoare [rus şi ucrainean] sunt frati"». Ministrul ucrainean 
de externe s-a declarat deceptionat de cuvintele lui Macron 
şi a calificat metafora ca nepotrivită, fiindcă pretinsii ,frati” 
omoară copii ucraineni, trag în civili, violează femei şi 
distrug totul pe teritoriul ucrainean. Unii comentatori au 
răspuns, în mod mai putin diplomatic, cá mai ,frati" decât 
ruşii, pentru ucraineni, sunt hoardele lui Genghis Han. În 
ce-l priveşte pe preşedintele Volodimir Zelenski, acesta a 
definit în mod memorabil „fraternitatea” ruso-ucraineană 
reluând metafora biblică a lui Cain si Abel.» 

Mitul ,fraternitatii” şi toată imagistica adiacentă au fost 
dezvoltate de către bolşevicii care nu mai puteau nega 
existența naţiunii ucrainene - asa cum făcuseră predecesorii 
lor monarhisti -, mai ales după ce ucrainenii au irupt pe 


scena politică în 1917, odată cu proclamarea Republicii 
Populare a Ucrainei. În realitate, aceiaşi bolşevici au câştigat 
războiul civil fiindcă în „chestiunea naționalităților” erau 
mai oportunişti decât monarhiştii care apărau cu zel ideea 
unei „Rusii una şi indivizibile”. Lenin a atras de partea lui 
nationalitätile oferindu-le liderilor de stânga ai acestora un 
anumit grad de autonomie. 

Atunci cand le reproşează bolşevicilor că au ,inventat” 
națiunile sovietice, în particular Ucraina, şi că au plasat 
astfel o bombă cu ceas sub „Rusia una şi indivizibilă”, Putin 
greseste în toate sensurile: dimpotrivă, bolşevicii au salvat 
Imperiul Rus cooptând nationalitätile în proiectul lor utopic 
de federaţie socialistă mondială, în vreme ce monarhiştii 
refuzau să accepte realitatea — cu modernitatea pe care o 
implica -, exact la fel ca Putin. „Fraternitatea” sovietică s-a 
dovedit totuşi apăsătoare, fiindcă facilita afinitätile, dar nu 
şi egalitatea: ruşii şi-au arogat rolul de „frate mai mare” — 
„între egali”, susținea Stalin -, stabilind astfel o ierarhie de 
forță în sânul „familiei”, ca şi supremaţia politica si 
culturală. 

În acest model de tip colonial, ucrainenii şi-au văzut 
atribuit rolul de „frate mai mic”: verii de la tara, mai degrabă 
plicticoşi, dar amuzanti, mai ales cu hainele lor colorate, 
cântecele lor folclorice şi dialectul lor ridicol. Care puteau fi 
simpatici, dar în general erau considerați stupizi, deci aveau 
nevoie în permanenţă de tutela fraternă - şi de câte-o palmă 
ocazională după ceafă. Cea mai mare parte a ruşilor, 
inclusiv Putin, îi iubesc pe ucraineni atâta timp cât aceştia 
acceptă să joace rolul de täränoi neciopliti, ascultători şi 
servili față de rudele ruse cultivate şi urbane. Specialiştii în 
studii (post)coloniale pot compara această situaţie cu relația 
dintre Robinson Crusoe şi Vineri: Robinson „îl iubeşte” pe 
Vineri cát timp sälbaticul recunoaşte superioritatea 
stăpânului său şi nu insistă să-şi păstreze cultura, limba şi 


demnitatea. Dar Vineri, care vrea să fie egalul lui Robinson 
şi să fie numit cu adevăratul său nume, chiar dacă acesta e 
imposibil de pronunţat - care, în plus, vrea să-şi afirme 
puterea culturală şi, mai mult, politică, pare nebun sau, mai 
rău, crescut şi manipulat de un alt Robinson - american, 
german, polonez sau evreu iudeo-mason. 

Un exemplu important al acestei dialectici particulare a 
.fraternitätii” ne-a fost oferit, acum opt ani, de Aleksandr 
Dughin, la vremea respectivă profesor la Universitatea de 
Stat din Moscova şi autorul unor manuale populare de 
geopolitică, care au format mai multe generaţii de ofițeri 
ruşi. În august 2014, foarte deceptionat de rezistența feroce 
a ucrainenilor în fața invaziei ruse din Donbas, s-a exprimat 
cu vehementä pe pagina proprie de pe rețeaua socială 
VKontakte: „Nu-mi vine să cred că sunt ucraineni. 
Ucrainenii sunt un popor slav, minunat. lar ce vedem e o 
rasă de bastarzi care au ieşit dintr-o gură de canal. [...] Ar 
trebui sa curätäm Ucraina de idiotii ăştia. Genocidul 
cretinilor e necesar şi inevitabil”. 

În epocă, aceasta era o declarație destul de radicală, chiar 
dacă nu era nici unica, nici ieşită din comun, în măsura în 
care extrema dreaptă era din ce în ce mai saturată, din 
2005, de apeluri similare si de tratate „savante” care 
urmăreau să demonstreze caracterul artificial şi mai ales 
antirusesc al Ucrainei independente, propunând, în plus, 
diverse mijloace pentru supunerea şi/sau eliminarea 
acesteia. În realitate, Dughin a făcut o declaraţie similară 
într-unul din interviurile lui, din mai 2014, şi a repetat 
apelul în discursurile lui video: „Ucrainenii trebuie omorâți, 
omorâți şi iar omorâţi. Nu mai avem ce discuta. O afirm in 
calitate de profesor”. Această declarație, asa cum e, nu e 
totuşi cea mai radicală, fiindcă e mult depăşită de 
discursurile belicoase ale lui Jirinovski şi asemănătoare cu 
altele, mai elaborate, ale altor intelectuali, care au cerut un 


atac nuclear asupra Kievului sau Centralei de la Cernobîl. 
Astăzi, toate aceste declaraţii şi apeluri au devenit locuri 
comune, se înmulțesc în fiecare zi în media de largă 
audiență, controlate strict de statul rus. 

Dar diatriba lui Dughin rămâne interesantă ca ilustrare 
paradigmatică a incapacității conştiinţei imperiale ruse de a 
accepta o realitate care deranjează, de a recunoaşte 
existența - reală - a ucrainenilor si de a abandona fantasma 
virtuală celebrată de ruşi de ani de zile. Contactele 
personale dintre Dughin şi stăpânul de la Kremlin rămân 
necunoscute, dar specialiştii care l-au supranumit pe cel 
dintâi „creierul lui Putin” au meritul de a fi subliniat 
afinitatea mentală şi ataşamentul celor doi la aceeaşi şcoală 
de gândire ultrareactionara, mesianică si imperialistă.s O 
şcoală care urcă în principal până la Ivan Ilin (1883-1954), 
filozof rus crestino-fascist emigrat, care, in 1928, se 
entuziasma asupra perspectivelor fascismului rusesc şi în 
1933 saluta intrarea la guvernare a lui Hitler şi a national- 
socialismului, înainte de a fi dezamăgit, rapid, de atitudinea 
dispretuitoare a acestuia față de slavi. 

Interzise în Uniunea Sovietică, operele lui Ilin reapar în 
anii '90, când par a rezona cu resentimentele imperiale a 
numeroşi ruşi, cărora ideile tulburate de misticism naţional, 
mesianism, meritocratie si revanşă asupra Occidentului 
lipsit de pietate, rationalist şi liberal democrat le dau 
speranța unei renasteri nationale.» Pentru ca aceasta să 
aibă loc, e necesară accederea la putere a unui conducător 
puternic şi autoritar — pe care Ilin îl descria ca „organul viu 
al Rusiei, instrumentul ei de mântuire”, un ,tar" care să 
ducă Rusia „în marea bătălie istorică dintre slujitorii lui 
Dumnezeu şi forțele iadului”. Posibilii candidați nu lipseau, 
în Rusia lui Eltin, dar instituţiile capabile de a propulsa un 
pretendent într-un asemenea rol nu erau atât de 


numeroase. Nici una nu şi-a conservat mai bine capacitatea 
tradițională în acest sens decât KGB-ul. 

În 2005, Putin îi face un omagiu lui Ivan Ilin, facilitând 
repatrierea postumă a rämäsitelor lui, din Elveţia la 
Moscova. Anul viitor, în discursul anual în fața Adunării 
Federale, isi recunoaşte datoria fata de „celebrul gânditor 
rus” şi, de atunci, îl prezintă ca pe un patriot exemplar şi un 
vizionar strălucit. În 2014, recomandă guvernatorilor de 
regiuni să citească volumul lui Ilin Misiunea noastră, ca şi 
Justificarea binelui: Eseu de filozofie morală de Vladimir 
Soloviov şi Filozofia inegalitdtii a lui Nikolai Berdiaev. În 
ciuda diferențelor dintre ei, toti aceşti autori au în comun 
un punct esențial: toti sunt atasati de „ideea rusă” - „un 
ansamblu de concepte exprimând unicitatea istorică, vocația 
specială şi scopul global al poporului rus şi, prin extensie, al 
statului rus”. În afară de mistica mesianismului rus, cei trei 
împărtăşesc sentimente antioccidentale foarte puternice, 
referitoare mai ales la laicitate, rationalism şi democraţia 
liberală. Si toti trei cred cu fermitate in „indivizibilitatea 
poporului rus”, chiar dacă numai Ilin poate fi considerat ca 
obsedat de „chestiunea ucraineană”. 

Unii autori subliniază şi deschiderea manifestată de Putin 
fata de Aleksandr Soljenitin, care, cu putin înaintea morții, 
în 2007, a acceptat Premiul de Stat decernat de preşedinte, 
după ce respinsese, anterior, ofertele similare ale lui 
Gorbaciov şi Eltin. Cu siguranță, Putin nu agrea faptul că 
Soljenitin lua apărarea libertății de exprimare şi nici că era 
necruţător de critic fata de stalinism şi Gulag. S-a raportat 
la ideile lui într-o manieră selectivă şi oportunistă, punând 
accentul pe antioccidentalismul feroce al autorului şi 

promovarea Sonderweg-ului® („cale particulară”) rusesc. 


65 Teorie a unui traseu istoric particular al Germaniei, formulată în 
secolul al XIX-lea de istoriografia germană. A fost discreditată prin 


Chiar dacă neoimperialismul lui Soljenitin e mai moderat şi 
mai subtil, Putin încearcă să se folosească de el cât mai 
bine, mai ales pornind de la poziția antiucraineană a 
scriitorului, exprimată spre finalul epocii sovietice: „Toate 
discursurile despre un popor ucrainean separat care ar 
exista cam din secolul al IX-lea si ar poseda o limbă proprie, 
care nu e rusa, sunt minciuni recent inventate”. 

Nici unul dintre aceşti gânditori nu i-a deschis mintea lui 
Putin înspre o viziune luminată asupra Rusiei, a Ucrainei şi 
a politicii în general. Mai degrabă, ei i-au furnizat argumente 
comode, l-au ajutat să articuleze anumite sentimente şi să 
rationalizeze unele idei. Însă toti, inclusiv Putin însuşi, sunt 
produsele aceleiaşi culturi hegemonice, profund înclinate 
către resentimente antioccidentale, teorii ale conspirației, 
naționalism mistic şi mesianism, fără a uita „negarea 
Ucrainei” din zilele noastre. Toată această cultură specifică 
este fondată pe credințe şi ipoteze de acelaşi fel şi se 
dezvoltă pornind de la o experiență particulară. În epoca 
modernă, ea se articulează în jurul a ceea ce numim „ştiinţa 
imperială” - un ansamblu de reprezentări discursive ale 
istoriei si  etnologiei imperiale, care hrăneşte spiritul 
supusilor imperiali şi asigură dominația imperiului asupra 
popoarelor supuse. Timp de trei secole, „ştiinţa imperială” 
rusă a fost institutionalizata la nivel international, in 
universități, manuale şcolare şi cultura populară, devenind 
în cele din urmă înțelepciune comună, incontestabilă şi 
onorabilă. 

În ceea ce priveşte Ucraina, această ,stiintä” stipulează că 
ucrainenii nu sunt decât un subgrup etnic al ruşilor şi că 
istoria ucraineană e doar un accesoriu regional al Rusiei 


aderarea nazismului la ea, dar a fost reluată după al Doilea Război 
Mondial, inclusiv în sensul negativ în care apariția lui Hitler e 
considerată o necesitate în istoria Germaniei. 


eterne şi „milenare”. Pentru a demonstra aceste teorii, 
afinitätile lingvistice, culturale şi religioase ale ucrainenilor 
şi ruşilor au fost subliniate în mod exagerat, în timp ce 
diferențele importante, sau chiar cruciale, au fost ignorate. 
Ca, mai cu seamă, faptul că cele două națiuni au dezvoltat 
culturi politice foarte diferite, fiindcă ucrainenii au trăit, 
până în secolul al XVIII-lea, în sistemul politic total disjunct 
al Marelui Ducat polono-lituanian. 

Prin urmare, de trei secole, imaginaţia rusească, din care 
se inspiră „ştiinţa imperială”, face din ucraineni „micii ruşi”, 
ca urmare a transformării Cnezatului şi Țaratului Moscovit, 
sub Petru cel Mare, în Imperiu Rus - care, în acelaşi timp, 
îşi apropriază teritoriul şi istoria Ucrainei. În mod ironic, 
tocmai ucrainenii — formati în spirit „polonez” şi cooptați de 
Petru cel Mare în procesul de europenizare pe care l-a 
demarat - au fost cei care, pentru a-şi reîntări statutul 
simbolic, au introdus ideea unei continuitäti politice între 
Kiev şi Cnezatul Moscovit şi au inventat numele de „Rus-ia” 
pentru noul imperiu, ca trimitere simbolică la entitatea 
medievală a Rus-ului (Kievskaia Rus), construită în jurul 
Kievului, care şi-a încetat existența în secolul al XIII-lea. O 
astfel de „inventare a tradiţiei” este departe de a fi unică şi 
este folosită de majoritatea statelor, dar teoria unei „Rusii” 
văzute ca unică succesoare a Rus-ului kievean are 
consecințe cu adevărat dezastruoase pentru ceilalți doi 
moştenitori mult mai directi si legitimi ai acesteia, 
ucrainenii si bieloruşii. Mitul continuităţiis a contribuit la 
transformarea Cnezatului şi Țaratului Moscovit în Imperiu 


66 Continuitatea statală a slavilor din est este întreruptă de Marea 
Invazie Mongolă din 1220-1240, dar Marele Cnezat al Moscovei, 
predecesorul direct al Rusiei lui Putin, a fost guvernat de dinastia Rurik 
şi s-a născut din rămăşiţele unuia dintre statele fragmentare care au 
urmat Rusiei Kievene. 


Rus prin aproprierea istoriei şi a teritoriului Rus-ului - care, 
în epocă, era posesiunea Marelui Ducat polono-lituanian - 
şi, în plus, a respins si delegitimat însăşi existența 
ucrainenilor si a bieloruşilor, retrogradati la rangul de 
subgrupuri etnice regionale ale „Marii Rusii”. 

Prin urmare, nu e deloc surprinzător că orice tentativă a 
ucrainenilor de a-şi promova cultura, limba şi identitatea 
distinctă a fost dur reprimată de imperiu, care vedea în ele 
germenii unui separatism periculos. În acest sens, putem 
afirma că războiul Rusiei contra Ucrainei continuă de 
secole, în diferite forme, printre care interzicerea limbii şi a 
presei scrise, represiunea împotriva militantilor, distrugerea 
militară a Republicii Populare a Ucrainei în 1918-1920, 
genocidul prin înfometare din 1932-1933, deportările 
masive de autohtoni şi valurile masive de colonizatori ruşi 
şi, bineînţeles, politica de rusificare pe scară largă. Războiul 
a cunoscut şi perioade de armistițiu, acceptate de Moscova 
la modul oportunist, ca în anii 1920 sau 1990, dar în esență 
n-a încetat niciodată, fiindcă Rusia nu s-a debarasat 
niciodată de mitul „Rusiei Kievene”, nu şi-a dezvoltat o 
identitate națională modernă înlocuind vechea identitate 
imperială si n-a acceptat existența unei  Ucraine 
independente, democratice şi europene. 

Mai degrabă decât să înceapă un nou război, Putin s-a 
mulțumit să-l reia şi să-l intensifice pe cel existent. Pentru 
început, s-a folosit de soft power, corupție şi manipulare, 
apoi, fiindcă influența Occidentului se manifesta cu mai 
multă forță, s-a orientat către metode din ce în ce mai dure 
— o politică de mână forte si santajul economic -, pentru a 
trece în fine la un război total. Antecedentele personale şi 
particularitätile psihologice au jucat fără îndoială un rol în 
această evoluţie, în metodele şi cadrul retoric specific al 
războiului, dar premisele esenţiale ale conflictului decurg 
din incompatibilitatea fundamentală şi existenţială dintre 


identitatea imperială rusă si identitatea națională 
ucraineană, concepută ca distinctă şi „europeană”. 

Obsesia lui Putin privind însăşi existența Ucrainei 
independente nu ține de o paranoia personală, ci e expresia 
directă a unei conştiinţe imperiale traumatizate, ce percepe 
absența Ucrainei din proiectul imperial ca pe o rană care 
sângerează, care trebuie tratată imediat prin mijloace 
chirurgicale. O lectură atentă a declarațiilor şi scrierilor lui 
Putin despre Ucraina trimite cu gândul la un fel de 
echivalent panslavist al Mein Kampf. Mesajele „führerului” 
(vojd67, cum era numit Stalin) se rezumă la câteva idei 
simple: Ucraina nu există, ea a fost inventată de duşmanii 
Rusiei, iar cei care o neagă sunt „antiruşi” - o amenințare 
existențială pentru întreaga „lume rusă” -, la fel cum evreii 
erau considerați de nazişti o ameninţare existenţială pentru 
omenire şi în special pentru „lumea germanică”. 

Acest război n-a avut, paradoxal, urmările scontate de 
Putin şi alţii, fiindcă Ucraina a devenit o naţiune politică 
dinamică, cu o identitate civică puternică şi consolidată ca 
niciodată în trecut, ale cărei divizări şi particularități etnice, 
lingvistice, regionale şi de altă natură s-au atenuat foarte 
tare. Lumea occidentală a trecut, în fine, peste neînțelegerile 
interne şi propria lipsă de eficacitate instituțională, iar 
NATO, care era considerat o alianță perimată, a primit un 
impuls extraordinar pentru a-şi continua evoluția. lar 
copilul iubit al lui Putin - „lumea rusă” - s-a făcut tandari: 
nu numai că ucrainenii au recunoscut, în majoritate 
copleşitoare, în Rusia marele lor duşman, dar până şi 
Biserica Ortodoxă Rusă din Ucraina s-a separat, în mod 
hotărât, de Patriarhia moscovită pro-Kremlin. 


67 Boxm, conducător, în sârbă. E vorba de un titlu dat initial lui 
Karađorđe Petrović, conducătorul Primei Răscoale Sârbe împotriva 
Imperiului Otoman (1804), preluat ulterior de Lenin şi Stalin. 


În calitate de  stat-national, Ucraina a devenit 
incompatibilă cu Rusia imperială, din motive deopotrivă 
istorice şi politice. Pe plan istoric, moscovitii au dezvoltat o 
identitate care şi-a apropriat ucrainenii şi bieloruşii ca părți 
integrante, fără a le lăsa dreptul la existenţă ca naționalități 
distincte. Pe plan politic, Rusia a trecut de la regimul hibrid 
de la sfârşitul anilor '90 la o autocratie consolidată, din ce în 
ce mai dictatorială şi totalitară. S-a angajat în promovarea 
unui tip de identitate extrem de retrograd şi desuet, fondat 
pe o limbă, o religie şi o versiune profund mistificată a 
istoriei „comune”. În ce o priveşte, Ucraina şi-a reprimat 
tentatiile autoritare, a devenit o apărătoare a democrației şi 
a dezvoltat un sistem politic competitiv, în cadrul unei 
societăți deschise. Şi-a întărit identitatea națională civică şi, 
mai ales, s-a întors cu fata către viitor, devenind astfel la fel 
de diferită de Rusia lui Putin pe cât era Marele Ducat istoric 
polono-lituanian - din care făcea si Ucraina parte - de 
Țaratul (regatul) de la Moscova. 

Conflictul dintre cele două entități era în mare parte 
inevitabil, cât timp ruşii imperiali aveau sentimentul că 
identitatea lor era incompletă fără Ucraina şi, în acelaşi 
timp, ucrainenii se simțeau amenințați în existența lor de 
acest gen de dragoste cu de-a sila. Dar aspectul conflictului 
s-a schimbat în decursul istoriei, iar cel actual nu era în nici 
un caz predestinat, dacă n-ar fi existat câteva circumstanţe 
care să joace un rol decisiv în întregul proces. 


Către „soluţia finală” 


Potrivit unei interpretări populare a evoluției politice a lui 
Vladimir Putin, acesta a avut o predispozitie pozitivă fata de 
Occident şi a căutat o „cooperare constructivă” în primii ani 
de mandat, dar a fost abuzat, înşelat şi umilit de partenerii 


săi occidentali, în particular prin pretinsa „expansiune” a 
NATO către granițele ruseşti. Şi numai ulterior şi-ar fi 
schimbat părerea, optând din ce în ce mai mult pentru 
confruntare.» Oricine crede aşa ceva poate citi cu folos 
scurta rememorare a lui Timothy Garton Ash, publicată la 
puţină vreme după invazia militară rusă din Donbas, din 
2014, camuflată în mişcare secesionistă. Autorul britanic îşi 
rememorează prima întâlnire cu Putin, în 1994, care a avut 
loc la Sankt-Petersburg, la o masă rotundă organizată de 
Fundaţia Kórber«: „Eram pe jumătate adormit”, scrie acesta, 
„atunci când un omulet îndesat, cu o față de şobolan - 
aparent, un adjunct al primarului oraşului - a luat dintr- 
odată cuvântul. Rusia, a spus el, a cedat cu de la sine 
putere «teritorii enorme» fostelor republici ale Uniunii 
Sovietice, inclusiv regiuni «care, istoric, au aparținut 
dintotdeauna Rusiei». Şi, evident, aceasta nu poate să-i lase 
pur şi simplu în voia sorții pe cei «25 de milioane de ruşi» 
care trăiau în momentul respectiv în străinătate. Lumea 
trebuie să respecte interesele statului rus «şi ale poporului 
rus, în calitatea acestuia de mare națiune». 

În dezbaterea care urmează, T.G. Ash îi răspunde 
oratorului cu o remarcă sarcastică: „Dacă am accepta o 
definiție a  nationalitátii britanice ca ansamblu al 
anglofonilor, am obține un stat un pic mai mare decât 
China”. Dar argumentul nu pare a avea nici un efect asupra 
viitorului preşedinte al Rusiei. În epocă, totuşi, 
revizionismul politico-istoric nu devenise un curent de 
propagandă dominant, în Rusia postsovietică, chiar dacă, 
după victoria spectaculoasă a lui Vladimir Jirinovski la 
alegerile pentru Dumă din 1993, retorica revizionistă a 
ajuns la modă şi s-a răspândit în tot spectrul politic. Putin 
vorbise, fără îndoială, din suflet, exprimandu-si durerile si 
convingerile personale, în situația în care, ca adjunct al 


primarului liberal Anatoli Sobceak, ar fi trebuit, în principiu, 
să adopte o linie mai moderată. 

T.G. Ash notează că termenul narod - „popor” - redat in 
transcrierea Fundaţiei Körber prin Volk65 — corespunde 
perfect „definiției extinse si vôlkisch6® a «ruşilor» lui Putin — 
sau ceea ce a numit ulterior ruskii mir („lumea rusă”). „Nu 
ne imaginam nici pe departe”, conchide sardonic autorul 
britanic, „că douăzeci de ani mai târziu, adjunctul 
primarului din Sankt-Petersburg, devenit țarul neincoronat 
de la Kremlin, va pune mâna pe Crimeea prin forță, 
instigând în secret la violență în estul Ucrainei, şi îşi va 
prezenta explicit viziunea vôlkisch, de secol XIX, ca politică 
de stat în secolul XXI. Kremlinul a dezvoltat astăzi propria 
versiune, pervertită, a doctrinei umanitare elaborate de 
Occident şi consfintite de Naţiunile Unite, a 
«responsabilitatii de a proteja». Rusia, insistă domnul Putin, 
are responsabilitatea de a-i proteja pe toti ruşii din 
străinătate, iar cel care decide cine e rus şi cine nu este 
chiar el”. 


Modelul neoimperial 


Ar fi exagerat să afirmăm retroactiv că genocidul pus la cale 
astăzi de Putin în Ucraina şi operațiunile agresive în alte tari 
ale aceluiaşi erau deja predeterminate în 1994 sau că o 
persoană oarecare, care în trecut a făcut nişte declarații 
revizioniste bizare, se va angaja în mod obligatoriu în 


68 Acelaşi lucru, în germană. 


69 Mişcarea Vólkisch este o mişcare etno-nationalista germană, ale cărei 
origini se găsesc în secolul al XIX-lea. A influențat nazismul şi a 
continuat, în diferite forme, după al Doilea Război Mondial. 


războaie sângeroase cu vecinii, trei decenii mai târziu. 
Episodul este totuşi remarcabil deoarece arată că Putin nu 
şi-a schimbat în nici un caz părerea ca răspuns la 
presupusele „insulte” ale occidentalilor, pentru simplul fapt 
că aceasta a fost dintotdeauna aceeaşi ca azi. Episodul 
demonstrează ca revizionismul nerusinat era la fel de 
„normal” în Rusia, în 1994, pe cât este astăzi. Putin n-a 
considerat oportun să-şi modereze punctele de vedere 
„incorecte politic”. N-a resimţit nici o jenă prezentându-şi 
argumentele îndoielnice invitaţilor străini şi nu s-a temut că 
pătează imaginea liberală a protectorului său şi a primăriei. 
În Rusia a fost dintotdeauna ,normal" să foloseşti insulte 
etnice, să aminteşti de anecdote antisemite sau să te lauzi 
cu „victorii” sexiste. Occidentalii, care la vremea respectivă 
refuzau să remarce acest gen de „normalitate” şi care 
aplaudau cu obstinatie iluzia de democratizare a Rusiei, au 
deschis calea către noi iluzii si noi triumfuri ale 
„normalității” promovate de Putin. 

Tonul moderat în politica internațională şi atitudinea mai 
degrabă cooperantă față de Occident din primii ani ai 
preşedinţiei lui Putin au fost determinate de necesitatea 
pragmatică de a rezolva anumite probleme interne - 
stoparea oligarhilor si redistributia bunurilor acestora, 
restrângerea libertăţilor civice si eliminarea opoziţiei, 
suprimarea autonomiei regiunilor, încheierea razboiului- 
genocid din Cecenia, cu evitarea, în acelaşi timp, a 
oprobriului internațional. Atentatele cu bombă din imobilele 
de locuințe, din 1999, care i-au permis unui ofițer KGB 
necunoscut şi de rang mediu să profite de imaginea de 
personaj dur şi greu de impresionat şi să obțină victoria in 
alegeri într-un mediu politic care la vremea respectivă era 
foarte competitiv, au fost recunoscute tacit ca un 
.noneveniment' si ascunse sub pres, dar rămân 


suspendate, ca sabia lui Damocles, deasupra capului 
principalului beneficiar. 

În cursul primilor ani de mandat al lui Putin, deputaţii 
germani l-au ovationat după un discurs pe care acesta l-a 
ținut în Bundestag. George W. Bush a descoperit un 
„adevărat democrat”, privindu-l în străfundul ochilor. Iar 
Putin însuşi a lăsat să se înțeleagă că Rusia ar putea intra 
în NATO - în condițiile Moscovei, bineînțeles. Pentru a 
atenua criticile privind crimele de război comise de Rusia în 
Cecenia, Putin a susținut în Consiliul de Securitate al ONU 
intervenția NATO în Afganistan şi a oferit culoare aeriene 
ruseşti pentru livrarea de echipamente militare către 
această tara. Mai târziu, în acelaşi an”0, după o vizită în 
SUA, a declarat că „Rusia recunoaşte rolul NATO în lumea 
de astăzi, Rusia este gata să îşi extindă cooperarea cu 
această organizație. Şi dacă schimbăm calitatea relaţiei, 
dacă schimbăm formatul relației dintre Rusia şi NATO, 
atunci cred că lărgirea NATO va înceta să mai fie o 
chestiune în discuție, nu va mai fi o problema’. lar la 
întrebarea cu privire la cine s-ar putea opune intrării țărilor 
baltice în NATO, a răspuns: „E evident că nu noi suntem în 
măsură să le spunem oamenilor ce să facă. Nu le putem 
interzice să facă anumite alegeri, dacă vor să-şi sporească 
securitatea propriilor națiuni într-un anume mod”. 

În mai 2002, la o întrebare referitoare la aprofundarea 
relaţiilor dintre Ucraina şi NATO, preşedintele a rămas 
imperturbabil: „Sunt absolut convins că Ucraina nu va da 
deloc înapoi în fata procesului de lărgire si a interacțiunii cu 
NATO şi cu aliații occidentali în ansamblu. Ucraina are 
propriile relații cu NATO: există Consiliul Ucraina-NATO. 
Până la urmă, decizia trebuie luată de NATO şi Ucraina. 

Este o chestiune care îi priveşte, ca parteneri". Două 
săptămâni mai târziu, la conferința de presă de după 
Summitul Rusia-NATO, şi-a reiterat afirmațiile, aşa cum 
relatează site-ul oficial al Kremlinului: „În privinţa aderării 
Ucrainei la NATO, preşedintele rus a declarat că aceasta are 
dreptul de-a lua această decizie în mod independent. Nu 
consideră că ea ar fi de natură să inráutáteascá relațiile 
dintre Rusia şi Ucraina”s. 

Cu siguranță, aceste declaraţii nu trebuie luate literal, 
fiindcă nu reflectă nici un fel de convingere politică sau 
ideologică, ci mai degrabă oportunismul pur şi simplu, 
pragmatismul de a căuta „arta posibilului”. Pe de o parte, 
Putin nu este încă pregătit de o confruntare deschisă cu 
Vestul, deşi speră că interesele particulare ale Rusiei vor fi 
„luate în considerare”, cu alte cuvinte, că o anumită sferă de 
interese ruse va fi consfintita, în mod oficial sau oficios, 
fiindcă asta au însemnat dintotdeauna „calitatea” si 
,formatul” relaţiilor pentru el. Pe de altă parte, a înțeles că 
lupta contra intrării statelor baltice în NATO va fi dificilă, în 
măsura în care există deja un consens în această privință, 
atât în Vest, cât şi în statele amintite. lar a se opune la 
aderarea Ucrainei n-ar fi avut rost din motive diametral 
opuse, fiindcă Putin ştia foarte bine că Occidentul nu era 
interesat de această aderare, iar Ucraina nu era gata să se 
angajeze într-un asemenea demers, într-un viitor previzibil. 

Retorica internă a lui Putin cu privire la perspectivele 
Ucrainei în NATO nu este la fel de binevoitoare ca discursul 
internaţional. În epocă, el are cu siguranță motive de 
nelinişte. De fapt, după realegerea din 1999, preşedintele 
ucrainean Leonid Kucima formează un guvern considerat 
prooccidental, condus de fostul preşedinte al Băncii 
Nationale a Ucrainei, Viktor luşcenko, pe care îl 
însărcinează să întreprindă reforme foarte necesare. 
Moscova îi trimite atunci un avertisment, sub forma tăierii 


aprovizionării cu petrol, între decembrie 1999 şi aprilie 
2000. Apoi Kremlinul cere concesii economice şi politice, 
mai ales demiterea ministrului de externe şi a şefului 
informațiilor, „prea prooccidental”s. 

În noiembrie 2000, un scandal politic de amploare 
izbucneşte la Kiev, afectând grav reputaţia preşedintelui 
Kucima şi, indirect, pe cea a întregii tari. O serie de 
înregistrări secrete ale conversatiilor preşedintelui cu înalți 
funcționari îl implică pe acesta în acte criminale, ca moartea 
jurnalistului de opoziție Gheorghi Gongadze. Nu se ştie dacă 
înregistrările au fost comandate de oligarhii locali sau de 
serviciile de securitate ruse, dar imaginea lui Kucima este 
iremediabil pătată. Privat de legitimitate acasă şi ostracizat 
în plan internațional, acesta n-are de ales şi trebuie să se 
întoarcă spre Moscova. Cât despre luşcenko, acesta este 
demis din funcţie in mai 2001 si înlocuit, in 2002, de 
guvernatorul Donetkului, Viktor lanukovici, care oferă 
blocului electoral al lui Kucima cele mai bune rezultate în 
alegerile legislative. Ajuns la Kiev, lanukovici trebuie să 
susțină preşedinţia problematică a lui Kucima cu o „mână 
forte”, deja proverbiala după utilizarea ei în Donețk. Pentru 
ca răul să fie complet, înregistrările conțineau un episod în 
care Kucima conspira, împreună cu consilierii lui, la 
încălcarea sancţiunilor americane impuse Irakului, prin 
vânzarea de echipamente radar ucrainene lui Saddam 
Hussein. Chiar dacă radarele nu au fost, de fapt, vândute şi 
nu au ajuns in Irak, însăşi duplicitatea fata de presupusii 
aliați occidentali face din preşedintele ucrainean un paria 
internațional. 

Pentru a-şi îmbunătăți relaţiile cu Occidentul şi a se 
proteja de influența rusească prea constrângătoare, Leonid 
Kucima anunţă intenția Ucrainei de a adera la NATO la 
reuniunea Consiliului Naţional de Securitate şi Apărare din 
mai 2002. Include această intenție în Legea asupra 


principiilor securității nationale a Ucrainei în iunie 2003" şi 
acceptă să trimită trupe în Irak, unde acestea cooperează cu 
NATO până in 2006. Ca o ironie a sorții, cel căruia îi revine 
sarcina de a trece legea în Parlament este Viktor Ianukovici, 
la vremea respectivă prim-ministru. Ba chiar trebuie să 
reprezinte Ucraina la reuniunile cu responsabilii NATO. 

Probabil Putin percepe toate aceste demersuri ca 
oportuniste, fiindcă intenţiile declarate de integrare euro- 
atlantică ale Ucrainei nu-l neliniştesc foarte tare. Totuşi, 
încearcă s-o tina in lesă, folosind, ca de obicei, ,bätul si 
morcovul”. În 2003, îl promovează pe preşedintele ucrainean 
în fruntea Comunităţii Statelor Independente, o organizație 
inconsistentă fondată după disoluția URSS ca „instrument 
de divorț civilizat” - din punctul de vedere ucrainean - sau 
ca model al unei eventuale confederaţii viitoare - dupa 
Rusia. În septembrie, Kucima prezidează în Crimeea 
summitul preşedinţilor Rusiei, Belarusului şi 
Kazahstanului, care semnează un acord cu privire la crearea 
unei zone economice comune - alt proiect de integrare 
„eurasiatică” născut mort, fiindcă este controlat de Rusia şi 
sabotat tacit de toți participanţii, la modul solidar. 

Bätul pare mai eficient şi, în octombrie 2003, ruşii 
inaugurează - din pură dorință de provocare - construcția 
unui baraj de patru kilometri lungime în strâmtoarea Kerci, 
între peninsula rusească Taman şi o insulita ucraineană, 
Tuzla. Proiectul fusese bineînțeles lansat de autorităţile 
locale, fără consimțământul Kremlinului, care a părut să nu 
ştie nimic atunci când Kievul a tras semnalul de alarmă. 
Numai după ce grănicerii ucraineni amenință cu o ripostă 
armată construcția e oprită, iar Putin joacă, grațios, rolul de 
garant indispensabil al păcii. Rolul ,politistului rău” îi este 
atribuit şefului administraţiei acestuia, Aleksandr Voloşin, o 
figură relativ minoră după standardele instituţionale 
occidentale, dar extrem de importantă în statele 


postsovietice. Acesta face o declarație scandaloasă, care cu 
siguranță nu este o improvizație personală: „Rusia nu va 
lăsa niciodată strâmtoarea Kerci Ucrainei. E destul că 
peninsula Crimeea e ucraineană. [...] Bătaia de joc la adresa 
noastră trebuie să se oprească. Dacă e necesar, vom face tot 
ce e posibil şi imposibil pentru a ne apăra poziţia. Dacă e 
necesar, vom lansa acolo o bombă!” 

La prima vedere, pare o copie a discursurilor lui 
Jirinovski, dar, de fapt, e o continuare cât se poate de 
coerentă a litaniilor revizioniste ale lui Putin din 1994 - asa 
cum au fost relatate de T.G. Ash - şi prefigurează perdaful 
belicos din 2007, de la Conferinta de Securitate de la 
München, pe care multi îl consideră azi declararea noului 
Război Rece. Diatriba lui Voloşin este si mai putin 
surprinzătoare dacă luăm în considerare lunga tradiție a 
declaraţiilor antiucrainene făcute de responsabilii si 
personalitățile politice ruse, niciodată dezmintite nici de 
Vladimir Putin, nici de Boris Eltin. Nici unul din cei doi n-a 
denunțat nici declaraţiile cele mai odioase ale parlamentului 
rus, care sunt nu atât constrângătoare pe plan juridic, cât 
semnificative pe plan simbolic. Astfel, în mai 1992, Duma 
declară că transferul Crimeii către Ucraina în 1954 nu are 
„nici o valoare juridică” şi că a fost adoptat „cu violarea 
Constituţiei (legii fundamentale) a RSFSR [Republicii 
Sovietice Federative Socialiste Ruse] şi a procesului 
legislativ”. În 1993, aceeaşi cameră a parlamentului rus 
emite o rezoluţie care „confirmă statutul federal rus al 
Sevastopolului” şi, trei ani mai târziu, susține că Rusia are 
dreptul de a-şi exercita suveranitatea asupra oraşului. 
Decizia cea mai amenințătoare şi potenţial periculoasă a 
Dumei, adoptată cu o majoritate zdrobitoare în 1996, este 
anularea acordurilor de la Belovej, care, în 1991, generaseră 
disoluția Uniunii Sovietice. Rezoluţia a şters dintr-o 
trăsătură de condei aceste acorduri, ratificate de toate 


parlamentele fostelor republici sovietice şi acceptate ca un 
fapt împlinit de preşedintele Gorbaciov. 

La sfârşitul anului 2004, atunci când ucrainenii 
organizează Revoluţia Portocalie, indulgenta lui Putin în 
privinţa orientării prooccidentale a Kievului ia sfârşit. În 
decembrie, el pune în gardă Ucraina contra unui eventual 
nou flirt cu NATO, transmițând în acelaşi timp un semnal 
pozitiv în privința Uniunii Europene: „Dacă Ucraina ar intra 
în Uniunea Europeană, ar fi un factor pozitiv, care, contrar 
expansiunii NATO, ar contribui la întărirea sistemului 
relațiilor internationale"». Dar, zece ani mai târziu, nu mai 
consideră cá „expansiunea” europeană e pozitivă si se 
foloseşte de „toți morcovii şi toate betele" din dotare, 
corupţia si santajul, pentru a-l forța pe preşedintele 
Ianukovici să abandoneze acordul de asociere cu Uniunea 
Europeană, cu câteva zile înainte de parafarea lui, prevăzută 
pentru summitul  Ucraina-Uniunea Europeană din 
noiembrie 2014. În 2004, atitudinea lui diferită — în 
aparenţă - în privința UE şi a NATO era desigur determinată 
nu atât de preocupări de securitate, cât de faptul că era 
prea putin probabil ca Ucraina să poată intra în aceste 
organizaţii — în cazul NATO - şi aproape imposibil — în cazul 
Uniunii Europene. 


Amenințarea portocalie 


Situaţia si politica din Rusia se modifică substantial în 
2005. Preocupările de securitate de un anumit tip trec pe 
primul plan. ,Revolutiile colorate”, o serie de manifestații şi 
revolte antiguvernamentale din anumite state postsovietice 
din Europa de Est, reînvie în mintea lui Putin amintirea 
evenimentelor dramatice din 1989 şi propria experiență 
personală, traumatizantă, de la Dresda. Revoluția Portocalie 


care izbucneşte este cu siguranță un punct de cotitură în 
evoluția lui către o politică mai dură fata de Ucraina, apoi 
fata de Occident, considerat a fi principalul beneficiar si 
instigator al tuturor mişcărilor democratice."? Pentru 
numeroşi experți, munca depusă sistematic în vederea 
atingerii unui obiectiv secret — subminarea independenţei 
Ucrainei şi instalarea la Kiev a unui lider maleabil precum 
Lukasenko - a început la puţină vreme după ce candidatul 
„portocaliu”, Viktor  Iuscenko, a câştigat alegerile 
prezidenţiale din 2005 şi a numit un guvern orientat către 
Vest, pretins „antirusesc” şi ,nationalist”. 

Fapt remarcabil, Iuscenko evită confruntările directe cu 
Kremlinul. Prima vizită externă o face la Moscova - in drum 
către Bruxelles - pentru a-l asigura pe Putin că nu are 
resentimente față de intervenţia sa în alegerile din Ucraina, 
chiar dacă acesta fusese la Kiev ca să-l susțină personal pe 
Viktor Ianukovici, adversarul lui Iuscenko. Şi îi confirmă că 
Ucraina conferă tot atâta importanţă relaţiilor cu Moscova, 
cât celor cu Bruxelles-ul. Dar supárarea lui Putin este prea 
profundă pentru ca acesta să accepte oferta lui Iuscenko de 
a stabili relații amicale, reciproc avantajoase. A investit prea 
mult în victoria lui Ianukovici şi crede în continuare cá 
protejatul lui a fost invins de conspiratia si trádarea 
Occidentului mai degrabă decât de un vot popular. Oricât de 
tumultuoasă si instabilă este, Ucraina a fost dintotdeauna o 
democratie in care formula „voința poporului” are un sens 
deopotrivă normativ şi practic. Or, din primii ani ai domniei 


71 Revoluţia Portocalie (noiembrie 2004-ianuarie 2005) survine după ce 
alegerile prezidențiale din Ucraina sunt câştigate de candidatul prorus, 
Viktor Ianukovici, în fata celui prooccidental, Viktor Iuscenko. O serie de 
proteste masive, paşnice, acuză falsificarea alegerilor cu sprijinul/la 
instigarea Kremlinului, iar Curtea Supremă a Ucrainei dă dreptate 
acuzațiilor. Turul al doilea este reluat şi de astă dată Iuscenko învinge. 


lui Putin, Rusia s-a manifestat din ce în ce mai autoritar, 
permițând în tot mai mică măsură libera exprimare şi libera 
competiție politică. Cum considerase dintotdeauna spațiul 
postsovietic drept „sfera de influență legitimă” a Rusiei, 
stăpânul de la Kremlin are motive întemeiate să se teamă de 
democraţie oriunde în acest spațiu, inclusiv în Rusia. 

Ca urmare, democrația născândă a Ucrainei se loveşte in 
acelaşi timp de consolidarea autoritară din Rusia şi de 
politica istorică ce pune accent pe moştenirea totalitară 
sovietică, in particular pe stalinism, a cărui reabilitare 
capătă proporţii tot mai mari în Rusia. Politicile culturale 
care caută să reactiveze limba şi cultura ucrainene, mult 
timp oprimate şi marginalizate, sunt confruntate cu 
tentativele Moscovei de a menţine şi întări politicile de 
rusificare, atât în interiorul țării, cat si in „străinătatea 
apropiată”. Politica ucraineană în materie de religie, care 
susține egalitatea juridică a tuturor bisericilor şi separarea 
acestora de stat, se opune revendicărilor Moscovei privind 
„teritoriul canonic” în care Biserica Ortodoxă Rusă, afiliată 
la Kremlin, trebuie să fie privilegiată şi beneficiarul de facto 
al unui statut monopolist. 

Mai este, apoi, şi sensibila chestiune a foametei artificiale 
induse de Stalin în 1932-1933 - Holodomorul -, care a 
provocat moartea prin inanitie a patru până la cinci 
milioane de ţărani ucraineni. În epoca sovietică, această 
foamete a fost considerată un „noneveniment” şi trecută sub 
tăcere. Simpla ei menționare era considerată un act de 
„propagandă antisovietică”. Fiindcă resimțea ca o datorie 
personală restabilirea memoriei acestei tragedii şi onorarea 
victimelor, Viktor Iuscenko creează în 2006 Institutul 
Ucrainean al Memoriei Nationale, organ special care tine de 
Consiliul de Ministri si are ca scop „restaurarea si 
prezervarea memoriei naționale a poporului ucrainean”. 
Sarcina lui principală constă în anchetarea crimelor din 


perioada stalinistă şi reabilitarea victimelor, iar studierea 
Holodomorului ocupă un loc central în cercetări. În acelaşi 
an, Parlamentul ucrainean adoptă un proiect de lege prin 
care se recunoaşte că Holodomorul a reprezentat un 
„genocid al poporului ucrainean” şi solicită parlamentelor 
străine adoptarea unor rezoluții similare. A patra sâmbătă 
din noiembrie este declarată Ziua Naţională de Comemorare 
a Holodomorului si este celebrată în fiecare an, iar la 
inițiativa preşedintelui este construit la Kiev Muzeul 
Naţional al Holodomorului-Genocid. 

Încă o dată, conştient că problema e foarte sensibilă, 
Viktor Iuscenko evită cu grijă să acuze de această crimă 
Rusia si pe ruşi: ,[Cel care a comis genocidul] e sistemul 
totalitar, comunist şi stalinist, care e lipsit de identitate 
nationalá"», afirmă el de mai multe ori. Dar în van, deoarece 
conducătorii ruşi investiseră prea mult în reabilitarea şi 
revitalizarea stalinismului şi îşi identificaseră în mod prea 
profund propriul regim cu „gloriosul trecut” sovietic. 
Comemorarea Holodomorului de către ucraineni ajunge să 
fie considerată la Moscova o dovadă suplimentară de 
naționalism, de rusofobie şi, în fine, de ,nazism”. 

În replică la inițiativele ucrainene şi, aparent, cu scopul 
de a împiedica propagarea bolii „portocalii” în Rusia, 
preşedintele Dmitri Medvedev creează în 2009 o comisie 
specială însărcinată cu „contracararea tentativelor de 
falsificare a istoriei in detrimentul intereselor Rusiei”. 
Sarcina principală a acesteia? „Identificarea si analiza 
informațiilor referitoare la falsificarea faptelor si a 
evenimentelor istorice care urmăreşte să aducă atingere 
prestigiului internațional al Federaţiei Rusiei.” Un proiect de 
lege care vrea să incrimineze „reabilitarea nazismului” este 
depus în Dumă. Are ca obiectiv principal interzicerea 
oricărei dezbateri asupra crimelor de război sovietice şi a 


alianței cu Hitler şi orice comparaţie între nazism şi 
stalinism.s 

În 2007, printr-un decret al lui Putin este creată fundaţia 
guvernamentală Ruskii Mir („Lumea Rusă”), ca formă de soft 
power rusesc în străinătate. lar în 2008, Agenţia Federală 
pentru Afacerile Comunității Statelor Independente, 
Compatriotii de peste Hotare şi Cooperarea Umanitară 
Internațională, numită de regulă „Rosotrudnicestvo”, vede 
lumina zilei ca agenție guvernamentală, sub jurisdicția 
Ministerului Afacerilor Externe. Cele două instituții sunt 
utilizate, după o veche tradiție sovietică, ca paravane pentru 
activități subversive împotriva țărilor în care operează.» În 
aprilie 2021, preşedintele Zelenski pune capăt activității 
Rosotrudnicestvo în Ucraina. În iulie 2022s, Ruskii Mir este 
sanctionata de Uniunea Europeană, împreună cu 
numeroase alte organizații şi persoane complice la 
agresiunea rusească împotriva Ucrainei.» 

Cooperarea Ucrainei cu NATO a fost dintotdeauna 
principalul motiv de iritare a Moscovei, nu ca urmare a unei 
pretinse „amenințări la adresa securității” Rusiei, ci din 
cauza amenințării reale pe care o constituie în ceea ce 
priveşte capacitatea acesteia de a-şi intimida şi manipula 
vecinii. În 2008, Ucraina depăşeşte „linia roşie” trasată de 
Kremlin, atunci când cere să beneficieze de planul de 
actiune”2, prima etapă în aderarea la NATO. Moscova face 
uz de toată influența pe care o are în țările NATO pentru a 
obține respingerea candidaturii ucrainene, cu concursul 
Franței şi Germaniei, principalii beneficiari ai relațiilor 


72 Membership Action Plan (MAP), proces comun NATO-solicitant, în care 
NATO supraveghează şi ghidează paşii parcurşi de țara care solicită 
aderarea din mai multe puncte de vedere (capacitatea de apărare, 
coerență legislativă cu funcționarea NATO, securitatea informațiilor, 
obiective politice paşnice). 


comerciale bilaterale cu Rusia. Putin tine un discurs după 
Summitul NATO de la Bucureşti, pe 2 aprilie 2008, în care 
îşi exprimă, pentru prima oară în mod oficial, viziunea 
specială şi clar imperialistă asupra Ucrainei ca stat 
„artificial” — „nici măcar o tara”, cum îi spusese într-o 
conversație privată lui George W. Bush.s 

Este un amestec grosolan de minciuni, jumătăți de 
adevăr şi manipulări perfide, devenite astăzi familiare ca 
urmare a  „eseurilor” pseudoistorice si  discursurilor 
provocatoare la adresa Ucrainei ale preşedintelui rus. 
Diatriba lui se bazează pe o minciună fundamentală, care 
adeseori este trecută cu vederea: o noțiune arhaică, datând 
din secolul al XIX-lea, care defineşte națiunea ca pe o 
comunitate unită de etnicitate, limbă şi religie, precum şi de 
un trecut puternic mistificat, mai degrabă decât de cultura 
politică, loialitatea civică, egalitatea în drepturi şi o viziune 
comună asupra viitorului. 

Ucraina nu corespunde acestui model arhaic, fiindcă a 
fost angajată, de la începuturi, în construcția laborioasă a 
națiunii politice sau a limbii, cu etnia sau religia jucând un 
rol secundar fata de determinantii-cheie ai loialității si 
comportamentului civic. Şi totuşi, nimeni nu se declară 
neliniştit, în epocă, de eroarea conceptuală a lui Putin, cât 
timp nu devine o teorie ucrainofobă în adevăratul sens al 
cuvântului, năşită întâi de statul rus, apoi pusă în practică 
prin genocid. 

La câteva luni de la Summitul de la Bucureşti, Rusia 
invadează Georgia, anexează 20% din teritoriul ei şi 
interpretează absența oricărei reacţii internationale — si a 
oricărei sancțiuni, cát de mici — ca undă verde pentru 
operațiunile similare din „străinătatea apropiată”. În august 
2009, Dmitri Medvedev, care în epocă juca rolul de 
preşedinte al Rusiei, îi adresează un mesaj sinistru lui 
Viktor Iuscenko, plin de amenințări prost deghizate, de 


subintelesuri si afirmaţii false. Medvedev blameaza cu 
agresivitate politica ucraineană în toate domeniile: istorie, 
memorie, cultură, limbă, religie, aderarea la NATO - în ciuda 
„poziției bine-cunoscute a Rusiei” -, susținerea Georgiei 
după invazia rusă din 2008 şi ruperea „legăturilor 
economice existente cu Rusia, mai ales în domeniul 
energetic" — nume de cod pentru tentativele guvernului 
ucrainean de a pune capát coruptiei din sectorul energetic, 
de care profita o clică restrânsă de oligarhi ucraineni si ruşi. 
Apoi se petrece ceva de neînchipuit pentru Rusia, o acţiune 
fără precedent din partea Ucrainei, care face un lucru pe 
care numai țările suverane şi-l pot permite: să expulzeze doi 
spioni ruşi şi să amintească cu impertinenta comandanților 
militari ruşi din Sevastopol că anumite paragrafe ale 
acordului de punere la dispoziţia flotei ruse a portului 
limitează numărul de trupe, restrâng transporturile de arme 
şi îi obligă pe comandanții ruşi să se consulte cu autorităţile 
ucrainene pentru orice mişcare în afara amplasamentului 
desemnat. 

Mesajul lui Medvedev este considerat în epocă o tentativă 
de a încuraja forțele proruse din Ucraina, înainte de 
alegerile prezidenţiale prevăzute pentru ianuarie 2010. 
Turneul patriarhului Kiril al Rusiei în Ucraina pare a avea 
acelaşi scop. Dar unii observatori remarcă contextul 
particular al acestuia: se prezintă sub forma unei 
înregistrări video realizate la reşedinţa lui Medvedev de la 
Soci, cu Marea Neagră în fundal şi navele militare ruseşti în 
larg. lar decizia de a „amâna trimiterea unui nou ambasador 
rus în Ucraina” până la normalizarea relaţiilor ruso- 
ucrainene este, în acest context, de rău augur. 


Ultima şansă a lui Putin 


Tentativa de a întreprinde o „operațiune de menţinere a 
păcii” în Ucraina - cel mai probabil în Crimeea - a fost 
menționată in februarie 2010, atunci când candidatul 
presupus prorus, Viktor lanukovici, şi-a învins rivala 
„portocalie” Iulia Timoşenko în turul al II-lea al alegerilor 
prezidenţiale, chiar dacă a fost vorba de o victorie strânsă - 
49% la 46%, cu 5% din tabăra „portocalie” distribuite între 
cei doi candidati. Putin după învestitură şi formarea unui 
nou guvern, lanukovici semnează cu Dmitri Medvedev 
controversatele Acorduri de la Harkov, ratificate în grabă şi 
fără dezbateri, în aprilie, de parlamentele celor două tari. 
Obiectivul principal al înțelegerii era prelungirea cu douăzeci 
şi cinci de ani a dreptului de folosință rusesc asupra 
instalațiilor navale din Crimeea, până în 2042, cu o opțiune 
de reînnoire de cinci ani suplimentari, în schimbul prețului 
redus pentru gazul rusesc. Pactul e criticat din mai multe 
puncte de vedere. E considerat anticonstitutional din cauza 
numeroaselor violări ale procedurii de aderare, dăunător din 
punct de vedere economic, fiindcă „prețurile reduse” 
stipulate subminează piața liberă şi obligă Ucraina la 
tranzacții opace de energie cu Rusia, şi nociv din punct de 
vedere politic, deoarece concesiile excesive ale lui Ianukovici 
pentru a „dezamorsa presiunea rusă în favoarea integrării” 
nu fac, de fapt, decât să crească şi să încurajeze această 
presiune. În realitate, lanukovici „a ipotecat partial 
independența Ucrainei pentru a consolida poziția internă” a 
regimului său şi „a renunțat la mecanismele de echilibru 
care asigurau un parteneriat sigur şi realizabil cu Rusia”.s7 
Pe scurt, Acordurile de la Harkov consacră un „reviriment 
al politicilor adoptate după 2005 de fostul preşedinte Viktor 
Iuscenko?? , şi mai ales „o abatere fundamentală de la calea 


73 La scurt timp după Revoluţia Portocalie şi alegerea ca preşedinte, spre 
stupoarea susținătorilor, Viktor Iuscenko a demis-o pe reformista Iulia 


urmată de Ucraina după declararea independenței în 1991”. 
Ratificându-le, Ianukovici dă dovadă de o miopie flagrantă 
în privința intentiilor Rusiei, de lipsă de prudenţă şi de o 
incredibilă naivitate, permițând acestei tari să-şi sporească 
influența în Ucraina. Asta, pentru a nu mai vorbi de 
nonsalanta cu care crede că Occidentul va privi acordurile 
ca pe un pas către „stabilitate”. În ce-i priveşte, Medvedev şi 
primul „său” ministru Putin nu sunt expuşi oprobriului 
international şi „obţin dividende geopolitice mai mari decât 
cele obținute gratie victoriei în Războiul din Georgia”s. 
Totuşi, se pare că ruşii au exagerat, fiindcă ating 
interesele economice personale ale principalilor membri ai 
echipei Ianukovici. Oligarhilor ucraineni nu le pasă, de fapt, 
deloc de concesiile ideologice făcute Moscovei, fie că e vorba 
de privilegierea Bisericii Ortodoxe Ruse sau de limba rusă, 
care îşi recapătă din statutul deținut pe vremuri, de 
suprimarea referintelor la  „genocid” in comemorärile 
Holodomorului sau de revenirea în manualele şcolare la 
formula stalinistă a „Marelui Război pentru Apărarea 
Patriei” pentru cel de-al Doilea Război Mondial. În schimb, ei 
nu doresc să acorde companiilor ruseşti acces nelimitat la 
resursele Ucrainei şi nici să permită fuziunea Naftogaz?+ cu 
Gazprom sau să împartă cu ruşii beneficiile facilitatilor si 
conductelor de gaz natural şi multe altele de acest fel. 
Ianukovici se revoltă în tăcere şi încearcă să-şi joace jocul 
propriu, axându-se pe faimoasa politică „multivectorială” a 
lui Leonid Kucima. Dar îi lipsesc competențele şi spaţiul de 


Timoşenko din poziția de premier (8 septembrie 2005). În august 2006, 
l-a numit în această poziție pe fostul rival prorus din cursa 
prezidențială, Viktor Ianukovici. 


74 Cea mai importantă companie de petrol şi gaze din Ucraina, care 
aparține statului. 


manevră, iar eşecul pe care îl are în cele din urmă atunci 
când trebuie să semneze Acordul de Asociere cu Uniunea 
Europeană ilustrează foarte bine poziția de vulnerabilitate în 
care s-a plasat singur. 

Pactul gaz contra flotă la Marea Neagră îi aduce, desigur, 
lui lanukovici mai multe avantaje politice şi economice pe 
termen scurt, dar compromite grav, pe termen lung, 
securitatea Ucrainei. Acordurile de la Harkov prelungesc 
mult după 2017 prezența a 25.000 de soldati ruşi în 
Crimeea - care au jucat un rol decisiv în preluarea 
controlului asupra peninsulei in 2014 - şi mai ales 
facilitează activitatea subversivă a serviciilor de securitate 
ruseşti, în măsura în care funestul acord ruso-ucrainean 
din 1997 - care se referea la statutul şi condiţiile flotei Mării 
Negre - stipula în particular menţinerea a zece detasamente 
de informaţii şi contraspionaj ruseşti la Sevastopol, primele 
subordonate GRU, iar celelalte, FSB. Acestea erau implicate 
nu în pretinsa protecţie a flotei contra criminalilor şi a 
teroriştilor, ci, după fostul preşedinte al SBU (serviciul de 
securitate al Ucrainei), Valentin Nalivaicenko, în strângerea 
de informaţii secrete, finanțarea politicienilor prorusi, 
activități separatiste şi propagandă, ca şi proteste anti- 
NATO. Aşa cum spune James Sherr, flota rusească nu era o 
grămadă de fiare bune de casat, cum îşi închipuiau unii 
comentatori, ci un „factor de presiune, care desfăşoară o 
activitate pe care trei preşedinţi ucraineni au considerat-o 
nocivă pentru interesele țării lor"». 

În iunie 2010, parlamentul ucrainean, aparent la 
presiunea Rusiei, exclude din strategia de securitate 
națională a țării obiectivul „integrării în sistemul de 
securitate euroatlantic si al aderării la NATO”. În iulie este 
adoptată o lege cu privire la prioritățile în politica internă şi 
externă, care obliga in mod oficial Ucraina să-şi mențină un 
statut „în afara blocurilor [aliantelor]”. Agenţii serviciilor de 


informaţii ruseşti expulzați de Iuscenko sunt reprimiti tacit 
în Ucraina. Mai mulți cetățeni ruşi obțin rapid cetățenia 
ucraineană, pentru a ocupa posturi de înaltă răspundere, 
mai ales în conducerea Ministerului Apărării, a SBU 
(serviciile de informaţii) si a aparatului de protecţie şi pază 
al preşedintelui. Un om politic presupus apropiat de 
serviciile de informații ruseşti, Volodimir Sivkovici — care azi 
a ajuns în clandestinitate -, este numit vicepremier, 
însărcinat cu probleme de securitate. Nu e deloc 
surprinzător că, în momentul invaziei ruseşti din 2014, 
armata şi aparatul de securitate ucrainean erau complet 
dezorganizate; lanukovici fusese urmat atunci când a fugit 
în Rusia de 5.000 de functionari”5, şi numeroşi ofițeri din 
armată, poliție şi serviciile de securitate au schimbat tabăra. 

Infiltrarea pe scară largă a agenților ruşi în instituţiile 
statului ucrainean, gratie permisivitatii lui lanukovici, 
permite preluarea paşnică a controlului în Crimeea de către 
forțele ruseşti şi organizarea de revolte armate de mare 
amploare în sud-estul Ucrainei. Aceeaşi infiltrare face foarte 
plauzibilă ipoteza conform căreia escaladarea violenţei din 
Piața Maidan si evenimentele conexe din timpul 
manifestatiilor din iarna 2013-2014 au fost provocate, în 
ultimă instanţă, de Rusia, într-o tactică de haos „controlat” 
sau „manipulat”, stimulată de „tehnologii politici”a ruşi. Una 
dintre aceste „marionete”, asistentul lui Putin şi, se pare, 
principalul lui consilier, Vladislav Surkov - „Rasputinul lui 
Putin”, cum l-a supranumit caustic Peter Pomerantsev -, 


75 Respingând Acordul de Asociere cu UE, Ianukovici provoacă protestele 
EuroMaidan. În februarie 2014, acestea ating o intensitate deosebită, iar 
pe data de 21 Ianukovici pleacă din Kiev, întâi la Harkov, apoi in Rusia. 
Parlamentul îl demite şi programează noi alegeri prezidențiale pe 25 mai, 
care vor fi câştigate de Petro Poroşenko. Rusia demarează acțiunea de 
invadare a Crimeii în aceleaşi zile în care Ianukovici pleca la Moscova. 


este un ,bine-cunoscut negationist al Ucrainei”: „Nu există 
Ucraina, glumeste el, există numai ucrainitate, o tulburare 
specifică a spiritului”. Teoriile lui bizare nu sunt totuşi decât 
o problemă minoră prin comparaţie cu retetele practice de 
vindecare forțată de „tulburare” pe care le propune: 
„Constrângerea la relaţii fraterne prin forță este singura 
metodă cu eficacitate probată istoric, în privința 
ucrainenilor. Nu cred că vom găsi alta”. 

Un volum enorm de mesaje şi alte documente, despre 
care se spune că au fost piratate în 2016 din căsuţa de e- 
mail a lui Surkov de către grupul ucrainean Cyber Junta, 
arată implicarea acestuia pe scară largă în evenimentele din 
2014 din Ucraina, în mod special în organizarea şi 
gestionarea unei pretinse „Primăveri Ruseşti”, adică apariția 
unei „revolte” populare în sudul şi estul Ucrainei, ca urmare 
a revoluţiei EuroMaidan. Rolul lui în escaladarea violenţei 
din Piaţa Maidan şi în fuga preşedintelui Ianukovici - foarte 
greu de înțeles, fiindcă acesta ajunsese la un compromis cu 
opoziția în privința unor alegeri prezidențiale anticipate — 
rămâne mai puţin clar. Putem totuşi avansa, fără a risca, 
ipoteza că Moscova a fost mult mai bine pregătită, de astă 
dată de mişcările revoluționare din Ucraina, decât în 2004 
şi, deci, mult mai capabilă să deturneze evenimentele în 
folosul propriu. Nu numai că instituţiile ucrainene sunt în 
2014 mult mai profund infiltrate, dar „tehnologiile politice” 
promovate de echipa lui Surkov sunt mult mai sofisticate, 
iar campania de propaganda  declansatá în timpul 
EuroMaidanului e mult mai puternică - lucru confirmat şi 
de războiul de propagandă care se declanşează la scară 
globală. 

În afară de motivul recurent al ,nonexistentei” Ucrainei şi 
de cele complementare ale „profundelor diviziuni interne” şi 
„granițelor artificiale”, care legitimează o eventuală invazie 
militară, alte două discursuri distincte, dar corelate, au fost 


elaborate pentru a justifica aceeaşi invazie în termeni de 
oportunitate politică si ideologică. Primul se referă la 
„naziştii” din demonizata Ucraină occidentală care ar fi 
organizat o lovitură de stat la Kiev, adică ar fi răsturnat, cu 
sprijinul Occidentului, guvernul legitim, instaurând o juntă 
fascistă. Al doilea se referă la ruşii şi rusofonii presupus 
oprimati din Ucraina, care, de la venirea la putere a 
„naziştilor”, sunt, chipurile, ameninţaţi cu exterminarea sau 
genocidul. Nici unul dintre aceste discursuri nu e nou. 
Povestea rusofonilor ,oprimati” circulă în media ruseşti şi în 
anumite media occidentale credule încă din primii ani 
postsovietici, când milioanele de colonizatori ruşi şi urmaşii 
lor au fost obligati să învețe, cat de cât, limbile autohtone. 
Povestea cu „naziştii” a fost testată în 2004, atunci cand 
falsi ,nationalisti” au  defilat prin centrul Kievului, 
prezentându-se drept partizani pe fata ai lui Viktor 
Iuscenko, şi urcă în timp până în epoca sovietică, atunci 
când mişcarea naţională ucraineană a fost tratată drept 
„nazistă”, iar Ucraina occidentală era considerată leagănul 
primordial al acesteia. 

Cele două discursuri sunt mai degrabă reuşite în termeni 
de propaganda, fiindcă se sprijină pe stereotipuri 
prestabilite care decurg din „ştiinţa imperială”, devenită 
internațională, dar şi pe fapte şi jumătăți de adevăr 
manipulate cu abilitate. Fiecare dintre ele face apel la 
-bunul-simt”, chiar dacă, în cazurile respective, acel gen de 
bun-simt căutat era fondat pe o necunoastere totală a 
particularitätilor Ucrainei, a trecutului ei colonial şi a 
prezentului postcolonial. Discursul „rusofonilor oprimati” se 
sprijină pe o credință comună conform căreia fiecare stat, 
mai ales nou stabilit, are tendința de a fi ,nationalizant”, de 
a asimila forțat minoritățile în limba şi cultura dominantă. 
Acest model în aparenţă rezonabil este dificil de aplicat 
Ucrainei, unde elita conducătoare, rusificată aproape în 


totalitate, şi-a conservat puterea după declaraţia de 
independență, aşa încât limba şi cultura rusă şi-au păstrat 
poziția dominantă în cea mai mare parte a sferelor vieții 
publice. E suficient să menționăm faptul că nici un oligarh 
ucrainean nu vorbeşte ucraineana ca limbă principală - 
dacă o vorbeşte - si că, dintr-un număr de şase preşedinţi 
ucraineni, numai Viktor Iuscenko poate fi calificat drept 
ucrainofon. Evoluţia limbii ucrainene în decursul ultimelor 
trei decenii nu a fost impusă de sus în jos de către elitele 
-nationalizante” — care foloseau de altfel cu uşurinţă rusa 
nativă -, ci a fost rodul unui proces consensual negociat de 
minoritatea ucrainofonă cu elita postsovietică dominantă, în 
esență rusofonă. Lentoarea şi incoerenta procesului i-au 
frustrat adesea pe radicalii de ambele parti, dar au asigurat 
ataşamentul rusofonilor şi al ucrainofonilor de ţara pe care 
o percep drept a lor. 

Povestea cu „naziştii” se sprijină pe stereotipuri similare, 
promovate de „ştiinţa imperială”, după care ucrainenii au 
fost colaboratori ai naziştilor, Ucraina occidentală este 
leagănul naționalismului ucrainean, ucrainenii sunt genetic 
antisemiti etc.76 Totuşi, ea este privilegiată şi dezvoltată ca 


76 Acuzatiile de „nazism” ale Rusiei la adresa conducerii proeuropene 
contemporane a Ucrainei sunt, fără îndoială, mincinoase. Însă 
sâmburele de adevăr pe care se sprijină este implicarea Organizaţiei 
Nationalistilor Ucraineni, condusă de Stepan Bandera, în aşa-numitul 
Act de Restaurare a Statului Ucrainean, proclamat pe 30 iunie 1941 la 
Lvov, în vestul Ucrainei, la câteva zile după ce Hitler îşi începuse 
ofensiva împotriva Uniunii Sovietice. Aşa-numitul Guvern Naţional 
Ucrainean, care a fost înlocuit la câteva zile după 30 iunie de ocupaţia 
germană nemijlocită, îi oferise lui Hitler sprijinul în schimbul 
independenţei şi a organizat un pogrom la Lvov. Liderii Organizației 
Naţionale Ucrainene au fost arestați apoi de nazişti. După ieşirea din 
închisoare, Stepan Bandera a fost folosit inițial de nazişti în tentativa de 
a-i ralia pe partizanii ucraineni luptei cu Stalin. După căderea 


fiind cea mai credibilă şi în acelaşi timp distructivă, dar şi 
cea mai atrăgătoare pe plan internaţional. A fost introdusă 
în 2004 de „tehnologii politici” ruşi care i-au făcut campanie 
lui  lanukovici împotriva lui Viktor luşcenko. Fapt 
remarcabil, unul dintre aceştia este autorul „manualului de 
genocid”, Timofei Sergheitev. Discursul a fost exploatat şi 
extins în 2012, atunci când partidul marginal de extremă 
dreaptă Svoboda a fost promovat pe canalele media 
populare, în detrimentul opoziției mai moderate, pentru a 
intra în Parlament cu 10% din voturi, un scor fără precedent 
pentru asemenea grupuri, în Ucraina. Planul era, fără 
îndoială, de a-l împinge pe liderul acestuia într-un al doilea 
tur al unor eventuale alegeri prezidenţiale din 2015, în 
măsura în care ar fi fost singurul adversar pe care 
lanukovici l-ar fi putut învinge fără o fraudă electorală 
masivă. 

Eforturile au dat roade, dar într-o manieră neaşteptată, în 
2014, când la Kiev au izbucnit proteste şi discursurile cu 
„naziştii” din Piața Maidan au fost reluate şi amplificate de 
maşinăria de propagandă a Moscovei.77 Asta i-a deconcertat 
pe numeroşi străini, fără a mai vorbi de ruşi. Si, mai rău ca 
orice, i-a deconcertat şi i-a speriat la culme pe ucrainenii 
din sud-est, conectaţi in mod traditional la canalele de 
informare ruseşti. Unii s-au raliat agenților ruşi veniți în 

zonă pentru a cataliza „revolta populară” împotriva „juntei” — 


nazismului, şi-a continuat activitatea ultranationalistä, în exil, în 
Republica Federală Germană. În 1959 a fost otrăvit cu cianură, iar 
justiția germană a stabilit că a fost asasinat de un agent KGB. 


77 Prezența unor grupuri ultranationaliste, ca Svoboda (Libertatea) sau 
Pravii Sektor (Sectorul de Dreapta), în Piaţa Maidan este atestată de 
numeroase surse serioase. Era însă vorba doar de o minoritate în 
ansamblul foarte divers al protestatarilor. 


după cum s-a lăudat ulterior unul dintre ei, celebrul Igor 
Ghirkin: „De fapt, dacă unitatea noastră n-ar fi trecut 
granița, toată povestea s-ar fi stins”. Bineînţeles, o mare 
parte a populației a rămas neutră, dar cei care au luat 
partea Ucrainei au fost numeroşi, lucru care a determinat 
înfrângerea ruşilor şi dezagregarea proiectului Novorossia. 
Deşi dezorganizată, armata ucraineană a reuşit să elibereze, 
cu ajutorul voluntarilor, cea mai mare parte a regiunii 
Donbas şi a fost pe punctul de a încercui principalele centre 
ale revoltei, Luhansk şi Donețk. Pentru a-şi salva acolitii de 
înfrângerea totală, Rusia a trimis trupe regulate care au 
zdrobit prost înarmata infanterie ucraineană şi au obligat 
Kievul să accepte un armistițiu. 

Urmează negocieri interminabile, la Minsk, în cadrul 
cărora Rusia a pretins că „nu ia parte la conflict” şi a 
insistat ca Ucraina să negocieze direct cu reprezentanții 
„republicilor populare” din Doneţk şi Luhansk. Asta ar fi 
însemnat legalizarea de facto a celor două regimuri- 
marionetă, pe care Kievul nu avea cum s-o accepte. Ca 
urmare, negocierile s-au petrecut într-un sistem bizar, în 
care Rusia se pretindea simplu mediator, alături de Franța 
şi de Germania, dar în acelaşi timp reprezentând şi vorbind 
în numele „formațiunilor militare din anumite părţi ale 
oblasturilor Donețk şi Luhansk” - cum au fost numite cele 
două entități separatiste în decursul întâlnirii. 

Aşa cum era de aşteptat, cei şapte ani de neînțelegeri în 
interpretarea Acordurilor de la Minsk n-au dus la nici un 
rezultat, pentru că o negociere eficace este imposibilă atunci 
când principalul instigator al unui conflict, care participă la 
el şi este beneficiarul lui, pretinde că „nu ia parte” la el. 
Ucraina s-a opus cu ferocitate încorporării regiunilor 
„secesioniste” în condiţiile şi sub controlul Moscovei. Asta ar 
fi făcut din Ucraina un stat disfunctional, o „mare Bosnie”, 


în pericol de a suferi diferite acțiuni de destabilizare si de 
manipulare din partea Rusiei. 

Eşecul implantării de celule otrăvite în corpul Ucrainei a 
fost însoţit si de alte nereuşite ale încercărilor lui Putin de a 
submina suveranitatea ucraineană. Decăderea electorală a 
partidelor şi candidaților prorusi din 2014 se agravează la 
alegerile prezidenţiale din 2019, odată cu înfrângerea 
spectaculoasă a preşedintelui în exercițiu Petro Poroşenko, 
pretins  „ultranaţionalist”, în fața rivalului Volodimir 
Zelenski, presupus  „cosmopolit” si  „pacifist”. Această 
schimbare nu este deloc favorabilă Moscovei. E un semn 
evident că Ucraina a trecut de punctul mort şi nu mai oferă 
forțelor proruse nici o şansă de a reveni la putere. Ţara 
devine una cu totul normală, în sensul în care nici o 
schimbare de guvern nu poate provoca modificări 
fundamentale ale politicii naționale. 

Cu alte cuvinte, „legile decomunizării”, adoptate în 2015, 
care de fapt vizează decolonizarea, rămân în vigoare. 
Obiectivul național de a intra în Uniunea Europeană şi 
NATO este înscris în Constituţie. Promovarea moderată a 
limbii şi culturii ucrainene este susținută de un ansamblu 
de noi legi şi instituţii. lar Biserica Ortodoxă Rusă din 
Ucraina nu capătă nici un privilegiu față de alte biserici, mai 
ales față de Biserica Ortodoxă a Ucrainei, care în 2018 
obține statutul de autocefalie canonică sub auspiciile 
patriarhului ecumenic de la Constantinopol. Atitudinea 
ucrainenilor fata de Rusia, si în special fata de Vladimir 
Putin, rămâne foarte negativă, din 2014, în timp ce 
atitudinea pozitivă fata de Uniunea Europeană şi NATO se 
menţine la cote înalte. 

Ca şi cum n-ar fi fost de ajuns, Zelenski închide cele mai 
toxice canale de televiziune de propagandă proruse şi îl 
pune în arest la domiciliu pe Viktor Medvedciuk, prietenul 
cel mai apropiat al lui Putin şi marele promotor al politicii 


ruseşti în Ucraina, sub acuzaţia de înaltă trădare. Strigatul 
de alarmă „Suntem pe punctul de a pierde Ucraina!” începe 
să se înmulțească în mass-media propagandistice ruseşti, 
reflectând un adevăr important, dar numai parțial. Fiindcă 
adevărul complet, deşi nespus, pare a fi că Ucraina a fost 
deja „pierdută” - în 2014, dacă nu cumva mai devreme, în 
1991. 

După doi ani de şantaj şi de comasare de militari vizibilă 
la granițele ucrainene, Ministerul rus al Afacerilor Externe 
publică, pe 17 decembrie 2021, două proiecte — un „Tratat 
între Statele Unite şi Federația Rusă asupra garantiilor de 
securitate” şi un „Acord asupra măsurilor de asigurare a 
securității Federaţiei Ruse si a statelor membre ale NATO” -, 
cerând Statelor Unite şi aliaților acestora din NATO să 
răspundă fără întârziere ultimatumurilor, care nu admiteau 
decât acceptarea totală a cererilor ruseşti. Obiectivul 
declarat al documentelor este obținerea de „garanții juridice 
de securitate” pentru Rusia, dar de fapt e vorba de cereri 
inacceptabile, care echivalează cu retragerea totală a NATO 
din Europa Centrală şi de Est, revenirea pe poziţiile 
dinaintea lui 1997 şi recunoaşterea întregii regiuni — în 
particular, a Ucrainei - ca sferă de influență legitimă a 
Rusiei. Toate acestea nu au nimic de-a face cu preocupările 
de securitate. „Când Moscova vorbeşte de «securitate», 
trebuie să înțelegem «dominație rusească» si dmpunitate», 
fiindcă despre asta este vorba. Pentru Kremlin, tot ce nu 
este controlat de el îi pune în pericol regimul.” 

Documentele sunt mai degrabă o declaraţie de război 
prost disimulata decât propuneri de negociere. Dacă 
exigenţele Rusiei nu sunt satisfăcute, insinuează sinistru 
responsabilii de la Kremlin, Rusia nu are de ales şi trebuie 
să-şi asigure singură securitatea, prin mijloace militare şi 
tehnice. Două luni mai târziu, pe 24 februarie 2022, toate 
aceste „mijloace” sunt desfăşurate într-un război care nu 


este nici de securitate, nici teritorial, nici măcar punitiv: este 
un război al imaginaţiei. Ucrainenii sunt imaginati ca 
„nazişti” care trebuie exterminați, occidentalii, ca duşmani 
conspiratori care trebuie învinşi, iar ruşii, ca purtătorii 
adevărului divin, mandatati să salveze omenirea de răul 
mondial într-o luptă milenară. E un război pervers şi 
delirant, în care lumea paralelă creată de Putin şi elita 
Kremlinului şi amplificată de propaganda lor neostoită se 
sprijină pe opera unor filozofi, scriitori, eruditi şi alte 
personalități culturale ruse din trecut şi din prezent. Este 
un război al delirului colectiv autoadministrat contra unei 
realități care nu corespunde imaginarului rus şi care trebuie 
deci schimbată cu forța, aşa cum a devenit azi evident în 
Ucraina, prin mijloace „militare şi tehnice”. 


13. VLADIMIR PUTIN ŞI FIASCOUL 


SERVICIILOR SECRETE ÎN UCRAINA 
de Andrei Kozovoi 


Cunoaşte-te pe tine însuți, 
cunoaste-ti inamicul, victoria ta nu 
va fi pusă niciodată în pericol. — 
Sun Tzu 


La începutul lui martie 2022, la mai puţin de două 
săptămâni de la debutul invaziei ruse în Ucraina, nu mai 
exista nici un dubiu: în locul unei intrări triumfale în Kiev, 
în uralele locuitorilor acestuia, glorioasa armată a lui Putin 
e înfrântă şi suferă pierderi grele. Umbra războiului din 


Afganistan (1979-1989) începe să  planeze asupra 
„operațiunii militare speciale”, iar zvonurile că Vladimir 
Putin, „intoxicator” de profesie, este el însuşi „intoxicat” 
încep să se înmulțească. 

Din cauza umilintei suferite, trebuie să cadă capete. 
Fireşte, cei care au de suferit primii sunt ministrul apărării, 
Serghei Soigu, şi şeful Statului-Major, Valeri Gherasimov, 
care îi oferiseră asigurări lui Putin, lăudând „marea 
experiență” a trupelor ruseşti. Cei doi, considerați până 
atunci favoriți ai lui Putin, dispar în mod misterios şi apar 
zvonuri cu privire la posibila lor eliminare. Revenit în aprilie, 
după un pretins infarct, Şoigu are o mină foarte tristă pe 9 
mai 2022, la tradiționala Paradă a Victoriei din Piaţa Roşie. 
Gherasimov, care fusese rănit într-o vizită pe front, se 
remarcă prin absență. A-i pedepsi public, in chip de 
exemplu, ar fi putut deveni contraproductiv şi ar fi însemnat 
să recunoască eşecul, iar în mod oficial, Rusia nu se 
abătuse nici măcar cu o iotă de la planul referitor la 
Ucraina. Şi, mai ales, Soigu şi Gherasimov au pledat fără 
îndoială „nevinovat”, susținând că şi ei fuseseră induşi în 
eroare de rapoartele furnizate de serviciile secrete, care 
descriau armata ucraineană ca neoperationalà, pe Volodimir 
Zelenski ca pe un bufon fără stofă reală de preşedinte şi 
mizau pe un Occident scindat şi pasiv, ca în 2014, după 
anexarea Crimeii. 

Să reamintim faptul că aceste servicii de informaţii sunt 
compuse din trei organizații principale: una militară, 
cunoscută sub numele de GRU (Direcţia Principală de 
Informaţii), plasată sub comanda ministrului apărării, dar 
de fapt condusă de Putin, şi două civile, care depind direct 
de preşedintele Federaţiei Ruse, SVR (Serviciul de Informații 
Externe) şi FSB (Serviciul Federal de Securitate), însărcinat 
cu contraspionajul. Spre deosebire de serviciile occidentale, 
care au un cadru legal de funcționare şi sunt controlate de 


autorităţile civile, serviciile secrete ruse formează osatura 
sistemului  putinist, alfa şi omega guvernării. 
Particularitatea lor este că nu se ocupă numai cu strângerea 
şi analiza informațiilor, ci îndeplinesc şi funcţii de poliție 
politică şi de represiune (adică de eliminare) a opozanților si 
a „trădătorilor”, în pura tradiție sovietică. Otrăvirile cu 
noviciok ale fostului colonel GRU Serghei Skripal, în 2018, 
şi opozantului Aleksei Navalnii, în 2020, sunt două exemple 
recente de operațiuni în care implicarea serviciilor secrete 
ruseşti a fost demonstrată - numai două, printre numeroase 
altele. Cadrele acestor servicii, siloviki (de la sila, ,forta”), 
sunt o „nouă nobilime”, expresie datorată lui Nikolai 
Patrusev, fost director al FSB, apoi secretar al Consiliului de 
Securitate, perceput drept cel mai mare „zmeu” de la 
Kremlin. 

În cele din urmă, nu Soigu, şi nici Gherasimov sau 
Patrusev - sau vreo altă personalitate din anturajul lui Putin 
— trebuie să plătească pentru fiascoul „războiului-fulger” 
rusesc în Ucraina. Cei care decontează eşecul sunt 
personaje de eşalon doi, provenite din serviciile secrete şi 
mai ales din FSB. Printre ele se numără un posesor de grad 
înalt, Serghei Beseda, general în vârstă de şaizeci şi opt de 
ani. Acuzat în martie 2022 de corupţie şi de „dezinformarea 
cu buná-stiintá" a superiorilor, acesta este initial pus în 
arest preventiv. Către jumătatea lui aprilie, în contextul 
naufragiului crucişătorului Moskva, Putin este incapabil să- 
şi stăpânească furia şi cere vinovaţi, iar Beseda este 
transferat în cel mai mare secret la Lefortovo, celebră 
închisoare moscovită rezervată personalităților eminente. 
Născut în 1954, Beseda este un silovik care şi-a început 
cariera ca agent secret, la fel ca Putin, în anii '70, sub 
Brejnev. În acea perioadă, lucrează în străinătate, mai ales 
în Cuba. Mai târziu ajunge la departamentul de 
contraspionaj al FSB, unde devine adjunctul generalului 


Gherman Klimenko, care fusese într-o scurtă perioadă de 
destindere a relaţiilor ruso-americane, la începutul anilor 
1990, contactul rus de la rezidența de la Moscova a CIA. 
După nominalizarea lui în fruntea FSB în 1998, Putin 
creează în sânul acestuia o structură cu nume criptic, 
Direcţia de Coordonare a Informaţiei Operationale (UKOI), 
devenită in 2003 Departamentul Informației Operationale 
(DOI), în fruntea căruia e plasat, în 2004, Beseda, însărcinat 
cu coordonarea operaţiunilor din „curtea din spate” a 
Federaţiei Ruse, în special din Ucraina. 

Această nominalizare se înscrie într-un context care 
apare din ce în ce mai neliniştitor pentru Kremlin, cel al 
faimoaselor „revoluții colorate”. In 2003, izbucneşte 
Revoluţia Trandafirilor din Georgia, iar în 2004, Revoluţia 
Portocalie din Ucraina. Kirgizstanul şi Belarusul se agită si 
ele şi urmează să fie atinse la rândul lor de tulburări în 
2005 şi 2006. Ca bun kaghebist, Putin este convins ca 
aceste mişcări de inspirație democratică sunt teleghidate de 
CIA. Íncredinteazá deci FSB-ului misiunea de a recruta si 
instrumenta o rețea de agenti, pentru a menţine țările 
amintite pe orbita rusească şi a împiedica ipotetica lor 
integrare în NATO, coşmarul lui cel mai cumplit. În cursul 
acestor ani, Beseda îşi activează rețelele în Transnistria — 
formaţiune teritorială autoproclamată situată între Rusia şi 
Moldova'8 -, apoi în Abhazia si Osetia de Sud, entități 
proruse de pe teritoriul Georgiei. În august 2008, după 
victoria Rusiei asupra acesteia din urmă într-un război- 
fulger de nouă zile, Beseda culege roadele, fiind numit în 
fruntea celui de-al Cincilea Serviciu al FSB, Serviciul de 
Informaţii Operationale si Relații Internationale, care 
controlează DOI. Cinci ani mai târziu, iese din umbră în 


78 De fapt, între Ucraina şi Moldova. Republica Moldova nu are granite 
comune cu Rusia, ci numai cu România şi Ucraina. 


contextul detentei din relaţiile ruso-americane (faimosul 
reset)”, participând la ancheta asupra atentatului de la 
Boston comis de doi ceceni, frații Tarnaev. 

Ascensiunea neîntreruptă a lui Beseda încetineşte în 
februarie 2014, după manifestatiile din Ucraina cunoscute 
sub numele de „EuroMaidan” sau de „Revoluţia Demnitätii”, 
contra preşedintelui prorus Viktor lanukovici. Pe 20 
februarie, Beseda e la Kiev, în fruntea unei delegaţii de 
agenti secreti, sub pretextul de a asigura securitatea 
angajaţilor ambasadei Rusiei, dar în realitate pentru a 
împiedica prăbuşirea regimului Ianukovici. Cum tentativa 
nu e încununată de succes, Putin încredințează GRU 
misiunea de a pregăti anexarea Crimeii, apoi de a-i susține 
pe „separatiştii” din Donbas, cu obiectivul de a crea 
republicile din Luhansk şi Donețk si de a le anexa Rusiei, 
după modelul Crimeii. 

Beseda nu e dat la o parte cu totul, deoarece continuă să 
se ocupe de logistică în Donbas, lucru care implică spolierea 
resurselor ucrainene. Se achită de această sarcină cu 
ajutorul unui oligarh care fugise din Ucraina, Serghei 
Kurcenko. Rolul jucat îi atrage înscrierea pe o listă neagră a 
Uniunii Europene, în compania şefului lui, conducătorul 
FSB, Aleksandr Bortnikov. Chiar dacă GRU şi SVR îşi aveau 
propriile rețele in Ucraina, Serviciul al Cincilea este cel care, 
după părerea mai multor experți, avea cea mai multă 
influență la Kremlin înainte de lansarea „operaţiunii militare 
speciale”. De fapt, unitatea ucraineană pe care o comandă 
Beseda creşte de la 30 de persoane în 2019 la 160 în vara 
lui 2021. Agentilor trimişi în Ucraina li se încredințează 


79 Tentativă nereuşită din perioada 2009-2013 a administrației Obama 
de a ,reseta" (reporni, ca la computere) relaţia cu Rusia lui Putin. În 
2009, Hillary Clinton, secretar de stat la vremea respectivă, i-a oferit 
ministrului de externe rus Lavrov un buton roşu, cu inscripția Reset. 


sarcina să recruteze colaboratori şi să-i neutralizeze pe 
adversarii Moscovei. Prin urmare, cel care ar fi exercitat o 
influență dominantă asupra lui Putin prin analizele lui si 1- 
ar fi convins să-şi dea acceptul pentru invadarea Ucrainei 
este Beseda. Dar oare l-a dezinformat cu bunä-stiintä pe 
preşedintele rus? Nu era şi el, la rândul lui, convins că 
invazia în Ucraina urma să fie floare la ureche? Azi 
cunoaştem amănuntul că, numai cu câteva zile înainte de 
invazie, cei din subordinea lui Beseda le dăduseră agenților 
lor ucraineni ordinul de a-şi lăsa cheile apartamentelor 
„oamenilor de la Moscova”, care urmau să vină să organizeze 
instalarea unui regim-marionetă, după victoria Rusiei. 

În apărarea lui Beseda, se poate presupune existența, în 
cadrul serviciilor de informaţii ruseşti, a unei tendințe dacă 
nu de a dezinforma, cel puţin de a crede în mod exagerat în 
şansele de succes ale operațiunii, iar asta din mai multe 
motive. De fapt, informaţiile militare intraseră într-o fază de 
transformare radicală din 2011, cu nominalizarea, în postul 
de prim-adjunct al directorului, a generalului Vladimir 
Alekseiev. Acesta profită de întărirea rolului GRU sub 
direcția lui Şoigu, pentru a deveni principalul culegător de 
informaţii din Ucraina. Prudenta proprie informațiilor 
militare fusese înlocuită, odată cu acest fost membru al 
forțelor speciale spetnaz, de disponibilitatea pentru risc, 
ceea ce ar putea explica operaţiunile de răpire, dintre care 
cea mai cunoscută e cea a lui Serghei Skripal, în Marea 
Britanie. Să adăugăm la asta şi concurența dintre serviciile 
de informaţii militar şi civil, GRU şi FSB, care ar fi putut să- 
1 împingă pe Beseda să supraliciteze, pentru a nu-şi lăsa 
adversarul să-i ocupe terenul. Şi, în fine, existența în FSB a 
unei „culturi cekiste”, în care operațiunile secrete din epoca 
stalinistă, mai ales sovietizarea Ucrainei occidentale in 
1939-1941 şi apoi in 1944-1945, continuă să inspire noile 
cadre. Apartinànd unei generații care a studiat aceste 


operațiuni la şcoala KGB-ului, sub Brejnev şi Andropov, 
Beseda este tributarul unor astfel de amintiri care i-ar fi 
putut influența rapoartele, mai ales în privința „nazificării” 
ucrainenilor. 

Dincolo de toate aceste consideraţii, rolul şefului 
executivului rămâne determinant în decizia intrării în 
război, aşa cum s-a întâmplat şi în conflictul dintre Rusia şi 
Japonia din 1904-1905, care e un caz de manual. Intoxicat 
mult timp de perspectivele favorabile ale expansiunii ruseşti 
în Extremul Orient, inoculate de consilieri, ţarul Nicolae II îi 
dispretuia pe japonezi, pe care îi califica în privat drept 
„maimuţe”, şi nu cunoştea starea reală a forțelor nipone, din 
cauza unui stat-major incompetent. A trebuit, până la urmă, 
să se confrunte cu o înfrângere umilitoare, urmată de o 
revoluție. 

Ca destui predecesori, Vladimir Putin devine victima 
propriului orgoliu, potentat de absența reacției occidentale 
după Războiul din Georgia, de caracterul limitat al 
sancţiunilor de după anexarea Crimeii si de ezitärile 
occidentalilor în privința atitudinii pe care trebuiau s-o 
adopte în privința războiului rusesc „hibrid” din Donbas. Cu 
siguranță, este la curent cu disensiunile dintre serviciile de 
informaţii occidentale - ne amintim de îndepărtarea, la 
sfârşitul lunii martie 2022, a generalului Eric Vidaud, şeful 
informaţiilor militare franceze, care, spre deosebire de 
americani, considera „improbabilă” o invazie rusă. Stăpânul 
de la Kremlin crede că a venit vremea acţiunilor de forță şi a 
lansării unui război pe care îl pregătea de multă vreme, 
instigat şi de lecturile din apologetii imperialismului rusesc 
— desi nu e clar dacă a citit textele în original sau rezumatele 
acestora. În special, Ivan Ilin (1883-1954), un ideolog a 
cărui culegere de articole, Misiunile noastre, a apărut în 
emigrație în anii '50, reprezintă pentru Putin un manual 
care il inspiră in direcția negärii principiului de 


autodeterminare a popoarelor - considerat o pârghie a 
Occidentului antirusesc -, şi implicit a Ucrainei. Obsesia 
pentru Ucraina, devenită problema numărul unu pentru 
preşedintele rus, n-a putut decât să crească din cauza 
izolării sale, agravată şi ea de pandemia de COVID şi, 
desigur, de boala sau bolile lui, fiindcă zvonurile că ar avea 
cancer se înmulțesc. Apropiindu-se de şaptezeci de ani, 
Putin şi-ar putea dori, cu siguranță, să părăsească această 
lume după ce şi-a dus la capăt misiunea providentialä care 
i-a ghidat întreaga existență — reconstituirea Imperiului Rus. 

„Nimeni nu-i iubeşte pe cei care aduc veşti proaste.” În 
decursul anilor şi al rundelor de alegeri trucate, preşedintele 
şi-a pierdut putin câte putin simțul realităţii, lucru care l-a 
făcut să-şi reducă cercul de prieteni şi confidenti. Singurii 
care mai pot avea încă influență asupra lui sunt Aleksandr 
Bortnikov, directorul FSB, şi Serghei Narişkin, directorul 
SVR, pentru informaţiile civile. Dar Putin le dispretuieste, 
motiv pentru care Narişkin este umilit public pe 21 februarie 
2022, cu trei zile înaintea invaziei, în plin Consiliu de 
Securitate. lar amiralul Igor Kostiukov, actualul şef al GRU, 
este, se pare, potopit cu invective. Dacă serviciile secrete 
ocupă un loc central în procesul decizional al lui Putin, în 
mod paradoxal, acesta nu le acordă prea mare respect. El, 
vechi ofițer al KGB, care a aşteptat mai multi ani plecarea 
din URSS pentru o misiune în străinătate, iar aceasta, 
numai într-o țară comunistă, RDG, din care a trebuit să se 
întoarcă repede, temându-se pentru propria viață după 
căderea Zidului Berlinului, nu poate nutri în privința 
informaţiilor externe decât o ranchiună persistentă. 

În acest context, ce are de făcut eşalonul doi, din care 
face parte Beseda, dacă nu să trieze cu grijă informaţia, 
pentru a-i întreține lui Putin confortul propriilor iluzii? 
Ugadat,  ugodit,  utelet, -  ,ghiceste, fă pe plac, 
supravietuieste" -, aceastá expresie ruseascá era bine 


cunoscută de agenții NKVD din epoca Marii Terori, care ii 
costase viata pe un mare număr de cekişti - pe multi, pe 
drept, dar, in general, pentru simplul fapt că nu inteleseserá 
de unde bate vântul atunci când trebuia. Ce i s-ar fi 
întâmplat lui Beseda dacă i-ar fi spus adevărul lui Putin? 
Trebuie să ne aducem aminte de soarta agenţilor care au 
încercat, la începutul lui 1941, să-l prevină pe Stalin asupra 
pregătirilor de atac germane, în vremea în care URSS şi 
Germania nazistă erau încă aliate. Cel mai cunoscut dintre 
aceştia, Richard Sorge, spion la Tokio, îşi inmultise 
avertismentele din ce în ce mai precise, pentru a se lovi de 
un zid: „Sorge este un rahat mititel care a înființat fabrici şi 
bordeluri în Japonia”, nota Stalin în mai 1941, pe una 
dintre telegramele alarmiste ale lui Sorge. Se ştie ce s-a 
întâmplat însă în dimineața de 22 iunie a aceluiaşi an: 
slăbită de epurări, Armata Roşie a fost pusă pe fugă până în 
noiembrie. În timpul Războiului Rece, liderii sovietici au 
constrâns de mai multe ori serviciile secrete să se supună 
propriei paranoia. La începutul anilor '80, Iuri Andropov, 
fost director KGB devenit conducător al URSS, dăduse ordin 
agenților din SUA să adune dovezi cu privire la un atac 
nuclear (operațiunea RYAN, acronim pentru „atac cu rachete 
nucleare”), iar cei care au pus la îndoială premisele reale ale 
operațiunii au fost discreditati şi rechemati la Moscova. 

Sub Hruşciov, Sorge a avut parte postum de reabilitare. 
În ce-l priveşte pe Beseda, acesta a primit autorizația de a 
ieşi din celulă, la sfârşitul lunii aprilie 2022, pentru a 
participa la funeraliile generalului Leonov, o legendă a 
informațiilor sovietice. Apoi, s-a întors pur şi simplu să 
lucreze la biroul lui din Lubianka. Nu trebuie să vedem în 
asta simptomul unei dorințe de a-l reabilita şi cu atât mai 
putin o recunoaştere tardivă din partea preşedintelui a 
propriilor erori de judecată, ci mai degrabă încercarea de a 
preveni o agravare a situației. Să ne amintim de precedentul 


epurării în rândurile Armatei Roşii, din 1937-1938, care a 
dus la execuţia a aproape patru sute cincizeci de ofițeri cu 
grad înalt, dintre care trei mareşali, treisprezece generali de 
armată şi opt amirali. Unul dintre cei mai cunoscuți 
supraviețuitori, mareşalul Boris Şapoşnikov, a reuşit apoi 
să-l convingă pe Stalin să elibereze un număr mare de ofițeri 
din Gulag, lucru care a împiedicat distrugerea completă a 
Armatei Roşii. De pildă, condamnat la cincisprezece ani de 
lagăr în mai 1939, comandantul Mihail Bukştinovici a fost 
eliberat la sfârşitul anului 1942, pentru a participa la 
ofensiva în Europa şi cucerirea Berlinului. lar generalul 
Konstantin Rokosovski, arestat în 1937, a fost eliberat în 
1940, pentru a deveni unul dintre principalii şefi militari 
sovietici în confruntarea cu Germania, a termina războiul ca 
mareşal şi a conduce Parada Victoriei din Piaţa Roşie pe 24 
iunie 1945. 

De fapt, dacă arestarea lui Beseda trebuie interpretată ca 
un avertisment lansat către serviciile de informaţii, mai ales 
către FSB, eliberarea lui corespunde unei „replieri tactice”, 
destinată să curme zvonurile cu privire la disensiunile 
interne dintre conducători şi „bază”. E vorba de liniştirea 
„eşalonului doi”, de care depind în multe privinţe stabilitatea 
sistemului şi buna gestiune a procesului decizional. Toată 
această lume ascunsă este supusă presiunii executivului, 
dar şi sancţiunilor occidentale, care bagă în corzi rețelele de 
informaţii ruseşti din străinătate. Între aprilie şi februarie 
2022, mai mult de patru sute cincizeci de ,diplomati” ruşi 
sunt expulzați din douăzeci şi şapte de tari şi organizații 
internaționale, ceea ce e de trei ori mai mult decât după 
scandalul Skripal. Putin are cu atât mai mult interesul de a- 
şi menaja cadrele din serviciile de informaţii cu cât se 
confruntă cu un „partid al războiului”, o facțiune a siloviki 
care nu este de acord cu diminuarea obiectivelor 
„operațiunii militare speciale" — ocuparea şi anexarea 


Donbasului, în loc de cucerirea Ucrainei. Aceştia ar fi vrut 
să-l vadă pe Putin anunțând mobilizarea generală şi folosind 
arme de distrugere în masă, pentru a rezolva problema cât 
mai repede. E de notat în această privință că, în iulie, 
Zelenski, la rândul lui, nu ezită să-l demită pe şeful SBU 
(contraspionajul ucrainean), Ivan Bakanov, prieten din 
copilărie numit de el însuşi, care se dovedise prea 
neexperimentat pentru a conduce o organizaţie coruptă şi 
infiltrată de agenţii Moscovei. Problemele organizației 
permiseseră cucerirea rapidă a Hersonului de către ruşi la 
începutul invaziei. 

Eliberându-l pe Beseda si încercând să limiteze 
consecințele miniepurärii de siloviki, Putin a încercat, 
probabil, să astupe falia care s-a creat inevitabil între 
Kremlin şi propriile elite, pe măsură ce situația militară de 
pe teren a devenit mai incertă şi ideea de „victorie” din ce în 
ce mai îndepărtată. Dar asta înseamnă oare că ar putea fi 
debarcat de propriul anturaj? Riscul e limitat, cât timp în 
Rusia nu există o cultură a puciului. De fapt, reprimarea 
feroce a decembristilor, ofițerii care participaseră la 
campania contra lui Napoleon şi se revoltaseră în decembrie 
1825 pentru a provoca o liberalizare a regimului țarist, este 
un precedent bine întipărit in memoria colectivă. lar 
disparitiile inexplicabile ale directorilor GRU, Igor Sergun, în 
2016, şi Igor Korobov, în 2018, arată ca nişte avertismente 
trimise potențialilor revoltați, mai ales ca în privința 
ultimului există zvonuri cu privire la o otrăvire cu noviciok. 
Cât despre informaţiile civile, precedentele istorice nu duc 
deloc la ideea posibilității unui complot. La moartea lui 
Stalin, în martie 1953, atotputernicul şef al NKVD-KGB, 
Lavrenti Beria, pare a se profila ca omul forte al „conducerii 
colective”, până când, în iunie, e arestat, pentru a fi 
executat în decembrie. La fel, directorul din acele vremuri al 
KGB, Vladimir Semiceastnii, este implicat în înlăturarea de 


la putere a lui Nikita Hruşciov în octombrie 1964, dar îşi 
pierde trei ani mai târziu postul, după fuga în Occident a 
fiicei lui Stalin, Svetlana Aliluieva. Mai degrabă decât de un 
complot, Putin se teme în realitate de posibilitatea ca 
serviciile de informaţii să devină pasive sub efectul 
demoralizării, la fel cum Marea Teroare dusese la o slăbire a 
disciplinei în armată şi o degradare a calității rezultatelor 
serviciilor de informații sovietice. Fără îndoială, preşedintele 
rus continuă să fie circumspect în privința structurilor de 
informații mai cunoscute, FSB şi GRU, şi tinde să facă apel 
mai ales la cadrele alteia, FSO, Serviciul Federal de 
Protecţie, responsabil cu securitatea lui şi a apropiaților lui. 
Eliberarea lui Beseda pare a indica, prin urmare, că Putin 
încearcă să înveţe din propriile greşeli. Bineînţeles, în mai- 
iunie 2022, frontul din Donbas se stabilizează, dar îndoiala 
în privința unui deznodământ rapid, un „miracol pe Nipru”, 
se instalează în spirite, mai ales după ofensiva-fulger 
ucraineană din regiunea Harkov. Oare efectul acestui duş 
rece va fi de durată? E puţin probabil, cât timp Putin se va 
afla în poziţie de decizie, din cauza viziunii paranoide pe 
care o are despre lume şi despre istorie, a sistemului său de 
valori antioccidental şi a obsesiei cu privire la o Ucraină 
„denazificată”. Dar şi cât timp principala sursă de inspiraţie 
a serviciilor secrete ruseşti rămâne KGB-ul lui Andropov şi, 
din ce în ce mai mult, NKVD-ul stalinist. Confruntat cu o 
conjunctură militară din ce în ce mai complicată şi cu riscul 
real ca populaţia să afle de amploarea esecului său, Putin 
alege, la finalul verii 2022, să supraliciteze: nu numai că 
sporeşte considerabil numărul de agenti FSB desemnați să 
sprijine trupele din Donbas, dar, mai ales, le cere acestora 
să vâneze cu şi mai multă energie „trădătorii din interior” şi 
să organizeze operațiuni de mobilizare a ruşilor, bazate pe 
existența unor „martiri”. Asa-numita operațiune Daria 
Dughin, numită după fiica ideologului neofascist Aleksandr 


Dughin, care la finalul lunii august 2022 a devenit victimă a 
unui atentat cu o maşină-bombă, posibil aparținând FSB, 
nu este decât debutul acestei sumbre ofensive. 


14. STÂLPII POLITICII EXTERNE 
PUTINISTE: RECRUTAREA, EXTORCAREA 
ŞI ŞANTAJUL 


de Françoise Thom 


Putin este patriarhul gazului. 
Voința lui a creat marea civilizație 
a gazului din Rusia, care isi 
întinde ţevile de la Atlantic la 
Pacific. ii ajunge să ridice o 
sprânceană, că prețul gazului 
creşte vertiginos, iar uzinele 
europene se opresc. O ridică pe 
cealaltă, iar prețurile scad si 
Europa îi mulţumeşte lui 
Dumnezeu că patriarhul rus e 
îndurător.! —Aleksandr Prohanov 


Regimul putinist s-a născut din osmoza forțelor organizate 
care au supraviețuit prăbuşirii URSS: serviciile speciale şi 
lumea interlopăz. Politica lui externă este fasonată de dubla 
influență a acestora. lar asta il face să-şi ia adio de la 
diplomația clasică. Din primii săi ani de preşedinţie, ca bun 
ofițer KGB, Putin încearcă să pună Rusia în poziţia de a 
recruta elitele occidentale, de a strange cu usa alte tari si, 
eventual, de a le extorca. La început, îşi pune toate 


speranţele in transformarea Rusiei in mare putere 
energetică. 


Proiectul energocratiei 


Trebuie să ne întoarcem în perioada sovietică pentru a 
înțelege politica referitoare la petrol şi mai ales la gaz a 
Rusiei putiniste, amintindu-ne în acelaşi timp de faptul că, 
înainte de 1914, Rusia ţaristă era principalul producător 
mondial de petrol. De pe vremea lui Lenin şi Stalin, 
conducătorii sovietici au început construcția unei economii 
unificate, bazată pe dependența republicilor URSS de 
puterea centrală. ,Tovaräsul Stalin a afirmat foarte just că 
cine are petrolul are puterea”, declara Serghei Kirov la al 
XIV-lea Congres al Partidului Comunist, în decembrie 1925;. 
Aceasta este logica în care Kremlinul a dezvoltat o rețea de 
gazoducte şi conducte de petrol integrate, al cărei centru era 
republica rusă. Conductele de gaz şi petrol care plecau din 
siturile din Azerbaidjan, Turkmenistan sau Kazahstan se 
întâlneau in Rusia, de unde hidrocarburile erau 
redistribuite şi vândute în Europa, principala piață de 
export energetic a Uniunii Sovietice. În schimb, republicile 
sovietice primeau gaz subventionat. La sfârşitul anului 
1980, sovieticii (Soiuzgazexport) şi Europa occidentală (mai 
ales Ruhrgas şi Gaz de France) se pun de acord asupra unui 
nou proiect gigantic de gaze: o conductă de 4.500 de 
kilometri care pleacă din zăcământul uriaş de la Urengoi, 
din Siberia occidentală. Fiindcă acest acord urmează să 
crească dependența Germaniei de gaz rusesc de la 15% la 
30%, miniştrii germani examinează implicaţiile în materie de 
securitate, dar conchid că nu există nici un pericol ca URSS 
să abuzeze de poziția dobândită. Raționamentul lor e 
simplu: „O perturbare pe termen lung ar afecta interesele 


Uniunii Sovietice”. Într-o conversație telefonică cu 
preşedintele Jimmy Carter din 5 martie 1980, cancelarul 
Helmut Schmidt îşi justifică astfel acordul pentru gazoduct: 
„Cei care au schimburi comerciale nu se impuscá unii pe 
alții”. Oleksii Arestovici, un consilier al preşedintelui 
Zelenski al cărui tată a fost ofițer KGB, îşi aminteşte: „În 
1978 eram copil şi îmi aduc aminte de discuţiile care se 
purtau la masă despre gazoductul Urengoi-Pomari-Ujhorod. 
[Acest acord] a fost de la început un mijloc de corupție, 
având nu doar scopul de a crea un flux de valută forte 
pentru Uniunea Sovietică, ci şi pe acela de a cumpăra elitele 
Occidentului”s. 

Reţeaua de gazoducte a Gazpromului a fost pusă pe 
acelaşi plan cu Biserica Ortodoxă, ca element de bază al 
statului sovietic. După prăbuşirea URSS, Moscova a făcut 
totul pentru a conserva aceste elemente de bază. Unul 
dintre primele eşecuri ale reformatorilor lui Boris Eltin a fost 
de altfel tentativa de privatizare şi de fragmentare a 
Gazprom. Rusia nu şi-a ascuns niciodată, de fapt, dorința 
de a abuza de poziția dominantă de pe piața energetică, 
pentru a-şi realiza obiectivele de politică externă, în mod 
special în vecinătatea imediată, dar şi la distanțe mai mari. 
În 1990, deja, Uniunea Sovietică a lui Gorbaciov supune 
Lituania unui embargou energetic, în momentul în care 
parlamentul acestei republici îşi proclamă independenţa. 

Odată ajuns la putere, Vladimir Putin începe o politică 
tenace de extindere a plasei energetice ruso-centrice în care 
intenționează să prindă întreaga Europă. În 2000, propune 
solemn Europei, şi mai ales Germaniei, un „parteneriat 
energetic” cu beneficii reciproce. Reia ideea unui gazoduct 
care urmează să lege Germania şi Rusia prin Marea Baltică, 
condiție sine qua non a realizării acestui „parteneriat”. 
Destul de repede, apare ideea că europenii vor fi obligați să 
accepte reconstrucția imperiului din cauza dependenţei lor 


energetice. În 2004, Nezavisimaia Gazeta scria: „Ţările 
occidentale, a căror dependență energetică de Moscova nu 
face decât să crească, vor fi obligate să accepte influența 
militară, politică şi economică tot mai mare a Rusiei pe 
teritoriul fostei URSS". În august 2005, Putin îşi primeşte 
noul prieten, prim-ministrul italian Silvio Berlusconi, care 
acceptă ca Gazpromul să devină furnizor al ENI - societatea 
de aprovizionare energetică a Italiei — la pret redus, in 
schimbul susținerii politice a Rusiei. O lună mai târziu, 
Putin înregistrează un nou succes de amploare: semnarea 
unui contract între Gazprom şi societățile germane BASF şi 
E.ON, în vederea construcției Nord Stream 1, gazoduct care 
urmează să treacă prin Marea Baltică, pentru a alimenta 
Europa Occidentală, ocolind Ucraina, statele baltice şi 
Polonia. Nord Stream reflectă o concepţie geopolitică 
profund înrădăcinată în Rusia, aşa cum arată think tank-ul 
oficial Russtrat80: „O Germanie slabă înseamnă dominaţia 
Statelor Unite asupra Europei. Pentru Rusia, acesta este un 
rău mai mare decât eventualele probleme legate de o 
Germanie puternică. Prăbuşirea UE în forma actuală, 
centrată pe Statele Unite, va atrage o creştere a influenței 
Germaniei - şi nu a Statelor Unite — si este deci benefică 
pentru Rusia. [..] De aceea, Rusia trebuie să ajute 
Germania să devină un lider european”. Moscova nu mai are 
de ce să se teamă de rivala ei istorică, pentru că Berlinul nu 
îşi poate asigura o poziție privilegiată in Europa decât gratie 
gazului rusesc. Astfel, Germania şi Rusia ar putea ajunge la 
un „larg acord asupra împărțirii sferelor de influenţă, fiecare 
având interesul de a împiedica apariţia altui centru de 
putere în Europa”. Statele Unite, Uniunea Europeană şi 
NATO se opun degeaba proiectului ruso-german de 


80 Institutul de Strategii Politice şi Economice Internationale (Pyccrpar), 
fondat în 2020 şi condus de o deputată din Dumă. 


gazoduct. Lucrările încep la sfârşitul anului 2005 şi se 
termină în 2011, cu intrarea în exploatare propriu-zisă în 
2012. În 2018, este demarat gazoductul Nord Stream 2, care 
urmează acelaşi itinerar ca Nord Stream 1 şi e destinat 
dublării capacităţii de transport de gaz, în ciuda opoziţiei 
vehemente a ţărilor din Europa Centrală şi de Est, începând 
cu Polonia. Lucrările sunt apoi întrerupte în decembrie 
2019, din cauza sancţiunilor americane. 

Din 2005, Rusia începe să se considere o superputere 
energetică, fiind convinsă că entitatea care controlează 
resursele energetice şi fluxurile financiare pe care acestea le 
generează controlează puterea, ca şi cum modelul aplicat cu 
succes în Rusia poate fi extins peste tot, mai ales în Europa. 
Kremlinul crede, de fapt, că poate reitera acordul mai vechi 
cu Berlusconi la nivelul tuturor statelor europene, în care se 
vor constitui astfel puternice facțiuni prorusesti, coagulate 
de contractele grase mijlocite de Kremlin, care ajung până în 
cercurile din preajma factorilor de decizie. În iulie 2007, 
Moscova oferă companiei Total?! participatia în exploatarea 
zăcământului gazifer de la Ştokman, imediat după epoca în 
care noul preşedinte francez, Nicolas Sarkozy, este criticat 
de Rusia. 

Considerând că poate adopta o poziţie de forță, Rusia 
începe în acelaşi an să agite arma energetică, închizând 
robinetele de gaz pentru țările nesupuse, silind țările din jur 
să abandoneze porțiuni din ce în ce mai mari din propria 
suveranitate contra reducerilor la facturile de gaz. Fiindcă 
Gazprom fixează prețurile în funcție de client: de exemplu, 
după Revoluţia Portocalie din 2004, Ucrainei preşedintelui 
Iuscenko i se solicită între 220 si 230 de dolari pe mia de 
metri cubi de gaz, față de 50 de dolari, până la data 


81 TotalEnergies, multinațională energetică fondată în Franţa, unul 
dintre cei „şapte mari” ai piețelor de energie. 


respectivă, in timp ce pentru Belarus se menține tariful 
preferențial de 46,70 de dolari, cel putin până la realegerea 
preşedintelui Lukaşenko. Totuşi, în februarie 2004, Rusia 
întrerupsese livrările de gaz către Belarus, care, în martie, 
fusese constrâns să-şi deschidă rețeaua consortiului de stat 
Beltransgaz către Gazprom. În aprilie 2006, Lukaşenko e 
pus cu spatele la zid: fie Gazprom obţine controlul total al 
Beltransgaz, fie Belarusul trebuie să cumpere gazul la prețul 
pieței, aşa încât in 2011 Gazprom devine sută la sută 
proprietarul Beltransgazului, rebotezat Gazprom Transgaz 
Belarus. Occidentalii încep atunci să-şi dea seama că 
Moscova înțelege să folosească arma gazului în scopuri de 
şantaj. După conferința internațională asupra democraţiei 
ținută la Vilnius pe 4 mai 2006, vicepreşedintele american 
Dick Cheney deplânge faptul că Rusia se dedă „la acțiuni 
contraproductive, care i-ar putea afecta relaţiile cu celelalte 
țări”, mai ales în situațiile in care „petrolul şi gazul natural 
devin instrumente de intimidare sau de şantaj”. 

Începând din 2006-2007, ideea fixă a politicii externe 
ruseşti este de a pune mâna pe infrastructurile energetice 
din afara ţării, pentru a-şi desăvârşi controlul asupra 
aprovizionării cu energie din Europa. lar asta se petrece în 
opoziție cu principiile politicii energetice a Uniunii 
Europene, care cer decuplarea totală dintre producția şi 
transportul gazului. Putin le flutură interlocutorilor prin fața 
ochilor accesul la exploatarea zăcămintelor ruseşti, dar cu 
condiţia ca rețelele de distribuţie să fie cedate Rusiei. In 
Occident, ochii încep să se deschidă, dar, imediat ce se 
simte în poziție de forță, Rusia profită pentru a-şi zdrobi 
partenerul, chiar şi atunci când acesta este docil. Astfel, în 
2006, atunci când Armenia face greşeala de a autoriza 
cumpărarea de către Rusia a gazoductului Armenia-lran, 
care blochează total posibilitatea unei  aprovizionări 


alternative, Moscova creşte brutal prețul de vânzare al 
gazului şi aruncă economia Armeniei într-o criză de durată. 

Un expert a identificat nu mai putin de patruzeci de tăieri 
de energie ale Rusiei cu motivaţie politică, între 1991 şi 
2004. Din cauza unui diferend dintre Rusia şi Ucraina 
asupra prețului gazului de la finalul anului 2008, Rusia 
încearcă să suspende aprovizionarea Slovaciei, Ungariei şi 
Poloniei, pentru a evita ca gazul rusesc deja contractat să fie 
revândut Ucrainei, prin fluxul invers.s La Kremlin, se crede 
că Europa poate fi influențată prin intermediul marilor 
companii de gaz si petrol, interesate de comerțul cu Rusia şi 
suficient de puternice pentru a bloca orice măsură 
considerată nedorită de Moscova. Acest calcul pare a se 
confirma după anexarea Crimeii, în 2014, şi intervenţia în 
Donbas: dependența europenilor de gazul rusesc era deja 
suficient de mare pentru a împiedica adoptarea de sancțiuni 
stricte vizând sectorul energetic al Rusiei. 

Pe 21 iulie 2021, cancelara germană Angela Merkel 
ajunge la un compromis cu preşedintele american Joe Biden 
asupra Nord Stream 2: Statele Unite nu se vor opune 
construcției şi dării în folosință a gazoductului, dar îşi 
rezervă dreptul de a impune sancțiuni pe viitor, dacă Rusia 
încearcă să utilizeze energia ca armă sau are atitudini 
agresive contra Ucrainei si a altor tari. La rândul lor, 
germanii declară că se vor opune acțiunilor destabilizatoare 
ale Moscovei, atât la nivel național, cât şi european. Dar 
Germania respinge propunerea americană de a include un 
amendament supranumit kill switch®?, care autorizează 
tăierea fluxului de gaz în situația în care Kremlinul ia 
măsuri agresive contra vecinilor rebeli. Altfel spus, Berlinul 
şterge din acord singura dispoziție capabilă să creeze o 


82 Intrerupator de urgență, care opreşte funcționarea unei maşini atunci 
când aceasta nu răspunde la comenzile normale. 


legătură între exploatarea gazoductului si securitatea 
Ucrainei!» 

Pus în aplicare cu perseverență începând din anul 2000, 
marele plan al lui Putin pare să se realizeze: Rusia 
controlează Germania prin gaz şi petrol, iar Germania 
controlează Europa în contul Rusiei, putând chiar contribui 
la „finlandizarea”85 inclusiv a Statelor Unite, care văd în ea 
principalul interlocutor de pe Vechiul Continent. Putin se 
felicită pentru controlul pe care îl exercită asupra unei bune 
părți a elitelor occidentale: nu s-a lăudat el în fața unui 
ministru de externe european că Rusia poate cumpăra orice 
din Statele Unite şi din Europa?» Îşi anticipează deja 
triumful, după cum arată cronologia evenimentelor. Crezând 
că are deja sacii în căruță, preşedintele rus publică, pe 12 
iulie 2021, faimosul său articol „Despre unitatea istorică a 
ruşilor şi ucrainenilor”, care este deja un ultimatum pentru 
occidentalii somati „fie să recunoască sfera de influență 
geopolitică a Rusiei, fie să se lanseze într-un joc foarte 
riscant, cu final imprevizibil, probabil negativ”. Începând 
din 21 iulie, Gazprom reduce debitul de gaz în unităţile 
subterane de depozitare.» Cu asta, transmite un semnal dur 
că, din toamnă, îşi va deservi clienții europeni mai ales prin 
Nord Stream 1 şi 2, reducând la minimum oferta de pe 
vechile trasee. Rusia speră să-i constrângă astfel pe 
europeni să abandoneze legislația care vizează asigurarea 
solidarității şi securității Europei în materie energetică. 

În toamna anului 2021, Gazprom merge până la a goli 
două situri de stocare a gazului asupra cărora Berlinul îi 


83 Controlul exercitat de o tara asupra unui vecin de dimensiuni mai 
mici. Termenul porneşte de la atitudinea pe care Finlanda a fost obligată 
s-o aibă în timpul Războiului Rece, din cauza vecinätätii cu Rusia: 
neparticipare la Planul Marshall, relații distante cu țările NATO si alte 
puteri militare. 


cedase in mod imprudent controlul, pentru a creşte 
presiunea asupra Germaniei şi a smulge o certificare mai 
rapidă a Nord Stream 2. Perspectiva de a vedea haosul 
economic instalându-se in Europa din cauza crizei 
energetice nu are cum să-i displacă Moscovei, care refuză în 
acelaşi timp să mai vândă cărbune Europei, în timp ce îşi 
creşte substanțial livrările de electricitate către China. O 
Europă ruinată ar înceta să mai fie un pol atractiv pentru 
ţările din spaţiul ex-sovietic. În spiritul conducătorilor de la 
Kremlin, războiul tuturor contra tuturor pentru obţinerea de 
gaz rusesc - evocat de altfel din abundență in presa 
rusească — aduce mai aproape momentul hegemoniei ruseşti 
asupra continentului eurasiatic. Aruncând masca, Rusia 
nici măcar nu mai încearcă să-şi ascundă intențiile în 
spatele unor argumente tehnice sau comerciale. Expertul 
Mihail Krutihin relatează afirmaţiile unui consilier al 
Gazpromului, care spunea franc: „Am decis să facem o grevă 
italiană, adică îi furnizăm Europei numai şi numai gazul 
prevăzut în contractele pe termen lung, semnate acum 
multă vreme, şi nu volumul de care Europa ar avea nevoie 
înaintea sezonului de iarnă. Si facem asta cu intenție”. 
Presa rusească e încă mai explicită: „Ucraina trebuie să se 
pregătească să se târască în genunchi [in fata noastră] ca să 
primească gazul nostru”, titrează cu cruzime RIA Novosti pe 
28 iulie 2021. Exact când le păsa mai puţin de utilizarea 
Nord Stream 2 ca instrument de şantaj în conflictul cu 
Ucraina, europenii au neplăcuta surpriză de a se trezi în 
aceeaşi barcă. 


84 Tip de grevă care constă în respectarea cu strictețe obstructionistä a 
fişei de post, a instrucțiunilor de protecția muncii şi a altor reguli, 
refuzul de a lucra duminicile şi în sărbătorile legale şi alte acţiuni 
asemănătoare, care duc la scăderea drastică a productivităţii. Originea 
termenului pare a fi un protest din 1904 sau 1905, din Italia. 


Cancelara Merkel şi partizanii europeni ai parteneriatului 
energetic argumentează că acesta nu e periculos, fiindcă 
Rusia devine la rându-i dependentă de Europa, ca 
principală clientă a ei. Mulţi occidentali nu-şi dau încă 
seama cât de putin contează, pentru Moscova, consideratiile 
economice, comparativ cu ambițiile geopolitice. De fapt, 
Kremlinul nu dă o ceapă degerată pe sărăcia care face 
ravagii în provinciile Rusiei, cât timp îşi poate satisface 
ambițiile de putere în lume. RIA Novosti o spune pe fata: „A 
umple cuferele statului rus este doar una din sarcinile 
trasate pentru Gazprom. Cea de-a doua - nu mai putin 
importantă - este de a inculca partenerilor occidentali 
următorul lucru foarte clar: securitatea lor energetică este 
condiționată de un parteneriat strâns cu Rusia”. La 
sfârşitul anului 2021, starea de spirit a autorităţilor ruseşti 
se reflectă în titlurile presei din tara: „Europa se pregăteşte 
să îngheţe. Iarna următoare îi va obliga pe rusofobii din 
Uniunea Europeană să cerşească în fata Moscovei”. „În 
2023, Europa congelata isi va arde bibliotecile in seminee”r, 
jubilează  Svpressa; „Europeni, mâinile sus, predati-và! 
Sunteţi înconjurați de gazoducte! Rezistenţa e inutilă, nu 
aveţi resurse! În captivitate în Rusia, veţi avea apartamente 
bine încălzite, electricitate ieftină, hrană savuroasá la 
prețuri convenabile. Ca Serbia. lesiti, rând pe rand, din 
Uniunea Europeană! Se fac cinci sute de ani de când aceşti 
băutori de sânge jefuiesc întreaga planetă, e timpul să le 
prezentăm nota de plată”, comenta un internaut rus - 
probabil un troll al Kremlinului — după un articol consacrat 
amenințării cu penuria energetică în Europa. 

Dacă Rusia şi-a creat pârghii de şantaj energetic asupra 
țărilor europene, ambițiile ei nu se opresc aici. Kremlinul 
caută metodic să-şi extindă controlul sau influența asupra 
principalelor resurse mondiale, energetice sau nu - gaz, 
petrol, uraniu, grâu -, in Africa, in America Latină si in 


Orientul Apropiat. Devenită o mare putere agricolă după 
embargoul asupra importurilor în 2014, Rusia utilizează 
exporturile de cereale în Africa şi Orientul Apropiat pentru 
a-şi extinde influența. În 2022, ea flutură amenințarea 
foametei pentru a monta țările africane contra Occidentului 
si a Ucrainei şi isi etalează din plin demagogia în țările din 
Lumea a treia. Totuşi, acest vector de influenţă riscă să fie 
compromis de sancțiunile occidentale. De fapt, randamentul 
semințelor de cereale ruseşti este cu 20% până la 30% mai 
mic decât cel al semințelor de import. Astfel, recolta de grâu 
a Rusiei a crescut de la 50 de milioane de tone de grâu, în 
1990, la 76 de milioane, în 2021, dar, dacă ar fi redusă la 
utilizarea varietätilor de plante autohtone, ar înceta să mai 
fie o ţară exportatoare, revenind la 50 de milioane de tone - 
suplimentate, e drept, de grâul furat din Ucraina.» Dar 
speranța moare ultima. În 2022, Rusia încearcă să 
răspundă cererilor de ofertă lansate de Bolivia pentru 
exploatarea zăcămintelor de litiu, din care această tara 
deține cele mai mari rezerve din lume, în condiţiile în care 
acest metal alcalin este utilizat în numeroase domenii, de la 
electronică şi metalurgie la medicină şi energie nucleară. 
Dacă Rusia obţine dreptul de a fructifica litiul bolivian, 
atunci Occidentul se va găsi „într-o altă dependenţă fata de 
Moscova”. 


Armele Apocalipsei şi proiecția terorii în străinătate 


Spre marea surpriză a lui Vladimir Putin, la sfârşitul anului 
2021, Uniunea Europeană s-a opus politicii de şantaj cu gaz 
şi a refuzat să facă presiuni asupra Kievului pentru a 
impune condiţiile de capitulare cerute de Moscova. S-a 
solidarizat cu Statele Unite în refuzul ultimatumului rusesc 
din 17 decembrie 2021, care cerea retragerea NATO pe 


poziţiile din 1997. În fata acestei opoziții neaşteptate, 
preşedintele rus s-a întors asupra celei de-a treia pârghii a 
politicii lui externe, pescuită tot din arsenalul cekist: 
intimidarea şi teroarea. 

Din 2008, după războiul ruso-georgian, Rusia întreprinde 
un formidabil efort de reinarmare. Trecerea la armata 
profesionistă este abandonată şi Legea apărării este 
modificată la finalul anului 2009. Din acel moment, 
preşedintele dobândeşte dreptul de a angaja în luptă forțele 
armate fără autorizația Consiliului Federaţiei - camera 
superioară a parlamentului. Primeşte prerogativa de a 
comanda intervenţia trupelor în caz de „atac contra forțelor 
armate ruse din străinătate”, pentru „a-i apăra pe cetățenii 
ruşi de peste hotare” şi „a apăra statele care cer ajutorul 
Rusiei”. Ultimul punct este în mod special important, fiindcă 
arată că Rusia este dispusă la intervenţii militare chiar dacă 
teritoriul rusesc nu este amenințat. Noua doctrină 
stipulează de asemenea că Rusia are dreptul de a recurge la 
arma nucleară pentru a respinge o agresiune bazată pe 
arme convenționale şi îşi rezervă dreptul de a lansa războaie 
preventive şi posibilitatea de a folosi arme nucleare chiar şi 
într-un conflict local. 

Deciziile, anunțate de conducătorii de la Kremlin in 
perioada campaniei electorale din 2011-2012, confirmă 
prioritățile acestora. Sunt prevăzute diminuarea bugetului 
pentru educație la jumătate - de la 1,1% din PIB, în 2009, la 
0,596, in 2013 -, în condiţiile în care bugetul militar creşte la 
60% începând din 2013. Rusia se apucă să îşi modernizeze 
armele nucleare strategice terestre — rachete 
intercontinentale -, aeriene — rachete lansate de pe un 
bombardier - si submarine - rachete lansate de submarine 
nucleare. Deja, in 2014, în momentul anexării Crimeii, 
Dmitri Kiseliov, unul dintre principalii propagandisti de la 
televiziunea Kremlinului, face senzație amintindu-le 


telespectatorilor emisiunii Vesti nedeli că Rusia este capabilă 
„să transforme America în cenuşă radioactivă”». Iar criza din 
toamna anului 2016 anunţă ce avea să urmeze. Într-adevăr, 
pe 3 octombrie 2016, Kremlinul lansează un stupefiant 
ultimatum către Washington, cerând, drept condiție a 
reluării relațiilor cu SUA, abandonarea Legii Magnitki» şi a 
Legii de susținere a Ucrainei, o reducere a efectivelor şi 
infrastructurii NATO din Europa de Est, abandonarea 
sancţiunilor şi, nu în ultimul rând, despăgubirea Rusiei 
pentru prejudiciile cauzate de contra-sanctiuni. Pe 9 
octombrie 2016, Dmitri Kiseliov comentează toate acestea 
citând proverbul favorit al lui Putin: „Dacă bătaia e 
inevitabilă, loveşte primul!"» Pe 10 octombrie, este anunțată 
rationalizarea pâinii în Sankt-Petersburg, în caz de război: 
300 de grame pe zi, timp de douăzeci de zile. Moscovitii 
sunt asiguraţi de un funcționar al primăriei: in adáposturile 
antibombă din capitală încap douăsprezece milioane de 
persoane.» In epocă, Kremlinul nu-şi mai disimuleazä 
intențiile, contând pe faptul că europenii, „obosiţi să se tot 
vadă sub amenințarea unui al treilea război mondial”, şi-ar 
alege conducători „mai dispuşi la o înţelegere cu Rusia decât 
la o confruntare”z. 

Discursul electoral al lui Putin din 1 martie 2018 ar fi 
trebuit să dea alarma în Occident. După ce anunţă că tara 
lui este pe punctul de a dezvolta şase noi arme puternice, 
concepute pentru a penetra sistemele defensive americane, 
preşedintele rus, într-o pasă evident inspirată, dă detalii 


timp de patruzeci de minute despre aceste Wunderwaffen®, 
noul armament de care dispune Rusia şi cu care ar putea 
nimici Statele Unite şi celelalte tari ale NATO. Într-o rafalá 
de aplauze, conchide, pe fundalul unui video care arată 
rachete în drum către Florida: „Ceea ce ati încercat pentru a 
jena, împiedica, stânjeni Rusia a eşuat. Toate operațiunile 
de întărire a capacităţii defensive a Rusiei au fost demarate 
şi sunt în curs. [...] Nimeni n-a vrut să ne vorbească, nimeni 
n-a vrut să ne asculte. Acum va trebui să ne ascultați!” 

Dar care sunt aceste arme apocaliptice, care-i stârnesc 
entuziasmul preşedintelui rus? Prima este racheta de 
croazieră cu propulsie nucleară 9M730 Burevestnik, pe care 
NATO o numeşte SSC-X-9-Skyfall. Aceasta ar fi „invincibilă” 
şi ar avea „o rază de acțiune nelimitată, o traiectorie 
imprevizibilă şi capacitatea de a evita orice interceptie"». 
După Jim Hockenhull, şeful serviciului de informații 
militare al Regatului Unit, ar fi vorba de „o rachetă 
terifiantă, capabilă să rămână în aer ani de zile şi să 
lovească în orice moment”, care „scuipă o coamă radioactivă 
în urmă». 

Complexul strategic Avangard, o altă maşinărie a 
Judecății de Apoi, este o rachetă balistică intercontinentala 
echipată cu o ogivă de croazieră care planează. Este 
capabilă să parcurgă straturile atmosferice dense cu o viteză 
hipersonică, adică de douăzeci de ori viteza sunetului, şi să 
lovească ţintele „ca un meteorit, ca o minge de foc”, pentru 
a-l cita pe Putin. O astfel de rachetă ar fi capabilă să 

efectueze manevre bruşte în traiectoria ei, ceea ce ar face-o 
„absolut invulnerabilă pentru orice sistem de apărare”. De 
fapt, nu e o rachetă în sensul obişnuit al cuvântului, ci un 
dispozitiv pentru sisteme de rachete strategice, a cărui bază 
este o unitate de manevrare hipersonică. Acesta este dotat 
cu o nouă rachetă balistică intercontinentală grea, pe nume 
„Sarmat” (RS-28), care, potrivit lui Putin, poate transporta 
mai multe ogive decât cea mai grea rachetă de acest tip din 
trecut, racheta de concepție sovietică Voevoda RS-20V, 
cunoscută în Occident sub numele de „Satan”. Concepţia 
ogivelor RS-28 ar asigura traiectorii care fac dificilă 
distrugerea rachetei, chiar şi de către sistemele defensive 
cele mai avansate. Sarmat ar fi capabilă să zboare pe 
deasupra Polului Nord şi a Polului Sud, ocolind sistemele 
antirachetă americane, şi ar transporta faimoasele ogive 
hipersonice ghidate deja menționate, Avangard Glider (Yu- 
71), ca şi ogive nenucleare, ceea ce ar permite utilizarea în 
conflicte locale, contra portavioanelor inamice etc.» După 
Aiteci Bijev, general-locotenent rus în retragere, armatele 
principalelor tari din lume nu ar avea mijloace de protecție 
contra tehnologiei Avangard, care este pe punctul de a fi 
instalată pe rachetele balistice intercontinentale Sarmat şi 
pe alte tipuri de rachete - şi e putin probabil ca vor fi 
capabile s-o facă în anii care vin: „Avangard este un sistem 
de ghidaj cu totul nou, itinerarul său de zbor nu poate fi 
prevăzut. Dată fiind viteza dispozitivului nostru, acesta nu 
poate fi interceptat de mijloacele moderne de apărare 
antirachetă, antispatiu şi aeriană. Nici una dintre marile 
puteri ale lumii nu îl va putea intercepta în următorii zece 
sau cincisprezece ani”. Printre noile rachete, să amintim si 
de Kinjal, lansată din avion, cu privire la care Dmitri 
Rogozin, fostul şef al Rocosmos, s-a lăudat că are „o putere 
asemănătoare cu o rachetă care, iertati-mi expresia, este 


capabilă să radă de pe hartă una dintre coaste [ale Statelor 
Unite]"». 

În noiembrie 2020, Rusia a testat cu succes racheta de 
croazieră anti-navă Tirkon - „ucigaşul de portavioane” -, 
care poate tinti vasele de suprafață, submarinele si bateriile 
de coastă. Experții ruşi se laudă că această rachetă „face 
inutilă flota de portavioane a Statelor Unite. La impactul cu 
Tirkon, un distrugător este spart în bucăţi ca o nucă. Mai 
multe rachete Tirkon pot scufunda chiar şi un portavion. 
Tirkon-ul îşi face treaba exact aşa cum ar trebui să şi-o 
facă: tinteste metodic portavioanele enorme, greoaie, ca un 
revolver o cutie de bere”. Viceamiralul Stensgnes, şeful 
informaţiilor norvegiene, a declarat la CNN că Tirkon 
foloseşte o „nouă tehnologie, cu viteze hipersonice, dificil de 
contracarat”®. 

Pentru a completa tabloul, sä mentionäm si drona 
submarină Peresvet, cu propulsie nucleară şi încărcătură 
atomică, şi mai ales Poseidon, o altă dronă submarină, cu 
propulsie nucleară, lungă de 79 de picioare?6, dotată cu o 
enormă ogivá care ar putea iradia oraşele de coastă si bazele 
navale americane in ultima fazá a unui rázboi atomic care ar 
pune capăt civilizației. Este vorba de o torpilă nucleară 
concepută pentru a exploda în largul coastelor, lovind 
fundul oceanului şi declanşând un tsunami radioactiv care 
ar putea propaga radiațiile mortale pe uscat, până la mii de 
kilometri in interior, făcându-l nelocuibil.« In acest mod, 
Rusia s-a dotat cu un nou dispozitiv nuclear submarin de 
100 de megatone şi amenință deschis Statele Unite cu el. 
Nimeni nu a construit niciodată o astfel de armă fiindcă nu 
are nici o logică militară. Şi, din 2015, când imaginile cu 
această torpilă au fost difuzate pentru prima oară la 

televiziunea de stat, multă lume s-a întrebat de ce ar 
construi Moscova o armă care are potenţialul de a pune 
capăt vieţii pe pământ. În situația în care orice armă 
nucleară poate omori mii de oameni într-o clipă, otrăvind 
ținta cu radiaţii pentru mai multi ani, Poseidon caută să 
maximizeze acest efect: cea mai mare parte a armelor 
nucleare pot distruge un oraş, Poseidon ar putea distruge 
un continent. 

Aşa cum observa Jean-Sylvestre Mongrenier, „«noile 
arme» atât de lăudate de Kremlin nu par a aduce o creştere 
a capacităţii de descurajare a Rusiei, care este asigurată de 
o «triadă strategică» modernizată în mod constant”. Acest 
arsenal vizează, înainte de toate, asigurarea impunităţii, aşa 
cum afirma temerar Dmitri Medvedev în iulie 2022: „Ideea 
de a pedepsi tara cu cel mai mare arsenal nuclear din lume 
este absurdă in sine”. În realitate, acest arsenal 
simbolizează logica extorcării, a şantajului şi a intimidării, 
care la Kremlin tine loc de politică externă. Acest lucru este 
exprimat la modul frust într-o tiradă a lui Jirinovski, pe 6 
iunie 2015, pe canalul de televiziune Dojd, tiradă care, 
retrospectiv, pare profetică: „Şoigu [ministrul rus al apărării] 
nu trebuie decât să-şi trimită forțele nucleare către Berlin, 
către Bruxelles, către Londra, către Washington. Dar asta 
înseamnă că va fi război? Nu va fi deloc. Ni se va spune: 
«Stati, opriti-và, suntem de acord cu voi.» [Occidentalii] vor 
să trăiască. [..] Nu vor război. Ajunge ca Moscova să-şi 
arate dinții şi vor dizolva NATO. Ajunge să le spui: «Dacă nu 
lichidati NATO în douăzeci şi patru de ore, vom bombarda 
capitalele statelor membre». Şi se vor executa, pentru a 
continua să trăiască şi să se distreze”. În toate acestea, 
există o siderantă anticipare a stării de spirit care va domni 
la Kremlin atunci când Rusia va adresa Statelor Unite şi 
NATO faimosul ultimatum din 17 decembrie 2021. 
Jirinovski părea că blufează. Dar, putin câte putin, îndoiala 


s-a strecurat în sufletul occidentalilor şi, în aprilie 2021, 
americanca Rebekah Koffler, fostă analistă la DIA - agenţia 
de informaţii militară -, estima că „nu există îndoială ca 
Rusia se pregăteşte de un conflict nuclear cu Statele Unite 
şi NATO. Singura problemă este de a şti dacă poate fi 
descurajată sau dacă va trebui să purtam acest război”. 

Între timp, Rusia se simte în poziție de forță şi isi arată 
muşchii: „Tot globul pământesc este sub controlul nostru”s, 
exclamă Jirinovski după discursul preşedintelui său, în 
martie 2018. lar foarte oficialul Piotr Akopov& enunță 
marele proiect căruia Putin intenționează să-şi consacre 
noul mandat: „Am făcut un mare salt în proiectarea şi 
introducerea de noi arme, am devenit lideri incontestabili în 
termeni de putere militară. [...] În consecință, se poate 
spune că Rusia este în postura de a dicta de acum 
condițiile. Şi ceea ce vrem este în primul rând tranziția către 
o nouă ordine mondială, postamericanàä”*. 

Complăcându-se în rolul său de Dr. Strangelove?5, Putin 
repetă la nesfârşit că nu îi este teamă de un conflict nuclear 
şi că nu va da înapoi în cazul unei escaladări. În filmul 
marelui propagandist Vladimir  Soloviov consacrat lui 
Vladimir Putin şi intitulat Ordinea mondială 2018», acesta 
spune, cu privire la posibilitatea unui atac nuclear: „Da, ar 
fi o catastrofă globală pentru omenire, pentru întreaga lume. 
Dar, totuşi, vreau să pun următoarea întrebare: oare avem 
nevoie de o lume fără Rusia?” Grigori lavlinski, şeful 
Partidului Liberal, a relatat o conversaţie pe care a avut-o cu 

preşedintele rus cu putin înaintea alegerilor din martie 
2018. La întrebarea lui: ,Intelegeti că suntem tot mai 
aproape de un război?”, Putin răspunde: „Da. Şi îl vom 
câştiga...» În noiembrie 2018, la Forumul din Valdai, 
preşedintele rus pronunță următoarea frază care îi dezvăluie 
substratul escatologic al gândirii: în caz de război nuclear, 
„noi, ca victime ale unei agresiuni, noi, ca martiri, vom 
ajunge în Rai, în timp ce ei [duşmanii Rusiei] vor muri, pur 
şi simplu. Fiindcă nu vor avea nici măcar timp să se 
căiască”s. Putin e convins că Rusia posedă un avantaj 
decisiv față de Occident, fiindcă se poate dovedi total 
nestăpânită în folosirea forței. Astfel, dacă e să-l credem, ea 
ar fi putut scufunda un distrugător britanic după un 
incident din largul coastei Crimeii, în iunie 2021: „Nimeni 
nu ne-ar fi putut face nimic, fiindcă lor, adversarilor noştri, 
le e teamă de un război nuclear”. Directorul Institutului 
pentru Problemele Globalizării, Mihail Deleaghin, merge 
chiar până la a avansa ideea că o confruntare mondială ar 
transforma decalajul Rusiei în avantaj competitiv in fata 
adversarilor mai dezvoltați: „În vremuri de catastrofă, cel 
mai adesea, organismele foarte complexe şi diferențiate, 
perfect adaptate unor condiții de mediu specifice, mor sau 
se descompun. Rusia de azi, un organism social primitiv, 
aproape revenit în Epoca de Piatră după degradarea 
postsovietică, ar putea avea o şansă destul de ridicată de 
supraviețuire într-o catastrofă mondială”. 

La finalul anului 2021, Putin estimează că arsenalul lui 
de şantajist-şef este complet. Europa e dependentă de gazul 
rusesc şi simpla amenințare de a închide robinetele ar 
trebui să-i convingă pe liderii acesteia „să se târască în 
genunchi in fata Moscovei”. E timpul să fructifice 
îndelungatele pregătiri şi să acţioneze, prin şantaj cu gaz 
combinat cu amenințare nucleară. Pe 22 noiembrie 2021, 
Vladislav Surkov, unul dintre ideologii regimului, sugerează 


„exportarea haosului”, pentru stabilizarea situației interne a 
Rusiei: „Expansiunea externă permite disiparea tensiunilor 
interne”. Pe 17 decembrie, Ministerul de Externe rus 
adresează un ultimatum Statelor Unite şi țărilor membre ale 
NATO, somandu-le să satisfacă neîntârziat „cerințele de 
securitate” ruse şi „să consfinteascá juridic renunțarea la 
orice extindere a NATO [către est], oprirea cooperării militare 
cu țările postsovietice, retragerea armelor nucleare 
americane din Europa şi replierea forțelor armate ale NATO 
pe granițele din 1997". Un articol din Supressa elocvent 
intitulat „Ultimatumul lui Putin: Rusia, dacă doriți asta, va 
îngropa întreaga Europă şi două treimi din Statele Unite în 
treizeci de minute” pune punctul pe i: „Kremlinul va trebui 
să dovedească prin fapte soliditatea poziției pe care a luat-o. 
Probabil, «partenerii» nu pot fi aşezaţi la masa negocierilor 
decât prin constrângere. Economic, Federaţia Rusă nu poate 
rivaliza cu Occidentul. Nu are de ales decât războiul”. In 
ce-l priveşte, expertul militar Konstantin Sivkov estimează 
că „pentru a aduce Statele Unite şi NATO la masa 
negocierilor e necesară o super-armă. Pentru moment, 
Rusia nu-şi arată acest potenţial în fața adversarilor. Dar 
potențialul există. Rusia poate să utilizeze muniție extrem 
de puternică, cu capacitatea de până la 100 de megatone. 
[...] Trebuie să repetăm că nu suntem interesaţi de o lume 
fără Rusia, cum a spus Putin la un moment dat, şi să 
demonstrăm hotărârea de a lovi dacă NATO se extinde. 
După asta, vă pot asigura că [occidentalilor] le va fi frică. 
Nimic altceva nu-i poate opri. [...] E naiv să contăm pe 
metodele diplomatice. [...] Demersul Rusiei este un semnal 
că vor fi luate măsuri deja radicale. Ati refuzat - cu atât mai 
rău..." lar RIA Novosti n-o ia deloc pe ocolite: „Nu e vorba 
de propuneri de discuţie, ci de un ultimatum - de o cerere 
de capitulare necondiționată. Occidentul nu poate decât să 
îşi piardă prestigiul — dacă nu cumva nu vrea să se tina tare 


şi să înceapă un război cu Rusia. [..] Nu, de data asta, 
Occidentul îşi va da interesul”. 

Dar lucrurile nu ies aşa cum fusese prevăzut. Occidentalii 
resping ultimatumul din 17 decembrie. Santajul si 
amenințările se intensifică, televiziunea rusească evocă 
exaltat un atac nuclear contra Occidentului. În emisiunea 
lui Vladimir Soloviov din 16 ianuarie 2022, Iakov Kedmi, un 
„expert” pe gustul lui Putin, scheaună: „În caz de război 
nuclear, Rusia va suferi daune, dar Statele Unite vor fi 
distruse!!!! Vor dispărea de pe fata pământului!! La fel si 
Europa. Rusia va supraviețui, în timp ce pe teritoriul 
Statelor Unite nu va mai creşte nimic, timp de o mie de 
ani”. lar Jirinovski jubilează: „2021 a fost ultimul an 
acceptabil pentru Europa. [Europenii] sărbătoresc pentru 
ultima oară... şampanie... whisky... O mare tragedie paşte 
omenirea, Europa. După debutul conflictului armat în 
Europa, numărul [victimelor] va fi de milioane. Nici nu vom 
avea timp să le numărăm. Decizia nu poate fi luată decât 
prin forță... În curând, New Yorkul nu va mai exista! Europa 
nu va mai exista. Nu vor mai exista Kiev, Varşovia, 
Londra”=. Pe 21 ianuarie 2022, politicianul îşi precizează 
gândurile: „Ucraina, Moldova, Belarusul trebuie să devină 
provincii ruseşti! Război nuclear: vom rămâne singura 
superputere! Unele tari trebuie distruse! Moscova va dicta 
lumii întregi! [...] Război devastator, total! Statele Unite si 
Londra trebuie distruse! Lavrov va mai trebui să-i ducă lui 
Blinken®? doar un document: cel de capitulare! Războiul va 
dura o săptămână! [..] Biden este ultimul preşedinte al 
Statelor Unite, trebuie protejat. Nu va mai exista limbă 
engleză. Doar rusa!” 

Pe 24 februarie 2022, Vladimir Putin lansează 
„operațiunea specială”, pentru a se răzbuna pe refuzul 
occidentalilor şi a-şi potoli ura patologică față de Ucraina. 
Raționamentul lui, inspirat din propria paranoia si practica 
artelor marțiale, este oarecum următorul: occidentalii au 
făcut din Ucraina o „anti-Rusie”, liderii ucraineni sunt 
marionete ale Occidentului - ei bine, să folosim această 
pârghie contra NATO, să facem bucăţi alianța occidentală 
folosindu-ne de Ucraina, relansând şantajul cu penuria de 
gaz. 

Putin savura deja momentul în care va umili Occidentul, 
făcându-l să asiste la căderea ,päpusilor sale de cârpă” de la 
Kiev. În mintea lui, nimicirea naţiunii ucrainene ar fi fost o 
lecţie pentru Europa, care ar fi urmat să se supună Rusiei. 
Noua ordine internaţională, dorită de Kremlin, urma să vadă 
lumina zilei, bazată nu pe cooperarea dintre naţiuni libere, 
ca aceea post-1945, ci pe hegemonia Rusiei, singura putere 
capabilă să folosească fără complexe şantajul energetic şi 
arma terorii, înăuntrul şi în afara granițelor. Ordinea 
liberală ar fi trebuit să fie înlocuită de cleptocratia de la 
Kremlin, sprijinită de o sfântă alianță care să adune liderii 
autoritari aflați la putere într-un mare număr de tari ale 
lumii. Pentru moment, acest vis putinist s-a transformat 
într-un fiasco, in fata ucrainenilor decişi să-şi apere 
națiunea şi a democratiilor hotărâte să-şi conserve valorile. 


15. REȚELELE LUI VLADIMIR PUTIN ÎN 
OCCIDENT SI METODELE LOR 


de Cécile Vaissié 


Cea mai mare parte a ţărilor lumii îşi doresc să proiecteze o 
imagine pozitivă in străinătate, fiindcă asta le aduce 
beneficii comerciale, uneori peste generații. De aceea au 
trimis, de pildă, Statele Unite filme gratuite în Europa 
postbelică: pentru ca adolescenții de aici să vrea să cumpere 
jeanşi, să viziteze New Yorkul şi să mănânce burgeri. Dar 
asta poate aduce şi beneficii politice, mai ales susținerea din 
partea opiniei publice, iar acest ultim punct pare mai 
important pentru Rusia de azi, care, de facto, nu are mare 
lucru de vânzare ca bunuri de consum, nici măcar dacă ne 
gândim la conjunctura economică dinaintea sancţiunilor. În 
schimb, ea ştie că poate conta, în Europa şi în alte locuri, pe 
oameni care, din diferite motive, găsesc justificări pentru 
atacul militar lansat de Kremlin asupra Ucrainei, 
protestează contra livrărilor de armament către Kiev sau 
susțin într-o instanță reprezentativă — de exemplu, Senatul 
francez - un vot lipsit de valoare, care cerea, în iunie 2016, 
diminuarea sancţiunilor contra Rusiei. Sau, pe 11 februarie 
2022, întâlniri cu reprezentanţii „partidelor ruse” în 
Ucraina. Or astfel de acțiuni sunt adesea consecințele altor 
acțiuni, inițiate de Kremlin şi unii dintre reprezentanții lui. 
Mai putem vorbi în astfel de cazuri de soft power? De ce nu? 
Dar, în acest caz, o facem din politețe, pentru a evita să 
abordäm frontal specificul rusesc. Fiindcă fiecare tara are 
scopurile şi metodele ei. În cazul Rusiei putiniste, este deci 
preferabil să folosim sintagma „operaţiuni de influență” 
aşa-numitele „măsuri active”, cum se spunea în vremurile 
URSS şi ale KGB. Unele dintre procedeele legate de acestea 
sunt legale. 

Aceste activități ale Rusiei reiau azi metodele folosite de 
către URSS, uneori chiar de Imperiul Țarist, si pot exploata 
o parte a muncii de influență depuse cu decenii în urmă în 
anumite cercuri - comuniste, de exemplu -, vizând în 
paralel şi alte tinte — extrema dreaptă europeană, mai ales. 


În plus, metodele pot fi foarte similare sau foarte diferite, în 
funcție de situația țării respective. Astfel, diaspora rusofona 
din Franța şi cea din Germania fac obiectul aceloraşi 
tentative de instrumentalizare, dar, fiindcă nu sunt identice, 
mijloacele şi discursurile de mobilizare nu sunt nici ele 
aceleaşi. Kremlinul îşi adaptează, cu alte cuvinte, metodele 
de influențare în funcţie de tara. 

Graţie lucrărilor din ultimii ani, aceste metode sunt 
acum cunoscute în linii mari, dar anumite aspecte, care 
rămân obscure, au fost gândite ca secrete. Înainte de atacul 
din 24 februarie 2022, Kremlinul era activ în întreaga 
Europă, în Statele Unite şi, din ce în ce mai mult, în Africa 
şi America de Sud.  Deopotrivă diversificate şi 
transnationale, aceste activități nu se puteau rezuma doar 
la acțiunea foarte vizibilă a canalului de televiziune RT 
(Russia Today) şi la Sputnik şi impuneau finanţări 
considerabile. Conform jurnalistei britanice Catherine 
Belton, atunci când KGB-ul a preluat din nou puterea în 
Rusia, a apărut un regim „în care miliardele de dolari aflate 
la dispoziţia zbirilor lui Putin trebuiau folosite activ pentru 
subminarea si coruperea instituțiilor si democratiilor 
Occidentului"». Ceea ce s-a şi întâmplat. 


„Operaţiuni speciale” pentru dezvoltarea imaginarului 


Acum se ştie: în războiul hibrid pe care îl duce contra 
Occidentului şi reluând procedeele sovietice, Kremlinul şi-a 
creat propriile canale media în diferite limbi (RT, Sputnik 
etc.). De asemenea, a instrumentalizat rețelele sociale 
internaționale pentru a duce campanii de dezinformare, care 
îi propagă poziţiile — despre relaţiile ruso-ucrainene, istoria 
secolului XX etc. —, inspiră teama - migrantilor, de exemplu 
- şi creează neîncredere în instituţiile democratice. În toate 


acestea, aplică „principiul cascadei”: site-urile neidentificate 
ca ruseşti, grupurile de Facebook, bloggerii sau simplii 
internauti reiau elementele RT şi ale Sputnik şi multiplică 
difuzarea lor, astfel încât originea rusească se pierde. Aceste 
campanii au în spate „fabrici de trolli” - grupuri organizate, 
pe Internet, la fel cum sunt şi ale hackerilor, plătite pentru 
distribuția informațiilor parțiale sau mincinoase pe rețelele 
sociale. Prima dintre ele, Internet Research Agency, a fost 
finanțată de un oligarh apropiat de Putin, care a organizat 
şi grupul de mercenari Wagner, care acționează în Africa. 
Atunci când RT şi Sputnik au fost interzise în Uniunea 
Europeană, câțiva europeni au continuat să răspândească 
pozițiile Kremlinului, fiindcă mijloacele de influență ale 
acestuia sunt departe de a se limita la canalele media 
propriu-zise. 

În iunie 2022, un rus le-a oferit occidentalilor 
recalcitranti un exemplu cu privire la ceea ce înseamnă o 
„operațiune de influență” rusească. Mihail Piotrovski, 
directorul Muzeului Ermitaj din Sankt-Petersburg, a acordat 
foarte oficialei Rossiskaia Gazeta un interviu în care şi el, şi 
jurnalista folosesc un vocabular militar atunci când vorbesc 
despre schimburile culturale dintre Rusia şi restul lumii. 
Jurnalista evocă astfel „acţiunile de luptă [...] de pe frontul 
cultural”, în timp ce Piotrovski vorbeşte despre un „atac 
puternic în domeniul culturii” şi proclamă: „Vom învinge”. 
Mentionând „operațiunea specială din Ucraina”, pe care o 
susține din plin, acesta subliniază că la începutul ei 
„expozițiile muzeelor ruseşti erau peste tot” în Europa şi 
adaugă: „Ultimele noastre expoziții în străinătate sunt pur şi 
simplu un atac cultural puternic. Dacă vreţi, o forma de 
«operațiune specială». Asta nu place tuturor. Dar atacăm. Şi 

nu trebuie să permitem nimănui să ne stăvilească atacul”. 
Astfel, expoziția Colectiei Moruzov de la Fundaţia Vuitton 
din Paris „este drapelul rusesc în Bois de Boulogne”. De 
altfel, susține directorul Ermitajului râzând, „suntem cu 
toții militaristi şi partizani ai Imperiului”s. Nu e deci vorba de 
schimburi culturale care se petrec departe de înfruntările 
politice, ci chiar de război, de supremație, de cuceriri si de 
victorie. 

Pentru a-şi creşte influența pe plan global, Rusia, la fel ca 
URSS înaintea ei, se bazează pe producția de discurs si de 
imaginar, dar şi pe construcţia şi întreținerea de rețele 
proiectate în jurul acestora. Astfel, expoziții ca aceea de la 
Fundaţia Vuitton sunt un mod de a acredita discursul de 
propagandă referitor la „marea cultură rusă”. Acesta se 
sprijină pe realități, dar deformează şi instrumentalizează, 
spre câştigul Kremlinului, până într-acolo încât devine 
insuportabil pentru numeroşi ucraineni, pentru care aceeaşi 
„mare cultură rusă” produce masacrele de la Bucea şi 
Mariupol sau, în orice caz, nu le împiedică. De fapt, această 
cultură creează şi întreține în Occident stereotipuri asupra 
Rusiei, cum ar fi „sufletul rus”, promovat de expoziţia 
dedicată pictorului Ilia Repin la Paris: În plus, pentru 
numeroşi ucraineni, ea ar afirma o superioritate rusească şi 
ar masca violențele comise contra popoarelor neruse - si, 
am putea adăuga, şi împotriva ruşilor înşişi. 

Instrumentalizarea culturii de către stat a devenit de-a 
dreptul siderantă atunci când, pe 5 mai 2016, dirijorul rus 
Valeri Gheorghiev, unul dintre susținătorii permanenți ai lui 
Vladimir Putin, a dirijat orchestra simfonică a teatrului 
Marinski în amfiteatrul antic de la Palmyra, din Siria, după 
ce situl, făcut una cu pământul, fusese recucerit de 
mercenarii Wagner, după lupte cumplite. Mesajul era clar: 
Rusia aduce, ca să zicem aşa, civilizația şi cultura, vânând 
extremiştii islamici. Realitatea e totuşi mult mai complexă. 


Instrumentalizarea „marii culturi ruse” funcționează cu atât 
mai bine cu cât nu e totdeauna simplu, atunci când vine 
vorba de un turneu teatral, un festival de cinema sau un 
târg de carte, să distingi evenimentul cultural de ceea ce 
este conceput ca „ofensivă”. Cu atât mai mult cu cât există, 
bineînțeles, şi artişti ruşi neimplicati în crimele regimului lor 
şi justificarea acestora. 

Există şi alte discursuri propagandistice seducătoare. Cel 
despre „Rusia care a câştigat războiul contra naziştilor” este 
şi el instrumentalizat şi întreținut de Corul Armatei Roşii — o 
denumire de marketing, fiindcă nu mai există „Armată 
Roşie” din 1946 - sau de expoziţiile despre „Marele Război 
pentru Apărarea Patriei”, organizate regulat la Paris de 
Centrul Rus de Ştiinţă şi Cultură, care tine de Ambasada 
Rusiei. Un alt discurs paralel cu realitatea, dar cu mare 
impact la extrema dreaptă, e cel despre „Sfânta Rusie”, care 
ar apăra valorile creştine şi familiale. Acesta a fost susținut 
de construcția, în plin centru al Parisului, a unui ciudat 
Centru Spiritual şi Cultural Ortodox Rus. Un alt discurs, 
care prinde atât la extrema stângă, cât şi la cea dreaptă din 
Europa, la fel ca în Africa, susține că Rusia, opunându-se 
Statelor Unite, NATO şi Uniunii Europene, ar lupta pentru o 
„nouă ordine mondială”, care nu e prea clar definită. În 
plus, Rusia e văzută ba ca o formidabilă piaţă potenţială, ba 
ca pământul strămoşilor ucişi pe nedrept, tara lui Gagarin 
sau o sursă de bogăție si de plăceri: arta e un mijloc, printre 
altele, de a dezvolta şi ancora aceste tipuri de imaginar 
foarte simpliste şi de a cristaliza în jurul lor rețele. 


Arta: o metodă de influenţă, de infiltrare şi de spălare a 
reputației 


Prin urmare, prin grila interviului lui Piotrovski trebuie 
examinate nu numai evenimentele artistice, ci si 
intervențiile oligarhilor, care găsesc în mecenat un bun prilej 
de a-şi dovedi loialitatea față de Kremlin şi de a promova în 
străinătate imaginea Rusiei, ca şi pe a lor. Graţie donațiilor 
de tablouri sau de bani, aceşti oligarhi obțin în Occident 
locuri în consiliile unor prestigioase instituții culturale. Piotr 
Aven a făcut astfel o donaţie către Expoziţia „Francis Bacon" 
a Academiei Regale din Londra şi a fost un mecena al Tate 
Gallery, la fel ca Viktor Vekselberg. Mai apoi, a devenit şeful 
Consiliului Internaţional al ultimei instituții pomenite, la fel 
cum Vekselberg a devenit membru onorific al Fundaţiei 
Tate. După sancțiuni, totuşi, celebrul muzeu ne asigură că 
„toate vechile relaţii cu foşti mecena asociaţi guvernului rus 
au încetat”. În Statele Unite, Vladimir Potanin - care a 
conceput operațiunea „împrumuturi contra acțiuni” (a se 
vedea capitolul 19) - a susținut financiar, prin fundaţia lui, 
numeroase inițiative ale Muzeului Guggenheim din New 
York, printre care o expoziție care avea ca obiect punerea în 
valoare a opt sute de ani de artă rusească şi o alta despre 
Kandinski. Însă si el a trebuit să renunţe in 2022 la 
activităţi. 

Acelaşi Potanin a donat şi Centrului Pompidou 1,4 
milioane de dolari, pentru a ajuta muzeul, ca să spunem 
aşa, să creeze o colecție reflectând evoluţia artei neoficiale in 
URSS, de la finalul anilor 1950. Fundaţia lui a făcut două 
donații, între 2016 şi 2021 (după invadarea Crimeii!): prima, 
de circa 638.000 de dolari, a finanțat cumpărarea a peste 
250 de opere ruseşti şi sovietice, care au făcut obiectul unei 
expoziţii, în 2016-2017. Trei sute de opere suplimentare ar 
fi fost oferite de „alți colecționari, artisti şi familii de artisti". 
A doua donaţie a permis înființarea unui program de 
cercetare legat de colecţie, care includea conferințe, 
publicaţii şi burse oferite unor tineri cercetători. Ce a 


cumpărat exact Fundaţia Potanin? Limitele dintre 
generozitatea de mecena, dorința de a crea o imagine 
pozitivá si incercarea de a stabili legáturi de dependentà si a 
scoate la luminá noi promotori ai statului rus sunt greu de 
stabilit. Această combinaţie de elemente este tipică pentru 
operațiunea de influență, iar întrebările care se puneau 
şoptit înainte de 2022 au căpătat un caracter acut după 
atacul militar contra Ucrainei. Ca dovadă, faptul că Centrul 
Pompidou a suspendat ulterior a treia plată din partea 
Fundaţiei Potanin (619.000 dolari). Dar oare nu existau 
probleme legate de Rusia şi înainte de februarie 2022? 

Un episod recent arată că mecenatul oligarhilor e 
imposibil de deconectat de diferite implicaţii politice. Deşi 
organizatorii Festivalului de la Cannes 2022 şi-au formulat 
susținerea explicită față de Ucraina şi au decis „să nu 
primească delegaţii oficiale venite din Rusia şi nici să nu 
accepte orice tip de prezență legată de guvernul rus", au 
amintit, de asemenea, pe drept, că în Rusia există şi 
protestatari „împotriva agresärii şi invadării Ucrainei”, 
printre care cineaşti „care nu ar suporta să fie asociaţi cu 
aceste acte intolerabile"s Aceasta este logica, se pare, dupa 
care festivalul l-a invitat pe regizorul Kiril Serebrenikov în 
competiție cu filmul său Soția lui Ceaikosvki, partial finanțat 
de Fundația Kinoprime a lui Roman Abramovici. Acesta din 
urmă a plătit şi daunele imense la care Serebrenikov şi 
colaboratorii acestuia au fost obligați după un proces 
referitor la deturnarea de fonduri, în 2017, ceea ce i-a atras 
regizorului statutul nu tocmai meritat de „disident”. Iar la 
conferința de presă de la Cannes, acesta din urmă a cerut 
să fie suspendate sancțiunile care îl ating pe Abramovici. 
Despre ce e vorba? Prietenie, soft power, influență, o 
confuzie totală de valori? În orice caz, Roman Abramovici — 
ale cărui legături cu puterea actuală din Rusia sunt 


incontestabile — a fost apărat public în fata jurnaliştilor din 
lumea întreagă. 

Alte exemple atestă susținerea financiară pe care 
structurile din apropierea aceleiaşi puteri au acordat-o 
pentru exportarea cinemaului rusesc. Astfel, la Paris, în 
2015, a fost creat un festival anual de cinematografie, având 
ca scop declarat mai buna cunoaştere a ruşilor. Prima lui 
ediție s-a numit „Când ruşii râd”, iar numele tuturor 
celorlalte reiau construcția „Când ruşii”, plus un verb. Or 
festivalul este susținut, printre alti parteneri, de 
reprezentanții oficiali ai Rusiei în Franța - Ambasada Rusiei, 
Centrul Spiritual —, dar şi de marile companii ruseşti — Căile 
Ferate, Gazprom, Rosatom etc. O astfel de susținere explică, 
în parte, apelurile lansate de ucraineni în 2022, ca toate 
festivalurile dedicate cinematografiei ruseşti să fie anulate. 


Len Blavatnik şi alţi mecena ai universităţilor 
occidentale 


Acestea fiind zise, ce se poate spune despre acțiunile lui Len 
Blavatnik? Născut în URSS, beneficiind de cetățenia 
britanică şi de cea americană, dar nu şi de cea rusească, 
acesta a câştigat miliarde vânzând petrol şi gaze ruseşti, dar 
nu vrea să fie numit „oligarh”: nu ar avea contacte cu Putin, 
ci cel mult relaţii de afaceri cu oligarhi ca Vekselberg, 
Fridman sau Deripaska. Se pare că Blavatnik „valorează” 
35,7 miliarde de dolari, clasându-se pe locul 59 în topul 
celor mai bogaţi oameni din lume, însă Hollywood Reporter 
afirmă că sursele inițiale ale averii lui nu sunt „tocmai 
clare". Numele lui se regăseşte peste tot: pe un monument 
care îl omagiază pe Isaac Babel de la Odesa, pe afişele care 
anunță la Centrul Rus de Stiinta şi Cultura din Paris o 
expoziție a „evreilor sovietici în timpul celui de-al Doilea 


Război Mondial!” şi la noua Tate Gallery de la Londra, căreia 
i-a oferit cel putin 50 de milioane de lire sterline, aşa încât 
Tate Modern a dat numele de Blavatnik uneia dintre noile ei 
clădiri. Tot el a mai produs şi un film de război îndoielnic, T- 
34, într-o epocă în care cei de la Kremlin reinventau 
discursul de propagandă despre al Doilea Război Mondial. 
În plus, a mai cumpărat Warner Music Group şi DAZN 
(„Netflixul sportului”). 

Blavatnik finanţează, în fine, universități anglo-saxone 
foarte renumite. A făcut o donaţie de 75 de milioane de lire 
celei de la Oxford, pentru crearea „Blavatnik School of 
Government”, lucru care-i nelinistea deja pe unii 
comentatori în 2015.» De asemenea, a donat 200 de milioane 
de dolari către Harvard Medical School, cea mai importantă 
sumă din istoria acesteia. Experții in Kremlin şi corupţia 
legată de acesta declarau totuşi în 2019 că fondurile lui 
Blavatnik au fost „obţinute cu binecuvântarea şi 
consimțământul Kremlinului, pe seama bugetului de stat şi 
a locuitorilor Rusiei”, şi că acesta ar oferi sume enorme 
pentru „a-şi înlesni accesul în cercurile politice”: „Un 
asemenea capital «filantropic» permite infiltrarea elitelor 
economice şi politice ale Statelor Unite şi Regatului Unit la 
cele mai înalte niveluri. Este, de asemenea, un mijloc prin 
care Blavatnik exportă în Occident practici cleptocratice 
ruseşti”. In total, acesta ar fi oferit 700 de milioane de 
dolari la peste 250 de instituţii fără scop lucrativ în ultimii 
zece ani. Să fie vorba de generozitate? Infiltrare? Spălare de 
bani şi de reputație? 

Blavatnik nu este singurul care face astfel de cadouri. În 
cursul ultimilor cinci ani, cel putin paisprezece universități 
britanice au acceptat mai mult de 7 milioane de lire sterline 
de la donatori ruşi — fără a-l socoti pe Blavatnik -, dintre 
care cel putin 3,4 milioane de la persoane având legături 
strânse cu Kremlinul. Oxford a primit astfel 2,6 milioane de 


lire de la fiul unui oligarh sub sancțiuni şi 3 milioane de la 
Vladimir Potanin. Situaţia e similară în Statele Unite, unde, 
conform unui raport din 2020, şapte oligarhi având legătură 
cu ingerinta rusească în alegerile prezidențiale americane 
din 2016 au donat între 372 şi 435 de milioane de dolari la 
mai mult de două sute de organizaţii americane nonprofit în 
cursul celor douăzeci de ani anteriori; printre respectivele 
instituții se numără Universitatea Harvard şi Muzeul de Artă 
Moderna din New York. Unele dintre aceste donații au avut 
fără îndoială ca scop „îndulcirea şi spălarea” imaginii 
personale a oligarhilor sau a Rusiei în străinătate. Diferiti 
observatori s-au declarat nelinistiti de implicarea oligarhilor 
ruşi la Yale, dar aceştia au dispărut din diferitele consilii ale 
universității după atacul contra Ucrainei. Cine îşi doreşte ca 
miliardarii care depind de Putin să exercite o influență, de 
orice tip, în mediul universitar occidental? 


A infiltra şi a cumpăra 


De altfel, ruşii, oligarhi sau nu, apropiaţi ai regimului sau 
nu, cumpără sau creează companii în Europa, mai ales în 
Europa Centrală. Republica Cehă, membră a Uniunii 
Europene şi a NATO, numără astfel 9.582 de firme deținute 
de ruşi. Fără îndoială, printre aceşti antreprenori există şi 
multe persoane oneste, însă trei nume stârnesc neliniște. In 
primul rând, Aleksandr Bastrikin, şeful temutului Comitet 
de Investigaţii al Rusiei, a fondat împreună cu soţia lui o 
companie în Republica Cehă şi a beneficiat de un permis de 
şedere de lungă durată în această țară până în 2009, dată la 
care compania a fost preluată de prima soție a lui Bastrikin. 
Dar ce căuta acesta acolo? În primul rând, Karlovy Vary, 
fermecătoarea stațiune de vilegiatură din Boemia, este de 
multă vreme o cvasi-enclavă rusească, fiindcă ruşii au 


investit din plin aici, cumpărând o mare parte a hotelurilor, 
ceea ce a atras zvonuri despre operațiuni mafiote. În plus, 
„imprumutul rusesc” al lui Marine Le Pen dovedeşte 
existența a cel putin unei bănci ruso-cehe care are în 
acelaşi timp un picior în Uniunea Europeană şi numeroşi 
„loşti” kaghebisti printre manageri. Cehii erau, de altfel, 
conştienţi de existența acestei probleme cu mult înainte de 
2022; la fel ca si în alte parti, aceasta infiltrare în lumea 
afacerilor a înlesnit transferul de fonduri şi finanțarea 
serviciilor secrete. 

Unele dintre companiile în care ruşii au investit în 
Occident sunt de media. În Marea Britanie, ziarele The 
Independent şi Evening Standard au fost cumpărate de 
Evgheni Lebedev, fiu al unui fost ofițer KGB, care a devenit 
prietenul lui Boris Johnson şi căruia acesta i-a acordat titlul 
de baron, împreună cu un loc in Camera Lorzilor - 
nominalizare despre care se spune că a avut loc în contra 
avizului serviciilor de informaţii. Uneori, companiile 
finanţate sunt cluburi de sport, iar în cazul lor e vorba tot 
de imagine. Roman Abramovici a cumpărat astfel clubul de 
fotbal Chelsea pentru 240 de milioane de dolari, şi, dacă a 
atacat-o în justiție pe Catherine Belton şi cartea ei, a fost 
deoarece aceasta scrisese că l-a cumpărat la cererea lui 
Putin. Achiziţia era, în orice caz, o lovitură de imagine 
formidabilă pentru Rusia. Bineînţeles, problema nu e că 
ruşii creează sau cumpără companii în Occident — deşi poate 
ar trebui mai degrabă să dezvolte economia țării lor —, ci ca, 
prea adesea, banii miliardarilor au fost făcuţi în urma unor 
compromisuri cu o putere criminală şi, pur şi simplu, cu 
lumea crimei. 

Fie că desfăşurau activități economice sau nu, ruşii 
apropiați de regim au obținut rezidența în Occident şi 
permise de sedere sau cetățenia unor tari. Deja, în 2008, 
Tony Blair crease „vizele de aur”: cei care investeau în Marea 


Britanie cel puţin 2,2 milioane de dolari primeau un permis 
de sedere şi posibilitatea de a obține cetățenia după cinci 
ani. Peste şapte sute de miliardari ruşi au profitat de 
această facilitate. Londra a devenit „Londongrad”, denumire 
atât de răspândită, încât a dat titlul unui serial televizat 
rusesc din 2015. Fosta soţie a lui Igor Secin, Igor Şuvalov, 
fiii lui Arkadi Rotenberg şi alții au cumpărat bunuri 
imobiliare, lucru care l-a făcut pe oligarhul Serghei Pugaciov 
să afirme că „Putin şi-a trimis agenţii pentru a corupe elita 
britanicá"». Pentru Catherine Belton, „infiltrarea Regatului 
Unit" de către oligarhii ruşi era „o reuşită”. 

La Londra, dar şi în alte parti, mai multi „lorzi şi foşti 
politicieni au primit salarii substanţiale pentru prezența în 
consiliile de administraţie ale companiilor ruseşti”, aceste 
posturi fără putere reală putând fi retribuite cu 500.000 de 
lire pe ans. Ceea ce face să dispară dorinţa de a critica orice 
şi, de asemenea, poate genera un discurs şi acțiuni în 
favoarea Rusiei. În 2014, devenit lord, politicianul laburist 
Peter Mandelson, fost ministru în Marea Britanie şi comisar 
european pentru comerț între 2004 şi 2008, îl lăuda pe 
Putin în presa rusească, în timp ce deținea o poziție obscura 
în imensul grup Sistema, al oligarhului Vladimir 
Evtuşenkov. Acesta nu era, probabil, decât „vârful 
aisbergului rusesc, foarte mare şi extrem de obscur”, care 
includea misterioasa societate de consultanță a 
politicianului, Global Counsel. Mandelson păşea pe urmele 
fostului cancelar german Gerhard Schrâder. Acesta de-abia 
îşi terminase mandatul de cancelar atunci când a fost 
angajat de Gazprom pentru a prezida consiliul de 
supraveghere al consortiului germano-rus însărcinat cu 
construcția şi exploatarea gazoductului Nord Stream - pe 
care Schróder îl avizase în calitate de cancelar. În 2017, a 
fost cooptat în fruntea consiliului de administraţie al 
Rosneft, ceea ce s-a dovedit pentru el atât de profitabil, 


încât, în 2022, primea, pe lângă pensie, între 850.000 şi un 
milion de euro pe an de la Rosneft şi Nord Stream. 

Peter Mandelson şi Gerhard Schrâder nu sunt singurii 
occidentali care dețin poziții în consiliile de administraţie 
ruseşti, în schimbul unor generoase bonificatii. În 2019, îl 
găsim pe Jean-Pierre Thomas - „Ciudatul domn Rusia al lui 
Sarkozi”, pentru a prelua titlul unei investigații din L'Obs -, 
în fruntea consiliului de administraţie al Rusal, enormul 
grup al oligarhului Oleg Deripaska. Acolo l-a înlocuit pe 
Matthias Warnig, un fost ofițer Stasi şi tovarăş al lui Putin 
din epoca Dresda a acestuia. Thomas nu e doar un simplu 
paravan, din punctul de vedere al autorităților americane, 
care au cerut şi obținut plecarea lui din consiliul respectiv. 
Tot în 2019 s-a anunţat că fostul cancelar austriac 
Christian Kern va intra în consiliul de supraveghere al 
Căilor Ferate ruseşti, conduse până nu de mult de oligarhul 
Vladimir lakunin. Un alt fost cancelar austriac, Wolfgang 
Schüssel, se pregătea să intre în consiliul de administrație 
al Lukoil, iar un fost ministru de finanțe din aceeaşi țară, 
Hans Jôrg Schelling, „consilia” deja Gazprom în proiectul 
Nord Stream 2. Kern şi Schüssel şi-au părăsit poziţiile după 
24 februarie 2022, la fel cum fostul prim-ministru francez 
Francois Fillon a renunțat şi el, tot atunci, la participarea în 
consiliile de administraţie ale Sibur (petrochimie) si 
Zarubejneft (hidrocarburi). Schrôder a aşteptat data de 20 
mai 2022 pentru a anunța, în urma a numeroase presiuni, 
renunțarea la locul în consiliul de administraţie al Rosneft şi 
la cel din consiliul de supraveghere al Gazprom. 


Vizarea „elitelor” occidentale 


Vladimir Iakunin a jucat un rol de prim-plan în contactele 
cu aceste elite. Demn de remarcat e faptul că a coprezidat, 


alături de Thierry Mariani (RN?!), Dialogul Franco-Rus, care, 
la Paris, coordona, încuraja şi superviza relaţiile dintre 
companiile celor două tari. Ulterior, s-a mutat la Berlin, 
unde a avut activități similare şi, din 2016, prezidează 
consiliul de administraţie al Institutului de Dialog al 
Civilizaţiilor, organizator al Forumului de la Rhodos, unde 
politicienii şi experții se întrunesc pentru a dezbate 
probleme globale. De fapt, e vorba de „una dintre 
principalele unelte de influență a Kremlinului asupra 
factorilor de decizie europeni”. Din partea Franţei, la Forum 
a participat, în 2017 şi 2018, Dominique de Villepin, după 
Dominique Strauss-Kahn, care a fost acolo în 2016. Trei ani 
mai devreme, acesta din urmă intrase în conducerea Băncii 
Ruse de Dezvoltare a Regiunilor (BRDR), controlată de 
Rosneft, şi în consiliul de supraveghere al Fondurilor 
Rusesti de Investiţii Directe (RDIF), unde candidase din 
partea băncii VEB, „braţul armat al finanțelor statului rus", 
după Le Figaro. Ziarul presupunea că „fostul prezidentiabil” 
ar putea „aduce profit [RDIF] prin relaţiile lui din lumea 
finanțelor internaționale”. S-a dovedit ulterior cá Rosneft îi 
vărsase 1,75 milioane de euro în conturi lui Dominique 
Strauss-Kahn, dar nu direct prin banca menţionată: Rosneft 
ar fi fost clientul Parnasse International, o societate creată 
de Strauss-Kahn în Maroc, cu el însuşi ca singur acționar şi 
fără nici un salariat, dar care produce milioane de dolari. 
Pe toate aceste canale franco-ruse au circulat milioane, 
fără ca activitățile retribuite să fie întotdeauna clare, 
inclusiv când era vorba de finanțarea partidelor politice. În 
2014, Frontul National „a împrumutat” de la o bancă ruso- 
cehă, dispărută între timp, nouă milioane de euro, bani a 
căror rambursare a fost reeşalonată în 2020, pe termen 

lung, până în 2028. Kremlinul ar fi fost dispus să ajute 
financiar Liga italiană”? pentru campania europeană a 
acesteia şi pare să fi construit raporturi foarte privilegiate cu 
anumite partide şi anumiţi politicieni italieni, începând cu 
Silvio Berlusconi. În august 2018, Atena a acuzat Moscova 
că a încercat să cumpere oficiali greci şi să se amestece în 
treburile interne ale Greciei. Scandalul din jurul Heinz- 
Christian Strache şi al FPO-ului austriac% a demonstrat, de 
altfel, în primăvara anului 2019, că politicienii europeni 
erau cât se poate de dispuşi să primească finanţări ruseşti. 

În Marea Britanie, Partidul Conservator a primit astfel de 
finanţări din plin. E adevărat, străinii nu au dreptul de a 
face donaţii partidelor politice, dar posesorii de cetăţenie 
dublă pot face asta. Aşa că cei care au adus mai multe 
miliarde Partidului Conservator din 2019 sunt ruso- 
britanicii, în primul rând Liubov Cernuhina, soția unui fost 
ministru adjunct al finanţelor al lui Vladimir Putin, care a 
oferit conservatorilor britanici 2.200.000 de lire sterline între 
2012 şi 2022. Şi nu e vorba decât de un finanţator 
cunoscut. Oare câți alții există? 

Acţiunile oligarhilor ruşi în străinătate au, uneori, 
conotații politice si mai clare. Astfel, in 2005, Oleg 
Deripaska a achiziționat o enormă uzină de aluminiu din 

Muntenegru, KAP, care realizează 40% din PIB-ul țării, 
controlând astfel, de facto, economia țării. Or, conform 
săptămânalului american The Nation, Deripaska ar fi spus 
unuia dintre apropiații săi că a cumpărat uzina fiindcă 
„Putin îl încurajase s-o facă”: „Kremlinul îşi dorea o zonă de 
influență la Mediterana”. Asta era cu unsprezece ani 
înaintea unei tentative de lovituri de stat organizate în 
această tara din Balcani de - se pare - doi lideri ai unui 
partid deschis prorus, şi cu doisprezece ani înainte ca 
Muntenegru să devină membru NATO. În mod similar, 
Deripaska ar fi cumpărat şi o uzină de aluminiu în 
Tadjikistan, pentru a-l ajuta pe Putin să restabilească 
influența rusă în această fostă republică sovietică, aşa încât 
Kremlinul să nu apară direct în această acțiune, cel putin la 
început. 


Folosirea diasporei 


Pe lângă opinia publică din ţările occidentale şi factorii de 
decizie politici si economici, Kremlinul tine sub observaţie 
diaspora rusofonä, care, în concepţia lui, se poate 
transforma într-o pârghie de influență. Leonid Slutki, 
preşedinte al comitetului din Dumă însărcinat cu diaspora, 
a spus-o clar în Komsomolskaia Pravda, pe 25 decembrie 
2014: „Chiar dacă, în cursul ultimilor 25 de ani, lumea rusă 
— prin acest termen desemnez vorbitorii de rusă de peste tot 
— s-a diminuat, de la 350 la 270 de milioane de persoane, ea 
rămâne în continuare o mare forță. De care şefii statelor 
occidentale nu pot să nu ţină cont şi care va face să se audă 
despre ea”». 
„Lumea rusă” grupează ,compatriotii" (sootecestveniki), un 
termen care figura deja într-o lege rusească încă din 1999 şi 
a fost precizat într-o alta, din 2010. E vorba de toti cei care 


au avut, la un moment dat, un paşaport rusesc şi/sau 
sovietic, dar şi de descendenții lor, dacă aceştia aleg „să aibă 
o legătură spirituală, culturală şi juridică cu Federaţia 
Rusă”=. Printre aceştia se pot deci număra francezi” ai 
căror străbunici au emigrat în anii '20, care frecventează o 
biserică ortodoxă rusă - elementul de „legătură”. Începând 
din 2000, Kremlinul înființează structuri însărcinate cu 
adunarea şi organizarea acestor ,compatrioti” via ambasade. 
În 2008, apare o agenție pe nume Rosotrudnicestvo, 
„Colaborarea Rusiei”, despre care Dossier Center, care 
documentează activitățile infractionale ale persoanelor legate 
de Kremlin, declara în 2021 că era „principalul motor 
însărcinat cu sporirea soft power-ului Kremlinului” şi că, 
sub „acoperirea” lui, lucrează cadrele FSB-ului şi ale SVR- 
ului, două structuri ale serviciilor secrete ruseşti.» 

Anumiți membri ai diasporei rusofone nu au nici un chef 
să intre în asociațiile supervizate de ambasadele ruse, dar 
alții le-au făcut jocul şi l-au susținut public pe Putin după 
anexarea Crimeii. lar Rosotrudnicestvo a decis, în ianuarie 
2021, să se bazeze preponderent pe ONG-urile din 
străinătate, printre care se regăsesc, desigur, asociaţii 
pentru învățarea limbii ruse sau - iarăşi! - pentru 
organizarea festivalurilor de cinema. Jurnaliştii Andrei 
Soldatov şi Irina Borogan, obligați astăzi să trăiască în afara 
Rusiei, au explicat recent felul în care Kremlinul îi 
mobilizează, îi seduce uneori şi îi terorizează din nou pe 
.compatrioti", inclusiv pe cei mai bogaţi dintre ei». Cei doi 
semnalează faptul că, din epoca sovietică, Kremlinul s-a 
servit de diaspora pentru a recruta agenti şi colaboratori. Or 
acest tip de manipulare e cu atât mai demn de atenţie cu cât 
emigrația rusă a crescut abrupt de pe 24 februarie 2022: 

tentativele de manipulare nu mai trebuie neglijate, chiar 
dacă personalul ambasadelor Rusiei a fost expulzat. 

Acesta este cadrul politic în care Kremlinul nu numai că 
şi-a construit biserici în Occident, dar încearcă, în plus, să 
pună mâna pe bisericile ortodoxe fondate şi conduse 
începând cu anii '20 de emigrația rusă şi descendenții ei. 
Pentru statul rus, miza e de a se afirma ca moştenitor al 
Imperiului Rus şi de a dovedi că Rusia a rămas aceeaşi sub 
diferite regimuri, ceea ce este fals, dar şi de a-i controla mai 
strict pe cei care, în diaspora, frecventează aceste lăcaşuri 
de cult şi de întâlnire. 

Luptele pentru influență ecleziastică se adaugă 
conflictelor identitare si istorice. Astfel, atunci când 
Ambasada Rusiei în Franța reuşeşte să obțină, în urma 
unui proces, proprietatea uneia din cele două biserici 
ortodoxe ruseşti din Nisa - catedrala -, aceasta trece imediat 
sub controlul Patriarhiei de la Moscova, după ce depinsese 
de cea de la Constantinopol. Iar atunci când aceasta a decis, 
în mod neaşteptat, să suprime arhiepiscopia bisericilor 
ortodoxe ruseşti din Europa Occidentală, care depindea de 
ea şi care grupa toate parohiile de acest fel din diaspora, 
acestea au trebuit să aleagă: ori să se subordoneze 
Moscovei, ori să-şi aleagă o altă jurisdicție. O parte dintre 
ele au ales Moscova, dar unele îşi regretă deja alegerea, de 
când patriarhul moscovit susține „operațiunea specială” din 
Ucraina. Cu alte cuvinte, reforma n-a luat încă sfârşit, 
inclusiv fiindcă ambasadele ruseşti din Europa continuă să 
aibă ca misiune recuperarea bisericilor, capelelor, cimitirelor 
— respectiv a terenurilor pe care acestea sunt construite. lar 
prin violența procedeelor lor, şi-au făcut şi duşmani de 
moarte în sânul diasporei: acțiunile de influență pot fi şi 
brutale. 


Chiar înainte de 24 februarie 2022, un război hibrid era deci 
în plină desfăşurare, combinând războiul informatic, crearea 
şi menţinerea de discursuri propagandistice, impunerea 
unui anume imaginar, infiltrări, corupție şi dezvoltarea 
capacităților de influență în diferite segmente sociale. 
Sanctiunile care au urmat atacului armat au blocat o parte 
dintre aceste acțiuni si au permis măsurarea amplorii lor. 
Pentru moment, şi poate că până la următoarele oferte 
tentante, Londongradul e o afacere de domeniul trecutului. 
Cu atât mai rău pentru comercianții, agenții imobiliari şi 
proprietarii de hoteluri de pe Coasta de Azur, de la 
Courchevel, din Sardinia sau din alte părți, care îşi regretă 
clienţii atât de buni, care le plăteau atât de generos 
angajaţii. Fiindcă unii dintre emisarii şi reprezentanții 
Kremlinului aveau un impact pozitiv asupra economiei 
locale, chiar în clipele în care corupeau şi încercau să 
submineze ansamblul sistemului. 


III. CĂILE ŞI MIJLOACELE AUTORITĂȚII 
ABSOLUTE 


16. NIMICIREA POPOARELOR 


de Françoise Thom 


Rusia are mentalitatea politică a 
unei reptile, e un crocodil mereu 
gata să te infulece. —Miheil 
Saakasvili 


Puterea rusească a devenit un ucigas în serie, nu numai al 
opozanților izolați, ci si al unor popoare întregi. Si nu e 
vorba numai de exterminarea fizică. Sau, mai curând, 
aceasta este faza prealabilă realizării adevăratului obiectiv al 
Kremlinului, nimicirea morală şi intelectuală a popoarelor 
rebele, după exemplul a ceea ce s-a întâmplat cu poporul 
rus de la venirea la putere a lui Putin. Victimele tăvălugului 
rusesc sunt cecenii, georgienii, într-un grad mai mic, şi, mai 
nou, ucrainenii. Un studiu comparativ al acestei triste serii 
ne permite să stabilim o tipologie de modus operandi în 
privința agresorului rus. 


Faza preliminară: izolarea victimei 


Această izolare are ca scop discreditarea victimei in 
străinătate şi demoralizarea ei, prin tăierea legăturii cu 
lumea şi împiedicarea coagulării unui stat modern. Cea mai 
bună ilustrare a acestei tactici ruseşti este Cecenia. După 
sfârşitul primului război împotriva acestei tari, încheiat prin 
Acordul de la Hasaviurt din 31 august 1996, Moscova i-a 
sprijinit în secret pe islamiştii radicali contra partizanilor 
construcției unui stat național. Elementele cecene cele mai 
moderate, ca preşedintele Aslan Mashadov, au fost 
sistematic marginalizate, apoi eliminate, spre profitul 
liderilor războinici de felul lui Şamil Basaev, din ce în ce mai 
atraşi pe orbita islamistă. Această islamizare a conflictului 
cecen i-a permis lui Vladimir Putin să acrediteze teza - 
îndoielnică - a atentatelor islamiste din Rusia, din 


septembrie 1999, şi să relanseze războiul contra Ceceniei, 
cu aprobarea tacită a occidentalilor. 

Responsabilitatea centrului federal în islamizarea țării a 
fost documentată în special de jurnalistul american Paul 
Klebnikov - asasinat la Moscova pe 9 iulie 2004 -, în 
articolele lui despre Boris Berezovski şi legăturile acestuia 
cu combatanții ceceni. În octombrie 1996, Berezovski 
devine de fapt numărul doi în Consiliul Naţional de 
Securitate, post care îi permite să supervizeze politica rusă 
în Cecenia, cu binecuvântarea lui Eltin. După Klebnikov, 
preşedintele Mashadov era convins că oligarhii din jurul lui 
Eltin, mai ales Berezovski, îi controlau si finantau pe 
jihadiştii din Cecenia. Mecanismul era simplu. În doi ani, în 
jur de 500 de persoane au fost luate ostatice în Cecenia: 
străini, reprezentanţi ai Crucii Roşii occidentale, jurnalişti, 
ingineri, misionari, nord-caucazieni, ruşi, printre care înşişi 
trimişii preşedintelui Eltin. Berezovski a vărsat sume 
imense, în chip de răscumpărare, liderilor militari şi 
islamistilor care dețineau  ostaticii. După Mashadov, 
răscumpărările serveau la finanțarea rețelei islamiste: „Valul 
de răpiri făcea parte din politica de stat [ruseasca]”. Si, in 
plus, aceleaşi răpiri sistematice îi descurajau pe străini să 
mai ajungă în Cecenia. În 1998, Mashadov presimtea deja 
conflictul: „Azi, miroase de-a binelea a război aici [...] 
Greşeala e în întregime a Rusiei. Fundamentalismul şi 
terorismul sunt în întregime artificiale". Memoriile lui 
Anatoli Kulikov, ministru de interne al Rusiei, susțin 
ipoteza. Astfel, atunci când acesta îi raportase lui Eltin că, 
în aprilie 1997, Berezovski îi dăduse două milioane de dolari 
lui Basaev, unul dintre cei mai redutabili comandanți 
militari, iar serviciile secrete aflaseră imediat despre asta, 
Eltin nu se mirase deloc: „Ca şi cum ar fi fost firesc”, nota 
Kulikov. Şi atunci când ministrul îi spune că Berezovski nu 
îşi cheltuise propriii bani, ci foarte probabil pe cei ai 


statului, Eltin ricanează: „Normal că nu sunt ai lui. Ce 
cretin le-ar da banii lui banditilor?”: Mărturia este 
confirmată începând din 2006, când Berezovski, certat cu 
Putin, devine inamicul public numărul unu al acestuia, iar 
presa rusă se apleacă din nou asupra jocurilor făcute de el 
în Cecenia. Şi citează mai ales mărturia lui Turpal Movsaev, 
fratele şefului securităţii de stat cecene sub Dudaev şi 
Mashadov: ,B. Berezovski a jucat rolul principal în 
organizarea luării de ostatici de pe teritoriul Ceceniei. A 
ordonat răpirea celor mai celebri politicieni şi jurnalişti. [...] 
Şamil Basaev şi Movladi Udugov erau şi ei acolo. Fratele 
meu mi-a povestit că Basaev organizase răpirea lui Vlasov, 
reprezentantul rus în Cecenia. Această răpire a avut loc la 
cererea lui B. Berezovski's. Udugov era nimeni altul decât 
ministrul informațiilor din Cecenia, începând din 1996, şi 
un islamist notoriu. 

Această politică de răpiri ale personalităților avea ca scop 
finanţarea elementelor extremiste din Cecenia, 
discreditându-i în acelaşi timp pe ceceni în opinia publică 
rusească şi străină şi creând conflicte între aceştia şi vecinii 
lor din Caucazul de Nord, aşa încât tara să fie izolată 
înaintea războiului care urma. La toate acestea se adaugă 
un nou obiectiv: propulsarea la preşedinţie a lui Vladimir 
Putin, candidat ales de „Familie” pentru a-i succeda lui 
Boris Eltin, mai ales in fata lui Serghei Stepasin, la vremea 
respectivă şef al guvernului. Exact asta a revelat afacerea 
Ghenadi Şpigun, reprezentantul Ministerului de Interne rus 
răpit la Groznii, la începutul lui 1999. Stepaşin a povestit 
mai apoi că fusese pregătită o operaţiune specială pentru a-l 
elibera, dar că Berezovski stricase totul plătind şapte 
milioane de dolari răpitorilor ca să nu facă astas. Cadavrul 
lui Şpigun a fost descoperit la puţină vreme după aceea, iar 
acest fiasco l-a discreditat pe Stepaşin, deschizându-i calea 
lui Putin, care l-a înlocuit în fruntea guvernului. 


În mod asemănător, înainte de războiul ruso-georgian, 
Moscova a desfăşurat o campanie sistematică de denigrare 
contra preşedintelui Saakasvili, detestat de Putin. Saakasvili 
a fost prezentat ca un dezechilibrat periculos, marioneta 


Statelor Unite - argument foarte eficient in Franța -, 
fascizant - pentru stânga occidentală -, omul „reţelelor 
Soros" - pentru dreapta occidentală - etc. In mod 


asemănător, timp de ani de zile, propaganda rusească a 
lucrat, nu fără succes, la insuflarea ideii că Ucraina colcăie 
de admiratori ai lui Hitler, că guvernul de la Kiev este un 
cuib de  „fascişti”, de antisemiti etc. Dar, in 2022, 
occidentalii au început să înțeleagă, din proprie experiență, 
cu ce se confruntă, iar tentativa de izolare a Ucrainei a fost 
un eşec. 


Primul act: victima este prezentată ca agresor 


Mărturia lui Turpal Movsaev a confirmat modul în care şefii 
ceceni fuseseră manipulati de Berezovski pentru a-şi lansa 
incursiunile în Daghestan, iar asta i-a furnizat lui Putin 
pretextul de a declanşa al Doilea Război din Cecenia. În iulie 
1999, la o reuniune, „Kazbek Mahacev [ministrul de interne 
cecen] a anunțat că pentru august 1999 era pregătită o 
campanie contra Daghestanului, finanțată de Boris 
Berezovski. Kazbek Mahacev a declarat şi că în iulie îl 
întâlnise pe aeroportul din Nalcik pe asistentul personal al 
lui Berezovski, un georgian pe nume Badri [e vorba de 
tenebrosul oligarh georgian Badri Patarkartisvilil, care îi 
aducea bani lui Berezovski”s. Asa cum scrie Paul Hlebnikov, 
„invazia din Daghestan a dat mână liberă guvernului rus — 
acum era posibil să trimită forțe serioase în Caucazul de 
Nord. În fond, cecenii erau agresorii [...]. Să precizăm ca 
unitatea cecenă care a atacat Daghestanul era una mare şi 


bine echipată, dar nu fusese trimisă de guvernul cecen; ea 
făcea parte dintr-un important grup militar independent”. 
Un scenariu analog este utilizat în Georgia, în august 2008, 
când Rusia îi înarmează pe militantii oseti, după ce le-a 
distribuit paşapoarte ruseşti, începând din aprilie 2008. 
Imbolditi de Moscova, aceştia încep să hártuiascá oraşele 
georgiene de graniță, iar preşedintele Saakasvili se trezeşte 
în fata unei alegeri deloc de invidiat: fie să lase lucrurile să 
curgă şi să-şi piardă sprijinul popular, fie să reacționeze. În 
noaptea de 7 spre 8 august, el ordonă armatei georgiene să 
lanseze o ofensivă contra Osetiei de Sud, bombardând 
capitala Thinvali. Şi capcana se închide: pe 8, dimineața, 
tancuri, blindate uşoare şi transportoare de trupe ruseşti 
invadează Osetia de Sud. Rusia pretinde că scopul e 
protecția „propriilor cetățeni”, amenințați de un „genocid”. 
Un pretext identic va fi utilizat contra Ucrainei, în 2022: 
armata rusă intervenea aici pentru a proteja „rusofonii” din 
Donbas de un „genocid” organizat de ,nazistii din Kiev”. 


Faza terorii 


Deja, în epoca celui de-al Doilea Război din Cecenia, 
politicienii şi şefii militari ruşi se laudă că duc un război 
„inteligent”, cu pierderi minime. Lucru adevărat din 
perspectiva cekista, dar nu din cel al economiei de vieți 
omeneşti. Fapt revelator, primele atacuri sunt îndreptate 
contra regiunilor din Cecenia rămase fidele preşedintelui 
Aslan Mashadov, şi nu contra fiefurilor wahhabiste. Din 
primele zile, dorința de a semăna teroarea este evidentă, 
fiindcă, pe 21 octombrie 1999, rachetele ruseşti lovesc 
centrul Grozniiului, mai ales piața şi maternitatea, omorând 
până la 120 de persoane şi rănind până la 500. Vărsarea de 
sânge durează mai multe luni» şi, în 2003, Naţiunile Unite 


numesc Groznii „oraşul cel mai distrus de pe Pământ”. Cu 
un cinism suprem, aceste distrugeri sunt folosite ca 
argument de viitorii colaboratori ai ruşilor, fiindcă, în 2016, 
Kadirov declară: „Suntem un popor care a trecut printr-un 
război. Infrastructurile au fost cu totul distruse, în republică 
nu mai există nimic. În ciuda a tot, am găsit o limbă 
comună, ne-am revizuit poziţiile, ne privim viata dintr-o 
perspectivă total diferită, construim o nouă republică... Eu 
mă ocup de problemele republicii şi ale poporului ei. Eu nu 
fac politică”. 

În Cecenia, la fel ca mai târziu în Ucraina, crimele sunt 
nenumărate: distrugeri de sate şi oraşe fără valoare militară, 
atacuri şi bombardamente ale unor oraşe neapărate, 
bombardarea grädinitelor, a spitalelor, a teatrelor şi 
centrelor comerciale, răpiri, execuții sumare şi asasinate, 
tortură, tratamente degradante, violuri asupra femeilor şi 
bărbaţilor, atacuri deliberate asupra populaţiei civile şi 
contra mijloacelor de transport şi a personalului sanitar, 
arestări şi încarcerări arbitrare de civili, jaf, extorcare de 
fonduri, trafic cu ființe umane. La fel ca în cazul violurilor în 
masă ale femeilor germane de către Armata Roşie în 1945, 
nu e vorba de abateri de la regulă, ci de o politică deliberată, 
primul stadiu de dresare a populației rebele. Sălbăticia este 
condiția prealabilă a rusificării, acţiunile armatei ruseşti 
sunt croite de aşa natură încât să provoace reacții de acelaşi 
tip. Ca totdeauna, teroarea este însoțită de minciuni de 
proporții, având scopul de a demoraliza populația şi a crea o 
impunitate totală pentru agresor. În Cecenia, „nu cucerim 
oraşe, ci le eliberăm”, declara ministrul apărării, Igor 
Sergheev.» 

Tendintele de genocid ale militarilor se puteau constata 
deja în Cecenia, asa cum reiese din relatările culese de Anna 
Politkovskaia. Astfel, colonelul Anatoli Hruliev se declară 


hotărât să nu lase cecenii „să se înmulțească”: „Principala 


lui teză e «N-am să-i las să se înmulțească». Se referă la 
ceceni si la ingusi. A te inmulti înseamnă a face copii”. În 
august 2000, colonelul Roman Şadrin răspunde la 
întrebarea referitoare la sfârşitul războiului: „Nu trebuie 
decât să lăsăm în viață 100.000 până la 120.000 de ceceni 
şi vom putea dormi linistiti cam treizeci de ani, până când 
aceştia se vor inmulti din nou”. Cât despre ofițerii cu grad 
mai mic, ei repetă adesea fraza: „Un cecen bun e un cecen 
mort”. 

In cazul Ucrainei, lucrurile sunt si mai clare. Atunci cand 
conducătorii ruşi vorbesc de „denazificare”, trebuie sa 
înțelegem prin aceasta „lichidarea națiunii ucrainene”: „Fie 
rad Ucraina de pe suprafața pământului, fie o decapitez 
politic”, îi declară Putin preşedintelui Macron într-o 
conversație telefonică. Un program de distrugere metodică 
a națiunii ucrainene fusese elaborat în prealabil şi divulgat 
mass-media ruseşti, mai ales într-un articol care a făcut 
vâlvă, publicat de Timofei Sergheitev pe RIA Novosti, agenția 
de propagandă a Kremlinului, intitulat „Ce trebuie să facă 
Rusia cu Ucraina?"», în care autorul sustine că măsurile vor 
lua timp. Aşa cum au descoperit invadatorii ruşi, „masa 
populaţiei [este] nazistă”; „denazificarea” nu se poate deci 
limita la lichidarea guvernului ucrainean, aşa cum fusese 
prevăzut inițial, ci e o întreprindere de lungă durată, pentru 
care este nevoie de cel putin douăzeci şi cinci de ani, fiindcă 
„durata denazificării nu poate fi în nici un caz mai scurtă de 
intervalul in care o generaţie se naşte, creşte si se 
maturizează, în condiţiile denazificării. Nazificarea Ucrainei 
durează de peste treizeci de ani”. Rusia ar trebui deci să 
pună în aplicare „schimbări ireversibile” pe teritoriul 
debarasat de „nazişti” ucraineni. 

„Denazificarea” ar trebui să se producă în etape. Mai 
întâi, „lichidarea formațiunilor armate naziste”, inclusiv „a 
forțelor de asa-zisá securitate națională, ca si a milițiilor de 


apărare teritorială”, adică a întregii populaţii masculine 
ucrainene înarmate în momentul de față, în acelaşi timp 
cu „distrugerea infrastructurii militare, informaţionale si 
educative care le asigură activitatea”. În a doua etapă 
urmează „reprimarea ideologică a atitudinilor naziste” şi 
instaurarea „unei cenzuri severe: nu numai în sfera politică, 
ci şi, de asemenea, în mod indispensabil, în sfera culturii şi 
educației”. Manualele ucrainene trebuie înlocuite cu cele 
ruseşti în şcoli. Apoi, „instalarea unui spațiu informaţional 
rusesc”, cu alte cuvinte iradierea populației supraviețuitoare 
cu naratiunile televiziunilor ruseşti. Apoi, „organizarea de 
anchete în masă, vizând stabilirea responsabilitätii pentru 
fiecare dintre crimele de război, crimele contra umanităţii, 
răspândirea ideologiei naziste si susținerea regimului 
nazist”. Mai simplu spus, un regim de teroare în masă care 
face apel la delatiune. Oricine va putea fi taxat ca „nazist”, 
într-o perspectivă asemănătoare cu cea a marilor procese pe 
stil stalinist, sau ar putea fi numit inamicul public numărul 
unu al Moscovei - de pildă, membrii batalionului Azov”, 
.convertiti" şi siliți să facă mărturisiri publice prin aplicarea 
metodelor NKVD-ului stalinist. În fine, ,lustratia”, care 
include „toate organizațiile implicate în practica nazismului 
[care] trebuie eliminate si interzise. Liderii banderişti:s 
trebuie lichidati, fiindcă reeducarea lor este imposibilă. În 
afara autorităților, cei mai mulți oameni din popor sunt 
nazişti pasivi, colaboratori ai nazismului, de asemenea 
vinovați. Au susținut guvernul nazist [...] Această parte a 
populaţiei va fi pedepsită pe drept, fiindcă va trebui să-şi 
asume costurile inevitabile ale războiului just contra 
sistemului nazist”. Prin toate acestea, se înțelege eliminarea 
fizică a oricărei forme organizate de existență socială a 


95 Numai forțele armate regulate ale Ucrainei au fost estimate la un total 
de 700.000 de persoane, după invazia Rusiei. 


poporului ucrainean. Cuvântul „Ucraina” va dispărea din 
acest spațiu  „denazificat”, fiindcă, dacă ne îndoiam, 
„denazificarea este, inevitabil, şi o dezucrainizare”. 

Politica dusă de Rusia în teritoriile ucrainene ocupate se 
conformează riguros acestui program, el însuşi copiat după 
politica stalinistă din ţările ocupate de Armata Roşie în 
1939-1941, apoi „eliberate” in 1944-1948.» Atrocitatile 
comise de către unităţile ruseşti nu sunt .exceptii”, ci, 
dimpotrivă, punerea în aplicare a unei politici deliberate de 
reeducare a poporului ucrainean, prin teroare şi mizerie. 
Regăsim în ele practicile bolşevice, în stare pură: distrugerea 
armată a civilizației, teroarea in masă, curățarea şi 
eliminarea sistematică a elitelor politice locale, deportările în 
masă in Rusia - inclusiv femei şi copii -, provocarea 
foametei pentru a „dresa” populațiile respective, exact aşa 
cum făcuseră predecesorii de la Kremlin. În Ucraina, Rusia 
a vizat în mod deliberat infrastructura legată de agricultură, 
pentru a împiedica exporturile de cereale şi alte produse de 
acest fel în vara anului 2022, aşa încât fermierii au fost în 
imposibilitatea de a-şi pune în vânzare recolta, trezindu-se 
cu loturile de cultură minate şi deci imposibil de utilizat. În 
luna iunie a aceluiaşi an, autorităţile ucrainene au afirmat 
că in jur de 1.600.000 de ucraineni au fost mutati cu forța 
în Rusia după „filtrare”». De o parte si de alta a graniței 
ucraino-ruse au fost identificate optsprezece „tabere de 
filtrare”, destinate trierii ucrainenilor „rusificabili” de cei 
care nu sunt astfel. Responsabilii ruşi cu aceste acțiuni 
dețin liste, primite de la colaboratorii locali, care-i includ pe 
angajații procuraturii, ai poliției, ai Ministerului Situatiilor 
de Urgență, pe consilierii municipali, jurnaliştii, activistii, 
bloggerii, manifestantii, soțiile şi rudele veteranilor din 
războiul din Donbas, tătarii din Crimeea, voluntarii — cu alte 
cuvinte, elitele care formează structura statului ucrainean. 
Oricine afişează poziții proucrainene este închis, adesea 


torturat şi lichidat.» FSB-ul, care lucrează împreună cu 
agenții propagandei psihologice ruseşti, ia la rând teritoriile 
ocupate, în căutarea potențialilor opozanți. Prizonierii sunt 
supuşi la torturi variate: bătăi violente, gloanțe adevărate 
trase pe lângă cap, sufocare cu măşti de gaz, ameninţări cu 
moartea celor apropiaţi. După ce sunt stropiti cu apă, 
deținuții sunt torturați cu şocuri electrice aplicate urechilor, 
organelor genitale şi anusului. Soţia unui avocat din Herson 
răpit de ruşi în luna martie a depus următoarea mărturie: 
„Un cleşte pe sex, un altul pe un sfârc. L-au luat şi l-au 
adus înapoi a doua zi: cu dinţii smulsi cu clestele şi o parte 
din limbă tăiată. Tortură cu electricitate”. „Rusificabilii” 
sunt cooptați sau deportaţi, iar unii ajung până în regiunile 
izolate ale Extremului Orient rusesc. Copiii ucraineni răpiți 
de forțele ruseşti sunt adesea despărțiți de familiile lor sau 
plasați în orfelinate, destinati unor adoptii in Rusia.» In 
plus, Rusia caută să atragă cât mai multi profesori ruşi în 
teritoriile ocupate, oferindu-le salarii de cinci ori mai mari 
decât cele obişnuite, pentru eradicarea limbii ucrainene şi 
îndoctrinarea elevilor ucraineni, mai ales prin impunerea 
cultului „Marelui Război pentru Apărarea Patriei” şi a altor 
mituri ale „lumii ruse”. Este frapantă analogia cu politica 
stalinistă de deportare a milioane de persoane din regiunile 
anexate sau subjugate în Siberia şi Asia Centrală, în timp ce 
ruşii erau trimişi să populeze regiunile ocupate. 


Etapa următoare: „transformarea războiului imperialist 
în război civil” 


Rusia a stăpânit dintotdeauna arta de a provoca scindări şi 
de a-i subjuga pe ceilalți prin politica sa imperială. Unul 
dintre obiectivele războaielor de cucerire duse de Kremlin a 
fost dintotdeauna achiziția cărnii de tun. În orice conflict, 


Moscova a încercat să îşi creeze o bază de acoliti si de 
ieniceri” in țările atacate. Cu toții am asistat la 
instrumentalizarea unei Cecenii „bune” care se opunea celei 
rele şi a unei Ucraine „bune” care se ridică împotriva 
„naziştilor de la Kiev”. Acesta este unul dintre scopurile 
bombardamentelor sistematice efectuate asupra civililor şi 
ale politicii pământului pârjolit: odată ce teritoriile sunt 
ocupate şi administrate de serviciile ruseşti, civilii, adesea 
privaţi de orice mijloace de subzistență şi de domiciliu, sunt, 
în cazul Ucrainei, obligați să accepte paşapoarte ruseşti 
pentru a avea acces la ajutor umanitar. În continuare, 
bărbații supraviețuitori se înrolează, contra unei solde, în 
forțele inamice». Acest gen de trădători din necesitate, 
deveniți colaboratori, constituie baza viitoarei puteri a 
Rusiei, fiindcă din momentul in care trec de partea 
adversarului au totul de pierdut în situația unei victorii a 
forțelor nationale. În consecinţă, in teritoriile ocupate si 
distruse, Moscova începe imediat fie să nimicească, fie să 
recruteze populația masculină, obligată să pornească la 
război împotriva compatriotilor de ieri. 

În primul pas, Rusia isi creează o clientelă în rețelele 
criminale, aşa cum s-a întâmplat în cazul Kadirov, în 
Cecenia, şi în entitățile separatiste din Donbas şi Luhansk. 
În Cecenia, Moscova a exploatat structura de clan a 
societății si a mizat pe antagonismul dintre clanul Kadirov şi 
anturajul lui Basaev,” pentru a-şi proclama, în aprilie 2002, 
victoria. Aici, serviciile speciale ruseşti s-au oprit tocmai la 
un lider al lumii infractionale cecene, Hoj-Ahmed Nuhaev, 
pentru a găsi o cale de ieşire din conflict. Nuhaev era un 
adept al lui Aleksandr Dughin» şi a servit drept intermediar 
în negocierile dintre Kremlin şi Ahmad Kadirov, muftiul 


96 Aceste trupe otomane erau recrutate din țările subjugate. 


republicii şi fost lider pro-independentä trecut în tabăra 
rusească, in parte din teamă fata de influenţa din ce în ce 
mai mare a wahhabismului. Pentru Moscova, esentialul era 
de a supune Cecenia şi de a face din ea acolita ei activă în 
confruntarea cu Occidentul predicată de eurasianisti. 
Doctrina lui Dughin i-a folosit la cooptarea nationalistilor 
ceceni şi la transformarea lor în aliați, în acelaşi timp 
împotriva  islamistilor radicali, deveniți periculosi in 
Caucazul de Nord, şi mai ales contra occidentalilor. 
Pacificarea Ceceniei a fost cumpărată cu bani grei prin 
instalarea la putere, in 2003, a clanului Kadîrov, întreținut 
fastuos de subsidiile de la Moscova. Ahmad Kadirov a fost 
ales preşedinte al republicii în octombrie 2003, apoi 
asasinat în mai 2004, la putere urmându-i fiul lui, Ramzan, 
ales personal de Vladimir Putin. Războiul s-a transformat în 
„operațiune de menţinere a păcii”, care a continuat până în 
aprilie 2009. Cât despre fostul preşedinte cecen Aslan 
Mashadov, a fost asasinat în 2005, soartă de care a avut 
parte şi Şamil Basaev”, in 2006. 

Din punctul de vedere al Kremlinului, subjugarea 
Ceceniei a fost un succes imens, chiar dacă a avut costuri 
mari pentru contribuabilii ruşi. Această tara este regiunea 
care a primit cele mai mari subvenţii de la bugetul federal, 
iar în ianuarie 2022, Ramzan Kadirov a dezvăluit că Rusia 
cheltuie 300 de miliarde de ruble* pentru a-şi întreține 
fieful». S-a calculat că statul rus cheltuieşte de şase ori mai 


97 Personaj cu care ne-am mai întâlnit în această carte — lider militar 
separatist şi terorist cecen, cunoscut pentru recucerirea Grozniiului în 
1996, alături de Mashadov, dar şi pentru luările de ostatici de la 
Budionovsk si Beslan. Înaintea asasinării, era considerat şeful 
rezistenței militare din Cecenia. 


%8 Putin peste patru miliarde de euro. 


mult pentru un locuitor al Caucazului de Nord decât pentru 
alți cetățeni ai federaţiei. Dar, în ochii conducătorilor de la 
Kremlin, Kadirov face servicii de neînlocuit, mai ales prin 
crearea unui sistem islamist prorus. În plus, Rusia este în 
penurie cronică de ieniceri pentru realizarea obiectivelor ei 
imperiale, iar Cecenia, cu o natalitate foarte ridicată, în 
contrast cu evoluția demografică catastrofală din regiunile 
ruseşti, este o sursă prețioasă de carne de tun. Trupele 
cecene au fost trimise în Siria, iar, mai nou, luptă cu 
ucrainenii de partea separatiştilor proruşi şi a trupelor 
regulate ruseşti, infiltrandu-se si manipulând reţelele 
islamiste din Siria si din Europa.» Totdeauna serviabil, 
Kadîrov, care îşi spune „pedestraşul lui Putin", îşi pune 
prompt asasinii la dispoziţia suzeranului,» preia şi amplifică 
retorica oficială, ba chiar a ameninţat, în iulie 2017, „să 
sodomizeze întreaga lume”, cu ajutorul armei nucleare 
ruseşti. 


Vremea colaboratorilor: resurectia lui Homo sovieticus 


De-abia instalați in Ucraina, ocupanţii se apucă să creeze 
un cadru de funcţionare. În câteva săptămâni, Hersonul a 
început să se transforme în copia unui oraş sovietic. Statuile 
lui Lenin se întorc, iar invadatorii golesc imediat oraşele de 
simbolurile nationale ucrainene, distrug kurganele® — 
tumulii care adăpostesc mormintele milenare ale scitilor — şi 
ard cărțile de istorie a Ucrainei. La Mariupol, fosta Piaţă a 
Libertăţii este redenumită în prezent „Piața Lenin». 
Moscova urmăreşte să şteargă de pe hartă un popor, 
distrugându-i memoria. Televiziunea rusă varsă un potop de 
venin, în timp ce canalele ucrainene sunt interzise. 


99 Cf. ,gorgan”, în română. 


Legăturile cu Ucraina sunt întrerupte sistematic. Ocupantii 
fac tot ce pot pentru a-i convinge pe ucraineni să se aboneze 
la operatorii de telefonie mobilă din Rusia, care sunt integral 
ascultate şi controlate de serviciile secrete.» Copiii născuți 
după invazie primesc din oficiu cetățenia rusă. Cuvântul de 
ordine este domnia asupra unei populaţii dependente, 
terorizate, spălate pe creier şi infantilizate. Ocupantii îi 
privează pe „culacii din secolul XXI” (sic!) de hrană, le 
jefuiesc şi le distrug fermele şi viile, le iau cu japca 
produsele agricole şi oferă o plată - în jur de 250 de dolari - 
ucrainenilor dacă aceştia consimt să ceară un paşaport 
rusesc. Cei care „aduc mai mulți prieteni” sunt 
recompensati cu prime. 

Eradicarea spiritului national este pusă în practică prin 
aceleaşi metode din epoca sovietică. Autorităţile încurajează, 
prin toate mijloacele, provincialismul, patriotismul local, 
folclorul şi sportul, pentru a înlocui spiritul civic 
caracteristic cetățenilor liberi. Kadirov adoră lezghinka, 
dansurile tradiționale caucaziene. Ucrainenii sunt invitați 
să-şi arboreze cămăşile brodate, să-şi intoneze cântecele 
populare şi să mănânce slănină. Integrarea în „lumea rusă” 
înseamnă, în afara cultului dedicat idolilor obligatorii, eroii 
„Marelui Război pentru Apărarea Patriei”, întoarcerea la 
arhaic, apelul la „valorile tradiționale” pretins trădate de 
Occidentul dominat de liberalismul anglo-saxon. 

Georgia a fost obiectul unei vasalizări soft, girată de 
oligarhul Bidzina Ivanisvili, care cheltuie bani ruseşti pentru 
cumpărarea elitelor nationale. Partidul aflat la putere - 
„Visul georgian” — se prezintă ca un avanpost al țării contra 
unei noi agresiuni ruseşti. Însă Georgia nu a sărit peste faza 
terorii, în timpul scurtului război din vara anului 2008: 
după ce, pe 10 august, Thinvali, capitala Osetiei de Sud, 
intră sub controlul armatei ruse, iar Georgia tocmai 
anunţase retragerea forțelor din provincia separatistă si 


încetarea focului, pe 11 august, ruşii bombardează oraşul 
Gori, portul Poti de la Marea Neagră şi împrejurimile 
Tbilisiului. Politica rusească vizează sistematic 
demoralizarea populaţiei georgiene, căreia încearcă să-i 
inoculeze ideea că a fost abandonată de Occident. Ideologia 
regimului aflat la putere constă în crearea dezgustului fata 
de politică, prin repetarea fără încetare a faptului că toate 
partidele sunt corupte şi vândute. A doua componentă a 
propagandei distilate de putere este apelul la „valori 
tradiționale” georgiene, presupus periclitate de influența 
occidentală. În fond, distrugerea intelectuală şi morală a 
popoarelor căzute în orbita „lumii ruse” trece prin 
interzicerea accesului la universal. Fiindcă exact la asta se 
reduce respingerea Occidentului în numele „valorilor 
tradiționale”. 

Primul criteriu de reuşită a proiectului puterii ruseşti este 
cooptarea populațiilor învinse pentru aservirea propriilor 
compatrioți sau a altor popoare. Această politică a fost 
inaugurată de tari: să ne amintim cum cazacii zaporojeni au 
fost folosiți pentru supunerea popoarelor din Caucazul de 
Nord. Chiar şi astăzi, Putin preferă să-şi caute carnea de 
tun printre popoarele alogene ale Rusiei şi trimite pe frontul 
ucrainean batalioane recrutate în Cecenia, în Bureatia, în 
Kalmikia, Osetia de Sud, Tuva, Tatarstan, Baskiria sau 
Ciuvasia. Cat despre forțele temporare recrutate in 
entitatile separatiste smulse Ucrainei in 2014, acestea sunt 
desfasurate in prima linie, in Donbas. Pe 26 iunie 2022, 
autoritățile din „Republica Populară Doneţk” (RPD) au 
afirmat că au înregistrat 2.128 de militari ucişi de la 
începutul anului şi 8.897 de răniți. După evaluările militare 
britanice, aceste pierderi reprezintă „în jur de 55%” din 
forțele RPD. 

Al doilea criteriu de reuşită este ralierea popoarelor, odată 
„rusificate”, la cruciada antioccidentală, care este obsesia 


Kremlinului. Şi din acest punct de vedere, Cecenia a fost un 
succes de excepție. Comandantul batalionului cecen Ahmat, 
Apti Alaudinov - unul dintre principalii acoliti ai lui Ramzan 
Kadirov -, declara, la televiziunea rusă, pe 17 iulie 2022, în 
legătură cu războiul ruso-ucrainean: „Este un război sfânt. 
Mă rog la Cel de Sus [...] ca aceasta tara să fie condusă de 
Putin, fiindcă e omul care refuză să accepte valorile 
europene. În realitate, sunt valori satanice, care sunt 
impuse întregii lumi. [..] Nu ne-am înrolat chiar toti sub 
steagul LGBT şi, cat timp Putin va fi în viata, nici n-o vom 
face. [...] Pot spune că ne luptăm cu armata diavolului sau 
cu antihristul, spuneţi-i cum vreți”. 

A califica drept „colonizare” politica rusească în teritoriile 
ocupate e echivalent cu a remarca doar un aspect al 
agresiunii. În realitate, Vladimir Putin vrea să reformeze 
popoarele cucerite şi să le provoace regresia în stadiul de 
Homo sovieticus, singurul mijloc prin care poate avea 
garanția unui control total şi durabil. Politica lui în privința 
națiunilor altădată supuse Moscovei nu este doar o politică 
colonială, şi nici măcar imperială, fiindcă imperiile au oferit, 
adesea, popoarelor colonizate o deschidere către lume. 
Politica rusească vizează efectul invers şi încearcă să 
întrerupă procesele de vindecare de mentalitatea sovietică, 
intemnitànd popoarele cucerite într-o „lume rusă” închisă, 
un fel de Disneyland sinistru, copiind defuncta Uniune 
Sovietică, un univers închis, asfixiant, în care ura reprezintă 
singurul sentiment pe care îl mai au locuitorii, în care 
sărăcia sordidă, parazitismul şi delincventa sunt singurul 
mod de viață. Această întreprindere a fost realizată cu 
succes în Rusia. În afara frontierelor acesteia, sarcina e mai 
dificilă, dar Kremlinul dispune de o experiență seculară şi de 
un arsenal redutabil de mijloace pentru reanimarea lui 
Homo sovieticus în sânul popoarelor care, de decenii, 
încearcă din greu să-şi depăşească propriile infirmitäti în 


materie de suflet şi voință, moştenite din deceniile de 
comunism. 


17. DISTRUGEREA MASS-MEDIA, A ONG- 
URILOR SI A OPOZANTILOR ÎN RUSIA 
PUTINISTĂ 


de Cécile Vaissié 


Unii occidentali susțin că n-au înțeles decât în 2022 cine 
este, cu adevărat, Vladimir Putin. Şi totuşi, ar fi putut să 
înțeleagă chiar dinainte de prima lui alegere la preşedinţia 
Rusiei. În primul rând, e vorba de formarea lui kaghebistă — 
fiindcă preşedintele rus nu are mare lucru în comun cu 
Şcoala Naţională de Administraţie, spre deosebire de ce 
pretindea o narațiune lansată la vremea respectivă pentru a 
linişti Occidentul. Faptul că, pe data de 18 decembrie 1999, 
a depus o placă omagială pentru Iuri Andropov, fost şef al 
KGB, îi confirmă identitatea de „cekist”, cum s-a desemnat 
el însuşi. În plus, un episod aproape uitat azi este revelator 
pentru modul cum Putin se raporta în anul 2000 la presă — 
şi, fără îndoială, şi pentru felul cum se raportase anterior. 
Andrei Babitki era la vremea respectivă un celebru 
jurnalist de război, care lucra pentru Radio Libertatea!00, 


100 Echivalentul din Uniunea Sovietică al Europei libere, radioul finanțat 
de guvernul american în numele libertății de exprimare. Europa liberă şi- 
a început emisia în 1950, iar Radio Libertatea, în 1953, în majoritatea 
teritoriilor/limbilor din URSS. 


post finanțat de Statele Unite. În ianuarie 2000, a dispărut 
în Cecenia, de unde relata războiul declanşat de Kremlin. 
Într-un moment in care se deplasa fără însoțitori însărcinaţi 
cu ascunderea informaţiei asupra conflictului, a fost arestat 
de informațiile militare ruseşti (GRU), după care autoritățile 
ruse au anunţat, pe 3 februarie, că fusese schimbat de 
armata propriei tari contra a trei soldati ruşi, deținuți de 
ceceni, şi că nu-şi mai asumă răspunderea cu privire la 
soarta lui. Avocatul Ghenri Reznik se indignează: „Au 
arestat un jurnalist profesionist şi s-au purtat cu el de parcă 
ar fi fost prizonier de război. Asta e o violare a tuturor 
normelor internationale!” Reznik vedea in asta un 
„avertisment” lansat oamenilor de media care activau în 
Cecenia. Jurnalista Marie Jégo a decriptat si ea în mod 
asemănător mesajul, scriind că dispariția lui Babitki 
„anunță dispariția libertăţii de exprimare, una dintre 
puţinele realizări ale perioadei Eltin” şi „nu mai lasă loc de 
nici o îndoială cu privire la natura noii puteri. [...] La nouă 
ani după puciul ratat din august 1991, noua alianță dintre 
poliția politică şi armată se întoarce, fără complexe, la 
vechile metode». La rândul ei, jurnalista rusă Natalia 
Gevorkian, îi ia lui Vladimir Putin, preşedinte interimar 
atunci, un interviu, în care acesta îi răspunde, spune ea, 
„cu o ură nedesimulată”: consideră că Babitki lucrează 
„pentru duşman”, spre deosebire de cei trei soldaţi, care 
luptaseră „pentru Rusia” şi riscau să fie executați. 

Babitki este găsit viu pe 26 februarie şi declară că cele 
şase săptămâni de detenţie fuseseră „o operaţiune extrem de 
prost planificată”. La rândul lui, Putin afirmă că actele lui 
Babitki sunt „mult mai periculoase decât tirul unei arme 
automate” şi ricanează, in fata unui jurnalist care se referea 
la o violare a libertății presei: „Dumneavoastră şi cu mine 
înțelegem diferit libertatea de expresie”. Natalia Gevorkian 
spune că şi-a dat seama chiar de atunci „cum urma Putin 


x. 


să conducă”: „Înţelege cuvântul «patriotism» aşa cum a fost 
explicat în toate şcolile KGB-ului: tara e tot atât de mare pe 
cât este frica pe care o inspiră, iar presa trebuie să fie 
loială”s. Natalia Gevorkian s-a instalat imediat dupa asta la 
Paris, prefatand astfel valul de emigrație politică din 
perioada Putin. Foarte diferit, parcursul lui Babitki este la 
fel de simbolic: se declară de acord cu anexarea Crimeii în 
2014, pe când lucra în instituţiile de presă oficiale, mai ales 
la Russia Today, îşi spune patriot şi monarhist şi moare 
prematur în Donețk, în aprilie 2022, cu câteva săptămâni 
înainte ca Putin să declanseze atacul contra Ucrainei. 

Există totuşi diferite păreri în privința intentionalitätii 
acțiunilor lui Putin şi ale oamenilor săi în materie de 
libertăți publice. Unii, ca jurnalista ruso-americană Masa 
Gessen sau universitara Karen Dawisha, recunosc în ele un 
proiect şi o logică desfăşurate în mod consecvent. Alţii, ca 
ziaristul rus Mihail Zigar, consideră că Putin improvizează, 
reactionànd, rând pe rând, la evenimentele exterioare. Dar 
acelaşi Zigar îl prezintă pe Anatoli Sobceak ca pe „un fel de 
Vaclav Havel rus”, ceea ce e foarte departe de adevăr. Fără 
îndoială, proiectele bine definite se amestecă cu improvizații, 
în cazul lui Putin, pe linia mentalitätii specifice ofițerilor 
KGB care constituie o mare parte din anturajul acestuia. 
Care mentalitate este aceeaşi cu a unei societăți ruse 
traumatizate de decenii de violență, de minciună şi de 
ipocrizie sovietică şi dispuse să-şi dea la schimb libertăţile 
pe cale de a se naşte contra unei securitäti sporite. Aceeaşi, 
în plus, care a existat dintotdeauna în Rusia, ar zice astăzi 
numeroşi ucraineni. 

Fie planificat, fie neplanificat, Putin si acolitii lui au 
distrus toti centrii de putere neruseasca apäruti, de bine, de 
rău, de la sfârşitul anilor '80 in fosta URSS. Si dacă Rusia 
párea angajatà, in 1999, intr-un proces de democratizare, in 
2022 a devenit un regim autoritar, care suprimă libertățile 


cetăţeneşti. Statul controlează media si instrumentalizeaza 
justiția. ONG-urile au fost distruse. Opozantii sunt azi în 
închisoare sau au emigrat. 


Preluarea controlului mass-media şi al puterii 
economice alternative 


Libertatea presei a fost totuşi una dintre cuceririle cele mai 
spectaculoase din perestroika, care a permis apariția unei 
noi generații de jurnalişti foarte competenti. Aceştia au 
traversat anii '90, marcați de o criză economică şi socială 
violentă, dar şi de o libertate de expresie nemaivăzută până 
atunci. Au scos la iveală o mulțime de scandaluri, chiar 
dacă dezvăluirile au fost câteodată instrumentalizate în 
scopul reglărilor de conturi personale. La sfârşitul anilor '90, 
instituțiile de presă din Rusia erau vii, numeroase şi apărau 
interese diverse, inclusiv pe cele ale oligarhilor cărora unele 
dintre ele le aparțineau. Începând din 2000, Vladimir Putin 
a început să reia controlul acestui sector, cu toate că în acea 
epocă afirma cá este „profund convins [...] cá tara nu are 
nici un fel de viitor” dacă „libertăţile civile si de expresie” 
sunt reduse.7 

La patru zile de la preluarea functiei de presedinte, mai 
multe redactii din Media-Most, principalul grup privat de 
media, au fost perchezitionate de mascati. Media-Most 
deținea canalul de televiziune NTV, celebru prin îndrăzneala 
abordării editoriale. Apartinea  oligarhului Vladimir 
Gusinski, care le făcuse campanie electorală adversarilor lui 
Putin. Dar, situaţie tipică în Rusia acelor timpuri, postul era 
vulnerabil fiindcă beneficia de bani värsati de Gazprom, 
gigantul gazului şi brațul armat al Kremlinului. Era vorba 
de sume rambursabile după unele surse, sau recompense 
pentru ajutorul acordat realegerii lui Eltin in 1996. 


Gusinski este arestat pe 13 iunie 2000 şi acuzat de 
deturnare de fonduri. Saptesprezece personalități din 
sectorul politic şi cel economic - printre care Anatoli Ciubais 
şi Vladimir Potanin - îi iau public apărarea: „A fost creat un 
precedent. E vorba de un act de justiție sumar al puterii 
contra opoziției. Astfel de lucruri se pot repeta şi, în curând, 
riscăm să ne regăsim toti pe lista opozanțţilor”». Gusinski 
este eliberat trei zile mai târziu, după ce a acceptat să vândă 
NTV către Gazprom, apoi se refugiază în Spania, de unde 
denunță contractul pe care îl semnase sub amenințare. 
Gazprom face atunci o plângere contra Media-Most şi cere 
acțiuni în schimbul ,imprumuturilor” acordate, in timp ce 
fiscul rus cere lichidarea Media-Most. Zece mii de persoane, 
printre care şi Gorbaciov, manifestează pentru a salva NTV, 
dar în zadar: Gazprom preia controlul Media-Most în aprilie 
2001. 

Un raid de acelaşi fel va viza activele media ale oligarhului 
Boris Berezovski. Acesta, totuşi, îl sustinuse pe Eltin la 
alegerile prezidenţiale din 1996, dar şi pe Putin, la cele din 
2000. Foarte repede însă, relațiile dintre Berezovski şi Putin 
devin tensionate, fiindcă primul se pretinde în capul unei 
„opoziții constructive”. După un reportaj care i-a displăcut, 
Putin cere ca oligarhul să îşi vândă acţiunile la canalul 1 al 
televiziunii (ORT), unde statul deţinea 51%. Berezovski 
refuză şi se stabileşte la Londra, unde obţine azil politic, dar 
acceptă la sfârşitul anului 2000 să-i cedeze 49% din 
acțiunile ORT „prietenului” sáu Roman Abramovici, care, în 
2010, revinde jumătate dintre ele unui grup apropiat de 
putere. Berezovski trebuie să abandoneze şi TV-6, ultimul 
post TV independent din tara, apoi şi cotidienele 
Nezavisimaia Gazeta şi Kommersant. Un al treilea, Noviie 
Izvestia, este închis după un articol împotriva lui Putin. 

Observatorii cred - sau se prefac - că stăpânul de la 
Kremlin îi pune la respect pe oligarhii care abuzează de 


puterea lor, dar aceştia, prin imperiile lor mediatice şi 
puterea economică pe care o deţin, sunt şi centri de putere 
alternativă. De altfel, soarta activelor media ale lui Gusinski 
şi Berezovski nu fusese încă pecetluită atunci când, pe 9 
septembrie 2000, Putin îşi pune semnătura pe doctrina 
naţională referitoare la securitatea informațională, elaborată 
de Consiliul de Securitate sub conducerea lui Serghei 
Ivanov, fost general KGB. Aceasta defineşte echilibrul dorit 
între „schimbul liber de informaţii” si „limitările 
indispensabile”, care, pasămite, trebuie create în difuzarea 
informaţiilor. Tot ea prevede şi întărirea canalelor de media 
guvernamentale si implicarea statului în strategia 
televiziunilor şi a radiourilor. Proiectul era explicit, iar 
Kremlinul continuă să achiziționeze canale mass-media prin 
oameni de încredere sau întreprinderi de stat. Cum 
televiziunile sunt în inima sistemului de propagandă al lui 
Putin, şefii lor sunt convocați în fiecare vineri pentru 
instrucțiuni. 

Astfel, în aprilie 2001, jurnalistul François Bonnet 
constată că „principalele mijloace de informare sunt sub 
controlul direct sau indirect al Kremlinului”, mai ales „cele 
trei canale care transmit pe tot teritoriul Rusiei”. El 
precizează că „această «recucerire» s-a făcut la un pret foarte 
mare - instrumentalizarea justiției, disprețul față de 
drepturile acţionarilor şi violarea drepturilor omului” — si că, 
în provincie, „pluralismul rămâne excepția”. Situaţia, deja 
într-un stadiu avansat de degradare, continuă pe aceeaşi 
linie, cu acordul tacit al multora, cu atât mai mult cu cât 
Vladimir Putin le încredințează imediat posturile politice şi 
economice de prim-plan unor personaje provenite din KGB- 
FSB. Aşa cum subliniază Andrei Ilarionov, fost consilier 
economic al preşedintelui Putin, vechii cekisti infiltrează 
„toate instituţiile statului: parchetul, diplomația, armata, 


impozitele”: şi pun mâna pe resursele naturale şi pe sursele 
de informare. Ei sunt cei care dau tonul în Rusia putinistă. 


Creşterea presiunii, după luarea de ostatici de la Beslan 
şi Revoluţia Portocalie ucraineană 


Un eveniment dramatic dă puterii pretextul de care avea 
nevoie pentru a strânge şurubul în privința mass-media. Pe 
1 septembrie 2004, teroriştii caucazieni iau ostatici pe 
copiii, părinţii acestora şi învățătorii de la o şcoală din 
Beslan. Intervenţia forțelor de ordine se termină într-o baie 
de sânge, stârnind în tara o imensă emoție. A doua zi, Putin 
îi denunță pe „duşmanii din afară” care au declanşat un 
război contra Rusiei. Zece zile mai târziu, îşi declară 
intențiile: guvernatorii si preşedinţii republicilor din 
federaţie nu vor mai fi aleşi prin sufragiu universal direct, ci 
desemnați de parlamentele locale la propunerea şefului 
statului — care devine astfel cel care, de facto, îi numeşte. 
Putin îşi sporeşte astfel puterea personală şi securizează 
„verticala puterii”, într-un moment în care urnele erau deja 
sub control, aşa cum afirmă autorii unei lucrări publicate în 
Rusia in 2003.» 

Vladislav Surkov, principalul ideolog al regimului, 
desemnează alți duşmani pe 29 septembrie: membrii 
Partidului National-Bolsevic, creat de scriitorul Eduard 
Limonov, si anumiti membri ai partidului democratic 
Iabloko. Si unii, si altii impart ,sponsori comuni de origine 
străină. O ură comună. Pentru - asa cum spun ei - Rusia 
putinistá. Si, de fapt, pentru Rusia pur si simplu”=. 
Extremistă sau moderată, opoziția politică este prezentată 
ca o amenințare. 

În decembrie 2004, izbucneşte în Ucraina Revoluţia 
Portocalie, care îl îndepărtează de la putere pe Viktor 


Ianukovici, candidatul susținut de Kremlin, în favoarea lui 
Viktor Iuscenko. Imediat, librăriile ruseşti sunt invadate de 
un val de apariții editoriale: oare este posibilă o revoluție 
portocalie în Rusia? Surkov şi echipele coordonate de el 
analizează evenimentele din Kiev şi încep să-i tinteascá pe 
omologii protagoniştilor acestora din Rusia: tinerii, ONG- 
urile şi presa. Astfel, în primăvara anului 2005, creează 
mişcarea de tineret Nasi — „Ai noştri” -, al cărei nume 
sugerează din start că în fața „alor noştri” se găsesc ceilalți, 
adică duşmanul. Prezentati ca antifascisti, Naşi au fost 
însărcinați să împiedice orice revoluție portocalie şi, printre 
altele, să-i hártuiascá pe opozanți şi ambasadele străine. In 
schimb, banii au început să curgă gârlă pentru ei. 

De altfel, pentru a lupta contra finantärilor venite din 
străinătate, legea este modificată, în decembrie 2005, astfel 
încât ONG-urile să-şi supună din nou în mod obligatoriu 
statutul şi activitatea examenului din partea Ministerului 
Justiției şi, în general, să furnizeze mormane de documente. 
Svetlana Ganuskina, apărătoare a drepturilor omului, 
spune că organizaţiilor neguvernamentale li s-a impus să 
scrie „rapoarte cu privire la cel mai neînsemnat interviu [...], 
cea mai mică întâlnire organizată, ultimul sandvis 
cumpărat”: „Au făcut tot ce-au putut ca să ne complice 
viata”. 

În fine, cum presa scrisă rămăsese multă vreme mai 
liberă decât televiziunea, puterea şi-a pus apropiații sa 


cumpere ziare, în timp ce cadrele Rusiei Unite!?!, „partidul 
puterii”, au fost numite în posturi-cheie la publicaţiile pe 
care erau însărcinate să le supravegheze. Ca urmare, din ce 
în ce mai puține mass-media au mai riscat să critice 
Kremlinul, având o influenţă tot mai redusă la scara întregii 
tari, iar jurnaliştii au început să se autocenzureze din ce în 
ce mai tare, ca în epoca sovietică. Aceştia aveau într-adevăr 
motive să se teamă, fiindcă numeroşi ziarişti şi opozanți 
politici fuseseră asasinați sau muriseră în circumstanţe 
enigmatice. E adevărat, asta se întâmplase deja în anii '90, 
dar de data asta agresiunile erau mai numeroase. Igor 
Domnikov, jurnalist la Novaia Gazeta, este omorât cu 
lovituri de ciocan în 2002, de ucigaşi plătiți. Serghei 
Iusenkov, politician care descrisese regimul putinist ca 
„regim polițienesc birocratic”, a fost asasinat pe 17 aprilie 
2003. Pe 3 iulie 2003, Iuri Şekocihin, jurnalist si politician 
care investiga numeroase subiecte foarte incomode, a murit 
în spital, „otrăvit cu ceva de felul noviciok”, după cum a 
susținut prietenul şi colegul lui Dmitri Muratov. Paul 
Klebnikov, editorul Forbes Russia şi autor al unei biografii a 
lui Berezovski, a fost executat în stradă în iulie 2004; Anna 
Politkovskaia, care scria în Novaia Gazeta despre războiul 
din Cecenia, a fost victima unei tentative de otrăvire în 
2004, iar apoi a fost asasinată în clădirea unde locuia, pe 7 
octombrie 2006. Una dintre prietenele şi colaboratoarele ei, 
Natalia Estemirova, a fost ucisă în Caucaz în iulie 2009. 

După ce afirmase că FSB-ul organizase atentatele din 1999, 
Aleksandr Litvinenko a fost otrăvit cu poloniu la trei 
săptămâni după moartea Annei Politkovskaia şi a murit 
într-un spital din Londra. Aceste cazuri nu sunt decât o 
picătură în ocean. Fiindcă Le Monde nota, în 2007, că în 
Rusia avuseseră loc, în decurs de şase ani, 35.000 de 
asasinate la ordin neelucidate. 


„Democraţie suverană”, glamour şi tentative de opoziţie 


Şi totuşi, conducătorii ruşi se pretind amenințați si, 
începând din 2005, Vladislav Surkov defineşte regimul rus 
ca o „democraţie suverană”, adică o democraţie obligată să- 
şi apere suveranitatea, pentru care e foarte utilă existența 
unei pseudoamenintäri exterioare. La fel, Putin ii 
stigmatizeaza pe „colonizatorii” occidentali, care, „utilizând 
cu pricepere o frazeologie aşa-zis democratică”, vor „să 
jefuiască, la fel ca pe vremuri, bogăţiile țării noastre” sau „s- 
o priveze de autonomia economică şi politică”. 

Altfel, viața nu e tocmai rea în Rusia: gratie creşterii 
prețurilor globale la petrol, începe o epocă de prosperitate 
nemaivăzută de multă vreme. În consecință, mai ales din al 
doilea mandat al lui Putin, pofta de consum explodează, mai 
ales la tinerii activi din capitalele regiunilor. Toţi îşi doresc 
iPhone-uri, iPad-uri, tehnologii de ultimă oră, maşini noi... 
Hipermarketuri, multiplexuri, baruri, restaurante, cluburi 
de noapte încep să apară în marile oraşe, iar ruşii care 
pleacă în vacanţă în străinătate sunt din ce în ce mai mulți. 
Cât despre elite, acestea se ghiftuiesc cu lux, se afişează în 
reviste glossy şi devin surse de inspiraţie pentru cărți şi 
filme destinate publicului larg. E epoca glamour-ului, care, 
aşa cum subliniază jurnalistul Mihail Zigar, „a făcut tara să 
uite de tot. Politica nu mai contează, viața socială nu mai 


contează. Conteaza doar plăcerile”: — chiar dacă tot acest 
glamour nu se poate aplica decât la un procentaj infim al 
populației. 

Dar pe străzi, în multe oraşe, coboară o cu totul altfel de 
populaţie, în timpul iernii 2005-2006, în (aproape) singurele 
manifestații din deceniul în curs şi din cel anterior. Zecile de 
mii de oameni care protestează împotriva „monetizării 
avantajelor”: ajutoarele în natură, ca transportul sau 
medicamentele gratuite, care sunt pe punctul de a se 
transforma în alocatii financiare fixe, motiv pentru care 
beneficiarii lor se simt traşi în piept. Vorbim deci despre 
oameni modeşti, de o anumită vârstă, mai ales femei, cu alte 
cuvinte electoratul lui Putin, care nu era mulțumit. Nu cu 
mult înaintea alegerilor din 2007-2008, Surkov modifică 
legile electorale pentru a îndepărta din Dumă partidele mici 
şi a le favoriza pe cele mari, în primul rând Rusia Unită, 
care susținea necondiționat politica lui Putin. Şi, în acelaşi 
timp, rolul Dumei este redus la a aproba propunerile 
guvernului, în timp ce Consiliul Federatiei!?? începea, şi el, 
să-şi piardă prerogativele. Şi cum Kremlinul se temea de 
mişcări de masă necontrolate, în iulie 2006 e promulgată o 
„Lege asupra extremismului”. „Extremismul” e acum un 
termen la fel de vag ca „antisovietismul” de altădată, aşa că 
aproape oricine poate fi taxat, la nevoie, pentru asta. 

Ceea ce mai rămăsese din opoziție încearcă să se 
organizeze la o conferință intitulată „Cealaltă Rusie”, care 
are loc la Moscova, tot în iulie 2006. Mihail Kasianov, prim- 
ministru între 2000 şi 2004, participă la ea, la fel şi Andrei 
Ilarionov, fost consilier al lui Putin, campionul de sah Garry 
Kasparov, Liudmila Alekseeva (unul dintre stâlpii disidentei 
din anii '60-70) şi reprezentanţii a două formațiuni 

democratice, Eduard Limonov şi Viktor Anpilov. În aceleaşi 
zile, un „forum social” îi adună la un loc pe adepţii alter- 
globalismului!9?. 577 de participanţi la una sau alta din cele 
două întâlniri au de-a face cu poliția. Ca urmare, Liudmila 
Alekseeva nu poate decât să constate: „În Rusia este în 
desfăşurare un război împotriva societăţii civile”. 

Cealaltă Rusie se transformă din conferință în organizație 
permanentă, păstrându-şi numele, şi lansează „Marşurile 
celor care nu sunt de acord”. Primul are loc la Moscova, pe 
16 decembrie 2006, şi adună între două şi trei mii de 
manifestanți şi tot atâția poliţişti. Urmează alte marsuri, în 
diferite oraşe, care se soldează cu numeroase interogatorii. 
Andrei Kolesnikov, jurnalist apropiat de Kremlin, se 
lamentează: „Puterea nu numai că se teme. Are o criză de 
isterie. Un atac de panică”. De fapt, se teme de o revoluție 
portocalie, ştiind că „majoritatea populației nu participă la 
acțiunile de protest, dar are simpatie [pentru ele]””. Duma 
adoptă un amendament care prevede doisprezece ani de 
închisoare pentru ,extremisti” si, în 2007, înăspreşte 
pedepsele pentru infracțiunile legate de „extremism”, în timp 
ce mass-media, deja docile, sunt supuse unor reguli şi mai 
stricte. 

În acea vară a lui 2007, Naşi îşi încheie tabăra anuală 
printr-un joc de roluri: o revoluție portocalie are loc în 
Rusia, iar ei trebuie să intre în pielea OMON, trupele anti- 
revoltă. Apare zvonul că, în momentul alegerilor, 20.000 de 
activişti - sau 100.000, după alte surse - urmează să se 
instaleze în corturi în toate marile piețe ale Moscovei. 
Desemnat candidat la preşedinţie de Cealaltă Rusie, Garry 
Kasparov declară că probabil nu va putea termina cursa - şi 

nici nu a terminat-o -, dar că trebuie „să reînvie cu toţii 
democrația”. 


Falsul liberalism al lui Medvedev 


Într-o intervenţie din 21 noiembrie 2007, în fata a 5.000 de 
oameni adunați pe un stadion, Vladimir Putin afirmă din 
nou că opozantii săi sunt agenti din străinătate: ,sacali” 
care vor ca „Rusia să fie slabă şi neputincioasă”. Tensiunea 
creşte şi, în zilele de 24 şi 25 noiembrie, poliția reprimă 
violent două manifestații la Moscova şi Sankt-Petersburg, 
arestând zeci de persoane. Victoria Rusiei Unite pare totuşi 
asigurată, într-o asemenea măsură încât, chiar în presa 
rusească, apar voci care se miră de reprimarea excesivă a 
manifestatiei, fără îndoială un simptom al temerilor pe care 
clanul putinist le nutreşte fata de orice discurs alternativ. 
Aşa cum era prevăzut, Rusia Unită obține 64% din sufragii 
în decembrie, iar Dmitri Medvedev câştigă alegerile 
prezidențiale, în martie 2008, cu 70%. Intelighentia se lasă 
convinsă că preşedintele ales de Putin e capabil să 
modernizeze şi să democratizeze Rusia, fiindcă acesta 
susține că „libertatea e preferabilă non-libertätii”, e interesat 
de iPhone-uri, încurajează creaţia artistică şi construieşte, 
la Skolkovo, ceea ce se dorea a fi un „Silicon Valley rusesc”. 
Opoziția politică, scindată până atunci într-o mulțime de 
partide, grupuri şi grupuscule, începe să se structureze în 
acest moment în două curente: unul pro-marxist — Frontul 
de Stânga al lui Serghei Udaltov, care îşi declară ca principii 
socialismul, democraţia si internationalismul - şi unul 
„liberal”, susținător al libertăţilor politice şi civice. „Liberalii” 
- care îi susțin pe Garry Kasparov şi Mihail Kasianov, 


membru labloko si ex-SPS!94, fără a-şi dizolva organizațiile 
de origine - intră în mişcarea Solidaritatea, care, cu 
steagurile ei portocalii, se revendică de la două curente din 
afara Rusiei: revoluția ucraineană şi sindicatul polonez care 
a înfrânt regimul comunist. 

Această „opoziție din afara sistemului” caută noi forme de 
acțiune. Astfel, după oprirea marsurilor „celor care nu sunt 
de acord”, Eduard Limonov decide să organizeze manifestații 
la fiecare final de lună, începând din iulie 2009, pentru a le 
aminti ruşilor că Articolul 31 din Constituţie le dă dreptul 
de a manifesta, deşi autorităţile îl dispretuiesc din ce în ce 
mai mult. Disidenta octogenară Liudmila Alekseeva preia 
această inițiativă, şi începe să aibă loc o apropiere între 
diferitele generaţii şi curente politice, precum şi între 
personalitățile care aparținuseră elitelor pe vremea lui Eltin 
şi cele din epoca putinistă - Mihail Kasianov, Andrei 
Ilarionov, Boris Nemtov, Masa Gaidar, Marina Litvinovici si 
alții. 

În cercurile intelectuale apare un alt tip de rezistență. 
Istoricii refuză încercările de reabilitare a lui Stalin. Scriitorii 
se distanțează de putere şi politica ei: Boris Akunin 
corespondează cu Hodorkovski, Dmitri Bikov colaborează cu 
Novaia Gazeta. Avocatii îşi apără clienții cu seriozitate şi 
profesionalism. Aceştia sunt Karina Moskalenko, Anna 
Stavitkaia, Stanislav Markelov - care a fost executat pe 
stradă alături de tânăra jurnalistă Anastasia Baburova - şi 
alții. Unele mijloace de informare în masă se poziţionează de 
partea opoziţiei, iar Internetul permite distribuirea foarte 
rapidă a informaţiilor şi luărilor de poziție necenzurate. O 

parte a societății pare a aspira, din nou şi din ce în ce mai 
mult, la pluralism şi democraţie. 

De altfel, pe 30 ianuarie 2010, o manifestaţie adună la 
Kaliningrad între zece şi douăsprezece mii de participanți, 
iar mobilizarea continuă până la sfârşitul anului. Pe 10 
martie, o petiție națională reia una dintre revendicările 
protestelor de la Kaliningrad, cu titlul „Putin trebuie să 
plece”, şi obține rapid mii de semnături. Ostilitatea fata de 
Putin şi sistemul lui creşte, ruşii nu mai suportă corupţia în 
creştere a funcționarilor şi nici cvasimonopolul Rusiei Unite. 
Protestele se înmulțesc, şi în aprilie revista Snob titrează: 
„Rusia la ora schimbărilor. Primăvară sau dezghet?” Până la 
urmă, s-a dovedit a fi dezghet, urmat de îngheț. Serviciile 
secrete îşi lansează provocările: un video postat pe Internet 
înfăţişează şase opozanți cunoscuţi - oameni politici si 
jurnalişti — filmati cu camera ascunsă: unul prizează 
cocaină, alții dau mită sau li se întinde o capcană de către o 
prostituată. Vechile trucuri ale KGB. Situaţia pare să se 
calmeze, dar explodează din nou, şi mai tare, la alegerile din 
2011-2012. 


Explozia de manifestații din 2011-2012 


La congresul Rusiei Unite, pe 24 septembrie 2011, 
Medvedev anunţă că Putin se va prezenta la alegerile 
prezidenţiale din 2012 şi toată lumea îşi dă seama că va fi 
reales. Numeroşi tineri ruşi occidentalizati, care crezuseră în 
promisiunile liberalizärii, consideră această perspectivă 
insuportabilă. Alegerile legislative din 4 decembrie sunt 
însoțite de fraudele obişnuite, dar acestea sunt înregistrate 
de astă dată cu mii de telefoane mobile. Rusia se umple de 
indignare şi o primă manifestaţie spontană are loc a doua zi 
după scrutin, în inima Moscovei. Poliția numără 2.000 de 


participanți, iar jurnaliştii, 5.000 sau 10.000. Aleksei 
Navalnii cere un marş către Lubianka, sediul FSB, şi este 
reținut împreună cu alte 300 de persoane. Totuşi, o alta 
manifestaţie neautorizată are loc a doua zi, astfel încât 
anumite voci încep să amintească de „revoluțiile colorate” 
care se petrecuseră în Georgia şi Ucraina, după falsificarea 
alegerilor. Sunt distribuite panglici albe, iar Putin declară, 
cu grosolănia obişnuită, că a crezut cá e vorba de 
prezervative. 

Următoarea manifestaţie are loc pe 10 decembrie, la 
Moscova, în preajma Kremlinului, şi în alte câteva oraşe. 
Cincizeci până la optzeci de mii de persoane cer eliberarea 
prizonierilor politici, noi alegeri şi înregistrarea partidelor de 
opoziție. Este cel mai mare protest din ultimii zece ani, în 
capitală, iar amploarea lui a fost posibilă datorită „Facebook 
şi lui Navalnii”»: Facebook, fiindcă este rețeaua pe care 
protestatarii îşi anunță evenimentele, iar Navalnii, fiindcă 
juristul născut în 1976 a ştiut să găsească tonul corect pe 
care trebuia denuntatä corupţia şi lansase un slogan care 
făcuse carieră: „Rusia Unită, partidul derbedeilor şi al 
hotilor'. Boris Nemtov scrie că acel 10 decembrie „|va] 
rămâne în istorie ca ziua în care demnitatea civică şi 
societatea civilă au reinviat"». De fapt, 100.000 de persoane 
sunt prezente pe 24 decembrie pe Bulevardul Saharov. 
Lucrurile păreau că luaseră o turnură definitivă, dar 
sărbătorile întrerup dinamica socială creată. 

Pe 4 martie 2012, Putin e reales preşedinte. În aceeaşi 
seară, au loc proteste contra fraudelor electorale, iar OMON 
arestează tot ce prinde. După Michael Idov, tabăra putinista 
deduce din aceste alegeri că a curta clasa medie, 
occidentalizată, e inutil şi că lui Navalnii nu trebuie în nici 
un caz să i se permită să se prezinte în alegeri.» De atunci, 
Putin se sprijină tot mai mult pe Biserica Ortodoxă şi pe 
„valorile tradiționale”, lucru care seduce extrema dreaptă 


din întreaga lume, în ciuda cifrelor ridicate în materie de 
divorturi, avorturi si contaminari cu HIV din Rusia. Iar 
atunci cand un nou protest are loc pe 6 mai, situaţia scapă 
de sub control: 40 de manifestanți şi 29 de membri ai 
OMON susțin că au fost răniți şi au loc sute de arestări. 
Acestea se prelungesc până în 2016, iar puterea organizează 
un proces (în care sunt inculpate 21 de persoane), care s-a 
întins pe trei luni şi prin care s-a urmărit să fie bägati în 
sperieti toti cei care ar dori să protesteze din nou în stradă. 

Procesul Pussy Riot are loc chiar înaintea celui al 
manifestantilor din 6 mai şi ilustrează foarte bine lupta 
inegală dintre tineri şi autorități. „Feministele punk” din 
acest grup muzical cântaseră şi dansaseră, pe 21 februarie 
2012, în Catedrala Hristos Mântuitorul din Moscova, iar o 
înregistrare video din acea zi, remontată (fiindcă membrele 
trupei apucaseră să cânte doar prima strofă), a fost difuzată 
pe Internet. Pussy Riot îi cer în ea Sfintei Fecioare să-l 
„izgonească pe Putin” şi denunţă „sutana neagră şi epoletii 
auriti", adică faptul că preoţii şi călugării Bisericii Ortodoxe 
lucrează pentru serviciile secrete şi colaborează cu „şeful 
KGB-ului, cel mai mare sfânt al lor”. Arestate imediat, trei 
dintre tinere sunt judecate pentru vandalism, iar cel putin 
două dintre ele dau dovadă, în instanță, de motivații politice 
şi intelectuale profunde. După ce sunt condamnate pe 17 
august 2012 la doi ani de muncă forțată, una dintre ele îşi 
prezintă scuzele şi este eliberată după apel. Celelalte două 
sunt internate în lagăr, pe care ulterior îl denunţă în fața 
întregii lumi. În mod clar neliniştită, Duma adoptă atunci 
statutul „agenţilor sträinätätii”. Această caracterizare se 
vrea un stigmat, rezervat întâi ONG-urilor, extins in 2017 
asupra mass-media, iar în 2018, şi asupra persoanelor 
private. 

În lunile care urmează, jurnaliştii care iau parte la 
proteste îşi pierd locul de muncă şi numeroase site-uri şi 


ziare sunt cumpărate, blocate sau închise. În esenţă, 
jurnalismul independent este distrus în Rusia. Activiştii 
pleacă din tara - de exemplu, Kasparov, în Statele Unite. 
Navalnii rămâne, dar împotriva lui sunt lansate acuzații 
penale. Udaltov este condamnat la patru ani şi jumătate de 
lagăr. Relaţiile dintre Rusia si Occident se deteriorează si, pe 
14 decembrie 2012, preşedintele american Barack Obama 
semnează Legea Magnitki: ruşii responsabili cu moartea, în 
închisoare, a juristului Serghei Magnitki îşi pierd dreptul de 
a intra în Statele Unite şi toate activele lor sunt îngheţate. În 
chip de răspuns, Duma adoptă „Legea Dima Iakovlev", care 
le interzice americanilor, apoi cetățenilor din toate ţările in 
care este recunoscută căsătoria între persoane de acelaşi 
sex, să adopte copii ruşi. Asta deşi americanii erau aproape 
singurii care acceptau copiii cu dizabilități, asa că ruşii 
categorisesc reacția conducătorilor lor prin expresia: 
„Bombardează Voronejul'!09, Adică tot ruşii sunt făcuţi sa 
sufere şi mai mult. 

Lui Navalnii i se permite să se prezinte la alegerile pentru 
primăria Moscovei din septembrie 2013, dar, cu putin 
înaintea lor, este condamnat la cinci ani de închisoare, sub 
acuzația că ar fi acoperit un furt de lemn dintr-o pădure, în 
vremea când era consilier voluntar al guvernatorului 
regiunii Kirov. După anunțarea verdictului are loc o mare 
manifestaţie spontană la Moscova şi - fapt rarisim — Navalnii 
este eliberat a doua zi, lucru care dovedeşte încă o dată că 
Kremlinul urmăreşte cu atenţie ce se petrece în stradă. Şi, 
cum e vorba de a evalua forțele participante, opozantul 
poate sá-si ducá la capát campania, chiar dacá n-are nici un 
fel de acces la principalele mijloace de informare. Obtine, 
totuşi, 2796 dintre voturi, față de 51% ale lui Serghei 

Sobianin!9%. In decembrie 2013, cu putin înainte de 
deschiderea Jocurilor Olimpice de la Soci, Duma votează o 
amnistie a prizonierilor politici. Cele două membre ale Pussy 
Riot, Maria Aliohina şi Nadejda 'Tolokonikova, sunt eliberate, 
la fel şi Mihail Hodorkovski, care se afla în închisoare de 
zece ani. Dar, deja, la Kiev, EuroMaidanul începuse. 


Suprimarea vocilor din opoziţie după anexarea ilegală a 
Crimeii 


La foarte scurt timp după încheierea Jocurilor Olimpice, 
soldații ruşi invadează Crimeea şi propaganda se dezläntuie. 
Ucrainenii ar fi neonazişti, vinovaţi de o lovitură de stat şi 
asasini de copii. În zilele în care Kremlinul violează 
principiile dreptului international şi îşi afirmă dorința de a- 
şi rezolva problemele - externe si interne - prin forță, 
societatea rusă se divizează. Există artişti, jurnalişti sau 
politicieni care aprobă anexarea ilegală a Crimeii, ca 
Limonov şi Udaltov, iar Boris Nemtov este singurul om 
politic cunoscut care se opune deschis. Pe 15 martie 2014, 
organizează împreună cu Solidaritatea un marş contra 
războiului şi 50.000 de persoane defilează prin Moscova. 
Dar plecările din Rusia se înmulțesc, studenţii preferă să 
rămână în Occident, iar foştii colaboratori ai lui Surkov se 
instalează la Praga, la Riga sau în Muntenegru. Nemtov 
organizează un al doilea Marş pentru pace pe 21 septembrie 
şi devine tinta unor atacuri din ce în ce mai violente. Într-o 
anchetă, expune corupția prilejuită de Jocurile Olimpice şi 
încearcă să demonstreze prezența trupelor ruseşti în 


106 Desigur, membru al Rusiei Unite. Fost şef al Administraţiei 
Prezidenţiale a lui Putin, viceprim-ministru şi guvernator de regiune. În 
2023, este încă primar al Moscovei. 


Ucraina!97. La rândul lor, pe 30 decembrie 2014, într-un 
proces politic, Aleksei Navalnii şi fratele lui sunt condamnați 
pentru fraudă la trei ani şi jumătate de închisoare fiecare, 
cu suspendare în cazul lui Aleksei şi cu executare pentru 
frate. Dintre organizatorii cu nume cunoscute ai 
manifestatiilor din 2011-2012, Boris Nemtov si Ilia Iasin 
sunt aproape singurii care se mai află in libertate, la 
Moscova. Primul este asasinat pe 27 februarie 2015, la 
câțiva metri de Kremlin. A doua zi, 50.000 de oameni, 
bulversati, pornesc într-un mars spontan prin oraş, cu 
drapele rusesti si portrete ale defunctului, fárá ca nimeni sá 
incerce sá-i impiedice. In mai 2015, un apropiat al lui Boris 
Nemtov, omul politic Vladimir Kara-Murza, este spitalizat de 
urgență. Fusese otrăvit si rămâne in comă cinci zile. Trimis 
în Statele Unite pentru tratament, se întoarce în Rusia şi 
este din nou otrăvit, în februarie 2017, dar 
supraviețuieşte!%, iar după ce revine în tara, este arestat, 
pe 11 aprilie 2022, deoarece criticase războiul Rusiei contra 
Ucrainei. 

După ce, în 2014, sancțiunile occidentale contra Rusiei 
încep să se înmulțească, Kremlinul interzice importul a 
numeroase produse alimentare occidentale. Arestările si 
procesele se înmulțesc de asemenea: cel al lui Kiril 
Serebrenikov şi al colaboratorilor săi, cel al „Noii Märetii”, al 
revistei Doxa etc., stârnind indignări pasagere. Urmează un 
val de acţiuni în justiție, ca in epoca sovietică, iar partizanii 
unei Rusii mai democratice se trezesc la tribunal pentru 


107 Aşa cum reiese din diferite capitole ale lucrării de față, Rusia a negat 
implicarea directă în evenimentele din Donețk şi Luhansk. Combatantii 
pro-separatişti au purtat uniforme fără însemne militare, lucru care le-a 
atras porecla de ,omuletii verzi”. 


108 Plecând în străinătate la reabilitare. 


simplul motiv că îşi manifestaseră solidaritatea cu cei deja 
inculpati. Unii dintre susținători merg chiar în Karelia, 
pentru a-l sustine, la fiecare audiere, pe istoricul Iuri 
Dmitriev, care descoperise un loc unde avuseseră loc 
execuții masive şi încerca de treizeci de ani să le redea 
victimelor lui Stalin identitatea, povestea şi mormintele, 
devenind, în consecință, obiectul unor acuzaţii infame. La 
fel ca el, istorici, scriitori şi oameni de teatru continuă să 
exploreze rănile deschise ale trecutului sovietic. În plus, 
apare o nouă generaţie, foarte diferită de sexagenarii de la 
putere, care, începând din martie 2017, începe să se 
manifeste la rândul ei, într-o asemenea măsură încât opinia 
publică de opoziție este cuprinsă de o speranţă un pic vană. 
Se crede că perspectiva schimbării aparține acestor tineri, 
care n-au nimic în comun cu epoca sovietică. Ca şi cum 
puterea din Rusia n-ar fi strivit deja nenumărate alte 
generații de tineri! 

În vara anului 2020, atunci când Putin, reales doi ani mai 
devreme, tocmai adoptase mai multe schimbări ale 
Constituţiei care să-i permită să se menţină la putere până 
în 2036, Navalnii e la rândul lui otrăvit şi vede moartea cu 
ochii. Salvat în Germania, unde fusese transferat grație 
hotărârii de care a dat dovadă familia lui, realizează un film 
despre luxosul palat construit în sudul Rusiei pentru Putin 
de prietenii oligarhi ai acestuia. Periile de toaletă de aur, 
una dintre dezvăluirile acestui film, devin o vreme un nou 
simbol al protestelor. Navalnii revine la Moscova în 2021 şi 
este arestat imediat ce trece frontiera. De atunci, e in 
detenţie, condamnat la mulți ani de închisoare. Câteva 
manifestații de protest au loc, urmate de noi arestări şi de 
noi emigrări. Apoi şi acestea se opresc. Lumea se teme. 

În decursul ultimilor ani, jurnaliştii ruşi sunt atacați fizic 
— printre aceştia se numără Elena Milaşina şi Elena 
Kostiucenko, de la Novaia Gazeta -, inculpati sub diferite 


pretexte, ca Ivan Golunov, sau acuzați de spionaj. Mai multi 
dintre ei primesc eticheta de „agenți ai sträinätätii”, alții 
emigrează sau se apucă de o altă meserie şi, în fine, alții se 
adaptează. În raportul anual al organizației americane 
Freedom House privind libertăţile politice şi democraţia în 
lume, Rusia era în 2021 pe locul 150 din 180, înghesuită 
între Congo şi Honduras. Novaia Gazeta îşi păstrează în 
continuare orientarea editorială, iar în octombrie 2021, 
redactorul-şef al publicaţiei, Dmitri Muratov, primeşte 
Premiul Nobel pentru Pace, pe care îl dedică imediat întregii 
redactii şi jurnaliştilor asasinați. Dar, la finalul lunii martie 
2022, ziarul trebuie să îşi înceteze apariția şi o parte a 
redacției se autoexilează. 

În naufragiul naţional al Rusiei de după anexarea Crimeii, 
a rezistat totuşi o instituție: Asociaţia Memorial, creată de 
disidentii sovietici, printre care se număra Andrei Saharov, 
şi autorizată de Mihail Gorbaciov în 1989. Asociaţia, care îşi 
trasase două misiuni - studiul represiunii sovietice şi 
apărarea drepturilor omului in Rusia -, nu a ocolit 
întrebările incomode, care redeveniseră periculoase sub 
Putin. Faptul că societatea rusă îşi cunoaşte foarte putin 
istoria dintre 1917 şi 1953 este un motiv pentru care 
aceasta repetă anumite atrocități, sau, cel puţin, aprobă 
repetarea lor, în Cecenia, în Siria şi, astăzi, în Ucraina. Cât 
timp Lenin va avea statui în aproape toate oraşele Rusiei, 
această țară nu va putea - sau nu va dori - să devină o 
democraţie şi un stat de drept. Motivul e simplu: în 
conştiinţa ruşilor se intipáreste astfel ideea că viata unui om 
nu are nici o valoare. Împotriva şi în ciuda a tot, Memorial 
şi-a continuat misiunea, deşi a fost constrânsă de justiție să 
se înregistreze ca „agentă a strainatatii”, ceea ce asociația 
nu era, şi să facă această menţiune mincinoasä pe toate 
materialele publicate, înainte de a le supune 
interminabilelor tracasări birocratice. La sfârşitul anului 


2021, Memorial International este „lichidat” — acesta este 
termenul oficial - de justiţie, la ordinul Kremlinului. Si, pe 
24 februarie 2022, Putin dă ordinul de a ataca Ucraina, 
provocând plecarea precipitată a tuturor celor care, aflați 
încă in Rusia, inteleseserá că aici lucrurile luaseră o 
turnură dramatică şi ireversibilă. Războiul demonstrează 
ceea ce disidentul Andrei Saharov afirmase fără încetare: că 
securitatea globală este indisolubil legată de respectarea 
drepturilor omului, în fiecare tara. 

În acest moment, nu mai există în Rusia nici presă liberă, 
nici ONG-uri, nici justiție independentă, nici personalitate 
politică de opoziţie în libertate. Crimele de război ale 
regimului se înmulțesc, morala publică este distrusă şi doar 
o minoritate mai dă dovadă de simțul răspunderii. Acest 
bilanț era, fără îndoială, previzibil, dar există oameni care s- 
au luptat, în Rusia, pentru ca lucrurile să ia un alt curs. 
Aleksei Navalnii şi mai multi dintre susținătorii lui, Vladimir 
Kara-Murza, Ilia Iasin, Iuri Dmitriev şi alte câteva sute de 
tineri, sunt azi prizonieri politici în propria lor tara. 


18. PUTIN ŞI FELUL SĂU ORWELLIAN DE A 


RESCRIE ISTORIA 
de Stéphane Courtois 


Căderea Zidului Berlinului, în 1989, urmată de prăbuşirea 
democratiilor „populare” şi, în fine, de implozia URSS, a 
provocat o imensă stupoare printre popoarele din 
componența Uniunii Sovietice. „Uniunea”, creată prin 
violență extremă sub Lenin şi apoi Stalin, s-a făcut bucăți, 


dând naştere la cincisprezece republici independente. Cea 
mai mare parte a noilor state aspirau de decenii la libertate 
națională şi au reînnodat rapid legătura cu identitatea lor 
culturală şi naţională, sau proto-nationalä, de dinaintea 
înglobării în „Uniune”. lar Federaţia Rusă, care era matricea 
şi motorul URSS, ale întregului „lagăr socialist” şi a ceea ce 
specialista Annie Kriegel a numit „sistemul comunist 
mondial", s-a trezit redusă la teritoriul pe care primul tar, 
Ivan IV, supranumit „cel Groaznic”, îl lăsase moştenire la 
moartea sa, în 1584, sporit în secolele al XVIII-lea şi al XIX- 
lea cu actuala Ucraină, Caucazul, Siberia, Asia Centrală şi 
Extremul Orient. 


Rusia, URSS: tipuri de ruptură şi continuitate istorică 


Aceeaşi Rusie a fost alimentată timp de o jumătate de 
mileniu cu un drog puternic, mesianismul, care, după 
căderea Constantinopolului în 1453, îşi imaginase Moscova 
drept „a treia Romă”, iar pe tar drept noul împărat, 
desemnat de Dumnezeu „şef al Bisericii Ortodoxe”, pentru a 
impune Binele şi a pedepsi Răul, în întreaga lume.109 Acest 
mesianism a fost totodată recuperat şi modernizat de Lenin 
în proiectul lui privind marea revoluție proletară mondială, 
concretizat în 1919 prin crearea Internaționalei Comuniste 
(Komintern) şi a zeci de partide comuniste, pe cinci 


109 Termenul ,tar” se trage din latinul „caesar”, cu sensul antic si 
medieval de ,impárat'. Statutul de „a treia Romă” se referă la 
continuitatea cu Imperiul Roman, dispărut în 1453 odată cu căderea 
Constantinopolului (a doua Romă). Statutul de împărat era considerat 
unic si o învestitură a lui Dumnezeu, deşi apariția la anul 800 a unui al 
doilea împărat - Charlemagne, uns de Papă ca atare în Apus - a fost 
una dintre cauzele care au dus la scindarea creştinătăţii. 


continente. În această acceptiune, proiectul se baza pe 
ideologia scientistă a marxismului, care profetiza o luptă de 
clasă între „burghezi” si „proletari”, aşa cum anunţase Marx 
în al său Manifest al Partidului Comunist, din 1848. Lenin a 
privilegiat accepțiunea radicală a acestei lupte, estimând că 
numai un război civil poate da naştere unei „adevărate” 
revoluții, de amploare națională şi chiar internațională, care 
să ducă la „dictatura proletariatului”. O dictatură ale cărei 
baze le pusese deja Ivan cel Groaznic, subjugând prin 
violenta şi cruzimea opricinicilor săi — atotputernica gardă 
personală - şi marile familii de boieri, şi pe ţăranii liberi, 
redusi la şerbie - mujicii —, şi care ulterior a fost extinsă de 
Petru cel Mare şi Ecaterina II în regiunile limitrofe, populate 
de polonezi în est, de tătari în Crimeea şi de cazacii liberi în 
sudul actualei Ucraine. 

Stabilizat începând din 1613 de dinastia Romanovilor, 
regimul tarist se caracterizează printr-o natură 
expansionistă şi colonizatoare, care a dus la ceea ce în 1914 
constituia un vast imperiu, întinzându-se de la Oceanul 
Pacific până la frontierele Imperiului German şi ale celui 
Austro-Ungar. Regimul politic al acestuia era unic în spațiul 
european: o autocratie în care țarul era în acelaşi timp 
proprietarul regatului său şi şeful unic al puterii politice, 
militare şi religioase. De la mijlocul secolului al XIX-lea, sub 
Alexandru II, care a abolit serbia, tarismul a început să se 
modernizeze lent, transformându-se într-un regim autoritar 
modelat după al Doilea Imperiu Francez sau Reich-ul 
imperial al lui Bismarck. Dar, lovit de Primul Război 
Mondial, regimul s-a prăbuşit în martie 1917, lăsând în 
urmă o scurtă perioadă de libertate democratică, căreia 
Lenin şi bolşevicii săi i-au pus capăt pe 7 noiembrie 1917, 
acaparând puterea. Apoi, pe 18 ianuarie 1918, Lenin a dat 
ordinul de dispersare prin forță a Adunării Constituante, 
prima entitate de acest fel din Rusia aleasă democratic, prin 


sufragiu universal, la care au participat şi femeile. Şi ultima, 
până în 1991. Apoi, acelaşi Lenin a inaugurat un gen de 
regim inedit, totalitarismul, care, după moartea lui în 1924, 
a fost sistematizat şi generalizat de Stalin. 

Acest regim, copiat peste putin timp de Mussolini şi 
mişcarea lui fascistă, apoi de Hitler şi Partidul National- 
Socialist (nazist), îndeplinea o serie de criterii precise. 
Sprijinindu-se pe un partid unic condus de un lider 
carismatic şi atotputernic, impunea membrilor acestuia o 
disciplină „cvasimilitară”, adică ceea ce Lenin numea, in 
vara anului 1920, „centralismul democratic”, într-una dintre 
cele douăzeci şi una de condiţii de aderare a partidelor la 
Internaționala Comunistă. Lenin viza răsturnarea 
revoluționară a instituţiilor în vigoare şi, odată ajuns la 
putere, a monopolizat politica, a pus mâna pe stat, atât în 
sensul politic, cât şi în cel de aparat administrativ, 
controlând de asemenea puterile legislativă şi executivă, 
precum şi sistemul de justiție. 

Partidul-stat era animat de o puternică ideologie — o 
viziune unicá si omogená a lumii — care se sprijinea pe 
principii revoluționare - „de clasă”, radicale şi/sau 
ultranationaliste -, expansioniste si imperialiste prin 
definiție. Ideologia devenită obligatorie impunea un monopol 
al gândirii şi creaţiei în toate domeniile — presă scrisă si 
audiovizuală, învățământ, cultură, artă, ştiinţe etc. În URSS, 
monopolul a fost garantat prin crearea unei instanțe de 
cenzură prealabilă a oricărei publicaţii — Glavlit-ul, fondat de 
Lenin in 1922 -, dar si a cinematografiei, teatrului, artelor 
plastice, picturii şi chiar a muzicii. Aceeaşi ideologie era 
susținută de un aparat de propagandă remarcabil, un 
sistem de minciună generalizată, atât prin omisiune - in 
privința aspectelor negative, ba chiar criminale, ale 
regimului -, cát şi prin afirmarea unor neadeváruri notorii, a 
unor minciuni grosolane - ceea ce numim azi fake news — 


sau a unor realități imaginare, începând cu mistica „fericirii 
totalitare”, celebrul „viitor luminos al comunismului”. 
Această ideologie asigura mobilizarea obligatorie şi 
înregimentarea tineretului in Komsomol!!0, care a trimis cu 
entuziasm către moarte fete şi băieți de şaisprezece sau 
şaptesprezece ani, începând din iulie 1941. 

În URSS, ca urmare nemijlocită a doctrinei comuniste, 
care cerea suprimarea proprietății private, partidul-stat a 
acaparat, începând din 1918, toate bogăţiile țării, punând 
astfel la cheremul propriu întreaga populaţie — atât pentru 
aprovizionarea cu hrană, cât şi pentru locuință, încălzire 
sau muncă, ceea ce însemna şi salarii stabilite arbitrar. De 
aici, nenumărate revolte. Preventiv, pentru a nimici orice 
veleitate de rezistență şi a-şi neutraliza adversarii politici, 
Lenin creează, pe 20 decembrie 1917, Ceka, definită ca 
„brațul armat al partidului” sau „sabia şi scutul” puterii. 
Aceasta instaurează un regim de teroare în masă cu titlu de 
sistem de guvernare, înainte de a deveni, sub numele de 
GRU, NKVD, apoi KGB, principala organizaţie teroristă de 
stat a secolului XX. Teroarea şi propaganda sunt aversul şi 
reversul medaliei comuniste, simbolizate o vreme prin cuplul 
format de Nikolai Ejov, şeful NKVD-ului între 1936 şi 1938, 
şi soția lui, Evghenia Feigenberg, directoarea revistei 
internationale de propagandă URSS în construcție — înainte 
ca amândoi să fie anihilati în urma unei noi epurări. 

Astfel, în timp ce regimurile autoritare din a doua 
jumătate a secolului al XIX-lea lăsaseră loc respectării 
drepturilor omului si cetățeanului si democrației 
parlamentare, regimul totalitar a fost, dimpotrivă, duşmanul 
absolut al oricărei exprimări democratice, al minimei 
libertăți de gândire şi de acțiune, imposibile sub controlul 


110 Formatiunea politică a tineretului, în Uniunea Sovietică. Echivalentul 
Uniunii Tineretului Comunist din România. 


partidului-stat, şi a dat dovadă de un dispreț absolut față de 
ființa umană, care putea ajunge până la masacrul în masă 
sau chiar până la genocidul „de clasă” şi/sau cu caracter 
etnici. lar regimul sovietic — şi, ulterior, clonele lui est- 
europene - a impus, sub Lenin şi Stalin, un totalitarism de 
mare intensitate, deopotrivă ideologic si propagandistic, 
practicând teroarea în masă ca mijloc de a-şi conserva 
puterea şi de a guverna. Sub moştenitorii lor, teroarea a 
lăsat loc unui sistem de control şi de măsuri „profilactice”, 
pus în aplicare de KGB şi politiile politice omoloage din Est. 
Perestroika şi glasnostul lansate de Gorbaciov în 1986 au 
fost ultimele avataruri ale degenerescentei regimului, 
provocând prăbuşirea lui, ceea ce dovedeşte că regimurile 
totalitare funcţionează ca nişte programe de calculator în 
care cele mai mici alterări provoacă blocarea. Câteva 
picături de libertate, de democraţie politică şi de economie 
de piață au fost de ajuns pentru a provoca implozia unui 
regim neclintit de trei sferturi de secol. 


De la o istorie dezmoştenită la o istorie sub controlul 
puterii 


Ca urmare a acestei implozii, populaţia rusească - atât a 
Federaţiei Ruse, cát si a noilor state independente - a fost 
simultan traumatizată şi privată de orice reper identitar şi 
istoric. De fapt, decenii la rând, bolşevicii discreditaseră 
complet Rusia țaristă, „închisoarea popoarelor”, precum şi 
figura țarului. Şi pentru ca această ruptură istorică să fie 
ireversibilă, Lenin dăduse personal ordinul de a masacra 
toată familia Romanovilor pe 17 iulie 1918, înainte de a 
deturna sensul obeliscului ridicat în 1913 la poalele 
Kremlinului pentru a marca tricentenarul dinastiei 


Romanovilor, gravand numele tuturor  precursorilor 
comunismului, cu Marx şi Engels în frunte. 

Dar, dintr-odată, în 1991, tot bric-à-brac-ul ideologic al 
comunismului sovietic e aruncat la gunoi de istorie, cu atât 
mai mult cu cât glasnostul produsese un prim moment de 
adevăr asupra crimelor regimului, revelate de nenumărate 
mărturii până atunci interzise. Sovieticii au putut în fine citi 
operele majore ale lui Boris Pasternak - Doctor Jivago, 
consacrat rázboiului civil din 1918-1921 -, Aleksandr 
Soljenitin - Arhipelagul Gulag -, Varlam Salamov - Povestiri 
din Kolima -, Vasili Grossman - Viață si destin, care 
relatează Bătălia de la Stalingrad, completând-o cu o 
reflectie asupra similitudinii dintre regimurile comunist si 
nazist - sau Requiem-ul Annei Ahmatova. 

În curând, acest proces legat de memorie este completat 
de critica istorică a relatărilor oficiale, gratie deschiderii, fie 
ea şi incompletă, a arhivelor secrete ale puterii — adică ale 
Partidului, ministerelor, Internaționalei Comuniste, KGB- 
ului şi Armatei Roşii — si mai ales gratie activităţii unei 
asociații create de cetățeni in 1989-1990. Intitulata 
Memorial şi patronată de celebrul disident si laureat al 
Premiului Nobel pentru Pace Andrei Saharov, această 
asociaţie şi-a trasat ca obiectiv să facă public adevărul cu 
privire la crimele regimului de după 1917, să onoreze 
memoria victimelor şi să apere democraţia, printre altele 
prin crearea, din 1990, a unei zile naționale a victimelor 
represiunilor politice. Pe 18 octombrie 1991, Memorial a 
obținut votarea unei legi pentru reabilitarea victimelor 
persecuțiilor în masă „ale regimului totalitar” sovietic, 
urmată, pe 23 iunie 1992, de o alta, care autoriza accesul la 
arhivele Partidului Comunist si ale KGB-ului, care 
domniseră peste aceste perioade de teroare. Respectivele 
inițiative au dus la publicarea, în 1998, a unui Anuar al 
lagărelor de muncă forțată, apoi, în 2004, a unei 


monumentale Istorii a Gulagului şi, în fine, a unui dicționar 
al principalilor călăi din NKVD dintre 1934 şi 1941 - în 
special, Vasili Mihailovici Blohin, călăul-şef de la Lubianka, 
care ar fi executat cu propria mână în jur de 15.000 de 
persoane!s 

Astfel, poporul rus rămâne pentru o clipă suspendat într- 
un fel de ţară a nimănui din punct de vedere istoric, 
pierzându-şi toate reperele, în acelaşi timp rupt de decenii 
de istoria lui milenară - cea a Rus-ului din Kiev, apoi a 
statului moscovit — şi, brusc, dezvräjit de „glorioasa” istorie 
sovietică. De fapt, dublul mit leninist al Marii Revoluții 
Socialiste din Octombrie şi al marii revoluţii proletare 
mondiale este acum redus la preluarea armată a puterii de 
către o mână de fanatici, cu declanşarea unui război civil 
îngrozitor, care, în 1921-1922, a distrus o mare parte a 
capacităților de producție din Rusia, atât industriale, cât şi 
agricole. lar ruşii aveau cunoştinţe atât de sumare despre 
realitatea istorică din perioada sovietică, încât în 1994 
guvernul acceptă ca lucrarea universitarului francez Nicolas 
Werth - Istoria URSS: - să fie tradusă în rusă şi difuzată in 
peste un milion de exemplare în licee. Totuşi, în 1990, 
preşedintele Federaţiei Ruse, Boris Eltin, înțelege că acest 
gol istoric trebuie umplut de urgenţă si, deşi fusese membru 
al Politburo-ului Partidului Comunist al Uniunii Sovietice, 
decide să înceapă reabilitarea Rusiei țariste, stismatizând în 
acelaşi timp revoluţia leninistă care îi ucisese pe Nicolae II şi 
familia lui. Cere exhumarea presupuselor rămăşiţe ale 
victimelor imperiale pentru realizarea analizei ADN, care 
confirmă identitatea acestora, apoi, pe 16 iulie 1998, ia 
parte la înmormântarea lor, la Sankt-Petersburg. 

Şi totuşi, nostalgia ţaristă rămâne ceva episodic, iar după 
ce Vladimir Putin devine preşedinte, puterea se apleacă 
sistematic asupra istoriei şi memoriei naționale pentru a le 
manipula în scopuri politice. In 2009, preşedintele 


„interimar”, Dmitri Medvedev, creează o Comisie 
prezidenţială pentru istorie, însărcinată, pe de o parte, „să 
adune si să analizeze informaţiile relative la falsificarea 
faptelor şi a evenimentelor istorice, cu scopul de a aduce 
atingere prestigiului internațional şi intereselor Rusiei” şi, pe 
de altă parte, să lupte contra „revizionismului istoric în 
privința celui de-al Doilea Război Mondial şi a consecințelor 
lui geopolitice”s. Tema „falsificării” trimite la vechea tradiție 
sovietică a minciunii grosolane, în scopul de a absolvi 
puterea de orice responsabilitate si a o transfera 
adversarilor: asasinarea familiei imperiale este o crimă a 
unor bandiți necunoscuți; dezastrele planurilor cincinale şi 
ale colectivizării — opera „sabotorilor” si a „culacilor”; crima 
de la Katin - vina naziştilor; alianța germano-sovietica — 
greşeala Franței si a Angliei. Pentru a arăta cat de mare e 
importanța pe care o acordă acestei comisii, Putin îl 
numeşte ca preşedinte al ei pe Serghei Narişkin: un 
personaj provenit din Sankt-Petersburg şi din şcoala 
superioară a KGB-ului, care este promovat, in 2004, şef al 
Administraţiei Prezidenţiale, apoi, în 2007,  prim- 
vicepremier, înainte de a fi propulsat, în 2016, în fruntea 
SVR (Serviciul de Informaţii Externe). 

În 2012, Narişkin este numit în fruntea unei instituţii noi, 
Societatea de Istorie a Rusiei, însărcinată să pună la punct 
o istorie oficială cu scopul de a „uni tara în jurul valorilor 
esențiale ale patriotismului, conştiinţei civice şi serviciului 
loial fata de stat”. „Loialitatea” fata de putere, valoare 
centrală a epocii staliniste, înseamnă mai ales loialitatea 
față de stăpânul de la Kremlin. La puţină vreme după aceea, 
este creată Societatea Rusă de Istorie Militară, însărcinată 
cu militarizarea elevilor, prin turismul istoric consacrat 
locurilor în care s-au produs marile victorii ruseşti de-a 
lungul epocilor, participarea la săpături arheologice pe 
fostele câmpuri de bătălie şi alte activități asemănătoare. 


Aceasta e prezidată de ministrul culturii, Vladimir Medinski, 
un diplomat expert în soft power-ul rusesc din străinătate, 
care tocmai sustinuse, în 2011, o teză intitulată „Probleme 
de obiectivitate la savanții străini în studiul istoriei Rusiei 
din secolele XV-XVII”, a cărei anulare fusese cerută, fără 
succes, de mai multi istorici, din cauza unor erori factuale 
incredibile. De altfel, Medinski pune să fie cenzurate mai 
multe opere, spectacole şi filme, inaugurând, în acelaşi 
timp, busturi ale lui Stalin în mai multe oraşe şi, ulterior 
(2017), ridicând la Moscova o statuie în cinstea lui Mihail 
Kalaşnikov, cel care în 1948 a inventat puşca de asalt 
produsă in 50-100 de milioane de exemplare, „care 
întruchipează cele mai bune trăsături ale omului rus”, o 
armă care „este, putem spune, un veritabil simbol cultural 
rusesc”. O zice însuşi Medinski. 

Aceste inițiative de control şi coordonare a predării istoriei 
şi de prescriere a unei „linii” obligatorii pentru istorici au 
fost însoțite în iulie 2012 de o lege foarte represivă în 
privința ONG-urilor care primesc subvenţii din străinătate, 
calificate ca „organizaţii care îndeplinesc funcţii de agenti 
străini”. Era un gen de reactivare a paranoiei care, mai ales 
sub Stalin, vedea în orice relație cu străinătatea o activitate 
de spionaj, care reclama pedeapsa cu moartea. ONG-urile 
au fost obligate să se înregistreze ca „agenţi ai strainatatii”, 
sub amenințarea unor pedepse grele cu închisoarea, pentru 
cea mai mică abatere. În sectorul istoriei şi democraţiei, asta 
era în primul rând un atac frontal contra Asociaţiei 
Memorial. 

Între timp, pe 12 decembrie 2012, Putin declară că 
„pentru a ne redobândi identitatea naţională, conştiinţa 
națională, trebuie să restabilim legăturile dintre epocile din 
cadrul unei istorii unite, neîntrerupte, milenare, care ne-a 
dat forță in interior şi ne-a învăţat care este direcția de 
dezvoltare a națiunii”. Pe 14 martie 2013, preşedintele se 


referă deschis la acest gen de politizare a istoriei într-un 
discurs ținut in fata întregii Societăți Ruse de Istorie 
Militară, destinată „să inculce patriotismul şi să combată 
inițiativele care vor să denatureze şi să discrediteze istoria 
militară a Rusiei”. Ceea ce era, cel putin partial, o minciună: 
de exemplu, de multi ani, o instituţie franceză, Fundaţia 
Napoleon, comemora regulat, împreună cu ruşii, victoria 
armatei țariste asupra Marii Armate a împăratului francez - 
cea mai mare realizare militară a Rusiei înainte de 1945.» 
Odată ce declară că „principala resursă pentru puterea şi 
viitorul Rusiei se află în memoria noastră istorică”, Putin 
oficializează o narațiune pseudoistorică şi în foarte mare 
măsură mitologică, fasonată de putere, care poate legitima 
de acum orice politici ale Rusiei — atât interne, cât si externe 
— şi servi drept criteriu de loialitate a cetățenilor. Şi, deja, 
preşedintele este neliniştit de înmulțirea manualelor de 
istorie, de la care cere „o singură perspectivă şi un punct de 
vedere oficial”. Sursa de inspirație vine dintr-un trecut 
îndepărtat, fiindcă în 1938 Stalin publicase faimosul Curs 
scurt de istorie a Partidului Comunist (Bolşevic) al Uniunii 
Sovietice, al cărui text îl controlase rând cu rând, rescriind 
după bunul plac întreaga istorie a revoluției bolşevice — in 
particular, inversând rolul adversarilor săi politici (Troțki, 
Zinoviev etc.). Cartea, pe care fiecare comunist trebuia s-o 
ştie pe dinafară, a fost tradusă în numeroase limbi şi chiar 
publicată de Partidul Comunist Francez în 1939, în 100.000 
de exemplare, apoi după 1945 şi, din nou, în 1969 de către 
maoistii francezi!» Este vorba de pandantul lui Mein Kampf a 
lui Adolf Hitler, care le-a servit drept „memorie istorică” 
germanilor celui de-al Treilea Reich, lucru care dovedeşte că 
orice regim totalitar creează o asociere strânsă între 
scopurile lui şi mitologia pseudoistorică legitimatoare -— 
„Destinul” rasist pentru nazişti, „Roma antică” pentru 


=» 


fascişti, „Necesitatea luptei de clasă” pentru comunişti. 


Astfel de declaraţii oficializează strategia de creare a 
„memoriei istorice”, pusă în aplicare de Vladimir Putin chiar 
din primul său mandat, care se bazează pe două teme 
esențiale. 

Prima este narațiunea mitologică despre marele imperiu 
al țarilor unificatori ai tuturor slavilor, care reia discursul 
slavofililor din secolul al XIX-lea, cei care au postulat o cale 
istorică singulară a Rusiei, comparativ cu Occidentul şi 
modernizarea lui politică şi industrială, generând un 
sentiment paranoic de încercuire şi de fortăreață asediată. 
Putin s-a înscris deliberat în marea tradiție ţaristă a unei 
Rusii care adună „pământurile ruseşti”, se teme mai presus 
de toate de influența pernicioasă a Occidentului şi se apără 
filtrând cu grijă şi intrarea străinilor, şi ieşirea supusilor 
imperiului. Acest sindrom al graniței explică parțial obsesia 
lui Putin în privința Ucrainei, denumire care datează din 
1187 şi care, în slavă, înseamnă tocmai „frontieră” sau 
„treaptă”. Asemănător, Putin reia pe cont propriu viziunea 
țaristă a unui imperiu constituit din Rusia, Mica Rusie!!! 
(Ucraina), Rusia albă (Belarus şi țările baltice) şi regiunile 
colonizate din Caucaz, Asia Centrală şi Siberia. Şi, mai ales, 
din  Novorossia, teritoriile dintre Marea Azov si Marea 
Neagră, trecând prin Crimeea, până în Basarabia: toată 
această zonă cucerită la sfârşitul secolului al XVIII-lea de 
către Ecaterina II şi destinată să devină o colonie populată 
de ruşi, înainte de integrarea în republica sovietică a 
Ucrainei, apoi în Ucraina independentă, din 1991, a fost 
obiectivul primar al agresiunii lui Putin asupra Ucrainei. 

E vorba de teritorii si de populaţii supuse de tari unei 
politici de rusificare, în particular prin impunerea rusei ca 
limbă oficială şi a religiei ortodoxe ca dovadă de supunere 


111 Aşa cum am mai precizat, Malorossia, exonim rusesc pentru Ucraina. 


față de tar. Şi, oricât de ateu era în calitate de comunist şi 
colonel KGB - instituție care după 1918 a distrus sistematic 
Biserica Ortodoxă Rusă -, Putin se decide să călărească 
valul de reîntoarcere la religie care marchează anii '90 şi îl 
„cumpără” pe patriarhul Kiril, care devine, de atunci, unul 
dintre principalii săi propagandişti. Totuşi, reactivând toată 
această mitologie țaristă, preşedintele „uită” să amintească 
de aspectele dezastruoase pentru ruşi din acele vremuri: un 
regim polițienesc care îi trimitea în temniță si pe cei mai 
benigni opozanți — Dostoievski a trăit această experiență 
teribilă şi a rememorat-o în Amintiri din casa morților, o carte 
care anticipează povestirile lui Soljenitin şi Salamov despre 
Gulag -, cenzurarea tuturor publicațiilor de către stat, 
interdicția de a studia la universități străine, menținerea 
şerbiei pentru o mare parte a țărănimii, războaiele 
dezastruoase: în Crimeea, contra Franţei şi Angliei, in 1853- 
1856 - deja, cu scopul invadării teritoriilor otomane - si 
contra Japoniei, în 1905. Regimul putinist maschează 
sistematic toate aceste tare, care au dus la prăbuşirea 
regimului țarist în martie 1917. 

Putin e încurajat în demersurile lui de scrierile mai 
multor eseisti: Constantin Leontiev, filozof din secolul al 
XIX-lea şi teoretician al decăderii Europei din Renastere; 
Nikolai Danilevski, teoretician din secolul al XIX-lea al „căii 
ruse”, ostil Occidentului; Ivan Ilin, ideologul oficial al celor 
mai reactionari dintre ,albi” 112; Lev Gumilev, orientalist si 
etnograf, susținător al ideilor eurasiene si ostile 
Occidentului; şi, mai ales, Aleksandr Dughin, născut în 


112 Armata şi mişcarea albă sunt principala forță care s-a opus 
bolşevicilor şi Armatei Roşii până la finalul războiului civil din Rusia. 
Era vorba de o coaliție diversă care lupta împotriva comunismului şi 
pentru restabilirea țarilor pe tron. După 1923, ruşii albi au emigrat in 
Franța, Germania, Iugoslavia, Turcia sau China. 


1962, poliglot adept al ezoterismului si misticismului, 
cofondator, în 1993, al Partidului National-Bolsevic şi 
corifeu al eurasianismului plasat sub semnul unei Rusii 
văzute ca „a treia Romă”, extinsă la dimensiunile Imperiului 
Țarist, acelaşi Aleksandr Dughin care, de altfel, l-a calificat 
drept ,eurasianist convins”: pe şeful SS-ului nazist, 
Reinhard Heydrich. 

De acest spirit ultranationalist a fost mânat Putin atunci 
când, în 2004, a decretat o nouă sărbătoare naţională. În 
timp ce în URSS cele două sărbători oficiale erau 1 Mai — 
sărbătoarea muncii — si 7 noiembrie — aniversarea Revoluţiei 
din Octombrie -, noua zi festivă a fost fixată pentru data de 
4 noiembrie, pentru a comemora revolta populară care, în 
acea zi din 1612, gonise trupele poloneze din Moscova, 
înainte ca domnia Romanovilor să înceapă, în 1613. Apoi, a 
popularizat „panglica Sfântului Gheorghe” - după sfântul 
patron al Rusiei, care a dat şi numele unei medalii acordate 
în vremea țarilor - ca semn de recunoaştere a 
„patriotismului” tuturor celor care se dovedesc ruşi, 
delimitându-se de ucraineni, în Donbas, şi de „coloana a 
cincea”, adică opozantii puterii, în Rusia propriu-zisă. 


Mitologia putinistă a „Marelui Război pentru Apărarea 
Patriei”, fundamentul totalitar al unei noi identități ruse 


A doua temă utilizată de Putin în operaţiunea lui de 
rescriere a istoriei se referă la cinstirea acordată „Războiului 
Patriotic”, expresie care la origine desemna victoria Rusiei 
asupra lui Napoleon şi care, transformată în „Marele Război 
Patriotic"!!3, a fost folosită de Stalin pentru a defini 


113 În volum am folosit denumirea „Marele Război pentru Apărarea 
Patriei”, consacrată de istoriografia şi propaganda comunistă din 
România. 


participarea URSS la al Doilea Război Mondial.“ O prima 
comemorare a avut loc în 1965, sub Brejnev, pentru a exalta 
puterea URSS şi totodată pentru a aminti tuturor că 
„poporul sovietic” se sacrificase pentru a elibera Europa - si 
întreaga lume - de barbaria nazistă. Narațiunea este reluată 
fidel de anideologicul Boris Eltin si mai ales de Vladimir 
Putin, incá din primul lui mandat, in special intr-un lung 
text publicat în Le Figaro din 7 mai 2005, în care, dacă nu 
poate eluda Pactul Ribbentrop-Molotov, de neagresiune 
între URSS şi al Treilea Reich, din 23 august 1939, îl 
plasează într-o relație de falsă simetrie cu Acordul de la 
München din septembrie 1938114, trecând sub tăcere 
tratatul de „prietenie” dintre URSS şi Germania nazistă din 
28 septembrie 1939.15 Putin se lăuda cu „eliberarea” Europei 
de nazism de către Armata Roşie şi cu faptul că poporul rus 
„adusese libertatea altor popoare”. Dar, confundând 
„eliberarea” cu „libertatea”, nu spunea nimic de anexarea şi 
sovietizarea violentă a mai multor tari din Europa de Est si 
de comunizarea Europei Centrale. 

Şi, mai ales, Putin aduce un omagiu satului bielorus 
Hatîn, ars de ocupanţii nazişti la fel ca mii de alte sate. În 
realitate, o amintire-ecran fabricată în toate detaliile ei de 
KGB in 1969 - memorialul a fost chiar vizitat de 
preşedintele american Richard Nixon - pentru a şterge 
amintirea pădurii de la Katin, unde NKVD-ul a asasinat 
4.243 de ofițeri polonezi în aprilie 1940 (în total, aproape 
22.000 de prizonieri de război polonezi au fost împuşcaţi). In 
timp ce crima a fost recunoscută de Gorbaciov şi Eltin, 
Putin se înscrie, dimpotrivă, în continuarea fugii de 


114 Înţelegere între Germania, Regatul Unit, Franţa şi Italia, conform 
căreia Regiunea Sudetă din Cehoslovacia revenea Germaniei. Încercare 
inutilă şi discutabilă moral a puterilor aliate de prevenire a agresiunii lui 
Hitler. 


răspundere practicate începând din 1942-1943 de Stalin şi 
moştenitorii lui. De altfel, în martie 2005, Rusia a refuzat să 
transmită Poloniei 116 dintre cele 185 de volume de arhivă, 
care fuseseră clasate „secret”, în timp ce procurorul general 
militar Aleksandr Savenkov a pus capăt unei anchete care 
durase zece ani expediind faptele: a calificat masacrul drept 
o „crimă militară”, care se prescrie după cincizeci de ani, şi 
a evitat să-l încadreze la crime împotriva umanității sau 
genocid, care sunt imprescriptibile. 

La sfârşitul textului lui din Le Figaro, Vladimir Putin 
afirmă că „parteneriatul dintre Rusia, Germania şi Franța 
constituie factorul pozitiv major al vieţii internaţionale şi 
dialogului european”, propunând „o mare Europă unită, de 
la Atlantic la Urali, ba chiar până la Oceanul Pacific”, în care 
„europenii se pot sprijini deplin, la fel ca în lupta contra 
nazismului, pe Rusia”. Astfel, sunt aduse în discuție temele 
majore ale „Marelui Război pentru Apărarea Patriei”, a 
eurasianismului si a persistentei nazismului în Europa - 
care va fi pus in curánd in cárca opozantilor Rusiei, 
începând cu balticii, ucrainenii şi cecenii. 

Şi totuşi, acest discurs triumfalist se loveşte de mai multe 
obstacole istorice importante. Primul este de ordin politic. 
De fapt, şeful care dusese URSS la victorie era 
„generalissimul Stalin”, care, din 1989-1990, apărea în ochii 
opiniei publice ca un dictator sângeros, responsabil cu 
moartea a milioane de cetățeni nevinovaţi — ca urmare a 
Marii Foamete provocate de colectivizarea agricolă, între 
1931 şi 1933 (patru milioane, în Ucraina, şi 1,5 milioane, în 
Kazahstan), a Marii Terori din 1937-1938 (700.000 de 
oameni asasinați cu un glonț in cap) sau a deportării unor 
întregi popoare în 1944 (550.000 de ceceni şi ingusi, 
240.000 de tătari din Crimeea etc.), fără a mai număra toate 
victimele trimise în Gulag, unde au şi pierit. Era deci urgent 
ca această imagine să fie modificată şi să fie glorificat în 


Stalin „marele manager”, care, grație unui stat puternic, 
dusese Armata Roşie la victorie, lărgise teritoriul Rusiei şi 
făcuse din URSS a doua superputere mondială, deținătoare 
a armei nucleare. 

În 2007, un nou manual de istorie destinat şcolilor, 
liceelor şi universităților afirma că „represiunea în masă şi 
teroarea erau metode raționale şi practice de gestiune 
politică, pentru a asigura «stabilitatea socială» şi economică, 
în scopul industrializării şi modernizării țării”. Conform cu 
spiritul putinist, autorii oferă o versiune „reconciliată” a 
istoriei naționale, tratând forțele opuse, cu alte cuvinte călăii 
şi victimele, în acelaşi mod: toti erau „ruşi care acționau 
pentru binele marii Rusii [...]"*. Si, foarte logic, aceste 
raționamente conduc la reabilitarea țarului Ivan cel 
Groaznic, căruia îi este dezvelit un prim monument în 2016, 
ceea ce oferă prilejul, în octombrie, pentru următorul 
comentariu pe site-ul rusesc al Revistei militare: „Ivan cel 
Groaznic a fost un mare umanist”. Curat Orwell... Si, 
desigur, în numele unei viziuni geopolitice a istoriei, care 
explică de ce în 2017 Stalin era considerat de 38% dintre 
ruşi drept cea mai importantă personalitate din istoria 
lumii, în fata lui... Putin şi Puşkin. Toate acestea fac, în 
ianuarie 2018, ca Ministerul rus al Culturii să interzică 
filmul regizorului britanic Armando Iannucci Moartea lui 
Stalin, o satiră ilară despre microcosmosul Politburo-ului 
care se confruntă cu dispariția Vojd-ului, reuşind să 
surprindă cu exactitate cruzimea, dorința de autoritate 
absolută şi mediocritatea acolitilor totalitari ai lui Stalin. 

A doua dificultate de care se loveşte narațiunea 
pseudoistorică putinistă este de ordin moral. De fapt, 
puterea sovietică glorifică victoria fără a aduce vorba de 
prețul ei, în timp ce deschiderea arhivelor a revelat faptul ca 
pierderile sovietice au fost colosale. Cifra de 20 de milioane 
de morti, avansată în anii '60, a urcat la 27 de milioane - 15 


milioane de civili si 12 milioane de militari (fata de trei 
milioane, de partea germană), inclusiv peste 120.000 de 
soldati executați în spatele frontului de NKVD, sub pretextul 
dezertării. Responsabilitatea lui Stalin este zdrobitor de 
evidentă, fiindcă el este cel care în 1937-1938 executase 68 
dintre cei 85 de membri ai Consiliului militar şi epurase 
35.000 de ofițeri, privând astfel armata de cadre 
competente, ca să nu mai vorbim de faptul că, până în ziua 
de 21 iunie 1941, nu crezuse în posibilitatea unui atac 
german, în pofida numeroaselor avertismente. Dar, cu multă 
abilitate, şirul nesfârşit de victime civile si militare 
sacrificate de un regim care, încă de la crearea lui, nu tinuse 
cont deloc de viața umană a fost transformat de puterea 
putinistă în martiri, celebrati ca eroi. 

A treia dificultate este de ordin istoric. De fapt, 
concentrând atenția publică pe „Marele Război pentru 
Apărarea Patriei”, Putin, la fel ca predecesorii săi sovietici, 
ascunde în umbră momentul major al istoriei secolului XX 
care a declanşat al Doilea Război Mondial: alianța Hitler- 
Stalin. Din timpurile URSS, aceasta născuse deja violente 
polemici istorice internaționale, mai ales în privința unor 
episoade-cheie. Prima se referă la realitatea şi semnificația 
pactului numit prin antifrază „de neagresiune” din 23 
august 1939, prezentat ca măsură defensivă în fata unui al 
Treilea Reich agresiv, pe care Franța şi Anglia voiau să-l 
asmută împotriva URSS. Or, în 1948, Statele Unite publică 
o tranşă din arhivele germane, care se referă la existența 
unor protocoale secrete, ataşate pactelor. Acestea prevăd 
atribuirea către URSS a Poloniei orientale — actuala Ucraină 
occidentală - si a unei zone de influenţă în statele baltice si 
în Basarabia românească.» Negată multă vreme de către 
URSS, existența acestor protocoale a fost recunoscută şi 
autentificată în decembrie 1989 de Congresul Deputaţilor 
Poporului, iar apoi de Eltin. Dar, astăzi, numeroşi 


conducători ruşi afirmă că e vorba de falsuri făcute cu 
scopul de a „defăima URSS”, şi deci Rusia, intonând marea 
arie a „falsificatorilor istoriei”. Aria nu e nouă şi s-a auzit 
până în Franța in 1948, când sovieticii au ripostat printr-o 
broşură în franceză, prefațată de Louis Aragon şi intitulată 
Falsificatorii istoriei (notitä istorică) [sic], care nega existența 
protocoalelor. Şi în 1953, când Partidul Comunist Francez a 
incitat doi istorici universitari să publice Adevărul despre 
1939, în care aceştia „demonstrau” laborios că protocoalele 
sunt falsuri.» 

Mai recent, deschiderea arhivelor bulgare şi ruse a revelat 
existența Jurnalului ținut de Gheorghi Dimitrov, şeful 
Internaționalei Comuniste, devenit înalt aparatcic sovietic.» 
Dimitrov notează acolo că, pe 7 septembrie 1939, a fost 
convocat la Kremlin, unde Stalin i-a explicat sensul 
manevrei lui, amintindu-i de poziția lui Lenin cu privire la 
„exacerbarea contradictiilor interimperialiste”: 


Un război are loc între două grupuri de tari capitaliste (sărace si 
bogate la nivelul coloniilor, al materiilor prime etc.). 

Pentru partajul lumii, pentru a domni asupra lumii! 

N-avem nimic împotriva faptului că îşi administrează lovituri 
periculoase şi se slăbesc una pe alta. 

N-ar fi deloc rău dacă, grație Germaniei, situația țărilor capitaliste 
celor mai bogate ar rămâne dificilă (în particular, Anglia). 

Hitler, fără să înțeleagă ce face şi fără să vrea, periclitează, 
subminează sistemul capitalist. [...] 

Noi putem manevra, putem împinge o parte contra alteia, pentru ca 
ele să se sfâşie şi mai tare. 

Într-o oarecare măsură, Pactul de neagresiune ajută Germania. 

Data viitoare, va trebui să dăm un bobârnac în cealaltă direcție. 


Apoi, Stalin se ocupă de schimbarea completă a liniei 
partidelor comuniste, care corespundea poziției defetiste 
adoptate de Lenin în 1914: 


Comuniştii din țările capitaliste trebuie să ia definitiv poziție contra 
guvernelor lor, contra războiului. 

Înainte de război, era cât se poate de just să opui fascismului 
regimurile democratice. 

În cursul unui război al puterilor imperialiste, nu mai este aşa. 
Diferenţa dintre statele capitaliste fasciste şi cele democratice şi-a 
pierdut sensul pe care îl avea. 

Războiul produce o schimbare radicală. 

Frontul popular unit de ieri avea ca scop uşurarea situației sclavilor 
regimului capitalist. 

Dar, în condiţiile unui război imperialist, e vorba chiar de nimicirea 
sclaviei. 


Suprimând distincția dintre democraţie şi fascism, Stalin 
arată, ca un bun bolşevic, că respinge orice valoare 
democratică şi aduce la ordinea zilei revoluţia socialistă 
imediată — „nimicirea sclaviei”. Sensul pe care il dă acestei 
expresii devine evident în modul cum evoluează discuţia: 


Înainte (în istorie), statul polonez era un stat national. Iată de ce 
revoluționarii îl apărau contra spolierilor teritoriale şi a aservirii. 
Astăzi, este un stat fascist, al cărui jug apasă asupra ucrainenilor, 
bieloruşilor etc. 

În condiţiile actuale, distrugerea acestui stat nu înseamnă decât un 
stat burghezo-fascist mai putin! 

Ar fi rău ca nimicirea Poloniei să aibă ca rezultat propagarea 
sistemului socialist în noi teritorii, la oameni noi? 


Astfel, la fel cum publicarea ordinului Politburo-ului din 5 
martie 1940 distruge versiunea sovietică asupra 
responsabilitätii naziste în masacrul de la Katin, publicarea 
Jurnalului lui Dimitrov distruge legenda unei URSS care 
semnează o alianță pur defensivă şi arată cum Stalin se 
servea de război pentru a duce o politică de expansiune 
imperialistă. Ne dăm seama, acum, de unde s-a putut 
inspira Vladimir Putin în ideea de a distruge statul 
ucrainean independent şi de a-l anexa Rusiei. În plus, 
documentele publicate de americani revin pe larg asupra 


celui de-al doilea tratat „de prietenie şi delimitare a 
frontierelor” din 28 septembrie 1939 - după distrugerea 
radicală a statului polonez -, care se referă la acorduri 
comerciale ce îi garantează celui de-al Treilea Reich 
importante resurse de petrol şi grâu, care alimentează 
maşina de război nazistă. 

Asta nu-l împiedică, în 2008, pe generalul-maior Lev 
Sotkov, membru GRU din 1956, să facă publice 700 de 
pagini desecretizate ale serviciilor de informaţii, destinate să 
justifice alianța Hitler-Stalin sub pretextul că, pe 15 august 
1939, mareşalul Voroşilov propusese o alianță militară unei 
delegaţii franco-britanice prezente la Moscova, iar refuzul îl 
obligase pe Stalin să opteze pentru Germania. Şi, în 
continuare, la sfârşitul lui august 2019, Ministerul de 
Externe rus reia acest discurs, distilându-l pe rețelele 
sociale.» Totuşi, generalul-maior se fereşte să amintească 
faptul că, pe 4 august 1939, Molotov îl convocase pe 
ambasadorul Reich-ului la Moscova pentru a-i declara 
răspicat că URSS doreşte o normalizare a relațiilor; că, pe 8 
august, Hitler îi transmisese lui Stalin că are mână liberă la 
Marea Baltică şi la Marea Neagră; şi că, pe 15 august, cu 
zece ore înainte de întâlnirea cu delegaţia franco-britanică, 
ambasadorul Reich-ului primise ordinul de a-i comunica 
neîntârziat un proiect de normalizare a relațiilor lui Molotov, 
care a răspuns cu proiectul unui pact de neagresiune şi a 
propus ca Ribbentrop, ministrul de externe al Reich-ului, să 
vină la Moscova pentru a-l semna. 

Bineînţeles, Vladimir Putin a trecut peste toate aceste 
obstacole care contraziceau versiunea lui asupra istoriei şi a 
făcut din „Marele Război pentru Apărarea Patriei” un 
element fundamental şi fondator al noii identități ruseşti. 
Folosindu-se de „datoria memoriei”, a reactivat amintirile 
totodată glorioase şi tragice ale acestui război, pentru a 
înlocui şi mătura o istorie bazată pe izvoare arhivistice. În 


Franța, comemorarea morților din Primul si al Doilea Război 
Mondial are loc cu titlu individual, la monumentele 
închinate eroilor din fiecare sat sau oraş şi în numeroase 
instituții — gările Societății Nationale de Căi Ferate, metrou 
etc. La fel, victimele Holocaustului sunt în prezent recenzate 
şi onorate individual, în fiecare an, la Memorialul cu acelaşi 
nume. În URSS, comemorarea se face în nume colectiv, spre 
gloria puterii şi a „poporului sovietic”, şi, într-adevăr, o 
comemorare individuală ar revela într-o manieră 
spectaculoasă amploarea dezastrului militar şi a tragediei 
umane. Regimul putinist a avut ideea de a lansa o 
comemorare cu titlu individual, reactivând în numeroase 
familii emoția legată de trauma din 1941-1945. În chip 
avantajos, asta a creat, în plus, un paravan pentru traumele 
legate de crimele în masă ale Războiului Civil, ale Marii 
Terori sau ale foametei din Ucraina din 1932-1933 - pentru 
care nici un sat ucrainean nu a primit un monument în 
cinstea victimelor. 

Primii paşi au început în 2007, când Consiliul Veteranilor 
de Război — aceştia aveau acum peste optzeci de ani - din 
oraşul Tiumen, din Siberia de Est, a organizat o defilare de 
elevi de şcoală generală si liceu, intitulată „Defilarea 
Învingătorilor”, în care fiecare participant avea portretul 
unui veteran, adesea din propria familie. În 2010, inițiativa 
a fost reluată la Moscova, apoi la Tomsk, pe 9 mai 2012 - 
mass-media au vorbit atunci de „Regimentul nemuritor”. În 
2013, mişcarea s-a extins în 120 de oraşe, apoi, în 2014, la 
500, înainte de a fi oficializată în 2015, cu numele cu 
puternice conotaţii sovietice de „Mişcarea de Masă 
Interregională Istorico-Patriotică Regimentul Nemuritor”. Iar 
pe 9 mai 2015, după anexarea Crimeii, aproape o jumătate 
de milion de persoane au defilat la Moscova după parada 
militară, fluturând portretele părinţilor, bunicilor sau chiar 
străbunicilor, în cazul copiilor, chiar dacă multi dintre aceşti 


„eroi” nu muriseră în luptă, ci trăiseră pur şi simplu în 
perioada războiului. Vladimir Putin s-a aflat în capul 
coloanei, cu o fotografie a tatălui în mâini. 

În 2017, o comisie a Dumei a reevaluat numărul 
pierderilor din perioada 1941-1945, trecând de la 27 la 42 
de milioane - 23 de milioane de civili şi 19 milioane de 
militari. Neconfirmate de istoricii independenți, aceste cifre 
nasc semne de întrebare. Dacă sunt exacte, îi atribuie lui 
Stalin o responsabilitate mult mai grea pentru că a aruncat 
poporul rus într-o imensă tragedie istorică, ca urmare a 
alianței lui hazardate cu Hitler. O tragedie din care Rusia 
încă nu şi-a revenit şi care distruge mitul „Marelui Război 
pentru Apărarea Patriei”. Prin urmare, este mai probabil că 
această inflație este destinată exagerării nemăsurate a 
numărului de victime - şi deci de martiri - pentru a impune 
lumii întregi, si mai ales occidentalilor, un fel de 
superioritate politico-morală a Rusiei. Pe care, de altfel, 
Putin o şi revendică în discursul lui din 9 mai 2012: „Avem 
un imens drept moral, acela de a ne apăra poziţiile într-o 
manieră fundamentală şi durabilă. Pentru că tocmai țara 
noastră a căzut victimă grosului ofensivei naziste [...] şi a 
oferit libertatea popoarelor din lumea întreagă”. În 2013, 
ministrul Medinski reia argumentul în Războiul: Miturile 
URSS din 1939-1945 (în rusă), unde, citând pierderile mult 
mai reduse ale aliaților occidentali, conchide: „Atunci, ce 
drept moral au alte tari să decidă soarta Europei de dupa 
război?” Trebuie să fii foarte imprudent pentru a îndrăzni să 
amintesti de acest „drept moral” al lui Stalin, după tot ceea 
ce au revelat istoricii despre alianţa lui cu Hitler. 

În 2018, mişcarea Regimentului nemuritor, de acum 
oficială şi subventionatä de stat, a ajuns în 73 de regiuni ale 
Rusiei, înregistrând mai mult de zece milioane de 
participanţi, dintre care mulți expun portrete ale lui Stalin. 
Manifestatii au loc şi în peste 80 de tari străine. Portretele, 


purtate asemenea icoanelor, fac ca aceste defilări să semene 
cu nişte procesiuni religioase, însoțite însă de scandări cu 
conotații războinice, care vizează mai ales Europa asimilată 
cu nazismul. Putin mizează totul pe o emoție care se 
învecinează cu isteria ultrapatriotică şi pe dificultatea 
cetățenilor de a depăşi o barieră psihologică creată de 
antecesorii lor care au luptat în război, ceea ce îi împiedică 
să aibă acces la adevărul istoric. Aşa cum scria Marcel 
Proust: „Faptele nu au acces în lumea în care trăiesc 
credințele noastre” - iar în acest caz, credințele sunt 
destinate fondării unei noi identități ruse. 

Acest cult al eroilor morti în luptă se înrudeşte cu cultul 
războiului tipic pentru regimurile totalitare, care transformă 
în eroi emblematici câțiva militanti ucişi în luptă pentru 
ideologia lor — fie că e vorba de Pavlik Morozov, eroul 
tineretului stalinist pentru că şi-a denunțat părinţii „culaci”, 
fie că e vorba de celebrul Horst Wessel, militant nazist 
asasinat de comunişti, care a dat numele imnului nazist, 
Horst Wessel Lied. Dar mişcarea lui Putin merge mai 
departe, aşa cum explică Aleksandr Dughin: 


Regimentul nemuritor este un ritual foarte profund, care stabileşte o 
legătură directă între lumea viilor si cea a morților, a strămoşilor. 
Eroii morti revin si mărşăluiesc cot la cot cu descendenții lor. Copiii, 
orizontul de eternitate a poporului, mărşăluiesc împreună cu ei. [...] 
Morții se întorc, morţii trăiesc, morții se amestecă în sângele nostru. 
Ne fac semne. [...] Acesta e sensul nemuririi: prezența concretă a 
morților alături de noi, in noi înşine şi mai ales în viitor. [...] E vorba 
de un marş formator şi federalizant pentru un popor, de un ritual în 
care morţii arată până la ce punct totul e nesemnificativ prin 


comparaţie cu măreţia lor. [...] În sânul Regimentului nemuritor, 
poporul nostru trăieşte din nou. Poporul şi Rusia valorează mai 
mult decât viața. Această trezire [...] trebuie să devină punctul de 


plecare al renasterii noastre.2 


Ne putem gândi aici la vechea expresie franceză „le mort 
saisit le vif'!!5, care la origine înseamnă ca, la moartea 
regelui, fiul acestuia urmează la tron automat, dar poate 
însemna şi că vechiul regim sovietic, putred şi criminal, 
contamineazá noua societate. Regimentul nemuritor 
constituie pentru Putin un demers tipic totalitar, care 
vizează mobilizarea, mai întâi spontană şi apoi constrânsă, a 
populaţiei în jurul unui discurs artificial centrat pe „Marele 
Război pentru Apărarea Patriei”. Ea  încununează 
militarizarea accelerată a Rusiei şi mai ales a unei părți a 
tineretului ei. 


De la negationismul putinist la fracturile memoriei 
europene 


În realitate, scoaterea în evidență a victoriei din 1945 
vizează crearea unei amintiri-paravan care mascheazá 
refuzul lui Putin de a lua act de prăbuşirea definitivă a 
URSS si înfrângerea finală a sistemului comunist, la 
sfârşitul Războiului Rece: pentru cekist, care are autoritatea 
absolută înscrisă în ADN, înfrângerea e, de fapt, 
inimaginabilă şi deci inacceptabilă. Putin o spune pe 9 
februarie 2000: „Cine nu regretă distrugerea Uniunii 
Sovietice e lipsit de suflet. Şi cine vrea s-o reconstruiască 
exact aşa cum era e lipsit de creier”. „Exact aşa cum era”, 
nu, dar nimic nu interzice o reconstrucție diferită. 

Însă această amintire-paravan este ea însăşi subminată 
de existența alianței Hitler-Stalin, care a creat, între 1939 şi 


115 „Mortul trece la viu”, în traducere aproximativă. Folosită ca principiu 
de drept, referitor la moştenire. Cf. „Le Roi est mort, vive le Roi” („Regele 
a murit, trăiască regele!”), anunţul oficial al tranziției monarhice in 
Franţa. 


1945, un spațiu gigantic, întins de la Oceanul Atlantic la 
Oceanul Pacific, în care dominau cele două regimuri 
totalitare, când aliate, când în război, şi în care orice gând, 
orice practică democratică erau stigmatizate. Rusia refuză 
deci să ia cunoştinţă de traumele enorme care au afectat 
națiunile căzute victime complicitätii dintre cei doi dictatori, 
de cicatricile profunde pe care le-au lăsat prima ocupație 
sovietică, din 1939-1941, apoi cea de-a doua, de după 1944, 
şi care continuă să alimenteze importante dispute istorice, 
politice şi chiar teritoriale. În legătură cu acest „trecut care 
nu trece”, in Rusia, alianța sovieto-nazistă rămâne pata 
oarbă a memoriei istoriei europene. Intrarea în Uniunea 
Europeană a celei mai mari părți a fostelor „democrații 
populare” şi a statelor baltice a eliminat cu siguranţă o parte 
din sechele, fiindcă granițele acestor state sunt astăzi 
garantate de apartenența la această uniune şi la NATO, 
chiar dacă Rusia continuă să le härtuiascä, de exemplu prin 
atacurile cu hackeri asupra sistemelor lor informatice. Dar, 
anexând Crimeea, ocupând Donbasul şi agresând întreaga 
Ucraină, Rusia a trecut Rubiconul şi a redeschis, dintr- 
odată, toate cicatricile care datau de pe vremea alianţei 
Hitler-Stalin. 

În consecință, memoria colectivă a statelor europene este 
departe de a fi unificată şi, adesea, generează chiar conflicte 
deschise, fiindcă in Europa persistă trei tipuri distincte de 
amintire a comunismului, mai ales în privința celui de-al 
Doilea Război Mondial. Europa Centrală şi de Est, şi mai 
ales republicile sovietice baltice şi Ucraina occidentală, 
păstrează o amintire tragică despre comunism, exact la fel 
cum Ucraina răsăriteană este traumatizată de Marea 
Foamete din 1932-1933.» În schimb, Europa Occidentală, 
gratie protecţiei oferite de America, a trăit în pace civilă si 
prosperitate după 1945 şi păstrează asupra comunismului o 
amintire glorioasă, care se bazează în mod esenţial pe 


memoria a ceea ce Francois Furet a numit „farmecul 
universal al lui Octombrie” — visul tuturor revoluționarilor 
referitor la „Asaltul Palatului de lamă'1!!6 -, a 
antifascismului din anii '30 - Frontul Popular!!7, Războiul 
din Spania etc. —, a angajamentului activ al comuniştilor în 
rezistența în fata ocupanților nazişti, începând din 22 iunie 
1941. O propagandă comunistă neobosită a contribuit, timp 
de o jumătate de secol, la crearea unei hipermnezii în 
privința antifascismului şi a unei amnezii în privința alianței 
sovieto-naziste. Cât despre Rusia, aceasta este prinsă într- 
un tip schizofrenic de memorie, în acelaşi timp tragic şi 
glorios. Pe de o parte, urmele lăsate de teroare, de foamete, 
de Gulag, de război şi de dictatură afectează nenumărate 
famili. Pe de alta, puterea  putinistá insistă sa 
reconstruiască o identitate rusă bazată pe memoria colectivă 
unică a „Marelui Război pentru Apărarea Patriei” şi a 
victoriei din 1945, ocultând tot restul. 

Această bătălie a memoriei ajunge până în marile 
instituții europene. Astfel, în martie 2005, eurodeputatul 
polonez Zbigniew Zaleski a cerut ca Parlamentul European 
să păstreze o clipă de reculegere pentru victimele 
masacrului de la Katin, dar a fost refuzat. Pe 25 ianuarie 
2006, după îndelungate preparative, eurodeputatul suedez 
Goran Lindblad a propus Adunării Parlamentare a 


116 Reşedinţa țarilor, devenită sediul Guvernului Provizoriu al lui 
Kerenski, după abdicarea lui Nicolae II, luată cu asalt de bolşevici în 
1917. Acest eveniment a fost glorificat într-o reconstituire din 1920 şi în 
filmul Octombrie al lui Serghei Eisenstein, dar faptele istorice sunt mai 
putin eroice, incluzând acțiuni de devastare şi consum excesiv de alcool 
din pivnițele țarului. 


117 Coaliție de stânga care a guvernat Franţa între 1936 şi 1938, inițiind 
reforme sociale. 


Consiliului Europei!!? Rezoluţia nr. 1.481, prin care solicita 
condamnarea - exclusiv in termeni morali — a „crimelor 
regimurilor comuniste”, „aşa cum s-a petrecut şi cu oribilele 
crime comise în numele national-socialismului”. S-a 
confruntat cu o violentă opoziţie din partea comuniştilor, în 
care s-au distins deputatul rus Ghenadi Ziuganov - şef al 
Partidului Comunist al Federaţiei Ruse, succesor direct al 
lui Lenin, Stalin şi Brejnev - şi Partidul Comunist Francez. 
La final, rezoluția n-a fost aprobată decât de 99 de deputați, 
fata de 42 de voturi contra si 12 abţineri. 

Această zi neagră pentru Consiliul Europei, creat în 1949 
tocmai pentru a apăra drepturile omului şi democraţia, a 
stârnit destule reacții. Astfel, pe 2 aprilie 2009, Parlamentul 
European a adoptat o rezoluție despre „conştiinţa europeană 
şi totalitarism”, care a declarat ziua de 23 august - a 
Pactului de neagresiune (Ribbentrop-Molotov) - ca zi 
europeană de comemorare a victimelor nazismului si 
stalinismului. Conceptul istoric de „totalitarism”, apărut în 
1924 şi dezvoltat de mai multi analişti în anii '30, apoi 
relansat în 1951 de Hannah Arendt în faimoasa ei 
trilogiei», a devenit o reală miză a memoriei istorice, cu atât 
mai mult cu cát este respins de către toti cei care refuză să 
facă o comparaţie între comunism şi nazism şi să 


118 Consiliul Europei este o organizație pentru drepturile omului din care 
fac parte 46 de state, fără nici o legătură cu instituţiile Uniunii 
Europene (Consiliul European - al şefilor de state - şi Consiliile Uniunii 
Europene - sectoriale, compuse din miniştri de resort). Rusia a fost 
suspendată din această organizație după invazia din Ucraina (cu 42 de 
voturi din totalul de 47, la vremea respectivă) şi ulterior s-a retras cu 
totul. 


119 Originile totalitarismului (tradusă în română de Mircea Ivănescu şi lon 
Dur, Humanitas, 1994, ed. a M-a 2014). 


recunoască rolul crucial jucat de alianța Hitler-Stalin. În 
această perspectivă a creat Lindblad în 2011 Platforma 
pentru Memoria şi Constiinta Europeană, care grupează zeci 
de instituții comemorative, având ca obiectiv reconcilierea 
memoriei colective europene.» Nu a fost deloc simplu, aşa 
cum arată marea anchetă desfăşurată în 2014 de către 
Fundaţia pentru Inovaţie Politică, în colaborare cu Fundația 
pentru Memoria Shoah-ului!?°, în rândurile tineretului între 
şaisprezece şi nouăsprezece ani din nouăsprezece tari,» care 
a evidențiat nivelul mediocru, în general, al cunoştinţelor 
istorice referitoare la al Doilea Război Mondial. Astfel, la 
întrebarea: „În 1940, Germania nazistă şi URSS erau în 
război sau aliate?”, 41%, in medie, dintre persoanele 
chestionate au răspuns „în război”, 30% „aliate”, iar 29% si- 
au mărturisit necunoaşterea. Tineretul polonez şi cel 
ucrainean au răspuns în proporție de 46% şi, respectiv, 43% 
„aliate”, fata de 37% în Franța. Mai incurajator a fost 
răspunsul tineretului din Rusia, care a răspuns „aliate” în 
proporție de 53%, ceea ce demonstrează că, în tânăra 
generație, lucrarea „justei memorii"!?! preconizate de Paul 
Ricoeur progresează, dar asta era înainte de anexarea 
Crimeii... 

Pe 7 aprilie 2010, prim-miniştrii polonez şi rus - Tusk si 
Putin - au comemorat pentru prima oară la Katin masacrul. 
Deşi cel de-al doilea a recunoscut responsabilitatea lui 
Stalin şi a NKVD-ului, fiindcă nu a avut de ales, a omis să 
ceară iertare poporului polonez. Şi, mai ales, pe 10 aprilie, 
avionul preşedintelui polonez Lech Kaczynski - a cărui 


120 „Holocaust”, în ebraică. 


121 Teoria lui Ricoeur referitoare la cantitatea justă, sau potrivită, de 
memorie /amintiri în privința a diferite evenimente — de pildă, a celor 
neplăcute, pe care psihicul uman tinde să le ascundă. 


participare Putin o refuzase pe 7 aprilie — s-a zdrobit de sol 
la aterizare, lângă Smolensk, în condițiile în care purta la 
bord înalți responsabili politici şi militari şi familiile ofițerilor 
ucişi la Katin.!?? Ruşii au refuzat participarea polonezilor la 
anchetă şi au stabilit că a fost vorba de o eroare de pilotaj, 
dar sunt dubii în privința mentenantei efectuate de ruşi la 
avionul polonez şi a comportamentului turnului de control 
de la Smolensk... Un lucru e sigur, prăbuşirea a înrăutățit 
considerabil relațiile polono-ruse. Şi o ultimă ambiguitate: 
cum Katin-ul devenise un centru de execuții în masă al 
NKVD-ului cu mult înainte de 1940, memorialul ridicat 
acolo se referă în aceeaşi măsură şi la victimele poloneze, şi 
la cele sovietice. 

Este de înțeles de ce, în fața unui asemenea refuz de a lua 
în considerare amintirea tragică a comunismului şi a URSS, 
națiunile din Europa Centrală şi de Est s-au arătat iritate. 
Astfel, pe 28 noiembrie 2006, parlamentul ucrainean a votat 
o lege care defineşte drept „genocid” foametea din 1932- 
1933 şi a dat jos peste 5.500 de statui ale lui Lenin care 
împânzeau tara, culminând, în decembrie 2013, la revoluția 
Maidan, cu giganticul bust monobloc care trona în plin 
centru al Kievului. La rândul lui, guvernul Estoniei a mutat 
statuia „soldatului eliberator din Armata Roşie” care ocupa 
centrul Tallinnului. Şi se pot găsi numeroase alte exemple 
peste tot unde adevărul asupra crimelor comunismului 
sovietic continuă să fie mascat, sau chiar negat. 

Cât timp dimensiunea criminală a acestuia nu va fi clar 
stabilită şi recunoscută de Rusia, cicatricile pe care le-a 
lăsat pe corpul Europei nu se vor închide, iar reunificarea 
europeană va fi lipsită de un fundament solid: adevărul 


122 Prăbuşirea avionului Tupolev 154 are loc pe ceață şi se soldează cu 
moartea tuturor celor prezenţi la bord - 96 de pasageri şi membri ai 
echipajului. Smolenskul se află la 19 kilometri de Katin. 


asupra crimelor contra păcii şi umanităţii — si a genocidelor 
care le-au însoțit —, singurul care poate asigura reunificarea 
spiritelor şi a sufletelor. Căci, aşa cum spune poeta româncă 
Ana Blandiana, fondatoare a Memorialului Victimelor 
Comunismului de la Sighet, „atunci când justitia nu 
reuşeşte să fie o formă de memorie, numai memoria poate fi 
o formă de justiție”. Mai mult, acest gen de memorie trebuie 
fundamentat de o documentare istorică serioasă, 
desfăşurată fără întrerupere. 

Prin contrast, reacţia violentă a Kremlinului după 
EuroMaidanul din Kiev şi fuga lui Ianukovici în Rusia, apoi 
anexarea Crimeii şi războiul hibrid din Donbas radicalizează 
considerabil discursul şi acțiunea Moscovei, până într-acolo 
încât schimbă natura regimului, care din autoritar redevine 
totalitar. În privinţa istoriei, ca un preambul la războiul 
contra Ucrainei, Putin trece de la vorbe la fapte: pe 28 
decembrie 2021, Curtea Supremă a Rusiei pronunță 
dizolvarea Asociaţiei Memorial International, acuzată de 
procurorul Aleksei Jafiarov de „speculaţii pe tema 
represiunilor din secolul XX”, de „crearea unei imagini 
mincinoase a URSS ca stat terorist” şi de „spălarea şi 
reabilitarea criminalilor nazişti”. În mod premonitoriu, 
Aleksandr Soljenitin îi räspunsese deja într-un text scris pe 
12 februarie 1974, ziua arestării sale dinaintea expulzării 
din URSS: 


Când violenta erupe in viata liniştită a oamenilor, cu figura ei 
mustind de aroganță, strigă cu nerusinare ce stă înscris pe drapelul 
ei: „SUNT VIOLENŢA! Fiți atenţi, dati-và la o parte, vă strivesc!” Dar 
violența îmbătrâneşte repede. Încă vreo câţiva ani şi-şi pierde 
neobrăzarea si, pentru a se menţine, pentru a-şi păstra imaginea, 
caută obligatoriu alianța cu minciuna. Fiindcă violența nu se poate 
ascunde după nimic, decât după minciună, iar minciuna nu se 
poate menţine decât prin violență. Şi nu se întâmplă în fiecare zi, şi 
nici cu oricine, ca violența să-şi pună laba grea pe umărul lui: ceea 
ce ne cere tot timpul e doar supunerea în fața minciunii, sau 


participarea noastră cotidiană la minciună, asta e tot ce cere din 
partea devotatilor ei credincioşi. Şi tocmai aici se găseşte, nebăgată 
în seamă de nimeni, dar atât de simplă, atât de accesibilă, cheia 
eliberării noastre: REFUZUL DE A PARTICIPA PERSONAL LA 
MINCIUNĂ! Nu contează dacă minciuna acoperă totul, dacă devine 
stăpâna tuturor. Trebuie să nu renuntäm măcar la acest singur 
punct: să nu devină PRIN MINE! 


19. PUTIN, ŞEFUL OLIGARHILOR 


de Cécile Vaissié 


Rusia, unde venitul mediu pe cap de adult este mai mic de o 
mie de dolari pe lună, este una dintre țările cu cele mai mari 
inegalităţi sociale din lume, mult în spatele Statelor Unite 
sau al Chinei. Un raport din 2013 al Credit Suisse - iar de 
atunci lucrurile nu s-au prea schimbat - afirmă că 35% din 
bogăția ţării aparține unui număr de 110 persoane.: Un 
altul, din 2017, arată că 1% din populaţia rusă 
concentrează, în mâinile ei, 74,5% din bogăţiile naționale.» 
Iar privilegiatii privilegiatilor sunt oligarhii care au cumpărat 
iahturi şi palate pe Coasta de Azur şi în Toscana, care 
dispun adesea de mai multe paşapoarte şi îşi trimit copiii să 
studieze la Harvard sau la Oxford, dar care, sanctionati de 
la atacul militar rus contra Ucrainei, trebuie să-şi 
reconsidere astăzi modul de viata. 

A defini termenul de ,oligarh”, asa cum e întrebuințat in 
contextul rusesc din 1996, nu e chiar atât de uşor; două 
date sunt determinante în istoria acestui grup social: 1995- 


1997, perioada „împrumuturi contra actiuni’!%, o 
operațiune care le-a permis ruşilor deja foarte bogați să 
ajungă pe lista Forbes a celor mai mari averi din lume; şi, a 
doua, 2003, data arestării lui Mihail Hodorkovski, cel mai 
bogat om din Rusia, care şi-a petrecut zece ani în detenție. 
Între aceste două date, Vladimir Putin a devenit preşedinte 
al Federaţiei Ruse, iar unii din cekistii care s-au îmbogățit 
alături de el şi la fel ca el în cei zece ani care trecuseră au 
devenit noii oligarhi. 

Acest termen, vag în contextul rusesc, permite evocarea 
unei situaţii foarte diferite de cea a miliardarilor europeni 
sau americani. De altfel, imbogátirile masive şi foarte rapide 
nu pot fi înțelese decât în cadrul transformărilor care au 
bulversat economia rusească de la sfârşitul anilor '80. În 
plus, acestea se datorează, în esență, nu atât muncii sau 
unei inventivitäti aparte, cât legăturilor privilegiate cu 
puterea supremă, care a atribuit acele bogății sau a permis 
conservarea lor. De altfel, în spatele proprietăţii, individuale 
sau colective, beneficiarul real se poate ascunde foarte uşor, 
cu ajutorul societätilor-paravan, al directorilor-paravan si al 
tăcerii de toate felurile. În fine, ceea ce contează nu este atât 
să detii în proprietate, cât să controlezi, fiindcă asta 
înseamnă capacitatea de a te servi de ceva: preşedinţii de 
companii publice sunt extraordinar de bogați, mult dincolo 
de salariile lor oficiale. Pe această bază, puterea persoanei 
respective creşte: cel care decide are voie să se bucure de 


123 Operaţiunea, care va fi detaliată în paginile următoare, a constat 
foarte schematic în faptul că acţiunile marilor active industriale ale 
Rusiei, ca Iukos, au fost gajate de Eltin pentru împrumuturi acordate de 
băncile oligarhilor, urmând să fie scoase la licitaţie chiar de acestea dacă 
statul rus nu achita împrumuturile. Au urmat licitații la care oligarhii 
au obținut procente importante din active industriale imense la prețuri 
modice. 


bunurile în discuţie. Regulile (poniatia) 24 sunt clare pentru 
toți. Si, în consecință, sunt acceptate atât discretia care 
înconjoară aceste practici, cât şi violența pe care o 
generează. 


Fluxuri financiare invizibile şi discrete transformări 
interioare 


În anii '80, sau chiar înaintea lor, au fost demarate o serie 
de tranzacții importante, deşi prea putin vizibile. Jurnalistul 
ruso-american Paul Klebnikov, universitara Karen Dawisha 
şi jurnalista Catherine Belton au descris fenomene similare: 
KGB-ul a creat şi/sau susținut numeroase companii 
prietene în Occident, în care a transferat, sub controlul 
propriu, „miliarde de dolari”s. Probabil, Vladimir Putin a 
participat şi el la această operațiune, pe vremea când lucra 
la Dresda. În noiembrie 1990, sucursala pariziană a Băncii 
de Stat sovietice ar fi creat deja un cont offshore în Jersey, 
în care au fost virati miliarde de dolari guvernamentali. O 
parte a imenselor bogății ale Partidului Comunist al Uniunii 
Sovietice (PCUS) - care, până atunci, serviseră la finanțarea 
partidelor comuniste străine, a mişcărilor aliate şi a 
grupărilor teroriste — a trecut prin aceste filiere, într-o 
asemenea măsură, încât în casele de bani ale PCUS nu a 
fost găsit aproape nimic după căderea URSS. În schimb, în 
Occident existau conturi foarte grase, cunoscute doar de 
ofițerii KGB care supervizaseră aceste operațiuni. Pentru 
profesoara Dawisha, aceştia sunt, fără îndoială, banii din 
care ar fi fost create cea mai mare parte a băncilor ruseşti, 
inclusiv cele ale oligarhilor.s 


124 Codul „de onoare” al răufăcătorilor, v. şi supra, Cap. 5. 


În acelaşi timp, începând din 1986 în URSS s-a 
înregistrat o tendință de transformare a sistemului 
economic, prin schimbări legislative, dar nu numai. În 2004, 
socioloaga Olga Kriştanovskaia sublinia că două valuri de 
„privatizare” foarte discretă au avut loc înainte ca al treilea, 
făcut public, să înceapă de-abia în 1992. Primul s-a 
desfăşurat între 1986 şi 1989, când puterea le-a oferit 
cadrelor Komsomolului, care erau tinere şi dinamice, 
posibilitatea de a face primii paşi în economie; sute, ba chiar 
mii de companii au fost atunci create, dar, dacă proprietatea 
rămânea a statului, beneficiile au început dintr-odată să 
revină chiar acestor cadre ale Komsomolului, care şi-au 
adunat astfel primele capitaluri.s Mihail Hodorkovski, care 
cincisprezece ani mai târziu va deveni cel mai bogat om din 
Rusia, a fost unul dintre beneficiarii acestei operațiuni. 
Născut în 1963 într-o familie de ingineri ca multe altele, 
crescuse într-un apartament comunitar!25, După ce a 
dobândit o funcție în Tineretul Comunist moscovit, a creat, 
grație partidului, o cooperativă financiară, în 1987. Totuşi, 
KGB-ul a supervizat acest proces, lucru de care Hodorkovski 
nu avea idee la momentul respectiv’. 

Al doilea val de privatizări a început în 1989 şi s-a 
terminat în 1992. E ceea ce Kriştanovskaia numeşte 
„privatizarea statului de către stat”. Cu acordul organelor de 
conducere, funcționarii isi privatizează, spre profitul 
propriu, activele publice din care făceau parte sau pe care le 
administrau. Ministerele sunt transformate în întreprinderi 


125 Komunalka, în slang. Spaţii de locuit de după Revoluţia din 1917, în 
care baia, bucătăria şi holurile erau împărțite de două sau mai multe 
familii, iar acestea aveau câte o singură cameră privată. Fenomenul a 
existat şi în România, unde clasa muncitoare comunistă, în bună parte 
adusă de la sat, a fost repartizată în casele spatioase expropriate de la 
fosta clasă de mijloc. 


- in maniera in care, de exemplu, Viktor Cernomirdin, 
ministrul industriei gazelor, şi-a transformat ministerul într- 
o societate pe acțiuni, Gazprom, al cărei preşedinte-director 
general a devenit, sporindu-şi averea personală de la 28 de 
milioane la cinci miliarde de dolaris. Şi, dacă putem şti clar 
de unde vin cele cinci miliarde, originea celor 28 de milioane 
pe care le poseda anterior ministrul sovietic ridică semne de 
întrebare. În acelaşi timp apar băncile, provenite din bănci 
de stat, care păstrează sediile şi bunurile mobile ale 
acestora. Altele sunt, după Olga Kriştanovskaia, fondate şi 
finanțate de stat, fără ca acesta să facă public acest lucru - 
se pare, din banii PCUS, recuperati de KGB. Aşa se nasc 
mai multe bănci private care le permit viitorilor oligarhi să-şi 
creeze averile: Alfa Bank (Fridman), Onexim Bank (Potanin). 
Şi cum ar fi putut Hodorkovski, în URSS, în 1998, la vârsta 
de doar douăzeci şi cinci de ani, să pună pe roate Banca 
Menatep, fără ajutorul structurilor oficiale? Apoi, Banca 
Centrală sovietică a autorizat Menatep să facă comerț cu 
valută, ceea ce i-a adus un profit enorm, iar un zvon susține 
chiar că, înființată graţie banilor PCUS, Menatep a fost unul 
dintre principalele canale care au permis transferarea 
bunurilor partidului în străinătate, deşi Hodorkovski a negat 
dintotdeauna asta. 

Când URSS a dispărut, în decembrie 1991, unii cetățeni 
sovietici posedau deja un capital inițial, pe care îl datorau, 
în mare parte, legăturilor lor cu structurile puterii, fiindcă 
inclusiv cei care evoluau pe piața neagră trebuiau 
,autorizati” de către KGB. Ceea ce nu era în acel moment 
decât ,control” si  „gestiune” avea să devină rapid 
„proprietate”. Astfel, în 1993, Hodorkovski îşi dă seama că 
întreprinderea pe care o conducea poate fi considerată 
proprietatea lui.» Alţii se află în situații similare şi urmează 
să beneficieze de reformele întreprinse de Egor Gaidar în 
1992. 


Oligarhii anilor '90 


De-abia după toate aceste acțiuni, privatizarea a părut să 
privească şi ansamblul populaţiei. Lansat în vara anului 
1992, al treilea val se baza pe distribuţia unui cupon de 
10.000 de ruble către fiecare cetățean rus, care trebuia să 
servească la cumpărarea de acţiuni la întreprinderi. 
Populaţia n-a profitat, totuşi, de aceste cupoane deloc, ci le- 
a revândut celor care le înțelegeau potențialul. Numeroase 
întreprinderi au fost prin urmare cumpărate de şefii lor, 
„directorii roşii”, care, uneori, „au deturnat în secret 
fondurile societăţilor lor, utilizându-le pentru a prelua 
controlul”. Cei informati şi dinamici au dobândit astfel 
companii importante. lar unul dintre ei a fost Boris 
Berezovski. Matematician talentat, născut în 1946, membru 
asociat al Academiei de Ştiinţe, obținuse deja drepturile de 
exploatare a automobilelor Jiguli - cunoscute în străinătate 
sub numele de Lada - şi fondase societatea LogoVAZ. A 
cumpărat în ruble maşinile pe care le-a vândut în dolari în 
străinătate. Beneficiul a fost substantial, dar Berezovski 
susține că „poate da socoteală pentru toată averea lui. Mai 
putin primul milion”. A primit in 1992 o participaţie 
majoritară în AvtoVAZ, apoi, în 1994, 49% din acțiunile 
ORT, canalul 1 al televiziunii, înainte de a prelua controlul 
Aeroflotuluis in 1995. Ajunge în cercul prezidențial, 
devenind ,finantistul privat” al Tatianei Diacenko, fiica lui 
Boris Eltin". 

În fine, al patrulea val de privatizări, dintre 1995 şi 1997, 
a permis unor oameni care se imbogátiserá în cursul anilor 
precedenti - aleşi pe sprânceană - să devină miliardari in 
dolari: oligarhii.s Operaţiunea a fost concepută de Boris 
Jordan, bancher american de origine rusă, şi de viitorul 
oligarh Vladimir Potanin. Născut în 1961, ca fiu al unui 
personaj bine situat din Ministerul Comerțului Exterior 


sovietic, acesta din urmă şi-a început cariera alături de tatăl 
lui, apoi s-a folosit de contactele lui sus-puse din sânul 
Partidului Comunist pentru a obține licenţe de export si a 
începe să-şi clădească averea. Deşi avuseseră parcursuri 
personale foarte diferite, ambii artizani ai întregii poveşti 
ştiau că guvernul rus nu are lichidităţi şi nu poate plăti 
salariile funcţionarilor. În anul care urma, se anunțau 
alegeri prezidenţiale, iar Eltin părea condamnat să le piardă, 
în fața comuniştilor care amenințau să renationalizeze ceea 
ce fusese privatizat. În epocă, scrie finantistul american Bill 
Browder, „douăzeci şi doi de oligarhi” posedau deja 39% din 
economie, în timp ce „tot restul populației trăia în sărăcie”. 

Operaţiunea elaborată de către Jordan şi Potanin, 
botezată „împrumuturi contra acțiuni” si care trebuia sa 
permită  realegerea lui  Eltin, era de o simplitate 
surprinzătoare: principalele bănci ale Rusiei, constituite 
gratie susținerii si finantärilor statului, urmau sa 
împrumute două miliarde de dolari guvernului, iar aceste 
împrumuturi urmau să fie garantate prin acțiunile celor mai 
profitabile întreprinderi industriale naționale. În 
contrapartidă, proprietarii băncilor, care adesea posedau şi 
active media importante, urmau să le pună pe acestea în 
slujba campaniei lui Eltin. După realegerea lui Eltin, în 
1997, băncile puteau organiza, cu de la sine putere şi 
pentru profitul propriu, licitații pentru vânzarea 
întreprinderilor oferite în gaj. Rarii oameni de afaceri 
autorizați de echipa lui Eltin să participe la aceste 
„împrumuturi contra acțiuni” au finanțat astfel realegerea 
preşedintelui, apoi au achiziționat la prețuri foarte mici 
nave-amiral ale industriei sovietice, în licitații trucate şi 
secrete. Onexim, banca lui Potanin, a cumpărat astfel 38% 
din Norilsk Nickel pentru 170,1 milioane de dolari, după un 
preț de pornire de 170 de milioane. Menatep, condusă de 
Hodorkovski, a plătit 159 de milioane de dolari - 9 dolari 


mai mult decât prețul de pornire - pentru 45% din Iukos, a 
doua companie petrolieră a Rusiei, care valora 15 miliarde 
în 2003. Berezovski şi asociatul lui, Roman Abramovici, au 
pus mâna împreună pe compania petrolieră Sibneft, pentru 
100 de milioane de dolari. Diverse bunuri ale statului, care 
valorau 14 miliarde de dolari pe piața bursieră în iulie 1997, 
au fost vândute pentru un pret total mai mic de un miliard, 
iar marii câştigători au fost structurile legate de Berezovski, 
Hodorkovski şi Potanin. După licitaţii, patru ruşi au apărut 
pentru prima oară în topul Forbes al miliardarilor. În 2022, 
acesta cuprinde 83 de oligarhi.: 


Apariţia oligarhilor putinişti 


În paralel cu toate aceste lucruri, care se petreceau mai ales 
la Moscova, alții se imbogateau la Sankt-Petersburg inca de 
la începutul anilor '90, pentru a apărea, cincisprezece ani 
mai târziu, ca noua generaţie de oligarhi: cea care îi datora 
totul lui Vladimir Putin. Într-adevăr, între 1991 şi 1995 
acesta dirijează comitetul din primăria oraşului natal 
însărcinat cu relațiile economice externe. Ca urmare, are 
contacte legale cu investitorii străini care doreau să se 
instaleze în oraş şi obține de aici avantaje materiale pentru 
el şi apropiații lui, creând în acele vremuri o alianță secretă 
cu o organizație mafiotă, aşa-numitul „Grup din Tambov” 126. 

Cel putin un episod despre toate acestea este 
documentat. În 1991, Boris Eltin îi cere premierului său, 
Egor Gaidar, să obțină, la Sankt-Petersburg, materii prime 
în valoare de 122 de milioane de dolari, pentru care să 


126 Înființat în 1987, acest grup pare a fi în activitate şi în prezent. În 
2001, conform ministrului de interne rus de atunci, controla peste 100 
de companii din Sankt-Petersburg. 


autorizeze exporturile si operaţiunile barter contra 
produselor alimentare de care oraşul ducea lipsă. După ce 
îşi dă acordul, comitetul lui Putin semnează cu structurile 
comerciale locale contracte în care prețurile de vânzare sunt 
subevaluate. La final, materiile prime ar fi fost schimbate 
pe... două cargouri cu ulei de masă. Structurile comerciale 
implicate obţin, în schimb, mari beneficii, pe care, fără 
îndoială, le împart cu cei care le asiguraseră lucrativele 
contracte. O comisie de anchetă îi atribuie în acele zile 
responsabilitatea lui Putin şi îi recomandă primarului să-l 
demită din funcţii. Dar Anatoli Sobceak îşi acoperă 
adjunctul. 

Or Catherine Belton consideră că această operațiune 
finanța, la fel ca altele, un obsceak, un fel de umbrelă 
financiară comună a unui grup!?7, in parte criminal, 
compus din oameni legati prin relații apropiate şi codificate, 
adică o structură asemănătoare cu mafia. Fondurile unui 
obşceak pot fi folosite pentru operaţiuni strategice sau 
pentru scopuri personale, iar granițele dintre aceste două 
utilizări sunt destul de neclare.» O structură joacă aici un 
rol-cheie. E vorba de Banca Rossia, care, creată de PCUS în 
1990, trece fără zgomot sub controlul a trei reprezentanți ai 
KGB - Vladimir Iakunin, Iuri Kovalciuk si Andrei Fursenko. 
La rândul lui, Vladimir Putin pune pe picioare Ozero, o rețea 
de dacea, împreună cu cei mai apropiați prieteni, proveniți 
din KGB ca şi el. În cea mai mare parte, aceştia sunt 
angajaţi la Banca Rossia - printre alții, lakunin, Kovalciuk şi 
Fursenko. Membrii grupului Ozero încep să se îmbogăţească 


127 Termenul îşi are originea în sistemul penitenciar din fosta Uniune 
Sovietică. Pe de o parte, se referă la colectarea fondurilor (taxe de 
protecție, extorcare...), pe de alta, la distribuţia lor in folosul 
infractorilor. 


şi, fiindcă au rămas apropiaţi ai lui Putin după ce acesta a 
devenit preşedinte, prosperă şi mai mult ulterior. 

Începând din 1996, acesta îşi continuă cariera la 
Moscova, în Administraţia Prezidenţială, apoi în FSB şi, în 
fine, în guvern. Cei care îl introduc în cercul „Familiei” sunt 
Berezovski şi/sau oligarhul Serghei Pugaciov. Prin termenul 
menţionat ne referim la Boris Eltin, fiica lui Tatiana 
Diacenko, viitorul lui ginere, jurnalistul Vladimir Iumasev, şi 
de asemenea oligarhii Boris Berezovski, Roman Abramovici 
şi Oleg Deripaska, care se căsătoreşte cu fata lui Iumasev. 
Atunci când izbucnesc mai multe scandaluri de corupție 
care-i vizează inclusiv pe apropiații lui Eltin, aceştia caută 
un succesor pentru preşedinte, care să accepte două 
condiții: ca „Familia” să aibă imunitate după schimbarea de 
putere - inclusiv, desigur, în justiție — şi ca noua echipă să 
nu revină asupra privatizărilor.» 

Ales dintre mai multi candidati, Vladimir Putin devine 
prim-ministru pe 9 august 1999, apoi preşedinte. Şi multă 
lume înțelege că odată cu el, „oamenii cu epoleti din 
ministere”, siloviki, au ajuns si ei la putere» - in particular, 
prietenii preşedintelui din Sankt-Petersburg. Intelege acest 
lucru cu atât mai bine cu cât, în 2000, Putin anunţă că îşi 
începe ofensiva împotriva oligarhilor care „au profitat de 
dezorganizarea statului” şi au „acumulat capitaluri prin 
manipularea instituțiilor  publice”». Foarte repede, 
constrânge la exil doi oligarhi, pe Vladimir Gusinski şi Boris 
Berezovski. Pe lângă imperiul media, Gusinski crease Banca 
Most, devenită una dintre cele mai importante din Rusia, 
care ar fi beneficiat, şi ea, de sprijinul KGB şi banii 
Partidului Comunist. De altfel, generalul Filip Bobkov, fost 
numărul doi în KGB, lucra acolo şi se pare că era plătit cu 
10.000 de dolari pe luna. 

Putin adresează astfel un mesaj foarte clar proprietarilor 
de media şi oligarhilor: că poate să-l oblige pe oricare dintre 


ei să plece în exil, ba chiar să-l amenințe cu falimentul si 
închisoarea. De altfel, în timpul atacului contra lui 
Gusinski, par vizati şi alti oligarhi, printre care Vladimir 
Potanin şi Mihail Fridman, despre care se spune că au plătit 
pentru a-şi asigura liniştea. Regulile jocului se schimbă şi, 
în iunie 2000, Putin le expune în fața unui număr de 
douăzeci şi unu de miliardari care îi ceruseră o audienţă: nu 
va reveni asupra privatizărilor, desigur, dar participanţii nu 
mai trebuie să se amestece în politică. Cu alte cuvinte, 
trebuie să renunţe să fie un pol de putere alternativ. 
Oligarhii se conformează. Şi când unul dintre ei, Mihail 
Hodorkovski, ridică fruntea, Putin face din el un nou 
exemplu. 


Punctul de cotitură Hodorkovski 


Hodorkovski este în aceste vremuri cel mai bogat om din 
Rusia şi „cântăreşte” şapte până la opt miliarde de dolari, 
într-o epoca in care bugetul țării era de 67 de miliarde de 
dolari. În 2003, este arestat, acuzat de deturnare de fonduri, 
scurgeri de capital şi fraudă fiscală. Apar diferite explicații: 
că era pe punctul de a intra într-o alianță strategică cu o 
societate americană, în sectorul energiei; că lansase fondul 
„Rusia Deschisă”, care viza democratizarea societăţii şi 
crearea unei noi generaţii de politicieni; că ar finanța mai 
multe partide, pe lângă ceea ce dă Kremlinului; că se 
gândeşte, poate, să se prezinte în alegerile prezidenţiale; că 
denunță prea explicit corupţia apropiaților lui Putin şi nu se 
arată suficient de respectuos față de acesta din urmă... Dar 
s-ar putea foarte bine să nu fi fost decât vorba de a da un 
exemplu, fiindcă Hodorkovski declarase că serviciile secrete 
pregătiseră un atac contra sectorului energetic şi vizează 


Alfa Group, dar că Putin, care îl aprecia pe conducătorul 
acestuia, Piotr Aven, nu le dăduse undă verde. 

Procesul lui Hodorkovski durează unsprezece luni, în 
timpul cărora acesta e închis într-o cuşcă, apoi condamnat 
la nouă ani de detenție, redusi la opt în apel. Mesajul e 
clasic: cine sfidează Kremlinul e trimis în Siberia. Un al 
doilea proces, bazat pe o acuzaţie absurdă, se transformă 
într-o pedeapsă de paisprezece ani. Între timp, pe 20 iulie 
2004, executorii judecătoreşti plasează sub sechestru 
acțiunile Iukos, care reprezintă între 7 si 16 miliarde de 
dolari, în vreme ce Iukos are datorii la fisc de 3,4 miliarde. 
Pentru Nezavisimaia Gazeta, asta dovedeşte că „adevăratul 
scop” era „distrugerea celei mai bogate companii petroliere 
din Rusia”. Dar oare cine răscumpără, în decembrie 2004, 
câmpurile petroliere ale Iukos, printr-o scamatorie 
financiară? Rosneft, societate petrolieră publică, condusă 
din iulie 2004 de unul dintre oamenii cei mai apropiați de 
Putin, Igor Secin, a cărui fiică se căsătorise cu Dmitri 
Ustinov, fiul procurorului general al Rusiei. Cel care ar fi 
înscenat arestarea lui Hodorkovski ar fi fost Igor Secin, care 
ar fi câştigat pariul după procesul organizat de cuscrul său 
Vladimir Ustinov. O emoţionantă poveste de familie. 

Kremlinul pune astfel mâna pe o companie petrolieră 
prosperă şi bine gestionată, în epoca în care e decis să facă 
din petrol şi gaz baza puterii lui geopolitice. Acum, 
controlează 55% din producţia națională de petrol, în timp 
ce, în anul 2000, 80% din aceasta trecea prin mâini 
private.» Şi-a arătat forța si, aşa cum scrie cotidianul 
Kommersant, oligarhii devin „mai maleabili”» după arestarea 
lui Hodorkovski. Ediţia rusească a lui Newsweek explică 
„noile reguli”: „Singurul jucător care poate dispune de 
bunuri importante în Rusia este puterea şi, mai concret, 
Putin”. Cât despre oligarhi, aceştia nu mai sunt decât 
„mandatarii industriei rusesti"*. Se sfârşeşte o epoca. De 


acum, statul concentrează puterea politică şi pe cea 
economică şi încredințează gestiunea economiei apropiaților 
lui Putin, care obțin astfel enorme beneficii materiale. Olga 
Kristanovskaia consideră că anul 2004 marchează apariția 
unei „noi oligarhii”, în care unii se mărginesc la activități 
economice, iar alții cumulează funcţii în guvern sau în 
Administrația Prezidenţială si şefia marilor companii. 
Schimbarea e capitală, iar Valentin Iumasev subliniază: cei 
care lucrează la Kremlin pot deveni extraordinar de bogați, 
în timp ce, în anii '90, „fie făceai afaceri, fie lucrai pentru 
tará"». Iumasev şi soţia lui - fiica lui Eltin - părăsesc Rusia 
în 2022, pentru a se stabili la Saint-Barthélemy, unde 
cuplul deține o vilă de 15 milioane de dolari.» 

Printre noii miliardari se numără multi ofițeri din KGB- 
FSB. Siloviki au înlocuit, ca forță dominantă, oligarhii anilor 
'90. Boris Nemtov, fostul prim-ministru al lui Boris Eltin, 
constata, în 2006, că aceştia din urmă deveniseră simpli 
oameni de afaceri, adăugând: „Acum, avem o oligarhie 
cekistă”=. Controlànd gazul natural, prin Gazprom, si 
petrolul, prin Rosneft, Kremlinul dispune acum de toate 
mijloacele necesare pentru restructurarea economiei ruseşti 
şi creşterea durabilă a nivelului de trai al populaţiei. Însă 
acest lucru nu se petrece: atracția vilelor de pe Coasta de 
Azur şi a sălilor de baie poleite cu aur, la care se adaugă şi 
visul recuceririi statutului de mare putere, sunt tentaţii mai 
mari. 


Oligarhii putinisti 


Dar cine sunt aceşti „noi oligarhi”, foarte diferiți de cei din 
anii '90? Câteva exemple - si lista este departe de a fi 
completă - ne permit să ne facem o idee. Igor Secin trece, 
din 2003 incoace cel putin, drept unul dintre cei mai 


influenți oameni din Rusia şi este figura centrală a clanului 
siloviki. Deşi nu recunoaşte oficial că a făcut parte din KGB, 
a lucrat pe vremuri ca „interpret” în Mozambic, ceea ce, în 
contextul sovietic, implica cel puţin relaţii excelente cu acest 
serviciu. Devenit om de încredere al lui Vladimir Putin la 
primăria din Sankt-Petersburg, el era cel care primea mita 
în bani lichizi, pentru semnătura pe cutare sau cutare 
contract. Urmând ascensiunea şefului său, este numit în 
2000 adjunct al şefului Administraţiei Prezidenţiale, iar apoi 
preşedinte al Rosneft. În teorie, Secin nu este proprietarul 
Rosneft, cât timp majoritatea acțiunilor Iukos îi aparțineau 
lui  Hodorkovski, dar în Rusia „controlul înseamnă 
posesiune”, iar averea lui Secin este estimată în 2013 la 25 
de milioane de dolari. 

E putin, față de cea a lui Ghenadi Timcenko: 22 de 
miliarde de dolari in 2021 si 17,6 miliarde în aprilie 2022. 
Şi acesta a negat dintotdeauna legăturile cu KGB-ul, dar, 
după anumite surse, ar fi studiat împreună cu Putin la 
Academia serviciului de informaţii, apoi ar fi fost trimis în 
Elveţia, fără îndoială pentru a superviza conturile bancare 
care finantau rețelele KGB. Începând din 1990, conduce 
filiala finlandeză a societății Urals Trading, care, după 
serviciile secrete franceze, fusese creată de KGB pentru a 
transfera fonduri în afara URSS - ceea ce Timcenko neagă. 
Acesta mai colaborase cu Putin şi comitetul lui la Leningrad, 
unde deținea monopolul exporturilor prin terminalul 
petrolier şi era acționar al Băncii Rossia. După arestarea lui 
Hodorkovski, se concentrează asupra vânzărilor de petrol 
prin intermediul Gunvor, care, pe hârtie, îi aparţine lui 
Timcenko şi partenerului său suedez, dar pare a fi sau a fi 
fost în proprietatea, totală sau parțială, a lui Putin - lucru 
pe care Timcenko îl neagă de asemenea. În orice caz, acesta 
ar fi devenit extrem de bogat datorită Gunvor, iar Catherine 
Belton pune acest succes în relaţie cu crearea unui obsceak 


pentru clanul prezidenţial. Ghenadi Timcenko e, în plus, 
ales în 2011 preşedinte al Consiliului Economic al Camerei 
de Comerț şi Industrie Franco-Ruse (CCIFR) şi decorat cu 
Legiunea de Onoare doi ani mai târziu. 

Născut în iunie 1948, Vladimir Iakunin este şi el un vechi 
kaghebist, care recunoaşte că a lucrat timp de douăzeci şi 
doi de ani în serviciile secretes şi spune că a funcționat, 
între 1985 si 1991, la reprezentanța sovietică la ONU - în 
realitate, în această perioadă ar fi fost rezidentul (numărul 
unu) al KGB-ului la New York. Recent, a devenit unul dintre 
cei mai flamboaianti reprezentanţi ai clanului „cekiştilor 
ortodocşi”, acționar al Băncii Rosia şi membru al grupului 
Ozero. Deja foarte apropiat de Putin în anii '90, îl urmează 
pe acesta la Moscova şi primeşte un post în Administrația 
Prezidenţială, devine ministru adjunct al transporturilor, 
apoi vicepreşedinte al Căilor Ferate şi, în iunie 2005, 
preşedinte al acestei companii, ale cărei venituri reprezintă 
aproximativ 2% din produsul intern brut al Rusiei. Rămâne 
in acest post zece ani, ca unul dintre cei mai bogați oameni 
ai țării. Aleksei Navalnii a susținut că, „datorită corupției si 
deturnărilor”, Iakunin si ai săi posedă „un imens imperiu 
economic, care include companii offshore din lumea 
întreagă”. „Cekistul ortodox” ar avea acasă la el „o camera 
de rugăciune de aur” şi un gigantic „depozit de blănuri”, 
devenit legendar. Unul din cei doi fii ai săi a cumpărat, la 
Londra, o casă în valoare de 4,5 milioane de lire şi ar fi 
obținut cetățenia britanică.» Aici se regăseşte o anumită 
schemă de succes tipică pentru anii Putin: un ofițer KGB 
care se imbogäteste fenomenal gratie bunelor relații cu 
puterea şi îşi clamează patriotismul, în timp ce cel putin 
unul dintre copiii lui a dobândit cetăţenie străină. În 2010, 
Nicolas Sarkozy l-a decorat pe Vladimir lakunin cu Legiunea 
de Onoare. 


Serghei Cemezov este un alt „fost” ofițer KGB devenit om 
de afaceri. A lucrat în RDG cu Vladimir Putin, care l-ar fi 
protejat.» Este apoi repartizat, între 1996 şi 1999, la 
Administraţia Prezidenţială, înainte de a fi numit directorul 
Rosoboroneksport, întreprindere de stat pentru exportul 
produselor militare. Apoi, e propulsat ca director general al 
holdingului de stat Rosteh, care grupează mai mult de şapte 
sute de organizaţii şi produce şi exportă produse de înaltă 
tehnologie, cu utilizări civile şi militare. Cemezov se află deci 
în inima comerțului rusesc cu armament, iar averea lui era 
estimată, în 2013, la 500 de milioane de dolari.» Este putin 
pentru un oligarh, dar mult pentru conducătorul unei 
structuri de stat. Nicolas Sarkozy l-a decorat şi pe el cu 
Legiunea de Onoare, în 2010, iar tot acest parcurs, care ar 
putea fi subiect de thriller financiar, scoate în evidență 
deopotrivă bogăţiile fabuloase acumulate de astfel de oameni 
în câțiva ani şi legăturile pe care şi le-au creat cu anumiți 
lideri occidentali cuprinsi de fascinatie în privința lor. 

Ar putea fi dezvoltate si alte exemple, ca al lui Iuri 
Kovalciuk, fost fizician, legat şi el aparent de KGB, devenit 
principal acționar al Băncii Rossia şi magnat mass-media, 
cu o avere de 3,3 miliarde de dolari în 2021 şi 1,3 miliarde, 
în aprilie 2022. Sau al lui Suleiman Kerimov, cu o avere de 
15,8 miliarde de dolari în 2021, care, în 2017, a fost cercetat 
în Franța pentru complicitate la fraudă fiscală şi spălare de 
bani. În cazul lui, banii pe care îi prezintă ca fiind ai săi ar 
putea aparține altora. Şi cum să-i omitem pe frații 
Rotenberg, Arkadi şi Boris? În copilărie, au practicat judo 
împreună cu Putin, apoi, în 2008, Gazpromul i-a cedat lui 
Arkadi Rotenberg, la un pret foarte avantajos (348 de 
milioane de dolari), cinci dintre filialele sale specializate în 
construcții. Acest judoka devine atunci principalul 
subcontractor al Gazprom şi începe construcţia de 
conducte, dobândind şi un grup specializat în autostrăzi şi 


obținând o mulțime de contracte publice - în valoare de 8,3 
miliarde de dolari în 2015 -, „fără concurență reală, la 
prețuri de aproximativ trei ori mai mari decât cele ale 
pieţei”. În 2021, Arkadi Rotenberg „valora”, ca urmare, 2,9 
miliarde de dolari, iar fratele lui — 1,2 miliarde. 


Supraviețuitorii anilor '90 


Unii oligarhi din anii '90 rămân totuşi pe locurile lor — dar 
nu întotdeauna in Rusia - pentru că acceptă schimbarea 
regulilor şi fac la rândul lor servicii cui trebuie. Roman 
Abramovici era deja, în 1995, un „comerciant de petrol de 
douăzeci şi nouă de ani", asociat cu Leonid Diacenko, 
ginerele lui Boris Eltin. Apoi se aliază cu Berezovski şi 
beneficiază de „imprumuturi contra acțiuni”». Prin urmare, 
îşi pleacă spinarea şi, putin după arestarea lui Hodorkovski, 
se stabileşte parţial în Marea Britanie, unde cumpără clubul 
de fotbal Chelsea şi îşi vinde aproape toate activele ruseşti. 
E adevărat, răscumpără participatia lui Berezovski la 
Sibneft, contra a 1,3 miliarde de dolari, apoi ascultă docil 
când Putin îi cere să revândă totul către Gazprom. Afacerea 
este făcută pentru 13 miliarde de dolari, o acrobație demnă 
de aplaudat, dar după Novaia Gazeta cele 13 miliarde 
reprezintă, pe lângă prețul Sibneft, onorariile vărsate lui 
Abramovici pentru toate serviciile pe care le-a făcut şi le va 
mai face regimului. Si pe care n-a încetat să le facă de 
atunci. În aprilie 2022, Abramovici valora 8,5 miliarde de 
dolari, în scădere cu 41% față de martie 2021. Berezovski 
fusese găsit mort în baia proprie, pe 23 mai 2013. S-a spus 
că s-a sinucis. 

Vladimir Potanin, artizanul operaţiunii „împrumuturi 
contra acțiuni”, n-a avut nici el probleme deosebite. Averea 
lui era estimată în 2021 la 27 de miliarde de dolari şi, 


pentru moment, a fost ocolit de sancţiunile europene şi 
americane. E chiar unul dintre puținii oligarhi care au facut 
o afacere bună după agresiunea rusă contra Ucrainei: după 
ce a vândut Rosbank pentru patru miliarde de euro, în 
2006, către Société Générale, aceasta a redresat-o, a 
rentabilizat-o şi apoi a revândut-o lui Potanin!?? pe aproape 
nimic, închizându-şi operațiunile în Rusia. 

Oleg Deripaska rămâne regele aluminiului rusesc, chiar 
dacă averea lui nu ar fi, după Forbes, „decât” de 3,8 miliarde 
de dolari şi cu 21% mai mică în 2022. Ştie ce trebuie să 
spună şi declară în Financial Times, în iulie 2007, că este 
gata, la nevoie, să dea statului tot ceea ce deține: „Nu mă 
consider separat de stat, nu am alte interese... Pur şi 
simplu, am avut noroc. Consideraţi că banii pe care îi am 
mi-au căzut din cer’. Ceea ce, de altfel, e destul de 
adevărat. 

Piotr Aven scapă şi el nevătămat, deşi fusese ministru al 
comerțului exterior în anii '90 şi semnase în numele lui 
Gaidar acordul „petrol contra hrană”, care le adusese atâtea 
beneficii prietenilor lui Putin din Sankt-Petersburg. Între 
2011 şi 2022, prezidează Alfa Bank, care, creată în 1990 de 
Mihail Fridman, este astăzi în inima unui enorm 
conglomerat industrial şi financiar. Şi Aven, şi Fridman sunt 
miliardari - 5,3 miliarde primul si 15,5, al doilea -, trăiesc la 
Londra şi se plâng de sancțiuni. Numele Alfa Bank a fost 
amintit în ancheta asupra unor posibile ingerinte ruse în 
alegerile americane.« 

De fapt, oligarhii isi pun adesea averea în slujba 
diverselor proiecte ale regimului, care astfel doreşte să-şi 
afirme puterea şi/sau să dezvolte manevre de influență în 
străinătate. Cumpără dintr-un foc milioane de opere de artă, 


128 În aprilie 2022, pe fondul retragerii multor companii occidentale din 
Rusia. 


cluburi de fotbal şi diverse companii, respectiv livrează 
materii prime fabricantilor de arme care sunt furnizori ai 
armatei ruse, aşa cum pare să facă sau să fi făcut 
Abramovici, în ciuda dezmintirilor sale.» În schimb, 
societatea rusească beneficiază prea putin de imbogatirile 
masive, care nu dinamizeaza economia țării. Oligarhii sunt, 
de altfel, detestati de populaţie, care consideră că ei „au 
furat” bogăţiile țării. Puterea rămâne, în consecinţă, 
scindată fata de popor, care are, în ansamblu, un nivel de 
trai mult mai scăzut decât cel al occidentalilor şi e desprins 
de elite şi divizat în clase care se urăsc reciproc. 


Sub Eltin, oligarhii trebuiau să pună pe picioare o economie 
de piață performantă. Sub Putin, statul a căutat înainte de 
toate să controleze economia, pentru ca preşedintele şi 
apropiații săi să culeagă beneficiile, cu titlu individual sau 
colectiv. Potrivit omului de afaceri Bill Browder, Putin a 
cerut, după condamnarea lui Hodorkovski, ca fiecare oligarh 
să-i verse o parte a beneficiilor proprii, lui personal, şi nu 
guvernului, devenind astfel „omul cel mai bogat din lume”. 
Cuvintele lui Browder au fost confirmate, cel puţin în parte, 
de o investigație desfăşurată în 2022 de consorțiul de 
jurnalişti Organized Crime and Corruption Reporting Project 
(OCCRP) împreună cu publicația de limbă rusă 
independentă Meduza: Putin ar fi într-adevăr „unul dintre 
cei mai bogați oameni din lume”. Oligarhii îi servesc însă 
drept acoperire, începând cu prietenul din copilărie Arkadi 
Rotenberg, care a susținut că este proprietarul palatului 
construit pe malul Mării Negre, cu costuri de un miliard de 
dolari. În realitate, acest palat, căruia Aleksei Navalnii i-a 
consacrat ultimul film, pare a fi finanțat de obşceak-ul 
constituit cu ani în urmă. Miliardarii ruşi din prezent nu 
pot, deci, şi nici nu doresc să joace rolul de poli de putere 


alternativă, aşa cum se pozitionau, contra a tot si a toate, 
predecesorii lor din anii '90. 

Anul 2022 a frânat, cel putin in teorie, îmbogățirea 
oligarhilor. În jur de patruzeci dintre aceştia, împreună cu 
familiile lor, au fost loviți de sancțiuni: conturile si 
proprietăţile lor imobiliare din Occident sunt blocate, iar 
vizele pentru Europa, anulate. Totuşi, oligarhii au adesea 
mai multe cetățenii şi pasapoarte. Ca urmare, ei au depus — 
fapt simptomatic - cel putin optsprezece plângeri la Curtea 
Europeană a Drepturilor Omului contra sancţiunilor şi, 
conform zvonurilor, Putin le-ar fi dat ordin „să obosească” 
instituţiile europene.” Petentii vor totuşi să beneficieze de 
regulile statului de drept, chiar dacă nu au făcut şi nu fac 
nimic pentru a construi în Rusia un stat în care toată lumea 
să fie protejată de lege. Iar bunurile şi ceea ce ei consideră 
dreptul de a se stabili în Uniunea Europeană şi de a-şi 
creşte aici copiii sunt apărate de armate de avocaţi, de 
jurişti şi de experti fiscali occidentali, plătiți gras. Tot astfel, 
îi atacă şi pe cei care încearcă să facă lumină asupra 
traseelor lor existențiale, a imbogátirii lor si a legăturilor cu 
Kremlinul. În schimb, n-au făcut nimic concret, până acum, 
pentru a opri războiul contra Ucrainei. 


20. RELIGIA ORTODOXĂ CA ARMĂ 


POLITICĂ 
de Antoine Arjakovski 


Folosirea de către statul rus a Bisericii Ortodoxe ca armă 
politică nu a fost inventată de Vladimir Putin. Ea poate fi 


identificată chiar la originile acestei Biserici. Dar s-a 
accentuat într-o asemenea măsură în secolul XX, sub 
regimul comunist, încât din anii '90 devine, printr-un fel de 
Sindrom Stockholm religios, un soi de aservire amplificată 
din partea Patriarhiei de la Moscova. Responsabilitatea 
particulară a lui Vladimir Putin este aceea de a fi utilizat 
servilismul Bisericii Ruse pentru a-şi decomplexa aparatul 
de stat în privința crimelor trecutului şi pentru a-şi 
desfăşura politica neoimperiala atât în interiorul, cât si în 
exteriorul granițelor Federaţiei Ruse. 

Manipularea Bisericii Ortodoxe de către statul rus nu este 
nouă. După fondarea Patriarhiei de la Moscova în 1448, 
marele prinț Vasile II a vrut să elibereze Biserica Moscovei 
de dominația Bizanțului şi a Romei'?9, pentru a lupta mai 
bine cu cotropitorii tătari şi musulmani. Recunoscută în fine 
de Constantinopol în 1588, Patriarhia Moscovei s-a 
transformat în 1721, sub Petru I, într-o structură imperială. 
Regulamentul spiritual redactat de  kieveanul Teofan 
Prokopovici instituia atunci Prea Sfântul Sinod ca pe o 


129 Biserica Ortodoxă este divizată în mai multe jurisdicții autocefale 
(echivalentul politic ar fi „independente”), în număr de 15 (oficiale) în 
momentul de fata, cinci în primele secole de creştinism, înaintea 
Schismei, incluzând şi Roma, de exemplu. Patriarhia (Ecumenică) din 
Constantinopol deține statutul de „primul între egali”, ca urmare a 
importanţei istorice, şi garantează statutul de autocefalie, prin tradiţie, 
contestat de unele biserici. Jurisdictiile mai reduse /recente ale Bisericii 
Ortodoxe nu au statut autocefal şi nici nu sunt conduse de un patriarh. 
De pildă, teritoriul politic al actualei Republici Moldova include două 
mitropolii, a Moldovei, subordonată Bisericii Ortodoxe (autocefale) Ruse, 
şi a Basarabiei, subordonată Bisericii Ortodoxe (autocefale) Române. Din 
toate aceste motive, statutul de autocefalie sau de dependenţă (atârnare) 
de o altă Biserică Ortodoxă este un subiect de dispută politică 
bisericească. 


conducere colegială a Bisericii Ruse, sub controlul statului, 
după modelul consistoriilor protestante. Scurta paranteză 
dintre 1917 şi 1925, în care Biserica Rusă îşi reînființează 
patriarhia şi îşi afirmă independența față de stat, este 
repede închisă la moartea patriarhului Tihon (Vasili 
Belavin). După declarația de loialitate față de puterea 
comunistă formulată de mitropolitul Serghei Stragorodski pe 
29 iunie 1927:, numai bisericile emigrației ruse se mai opun 
dominației Kremlinului. Unele dintre aceste parohii, situate 
sub jurisdicția Bisericii Ruse din afara granițelor, al cărei 
sediu se află la Sremski Kralovci (Serbia) şi se mută apoi la 
New York, au o orientare monarhistă. Majoritatea parohiilor 
ruseşti din Europa Occidentală, administrate de mitropolitul 
Eulogius (Vasili Gheorghevski), se plasează sub jurisdicția 
Patriarhiei de la Constantinopol în 1932. 

După reînființarea Patriarhiei de la Moscova, decisă de 
Stalin în septembrie 1943, Biserica Ortodoxă Rusă este 
autorizată din nou să funcționeze ca instituție. Obiectivul 
Vojd-ului este de a utiliza rețeaua de parohii care mai 
existau pentru a lupta contra invadatorului nazist şi mai 
ales pentru a impune o noua mutație a ideologiei comuniste, 
astfel încât aceasta să devină pe deplin socialistă şi 
națională. Acţiunea nu pune sub semnul întrebării ateismul 
militant al regimului sovietic, care decimase floarea clerului 
ortodox între 1921 şi 1941. Biserica Rusă nu mai dispunea 
de nici un fel de independenţă, din cauza controlului pe care 
îl exercitau serviciile secrete ale regimului asupra numirilor 
ierarhilor. Aşa cum dovedesc arhivele publicate recent în 
Ucraina,» primul Sinod al Bisericii Ortodoxe Ruse, ținut in 
ianuarie 1945, este organizat cu atenție de colonelul NKVD 
Gheorghi Karpov, unul dintre călăii cei mai cruzi din vremea 
Marii Terori din 1937-1938, pentru ca în poziția de nou 
patriarh al Moscovei să fie ales mitropolitul Aleksei (Serghei 


=» 


Simanski). Chiar şi numele de „Biserică Ortodoxă Rusă” este 


ales de NKVD, în defavoarea aceluia, încă utilizat înaintea 
revoluției, de „Biserică Ortodoxă Catolică Greco-Rusă”1%. 
Această dependenţă totală a bisericii fata de puterea 
sovietică, care a obligat marea majoritate a clericilor să 
colaboreze cu serviciile secrete sovietice, a fost descrisă de 
Vasili Mitrohin, agent de informaţii plecat în Vest în 1991. 
Arhivele Mitrohin înfăţişează, pornind de la documente, 
modul în care principalii episcopi ai Bisericii Ruse primeau 
ordine de la KGB pentru infiltrarea organizațiilor 
internationale, începând cu Conferințele internationale 
pentru pace tinute la Praga sau Consiliul Ecumenic al 
Bisericilor, cu sediul la Geneva.» Această infiltrare avea ca 
scop particular distrugerea Bisericii Greco-Catolice 
Ucrainene!?!, Astfel, din februarie 1945 până în martie 
1946, Patriarhia de la Moscova este folosită pentru a 
suprima această biserică, care număra peste patru milioane 
de credincioşi în Ucraina, şi pentru a integra parohiile ei. 
Mai mult, pe 4 aprilie 1969, Iuri Andropov aprobă noi 
„măsuri pentru a intensifica lupta contra activității 
subversive a Vaticanului şi a uniatilor lui pe teritoriul URSS, 
în 1969-1970”. 

Graţie acestor documente, dintre care unele au fost 
confirmate de altele publicate în Estonia şi de părintele Gleb 
Iakunin (1934-2014, celebru disident rus care a avut acces 
la arhivele Politburo-ului la începutul anilor '90), se ştie că 
mai mulți ierarhi actuali ai Bisericii Ortodoxe Ruse, 
începând cu patriarhul Kiril (Vladimir Gundiaev, nume de 
cod „Mihailov”) şi, înaintea lui, patriarhii Aleksei I, Pimen şi 


130 Denumirea de „catolic” face parte şi din numele oficial al Bisericii 
Ortodoxe, în sensul originar al cuvântului, de „universal”, la fel cum 
„ortodoxie” se referă la „credință dreaptă”, conformă dogmei. 


131 Aflată sub jurisdicția Romei. 


Aleksei II (Aleksei Ridiger, nume de cod „Drozdov”) au 
colaborat activ cu KGB-ul şi alte servicii secrete sovietice. 

Totuşi, în anii '90, în ciuda prestigiului de care beneficia 
gratie unor figuri de autentici disidenti ca părintele 
Aleksandr Men, Biserica Ortodoxă Rusă nu şi-a recunoscut 
colaborarea cu regimul comunist.s O singură data, în 1991, 
Aleksei II a mărturisit colaborarea personală cu serviciile 
secrete. Putin mai târziu, arhiepiscopul Hrisostom al 
Lituaniei admite şi el că a fost agent al KGB. Şi asta e tot, 
sau aproape. Biserica decide să se prezinte ca victimă a 
comunismului şi intră într-o perioadă de glorificare a 
propriului trecut, canonizând mai multe sute de martiri ai 
regimului sovietic, începând cu ţarul Nicolae II. Această 
absență a cäintei duce în timp Biserica la justificarea 
propriului trecut colaborationist, după care, în consonantä 
cu o parte a Bisericii Ruse din afara granițelor, care 
rămăsese monarhista, la dezvoltarea unei noi teologii 
politice care legitimează imperiul, consolidând astfel poziția 
de supunere a Bisericii față de suveran. 

De aceasta inregimentare a Bisericii Ruse sunt 
responsabile mai multe personaje din anturajul lui Vladimir 
Putin, care se autoprezintă drept creştini ortodocşi. E vorba 
în primul rând de Kiril, patriarh din 2009, dar şi de 
Aleksandr Dughin, ideolog influent al eurasianismului si 
imperialismului rus, sau de Konstantin Malofeev, un oligarh 
devotat care finanţează războiul din Ucraina. Prin 
intermediul lor, ca şi al altor personaje, ca Tihon Şevkunov 
sau Vladimir Medinski, Putin ajunge destul de uşor să 
instrumentalizeze Biserica Ortodoxă, la fel ca în epoca 
stalinistă. 

Pe 27 ianuarie 2009, atunci când Kiril este ales patriarh, 
principalul lui critic, părintele Gleb Iakunin, îşi pierduse 
deja cu totul legitimitatea. Trei ani mai târziu, pe 1 februarie 
2012, Kiril afirmă, în cadrul unei întâlniri cu Putin, că cei 


doisprezece ani petrecuţi de acesta deja la putere sunt o 
adevărată „minune a lui Dumnezeu” pentru Rusia. După ce 
se pronuntase împotriva manifestantilor care, în 2011 şi 
2012, protestau împotriva realegerii lui Putin, le cere 
credincioşilor ortodocşi să rămână acasă şi afirmă că 
mişcarea de frondă a organizațiilor umanitare şi partidelor 
de opoziție este ,antinationala”. Grupul de punk Pussy Riot 
nu scapă ocazia de a reacţiona pe 21 februarie 2012, când 
artistele Nadejda Tolokonikova, Ekaterina Samutevici şi 
Maria Aliohina apar in fata iconostasului Catedralei Hristos 
Mântuitorul şi intonează un Te Deum punk: „Sfântă 
Fecioară, izgoneşte-l pe Putin, iar tu, patriarhule, eşti un 
câine care crezi în Putin în loc să crezi în Dumnezeu”. Două 
dintre ele sunt condamnate la câte doi ani de muncă forțată, 
„O pedeapsă corectă”, potrivit patriarhului. Începând de la 
această dată, nimeni nu mai îndrăzneşte, în Rusia, să se 
opună deschis patriarhului. Cele mai fundamentaliste 
curente pun stăpânire pe Biserică, anesteziind pentru multă 
vreme „sufletul rus”, deja foarte bolnav de decenii.« 

Acum, Kiril nu mai ezită să contribuie la reabilitarea unor 
figuri ca Stalin şi Lenin, de exemplu cu prilejul vernisajului 
unei expoziții în Moscova, în 2015, să promoveze o nouă 
religie cu puternice conotații păgâne - încurajând, de 
exemplu, cultul forței la inaugurarea catedralei forțelor 
armate din 2020: - şi să conteste deschis autoritatea 
patriarhului Bartolomeu din Constantinopol asupra întregii 
lumi ortodoxe, refuzând să participe la sinodul panortodox 
din Creta, din 2016. Se gândeşte chiar să creeze un 
echivalent al Vaticanului la Serghiev Posad, în apropiere de 
Moscova, pentru a domni de acolo asupra Bisericilor 
Ortodoxe care şi-ar putea declara ascultarea față de cea 
rusa.s Este, de asemenea, principalul ideolog al „lumii ruse”, 
teorie conform căreia Ucraina, Belarusul, dar şi Moldova n- 
ar fi entități independente politic, fiindcă aparţin aceluiaşi 


spaţiu de civilizație, definit după el prin apartenența la 
credința ortodoxă, răspândirea limbii ruse şi o cultură 
comună multiseculară. Această teorie a fost condamnată ca 
eretică de câteva sute de teologi ortodocşi, dar, conform lui 
Aleksandr Soldatov, jurnalist rus refugiat în Ucraina, asta 
nu l-a împiedicat pe patriarh să încurajeze noua teologie a 
războiului, necunoscută în trecut. Astfel, de exemplu, 
protodiaconul Vladimir  Vasilik, profesor la Academia 
Teologică din Sankt-Petersburg, plasează evenimentele din 
estul Ucrainei într-o perspectivă escatologică şi face apeluri 
pe cât de absurde, pe atât de pretentioase: „După ce am 
cucerit Harkov, trebuie să mergem la Kiev, de la Kiev la 
Lvov, de la Lvov la Varşovia si de la Varşovia la Berlin. Dar 
asaltul nostru asupra Berlinului va avea loc cu adevărat 
doar la cea de-a doua venire a lui Isus, în care cel care va 
învinge va fi Isus Însuşi. Iar lucrarea noastră este aceea de a 
rămâne acolo sus, unde El ne-a spus să fim. Dar trebuie să 
continuăm până la capăt”. 

În 2014, conştient de rolul tulbure jucat de Kiril, 
împreună cu colonelul Igor Ghirkin - cunoscut sub 
pseudonimul de Strelkov -, în Crimeea, cu putin înainte de 
anexarea peninsulei de către Rusia, guvernul ucrainean ii 
refuză patriarhului dreptul de a intra în Ucraina. Asta nu 
face decât să-l întărâte, iar în august, în zilele bătăliei de la 
Ilovaisk — atunci când Federaţia Rusă a decis să-i salveze de 
la înfrângere pe separatistii din Donețk şi Luhansk -, Kiril 
adresează un mesaj primatilor Bisericilor Ortodoxe din 
lumea întreagă, în care califică războiul din Donbas ca 
„război civil” si ,interconfesional”. Mai precis, afirmă că cei 
care se bat de partea Ucrainei sunt mai ales ,uniatii" si 
„schismaticii”, iar copiii fideli ai „Bisericii canonice” luptă 
alături de ,militiile" lumii ruse. În consecinţă, îl încurajează 
pe Aleksandr Scipkov, adjunctul sáu pentru relaţiile cu 
societatea şi cu mass-media, să publice, în 2021, o lucrare 


incendiară, în care îi acuză pe ucraineni de „genocid” contra 
rusofonilor din Donbas.» Patriarhul îl decorează public pe 
Dmitri Kiseliov, prezentator TV şi mare propagandist, 
directorul adjunct al Radioteleviziunii de Stat (VGTRK), 
însărcinat cu  discreditarea guvernului ucrainean şi 
stârnirea urii față de el. 

Pe 13 martie 2022, cu trei săptămâni înainte de 
extinderea războiului în toată Ucraina, Kiril şi-a reluat 
versiunea mitologică asupra istoriei, după care Federaţia 
Rusă este unicul şi legitimul moştenitor al Rus-ului kievean, 
teorie care a fost totuşi contrazisă în mod repetat de 
istoricii: „Fie ca Domnul să ne apere Biserica, să ne 
întărească poporul şi să ne ajute pe toti cei din poporul 
ortodox rus. Repet: când spun «ruşi», mă refer la cuvintele 
«de unde vine pământul rusesc» din Cronica vremurilor 
trecute. Mă rog pentru toţi cei care trăiesc în Ucraina, în 
Belarus, in tara noastră rusească ca să fim toti uniti în 
spirit şi să ne mentinem unitatea in credință. [...] Dacă 
supravietuim, atunci pământul nostru rusesc, care cuprinde 
acum Rusia, Ucraina, Belarusul şi toată Biserica noastră, ai 
cărei copii trăiesc în diferite state, aproape peste tot pe 
planetă, vor fi păstrate”. În consecință, în aprilie 2022, 
când peste 20.000 de soldați ruşi muriseră deja pentru 
cauza războiului din Ucraina, Kiril apelează din nou la ruşi 
„să facă corp comun” pentru a-i combate „pe duşmanii din 
interior şi din exterior” ai Rusiei. Dar, pe măsură ce războiul 
face tot mai multe victime, patriarhul îşi pierde legitimitatea 
în Ucraina. În mai 2022, parohiile din Ucraina care mai 
depindeau încă de Moscova s-au rupt de Biserica Rusă. 

Alti ideologi care se prezintă in chip de creştini ortodocşi 
încearcă să satisfacă dorința preşedintelui rus de a avea la 
îndemână o doctrină capabilă să adune poporul în jurul 
puterii lui. Deşi foarte diferiți unul de altul, Konstantin 
Malofeev şi Aleksandr Dughin fac echipă pe site-ul 


katehon.com. Malofeev fondează în 2005 Marshall Capital, 
unul dintre principalele grupuri de investiții ruseşti, care se 
concentrează asupra telecomunicatiilor, a mass-media si a 
tehnologiei, ca si în imobiliare si agricultura». Prezideaza 
consiliul de administraţie al canalului TV de extremă 
dreaptă Targrad TV, care ajunge la o audiență de peste 
şapte milioane de telespectatori. Vicepreşedinte al 
Consiliului Mondial al Poporului Rus, promovează credința 
ortodoxă şi apără valorile familiei, mai ales prin Fundaţia 
„Sfântul Vasile cel Mare”. 

Aleksandr Dughin este şi el ortodox, de orientare 
„edinovertă”, adică partizan al depăşirii schismei dintre 
Biserica actuală şi credincioşii de rit vechi. A publicat mai 
multe zeci de eseuri care încearcă să demonstreze că 
liberalismul e la fel de responsabil ca fascismul sau 
comunismul de criza modernităţii. Influențat de René 
Guénon şi Alain de Benoist, apropiat al lui Alain Soral, 
consideră că numai un imperiu eurasiatic ar putea pune 
capăt decadentei postmoderne şi permite civilizației ruse să 
îşi conserve adevărul în interiorul unei fortărețe 
inexpugnabile de ordin religios, pe care o numeşte „tradiția 
primordială”. Autor al unei cărți despre Vladimir Putin, a 
justificat în repetate rânduri puterea autoritară, ba chiar 
dictatorială din Rusia şi crede în capacitatea stăpânului de 
la Kremlin de a se opune puterii liberale a Antihristului. 
Dughin consideră că democraţia rusească a descoperit o 
figură capabilă să garanteze o bună funcționare a puterii: 
„Echilibrul între cele trei ramuri [ale puterii] este menținut 
spre profitul autorităţii transcendente, care este 
reprezentată de Putin. După părerea mea, acesta este un 
model monarhist-autoritar foarte corect. Nici puterea 
executivă, reprezentată de guvern, nici puterea legislativă, 
reprezentată de Duma de Stat, şi nici puterea judiciară, 
reprezentată de Curtea Supremă, nu au azi nici o 


autonomie. Şi e foarte bine că nu au. Fiindcă puterea 
subiectivă autoritară nu se află în ele, nici ca ansamblu, nici 
individual, ci altundeva. Se află in Putin”». 

Dughin s-a implicat în mod special în susținerea 
războiului din Ucraina, în numele protejării rusofonilor 
despre care, în 2014, scria că sunt victimele unui ,genocid” 
din partea autorităţilor ucrainene. Pe 6 mai 2014, într-un 
interviu acordat agenţiei de presă a rețelei ANNA-News, 
comentând evenimentele din Odesa de pe 2 mai 2014, cu 
alte cuvinte incendierea Casei Sindicatelor, care a provocat 
moartea a 43 de persoane, a făcut apel la „ucidere, ucidere 
ucidere... a celor răspunzători cu anarhia din 2 mai”. Or 
serviciile secrete ucrainene au identificat ulterior personajele 
dramei, care erau originare din Rusia». Ca răspuns, cărțile 
lui Aleksandr Dughin Revanşa eurasiatică a Rusiei (apărută 
în rusă în 2014) şi Ucraina. Războiul meu. Jurnal geopolitic 
(apărută în rusă în 2015) au fost interzise. 

Oligarhul Konstantin Malofeev împărtăşeşte aceasta 
viziune belicoasă şi imperialistă a mentorului său. Mai 
concret, pe 24 octombrie 2016, grupul de hackeri ucraineni 
Cyber Alliance anunţă că a spart e-mailul lui Vladislav 
Surkov. Printre primele dosare făcute publice se numără 
„planul de destabilizare a Ucrainei” (numit „Şatun”). Pe 25 
octombrie, noi scurgeri de la Surkov au loc, iar toate arată 
rolul determinant al lui Malofeev in destabilizarea 
Donbasului, în 2014-2015.» El e cel care, pe 13 mai 2014, îi 
indică lui Vladislav Surkov, omul de legătură al lui Putin cu 
republicile autoproclamate din Donbas, ce persoane trebuie 
numite în Donețk şi Luhansk în posturile de decizie.:s 

Pe 2 noiembrie 2020, la Moscova, cu ocazia celui de-al 
şaselea congres al Uniunii Voluntarilor din Donbas, 
Malofeev declară: „Trăim într-un fel de delir datorat faptului 
că statul a fost rupt în bucățele. Şi când ni se spune cá 
există o anumită Ucraină suverană şi un anumit Donbas, e 


un nonsens. De ce e Ucraina suverană? Cine a lăsat-o să se 
desprindă? E rezultatul conspirației betivilor de la 
Belovej!32, care acum trebuie recunoscut de tot poporul rus, 
din toată inima? Insist: Crimeea si Donbasul, care s-au 
întors către Rusia, nu sunt decât primele semne. Toată 
Ucraina trebuie să facă parte din Rusia. Dacă cineva anume 
nu vrea asta, [..] partea occidentală se poate întoarce în 
Polonia, Austria, unde au chef». 

Sanctionat de Uniunea Europeană pentru implicarea în 
războiul contra Ucrainei, Malofeev a publicat în 2021-2022 
un eseu de filozofie a istoriei în trei volume, intitulat 
Imperiul, pentru a aduce o justificare istorică a 
angajamentului lui în războaiele Kremlinului şi a reabilitării 
puterii imperiale. În viziunea lui maniheistă despre istorie, 
de mai multe milenii, în lume se opun două forțe: forța 
neagră a regatului Canaan şi forța luminoasă a Imperiului. 
După el, lupta a cunoscut chiar în Rusia o întorsătură 
decisivă, în 1945: „Înainte de a învinge al Treilea Reich, 
Rusia sovietică trebuia să redevină a treia Romă. Şi a şi 
devenit, în 1945. Imperiul sovietic îşi datorează apariția 
personalităţii şi viziunii despre lume a georgianului Iosif 
Djugasvili, care a intrat în istorie sub numele din partid, 
Stalin”». 

Malofeev este unul dintre principalii finantatori ai 
războiului din Ucraina. L-a susținut activ în 2014 pe 
colonelul Igor Ghirkin (Strelkov), în operațiunea acestuia de 
anexare a Crimeii şi destabilizare a Donbasului. Acesta din 
urmă este şi el vizat azi de sancțiunile internaționale şi 
condamnat la închisoare pe viață în contumacie, pentru că a 
dat ordinul de doborâre a zborului MH17, cu o rachetă sol- 


132 Acordul de la Minsk din 8 decembrie 1991, în care Rusia, Ucraina şi 
Belarusul iau act de dispariția URSS şi fondează Comunitatea Statelor 

aer Buk, provocând moartea a 298 de pasageri. Malofeev îl 
insotise în Crimeea în ianuarie 2014 pe Ghirkin, pe cand 
acesta se găsea în delegația patriarhului Kiril. Obiectivul 
acestei vizite era de a-i face să se închine la moaşte pe 
locuitorii peninsulei şi de a pregăti anexarea ei. În 2015, 
Ghirkin povesteşte că în martie-iunie 2014 beneficiase de 
sprijinul activ al Bisericii Ruse în Donbas: 


În primul rând, încă de la debutul „epopeii noastre slave”, atât în 
Slaviansk, cât si în Donețk, am simţit in mod constant sprijinul 
preoților din Biserica Ortodoxă Rusă, al călugărilor, al lavrei de la 
Sviatogorsk în primul rând. În ciuda faptului că puteau fi supuşi 
represiunii, aceştia au circulat la lumina zilei şi au binecuvântat 
milițiile. Au făcut asta trecând inclusiv prin punctele de control 
ucrainene, declarându-şi răspicat credința. [...] Toti preoţii pe care i- 
am întâlnit ne-au susținut lupta. Şi nu au făcut-o din punct de 
vedere national, ci din punct de vedere religios: au înțeles ce s-a 
întâmplat cu puterea de la Kiev. Au apărut forte pe care le putem 
califica drept satanice, fiindcă toate acţiunile lor sunt bazate, la 
origine, pe minciuni frenetice şi concertate.2 


Pentru Malofeev, alcătuirea imperiului justifică toate 
luptele, începând cu războiul din Ucraina. El se sprijină pe 
mitropoliţii Bisericii Ortodoxe Ucrainene a Patriarhiei din 
Moscova pentru) a pregăti alipirea republicilor 
autoproclamate din Luhansk şi Donețk la Rusia. Jurnalista 
ucraineană Tetyana Derkatci a publicat o lucrare foarte 
documentată» care arată implicarea directă a zeci de 
episcopi si mii de preoți ortodocşi ucraineni din Patriarhia 
de la Moscova în această operațiune.» Totuşi, nici războiul, 
nici implicarea masivă a Bisericii Ruse nu ar fi putut avea 
loc fără ca Vladimir Putin să isi angajeze toată 
responsabilitatea. 


Responsabilitatea personală a lui Vladimir Putin 


Înainte de venirea acestuia la putere, statul rus se înclina în 
fata victimelor terorii comuniste — chiar până în 2008, cand 
Boris Eltin a prezidat transferul rämäsitelor pământeşti ale 
familiei imperiale de la Ekaterinburg la Catedrala Sfinţii 
Petru şi Pavel din Sankt-Petersburg. Totul s-a schimbat 
odată cu accederea la preşedinţie a lui Putin, din 26 martie 
2000. În martie 2002, patriarhul Aleksei II a consacrat o 
biserică ortodoxă restaurată din Moscova ca „biserică 
parohială a FSB-ului”, pentru a răspunde nevoilor spirituale 
neglijate până atunci ale personalului acestuia. Evenimentul 
a avut loc în prezența directorului FSB, Nikolai Patrusev, 
devenit secretar al Consiliului de Securitate, care a primit 
cadou de la patriarh o icoană a Maicii Domului „Eleusa” şi o 
alta, cu sfântul lui patron. 

Din momentul în care ia puterea, Putin îşi dă seama de 
toate avantajele pe care le are dacă se sprijină pe Biserica 
Ortodoxă, pentru a-i transfera acesteia rolul de liant 
identitar care altădată îi revenea Partidului Comunist şi 
pentru a rezista la asalturile repetate ale mişcărilor 
democratice din Europa Centrală şi de Est. Căci aceste 
mişcări nu puteau decât să-i pună sub semnul întrebării 
averea personală şi concepția mafiotă despre stat, aşa cum 
explică Jean-François Colosimo: „În interior, Biserica preia 
rolul încredințat altădată Partidului Comunist. Ea are în 
sarcină patriotismul, morala, normele sociale şi recrutarea 
elitelor. În acest context, Kiril înţelege să repete ideea pe 
care şi-a făcut-o despre un catolicism de secol XIX, care n-a 
existat niciodată, o biserică transformată în cazarmă, care 
mânuieşte întreaga societate. Şi vrea s-o pună la lucru în 
războaie contra modernităţii, cu o dimensiune inchizitorială 
care nu este în mod traditional ortodoxă”. 

În primele sale două mandate, între 2000 şi 2008, Putin 
stârneşte sentimentele xenofobe ale ruşilor, pe care îi 
asmute contra comunităților din Caucaz şi în particular 


contra cecenilor.” Dar al Doilea Război din Cecenia provoacă 
moartea a zeci de mii de persoane, distrugeri masive şi 
instalarea la putere, în martie 2007, a lui Ramzan Kadîrov, 
al cărui sistem neofeudal e susținut de curentele cele mai 
fundamentaliste ale islamismului sunnit. Forțele de 
securitate ale preşedintelui cecen, kadirovti, sunt acuzate de 
mai multe ONG-uri de implicare în răpiri, acte de tortură şi 
asasinate, printre care cel al lui Boris Nemtov, la Moscova, 
în 2015. Scopul acestor acte a fost acela de a-şi afirma 
autoritatea în Cecenia şi fata de preşedintele Rusiei. 

Putin era conştient că, deşi în Rusia 41% din populaţie se 
declară crestin-ortodoxä, practicantii nu se ridică la mai 
mult de şase milioane de credincioşi.» Anticlericalismul a 
crescut în Rusia mai ales din anii lui Putin. Regizorul rus 
Andrei Zviaghintev a realizat în 2014 în filmul Leviatan un 
portret vitriolant al alianței de pe tot cuprinsul Rusiei dintre 
politicienii corupți şi episcopii care au uitat de mesajul 
evanghelic. Dar Putin continuă să favorizeze Biserica 
Ortodoxă, permițându-i să-şi recupereze mai multe terenuri 
şi clădiri confiscate în perioada sovietică, şi chiar o 
despagubeste în anumite cazuri — de exemplu, autorizand-o 
să vândă tutun şi alcool fără să plătească taxe statului. O 
directivă din 2009 autorizează educaţia religioasă în şcolile 
publice, deschizând calea predării unui modul de „baze ale 
culturii ortodoxe”. Chiar dacă acesta nu ar fi trebuit să fie 
evanghelizator, Biserica îl foloseşte cu succes pentru a-şi 
întări propria poziție în societatea rusă şi chiar pentru a 
propaga un ideal al identității ruse apropiat de cel predicat 
de Kremlin.» 

Putin se apropie de asemenea de părintele Tihon 
Şevkunov, care devine, se zice, confesorul lui şi pe care îl 
încurajează să reactiveze mitul „Moscova, a treia Romă”. 
Acesta din urmă realizează filmul Căderea unui imperiu: 
Lecţia Bizanțului, difuzat de mai multe ori la TV, în 2008. 


După Vladimir  Mojegov, filmul este simptomul 
recrudescentei, în Rusia, „a unui nou fundamentalism 
ortodox”, care reabilitează  atotputernicia „simfoniei 
bizantine”1355, criticată sever de protopopul Alexandre 
Schmemann: „Pe lângă celebrul sáu Cod, Iustinian este 
creatorul fatalei «teorii simfonice», o utopie anticreştină şi 
antiecleziastică, care a influențat însă conştiinţa Bisericii 
creştine şi a fost cauza a nenumărate tragedii ale 
creştinismului istoric. Caracterul funest al teoriei iustiniene 
rezidă în faptul că în ea nu există nici un loc pentru 
Biserică. Plasând cu sinceritate creştinismul la baza tuturor 
treburilor statului, marele împărat nu a luat în considerare 
Biserica şi, în consecinţă, a exclus orice înțelegere a lumii 
creştine, pornind de la premise false”. De fapt, aceasta 
teorie a dus la ştergerea graniței dintre stat şi Biserică, care 
până la acel moment beneficia de libertate. Aşa cum spune 
Evanghelia după Matei: „Daţi deci Cezarului cele ce sunt ale 
Cezarului şi lui Dumnezeu cele ce sunt ale lui Dumnezeu” — 
sau Sf. Paul, în Epistola către Galateeni: „Hristos ne-a 
eliberat ca să fim liberi; rámáneti deci tari şi nu vă supuneti 
din nou jugului sclaviei”. 

Al treilea mandat al preşedintelui a dat startul unei noi 
radicalizări a puterii, marcată de crearea de către Aleksandr 
Prohanov - redactor-şef al ziarului reactionar Zavtra - şi 
Aleksandr Dughin a Clubului de la Izborsk, după numele 
unei localități situate la frontiera cu Estonia, pentru 
promovarea „lumii ruse”. În 2015, stăpânul de la Kremlin 
susține, cu un dar de zece milioane de ruble, acest grup, 

care publică o revistă, dispune de un site de Internet 
influent şi grupează în sânul lui personalități de extremă 
dreaptă ca Tihon Sevkunov - devenit mitropolit de Pskov si 
Porhov in 2018 -, dar si mai multe personalități politice si 
intelectuale ca Zahar Prilepin, Natalia Narocinskaia, Serghei 
Glaziev etc. 

În 2015-2016, Putin se sprijină pe acest grup şi pe 
Biserica Ortodoxă pentru a schimba legea relativ liberală din 
1997 potrivit căreia erau organizate structurile religioase din 
Rusia şi pentru a face Duma să voteze legi care obligă toate 
comunitățile religioase fără statut definit să informeze 
autorităţile cu privire la existența şi activităţile lor. Legea din 
2016, cunoscută si sub numele de „Legea larovaia”, 
modifică legea din 2002 asupra extremismului, ceea ce 
limitează considerabil prozelitismul exterior al Bisericii 
Ortodoxe şi restrânge adunările religioase, care trebuie să 
aibă loc doar în locurile religioase oficial recunoscute. Chiar 
şi reuniunile pentru rugăciune într-un apartament privat 
sunt interzise, lucru care restrânge practicile unui mare 
număr de grupuri protestante şi ale Martorilor lui lehova.:: 

Preşedintele rus justifică această schimbare de legislație 
prin revenirea necesară la valorile conservatoare ale Rusiei. 
Se afişează în repetate rânduri alături de văduva lui 
Aleksandr Soljenitin si îl citează de mai multe ori în 
discursurile lui pe filozoful emigrat de orientare fascistă Ivan 
Ilin. Încearcă să demonstreze că Rusia nu este acelaşi lucru 
cu Occidentul sprijinindu-se pe gânditorii eurasianisti 
reabilitati de Dughin. Lucru care-o face pe bine-cunoscuta 
jurnalistă Iulia Latinina să se întrebe public, pe site-ul 
Novaia Gazeta, pe 9 septembrie 2014: „Dacă nu suntem 
Occident, atunci cine suntem?» Dar articolul ei este 
acoperit cu benzi negre de Roskomnadzor, serviciul federal 
de control al mass-media. În el, spunea următoarele: „Am o 
veste proastă pentru putere, pentru scribii şi ideologii 


fascismului: cultura rusă a devenit mare atunci când Rusia 
a devenit europeană”. În august 2014, când primeşte 
Premiul austriac pentru literatură europeană, la Viena, 
Liudmila Ulitkaia, celebra scriitoare rusă, publică în Der 
Spiegel un articol cu titlu de impact: „Mein Land krankt” 
(„Tara mea este bolnavă”). „Politica Rusiei de azi este 
sinucigaşă”, scrie ea. „Este periculoasă în primul rând 
pentru Rusia, dar poate provoca şi un nou război, al treilea 
război mondial.” 

În materie de politică externă, Patriarhia de la Moscova, 
singura instituție rusească având încă jurisdicție pe tot 
teritoriul fostei URSS, îi oferă lui Vladimir Putin o platformă 
propice pentru restabilirea puterii statului rus. Acesta s-a 
implicat personal, pentru a încuraja, în 2007, reunirea 
Bisericii Ruse din afara frontierei, cu zecile ei de parohii din 
Statele Unite, din Europa şi din Orientul Apropiat, desigur 
sub conducerea Patriarhiei moscovite. Putin s-a folosit de 
prezența acesteia în țările baltice, în Kazahstan si in 
republicile din Asia Centrală pentru a destabiliza aceste 
regiuni. Şi a mai folosit rețeaua parohiilor ruseşti din toată 
lumea - ca la Paris, unde în 2016 a fost inaugurată pe 
cheiul Branly o biserică integrată în Centrul Spiritual şi 
Ortodox Rus - pentru a se apropia de centrii de putere ai 
fiecărei tari, a negocia contracte militare — de pildă pentru 
navele Mistral, cu preşedintele Sarkozy - şi a-şi promova 
agenda iliberală. 

În al treilea mandat, în 2015, preşedintele rus lansează 
proiectul Uniunii Economice Eurasiatice cu Belarusul, 
Kazahstanul, Armenia si Kirgizstanul. Îl încurajează pe 
patriarhul Kiril să se întâlnească cu Papa in Cuba, pentru a 
face opinia publică mondială să creadă cá războiul din 
Ucraina e un război civil. Ca urmare a ezitărilor pe care le 
are Barack Obama față de implicarea în Siria după 
utilizarea armelor chimice de către Bashar al-Assad, 


reuşeşte chiar să se prezinte în fața papei Francisc ca 
mediator de pace in această tara. Începând din al patrulea 
mandat, pe care îl începe în martie 2018, Putin îşi inteteste 
ofensiva de divizare a Uniunii Europene şi de intensificare a 
diferendelor dintre macedoneni şi bulgari, sârbi şi croați, 
muntenegreni şi sârbi. 

Dispretul fata de dreptul international si 
instrumentalizarea credintei populare in scopul de a 
manipula sufletele i-au permis sefului de la Kremlin sa 
legitimeze crimele cele mai odioase, de la al Doilea Razboi 
din Cecenia la masacrele de la Bucea si Mariupol. Putin nu 
ezită să îşi aresteze opozantii, să suprime in totalitate 
libertatea de exprimare şi să-i amenințe cu închisoarea pe 
cei care încă n-au fugit din tara. Pe 8 iulie 2022, rabinul 
Pinchas Goldschmidt, care îndeplinise funcţia de rabin-şef 
al Moscovei timp de peste treizeci de ani, a declarat, în 
Israel, că a renunţat la funcție fiindcă luările lui de poziție 
contra invaziei din Ucraina puneau în pericol comunitatea 
evreiască.“ 

Fostul colonel KGB încearcă, în acelaşi timp, să se 
prezinte ca istoric, pentru a poza in mostenitorul fidel al 
Imperiului Rus. Pe 12 iulie 2012, el publică, în limbile rusă 
şi ucraineană - o premieră pe un site al Kremlinului! -, un 
articol intitulat „Despre unitatea istorică a ruşilor şi 
ucrainenilor”, in care afirmă că „ruşii si ucrainenii 
formează un singur popor”. Pe 24 februarie 2022, in 
discursul ținut cu prilejul invaziei, sustine că Ucraina nu a 
beneficiat de suveranitate până în 1992. Or, aşa cum a 
arătat istoricul rus Michel Heller în Istoria Rusiei şi a 
imperiului său”, dupa Rus-ul de la Kiev a existat cu 
siguranță un stat cazac, în secolul al XVII-lea, precum şi 
Republica Naţională Ucraineană (1917-1920), după căderea 
Imperiului Țarist. 


Dar Vladimir Putin face şi pe teologul, pe interpretul 
autorizat al Sfintelor Scripturi. Pe 18 martie 2022, pe 
stadionul Lujniki din Moscova, în cursul unui eveniment 
retransmis de mai multe canale TV, citează din Evanghelie 
pentru a-şi îmboldi poporul să lupte în Ucraina: „Obiectivul 
principal şi motivul operaţiunii militare pe care am lansat-o 
în Donbas şi în Ucraina sunt de a opri suferința oamenilor 
şi genocidul. Pe acest stadion, vreau să amintesc cuvintele 
Sfintei Scripturi: «Nu este mai mare dragoste decât să-şi dea 
cineva viața pentru prietenii săi». lar noi vedem cât de eroic 
luptă militarii noştri în timpul acestei operațiuni. Aceste 
cuvinte vin din Cartea Sfântă a creştinismului, adorată de 
toti mărturisitorii acestei religii”. Preoţii ortodocşi ruşi, ca 
Gheorghi Mitrofanov, care îndrăznesc să se opună public, în 
Rusia, unei asemenea deturnări a îndemnului evanghelic, 
care de fapt este acela de a lăsa sabia jos, sunt rari. 


Toate acestea ne fac să ne întrebăm care este adevărata 
religie a stăpânului de la Kremlin. Chiar dacă a fost agent 
KGB şi a participat la operaţiunile antireligioase din anii '70, 
acesta povesteşte cu plăcere că a fost botezat în secret într-o 
biserică ortodoxă. Şi merge chiar până la a povesti că în 
1996 a avut loc convertirea lui la creştinism, atunci când 
făcea o baie de aburi într-una din resedinte. Un incendiu a 
izbucnit brusc, iar el nu a avut decât timpul de a-şi salva 
fiica din flăcări şi de a fugi pe fereastră. A doua zi, când a 
aflat că crucea lui de botez, de aluminiu, nu se topise, a fost 
bulversat. Pentru el, a fost o „adevărată revelație”, semnul 
ceresc că beneficiase de un ajutor special. De atunci, 
participă regulat la lungile slujbe din calendarul ortodox. În 
Al doilea botez al Rusiei, de mitropolitul Hilarion, un film din 
2016 închinat gloriei Patriarhiei din Moscova, prezentat pe 
canalul 1 al televiziunii ruse, Putin aminteşte că politica lui 
binevoitoare față de Biserica Rusă se află într-o continuitate 


perfectă cu cea a lui Stalin. Specialista Françoise Dauce este 
totuşi foarte rezervată în privința creştinismului afişat de 
preşedintele rus: acesta ar fi de fapt un agnostic care a 
pariat pe valorile patriotice pentru a fi ales şi a pune în loc o 
nouă „verticală a puterii”. Pentru o persoană care nu şi-a 
uitat lecţiile de ateism ştiinţific şi de materialism dialectic, 
„toate religiile au fost inventate de oameni. Şi dacă 
Dumnezeu există, el trebuie să fie în inima omului”. 

În plus, Patriarhia de la Moscova a vehiculat diverse erezii 
— printre care cele ale monofizismului, sacralizării puterii, 
cultului violenței — care au dus la o mutatie în religia civilă 
postsovieticá. E, deci, mai interesant să relevăm acele 
simptome care apropie credinta lui Putin, adevárat pontif al 
religiei neoimperiale a lui Homo post-sovieticus, de cea a 
unui adept al politeismului greco-roman. Cu titlu de 
exemplu, Putin alege date rotunde pentru rázboaiele lui de 
invazie, ca 8-8-2008, pentru invazia din Georgia, sau 22-2- 
2022, pentru extinderea conflictului in Ucraina (de fapt, 24). 
Am mai putea cita si exemplul catedralei militare in care 
cifrele importante pentru istoria Rusiei si mai ales pentru al 
Doilea Război Mondial au definit proporţiile construcției.» 
Acest gen de preocupare pentru numerologie este tipic 
pentru adepţii lui fatum. Alegerea de către el, ca şef al 
Administraţiei Prezidenţiale, în 2016, a lui Anton Vaino, 
personaj cunoscut pentru teoriile lui maniheiste şi gnostice, 
spune multe, de asemenea, despre evoluția lui religioasă. Iar 
pe 12 aprilie 2022, Putin explica presei că nu avea de ales 
atunci când atacase Ucraina, că această operațiune militară 
era „inevitabilă”z. 

Dar există şi ceva mai neliniştitor. Pe 18 octombrie 2018, 
la Soci, stăpânul de la Kremlin declară că în caz de conflict 
nuclear, agresorul Rusiei va muri „fără a avea măcar timp 
să se căiască”. Ruşii nu au a se teme de nimic: „Vom ajunge 
in Rai, ca martiri”«. 


21. O SOCIETATE 
PSEUDOCONSERVATOARE, AFLATĂ ÎN 
MERS DE RAC 


de Galia Ackerman 


În Occident, s-a discutat mult despre rescrierea istoriei de 
către regimul putinist, care urmăreşte să creeze o imagine 
edulcorată şi glorioasă a trecutului Rusiei în ansamblu, dar 
mai ales a perioadei staliniste. Or o societate întoarsă către 
trecut şi, mai mult, către un trecut represiv, către un regim 
care a transformat oamenii în ,rotite de angrenaj”, 
reprimându-le orice tip de individualitate, revine inevitabil la 
valori societale revolute şi reacționare. O astfel de evoluție s- 
a produs, în mod special, sub Stalin. 


Libertátile individuale sub Stalin si sub succesorii lui si 
trezirea care a avut loc sub Gorbaciov 


După primii ani postrevolutionari, în care oricine putea fi 
„lichidat? la cea mai mică suspiciune de activitate 
antisovietică, aşa cum a fost cazul marelui poet Lev 
Gumilev, primul sot al Annei Ahmatova, împuşcat în 1923, 
teroarea bolşevică a fost compensată printr-o uşurătate a 
moravurilor „eliberatoare”. Dar Stalin a înțeles repede cà 
orice tip de libertate în viata privată a individului, chiar a 
celui devotat trup şi suflet patriei socialiste, putea aduce 
prejudicii regimului totalitar. Anii '30 sunt prin urmare 


marcați de o înăsprire a legislației legate de gen: 
homosexualitatea este pedepsită sever, avortul e interzis, iar 
procedurile de divorț devin complicate şi oneroase, ba chiar 
imposibile, pentru membrii Partidului Comunist. Familia 
este declarată „celula de bază a societăţii”, iar funcționarea 
ei urmează să fie reglementată de către stat. 

În decursul anilor, se acumulează şi alte limitări şi 
interdicții: restabilirea învățământului separat, pentru băieți 
şi fete, cu portul obligatoriu al uniformei, foarte asemănător 
cu ce se întâmplase în epoca țaristă. Apoi, interzicerea 
muzicii pop occidentale, în mod special a jazzului şi, mai 
târziu, a rockului. În plus, interzicerea portului părului lung 
si a bărbii pentru tineri, la fel ca şi a jeansilor. Si 
dezaprobarea şi sancțiunile pentru orice fel de vestimentație 
putin mai îndrăzneață, ca decolteul pentru femei sau 
pantalonii prea mulati sau, dimpotrivă, evazati. În patria 
avangardei artistice, arta modernă este interzisă şi comori 
artistice inestimabile sunt distruse, accesul la literatura sau 
filozofia occidentală a secolului XX e limitat sever, doar la 
operele autorilor comunişti sau simpatizanți ai 
comunismului. Persecutiile se abat şi asupra creatorilor în 
viață, ca Serghei Paradjanov, Dmitri Şostakovici sau Mihail 
Bulgakov. În literatură şi arte, locul de onoare este rezervat 
operelor realist-socialiste şi celor aşa-zis „progresiste” din 
epoca țaristă. lar in viata cotidiană nu trebuie să te faci 
remarcat, ci să te comporti cu modestie şi devotament față 
de regim. 

O mare parte a acestor interdicții rămân în vigoare până 
aproape de finalul epocii sovietice, când o avalanşă de opere 
literare, artistice, istorice şi filozofice se revarsă dintr-odată 
asupra unui public uimit. Fundaţia Open Society a lui 
George Soros joacă acum un rol esenţial: gratie subvenţiilor 
ei şi altor initiative, mii de titluri sunt traduse şi distribuite 
în biblioteci, în toată Rusia, iar cercetarea şi învățământul 


sunt sprijinite.: În câţiva ani, societatea în ansamblu face un 
enorm progres - atunci apar şi libertăţile politice — şi toată 
sfera socială este revolutionatä, asa cum o arată 
răspândirea psihanalizei sau dezincriminarea 
homosexualității. Ajunge să vezi, în vechile documentare, 
ochii luminosi ai oamenilor angrenati în dezbateri publice la 
finalul perestroikăi sau în primii ani postcomunisti pentru a 
înțelege cât de mare era noua lume care era pe punctul de a 
se deschide în fața ruşilor. 

Dar, din păcate, această trezire, această efervescenţă sunt 
de scurtă durată. Încă din primii ani de după venirea lui 
Putin la putere, asistăm la suprimarea treptată a libertăților 
politice, la fel ca şi a celor sociale, unele după altele. La 
început e vorba de cazuri izolate, care pot trece drept excese 
locale. Dar în anul 2000, Administrația Prezidenţială 
creează, sub îndrumarea lui Viktor Surkov, o organizație 
interregională de tineret, „Cei care merg împreună”, care îşi 
propune să includă adolescenții, începând de la vârsta de 
unsprezece sau doisprezece ani, şi să le inoculeze valori 
,»sanatoase” şi patriotice. Organizația lansează mai multe 
acțiuni zgomotoase si oarecum extravagante, cum este 
campania din 2001-2002 care cere populaţiei să adune şi să 
aducă operele scriitorilor ,deranjanti” — in mod special 
Viktor Pelevin si Vladimir Sorokin - în puncte special 
amenajate, oferind în schimb povestirile de război ale unui 
„bun” scriitor sovietic, Boris Vasiliev. Apoi, „Cei care merg 
împreună” ridică un uriaş vas de toaletă lângă Teatrul 
Balşoi, unde aruncă lucrările satirice sau distopice, care, 
sfâşiate în momentul respectiv cu sălbăticie, s-au dovedit 
ulterior a fi profetice. Vladimir Sorokin defineşte el însuşi 
esența acestei acțiuni: „Dorința de a «curăța» cultura, de a-i 
conferi decentä, este simptomatică pentru noua putere şi 
pentru noua structură de stat care se anunță. Dar 


deocamdată e vorba de o «curățenie» blândă. I-as numi pe 
tipii care o fac «cămăşi brune pudrate»,;:. 

În 2003, începe o nouă etapă, atunci când Centrul 
Saharov din Moscova organizează o expoziţie intitulată 
„Atenţie, religie!”, la care participă patruzeci de artişti, dintre 
care unii foarte cunoscuţi, ca actionistul Oleg Kulik sau 
unul din fondatorii sot-art (pop-art-ul sovietic), Aleksandr 
Kosolapov. Creşterea rapidă a influenţei Bisericii în Rusia 
îndeamnă grupul heteroclit de artişti la reflectia asupra 
esenței religiei, dar îl face şi să atragă atenţia cu privire la 
pericolele contopirii religiei cu statul. Centrul Saharov nu 
este totuşi foarte popular printre moscoviți si, la patru zile 
de la vernisaj, expoziția nu a fost vizitată decât de câteva 
zeci de persoane, înainte de a fi distrusă în urma unei 
acțiuni de devastare organizate de şase „creştini indignati”. 
Partea proastă e că cei şase huligani nu pätesc nimic, în 
timp ce o colaboratoare a centrului şi directorul acestuia, 
Iuri Samodurov, ca şi o artistă, Anna Alciuk, considerată 
coorganizatoare, au parte de un lung proces. Devastarea şi 
procesul devin un mijloc de mobilizare a ortodocşilor radicali 
şi a ,patriotilor”. Astfel, oameni de litere şi de cultură ca 
Nikita Mihalkov, Ilia Glazunov sau Valentin Rasputin 
afirmă, într-o scrisoare deschisă, că expoziția nu se compară 
nici măcar cu propaganda anticlericală comunistă, fiindcă e 
bazată pe un „satanism conştient”... 

Prezent la proces în calitate de soț al Annei Alciuk, 
filozoful Mihail  Riklin consacră acestui „sabat al 
vrăjitoarelor” o carte, Svastica, Crucea, Steaua: Opera de 
artă în epoca democraţiei controlate. Din punctul lui de 
vedere, e vorba de primul proces penal ideologic al unor 
artişti care se exprimă pe teme religioase în Rusia modernă, 
lucru care inaugurează apariția unui regim politic fascizant. 
În timp ce Samodurov şi colaboratoarea lui se aleg cu 
amenzi drastice pentru .incitare la ură religioasă”, Anna 


Alciuk este achitată, dar cuplul, traumatizat de acest proces 
medieval cu puternice conotaţii antisemite, emigrează în 
Germania, unde artista, profund deprimată după lungul şir 
de încercări prin care trecuse, îşi pune capăt zilelor. Aşa 
cum scrie intelectualul şi disidentul moscovit Iakov Krotov: 
„Evenimentele care au loc cu ocazia expoziției se derulează 
după un scenariu psihotic tipic pentru Rusia contemporană. 
Specificul psihozei rezidă în faptul că, în cursul său, 
constructe imaginare devin aproape reale, ba chiar mai reale 
decât realitatea accesibilă simțurilor noastre. Din punctul de 
vedere al logicii psihozei, nu contează că religia este 
separată de stat şi că devastarea expoziției este interzisă, 
exact la fel ca aceea a bisericilor, pagodelor şi moscheilor. 
Psihoticul este periculos prin aceea că trăieşte conform 
propriilor legi, imaginare, şi că plasează pietatea cu mult 
deasupra legii propriu-zise”. Se vede clar că substituirea 
realității printr-o realitate imaginară, care va atinge apogeul 
în politica rusă referitoare la Ucraina, apare în primii ani ai 
puterii putiniste. 

Procesul are o influență nefastă asupra comunității 
intelectuale şi artistice ruse. Frica de persecuții îi determină 
de acum pe conducătorii diferitelor instituţii culturale să 
practice autocenzura, pentru a evita atacurile „creştinilor 
furiosi" susținuți de înaltele instante ecleziastice si de o 
parte a opiniei publice, care isi va regási repede reflexele 
sovietice. In 2006, la propunerea lui Andrei Erofeev, unul 
dintre curatorii Galeriei Tretiakov, Centrul Saharov 
organizează o a doua expoziție controversată, „Artă interzisă 
2006”, în care sunt adunate operele cenzurate în anul 
precedent. Cu alte cuvinte, cele pe care diferite instituții nu 
îndrăzniseră să le expună, în ciuda alegerilor făcute de 
curatori.” Expoziţia, în care 23 de opere sunt vizibile doar 
prin mici găuri într-un perete care împiedică accesul direct 
la tablouri, pentru a le sublinia caracterul „interzis”, este şi 


ea expusă blamului. În martie 2007, mişcarea ortodoxă şi 
patriotică Narodnii Sobor cere Parchetului să-i tragă la 
răspundere penală pe organizatorii expoziției. Membrii ei 
susțin că operele de artă insultă sentimentele credincioşilor 
şi încurajează incitarea la ură religioasă. Şi că expoziția este 
„antireligioasă, antistatală, extremistă şi defăimează forțele 
armate ruseşti şi Biserica Ortodoxă Rusă”. Un proces lung, 
care face apel la experti, prelungindu-se până in 2010, se 
soldează din nou cu amenzi foarte mari. În plus, Samodurov 
îşi pierde postul de director la Muzeul Saharov, iar Erofeev, 
pe cel de curator al Galeriei Tretiakov.s 

Cum spuneam, după ambele procese, în ciuda 
procurorilor care cer pedepse cu închisoarea, inculpatii se 
aleg doar cu amenzi grele. Dar, doi ani mai târziu, un alt 
performance artistic atrage condamnarea mult mai severă a 
participantelor. Cazul Pussy Riot este bine-cunoscut. Acest 
grup de punk feminin, creat in 2011, care predica 
feminismul, apárarea drepturilor LGBT si ecologia, si-a creat 
şi o reputatie antiputinistă. La putin timp de la realegerea 
lui Vladimir Putin pentru al treilea mandat, in 2012, cáteva 
membre ale grupului au organizat o rugăciune mai specială 
în Catedrala Hristos Mântuitorul. Tinerele, cu fețele 
acoperite de cagule colorate, se roagă la Fecioara Maria să-l 
izgonească pe Putin şi îi adresează următoarele cuvinte 
şefului Bisericii Ortodoxe Ruse: „Tu, patriarhule, eşti un 
câine care crezi in Putin in loc să crezi în Dumnezeu”. 
Performance-ul se încheie repede prin arestarea câtorva 
tinere. În octombrie 2012, două dintre participante sunt 
condamnate la doi ani de muncă forțată, iar a treia se alege 
doar cu doi ani cu suspendare. În ciuda oprobriului global 
pe care îl stârneşte această condamnare, preşedintele o 
aprobă personal: „De fapt, e corect că au fost arestate şi e 
corect că tribunalul a luat o asemenea decizie. Fiindcă nu 


poti submina fundamentele moralei, asta distruge întreaga 
tara. Ce ne mai rămâne dacă facem asta?” 

Cele trei procese la care ne-am referit marchează un 
punct de cotitură al societăţii. Apărarea moralei, a societății, 
a valorilor tradiționale, în opoziție deschisă cu Occidentul 
„decadent” câştigă teren după întoarcerea lui Putin la 
preşedinţie din 2012, în paralel cu educaţia militaro- 
patriotică a tinerilor. Chiar dacă autorităţile evită să pună în 
scenă alte procese ca acela al Pussy Riot, care le aduce 
acestora celebritate în lumea întreagă şi îl ridiculizează pe 
Putin, orice critică a puterii, a Bisericii, a valorilor 
tradiționale şi orice susținere a valorilor occidentale sunt din 
ce in ce mai descurajate în spațiul public. 

Povestea celebrului manager de artă şi colecționar Marat 
Ghelman este edificatoare in acest sens. Timp de câțiva ani, 
acesta a fost directorul festivalului artistic şi al muzeului de 
artă contemporană de la Perm, din Urali. Totul a luat sfârşit 
în 2013, după o serie de scandaluri. Aşa cum scrie un critic, 
„Ghelman a reuşit nu numai să facă să treacă şi să impună 
vulgaritatea şi obscenitatea în societate, dar uneori a făcut-o 
pe spezele bugetului de stat. În alți termeni, distrugerea 
culturii ruse, unul din principalii stâlpi ai statului rusi, a fost 
realizată cu bani ruseşti”=. Ultimul mare focar de artă 
contemporană critică la adresa puterii — principalul obiectiv 
al artiştilor politici din toată lumea.» - este astfel lichidat, iar 
guvernatorul regiunii Perm, Oleg Cirkunov, care îl sustinuse 
pe Ghelman, este dat afară“. Considerat „principalul ideolog 
al revoluţiei culturale din Perm”, acesta din urmă emigrează 
în Muntenegru şi primeşte în 2021 stigmatul de „agent al 
străinătăţii” s. 


Apărarea „valorilor tradiţionale” cu ajutorul legilor care 
îngrădesc libertatea 


Începând din 2012-2013, sunt adoptate mai multe legi care 
îngrădesc libertatea. În vreme ce propaganda e de resortul 
unor jurnalişti precum Kiseliov, Soloviov, Skabeeva şi 
Simonian, apărarea valorilor tradiționale revine în primul 
rând câtorva personaje publice în mod special odioase, ca 
Elena Mizulina, Irina larovaia, Vitali Milonov, Viaceslav 
Volodin, Aleksandr Hinstein sau Nikita Mihalkov. La fel cum 
Vladimir Jirinovski era în anii '90 pionierul promovării 
atitudinilor imperialiste şi al mitocăniei față de Occident, 
aceste personaje sunt şi astăzi invitati frecvenți la diferite 
talk-show-uri animate de propagandiştii citati mai sus, 
lucru care le conferă o audienţă ieşită din comun. 

Să luăm de pildă cazul activităţii a două egerii ale 
valorilor celor mai conservatoare. Prima, Elena Mizulina, a 
fost deputată în Dumă, apoi senatoare, începând din 2015. 
Ei i se datorează proiectul de lege asupra restrângerii 
accesului la Internet, adoptat in 2012, care permite 
deconectarea operatorilor de telecomunicații, dacă aceştia 
nu blochează site-urile aflate pe lista neagră stabilită de 
agenția guvernamentală Roskomnadzor, organ executiv 
federal însărcinat cu supravegherea comunicaţiilor, a 
tehnologiei informației si a mass-media. Se pretinde ca 
aceste site-uri ar conţine pornografie infantilă, documente 
extremiste şi alte tipuri de conţinut interzis în Rusia, ceea ce 
dă caracter legal, de facto, cenzurii. Dar marea specialitate 
a Mizulinei este politica familială. În iunie 2013, comitetul 
Dumei pentru familie, pe care îl prezidează, a publicat 
proiectul unei „Concepții a politicii familiale a statului pana 
în 2025", care propune o taxă suplimentară pe divorț si noi 
restricții asupra avortului. În acelaşi timp, se propune 
întărirea rolului Bisericii Ortodoxe în adoptarea legilor 
asupra familiei, creşterea numărului de familii 
-multigenerationale” — cele in care bunicii, părinţii şi nepoții 
trăiesc împreună - şi promovarea activă a familiilor 


numeroase. De altfel, această gardiană a moralei militează 
pentru creşterea vârstei pentru relaţiile sexuale de la 16 la 
18 ani, împotriva urmăririi în justiție a violenței familiale, 


împotriva poligamiei şi, mai ales, împotriva 
homosexualității.» Aşa cum subliniază politologul Marc 
Urnov, „inițiativele legislative ale Mizulinei [...] au o 


caracteristică foarte specifica: sádesc intoleranța”». 

Cealaltă egerie, Irina Iarovaia, este juristă de formație, 
face parte din Dumă din 2007 şi susține despre 
conservatorismul rus că reprezintă un avantaj al țării într-o 
lume globalizata. Autoare a peste 200 de legi sau 
amendamente la legi existente, preconizează educația 
patriotică a copiilor, în mod special introducerea în toate 
şcolile a unui manual de istorie unic, aprobat de stat, şi 
pedepse mai severe pentru o serie de infracțiuni penale sau 
administrative, ca şi introducerea pedepsei cu moartea.: 
Este coautoarea proiectului de lege despre protejarea 
memoriei istorice, care îi trage la răspundere pe cei ce aduc 
atingere memoriei istorice referitoare la cel de-al Doilea 
Război Mondial. Legea completează secțiunea din Codul 
Penal referitoare la infracțiunile transfrontaliere printr-un 
nou articol, care incriminează negarea, dar şi aprobarea 
publică a crimelor national-socialismului şi ale criminalilor 
nazişti, semnată de Putin chiar înainte de 9 mai 2014.» Iată 
pe ce bază vor fi deferiti justiției „naziştii” ucraineni! 

Iarovaia a cunoscut mai ales o tristă celebritate pentru 
legea denumită familiar cu numele ei. În aprilie 2016, 
împreună cu senatorul Viktor Ozerov, a prezentat o serie de 
proiecte care ináspresc pedepsele pentru terorism si 
extremism - incluzând protestele neautorizate - şi stabilesc 
răspunderea penală începând de la vârsta de paisprezece 
ani. „Legea larovaia” prevede creşterea duratei pentru 
executarea pedepsei cu închisoarea în cazul mai multor 
infracțiuni penale, introducerea unor motive suplimentare 


pentru interdicția de a călători şi de a intra pe teritoriul rus, 
extinderea perioadei de arhivare de către operatorii de 
telefonie mobilă a informaţiilor referitoare la recepţia, 
transmiterea şi conținutul apelurilor şi ale mesajelor vocale 
— de la şase luni la trei ani -, autorizarea anchetatorilor 
pentru obținerea de informaţii din corespondența 
electronică, introducerea conceptului de „act de terorism 
international” si incriminarea omisiunii de denunt. În fine, 
prevede limitări foarte severe pentru orice activitate de 
misionariat, ceea ce restrânge semnificativ prozelitismul 
bisericilor minoritare, mai ales evanghelice.» În ciuda unui 
val de proteste, această lege a fost adoptată de parlament şi 
semnată de Vladimir Putin.» Noile restricții îi vizează in mod 
special pe tătarii din Crimeea, dintre care multi sunt 
condamnaţi pentru că s-au rugat în locuri neautorizate, 
pentru ,terorism” si pentru „extremism”, alegându-se cu 
pedepse cu închisoarea de la cincisprezece la douăzeci de 
ani.» Pe scurt, doamnele Iarovaia si Mizulina au contribuit 
din plin la instaurarea unei atmosfere staliniste în Rusia. 


Lupta contra mişcării LGBT, prezentată ca expresie a 
unui Occident „putred” 


Unul dintre ingredientele atmosferei de persecuție din 
motive politice, dar şi din altele, legate de diferența de 
comportament, este lupta contra homosexualității. După 
filozoful politic Serghei Medvedev, regimul lui Putin vrea, la 
fel ca orice regim totalitar, să controleze viața privată a 
cetățeanului, impunându-i reguli.» Această luptă are două 
obiective principale. Pe de o parte, statul, confruntat cu 
declinul demografic, încearcă să-şi continue politica pro- 
natalitate», de unde dorința de a-i şicana pe homosexuali, 
care ar fi în număr de şapte milioane in Rusia.» Pe de altă 


parte, homosexualitatea afişată face parte dintre tarele 
deplânse în privința societății occidentale, iar interzicerea 
sau dezavuarea ei publică, ca în epoca sovietică, este un 
mijloc perfect de mobilizare a urii populare contra 
Occidentului si mai ales contra „Gayropei” - expresie 
formată prin contragerea cuvintelor ,gay” si ,Europa". Un 
discurs despre „ideologia occidentală de gen" a început să 
apară după marile proteste ale opoziţiei din 2011-2012 
contra fraudei electorale în alegerile legislative şi contra 
realegerii lui Putin, fiindcă această ideologie vizează, 
chipurile, subminarea „valorilor tradiționale” ruse. Stratul 
prooccidental al societăţii civile trebuia reprimat, la fel cum 
trebuiau restrânse libertăţile, dintre care aceea de a-şi 
determina propria viață sexuală. Una dintre consecințe a 
fost adoptarea, în 2013, a unei legi administrative federale 
care interzicea „propaganda relațiilor sexuale 
netraditionale”, ceea ce făcea ca homosexualii să devină 
total „invizibili”. Unul dintre liderii acestei lupte contra 
„pederaştilor” este deputatul Vitali Milonov, care şi-a permis 
declaraţii şocante: „Ca vechi vânător de demoni, am nas 
pentru homo. Pe care poti să-i miroşi, în general: miros a 
pucioasă, bineînțeles”. Autorităţile ruse au adoptat în 2014 
şi o lege care interzice adoptia copiilor în țările in care 
căsătoriile homosexuale sunt recunoscute. 

Pe parcursul a câțiva ani, tema LGBT a devenit din ce în 
ce mai importantă din punct de vedere politic. Se vorbeşte 
despre opoziția între o Rusie „sănătoasă”, care face 
distincţia între bărbat şi femeie, şi Occidentul desfrânat. A 
acuza pe cineva că e homosexual înseamnă a-l demasca 
drept prooccidental şi corupt moral. Astfel, atunci când 
actorul comic şi foarte popularul prezentator TV Maxim 
Galkin, soțul divei Alla Pugaciova, a părăsit Rusia după 
agresiunea contra Ucrainei şi, în plus, şi-a permis să critice 
războiul şi să pună la îndoială informațiile oficiale ruse, 


Margarita Simonian, şefa Russia Today, a pronunţat o 
diatribă contra lui, în faimosul talk-show al lui Vladimir 
Soloviov de pe cel mai important post TV al țării, Rosia 1: 
„Dacă un bărbat despre care toată lumea ştie cu siguranță 
că e homosexual se căsătoreşte cu o femeie mai în vârstă, 
pentru a se ascunde şi pentru a se îmbogăţi, pentru a-şi 
face o carieră şi pentru a-şi convinge publicul credul că se 
iubesc... Intelegeti până unde a ajuns ipocrizia, până unde 
au ajuns minciunile şi, în general, de ce teapă e acest om? 
Dar asa sunt toate scursurile astea!” Si continua, 
adresandu-i-se lui Galkin: „Cum, tu, un mincinos, un trisor, 
iti permiti să arunci cu noroi în tara mea, fără să ai nici cea 
mai mică idee despre ce este ea? Nici despre operațiunea 
militară, nici despre geopolitică, nici despre tara. Gunoiule!” 
Tabloidul Komsomolskaia Pravda, care preia aceasta 
diatribă, titrează: „Pugaciova şi Galkin, devastati: secretul 
rusinos al artiştilor a fost dezväluit!”» Să subliniem că toate 
aceste insinuări sunt false: cuplul e căsătorit de mai mulți 
ani şi a crescut împreună doi copii. 

Propaganda anti-LGBT este în plină desfăşurare. La ora la 
care scriem aceste rânduri, Duma a început să examineze 
proiectul de lege propus de realizatorul, artistul şi deputatul 
Nikolai Burliaev, care interzice promovarea Childfree — 
refuzul voluntar de a avea copii -, a orientării sexuale 
netraditionale şi a „negării valorilor familiale” în cinema, 
muzică, teatru, media şi pe Internet. Dacă e să-l credem, 
„problema e că lumea a devenit iraţională si neinteligenta. 
Rusia are o misiune: providenta divină îi prezintă ocazia 
unică de a renaşte pe noi baze şi de a oferi lumii un nou 
model de civilizație, al unui stat luminat, armonios, pozitiv 
şi inteligent”. 

Un alt subiect care dovedeşte caracterul retrograd şi 
reactionar al regimului rus este violența răspândită în 
societate, mai ales în armată, în închisori şi în taberele de 


muncă forțată, între adulţi, în sânul familiei, la adresa 
femeilor şi a copiilor. O violență pe care regimul lui Putin nu 
încearcă s-o curme: justiția nu intervine decât atunci când 
se stârneşte scandalul, aşa cum a fost cazul cu filmele în 
care deținuții erau torturați si violati de personalul 
Serviciului de executare a pedepselor de la Irkutk, Saratov şi 
Vladimir, pentru a-i obliga să colaboreze.» Atunci când 
aceste filme ajung în străinătate, se face o anchetă, iar unii 
făptaşi sunt judecați sau retrogradati. Se cunosc, de altfel, 
numeroase cazuri de sinucideri în armată, din cauza 
abuzurilor „veteranilor” asupra noilor recruți. Se mai ştie si 
că, în Rusia, machismul este încurajat oficial, inclusiv de 
către Putin. Astfel, pe 19 octombrie 2006, crezând că 
microfonul e oprit, acesta îi spune prim-ministrului israelian 
Ehud Olmert: ,Transmiteti-i salutările mele preşedintelui 
dumneavoastră! Se dovedeşte că e un bărbat puternic! A 
violat zece femei! Nu mă aşteptam la asta din partea lui! Ne- 
a surprins pe toti! Suntem geloşi toti pe el!» Mai târziu, 
preşedintele israelian despre care este vorba, Moshe Katsav, 
va fi obligat să demisioneze, apoi condamnat la şapte ani de 
închisoare. La rândul lui, în 2017, marele propagandist al 
regimului, Dmitri Kiseliov, îl apără în emisiunea sa fanion 
„Ştirile săptămânii” pe magnatul Harvey Weinstein, criticând 
sarcastic presupusele victime ale violurilor şi agresiunilor 
lui. După el, America şi-a pierdut simțul umorului, în 
situațiile în care e vorba de sex.» Regimul a dezincriminat 
chiar violența domestică, adoptând, în 2017, la inițiativa 
Elenei Mizulina, o lege care nu prevede nici o pedeapsă 
pentru aceasta, cu excepția amenzii administrative, cu 
condiția să nu existe consecințe pentru sănătatea victimei.s 
După Mizulina, „sancţiunile nu trebuie să contrazică 
sistemul valorilor familiale”. Şi afirmă că dezincriminarea 
bătăii ar „proteja familiile de o intruziune nejustificată” şi ar 
întări „familia traditionala”.» Aceasta este şi atitudinea 


Bisericii Ortodoxe Ruse, care in 2016 îşi exprima 
preocuparea pentru noua versiune a Codului Penal care 
interzice pedepsele corporale asupra copiilor. În virtutea 
Sfintei Scripturi, Biserica „consideră utilizarea rațională şi 
iubitoare a pedepsei fizice ca parte integrantă din drepturile 
părinţilor stabilite de către Dumnezeu însuşi”. Comisia 
Patriarhiei pentru familie, maternitate şi copilărie a cerut ca 
părinții constiinciosi care îşi pedepsesc  progeniturile 
„moderat si rational” să nu poată fi persecutați. Iar 
preşedintele acestei comisii, protodiaconul Dmitri Smirnov, 
a dat chiar sfaturi pentru pedepsirea copiilor „cu o curea 
suplă, de preferință împletită”se. 

Uneori, ai chiar impresia că cea care dă tonul şi indică 
direcția pe care ar putea s-o ia Rusia e Cecenia lui Kadirov. 
Acolo, astăzi, violența puterii, dar si a societăţii si 
supunerea populației sunt totale. Acolo au loc mitinguri de 
sute de mii de persoane, organizate la ordinul lui Kadirov, 
pentru condamnarea caricaturilor profetului Mahomed -, si 
nu a asasinilor mai multor colaboratori ai lui Charlie Hebdo. 
Acolo sunt răpiți, torturați şi ucişi homosexualii considerati 
de Kadîrov „diavoli”s. Acolo, un stabiliment special ii 
formează pe „voluntarii” veniţi din cele patru colțuri ale 
Rusiei pentru a lupta în Ucraina şi a pune în practică 
purificarea etnică ce vizează să-i transforme pe „nazişti” în 
îngrăşământ agricol. 

De zece ani neintrerupti, in Rusia este la modă retorica 
ultraconservatoare: păstrăm valorile strămoşilor, respectăm 
sentimentele credincioşilor cu convingeri ancorate în Rusia, 
evităm orice tulburare socială, orice manifestaţie 
neautorizată, interzicem ca „indezirabile” ONG-urile, la cea 
mai mică manifestare politică sau în favoarea drepturilor 
omului, sau, în cel mai bun caz, le stigmatizäm ca „agenți ai 
sträinätätii”, controlăm din ce în ce mai mult Internetul — 
Facebook si Instagram au fost deja recunoscute ca 


„extremiste”, chiar dacă acolo utilizatorii pot posta foarte 
bine si conținut neutru -, îngreunăm călătoriile in 
străinătate stopand distribuția pasapoartelor biometrice, 
încurajăm patriotismul şi educaţia patriotică, limităm sever 
drepturile minorităților sexuale, controlăm sfera artistică şi 
cenzurăm spectacolele, filmele şi concertele. Fiindcă, deşi 
cenzura nu există oficial, Roskomnadzor poate interzice 
orice publicație sau manifestare culturală şi cere urmărirea 
penală. 

În realitate, ceea ce părea acum câţiva ani a fi inițiativele 
extreme ale câtorva deputati şi oameni politici surescitati a 
fost codificat în noua versiune a Constituţiei, ale cărei 
amendamente au fost propuse de Vladimir Putin în 
persoană, în 2020. Tot el e şi cel care a prezentat pachetul 
de amendamente, ultimul, înainte de a doua lectură. Tot 
programul conservator e acolo. Stăpânul de la Kremlin a 
propus ca in legea fundamentală să se menționeze cá 
poporul rus este formatorul națiunii si că limba de stat este 
rusa; căsătoria este uniunea între un bărbat şi o femeie, iar 
copiii sunt „bunul cel mai de preț al Federaţiei Ruse”. Tot el 
este cel care îl introduce pe Dumnezeu în constituția unui 
stat laic, printr-o frază alambicată: „Federaţia Rusă, unită 
de o istorie milenară, păstrând memoria strămoşilor care ne- 
au transmis idealurile şi credința în Dumnezeu, ca şi 
continuitatea in dezvoltarea statului rus, recunoaşte 
unitatea istorică a statului”. La propunerea lui, Constituţia 
stipulează că Rusia „onorează memoria apărătorilor patriei 
şi asigură păstrarea adevărului istoric”. „Diminuarea 
importanței faptelor de arme ale poporului pentru apărarea 
patriei nu este permisă”, spune documentul. Adoptat într- 
un referendum care le permitea cetățenilor să voteze în bloc 
pro sau contra, în condiţiile în care proiectul conține 
„scamatorii” precum indexarea pensiilor, Constituţia oferă 


un cadru legal pentru o pletoră de noi legi care ingrádesc 
libertatea. 

Conservatorismul este declarat ideologie de stat de Putin, 
ca şi de corifeii regimului lui. Preşedintele rus o declară în 
octombrie 2021, la reuniunea Clubului Valdai: „Vom fi 
ghidaţi de ideologia unui conservatorism sănătos. [...] La ora 
la care lumea traversează o criză structurală, importanța 
unui conservatorism rational ca fundament politic a 
crescut”. Şi adaugă că însăşi noțiunea de progres s-a 
schimbat in lume. Pentru a-şi fundamenta ideologia 
conservatoare, il citează pe filozoful Nikolai Berdiaev: 
„Conservatorismul nu este ceea ce ne împiedică să urcăm, 
să avansăm, ci ceea ce ne împiedică să dăm înapoi, să 
coboram în haos”». (Se pare ca lui Putin îi place să citeze 
filozofii ruşi, chiar dacă e vorba, se pare, de o selecție de 
citate pregătite de consilierii lui.) 

Apologetii regimului consideră cá, în discursul ținut la 
Clubul Valdai, Putin a formulat ideologia şi obiectivul 
strategic al ţării, adică ideea lui națională.» Însă citatul din 
Berdiaev arată că nu a citit integral textul emigrantului rus, 
fiindcă acest articol, „Destinul conservatorismului rus”, 
publicat pentru prima oară în 1904, se încheie astfel: 
„Conservatorismul rus este imposibil fiindcă nu are nimic de 
conservat. Romantismul slav a inventat un început ideal, 
care trebuie păstrat, dar care nu există în trecutul nostru 
istoric. În consecință, conservatorismul nostru nu şi-a 
afirmat o cultură particulară, ci a negat creativitatea 
culturii, a degenerat în reacţie nihilistă. Forțele creative se 
organizează pentru a distruge puterea negatiei nihiliste”s. 

Această frază, veche de peste un secol, rezumă perfect 
lipsa de perspective a ideologiei conservatoare a lui Putin, 
care se sprijină pe baze inexistente, printre care glorificarea 
lui Stalin, unul dintre cei mai cumpliti măcelari din istorie, 
glorificarea victoriei în al Doilea Război Mondial, care îi 


permite Vojd-ului să colonizeze o jumătate de Europă, 
supremația Imperiului Rus, care justifică, în ochii lui Putin, 
invazia din Ucraina şi „pacificările” deja aduse la îndeplinire, 
ca a Ceceniei sau a Georgiei, glorificarea unui mod de viata 
tradițional, care include aservirea femeii şi cruzimea în 
relațiile familiale, sau credința în Dumnezeu, în numele 
căreia poti interzice şi distruge tot ceea ce nu convine 
autorităților ecleziastice. Cât timp societatea rusă nu va 
înțelege asta, cercul vicios al istoriei ruse se va repeta. 


ÎNCOTRO SE ÎNDREAPTĂ RUSIA? 


de Galia Ackerman şi Stephane Courtois 


În lucrarea de față, am explorat diferite fațete ale 
personalităţii lui Vladimir Putin şi ale regimului pe care l-a 
creat el, sprijinindu-se pe doctrinele şi practicile KGB-ului şi 
ale mostenitorului acestuia, FSB. Dacă e ceva de reținut, 
atunci acel lucru ar fi că, la fel ca întregul aparat al 
serviciilor secrete, după cum am văzut, preşedintele rus 
consideră că destrămarea URSS - şi, implicit, sfârşitul 
regimurilor comuniste - a fost cea mai mare catastrofă 
geopolitică a secolului trecut. De unde, în primul rând, ideea 
lui obsesivă de a restaura imperiul şi de a împiedica fostele 
republici sovietice de a se emancipa de „fratele cel mare” — 
şi, apoi, dorința lui de a reconstitui un sistem de guvernare 
de tip sovietic cu un Vojd (şef) şi un corp de elită (KGB-FSB), 
aflați la putere fără întrerupere. Această obsesie a fost bine 
definită de psihiatrul Eugene Minkowski, născut în 1885 la 
Sankt-Petersburg: „Forma specifică a ideii delirante nu este 


altceva, în fond, decât o tentativă a gândirii, rămasă intactă, 
de a stabili o legătură logică între diferitele părţi ale 
edificiului în ruină”. 

În fond, Putin s-a apucat să reconstruiască un edificiu- 
fantasmă, centrat pe trei deliruri logice. Primul vizează 
restabilirea grandorii geopolitice a URSS şi se sprijină pe 
negarea absolută a înfrângerii istorice a comunismului, 
care, în 1989, a pierdut Războiul Rece, urmat de prăbuşirea 
zgomotoasă, în 1991, a sistemului absurd de respingere a 
proprietății private şi a regimului de teroare în masă 
inaugurat pe 7 noiembrie 1917, punând astfel capăt 
primului regim totalitar din istorie. Şi nici una din națiunile 
închise timp de decenii în spatele Cortinei de fier sau în 
interiorul URSS nu îşi doreşte să revină la el. Pentru a-şi 
legitima proiectul, Putin mizează pe prestigiul victoriei URSS 
asupra nazismului în 1945, „uitând” că al Doilea Război 
Mondial a debutat prin alianța între Hitler şi Stalin, care, 
deja, distrugea însăşi existența Poloniei - incluzând la 
vremea respectivă Ucraina occidentală -, a statelor baltice si 
a Basarabiei româneşti - actuala Moldovă. 

Putin şi-a construit al doilea delir în jurul unei mitologii a 
grandorii Imperiului Țarist, care a fost totuşi fondat pe un 
regim ultrareactionar. Acesta se sprijină pe o concepție 
geopolitică tipică pentru ultranationalisti, la rândul ei 
bazată pe ideea zonelor de influență, conform căreia numai 
unele tari, ca Rusia, au o suveranitate veritabilă, iar 
celelalte sunt condamnate să se conformeze dictatelor lor 
(concept perimat de când a fost formulat principiul 
autodeterminării popoarelor, in 1918). Această concepție 
geopolitică mai izvorăşte din viziunea expansionistă a unei 
Eurasii totuşi respinse de europeni şi, în fine, din mitologia 
unei Biserici Ortodoxe oficiale - în realitate, Patriarhia de la 
Moscova -, destinată să asigure unitatea slavilor, în situația 


în care această Biserică nu mai este, din 1929, decât o 
creatură a NKVD-ului şi KGB-ului. 

Al treilea delir trimite la fantasma de unitate a ,fratilor" si 
„popoarelor frätesti” rus şi ucrainean. Or, în ciuda vechilor 
lor relaţii cu ruşii, ucrainenii au avut plăcerea de a constata, 
în perioada sovietică, faptul că bolşevicii încercau prin toate 
mijloacele - inclusiv genocidul prin înfometare al 
Holodomorului din 1932-1933 - să-i împiedice să-şi 
construiască şi să-şi dezvolte cultura, națiunea şi statul 
propriu. Şi, mai ales, dobândind în 1991 independenţa la 
care aspirau de secole, au arătat că, în tradiţia cazacilor 
liberi şi adesea revoltați contra țarilor, sunt foarte atasati de 
propriile libertăţi şi de construcția unui stat de drept. 

Vladimir Putin s-a intoxicat cu cele trei deliruri, iar asta 1- 
a condus la greşeli politice ireparabile: nici o clipă, marele 
şef si acolitii lui - camarila putinistă, formată la Sankt- 
Petersburg între 1991 şi 1996 şi ajunsă la putere după 2000 
- nu şi-au imaginat nici rezistența armată de masă a 
poporului ucrainean, nici răspunsul unitar al Uniunii 
Europene, nici votul masiv din Adunarea ONU contra 
Rusiei, nici, în fine, forța sancţiunilor cărora aceasta s-a 
expus. În mod asemănător, Hitler nu-şi imagina, în 
septembrie 1939, că Franța si Anglia vor intra în război de 
partea Poloniei, şi nici intervenţia Statelor Unite, fatală 
Germaniei, pentru care aceasta a plătit un pret foarte mare, 
timp de câteva decenii. Ura congenitală ideologică a lui 
Putin împotriva democraţiei va costa foarte scump Rusia, în 
termeni de imagine şi putere, pe tot parcursul secolului XXI. 
Marcel Proust întelesese bine asta: „Faptele nu au acces în 
lumea în care trăiesc credințele noastre”. 

În cele câteva zile care au urmat fatidicei date de 24 
februarie 2022, Vladimir Putin a reuşit performanța de a 
atinge exact contrariul tuturor obiectivelor pe care şi le-a 
propus. Voia să ia Kievul în câteva zile şi să pună mâna pe 


întreaga Ucraină: eşec! Voia să demonstreze că preşedintele 
ucrainean Zelenski este un „clovn” şi guvernul lui e o 
adunătură de fantose, ,degenerati” şi „nazişti”: eşec! Afirma 
cá Ucraina nu există ca stat si că „popoarele frätesti” rus si 
ucrainean aparțin aceleiaşi „lumi ruse”: eşec! Credea că 
Uniunea Europeană, dependentă de gazul rusesc, nu avea 
să reacționeze, ba chiar avea să se destrame: eşec! Estima, 
la fel ca unele voci din Occident, că NATO e în stare de 
„moarte cerebrală”: eşec! Voia să îndepărteze cu orice pret 
Statele Unite de Europa, pe scena geopolitică: eşec! 

Cum de o putere mondială poate fi în continuare condusă 
de un şef atât de incompetent, pe deasupra şi arogant şi 
megaloman? În mod clar, după 1560 şi punerea în şerbie a 
țărănimii de Ivan cel Groaznic, după 1825 şi represiunea 
„decembriştilor” de către Nicolaie I, după lovitura de forță 
bolşevică din 7 noiembrie 1917, suntem obligați să 
constatăm că nenorocirea rusă s-a reîntors, provocând mari 
dezastre acasă la ruşi, la vecinii lor apropiați si în lumea 
întreagă. Rusia aleargă cu toată viteza către abis. 

În spatele perdelelor de fum desfăşurate de Kremlin şi de 
diplomația acestuia timp de douăzeci de ani, războiul lansat 
contra Ucrainei a revelat adevărata natură a vechiului 
kaghebist, ca şi a regimului lui. Chiar şi „liberalul” Dmitri 
Medvedev, dublura lui Putin în fruntea statului între 2008 şi 
2012, se revelează aşa cum este, un instigator la genocid. Pe 
7 iunie 2022, acesta declara cu privire la ucraineni: „sunt 
nişte bastarzi şi nişte degenerati. Ne vor moartea, nouă şi 
întregii Rusii. Cât timp voi fi în viață, voi face totul pentru ca 
ei să dispará":. Paranoia, tema Untermensch-ului şi dorința 
de exterminare... Goebbels nu susținea altceva! De altfel, la 
sfârşitul lunii februarie, Medvedev se felicita pentru că 
războiul contra Ucrainei este „o bună ocazie de a restabili 
unele instituții importante pentru tara, ca pedeapsa cu 
moartea”. Şi Lenin decisese, pe 21 februarie 2018, să 


restabilească pedeapsa cu moartea care fusese abolită de 
revoluția democratică din februarie 1917: bis repetita... 

Pe urmele lui Medvedev, scriitorul ultranationalist şi 
deputatul în Dumă Zahar Prilepin a inițiat pe 3 august 2022 
crearea, în parlamentul rus, a unui Grup de anchetă asupra 
activităților antiruse din domeniul culturii, aşa-numitul 
GRAD» (acronimul este acelaşi cu numele lansatoarelor de 
rachete care trag în fiecare zi mii de proiectile asupra 
Ucrainei). Obiectivul numitului GRAD: „epurarea spațiului 
cultural”, cu apelul la delatiune contra „agenților antirusi si 
a complicilor lor”. O listă de 150 astfel de ,agenti” a fost deja 
creată, iar pentru a-şi şterge numele de pe ea, persoanele 
vizate nu au decât să-şi „exprime public susținerea” pentru 
„operațiunea militară specială”, adică războiul contra 
Ucrainei. Pe scurt, o reîntoarcere fix în epoca Uniunii 
Sovietice! Aşa cum a arătat-o Revoluţia Franceză, după 
perioada ei de teroare, într-un regim dictatorial fondat pe o 
ideologie unică şi obligatorie, numai supralicitarea poate 
asigura o aparenţă de legitimitate în cursa pentru putere a 
celui care va fi, în vorbe, dar şi în fapte, mai ultranationalist 
şi dispus la genocid decât ceilalți. 

Totuşi, a atins oare lupta pentru putere la Moscova un 
asemenea grad de intensitate încât, ca pe vremea 
Comitetului de Salvare Publică, ghilotina - în cazul nostru, o 
masiná-capcaná - să fie folosită la transarea conflictelor? 
Aleksandr Dughin, ideologul cel mai extremist al regimului, 
a cunoscut această amară experiență pe 21 august 2022, 
chiar dacă cea care a murit în explozia maşinii în care 
trebuia să urce el a fost fata lui... 

În 1950, Stalin i-a dat undă verde comunistului nord- 
coreean Kim Ir-sen să invadeze Coreea de Sud, fiind la un 
pas să declanşeze un al treilea război mondial şi otrăvind 
până în ziua de astăzi întreaga viață internaţională a 
Extremului Orient. Prin invazia în Ucraina, Putin päseste pe 


urmele ilustrului său predecesor şi nu ezită să amenințe cu 
un al treilea război mondial nuclear - care, prin definiție, ar 
fi „ultimul dintre ultimele”! 

Dacă stăpânul de la Kremlin a fost obligat, la ora la care 
scriem aceste rânduri, să recurgă la drone iraniene şi la 
obuze nord-coreene, dacă invită criminalii din închisori: şi 
oamenii străzii: să întregească rândurile glorioasei armate 
ruse şi dacă, mai mult, declară o mobilizare parțială e 
fiindcă începe să sufere urmările propriilor acte. Dar Putin 
nu-şi poate recunoaşte înfrângerea, fiindcă riscă foarte tare 
să piardă puterea, miliardele şi poate chiar viața. Aşa că 
încearcă sa fugă de propriile fapte, organizează 
referendumuri trucate în patru regiuni ucrainene si 
proclamă ataşarea lor la Rusia şi continuă să facă apel la 
amenințarea atomică. Oare acționează în consens cu clanul 
lui, cel mai apropiat de national-socialism de după 1945, 
sau se teme de propria eliminare? 

Fiindcă, în acest moment, Occidentul trebuie să îşi 
sporească vigilenta. Regimul postputinist poate foarte bine 
îmbrăca o mască de „destindere”, aşa cum a făcut Medvedev 
între 2008 şi 2012, şi elibera doar putin balast, numai 
pentru a obține ridicarea sancţiunilor, pentru a se întări 
înainte de a contraataca din nou. Pentru a fi credibilă, Rusia 
trebuie deci să elibereze şi ultimul centimetru de teritoriu 
ucrainean, inclusiv Crimeea, şi să admită aderarea Ucrainei 
la NATO şi la Uniunea Europeană. Trebuie să plătească 
daune Ucrainei pentru toate distrugerile şi toate mortile de 
civili făptuite, să-i înapoieze cetățenii deportaţi, inclusiv 
copiii, să semneze şi să ratifice un tratat de pace cu 
Ucraina, care să includă garanții de securitate si 
inviolabilitate a granițelor din partea ţărilor europene şi a 
Statelor Unite. Agresorul trebuie pedepsit sever pentru 
agresiunea sa şi nu trebuie să mai aibă posibilitatea de a o 
relua. Numai o astfel de pedeapsă poate trezi conştiinţa 


ruşilor, care, după şase luni de lupte, susțineau totuşi, în 
proporție de 70%, războiul. Nu poate fi vorba de revenirea la 
un statu quo ante bellum cu Rusia, cât timp toate aceste 
condiţii, însoţite de cáintà națională şi de pedepse severe 
pentru vinovaţi (administrație, militari, propagandişti etc.), 
nu sunt în vigoare. Numai noile forte, vii, gata să termine cu 
sovietismul şi controlul puterii de către KGB-FSB, pot salva 
Rusia şi poporul ei de himerele unui trecut sângeros. 


NOTE 


1. Vladimir Putin, un Homo sovieticus 


1. Bunicul lui Putin, Spiridon, era bucătar profesionist. La 
Gorki, a fost unul dintre cei însărcinați cu mesele 
familiei lui Lenin, după moartea acestuia, dar nu a gătit 
niciodată pentru Stalin. 

2. Asta spune chiar Putin într-un volum de interviuri luate 
de trei jurnalişti ruşi — Premiere personne (So Lonely, 
Paris, 2016). Acelaşi volum, complezent cu subiectul lui, 
a apărut în rusă în 2000. 

3. „Fantomele lui Vladimir Putin” 
(https: / /veridik.fr/2022/03/01 /les-fantomes-de- 
vladimir-poutine/). Un distins kremlinolog al anilor '80 a 
mers chiar până la a-l prezenta pe Putin drept fiul cvasi- 
adoptiv al lui Iuri Andropov (Alexandre Adler, interviu 
pentru RTBF, 3 martie 2022). 

4. După ex-spionul sovietic şi rus Serghei Jirnov, Putin este 
declarat inapt de Institutul Andropov, şcoală de formare 


a viitorilor spioni. A se vedea „A l'Institut Andropov, on 
avait declare Vladimir Poutine inapte”, pe lefigaro.fr. 

5. Pe această temă, a se vedea Stephane Courtois, „Poutine, 
kompromat et chantage sexuel”, Desk Russie, nr. 18, 
martie 2022. 

6. Ungaria s-a revoltat mai devreme, către finalul anului 
1998. 

7. A se vedea mai ales Evghenia Albats, La Bombe à 
retardement: Enquête sur la survie du KGB, Plon, Paris, 
1995. 

8. ,deM KAAHyTCA BOPEI B 3akone” pe Media News 
(maxpark.com). 

